
T  Tensigten  med  denne  Bog  er  i  en  populær  og 
Al  sammentrængt  Form  at  give  den  ikke  Ki- 
na-kendte Læser  et  Begreb  om  hvad  Kina  var, 
er  og  maaske  bliver,  og  derved  sætte  ham  istand 
til  bedre  atforstaa  ogværdsætte  de  interessante 
Begivenheder,  som  foregaar  i  denne  Del  af  det 
fjerne  Østen  i  vore  Dage.  Begivenheder,  hvis 
Virkninger  i  en  maaske  ikke  fjern  Fremtid  vil 
spores  ogsaa  paa  vor  Side  af  forden. 

Til  Udarbejdelsen  har  Forfatteren  samlet  Ma- 
teriale og  søgt  Oplysninger  saavel  i  sine  egne 
tidligere  Boger  om  Kina  og  kinesiske  Forhold 
som  ogsaa  i  forskellige  Værker,  navnlig  af  engel- 
ske Forfattere,  om  det  samme  Emne.  Hvad  sær- 
lig angaar  Afsnittet  „  Enkekejserinde-Perioder- 
ne" erj.  O.  P.  Blands  og  E.  Backhouses  fortrin- 
lige Værk  „  China  under  the  Empress  Dowager(i 
blevet  benyttet  med  Forfs  Tilladelse.  Navnlig 
er  de  fleste  af  de  citerede  kejserlige  Dekreter 
taget  derfra  i  stærkt  forkortet  oversat  Skikkelse. 

LAND  OG  FOLK 

NAVN    —    BELIGGENHED    —    INDDELING    —    FOLKEMÆNGDE    —    RACER    —    SPROG 


Navnet  „Kina"  er,  som  Marco  Polos  „Cathay",  af  fremmed,  rime- 
ligvis portugisisk,  Oprindelse  og  af  forholdsvis  ny  Dato.  Kineseren 
kender  ikke  denne  Benævnelse  paa  sit  ældgamle  Fædreland,  hvis  over 
4000  Aar  gamle  skrevne  Annaler  dog  rimeligvis  vilde  kunne  give  nogen 
Oplysning  derom,  idet  de  beretter  om  den  fevdale  Chef  for  Familjen 
„Tsin"  eller  „Chin"  som,  omtrent  250  Aar  for  den  Kristne  Tidsregning, 
samlede  de  Smaastater  hvoraf  Landet  dengang  bestod,  under  sit  Scep- 
ter, og  som  Erobrer  gjorde  sig  bekendt  i  Asien  ved  sine  Krigstog  ind  i 
Persien,  Bagindien  og  omliggende  Egne. 

Kineserne  har  mange  andre  Navne  at  ty  til,  hvorimellem  de  almin- 
deligste i  For-  som  i  Nutid  er  „det  himmelske  Rige"  eller  rettere  „Un- 
der Himlen":  „Tien  Hsia";  „det blomstrende  Rige":  „Djung  Rua  Kuo"; 
eller  det  mest  almindelige  „Chung  Kuo"  o:  „Midterriget"  eller  „Cen- 
tralriget", hvilken  Betegnelse  har  sin  Oprindelse  i  deres  uvidende  og 
arrogante  Indbildning,  at  Kina  danner  hele  Verdens  Midtpunkt,  og  at 
alle  andre  Lande  ligger  spredt  rundt  om  det  i  Oceanet  som  „Øer  i  de 
fire  Have",  hvor  de  danner  et  Slags  naturlige  Vasalstater  af  Kina. 

Sig  selv  og  sine  Landsmænd  kalder  Kineseren  „Han  Jen"  eller 
„Han-Tzu",  det  vil  sige  „Sønner  af  Han"  efter  Dynastiet  Han,  som 
regerede  over  Kina  i  dets  Blomstringstid  fra  to  Aarhundreder  før  og 
indtil  to  Aarhundreder  efter  vor  Tidsregning.  Eller  „Tang-Jen",  „Søn- 
ner af  Tang"  efter  Dynastiet  Tang  (620— 907).  Det  er  denne  forste  Be- 
tegnelse, som  de  Revolutionære  har  antaget  til  at  adskille  sig  fra  „Tsing- 
Jen"  eller  Sønner  af  „Tsing",  der  var  det  mantsjuriske  Dynastis  Be- 
tegnelse for  dets  Regeringsperiode. 

Det  mantsjuriske  Dynasti  har  ved  Erobringer  og  Annektioner  ud- 
videt det  gamle  Kinas  Grænser  meget  betydeligt.  Saaledes  at  man  nu- 
tildags  kan  regne  at  Kina  rækker  fra  18  Graders  til  53  Graders  nordlig 

Bredde  og  fra  74  til  134  ostlig  Længde.  Eller  er  omtrent  saa  stort  som 
hele  Evropa. 

Det  uhyre  Land  indtager  omtrent  '  3  af  hele  det  asiatiske  Fastland 
af  den  beboede  Jord,  og  er  næstefter  Rusland  det  største  Rige, 

som  nogensinde  har  eksi- 
steret i  Verden. 

Kineserne  selv  ind- 
deler Kina  i  3  Hoveddele 
baseret  paa  deres  for- 
skellige Regeringsform, 
og  ikke  paa  deres  geogra- 
fiskeBeliggenhed  nemlig: 

1)  Det  egentlige  Kina, 
eller  de  18  gamle  Pro- 
vinser, som  den  Dag  idag 
er  omtrent  uforandret  fra 
hvad  de  var,  da  de  i  1644 
erobredes  af  Mantsju- 
rerne. 

2)  Mantsjuriet,  hvis 
tre  Provinser  Shenking, 
Kirin  og  Hailungkiang  er 
forenet  til  et  Vicekonge- 
dømme. 

3)  Kolonierne,  som 
omfatter  Mongoliet,Tibet 
og  de  saakaldte  muhame- 
danske Provinser:  Sun- 
gariet,  Turkestan  og  Ili. 

De  18  Provinser,  der 
dækker  Central -Asiens 
østlige  Højland,  er  hen- 
ved syv  Gange  Frankrigs  Størrelse,  eller  omtrent  halvt  saa  store 
som  hele  Evropa  tilsammen.  Gennemstrømmet,  som  de  er,  af  mange 
store  sejlbare  Floder  og  dækket  med  et  uhyre  Net  af  Kanaler;  velsignet 
med  et  sundt  Klima  og  en  Jord,  der  søger  sin  Lige  i  Frugtbarhed,  Over- 
flødighed og  Mangfoldighed  af  Frembringelser,  er  de  istand  til  at  ernære 
en  større  Menneskemasse  end  noget  andet  tilsvarende  Areal  i  Verden. 
Deres  Beboere  har  gennem  Aarhundreder,  ja  Aartusinder,  været  istand 
til  at  ernære  sig  selvstændig,  uden  at  have  behøvet  at  ty  til  andre  Lande 


Mantsjur. 

eller  andre  Nationer,  for  at  tilfredsstille  deres  Fornødenheder.  Deres 
Civilisation  har  udviklet  sig  ad  sine  egne  Veje,  uden  Paavirkning  ude- 
fra og  deres  Civilisation  og  Kultur  er  bygget  op  til  sit  Højdepunkt 
forinden  de  saa  meget  som  kendte  Tilværelsen  af  fremmede  Lande 
og  Nationer. 

Man  kan  geogra- 
fisk dele  Kina  i  to  om- 
trent lige  store  Halv- 
dele, den  vestlige  og 
den  østlige,  eller  Høj- 
landet og  den  store 
Slette.  Denne  sidste, 
som  strækker  sig  i  en 
Længde  af  henved 
1000  Kilometer,  med 
en  Brede  der  varierer 
mellem  300  og  600  Ki- 
lometer, fra  lidt  Nord 
for  Peking  til  Han 
Flodens  Udløb  ijangt- 
zen  i  Provinsen  Ki- 
angsi  under  en  30° 
nordlig  Brede,  danner 
Rigets  nordøstlige  Del 
ogindeholderde  frugt- 
bareste og  rigeste  Pro- 
vinser. 

Længst  nordpaaer 
Sletten  tør,  sandet  og 
træløs.  Hirse,  Hvede 
og  Grønsager  dyrkes 

og  trives  til  Overflod.  Længere  sydpaa,  nær  Kysten,  bliver  Landet  lavt, 
paa  Steder  moradsigt,  dækket  af  mange  større  og  mindre  Indsøer,  og 
gennemstrømmet  af  talrige  Floder  og  Vandløb.  Denne  Del  af  Sletten 
er  overordenlig  rig  og  frugtbar,  og  frembringer  store  Kvantiteter  Silke, 
The,  Bomuld,  Korn  og  Tobak  til  Brug  for  de  andre  Provinser  og  for 
Udførsel.  Slettens  ostlige  Del,  der  gennemskæres  af  den  store  Kanal,  er 
vistnok  uden  Sammenligning  Jordens  tættest  befolkede  Landomraade. 
Den  i  1812  optagne  Folketælling  angiver  Befolkningens  Mængde  i  de 
derliggende  6  Provinser  til  ikke  mindre  end  177  Millioner  eller  henved 
-  3  af  Evropas  samlede  Folkeantal. 

Forøvrigt  er  det  vanskeligt  at  danne  sig  noget  sikkert  Begreb  om 
Folkemængden  i  Kina.  Resultaterne  af  de  forskellige  Folketællinger, 
som  er  foretaget  af  Regeringen,  varierer  saa  meget,  at  man  ikke  fra  dem 

kan  slutte  sig 
til  bestemteTal 
med  blot  til- 
nærmelsesvis 
Korrekthed. 
Fra  190  Mil- 
lioner i  1761, 
360  Millioner  i 
1812,  413  Mil- 
lioner i  1842, 
381  Millioner  i 
1882  (det  store 
Taiping  Oprør 
i  Halvtredser- 
ne og  Tred- 
serne  kostede 
over  30  Mil- 
lioner Menne- 
sker Livet)  og 
377  Millioner  i 
1885,  er  man 
naaet  til  hen- 
ved 435  Mil- 
lioner i  vore 
Dage. 

Visse  frem- 
mede Hjem- 
melsmænd     i 

Mongolske  Damer.  kinesiske  For- 

hold  holder 
imidlertid  paa,  at  disse  Tal  er  i  høj  Grad  overdrevne.  Mr.  Rockhill,  i  1905 
de  forenede  amerikanske  Fristaters  Gesandt  i  Peking,  fremsætter  saa- 
ledes  i  en  Rapport  til  sin  Regering  den  Formening,  at  Befolkningens 
Størrelse  i  Kina  ikke  overskrider  270  Millioner,  medens  hans  Efter- 
følger, Mr.  Calhoun,  angiver  329  Millioner,  som  han  fordeler  saaledes: 

De  18  gamle  Provinser. . . .  309  Millioner 

Mantsjuriet 15 

Det  øvrige  Rige 5 

Heri  er  dog  ikke  indbefattet  Tibet  med  sine  61  a  Millioner. 
Uenigheden  om  Sporgsmaalet  er  altsaa  saa  stor,  at  det  er  nær  en 
Umulighed  at  danne  sig  et  Begreb  om  Virkeligheden.  Og  dog  maa  man 
formode,  at  Regeringen  har  gjort  sit  bedste  for  at  komme  til  det  paa- 
lideligste  Resultat,  thi  herpaa  beror  Ordningen  af  en  Række  af  admini- 
strative Forhold,  som  f.  E.  Antallet  af  Embedsmænd,  Forholdsregler  i 
Tilfælde  af  Misvækst  og  Hungersnød,  og  til  en  vis  Grad  Udfærdigelsen 
af  Skattelister.  Og  det  er  givet,  at  Regeringen  ved  Folketællingerne,  som 
under  Mantsjur-Dynastiet  fandt  Sted  regelmæssig  med  visse  Mellem- 
rum, arbejdede  efter  et  fornuftigt  System,  som  selv  om  der  fandt  For- 
falskninger Sted  fra  Befolkningens  og  Embedsmændenes  Side,  dog 
nødvendigvis  maatte  føre  til  et  ialtfald  tilnærmelsesvis  rigtigt  Resultat. 
Efter  dette  System  inddeltes  hver  Provins  i  Distrikter,  hvor  en  Em- 
bedsmand gik  fra  Hus  til  Hus  og  afmærkede  hvert  af  disse  med  et 
Løbenummer  samt  forsynede  det  med  en  Angivelse,  som  opklæbedes 
paa  Gadedøren,  den  saakaldte  „Men-paj",  en  Tavle  hvorpaa  fandtes 
angivet  Antallet  af  de  Familjer,  der  beboede  det.  Han  medførte  trykte 
Blanketter  i  Duplikat  som  han  skulde  udfylde  med  Navnene  paa  hver 
Familjes  Overhoved,  dennes  Syssel  eller  Haandværk,  Navnene  paa 
hans  Bedstefader,  Fader,  Onkler,  Brødre,  Sønner,  Nevøer,  Tjeneste- 
folk og  Logerende  samt  alle  Husets  Kvinder;  en  Rubrik  lodes  aaben 
for  Præster,  Nonner  og  Slaver.  Den  ene  af  disse  Blanketter  tog  Man- 
darinen med  sig,  den  anden  tilføjedes  Dørtavlen  og  skulde  forblive  der 
indtil  næste  Folketælling. 

Da  disse  imidlertid  ikke  foregik  allevegne  samme  Dag,  og  da  det 
hed  sig,  at  de  Funktionærer,  som  foretog  dem,  tidt  nøjedes  med  at  for- 
høre sig  om  Familjernes  Antal,  hvilket  de  saa  skønsvis  multiplicerede 
med  et  eller  andet  Gennemsnitstal,  samt  da  al  Kontrol  manglede  og 
Folk  tidt  angav  falske  Tal,  forat  undgaa  Skatteligning  og  offentlige  Byr- 
der, saa  er  det  indlysende,  at  Udfaldet  i  heldigste  Tilfælde,  kun  kunde 
blive  rent  skønsmæssigt,  især  da  Gennemsnitsantallet  af  Børn  pr.  Fa- 
milje  menes  at  variere  saa  stærkt  mellem  de  forskellige  Provinser,  at 
det  f.  Eks.  ansættes  til  4,a  i  Kiangsi  Provinsen  imod  8,4,  eller  det  dob- 
belte, i  Kirin  og  de  nordlige  Distrikter  af  Landet,  hvilket  sidste  Tal  dog, 
selv  i  Betragtning  af  de  kinesiske  Kvinders  Frugtbarhed  og  Eksistent- 
sen  af  Flerkoneriet,  vistnok  maa  anses  for  stærkt  overdrevet. 

Befolkningen  i  Kina  er  af  stærk  blandet  Race.  De  egentlige  Kine- 
sere er  selvfølgelig  de  dominerende,  men  Mantsjurer,  Mongoler  og  andre 
Tartarer,  samt  Tibetanere,  Muhamedanere  i  de  vestlige,  og  „Miaotzu" 
(de  oprindelige  Indfødte)  i  de  sydlige  Provinser,  har  i  Aarhundrenes 

Lob  saaledes  blandet  Blod  med  dem,  at  det  nutildags  er  forbundet  med 
stor  Vanskelighed  at  adskille  de  forskellige  Racer  eller  Nationaliteter 
fra  hinanden,  ialtfald  i  det  udvortes.  Dog  findes  der  en  mærkbar  For- 
skel mellem  Beboerne  af  de  sydlige  og  de  nordlige  Provinser  (Syd  og 
Nord  for  Jangtzefloden),  en  Forskel  som  fortrinsvis  skyldes  klimatiske 
Indflydelser.  Den  sydlige  Kineser  er  sædvanlig  mindre,  mørkere  og 
livligere  end  den  nordiige,  men  de  har  alle  tilfælles  den  matte  gullige 
Hudfarve,  noget  morkere  hos  Sydboeren.de  skæve  smalle  sorte  Øjne, 
det  grove  kulsorte  Haar,  den  brede  fladtrykte  Næse,  tykke  Læber,  frem- 


Kinesiske  Typer. 

staaende  Kindben  og  smaa  Hænder  og  Fødder.  Højden  hos  Mændene 
er  omtrent  den  samme  som  i  Nord-  og  Sydevropa,  noget  større  hos 
Nordboen  end  hos  Sydboen,  medens  Muskelbygningen  som  Regel  er 
Europæerens  underlegen,  en  Følge  af  Kineserens  vegetariske  Leve- 
maade,  modsat  den  hvide  Mands  overvejende  Køddiæt. 

Den  kinesiske  Kvinde  derimod  er  gennemsnitlig  mindre  stærkt  byg- 
get og  ikke  saa  høj  som  den  evropæiske  eller  amerikanske,  hvilket  til 
en  vis  Grad  forklares  ved  det  stillesiddende  Indendørsliv,  hvortil  hun 
er  henvist  gennem  Landets  Sæd  og  Skik.  Den  barbariske  Mode  at  sam- 
menpresse Pigebørnenes  Fødder,  —  som  ikke  praktiseres  af  de  mant- 
sjuriske  Kvinder  —  hvorved  de  selvfølgelig  i  høj  Grad  hindres  i  deres 
Bevægelser  og  tvinges  til  en  stillesiddende  Tilværelse  udelukket  fra  al 
Slags  Sport,  bidrager  vel  ogsaa  sit  til  Kineserindens  ringere  og  lang- 
sommere Udvikling,  hvortil  ovenikøbet  kommer  den  tidlige  Alder, 
hvori  hun  indgaar  Ægteskab  og  føder  Børn,  hvilket  blandt  andet  ogsaa 
bevirker,  at  hun  ældes  langt  tidligere  end  hendes  hvide  Søster. 

Den  Rejsende,  eller  den  nyankomne  Evropæer  i  Kina,  som  endnu 
ikke  har  vænnet  sig  til  at  se  paa  de  Myriader  af  fremmedudseende 
Mennesker,  der  omgiver  ham  paa  alle  Kanter  som  Myrer  i  en  Myretue 
eller  som  en  Insektsværm  i  Luften,  med  andre  Øjne  end  Nysgerrig- 
hedens, maaske  Modvillighedens  avlet  af  Skuets  Fremmedartethed  og 
Mangel  paa  æstetisk  Skønhed,  kan  rimeligvis  ingen  Individualitet  op- 
dage i  Myldret.  Alle  Kinesere  ser  for  ham  ens  ud.  Ganske  vist  ligner 


Kinesiske  Kvinder. 

de  ikke  andre  Folkeslag  paa  Jorden,  men  deres  ens  Paaklædning,  deres 
ens  Haarfrisyre,  deres  ens  Haarfarve,  og  deres  ens  Øjeform  og -Farve, 
giver  dem  et  Ensformighedens  og  Lighedens  Præg,  som  det  tager  Tid 
at  frigøre  sig  for  og  som  ikke  sjelden  aldrig  fortager  sig.  Ikke  saaledes 
med  Kineseren  selv  eller  med  den  opmærksomme  og  interesserede 
fremmede  Iagttager,  især  hvis  det  falder  i  dennes  Lod  at  besøge  og 
studere  forskellige  Provinser  og  disses  Beboere.  Han  vil  hurtig  opdage, 
at  der  i  Virkeligheden  findes  en  ligesaa  stor  Forskel  i  Kinesernes  Ud- 
seende, Temperament,  Karakter  og  Tale  som  mellem  vestlige  Nationer, 
og  at  Mændene  fra  Syden  adskiller  sig  ligesaa  meget  fra  dem  fra  Nor- 
den som  andre  Steder  i  Verden  under  lignende  Forhold. 

Hertil  kommer  Kineserens  gennem  talløse  Generationer  nedarvede 
Skik  at  betragte  sig  ikke  som  Medlem  af  én  Nation  eller  med  ét 
Fædreland  (en  Betegnelse  herfor  findes  ikke  i  det  kinesiske  Sprog) 

men  som  horende  til  et  enkelt  bestemt  Sted  i  det  store  kinesiske  Rige. 
Dér  og  ikke  andetsteds  er  hans  Hjemstavn.  Hans  Fødested,  hans 
By  eller  Landsby,  højst  hans  Distrikt  eller  Provins,  er  hans  og  alt 
udenfor  tv  fremmed  og  udenlandsk.  Og  det  i  den  Grad,  at  han  ser  ned 
paa  Kinesere  fra  andre  Provinser  med  lignende  Foragt  og  Modvilje 
som  den  hvormed  han  betragter  Evropæeren,  om  end  maaske  i  en 


Tibetanere. 


noget  ringere  Grad,  men  dog  stor  nok  til  at  f.  E.  en  Kantoneser  betrag- 
ter og  betegner  en  Pekineser  som  en  „Barbar",  der  ganske  vist  har  en 
Del  tilfælles  med  ham,  —  Regering,  Historie,  Literatur  og  Skrifttegn, 
-  men  hvis  Velvære  og  Tilværelse  igrunden  er  ham  den  ligegyldigste 
Ting  af  Verden.  Og  det  til  den  Grad,  at  en  Sydkineser  betragter  selv 
saadanne  Begivenheder  som  Krig  og  Oprør  i  Nordkina  som  sig  uved- 
kommende, saa  længe  ikke  hans  egen  Provins  eller  hansegen  Landsby 
direkte  føler  Følgerne  deraf  i  den  ene  eller  den  anden  Form. 

Kinesere,  som  bor  eller  opholder  sig  udenfor  deres  egen  Provins, 
slutter  sig  da  ogsaa  sammen  efter  denne  snævre  Inddeling.  I  alle  større 
Byer  har  de  forskellige  Provinser  deres  egne  Templer,  Gilder  og  Klub- 

ber,  hvor  deres  Medlemmers  Interesser  varetages  af  deres  egne  Fæller. 
Her  samles  de  til  Raadslagning,  her  modes  de  ved  festlige  Lejligheder; 
her  hæges  over  deres  Levende  og  her  modtages  deres  Døde,  som  faar 
Plads  i  Lighallen,  indtil  de  kan  sendes  til  deres  maaske  fjerne  Hjem- 
stavn, hvor  deres  Forfædre  ligger  begravet  og  hvor  det  er  en  Kinesers 
første  og  højeste  Ønske  at  komme  til  at  hvile  sammen  med  Slægten  i 
den  fædrene  Jord.  Selv  fra  fjerne  fremmede  Lande  sendes  Kinesernes 
Ligkister  i  Mængde  over  Oceanet  til  den  By  eller  den  Landsby,  maaske 
dybt  inde  i  Kina,  hvor  den  Døde  først  saa  Lyset,  og  hvor  Klanens  og 
Familjens  Grave  dæk- 
ker Højenes  Sider  og 
Markernes  Flader  i  tu- 
sindvis og  titusindvis  og 
bevares  gennem  Gene- 
rationer og  i  Aarhun- 
dreder,  saa  at  der  paa 
visse  Steder  optages 
mere  Plads  af  de  Døde 
end  af  de  Levende. 

Skønt  det  maa  siges 
at  Sproget  i  Kina  selv- 
følgelig er  kinesisk,  saa 
maa  dette  dog  ikke  for- 

staas  saaledes:  at  alle  Kineserne  taler  det  samme  Sprog  og  kan 
samtale  med  hinanden  i  et  saadant.  Kinesisk  har  saa  mange  og  saa 
indbyrdes  forskellige  Dialekter,  at  Personer  hjemmehørende  selv  i 
Naboprovinser  tidt  ikke  kan  gøre  sig  forstaaelig  for  hinanden,  men 
maa  enten  ty  til  et  fælles  Medium,  i  Form  af  en  eller  anden  Dialekt, 
som  begge  har  tilegnet  sig;  eller  de  kan,  naar  de  høre  til  den  dannede 
Klasse  og  er  i  Besiddelse  af  en  vis  Boglærdom,  gøre  sig  forstaaelig 
for  hinanden  ved  Hjælp  af  Skriftsproget.  Dette  bestaar,  som  bekendt, 
i  en  Uendelighed  af  Tegn,  et  for  hvert  Ord,  eller  hvert  Begreb,  og 
ikke  som  hos  vestlige  Nationer  baseret  paa  et  Alfabet  og  en  Bogstav- 
sammensætning. I  Kejser  Kianghis  store  Ordbog  findes  der  ikke 
mindre  end  44,000  saadanne  Ordtegn,  og  det  er  indlysende,  at  det  kræ- 
ver et  Menneskes  hele  Levetid  at  tilegne  sig  Kendskab  til  en  større  Del 
deraf.  Man  regner,  at  en  dannet  Mand  kan  klare  sig  med  en  5 — 6000 
Tegn,  som  han  maa  kunne  baade  læse  og  skrive,  medens  den  Boglærde, 
„Literaten",  for  at  kunne  bestaa  de  forskellige  Eksaminer,  der  under 
det  gamle  System  udfordredes  hos  den  vordende  Embedsmand,  maatte 

Kina  under  Forvandlingens  Tegn  2 

rumme  adskillige  Gange  flere  i  sin  overlæssede  Hjerne.  Da  Kineseren 
tilmed,  saavel  mundtlig  som  skriftlig,  maa  indrette  sine  Udtryk  og  sin 
Ortografi  efter  den  med  hvem  han  taler,  eller  til  hvem  han  skriver, 
saaledes  at  der  f.  Eks.  skelnes  mellem  flere  og  væsensforskellige  Stil- 
arter d:  1)  den  „klassiske":  den  hvori  Kinas  klassiske  Bøger,  Konfu- 
cius  og  Mencius  Værker  er  affattede,  2)  den  „literære",  som  anvendes 
i  Boger  og  Skrifter,  3)  den  „officielle",  hvori  alle  offentlige  Dokumenter 
affattes  og  Forretningskorrespondance  føres,  samt  4)  daglig  Tale  og 
Skrift,  saa  vil  det  let  forstaas,  at  det  at  tale  eller  skrive  Kinesisk,  ikke 
maa  forstaas  paa  samme  Maade  som  naar  det  gælder  et  eller  andet  ev- 
ropæisk  Sprog.  Og  hertil  kommer  saa  ovenikøbet,  at  den  dannede  Ki- 
neser af  Høflighedshensyn,  der  ikke  maa  glemmes,  saa  at  sige  aldrig 
nævner  en  Ting  ved  sit  rette  Navn,  men  benytter  en  utallig  Mængde 
Omskrivninger  med  det  Formaal  for  Øje,  at  hæve  den  til  hvem  han 
henvender  sig  til  Skyerne  og  nedsætte  sig  selv  og  sit  eget  saa  meget 
som  muligt,  Finesser,  som  selv  den  Evropæer,  der  taler  nok  saa 
flydende  Kinesisk,  dog  sjelden  eller  aldrig  gør  sig  helt  til  Herre  over, 
hvorfor  han  da  ogsaa  i  Kineserens  Øjne  aldrig  naar  ud  over  det  bar- 
bariske Lavmaal,  hvortil  den  utrolig  arrogante  Østerlænding  værd- 
sætter ham.  Den  saakaldte  „Mandarin"-Dialekt,  der  tales  i  de  nordlige 
Provinser,  og  særlig  da  i  Peking,  er  det  Medium  som  benyttes  af  alle 
Embedsmænd  over  hele  Kina  og  af  de  dannede  Klasser  de  allerfleste 
Steder,  men  som  igen  varierer  en  Del  i  Udtale  i  Nord-,  Syd-  og  Vest- 
kina. Det  er  iøvrigt  ikke  særlig  vanskeligt  at  lære  at  forstaa  og  at  gøre 
sig  forstaaelig  paa  denne  eller  en  anden  enkelt  Dialekt  —  idet  Tale- 
sproget igrunden  saa  at  sige  mangler  Grammatik,  er  fattigt  og  meget 
lidet  udviklet,  Studiet  deraf  indskrænker  sig  til  et  simpelt  og  let  over- 
kommeligt Hukommelsesværk  omfattende  nogle  faa  tusind  Ord.  Selv 
Embedsmænd  i  Provinsen  og  paa  Landet  gør  sig  sjelden  den  Ulejlig- 
hed at  lære  den  lokale  Dialekt  —  og  alle  Forhandlinger  med  Befolk- 
ningen føres  derfor  i  Mandarindialekten  og  gennem  Tolk,  hvilket  selv- 
følgelig ikke  bidrager  til  at  føre  de  to  Parter  nærmere  til  hinanden. 

Kinesisk  er  i  fuldeste  Forstand  et  ubøjeligt  Sprog.  Der  gives  ingen 
Bøjning,  hverken  af  Substantiver,  Adjektiver  eller  Pronomina,  ingen 
Konjugation,  og  ingen  Tid  for  Verberne.  Hvert  Ord  er  selvstændigt  og 
utilgængeligt  for  enhversomhelst  Ændring.  En  Sætnings  Sammenstil- 
ling er  derfor  det  eneste  Middel,  hvorefter  man  kan  bestemme,  om  et 
Ord  er  brugt  som  Substantiv,  Adjektiv  eller  Adverbium.  At  angive 
visse  bestemte  Regler  for  Ordenes  Anvendelse  kan  næppe  lade  sig  gøre. 

Kinesiske  Forfattere  føre  Skrifttegnenes  Oprindelse  tilbage  til  en 

af  de  ældste  historiske  Kejsere  Huangti,  omtrent  2700  Aar  for  vor 
Tidsregning.  De  afloste  de  endnu  ældre  „Knudetegn",  og  bestod  op- 
rindelig af  Billeder  eller  Tegninger  af  de  Genstande,  der  skulde  beteg- 
nes ved  dem,  men  undergik  selvfølgelig  i  Tidernes  Lob  mange  Æn- 
dringer. Efterhaanden  som 
der  blevTrang  til  at  udvide 
de  faa  hundrede  oprinde- 
lige Tegn  med  ny,  blev  det 
nødvendigt  at  indføre  saa- 
danne,  hvor  Ligheden  med 
den  betegnede  Genstand 
ikke  længere  kunde  gen- 
nemføres, og  lidt  efter  lidt 
skabtes  da  detumaadelige 
indviklede  Tegnsystem, 
der  maaske  har  været  den 
væsentligste  Hindring  for 
et  frit  Samkvem  mellem 
Kineserne  og  den  øvrige 
Verdens  Folkefærd. 

Der  skælnes  forøvrigt 
nutildags  mellem  4  Ho- 
vedformer af  Skrifttegn: 
1)  Segltegnene,  de  ældste 
Tegn,  der  nu  kun  bruges 
til  Segl  eller  ornamentale 
Inskriptioner,  2)  Skøn- 
skrift, der  er  den  alminde- 
ligste Form  for  Bogtryk, 
3)  Hurtigskrift  og  4)  Græs 
Tegn,  et  Slags  Stenografi, 
der  tidt  kun  er  forstaaelig 
for  den  skrivende  selv.  I 
Almindelighed  læres  kun  de  to  mellemste  Skriftarter. 

Kineserne  betragter  deres  Skrifttegn  som  Topmaalet  af  Kunstfær- 
dighed, og  sætter  en  Ære  i  at  kunne  udføre  dem  smukt  og  nøjagtigt. 
Ved  de  offentlige  Eksaminer  kunde  en  eneste  Fejl  i  et  enkelt  Tegn 
medføre  en  ellers  helt  igennem  vel  skrevet  og  vel  behandlet  skriftlig 
Afhandlings  Forkastelse. 

Der  har  mange  Gange  været  gjort  Forsøg  paa  at  „latinisere"  det 


Kinesiske  Skrifttegn. 

kinesiske  Skriftsprog.  Det  vil  sige  at  erstatte  Tegnene  med  et  Alfabet 
efter  evropæisk  Mønster.  Disse  Forsøg  har  hidtil  vist  sig  frugtesløse, 
nærmest  grundet  paa  de  utallige  eksisterende  Dialekter,  og  paa  disses 
indre  Konstruktion,  der  er  af  den  Natur,  at  indtil  en  halv  Snes  Ord  af 
vidtforskellig  Betydning,  er  saa  ens  i  Udtale,  at  de  kun  kan  skrives  med 
de  samme  Bogstaver,  og  ene  kendes  fra  hinanden  ved  de  saakaldte 
„Toner"  (i  Mandarindialekten  som  tales  i  Peking  og  de  nordlige  Pro- 
vinser 4  Toner)  om  de  end  betegnes  ved  ligesaa  mange  forskellige 
Skrifttegn.  Efter  Republikens  Indførelse  er  der  nedsat  en  Kommission 
af  indfødte  Lærde  assisteret  af  en  italiensk  Sprogmand,  Professor  Ri- 
nettes,  til  endnu  en  Gang  at  tage  dette  Spørgsmaal  under  Behandling. 
Det  ny  A.  B.  C,  som  paatænkes,  omfatter  42  Bogstaver,  hvoraf  23  Vo- 
kaler og  19  Konsonanter.  Af  Vokalerne  kande  1 1  kun  korrekt  gengives 
med  5  latinske,  3  græske  og  3  russiske  Bogstaver.  For  de  resterende  12 
har  det  været  nødvendigt  at  danne  ny  Typer  ved  Sammensætninger  og 
Omskrivninger  af  evropæiske  Bogstaver.  Konsonanterne  bestaar  af  14 
latinske,  2  græske  og  3  russiske  Bogstaver. 


II 

REGERING  OG  ADMINISTRATION 

HISTORISK  OVERSIGT  —  DEN  STORE  MUR  —  KEJSERKANALEN  —  DET  MANTSJURISKE  DYNASTI 
—  KEJSEREN  —  REGERINGSMASKINERIET  —  MANDARINER  —  MILITÆRVÆSEN 


De  kinesiske  skrevne  eksisterende  Annaler  daterer  sig  henved  5000 
Aar  tilbage  i  Tiden.  Heraf  maa  imidlertid,  hvad  der  ligger  forud  for  det 
kinesiske  Hsia  Dynasti  (2205  —  1766  før  vor  Tidsregning)  betragtes 
som  Legende.  Idenfor  det  historiske  Tidsrum  af  3600  Aar  har  Kina 
været  regeret  af  24  forskellige  Dynastier,  hvoraf  enkelte,  som  f.  Eks. 
Tsin  Dynastiet  (249 — 206  før  Kristus)  kun  havde  en  Levetid  af  43  Aar, 
medens  Han  Dynastiet,  der  af  Kineserne  selv  sættes  højst  af  dem  alle, 
regerede  fra  206  før  til  221  efter  Kristi  Fødsel.  Dette  Dynasti,  der  delte 
sig  i  to  Grene,  den  vestlige  og  den  østlige,  og  hvis  Hovedstad  var  Si- 
anfu  i  Provinsen  Shensi,  indtil  den  Aar  25  flyttedes  til  Lahyang  i  Ho- 
nan,  markerer  en  Blomstrings  og  Udvidelsesperiode  for  Kina.  Under 
dets  dygtige  Regenter  byggedes  talrige  Broer,  Kanaler,  Veje  og  Vand- 
ledninger, ligesom  Landets  Handel  og  Velstand  øgedes  i  en  hidtil  ukendt 
Grad  og  den  store  kinesiske  Mur  blev  opført. 

Dette  kæmpemæssige  Byggeværk  —  maaske  Verdens  største  — 
begynder  ved  Shanghai-Kuan  ved  det  gule  Hav  i  40  Graders  nordlig 
Bredde  og  120  østlig  Længde.  I  en  Strækning  af  henved  2000  Kilo- 
meter løber  Muren  tværs  over  Kina  fra  Øst  til  Vest.  Imod  Nord  dan- 
ner den  Grænsen  imod  Mantsjuriet.  Kineserne  kalder  den  „Wan-Li- 
Chan"  eller  „ti  tusind  Li  Muren".  Den  blev  opført  af  Kejser  Tsin-Chi- 
Hwangti  200  Aar  før  vor  Tidsregning  til  Beskyttelse  af  hans  Rige  imod 
de  nordlige  tartariske  Nomade-Stammers  Indfald.  Som  en  Kæmpe- 
slange snor  dette  Gigantværk  sig  over  Bjerg  og  Dal  langs  Chili  og 
Shansi  Provinsernes  nordlige  Grænser,  til  den  naar  den  gule  Flods 
skiftende  Bredder.  Den  bestaar  i  det  meste  af  sin  Længde  af  en 
Jordvold  sat  med  Granit  og  store  graa  Mursten.  Den  varierer  mellem 
3  og  10  Meter  i  Højde,  er  8  Meter  tyk  ved  Foden  og  5  Meter  paa  Top- 

pen,  og  forsynet  med  et  lavt  Murværn  og  Skydeskaar.  Med  regelmæs- 
sige Mellemrum  rindes  Murstens  Taarne,  nogle  af  dem  over  12  Meter 
hoje.  De  staar  ikke  paa  selve  Muren,  men  danner  fritstaaende  firkan- 
tede Konstruktioner  henved  12  Meter  brede  ved  Foden  og  10  Meter 
ved  Toppen.  De  er  øjensynlig  bestemte  for  Bueskytter,  og  er,  saavel- 
som  hele  Muren,  et  Bevis  paa  at  der  paa  det  Tidsrum,  da  den  opførtes, 
ikke  fandtes  andre  Skydevaaben.  I  Chili  Provinsen  er  Muren  dobbelt, 
eller  rettere  der  findes  to  Mure,  hvoraf  den  inderste  er  opført  af  Stif- 


ske  Mur. 


teren  af  Ming  Dynastiet.  Her  findes  to  Porte,  den  ene  i  den  indre  Mur 
N.W.  for  Peking  ved  Nankau  Passet,  den  anden  i  den  ydre  Mur  ved 
Kalgan.  Dér  findes  Garnisoner  for  kinesiske  Tropper  og  betydelige 
Markedspladser.  I  vor  Tid  er  den  store  kinesiske  Mur  kun  et  Kuriosum 
og  et  Bevis  paa  den  Overflod  af  Menneskeliv  og  den  Foragt  for  Menne- 
skearbejde,  som  i  sin  Tid  maa  have  eksisteret  i  Kina.  Intet  er  gjort  i 
Aarhundreder  for  at  holde  den  i  Stand,  og  dog  staar  den  paa  Steder  lige- 
saa  velbevaret  og  ligesaa  imponerende  ved  sin  Størrelse  og  sin  Unytte, 
som  da  den  for  et  Par  Tusind  Aar  siden  blev  planlagt  og  opført. 

Det  var  ogsaa  under  Han  Dynastiet  at  Buddhaismen  blev  indført 
fra  Indien;  at  der  blev  etableret  Forbindelse  med  det  romerske  Rige; 
og  at  Klassikerne  Lao  Tzu,  Konfucius  og  Méncjus  filosofiske  Værker 
blev  hugget  i  Sten  og  opstillet  i  „Klassikernes  Hal".  Endvidere  var  det 
i  samme  Periode,  at  det  konkurrerende  Eksamenssystem,  som  eksi- 

sterede  lige  indtil  1905,  blev  indfort,  og  at  en  kriminal  Retskode,  der 
ligeledes  har  eksisteret  til  vore  Dage,  blev  givet.  Kinesiske  Arméer 
trængte  frem  lige  til  Bredderne  af  det  kaspiske  Hav,  og  Kina  indtog  den 
øverste  Herskerstilling  mellem  de  ostasiatiske  Nationer. 

Fra  Han  Dynastiets  Fald  og  indtil  den  beromte  Kublaj  Khan  1280 
erobrede  Kina  og  satte  det  mongolske  Dynasti  paa  Tronen,  afløste  en 
Række  indfodte  og  tartariske  Dynastier  hinanden.  Under  Mongolernes 
forste  Kejser  var  det,  at  den  store  venetianske  Rejsende  Marco  Polo 


Fra  Grænsen  mod  Mantsjuriet. 


besøgte  Kina,  hvor  han  blev  modtaget  i  Peking  af  Khanen,  og  endogsaa 
betroet  et  Embede  som  Guvernør  over  et  Distrikt  i  Mellemkina,  hvor 
han  forblev  i  17  Aar.  I  1368  udbrod  et  Oprør  imod  Mongolerne,  der 
blev  fordrevet  og  afløst  af  det  kinesiske  Ming  Dynasti,  som  saa  igen, 
efter  sin  Tur,  i  1644  maatte  vige  Pladsen  for  Mantsjurerne,  der  en  Snes 
Aar  iforvejen  var  trængt  ind  nordfra,  havde  valgt  Mukden  til  deres 
Hovedstad  og  gjort  forskellige  Forsøg  paa  at  trænge  ind  i  Kina.  Her 
var  der  paa  det  Tidspunkt  udbrudt  Oprør  og  de  kinesiske  Generaler, 
der  paa  Grænsen  imod  Nord  opererede  imod  Mantsjurerne,  sluttede 
Forbund  med  dem  imod  Oprørerne.  Mantsjurerne  besejrede  disse,  men 
vendte  sig  saa  imod  Ming  Dynastiet,  hvis  sidste  Kejser  blev  indesluttet 
i  Peking,  hvor  han  sammen  med  sin  Datter  begik  Selvmord.  Mantsju- 
rernes  øverste  Høvding  Tien-Tungs  Søn  lod  sig  udraabe  til  Kejser  un- 
der Navnet  Shun-Chu  og  dannede  det  mantsjuriske  Dynasti  Ta-Ching 

(„den  store  Renhed"),  hvis  ti  Kejsere  beklædte   Dragetronen  indtil 
vore  Dage. 

Under  Ming  Dynastiet  blev  et  andet  kinesisk  Storværk  udført.  De 
to  mægtige  Floder  Jangtze-Kiang  (Vandenes  Søn)  og  Ruang-Ho  („den 
gule  Flod"  ogsaa  kaldet  „Kinas  Sorg")  blev  forbunden  med  hinanden 


Kejserkanalen. 


ved  den  saakaldte  Kejser-Kanal  (Jun  Ho)  hvorved  der  skabtes  en  uaf- 
brudt sejlbar  Vandvej  imellem  Nord  og  Syd,  fra  Peking  til  Kanton,  saa 
at  Passagerer  og  Gods  kunde  befordres  pr.  Baad  fra  Hovedstaden  til 
saa  at  sige  hver  eneste  større  By  i  Flodernes  Bassiner. 

Kanalen  har  i  sit  hele  Løb  en  Længde  af  henved  1000  Kilometer. 
Som  Regel  er  den  ført  gennem  det  lavest  liggende  Terræn,  og  paa  Ste- 

der  gennem  gamle  Flodlejer,  Indsøer  og  Mosedrag,  medens  den  paa 
andre  Steder  ligger  ikke  saa  lidt  højere  end  det  omliggende  Land  paa 
kunstig  opførte  Dæmninger  af  Jord  og  Sten  med  Sluser  og  Bassiner 
her  og  der,  hvis  Vedligeholdelse,  som  er  et  Livsspørgsmaal  for  de  tal- 
rige Byer  og  Landsbyer  langs  dens  Løb,  paahviler  Avtoriteterne,  der 
ogsaa  som  Regel  gør  deres  Pligt  paa  dette  Punkt.  Mellem  Jangtzen  og 
den  gule  Flod,  hvor  Kanalens  Bredde  er  henved  70  Meter  og  dens 

Strøm  har  en  Hastighed  af  omtrent  4  Kilometer  i  Timen,  ligger  den 
ikke  mindre  end  en  halv  Snes  Meter  højere  end  det  omliggende  Land. 
To  store  Byer  Hwaiganfu  og  Paojung  ligger  her  nær  og  nedenfor  Ka- 
nalen i  en  saadan  Stilling,  at  deres  Sikkerhed  absolut  afhænger  af  dens 
regelmæssige  Vedligeholdelse.  Et  Brud  paa  Stensætningen  eller  Jord- 
volden hvorpaa  Kanalen  hviler,  vilde  ufravigelig  betyde  begges  totale 
Ødelæggelse  og  Tabet  af  mange  tusinde  Menneskeliv,  foruden  at  det 
vilde  lægge  Landet  øde  i  mange  Kilometers  Omkreds  og  forvandle 


Kejserkanalen. 

denne  frugtbare  Del  af  Provinsen  til  en  Indsø.  Herfra  falder  Løbet  af 
Kanalen  ned  imod  Jangtzen  og  ved  Udløbet  nær  Chinkiang  ligger  den 
betydelig  under  Husenes  Niveau  paa  begge  Sider.  Der  medgaar  selv- 
følgelig aarlig  store  Summer  til  at  holde  Kanalen  i  Orden,  Summer  som 
tildels  afholdes  af  de  Provinser,  hvorigennem  den  passerer,  dels  dæk- 
kes af  visse  Afgifter,  som  afkræves  de  titusinder  af  Baade  og  Junks, 
der  daglig  benytter  Kanalens  mange  Afdelinger.  Hele  dette  Kæmpe- 
værk er  i  sin  Tid  udført  uden  Maskiner  af  nogen  Art,  ene  ved  Hjælp  af 
Menneskehænder,  og  det  er  derfor  næppe  nogen  Overdrivelse,  naar 
det  berettes  i  Kinas  historiske  Annaler,  at  Hungwu,  den  første  Kejser 
af  Ming  Dynastiet,  i  1375  lod  ikke  mindre  end  300,000  Arbejdere  i  7 
Maaneder  udføre  en  endog  forholdsvis  kun  ringe  Del  af  Arbejdet. 

Den  første  Opgave  for  Mantsj urerne  var  at  underlægge  sig  Kinas 
18  Provinser  og  at  indføre  en  fast  og  stærk  Regering  i  det  store  split- 

tede  Rige,  et  Arbejde,  der  tog  dem  henved  30  Aar,  men  som  de  tilende- 
bragte mere  ved  Hjælp  af  klog  Diplomati  end  ved  Vaabenmagt.  Ikke 
saasnart  havde  deres  sejrrige  Armé  erobret  Peking,  før  de  gik  igang 
ikke  med  at  bryde  ned,  men  med  at  forstærke  og  bygge  op  paa  den 
allerede  bestaaende  Basis.  Ganske  vist  lod  de  lægge  stærke  mantsjuri- 
ske  Garnisoner  i  alle  Provinsernes  Hovedstæder,  hvor  deres  Tropper 
under  den  saakaldte  Tartargeneral,  sammen  med  Guvernøren  eller 
Vicekongen,  udøvede  den  højeste  provinsielle  Myndighed,  medens  de 
samtidig  tvang  Befolkningen  til  at  anlægge  den  tartariske  Tonsur  med 
tilhorende  Haarpisk  som  et  Tegn  paa  Underkastelse,  men  forøvrigt  lod 
de  alt  blive  ved  det  gamle.  De  var  kloge  nok  til  at  følge  de  tidligere  ki- 
nesiske og  mongolske  Dynastiers  Eksempel  ved  ikke  at  røre  forstyr- 
rende ved  Kinesernes  ældgamle  Sæder  og  Skikke,  og  ved  uforandret 
at  bibeholde  det  patriarkalske-demokratiske  Styre,  som  de  forefandt  i 
Landet,  og  som  havde  staaet  sin  Prøve  gennem  talrige  Sekler,  hvilende 
paa  de  simple  Maksimer:  „Himlen  er  Jordens  Behersker",  „Kejseren 
er  Himlens  Regent",  „Mandarinerne  er  Kejserens  Repræsentanter"  og 
„Slægtens  Ældste  er  Familjens  ansvarlige  Overhoved".  Individets 
Gaaen-op  i  Slægten,  gensidig  Ansvarlighed,  Respekt  for  Alderdommen 
og  for  det  bestaaende,  ubetinget  Lydighed  mod  Avtoriteten  indenfor  Fa- 
miljen  og  udefter  mod  Øvrigheden;  alt  under  en  faderlig  beskyttende 
Kontrol  fra  dennes  Side,  var  de  Grundpiller  paa  hvilke  det  let  sammen- 
føjede og  højst  uensartede  kinesiske  Samfund  var  bygget  op  fra  gammel 
Tid.  En  stadig  Afbalancering  af  Rettigheder  og  Forpligtelser,  og  et  alle- 
stedsnærværende Kompromis  holdt  det  uhyre  ubevægelige  Statslegeme 
i  en  Ligevægt,  der  havde  bestaaet  i  umindelige  Tider,  og  som  først  nu  i 
vore  Dage  forstyrredes  af  de  mangeartede  fremmede  Indflydelser,  som 
gjorde  sig  gældende  samtidig,  saavel  inde-  som  udefra.  Kina  var  i  Virke- 
ligheden en  Sammenslutning  af  en  utallig  Mængde  store  og  smaa  repu- 
blikanske selvstyrende  Samfund,  organiserede  i  Provinser,  Distrikter, 
Byer,  Landsbyer,  Klaner  og  Familjer,  —  alt  samlet  under  en  centrali- 
seret og  vel  defineret  Overledelse  med  Kejseren:  „Ruang  Shang",  som 
et  usynbart,  og  dog  materielt  Symbol  paa  Himlen,  hvorfor  han  ogsaa 
kaldtes  „Himlens  Søn"  i  Modsætning  til  Folket:  „Putien-Hsia"  o:  „Alle 
under  Himlen".  Fjernt  fra  Folket  levede  „Himlens  Søn",  „Dragen", 
„Herren  over  ti  Tusind  Aar",  indelukket  i  sit  Palads  i  Peking,  en  hel 
By  med  en  halv  Snes  tusind  Indvaanere,  alle  hørende  til  hans  uhyre 
Hofholdning  eller  tjenende  til  hans  Beskyttelse.  I  „den  forbudne  Stad", 
omgivet  af  høje  Mure  omsluttende  en  Mængde  af  Smaaslotte,  Templer, 
Pavilloner,  Søer  og  Parker,  sad  han  som  Bidronningen  i  sin  Kube  om- 

ringet  af  Tusinder  af  Soldater,  Arbejdere,  Evnuker  og  Haremskvinder, 
og  her  modtog  han  efter  ældgammel  Skik  de  højeste  Mandariner  i  den 
tidlige  Morgentime  længe  for  Dag  i  højtidelig  Avdients  og  paahørte  de- 
res Rapporter  og  Meddelelser  om  alle  mulige  Regerings-  og  Admini- 
strations-Anliggender. Indesluttet,  som  han  var,  i  et  Net  af  Intriger  og 
Kabaler,  snart  under  det  ene  snart  under  det  andet  politiske  Partis  Ind- 
flydelse, snart  paavirket  af  kinesiske  Ministre  og  Mandariner,  snart  af 


Peking 


mantsjuriske  Yndlinge,  men  altid  omgivet  af  sine  Kvinder  og  Gildinge, 
holdtes  han  i  Virkeligheden  i  Uvidenhed  om  hvad  der  foregik  udenfor 
„Paladsets"  Mure,  og  havde  nok  at  gøre  med  at  opretholde  Troen  paa 
sin  himmelske  Mission  og  sin  overjordiske  Magt. 

I  denne  simple  halv  religiøse  Tilbedelse  af  Kejseren  som  Himlens 
Repræsentant  og  Folkets  jordiske  Fader,  fandtes  Rygsøjlen  for  det  ki- 
nesiske Regeringssystem.  Ved  Himlens  direkte  Dekret  var  han  Herre 
over  alle  og  alt.  Han  var  Statens  og  Folkets  uindskrænkede  gejstlige  og 
verdslige  Ypperstepræst  og  Hersker.  Hans  Person  var  guddommelig, 
hellig  og  ukrænkelig,  hans  Vilje  Lov,  hans  Bifald  Liv  og  hans  Mishag 
Død;  han  var  Kilden  til  al  Magt,  Ære  og  Ejendom.  Ligesom  der  kun 
kunde  være  én  Sol  paa  Himlen,  saaledes  kunde  der  kun  være  én 
„Huang-Shang".   Han  havde  uindskrænket  Magt  over  Liv,  Person  og 

Ejendom;  alle  Statens  Ejendomme  var  hans, og  alle  dens  Indtægter  til- 
faldt ham;  hele  Kejserriget,  og  herved  forstaar  Kineseren  hele  Verden, 
var  hans  personlige  Eje,  for  hvis  Forvaltning  han  kun  skyldte  Himlen 
Regnskab.  Alt  hvad  der  stod  i  Forbindelse  med  hans  hellige  Person 
omhylledes  med  et  Slør  af  Hemmelighedsfuldhed  og  Ærefrygt,  der 
gjorde  ham  til  et  Maal  for  næsten  guddommelig  Tilbedelse. 

Hans  Navn  var  helligt  og  de  Skrifttegn,  der  betegnede  det,  maatte 
ikke  bruges  af  andre,  eller  blot  udtales,  eller  skrives,  saa  længe  han  le- 
vede. Hans  Trone  kaldtes  „Dragestolen";  at  se  ham  var  at  „stedes  for 
Dragens  Aasyn",  og  Ingen  kunde  løfte  sine  Øjne  til  ham  uden  Skælven 
og  Bæven.  Hans  Edikter  og  Dekreter  skreves  med  „Purpurpennen" 
med  rødt  Blæk  paa  gult  Papir  og  endte  alle  med  Ordene  „Skælv  og 
Adlyd".  Hans  Befalinger  modtoges  knælende  af  Guvernørerne  i  Pro- 
vinserne, og  man  viste  det  kejserlige  Budskab  samme  Ære  som  om  det 
havde  været  Afsenderen  selv. 

Kejseren  understøttedes  i  sin  Regering  a$  el  Kabinetsraad:  „det  store 
Raad",  „Chun-Chi-Chu"  bestaaende  af  4  Statsministre,  hvoraf  2  Mant- 
sjurer  og  2  Kinesere  —  samt  2  Medlemmer  af  Han-Lin-Akademiet, 
hvis  Opgave  bestod  i  at  paasé  at  Forvaltningen  lededes  i  Overensstem- 
melse med  Grundsætningerne  i  Landets  civile  og  religiøse  Regerings- 
statuter,  saaledes  som  disse  er  nedlagt  i  „Taching  Huli-Tien"-Dynasti- 
ets  Huslov,  der  foreskriver  Statens  Administration  som  grundet  paa 
Familieforholdet,  og  som  bestemt  af  Konfucius  i  han  hellige  Skrifter. 

Paa  en  Maade  sideordnet  med  „det  store  Raad"  stod  „Stor  Sekre- 
teriatet",  „Neiko".  At  være  Medlem  af  dette  var  den  højeste  Udmær- 
kelse, der  kunde  blive  en  kinesisk  Mandarin  til  Del,  og  en  Ære,  der  af 
Kejseren  uddeltes  som  særlig  Naade  til  et  begrænset  men  ikke  nær- 
mere fastsat  Antal  af  Statens  højeste  Embedsmænd.  Benævnelsen  „Stor- 
Sekretær"  var  dog  mere  en  titulær  Rang  end  et  substantielt  Embede. 
Det  faldt  i  „det  store  Raads"  Lod  fortrinsvis  at  raadlede  Kejseren  ved 
Afgørelsen  af  vigtigere  Stats-Anliggender,  hvortil  der  saa  ofte  tilkaldtes 
ekstra  Raadsherrer  fra  de  mantsjuriske  Prinsers  Række  eller  fra  Præ- 
sidierne for  de  syv  Regeringsdepartementer,  der  bestyrede  Civillisten, 
Finantserne,  Ceremoni  eller  Ritual-Afdelingen,  Straffedepartementet, 
Krigsstyreisen,  de  offentlige  Arbejder  og  udenlandske  Anliggender. 

Disse  syv  Departementer,  som  hvert  lededes  af  to  Præsidenter, 
hvoraf  igen  den  ene  var  Mantsjur  den  anden  Kineser,  og  af  2  mantsju- 
riske og  2  kinesiske  Vicepræcidenter,  svarede  omtrent  til  andre  Lan- 
des Ministerier.  Her  foregik  den  daglige  Ekspedition  af  Rigets  mange 
forskellige  Anliggender,  medens  Præsidenterne  forelagde  vigtigere  Sa- 

ger  for  Kejseren  gennem  Medlemmerne  af  „det  store  Raad"  ved  de 
daglige  tidlige  Morgenavdientser. 

En  særlig  typisk  kinesisk  Institution  var  „Censoratet",  der  ligeledes 
lededes  af  en  mantsjurisk  og  en  kinesisk  Præsident,  og  hvis  Opgave 
det  var,  gennem  dets  menige  Medlemmer,  som  var  spredt  over  hele 
Landet,  at  vogte  paa  Regeringens  og  Administrationens  Handlinger,  og 
i  Tilfælde  af  forefaldende  Misbrug  eller  Fejl  at  indberette  saadant  til 

selve  Tronen,  som  Censorerne  havde  Ret  til  at  henvende  sig  til  direkte. 
At  de  gjorde  fuld  Brug  af  denne  Ret  fremgik  bl.a.  af  den  Omstændig- 
hed, at  de  til  Tider  ikke  engang  undsaa  sig  for  at  underkaste  selve  Kej- 
serens Regeringshandlinger  en  skarp  og  uforbeholden  Kritik,  ikke  sjel- 
den  forbunden  med  at  de  samtidig,  som  et  Slags  Undskyldning  for  de- 
res Dristighed,  begik  Selvmord.  Selv  de  højeste  Mandariner,  i  Hoved- 
staden som  i  Provinserne,  gik  ikke  Ram  forbi,  og  mangt  et  Magtmisbrug 
og  mangen  en  Uret  er  blevet  afsløret  af  disse  „  Kejserens  Øjne  og  Øren", 
der  dog  paa  deres  Side  ikke  saa  sjelden  beskyldtes  for  at  have  ladet  sig 
lede  i  deres  Afsløringer  af  mindre  ideelle  Motiver,  ja  selv  for  at  have 
organiseret  et  regulært  Mulkterings-Tyranni  over  de  Mandariner,  som 
ikke  viste  sig  tilbøjelige  til  paa  given  Foranledning  at  sætte  en  Guld- 
hætte paa  deres  spidse  Giftpen. 

Det  hele  indviklede  kinesiske  Regeringsmaskineri  bestod  altsaa  først 

og  fremmest  af  en  almægtig  Kejser,  teoretisk  uindskrænket  Hersker 
over  Kinas  mange  Millioner  og  den  øverste  Kilde  til  al  jordisk  Magt  og 
Herlighed,  men  i  Praksis  saaledes  indviklet  i  et  uigennemtrængeligt 
Net  af  Etikette,  Præcedents  og  gammel  Skik  og  Sæd,  at  han  i  Virkelig- 
heden ikke  havde,  eller  kunde  have,  anden  Kendskab  til  hvad  der  fore- 
gik udenfor  de  snævre  Mure  rundt  hans  Palads  end  hvad  hans  nærme- 
ste Omgivelser,  Mandarinerne,  Gildingene  og  Kvinderne,  fandt  for  godt 
at  fortælle  ham.  Altsaa  simpelthen  et  Slags  Gallionsfigur  uden  nogen 
virkelig  Magt  eller  Indflydelse.  Direkte  under  ham  to  Slags  Kabinets- 
raad,  som  ved  Avdientserne  Klokken  4  eller  5  om  Morgenen  forelagde 
ham  en  utallig  Mængde  Indberetninger  og  Bunker  af  Dokumenter,  som 
han  i  heldigste  Tilfælde  kun  kunde  have  gjort  et  rent  overfladisk  og 
andenhaands  Bekendtskab  med,  og  som  han  forsynede  med  kategori- 
ske Randbemærkninger  med  „Purpurpennen"  som  „Bemærket"  „Til- 
staaet"  „Afslaaet"  „Vist  tilbage  for  nærmere  Undersøgelse"  o.  s.  v., 
hvilke  Bemærkninger  saa  af  vedkommende  Mandariner  udvidedes  til 
kejserlige  Reskripter  og  Dekreter  i  den  regulære  klassiske  Stil  og  kund- 
gjordes som  saadanne  i  den  officielle  „Peking  Gazette",  Kinas  officielle 
Regeringsorgan,  der  udkom  daglig  og  sendtes  rundt  til  alle  Kinas  Man- 
dariner efter  at  have  været  opslaaet  i  et  haandskrevet  Eksemplar  paa 
Porten  til  en  visjamen  i  Peking.  Som  tredje  Faktor  i  Regeringsmaski- 
neriet  kom  saa  de  7  Departementer,  der  hver  for  sig  tog  sig  af  Udfø- 
relsen af  den  kejserlige  Vilje  saa  lidt  og  saa  meget  som  Præsidenterne 
fandt  formaalstjenligt  og  nødvendigt;  og  efter  Departementerne  Censo- 
ratet, hvor  der  igen  var  andre  Hjul  at  smøre.  Tilsidst  en  Række  andre 
Departementer  og  Afdelinger,  som  tog  sig  af  specielle  mer  eller  mindre 
vigtige  og  paatrængende  Sager,  som  f.  Eks.  de  mongolske  Nomaders 
Opførsel,  en  eller  anden  Mandarins  Brud  paa  Etiketten  ved  en  kejser- 
lig Avdients,  en  mantsjurisk  Prins  Ægteskabsforhold,  et  eller  andet 
fejlagtig  benyttet  Skrifttegn  i  en  Ansøgning  eller  en  Indberetning,  alle 
de  tusind  og  én  Smaating,  som  tjente  til  at  hindre  Hjulene  i  det  tunge 
træge  Regeringsmaskineri  i  at  gaa  for  hurtig  eller  for  sikkert  rundt. 

Det  egentlige  Kinas  18  Provinser,  administreredes  af  8  Vicekonger 
eller  Generalguvernører,  16  Guvernører  og  en  Hær  af  underordnede 
Embedsmænd  begyndende  med  Tartargeneralen,  Provinsens  Skatme- 
ster, Over-Dommeren,  Saltkontrolløren  og  Korn-Intendanten,  der  til- 
sammen dannede  et  Slags  Provinsraad,  og  fortsattes  med  „Taotaj"en 
eller  Underguvernøren,  Prefekten,  Subprefekten,  Departements-  og 
Distrikts-Chefen  lige  til  „Tipaoen",  svarende  omtrent  til  en  Sognefoged 
men  udrustet  med  langt  større  Myndighed  og  betroet  et  langt  større 

Antal  forskelligartede  Funktioner  end  en  saadan.  Hans  Navn  betyder 
„Landets  Beskytter"  og  skondt  han  i  Reglen  er  en  Mand  uden  Opdra- 
gelse og  staaende  lavt  paa  den  sociale  Rangstige,  samt  ikke  sjelden 
mangler  alle  moralske  Begreber,  har  han  dog  i  sin  Haand  en  stor  Por- 
tion arbitrær  Magt,  og  kan,  om  han  vil,  —  og  som  Regel  vil  han  —  ty- 
rannisere den  lavere  Befolkningsklasse,  der  er  underlagt  hans  Myndig- 
hed, i  en  meget  betydelig  Grad.  Paa  den  anden  Side  forlanger  hans 
umiddelbare  Foresatte,  Distriktschefen,  eller  om  man  vil  Herredsfog- 
den, Opfyldelsen  af  et  ikke  ubetydeligt  Antal  Pligter  fra  hans  Side.  Han 
maa  kende  enhver  Person  i  Sognet  eller  i  Kvarteret,  maa  vide  hvor  de 
kommer  fra  og  hvor  de  agter  sig  hen,  hvad  de  foretager  sig  Nat  og  Dag, 
hvad  de  ejer  hvad  de  bruger,  hvad  de  tænker  og  hvad  de  har  i  Sinde. 
Det  er  hans  Pligt  at  indberette  om  alt,  stort  og  smaat,  der  gaar  for  sig, 
og  han  er  paa  en  Maade  holdt  ansvarlig  paa  sin  Person  for  enhver  Lov- 
løshed eller  Forbrydelse,  der  begaas  i  hans  Jurisdiktion,  hvis  han  da 
ikke  kan  finde  eller  paapege  den  virkelig  Skyldige.  Den  gensidige  An- 
svarlighedslov,  som  danner  Grundlaget  for  al  kinesisk  Administration, 
og  som  gennemsyrer  hele  det  kinesiske  Samfund,  anerkender  ingen 
Undskyldningsgrunde,  og  Tipaoen  danner  ingen  Undtagelse  fra  den 
almindelige  Regel,  som  saa  langt  fra  at  eksistere  i  Teori  alene,  er  saa 
fuldstændig  fastslaaet  og  saa  vel  organiseret,  at  der  i  ethvert  givet  Til- 
fælde altid  findes  en  eller  anden,  som  Ansvarligheden  kan  fæstnes  paa 
og  som  maa  tage  Følgerne,  hvis  han  da  ikke  kan  lade  Kuglen  rulle  vi- 
dere til  den  næste.  Enhver  Embedsmand,  fra  den  laveste  til  den  høje- 
ste, er  ansvarlig  ligeoverfor  sin  umiddelbare  Foresatte,  og  denne  igen 
til  sin,  lige  op  til  Vicekongen,  Kejseren  og  Himlen  selv,  Trin  for  Trin 
i  endeløse  Gradationer. 

Umiddelbart  over  Tipaoen  men  dog  paa  et  langt  højere  socialt  og 
embedsmæssigt  Trin,  kommer  Distriktschefen  eller  Herredsfogden, 
„Hsien",  der  uden  Sammenligning  er  den  vigtigste  og  mest  ansvars- 
fulde Embedsmand  i  hele  Landet.  Han  er  i  Virkeligheden  det  betyd- 
ningsfuldeste Led  mellem  Folket  og  Regeringen,  og  hans  Pligter  i  denne 
Egenskab  er  legio.  Han  forbinder  i  sit  Embede  paa  én  Gang  den  under- 
søgende, den  dømmende  og  den  udøvende  Myndighed;  i  mange  Til- 
fælde endvidere  den  lovgivende.  Kina  ejer  ganske  vist  en  Straffelov, 
ældre  end  nogen  evropæisk  Lov,  der  har  staaet  ved  Magt  lige  til  vore 
Dage,  og  Embedsmændene  er  teoretisk  forpligtet  til  at  rette  sig  efter 
den,  ligesom  ogsaa  Domme  afsagt  af  tidligere  Dommere  og  ikke  mindst 
lokal  Skik  og  Brug,  tilsammen  danner  et  Slags  Retspraksis,  hvorefter 
lignende  forekommende  Sager  burde  afgøres.  Men  friske  Spørgsmaal 

dukker  bestandig  op  og  kræver  ny  Bestemmelser,  der  saa  udstedes  af 
Provinsmyndighederne  uden  Henvendelse  til  Centralregeringen,  og 
man  finder  saaledes  de  samme  Mænd,  først  som  Lovgivere,  saa  som 
Dommere  efter  deres  egen  Lov,  uden  Adgang  til  Appel  til  højere  Dom- 
stole, og  tilsidst  som  udøvende  Myndighed,  der  eksekverer  sine  egne 
Dekreter. 

Naar  det  saa  endvidere  tages  i  Betragtning,  at  Familjen  holdtes  an- 
svarlig for  dens  Medlemmer,  Forældrene  for  Børnene,  og  selv  disse  i 
visse  Tilfælde  omvendt  for  Forældrene;  at  Fængsling,  ikke  alene  af 
Parterne  i  en  Retssag  men  ogsaa  af  Vidnerne,  var  almindelig  Retsprak- 
sis og  at  Tortur  om  end  strængt  taget  ikke  lovlig,  dog  ufravigelig  benyt- 
tedes ved  kriminelle  Undersøgelser,  samt  at  Dødsdomme  kunde  idøm- 
mes for  Forseelser,  som  efter  europæisk  Opfattelse  vilde  henregnes  til 
den  lettere  Art,  saa  vil  man  forstaa,  hvor  helt  Befolkningen  var  i  Hæn- 
derne paa  dens  nærmeste  Øvrighed,  og  hvor  meget  Ret  og  Retfærdig- 
hed afhang  af  „Hsiens"  Personlighed  og  Retsfølelse. 

Men  endnu  grellere  stillede  Forholdet  sig  derved,  at  ihvorvel  det 
teoretisk  var  Reglen  at  ingen  Embedsmand  kunde  udnævnes  til  „Hsien" 
eller  derover  uden  at  have  taget  Embedseksamen,  og  vist  sig  at  være  i 
Besiddelse  af  de  nødvendige  Kvalifikationer,  saa  havde  Systemet  efter- 
haanden  udviklet  sig  derhen,  at  Indehaveren  af  en  næsten  hvilkensom- 
helst  Post  under  Regeringen  maatte  købe  sit  Embede  og  forpagte  det 
paa  den  Maade,  at  hver  enkelt  til  sin  umiddelbart  Overordnede  maatte 
ud  med  en  vis  Sum  straks  og  senere  gennem  periodiske  Betalinger, 
under  mange  forskellige  Former  (Nytaars-  og  Fødselsdagsforæringer 
f.  E.)  maatte  betale  for  at  blive  siddende,  indtil  der  tilbød  sig  en  Chance 
for  ham  til  gennem  ny  Bestikkelse  at  rykke  op  i  et  højere  og  mere  lu- 
krativt Embede.  Hvor  det  gjaldt  Udnævnelse  til  vigtigere  Poster  som 
Vicekonge,  Guvernør  eller  Taotaj,  der  kun  gjaldt  for  3  Aar  ad  Gangen, 
var  det  Mandarinens  Pligt  at  begive  sig  til  Peking,  for  at  søge  Avdients 
hos  Kejseren,  forinden  han  tiltraadte  sin  ny  Bestilling,  og  dette  var  i 
alle  Tilfælde  en  meget  dyr  Historie.  Allerede  ved  Pekings  Byport  be- 
gyndte Udsugningen,  der  fortsattes  i  en  stigende  Skala  for  hvert  Skridt 
nærmere  Tronens  Fod.  Vagten  ved  Indgangen  til  „den  forbudne  Stad", 
Gildingernes  Øverste,  de  tjenstgørende  Hoffolk,  Kejserens  Yndlinge  og 
hans  nærmeste  Omgivelser;  disse  og  mange  andre  Hængsler  maatte 
smøres  forinden  Døren  ind  til  det  allerhelligste  aabnede  sig  for  den  ud- 
plyndrede Mandarin,  der  maatte  afgive  en  ikke  ubetydelig  Del  af  hvad 
han  paa  sin  Side  i  sin  tidligere  Embedstid  havde  plyndret  Folket  for,  og 
som  han  nu  maatte  se  at  faa  igen  i  sit  ny  Embede. 

Kina  under  Forvandlingens  Tegn  3 

Da  enhver  Mandarin,  fra  Vicekongen  til  Tipaoen,  ovenikobet  kun 
oppebar  en  ren  nominal  Gage  af  Regeringens  Kasse;  da  hans  Embeds- 
tid  var  kort  og  hans  Udgifter  store;  da  hans  Jamen"  (den  officielle 
Embedsbolig)  sædvanlig  fandtes  forladt  i  ubeboelig  Stand  af  hans  For- 
gænger i  Embedet  og  maatte  sættes  i  Stand  med  betydelige  Bekostnin- 
ger; samt  da  han  af  sin  egen  Lomme  maatte  gagere  de  Flokke  af  Se- 
kretærer, Tolke,  Betjente  og  Tjenere,  som  efter  gammel  Skik  fyldte 
enhver  Jamen,  og  ovenikobet  lægge  til  Side  til  fremtidige  Forfremmel- 
ser, saa  fulgte  deraf,  at  han  maatte  gore  sig  betalt  hos  sine  Undergivne 
og  hos  den  Befolkning,  som  han  var  sat  til  at  værne  om  og  raade  over. 
—  Direkte  legale  Skatter  kendtes  ikke,  naar  undtages  Landskatten,  der 
var  et  kejserligt  Prærogativ,  men  til  Gengæld  lodes  der  Mandarinerne 
en  fri  Haand  med  Ansættelsen  og  Indkrævningen  af  de  indirekte  Af- 
gifter af  alle  mulige  Slags.  Som  Regel  viste  de  sig  her  i  Besiddelse  af 
en  omfattende  Evne  til  at  aarelade  Befolkningen,  og  Grænsen  for  hvor 
lidet  de  vilde  nøjes  med  afhang  hovedsagelig  af  hvor  meget  de  kunde 
brandskatte  Befolkningen  for,  inden  den  rejste  sig  til  aaben  Modstand, 
maaske  til  Revolte  eller  Opror,  hvad  dog  i  alle  Tilfælde  maatte  und- 
gaas,  fordi  Regeringen  i  saa  Tilfælde  uvægerlig  slog  ned  paa  Mandari- 
nen, der  var  personlig  ansvarlig  til  sine  Overordnede,  for  Ro  og  Orden 
i  sit  Distrikt.  I  saadanne  Tilfælde  undgik  han  ikke  at  blive  forflyttet  til 
et  andet,  maaske  daarligere  Embede,  eller  han  blev  infamt  kasseret,  saa 
at  han  til  al  Tid  intet  Embede  kunde  beklæde  i  Statens  Tjeneste.  Det 
gjaldt  derfor  om  i  hvert  enkelt  Tilfælde  noje  at  gradere  sine  Indtægts- 
kilder og  fremfor  alt  at  sørge  for  ikke  at  gaa  videre  i  sin  Beskatning 
end  at  det  hele  kunde  gaa  af  uden  andre  Vanskeligheder  end  saadanne, 
som  kunde  overkommes  eller  slaas  ned,  forinden  Gryden  kogte  over. 
Altsaa  her,  som  overalt,  et  Kompromis,  godvilligt  eller  paatvungent,  og 
kun  gældende  fra  Dag  til  Dag,  hvor  det  gjaldt  om  at  nytte  Tiden  og 
smede  mens  Jernet  var  varmt. 

Mandarinens  Indtægtskilder  var  imidlertid  ikke  udtømt  med  hvad 
han  saaledes  direkte  kunde  presse  ud  af  Befolkningen  med  det  gode 
eller  med  det  onde.  Han  havde  andre  endnu  uheldigere  og  mere  pre- 
kære Maader  at  berige  sig  paa.  Ramtes  hans  Provins  eller  hans  Distrikt 
af  en  eller  anden  Kalamitet,  Oversvømmelse,  Misvækst  eller  Epidemi, 
satte  han  Subskriptioner  i  Gang  til  Afhjælpning  af  Nødstilstanden, 
hvortil  saa  den  mere  velhavende  Del  af  Befolkningen  godvillig  eller 
modvillig,  hver  efter  sin  Evne,  maatte  yde  Bidrag,  hvoraf  Broderparten 
gik  i  „Folkets  Faders"  rummelige  Lommer. 

Eller  der  blev  „med  kejserlig  Tilladelse"  oprettet  offentlige  Bu- 
s' 

reauer,  hvor  den  ærgærrige  Kineser  imod  en  vis  Kontribution  til  det 
paagældende  Øjemed  kunde  købe  sig  en  Knap,  det  vil  sige  officiel  Rang, 
og  Ret  til  at  bære  den  dermed  forbundne  Uniform  og  Mandarinhat  med 
en  forskelligfarvet  Knap  for  de  ni  eksisterende  Rangklasser,  og  til  efter 
Omstændighederne  at  tillægge  sig  Prædikatet  „Ta  Jen"  (o:  „store 
Herre")  „Ta  Lao  Jeh",  (o:  „store  gamle  Mand")  eller  blot  „Lao  Jeh" 
(„gamle  Mand")  samt  til  at  regne  sig  paa  lige  Fod  med  de  „virkelige" 
Mandariner,  der  dog  paa  deres  Side  saa  ned  paa  saadan  købt  Rang,  som 
de  kun  respekterede,  forsaavidt  som  den  fritog  sin  Indehaver  fra  kor- 
porlig Straf  i  Tilfælde  af  kriminel  Retsforfølgning.  Hvad  angik  Embeds- 
mændene selv,  og  Regeringens  Belønning  og  Udmærkelse  af  dem,  da 
foregik  disse  under  ganske  besynderlige  Former,  hvoraf  de  sjældneste 
bestod  i  at  der  tillagdes  dem  Prædikater  som  „Senior  eller  Junior  For- 
mynder for  Tronarvingen";  eller  adelig  Rang  arvelig  i  deres  Familje, 
men  dog  saaledes,  at  kun  den  ældste  Søn  arvede  Faderens  Rang,  og  da 
altid  et  Trin  lavere  end  denne,  medens  de  andre  Sønner  ingen  Del  fik 
i  Herligheden.  Eller  de  benaadedes  med  „den  gule  Ridejakke",  og  Ret 
til  at  bevæge  sig  tilhest  eller  i  Bærestol  indenfor  Murene  af  „den  for- 
budne Stad",  paa  Vejen  fra  Indgangsportene  til  den  kejserlige  Avdi- 
entshal,  noget  der  virkelig  kunde  have  praktisk  Betydning  for  de  ældre 
Herrer,  som  i  den  tidlige  Morgentime  skulde  „stedes  for  Dragens  Aa- 
syn".  Den  mest  skattede,  men  ogsaa  den  besynderligste  Udmærkelse, 
der  kunde  blive  en  højtstaaende  kinesisk  Mandarin  til  Del,  var  dog  den, 
at  ikke  han  selv  og  hans  Efterkommere,  men  hans  afdøde  Forældre  og 
Forfædre,  ophøjedes  i  Rangen,  et  forresten  ikke  helt  uforstaaeligt  Ud- 
slag af  det  kinesiske  Argument,  at  en  Mand  skylder  sine  Forældre  Tak 
for  sine  medfødte  Anlæg,  sin  Opdragelse  og  Udviklingen  af  sine  Evner, 
medens  hans  Sønner  retmæssigt  intet  Krav  bør  have  paa  at  drage  For- 
del af  deres  Fædres  Udmærkelse  i  Statens  Tjeneste. 

Man  er  tilbøjelig  til  at  slutte  fra  den  Række  af  uafbrudte  Nederlag 
som  Kina  har  lidt  i  de  sidste  60 — 70  Aars  gentagne  Sammenstød  med 
vestlige  Nationer,  og  sidst  med  dets  østlige  Nabo,  Japan,  at  Kineseren 
tilhører  en  udpræget  ukrigerisk  Race  og  at  han  ikke  egner  sig  til  Kri- 
gens Haandværk  eller  besidder  de  samme  militære  Egenskaber  som 
Evropæeren  og  Japaneren.  Dette  er  dog  kun  til  en  vis  Grad  rigtigt.  Ki- 
nas Historie  vrimler  med  Beviser  paa  det  modsatte.  Intet  Lands  Hære 
har  foretaget  saa  mange,  saa  langvarige  og  saa  blodige  Felttog  i  de 
svundne  Sekler  som  netop  de  kinesiske.  Deres  Sejrsmarch  over  Bjerge 
og  Floder,  gennem  Stepper  og  Ørkener,  fra  Øst  til  Vest  over  hele  Asiens 
Fastland  lige  til  Bredderne  af  det  kaspiske  Hav,  under  Erobrerer  som 

Genghis  Khan  og  Kublaj  Khan;  deres  Indfald  i  de  omliggende  Lande 
Tonking,  Burmah,  Annam,  Siam,  Turkestan,  Mongoliet,  Mantsjuriet  og 
Tibet,  lige  til  deres  Forsøg  paa  at  erobre  Japan  i  Slutningen  af  det  13de 
Aarhundrede,  —  Felttog,  der  kostede  utalte  Millioner  Mennesker  Li- 
vet — ,  vidner  om,  at  det  krigeriske  Materiale  er  tilstede  i  Nationen,  og 
at  der  kun  behøves  en  Lejlighed  eller  en  Nødvendighed  for,  at  der  af 
kyndige  Hænder,  og  ved  Hjælp  af  moderne  Krigskunst,  kan  dannes 
Millionhære,  som  Japan  og  Evropa,  Kinas  Overvindere,  kommer  til  at 
regne  med  i  Fremtiden.  Sandheden  maa  snarest  søges  i  den  Omstæn- 
dighed, at  Kina,  lige  siden  det  mantsjuriske  Dynasti  kom  til  Magten  i 
1644,  og  indtil  den  første  Krig  med  England  200  Aar  senere,  og  det 
samtidige  store  Taiping  Oprør,  havde  nydt  en  uafbrudt  Fred,  saavel 
indad-  som  udadtil,  saa  at  Befolkningen  havde  lært  dennes  Velsignel- 
ser at  kende  og  betragtede  Krig  som  et  Tegn  paa  Barbari  og  dens  Ud- 
øvere som  Barbarer  og  Vilde. 

Den  simple  Kineser  mangler  imidlertid  langtfra  Mod,  Intelligents 
eller  personlig  Tapperhed,  hvor  han  optræder  som  Soldat.  Tværtimod 
lægger  han  med  asiatisk  Hengivelse  i  sin  Skæbne  langt  større  Dødsfor- 
agt for  Dagen  end  Evropæeren,  især  hvor  det  gælder  om  at  holde  ud 
bag  Forskansninger  eller  forsvare  en  fast  Stilling,  selv  mod  en  over- 
legen Styrke  og  under  deprimerende  Omstændigheder.  Hvad  han  mang- 
ler er  fysiske  Kræfter,  gode  Vaaben,  passende  Uddannelse  og  fremfor 
alt  dygtige  Officerer.  Hvorsomhelst  han  har  været  vel  ernæret,  tids- 
svarende væbnet  og  ledet  af  Evropæere,  har  han  vist  sig  fuldkommen 
jævnbyrdig  med  sin  evropæiske  Fælle,  og  i  visse  Henseender  som  i  Ud- 
holdenhed og  Nøjsomhed,  endog  denne  overlegen. 

Den  kinesiske  Hær  bestod  indtil  for  ganske  nylig  af  det  mantsjuri- 
ske, det  mongolske  og  det  kinesiske  Kontingent.  Dette  første  inddeltes 
i  de  8  „Bannere",  Efterkommere  afde  mantsjuriske  Soldater,  som  i  sin 
Tid  erobrede  Kina  og  som  siden  den  Tid  laa  fordelt  i  faste  Garnisoner 
i  alle  Provinsernes  Hovedstæder  (de  saakaldte  Fu-Byer,  hvor  Solda- 
terne og  deres  Familjer  dannede  et  selvstændigt  lille  Samfund  „Tartar- 
garnisonen").  I  Tidernes  Løb  var  dette  Element  smeltet  sammen  med 
den  kinesiske  Befolkning,  og  havde  antaget  dennes  Lader  og  Skikke, 
lige  til  Sproget  og  Klædedragten,  samt  var  blevet  saa  kiniseret,  at  det  i 
det  ydre  var  umuligt  at  skelne  de  to  Folk  fra  hinanden.  Kun  at  Mant- 
sjurernes  Kvinder  havde  beholdt  deres  naturlige  Fødder,  og  at  Ægte- 
skab mellem  dem  og  kinesiske  Mænd,  eller  omvendt,  var  forbudtved 
Lov,  samt  at  Mantsjurerne  stod  under  deres  egen  Øvrighed  med  „Tar- 
targeneralen"  i  Spidsen.  De  mantsjuriske  Garnisoner,  der  var  indkvar- 

teret  i  „Tartarstaden",  et  befæstet  Kvarter  omgivet  af  Mure  og  Grave, 
modtog  en  ringe  maanedlig  Lonningaf  Regeringen  og  var,  for  at  kunne 
leve,  nødt  til  at  drive  en  eller  anden  borgerlig  Syssel,  et  eller  andet 
Haandværk.  De  levede  derfor  som  Handlende,  Haandværkere  eller 
Agerdyrkere,  dertil  visse  Tider  maatte  melde  sig  til  Monstringog  Ekser- 
sits  og  var  pligtig  til  i  Krigstid  at  trække  i  Soldateruniformen.  Disse 
smaa  Kommuner  dannede  derfor  den  staaende  Hær,  paa  hvem  det 


Mantsjuriske  Bannermænd. 


mantsjuriske  Dynasti  kunde  stole  i  Tilfælde  af  Uroligheder  eller  Oprør, 
da  de  af  den  øvrige  Befolkning  altid  betragtedes  som  Regeringens  Værk- 
tøj og  som  saadant  nød  en  permanent  Upopularitet,  navnlig  i  de  sydlige 
mere  urolige  Provinser,  hvor  Hadet  imod  de  mantsjuriske  Erobrere 
bestandig  var  mere  vaagent  end  i  de  nordlige.  Den  mongolske  Hæraf- 
deling, der  rekrutteredes  fra  Mongoliet,  var  ligeledes  delt  i  „Bannere", 
som  laa  fordelt  i  Garnisoner  dels  i  selve  Peking  dels  i  deres  Hjemstavn, 
medens  det  indfødte  kinesiske  militære  Kontingent  dannedes  af  kinesiske 
Lejetropper.  Hver  Provins  havde  sin  egen  staaende  Hær,  der  lønnedes 
af  Provinsens  Kasse,  fornemmelig  af  Afgiften  paa  Salthandelen.  Solda- 
tens Sold  var  nogle  faa  Dollars  om  Maaneden,  derovenikøbettidt  ikke 
betaltes  ham,  saa  at  han  var  henvist  til  at  leve  af  tilfældigt  Sjov,  Røveri 
og  Tyveri,  hvorfor  han  af  Befolkningen  betragtedes  som  et  Udskud  og 
skyedes  som  Pesten.  Sit  Liv  tilbragte  han  med  Lediggang,  Opiumsryg- 

ning  og  Hasardspil,  da  hans  militære  Tjeneste  kun  lagde  Beslag  paa  en 
minimal  Del  af  hans  Tid.  Hans  Udseende  var  saa  lidet  militært  efter 
evropæiske  Begreber,  som  vel  mulig.  Hans  Uniform  bestod  af  et  Par 
vide  blaa  eller  hvide  Bomuldsbenklæder  og  en  ditto  Bluse  af  samme 
Form  og  Farve  som  de,  der  bæres  af  enhver  anden  Kineser.  Kun  med 
den  Forskel,  at  han  foran  paa  Brystet  og  bag  paa  Ryggen  havde  Ordet 
„Tapper"  syet  eller  malet  i  skrigende  Farver,  saa  at  han,  om  han  vilde, 


Militær  Revy. 

eller  Omstændighederne  krævede  det,  i  en  Haandevending  kunde  for- 
vandle sig  fra  en  af  Fædrelandets  betalte  Forsvarere  til  en  ganske  al- 
mindelig Kuli,  blot  ved  at  vende  ud  og  ind  paa  Blusen.  Foruden  Bøs- 
sen, der  snart  var  en  moderne  Bagladeriffel,  snart  en  gammel  Forlade- 
Muskedonner,  men  altid  rusten  og  ubrugelig,  var  han  udrustet  med 
Vifte,  Paraply  og  Pibe,  tre  tilsyneladende  uundværlige  Attributer  til  en 
kinesisk  „Tapper".  Viften  havde  han  enten  stukket  ned  paa  Ryggen 
under  Blusen,  saa  at  Haandtaget  ragede  frem  i  Nakken  paa  ham,  eller 
han  bar  den  udslaaet  under  sin  bredskyggede  Straahat  eller  Turban 
som  en  Skærm  mod  Solen ;  Paraplyen  hængte  han  i  en  Snor  over  Skul- 
deren og  Bambuspiben  ved  Bæltet  sammen  med  Lædertobakspungen, 
naar  han  da  ikke,  siddende  paa  Hug  paa  Hælene  i  en  for  enhver  anden 
end  en  Kineser  umulig  Stilling,  trøstede  sig  med  en  Pibe  af  den  simple- 

ste,  mest  ildelugtende  Tobak,  som  nogensinde  er  frembragt  paa  denne 
Jord. 

Det  paahvilede  vedkommende  Øverstbefalende  paa  ethvert  givet 
Sted  at  holde  et  bestemt  Antal  Soldater  og  sorge  for  deres  Underhold, 
hvorfor  han  modtog  en  bestemt  Betaling  pr.  Mand.  For  det  meste  var 
Halvdelen  af  dem  „Papirsoldater",  det  vil  sige  Generalen  eller  Ober- 
sten hævede  Sold  for  hele  den  nominelle  Styrke,  men  holdt  kun  Halv- 
delen engageret.  Kom  en  Overordnet  for  at  inspicere,  eller  indfandt  en 
saadan  sig  ved  de  regulære  Mønstringer,  lejedes  det  manglende  Antal 
Kulier  til  at  forestille  Soldater  for  Tilfældet.  Enhver  højere  militær 
Mandarin,  der  førte  en  eller  anden  Kommando  i  Marken,  havde  ved  sin 
Side  en  civil  Mandarin,  der  tidt  var  af  lavere  Rang,  men  dog  den  egent- 
lig Befalende,  der  udkastede  de  strategiske  Planer,  medens  den  mili- 
tære bar  Ansvaret  for  disses  Udførelse.  Officererne  avancerede  sæd- 
vanlig fra  Rækkerne,  og  da  der  ved  Forfremmelser  væsentlig  lagdes 
Vægt  paa  personlig  Styrke,  Bueskydning  og  Ridning  og  aldeles  ingen 
Fordringer  stilledes  til  Teori  eller  Strategi,  levede  og  døde  den  kinesi- 
ske Officer  i  velsignet  Uvidenhed  om  alt  hvad  der  vedrørte  Befæstning, 
Ingeniørkunst,  Taktik,  eller  alt  andet  Krigsvidenskaben  vedkommende. 
Feltartilleri,  Ingeniørkorps,  Forplejningskorps,  Ambulance  og  Trænaf- 
deling var  ukendte  Faktorer  i  den  kinesiske  Hærordning.  Soldaterne 
skaffede  sig  Fødevarer  paa  Marschen  eller  i  Garnisonen  som  de  bedst 
kunde,  sædvanlig  ved  at  købe  den  hos  Befolkningen  uden  at  betale  for 
den.  Soldaterne  var  underkastet  korporlig  Straf,  og  nogen  anden  Slags 
Disciplin  kendtes  saa  godt  som  ikke.  Bambusstokken  spillede  en  vigtig 
Rolle  ved  Militærvæsenet.  Tapperhed  i  Felten  belønnedes  med  For- 
fremmelse, militære  Titler  og  Udmærkelsestegn  i  Form  af  Paafuglefjer 
for  Officererne,  Rævehaler  og  Ravnefjer  for  de  Menige,  at  bære  paa  den 
officielle  Embedshat  under  den  forskellig  farvede  Glasknap,  som  angav 
Vedkommendes  Rang.  Kujoneri  eller  Malkonduite  straffedes  med  Pisk, 
Degradation  eller  selv  med  Døden,  og  det  hørte  ikke  til  Sjeldenhederne 
at  militære  Officerer  kasseredes  eller  forvistes  til  „Arbejde  paa  Post- 
vejene" i  Mantsjuriet  eller  Mongoliet  for  Forseelser  af  den  nævnte  Art. 

Den  kinesiske  Sømagt  bestod  indtil  for  en  Menneskealder  siden  ude- 
lukkende af  Sejl-Junker,  hvoraf  de  søgaaende,  bestemt  til  Kystforsvar, 
tidt  var  af  kolossale.  Dimensioner  udrustet  med  glatløbede  Jernkanoner 
af  ringe  Kaliber,  farligere  for  Junkens  Besætning  end  for  Fjenden,  og 
bemandet  med  et  talrigt  Skrabsammen  af  Kulier  af  den  laveste  Art, 
uden  Kommando  eller  Disciplin,  bevæbnet  paa  samme  Maade  som 
Landhæren  og  af  ligesaa  stor  eller  ligesaa  ringe  Nytte  som  denne. 

Paa  Floderne,  Indsøerne  og  Kanalerne  fandtes  mindre,  letflydende 
„Krigsjunker",  der  især  anvendtes  som  Flodpoliti  til  at  bekæmpe  Salt- 
og Opiumssmuglerne,  skondt  det  ikke  var  udelukket,  at  de  selv,  naar 
Lejlighed  gaves,  gik  disse  i  Næringen. 

Saa  længe  Kina  kunde  forblive  i  sin  isolerede  Stilling  uden  Sam- 
kvem med  andre  Folkefærd,  brød  Regeringen  sig  ikke  om  at  forbedre 
sin  jammerlige  Flaade,  der  ikke  engang  var  stor  nok  til  at  holde  Lan- 
dets Kyster  fri  for  Sørøvere,  som  gjorde  al  Sejlads  i  højeste  Grad  usik- 
ker og  farefuld.  Først  da  Evropæerne  efter  Krigen  i  Fyrrerne  af  forrige 
Aarhundrede  begyndte  at  nedsætte  sig  i  de  ved  Traktaterne  aabnede 
Havne,  og  da  evropæiske  Krigsskibe  paatog  sig  at  udføre  Polititjeneste 
i  kinesiske  Farvande,  og  især  efter  at  Hongkong  i  1842  var  bleven  en 
engelsk  Koloni  og  Flaadestation,  begyndte  Kina  at  indse  Nødvendig- 
heden af  at  forsyne  sig  med  bedre  og  mere  tidssvarende  Søkrigsmate- 
riel.  En  Begyndelse  blev  gjort  med  en  lille  Flaade  af  armerede  Told- 
krydsere, som  Kina  lod  Komme  ud  fra  England  i  1859  og  som  efter- 
fulgtes af  den  saakaldte  Alfa-Beta-Flaade  en  Snes  Aar  senere,  bestemt 
til  Kystforsvar  og  bestaaende  af  8  letflydende  Kanonbaade  armet  med 
27'  ■• — 35  Tons  riflede  Armstrongske  Forladekanoner,  foruden  fire  Mi- 
trailleuser.  Disse  Baade,  sammen  med  en  halv  hundrede  større  og  min- 
dre armerede  Træ-  og  Staaldampere,  Krydsere  og  Kanonbaade,  der 
efterhaanden  dels  byggedes  paa  kinesiske  Værfter  i  Foochow  og  Shang- 
hai, dels  købtes  i  Evropa,  dannede  Kinas  samlede  Flaade  under  Admi- 
ral Ting,  da  Krigen  med  Japan  brød  ud  i  1894,  og  ødelagdes  eller  ero- 
bredes af  Japanerne  i  Stormen  paa  Fæstningen  Wei-ha-Wei  paa  Ky- 
sten af  Shantung  Provinsen.  Besætningerne  paa  alle  Skibene,  Officerer 
som  Mandskab,  var  udelukkende  Kinesere  —  disse  første  uddannede 
ved  Søofficersskoler  i  Evropa,  Amerika  og  Japan. 

Om  end  denne  første  kinesiske  Flaade,  for  hvis  Tilblivelse  Li  Hung- 
Chang,  i  Begyndelsen  af  Firserne  i  forrigeAarhundredeVicekonge  i  Chili- 
Provinsen,  bar  saa  at  sige  hele  Ansvaret  sammen  med  Ansvaret  forAnlæget 
af  de  kinesiske  Befæstninger  i  Wei-ha-wei  og  Port  Arthur,  kun  førte  en 
stakketTilværelse  og  led  en  krankSkæbne,  saa  bør  detdog  ikke  forglem- 
mes, at  den  indgribende  Forandring  fra  klodsede  unyttigeTræ-Junker  med 
forrustede  og  ubrugelige  Jernkanoner  til  moderne  Dampere  med  det  paa 
den  Tid  bedste  moderne  Skyts,  var  et  Skridt  af  Kina  i  den  rigtige  Ret- 
ning og  et  Bevis  paa,  at  det  allerede  dengang  var  gaaet  op  for  i  altfald 
enkelte  af  Landets  ledende  Mænd,  at  den  eneste  Maade  at  bekæmpe 
de  Fremmede  paa  var  at  slaa  ind  paa  deres  egne  Veje  og  vende  deres 
egne  Vaaben  imod  dem. 


III 

RELIGION. 

REI.IG10NSYSTEMER    —    FOR  FÆDREDYRKELSE    —    MISSIONÆRER. 


Den  kinesiske  Regering  har  med  en  Taalsomhed,  som  mange  højere 
civiliserede  Lande  kunde  misunde,  altid  tilladt  Udøvelsen  af  en  hvil- 
kensomhelst  Religion  indenfor  Rigets  Grænser,  saa  længe  vedkom- 
mende Lære  ikke  kom  i  Strid  med  Landets  Love,  eller  krænkede  Fol- 
kets nedarvede  Sæder  og  Skikke,  og  saa  længe  dens  Tilhængere  holdt 
sig  til  det  religiøse  Element  og  udelukkede  enhversomhelst  Forbin- 
delse mellem  Religion  og  Politik.  Kina  har  derfor  aldrig  kendt  til  Reli- 
gionsstridigheder eller  Religionskrige,  og  den  eneste  Trosforfølgelse, 
der  har  fundet  Sted  i  Landet,  var  i  det  17de  Aarhundrede,  da  de  katol- 
ske Missionærer  hørende  til  Jesuiternes  og  Lazaristernes  Orden  blan- 
dede Politik  ind  i  Religionen  og  indlod  sig  i  indbyrdes  Stridigheder, 
som  gjorde  Kineserne  mistænksomme,  og  ledte  til  at  den  store  Kejser 
Kanghi,  der  en  Tid  lang  endogsaa  havde  hældet  til  Kristendommens 
Lære,  gik  den  modsatte  Vej  og  forbød  dens  Udbredelse  i  Landet.  Indtil 
et  Par  Aarhundreder  senere,  da  de  evropæiske  Magter  tvang  Kineserne 
til  at  ophæve  Forbudet  og  atter  tillade  kristne  Missionærer  at  bosætte 
sig  i  Kina  og  præke  deres  Religion  mellem  Befolkningen,  en  Omstæn- 
dighed, der  mer  end  noget  andet  har  tjent  til  at  vække  og  vedligeholde 
Uviljen  imod  Evropæerne  fråde  Indfødtes,  særlig  fra  de  dannede  Klas- 
sers Side. 

De  ledende  Religionssy stemer  i  Kina  er  Buddhaismen,  Taoismen 
og  Konfucius  Lære,  forsaavidt  man  vil  medtage  denne  sidste,  der  nær- 
mest er  en  Morallære  og  ingen  egentlig  Religion,  idet  den  ikke  indehol- 
der nogen  Tro  paa  Tilværelsen  af  en  Gud  eller  udtalersigom  et  Liv  efter 
Døden,  to  Spørgsmaal  som  den  store  Vismand  lader  ubesvaret.  „Kung 
Mesteren"  (Kung  Futzu)  tilstod  aabent,  at  han  ikke  var  istand  til  at  op- 
lyse sine  Landsmænd  om  religiøse  Emner  og  tilføjede,  at  hans  Bestræ- 
belser kun  gik  ud  paa  ved  Undervisning  og  ved  eget  Eksempel  at  lære 

dem  hvorledes  de  burde  leve.  „Vi  kender  ikke  engang  Livet,  hvorledes 
da  det,  som  ligger  bagved  Livet,"  svarede  han  paa  en  af  sine  Disciples 
Sporgsmaal  om  et  Liv  efter  Døden. 

Konfucius  levede  fra  551  til  479  før  vor  Tidsregning  i  den  nuvæ- 
rende Provins  Shantung,  hvor  hans  Descendenter  i  lige  Linje  endnu 
bygge  og  bo,  og  hvor  hans  Grav  endnu  findes  i  velbevaret  Stand.  Hans 
Lære,  der  er  ført  ned  til  Nutiden  gennem  en  Beretning  om  hans  Svar 


Gade  i  Peking. 

paa  de  Spørgsmaal,  som  hans  Disciple  stillede  til  ham,  var  nærmest  et 
Forsøg  paa  at  indpode  i  Befolkningen  en  moralsk  Standard  baseret  paa 
Historiens  Lære,  saaledes  som  han  forstod  denne.  Hans  Indflydelse 
paa  hans  Landsmænd,  moralsk,  socialt  og  politisk,  gennem  20Aarhun- 
dreder  har  været  enestaaende  i  sin  Slags  og  kan  umulig  vurderes  for 
højt.  Hans  Tilhængere,  der  omfatter  saa  at  sige  alle  de  dannede  Kine- 
sere, dyrker  ham  vel  ikke  som  en  Gud,  men  de  opfører  dog  Templer 
til  hans  Ære,  hvor  der  imidlertid  istedetfor  Afguder  findes  Tavler  med 
hans  Navn  og  med  Navnene  paa  omtrent  170  af  hans  Disciple  og  hvor 
der  i  Statens  og  Kejserens  Navn  offres  Røgelse  og  Brændoffer  til  Me- 
sterens Mane  af  Stedets  Mandariner  og  Honoratiores  paa  hans  Fød- 
selsdag og  ved  andre  bestemte  Lejligheder.  Hans  Lærdomme  har  gen- 

nem  tyve  Sekler  dannet  Grundlaget  for  al  kinesisk  Viden,  og  betragtes 
som  inspireret  af  selve  Himlen.  Han  lagde  særlig  Vægt  paa  „de  fem 
Dyder"  —  „Godgørenhed,  Kundskab,  Troskab,  Oprigtighed  og  Dan- 
nelse," saavel  som  paa  „de  fem  Forbindelser":  mellem  Fyrste  og  Un- 
dersaat,  mellem  Fader  og  Barn,  mellem  Mand  og  Hustru,  mellem  Brø- 
dre og  mellem  Venner.  Han  fordømte  Afguderi,  og  indlod  sig  ikke  paa 
Undersøgelse  om,  hvorvidt  det  Livsprincip,  der  gaar  igennem  hele  Na- 
turen, bør  idenficeres  med  en  personlig  eller  en  upersonlig  Guddom, 
og  han  forkastede  fuldkommen  Idéen  om  en  straffende  eller  hævnende 
Gud,  samt  drog  tilfelts  mod  al  Tro  paa  det  overnaturlige  som  begrun- 
det i  Uvidenhed  og  Mangel  paa  Eftertanke.  Denne  Lære  har  sat  sit 
uudslettelige  Præg  paa  Nationen,  ialtfald  paa  den  dannede  og  oplyste 
Del  af  denne,  der  derfor  vel  igrunden  maa  kaldes  religionsfri  i  Ordets 
videste  Betydning,  forsaavidt  den  virkelig  holder  sig  Lærens  Dogmer 
efterrettelige. 

Buddhaismen,  der  indførtes  fra  Indien  i  det  første  Aarhundrede, 
dyrkes  i  sin  oprindelige  rene  Form  kun  i  enkelte  af  de  store  Templer 
og  selv  dér  udøves  den  af  en  degenereret  og  moralsk  fordærvet  Klasse 
af  Munke  og  Nonner.  Mellem  Massernes  er  dens  og  Taoismens  Lær- 
domme i  Tidernes  Løb  blevet  saaledes  sammenblandet  og  er  druknet 
i  et  saadant  Hav  af  Overtro,  at  den  simple  Kineser  ikke  engang  kender 
Forskellen  af  Navn.  Selve  Principerne  i  de  to  Systemer,  det  ene  som 
det  andet,  er  ham  fuldstændig  ukendte  og  ligegyldige.  Han  gaar  til 
Templerne  iflæng,  snart  til  den  ene  Sekts,  snart  til  den  andens,  og  offrer 
til  de  opstillede  Afguder,  men  uden  Spor  af  Ærefrygt  for  Bygningens 
Hellighed  eller  Tro  paa  Gudernes  Evne  og  Vilje  til  at  hjælpe  ham.  Hos 
Præsterne  kan  han  kun  hente  liden  Oplysning.  Opdraget  i  den  dybeste 
Uvidenhed  og  Overtro,  har  de  kun  lært  at  opremse  visse  Litanier  og 
Bønner  affattede  i  Sanskrit,  som  de  ikke  forstaar  et  eneste  Ord  af.  Om 
deres  Religions  Grundsætningerog  sædelige  Lærdomme  forbliver  de  uvi- 
dende til  deres  Dødsdag.  Præstestanden  er  da  ogsaa  saa  foragtet  og  saa 
lavt  stillet  i  Kina  som  maaske  intet  andet  Sted  i  Verden,  og  dens  Med- 
lemmer i  Templerne  henvist  til  at  henleve  deres  Liv  i  Uvirksomhed 
og  Uvidenhed  ernærende  sig  hovedsagelig  af  Tiggeri  og  af  de  Gaver, 
som  enkelte  Velyndere  fra  Tid  til  anden  betænker  Templerne  med. 
Disse  tilhøre  som  Regel  Befolkningen  i  det  Distrikt,  hvor  de,  ogsaa  ad 
frivillig  Vej,  er  blevet  til,  og  Omkostningerne  ved  deres  Betjening  og 
Vedligeholdelse,  om  de  da  idetheletaget  betjenes  og  vedligeholdes, 
skaffes  tilveje  paa  samme  Maade. 

Hvad  der  af  Buddhaismens  og  Taoismens  sædelige  Lærdomme  en- 

gang  har  været  kendt  og  udbredt  mellem  Folket  er  forlængst  gaaet  til 
Grunde  og  har  over  hele  Kina  veget  Pladsen  for  hvad  der  maa  kaldes 
den  eneste  virkelige  eksisterende  Religion  o:  Tilbedelsen  af  de  heden- 
gangne Slægters  Aander  i  hundrede  og  atter  hundrede  Generationer. 
JEn  Kineser  kan  gaa  saa  ofte  eller  saa  sjelden  til  Templerne  og  offre  til 
Afguderne  saa  meget  eller  saa  lidt  som  han  lyster.  Ingen  vil  tænke  paa 
at  bebrejde  ham  noget  i  den  Retning  eller  paa  at  bedomme  ham  der- 
efter. Men  lad  ham  forsomme  sine  Afdøde  eller  deres  Grave  og  und- 
lade at  bringe  de  foreskrevne  periodiske  Offre  til  sine  Fædres  Mane  og 
hans  Rygte  er  odelagt  med  det  samme.  Hans  egen  Slægt,  hans  Naboer 
og  Genboer  vil  betragte  ham  med  Foragt  og  Afsky  som  en  unaturlig 
Son  og  en  moralsk  Spedalsk,  med  hvem  Ingen  vil  have  Samkvem  eller 
staa  i  nogetsomhelst  Forhold  til.  Det  værste  Skældsord  man  kan  ud- 
slynge imod  en  Kineser  er  „Skildpadde",  fordi  Folket  i  sin  Uvidenhed 
staar  i  den  Formening  at  Skildpadden  intet  Køn  og  derfor  ingen  Fader 
ejer;  og  den  største  Fornærmelse,  den  ene  kan  tilføje  den  anden  er  at 
udskælde  ikke  ham  selv,  men  hans  Forældre  eller  hans  Forfædre  i  sy- 
vende og  tiende  Led.  Det  var  da  ogsaa  den  Omstændighed,  at  den  kristne 
Religion  fordømmer  Forfædredyrkelsen,  som  i  sin  Tid  under  Kejser 
Kianghi  ledte  til  Modstanden  imod  Kristendommens  Indførelse,  og 
som  den  Dag  idag  er  den  værste  Anstødssten  for  den  kristne  Missio- 
nær i  Kina. 

Forfædredyrkelsen  gaaar  tilbage  til  de  tidligste  kinesiske  histori- 
ske Tider,  og  selve  Konfucius  giver  i  sin  „Ritual  Lære"  detaljerede  Be- 
stemmelser og  Regler  at  iagttage  ved  dens  Udøvelse.  Det  synes  dog 
som  om  det  dengang  kun  drejede  sig  om  enkelte  simple  Ceremonier  i 
„Forfædrenes  Hal",  hvor  deres  Navnetavler  stod  opstillet  i  kronolo- 
gisk Orden,  med  det  Formaal  at  bevare  dem  imod  Forglemmelse  og  at 
holde  deres  Minde  frisk  i  deres  Efterkommeres  Erindring.  Gennem  de 
forløbne  Aarhundreder  er  der  imidlertid  sket  en  Række  Forandringer 
heri,  og  en  Mængde  Tilføjelser  har  fundet  Sted  til  den  oprindelige  Idé. 
I  Tidernes  Løb  har  denne  udviklet  sig  derhen,  at  Kineseren  er  kom- 
men til  at  tro  paa,  at  der  eksisterer  en  uopløselig  og  allestedsnærvæ- 
rende Forbindelse  mellem  ham  og  hans  Forfædre,  og  at  de  Levendes 
Lykke,  Sundhed  og  Ro  afhænger  af  de  Døde,  som  paa  en  eller  anden 
uforklarlig  Maade  kontrollerer,  og  belønner  eller  straffer  deres  Efter- 
kommeres Færden  og  Væren  her  paa  Jorden.  Og  da  nu  dette  er  saa- 
ledes,  bliver  det  af  den  allerstørste  Vigtighed  at  der  ydes  Forfædrenes 
Aander  en  vedvarende  Tilbedelse,  saa  at  Baandet  mellem  de  Levende 
og  de  Døde  ikke  brydes  et  eneste  Øjeblik.  Den  kærlige  pietetsfulde 

Erindring  har  veget  Pladsen  for  Frygten  for  at  krænke  de  Heden- 
gangne og  derved  vække  deres  Fortørnelse,  som  kan,  og  ufravigelig  vil, 
bringe  Sorg  og  Ulykke  over  deres  forsømmelige  Efterkommere.  Kine- 
seren tror  i  denne  Forbindelse  paa  et  Slags  Skyggetilværelse  efter  Dø- 
den, der  danner  en  Overgangsperiode  til  nyt  Liv  i  den  anden  Verden. 
Han  tror,  at  hans  Sjæl  begiver  sig  til  et  Skyggerige,  hvor  den  færdes 
under  lignende  Forhold,  som  her  paa  Jorden,  indtil  den  fødes  paa  ny  i 
en  menneskelig  eller  dyrisk  Skikkelse  —  maaske  først  efter  Aarhun- 


dreders  Forløb  —  og  at  han  har  levet  her  tidligere  i  en  anden  Skik- 
kelse. Et  Haab  om  Fremgang  paa  denne  evige  Vandring,  ornat  komme 
tilbage  til  Jorden  under  heldigere  og  heldigere  Forhold,  nærer  og  op- 
flammer hans  Tro.  Manden  haaber  at  genfødes  til  Rigdom,  Ære  og 
Værdighed,  Kvinden  at  komme  igen  som  Mand.  Skyggeriget  er  indret- 
tet efter  jordisk  Mønster.  Der  findes  de  samme  Øvrigheder,  de  samme 
Institutioner,  ja  de  samme  Fornødenheder  som  paa  Jorden.  Dette  Ha- 
des regeres  af  en  Kejser,  og  under  ham  fungerer  Vicekonger,  Guver- 
nører, Amtmænd,  Herredsfogder  og  alle  andre  Slags  Embedsmænd, 
aldeles  som  i  det  levende  Kina.  Den  Døde  indtager  den  samme  Stilling 
som  her  og  trænger  til  Hus,  Klæder,  Mad  og  Drikke,  kun  med  den 
Forskel,  at  han  er  afhængig  af  sine  levende  Slægtninge  for  Forsynin- 
ger med  alt  det  nødvendige. 

Den  kinesiske  Teori  gaar  ud  paa,  at  et  Menneske  har  tre  Sjæle,  dog 

med  den  Undtagelse,  at  Barnet  forst  faar  Sjæl,  naardet  fylder  sit  forste 
Aar,  hvorfor  spæde  Born  ikke  medregnes  og  ikke  nyder  nogen  orden- 
lig Begravelse.  Naar  en  Mand  dor,  gaar  den  ene  af  disse  Sjæle  til  „den 
morke  Verden",  én  tager  Sæde  i  Navnetavlen  i  „Forfædrehallen",  og 
én  forbliver  ved  Graven.  Det  er  her,  at  den  egentlige  Tilbedelse  fore- 
gaar  ved  Foraarsfesten  for  de  Dode,  som  finder  Sted  i  April  over  hele 
Kina.  Saa  udbedres  og  renses  alle  Slægtens  Grave,  der  omhyggeligt  be- 
vares gennem  Aarhundreder.  Offringer  af  Røgelse,  Lys,  Fodevarer  og 
Vin  bringes  her  til  Aanderne  og  udsættes  paa  Gravene.  Huse,  Mobler, 
Klæder,  Penge  —  alt  af  Papir,  foruden  Fodemidler  in  natura  fores  der- 
hen og  opbrændes  medens  Familjens  Medlemmer  —  unge  og  gamle  — 
knæle  paa  Gravene  i  hvide  Sorgeklæder  og  med  hvide  Sorgebind  om 
Hovedet,  og  paakalder  Aandernes  Beskyttelse.  Disse  formodes  at  tage 
for  sig  af  de  udstillede  Fodevarer,  der,  naar  alt  er  til  Ende,  enten  for- 
tæres af  de  sorgende  Efterladte  paa  Stedet  eller  tages  med  hjem  til  et 
fælles  Festmaaltid.  Den  Fattige  nøjes  med  at  brænde  et  Par  Røgelses- 
pinde og  bedække  sine  Grave  med  „Gudepenge"  —  af  Sølvpapir,  der 
tilsidst  opbrændes  og  gaar  ind  i  Fædrenes  Kasse  med  fuld  Valuta.  Alle 
Orfringer  maa  varetages  af  en  mandlig  Slægtning.  Det  er  den  ældste 
Søns  Ret  og  Pligt  at  paatage  sig  dette,  hvorfor  han  tager  større  Arv 
efter  sine  Forældre  end  de  yngre  Børn.  Dersom  en  Mand  er  sønneløs, 
kan  han  udnævne  en  af  sine  Brodersønner  dertil  eller  adoptere  et 
Drengebarn,  og  det  kommer  da  til  at  paahvile  denne  at  foretage  O  firin- 
gerne. Det  er  en  Søns,  og  efter  denne  Sønnesønnens,  helligste  Pligt  at 
sørge  for  sine  Forældre  eller  Bedsteforældre,  medens  de  endnu  lever,  og 
for  deres  Sjæle  efter  deres  Død,  saa  man  kan  forestille  sig  Vigtighe- 
den for  en  Kineser  af  at  have  mandligt  Afkom,  der  efter  hans  Død  kan 
bringe  de  aarlige  Offre,  hvorpaa  Sjælens  Velvære  i  Skyggeverdenenen 
saa  ganske  beror.  Uden  dem  maa  den  Døde  vandre  om  dér  som  en 
elendig  forhungret  Tigger,  maaske  i  Aarhundreder,  indtil  han  fodes 
paany  i  et  andet  Legeme.  En  Mand  med  mange  Sønner  anses  derfor 
for  særlig  begunstiget  af  Skæbnen,  thi  Slægtens  Bevarelse  i  den  mand- 
lige Linje  og  derigennem  Fortsættelsen  af  Offringerne  til  Forfædrenes 
Aander,  er  derved  sikkret.  En  Mand,  der  er  barnløs  eller  kun  har  Dot- 
tre,  som  ved  deres  Giftermaal  forlader  deres  Familje  og  gaar  ind  i  de- 
res Mands,  er  Genstand  for  almindelig  Beklagelse.  Man  kan  ogsaa  nu 
fatte  den  uendelige  Pris,  en  Kineser  sætter  paa  at  blive  begravet  i  sit 
eget  Land  og  i  sin  egen  Landsby  mellem  sine  forudgangne  Fædre  paa 
den  Plet,  hvor  hans  Slægt  lever  og  hvor  en  mandlig  Descendent  sor- 
ger for  Offringerne,  i  Stedet  for  at  vanke  omkring  til  Dommedag  mel- 
Kma  under  Forvandlingens  Tegn  ■* 

lem  Fremmede  uden  at  have  nogen  til  at  brænde  Røgelsespinde  ved 
Graven  eller  sørge  for  den  stakkels  Sjæls  Fornødenheder  i  Aandever- 
denen. 

Denne  Tanke,  at  der  findes  saadanne  ensomme  og  forladte  Aander, 
der  trænger  til  Hjælp  udefra,  er  saa  indgroet  i  Nationen,  at  Kineserne 
har  etableret  en  særlig  Offerfest  for  de  Døde,  som  ingen  levende  Ven 


Lanchowfu  ved  den  gule  Flod. 

har  paa  Jorden  til  at  sørge  for  sig.  I  Avgust  Maaned  sættes  der  hele 
Kina  over  paa  en  bestemt  Dag  Smaaborde  udenfor  Husene  med  de 
forskellige  Retter,  som  Kineserne  sætter  Pris  paa,  og  som  er  bestemt 
for  de  hvileløse,  sultne  Aander,  der  paa  denne  Tid  har  Udgangstilla- 
delse fra  Hades.  Det  er  maaske  dog  ikke  saa  meget  Medlidenhed  og 
Deltagelse,  der  dikterer  denne  Pietetshandling,  som  Frygt  for  at  Aan- 
derne  i  deres  Fortvivlelse  skal  volde  Fortræd  og  hævne  sig  paa  de  Le- 
vende for  deres  fortvivlede  Forladthed  i  Skyggeverdenen. 

Der  findes  imellem  15  og  20  Millioner  Muhamedanere  i  Kina,  sær- 
lig i  de  vestlige  Provinser:  Turkestan,  Kansu,  Shensi  og  Yiinnan,  som 
ihvorvel  de  siges  ikke  at  adskille  sig  fra  de  øvrige  Kinesere  i  deres  Re- 
ligionsøvelser  ved  stort  andet  end  deres  Afholdenhed  fra  Svinekød^ 
dog  ikke  destomindre  i  deres  Ydre  er  saa  let  kendelige  som  om  de 

dannede  en  særlig  Nation.  Muhamedanerne  kom  til  Kina  overland  i 
det  syvende  Aarhundrede,  og  har  i  den  nyere  Tid  foraarsaget  flere  Op- 
ror imod  det  mantsjuriske  Dynasti.  Det  sidste  og  største  af  disse,  der 
varede  fra  1857 — 1877,  blev  undertrykt  med  uhyre  Grusomhed  og 
Blodsudgydelse  af  den  berømte  kinesiske  General  Tso  Tsung-Tang, 
der,  da  han  ikke  fik  den  nødvendige  Tilførsel  af  Korn  og  Levnedsmid- 
ler fra  sin  Regering,  lod  sine  Soldater  opdyrke  og  beplante  de  Land- 
strækninger, som  han  erobrede,  efterhaanden  som  han  marscherede 
Vestpaa,  indtil  han  i  December  1877  knuste  Oprøret  ved  at  sætte  sig  i 
Besiddelse  af  dettes  sidste  3  Hovedpunkter  i  Kashgar,  Jarkand  og 
Khatan,  hvor  han  lod  hele  Befolkningen  springe  over  Klingen. 

Kristendommen  menes  at  være  kommen  til  Kina  ogsaa  overland, 
og  at  være  først  indført  af  den  nestorianske  Præst  Olopen  Aar  635. 
Den  saakaldte  nestorianske  Stentavle,  der  1625  fandtes  nedgravet  i 
Singanfu  daterer  sig  fra  Aar  781,  og  bærer  en  endnu  velbevaret  indhug- 
get Inskription.  Stenen,  der  er  omtrent  3  Meter  høj  og  lidt  over  en  Me- 
ter bred,  har  rimeligvis  oprindelig  staaet  ved  en  Grav  eller  en  Kirke- 
gaard og  bærer  Vidnesbyrd  om  et  kejserligt  Dekret  udstedt  i  638,  hvor- 
ved Indførelsen  af  den  kristelige  Religion  blev  sanktioneret  og  Bygnin- 
gen af  et  „syrisk  Kloster"  tilladt  med  22  Munke  til  dets  Betjening. 
Endvidere  fortæller  Inskriptionen  om  en  buddhaistisk  Forfølgelse  af 
Menigheden  i  731,  og  om  kejserlig  Beskyttelse  under  Kejser  Tai-Tsung 
(763 — 780),  samt  tilføjer  en  Række  Navne  paa  Kirkens  daværende 
Tilhængere.  Den  nestorianske  Kirke  synes  at  have  eksisteret  i  Kina 
indtil  Enden  af  det  16de  Aarhundrede,  efter  hvilken  Tid  der  ikke  læn- 
ger findes  noget  Spor  af  den  i  kinesiske  Annaler. 

Katolske  Missionærer  besøgte  Kina  i  Slutningen  af  det  13de  Aar- 
hundrede, men  først  i  det  16de  begyndte  Jesuiterne  en  systematisk 
Propaganda.  Den  første  protestantiske  Missionær  landede  i  Kanton  i 
September  1807. 

Ved  de  forskellige  Traktater,  som  siden  Midten  af  forrige  Aarhun- 
drede er  afsluttet  mellem  Kina  og  de  evropæiske  Magter  (Danmark 
1863)  samt  med  de  forenede  amerikanske  Fristater,  garanteres  der 
fuld  Religionsfrihed  i  Kina  samt  Ret  for  kristne  Missionærer  til  at  bo- 
sætte sig  overalt  i  Landet,  at  bygge  eller  leje  Boligshuse,  og  at  indrette 
Kirkegaarde.  Den  mest  udtømmende  Bestemmelse  om  dette  vigtige 
Emne  —  en  Bestemmelse,  som  ifølge  Traktaternes  „favoriserede  Na- 
tioners Klavsul"  kommer  alle  Traktatmagterne  tilgode,  indeholdes  i 
Traktaten  med  de  nordamerikanske  Fristater  af  1903,  hvori  det  hed- 
der i  Art.  XIV: 

„Den  kristelige  Religions  Principper,  saaledes  som  de  bekendes  af 
„den  protestantiske  og  den  katolske  Kirke,  lærer  Menneskene  at  gøre 
„godt  og  at  handle  imod  andre  som  de  vil  at  andre  skal  handle  imod 
„dem.  De,  der  fredeligt  bekender  sig  til  og  lærer  disse  Doktriner,  skal 
„ikke  blive  forstyrrede  eller  forfulgte  paa  Grund  af  deres  Tro.  Enhver- 
„somhelst,  enten  han  er  Borger  i  de  forenede  Stater  eller  kinesisk  Om- 
„vendt,  som  i  Overensstemmelse  med  sine  Trossætninger  præker 
„eller  udøver  Kristendommens  Principper,  skal  i  intet  Tilfælde  i  den 
„Anledning  blive  molesteret  eller  lide  Skade.  Der  skal  ikke  lægges  Ki- 
neserne nogen  Hindring  ivejen  for  at  slutte  sig  til  de  kristne  Kirker. 
„Omvendte  og  ikke  omvendte  kinesiske  Undersaatter  skal  uden  For- 
„skel  adlyde  Kinas  Love,  og  skal  vise  Avtoriteterne  den  dem  tilkom- 
„mende  Respekt,  samt  leve  tilsammen  i  Fred  og  Venskab;  og  den  Om- 
stændighed, at  de  er  Omvendte,  skal  ikke  beskytte  dem  imod  Følgerne 
„af  nogen  Forseelse,  som  de  maa  have  begaaet  før  eller  begaa  efter  de- 
„res  Indtræden  i  Kirken,  eller  undtage  dem  fra  Betalingen  af  saadanne 
„lovlige  Skatter,  som  paalignes  kinesiske  Undersaatter  i  Almindelighed, 
„med  Undtagelse  af  Bidrag  til  Understøttelse  af  religiøse  Skikke  og 
„Handlinger  stridende  imod  deres  Religion.  Missionærer  maa  ikke 
„indblande  sig  i  de  indfødte  Avtoriteters  Udøvelse  af  deres  Jurisdik- 
„tionsret  over  kinesiske  Undersaatter;  heller  ikke  skal  de  indfødte  Av- 
„toriteter  gøre  nogen  Forskel  paa  Omvendte  og  Ikke-Omvendte,  men 
„skal  overholde  Lovene  uden  Forskel,  „saa  at  begge  Klasser  kan  leve 
„sammen  i  Fred." 

Det  er  navnlig  Bestemmelsen  om  at  kristne  Kinesere  skal  være  fri- 
tagne for  at  bidrage  til  saadanne  Øjemed  som  religiøse  Processioner, 
Vedligeholdelse  af  Templer  og  Grave,  Forfædredyrkelsen  og  lignende 
nationale  Skikkes  Udøvelse,  der  har  sat  ondt  Blod  mellem  dem  og  de- 
res Landsmænd,  som  betragter  dem  som  Frafaldne  og  Forrædere  imod 
Kinas  ældgamle  hellige  Traditioner.  Hertil  kommer,  at  ligesaa  lidt  som 
Misbrug  undgaas  her,  ligesaa  lidt  kan  det  altid  forhindres,  at  de  saa- 
kaldte  „Riskristne"  søger  Optagelse  ide  kristne  Samfund  af  interes- 
serede Motiver,  for  at  opnaa  de  fremmede  Missionærers  Hjælp  og  Be- 
skyttelse, og  dermed  samtidig  bringer  disse  i  Miskredit  hos  den  uvi- 
dende og  let  misledede  Befolkning. 

Hvad  særlig  angaar  de  katolske  Missionærer,  over  hvilke  Frankrig 
mærkelig  nok  udøver  et  Slags  politisk  Protektorat,  da  reguleres  deres 
Forhold  til  de  kinesiske  Avtoriteter  ved  et  kejserligt  Dekret  af  15de 
Marts  1899,  hvorved  der  gives  katolske  Biskopper  Rang  med  Vice- 
konger og  Guvernører  og  de  lavere  kirkelige  Myndigheder  korrespon- 

derende  Rang  i  det  kinesiske  Mandarinat.  Der  findes  efter  officielle 
Opgivelser  47  katolske  Biskopper,  1391  fremmede  og  640  indfødte 
katolske  Præster  med  en  Menighed  af  1,300,000  Omvendte  i  Kina 
spredt  over  alle  det  store  Riges  mange  Provinser  til  disses  yderste 
Grænser.  Ikke  mindre  end  71  protestantiske  Missioner,  mellem  hvilke 
det  danske  Missionsselskab,  er  repræsenteret  i  Kina.  Fremmest  mel- 
lem dem  staar  „China  Inland 
Mission".  De  protestantiske 
Missioner  arbejder  med  en 
Stab  af  4628  fremmede,  ho- 
vedsagelig engelske  og  ame- 
rikanske, Mænd  og  Kvinder 
knyttet  til  Missionernes  693 
Stationer,  foruden  258  mand- 
lige og  130  kvindelige  Læger, 
samt  13,679  kinesiske  Assi- 
stenter af  forskellig  Slags. 
Sammenlignet  med  Katoli- 
kerne,  har  Protestanterne  et 
forholdsvis  ringe  Antal  kine- 
siske Omvendte,  der  opgives 
til  2717  Menigheder  med 
287,809  Medlemmer. 

Den  græsk-katolske  Kirke 
har  en  enkelt  Mission  i  Kina 
under  1  Biskop  og  7  russiske 
Præster,  samt  et  Kloster  med 
10  Munke  og  7  Nonner  i  Pe- 
king og  18  Missions-Stationer  i  Landets  nordlige  Del,  der  alle  staar 
under  den  russiske  Regerings  Beskyttelse  og  hovedsagelig  varetager 
den  religiøse  Opdragelse  af  Efterkommerne  af  nogle  hundrede  Ko- 
sakker, som  for  et  Par  Hundrede  Aar  siden  blev  ført  fangne  til  Peking 
og  der  giftede  sig  med  kinesiske  Kvinder. 

Til  de  katolske  Missionærer  ser  man  kun  saare  lidt.  Naar  undtages 
et  enkelt  stort  Hovedkvarter,  Sikawei  ved  Shanghai,  bosætter  de  sig  i 
Landets  Indre,  undgaar  Samkvem  med  Evropæerne,  og  knytter  sigsaa 
nøje  og  saa  inderlig  til  de  Indfødte,  at  de  i  Tidens  Løb  saagodtsom 
smelter  sammen  med  disse.  Fordringsløse  og  ubemærkede  gaar  de  til 
deres  Arbejde,  klæder  sig  som  Kinesere,  bor  og  lever  som  disse,  og 
forbliver  gerne  hele  deres  Levetid  paa  deres  Post.  De  har  alle  Indsigt 

i  Lægekunsten,  plejer  de  Syge,  tager  sig  af  forladte  Børn  og  opdrager 
dem  i  kristne  Skoler,  udbreder  almennyttige  Kundskaber  blandt  deres 
Disciple,  og  bliver  i  Almindelighed  Genstand  for  Kinesernes  Agtelse,  i 
mange  Tilfælde  for  deres  Kærlighed,  medens  deres  Lærdomme  ube- 
mærket trænger  ind  i  Sindene,  og  øver  en  formildende  Indflydelse  paa 
alle  Omgivelserne.  Hvorsomhelst  der  findes  en  katolsk  Missionssta- 
tion  danner  den  et  Sammenknytningspunkt  for  større  eller  mindre 
Kredse  af  kristne  Familjer.  I  mange  af  disse  er  den  kristne  Tro  gaaet 
igen  fra  Slægt  til  Slægt  gennem  talrige  Generationer.  Disse  smaa  Me- 
nigheder vokser  op  blandt  Hedningerne  som  Kaktus  mellem  Klipper, 
og  udgør  altid  den  roligste  og  mest  lovlydige  Del  af  Indbyggerne. 

De  protestantiske  Missionærer  synes  at  arbejde  efter  et  andet  Prin- 
cip. Som  Regel  kommer  de  gifte  til  Kina  og  bosætter  sig  i  større  eller 
mindre  Samfund  paa  mer  eller  mindre  evropæisk  indrettede  Stationer, 
der  omfatter  deres  Kirker,  Skoler  og  Hospitaler.  Herved  kommer  de 
ikke  saa  sjelden  ufrivillig  til  at  synde  imod  Kinesernes  Fordomme  og 
ældgamle  Sæder  og  Skikke,  hvorefter  bl.  a.  Kølibatet  er  uadskilleligt 
fra  Præstegerningen,  og  en  Sammenblanding  af  Kønnene  stridende  mod 
alle  moralske  Begreber.  Den  protestantiske  Gudstjeneste  er  i  al  sin 
Simpelhed  ikke  istand  til  at  gøre  ydre  Indtryk  paa  den  letfængelige 
Kineser,  som  i  Katolikkernes  Helgendyrkelse,  Messe  og  Kirkeproces- 
sioner, finder  mer  end  ét  Tilknytningspunkt  til  Buddhaismen  og  den- 
nes Tempeltjeneste,  som  han  fra  Barnsben  er  fortrolig  med.  Men  hvad 
der  særlig  hæmmer  den  protestantiske  Missionssag  i  Kina  er  den  Om- 
stændighed, at  Kineseren  staar  fuldkommen  uforstaaende  ligeoverfor 
de  mange  kirkelige  Sekters  subtile  Forskelligheder.  For  ham  er  en 
Metodist,  en  Baptist,  en  Lutheraner,  en  Presbyterianer,  en  Højkirkelig 
og  en  Lavkirkelig  ganske  det  samme,  og  Missionæren  er  og  bliver  „fan 
jen"  (fremmed  Mand)  enten  han  kalder  sig  Englænder,  Amerikaner, 
Tysker  eller  Dansk.  Hvis  Missionærerne,  istedetfor  at  spilde  Tiden 
med  indbyrdes  Kævlerier,  som  kun  tjener  til  at  forvirre  Kineseren  og 
berøve  ham  Agtelsen  for  den  fremmede  Lærer,  havde  arbejdet  Haand 
og  Haand  henimod  det  fælles  Maal,  vilde  meget  have  været  anderledes. 
Naar  hertil  kommer,  at  de  anvender  deres  Tid  og  Arbejde  paa  at  til- 
egne sig  en  eller  anden  af  de  tusind  stedlige  Dialekter,  som  ikke  tales 
eller  forstaas  en  Dagsrejse  fra  deres  Hjemsted,  er  det  en  Selvfølge,  at 
deres  Virkefelt  er  meget  begrænset  og  hovedsagelig  falder  indenfor  de 
laveste  Samfundslag.  En  dannet  Kineser,  en  „Literat",  vilde  aldrig  ned- 
lade sig  til  at  paahøre  en  Evropæers  Foredrag  i  Menigmands  Dialekt, 
eller  læse  en  Bog  skrevet  deri. 

Det  er  selvfølgelig  yderst  vanskeligt  at  danne  sig  nogen  Mening  om 
hvorvidt  Tallet  paa  omvendte  Kinesere  nogenlunde  svarer  til  det  Ar- 
bejde, den  Moje  og  Bekostning,  der  anvendes  paa  Opgaven.  At  de  ka- 
tolske Missionærer  gor  Proselyter  efter  en  langt  større'Maalestok  end 
de  protestantiske,  er  en  Kendsgerning,  men  det  bliver  et  andet  og  vig- 
tigere Sporgsmaal,  hvorlangt  den  saakaldte  Omvendelse  virker,  og 
hvorpaa  den  beror.  Rimeligst  er  det,  at  de  protestantiske  Missionærer 


Nan-Tang  Katadralen,  Peking. 

er  mere  nøjeseende  med  hvem  de  optager  i  deres  Kirkes  Skød  end  de 
katolske,  og  at  der  mellem  disse  sidstes  Proselyter  findes  flere  „Ris- 
Kristne"  end  mellem  de  førstes. 

Saavel  de  katolske  som  de  protestantiske  Missionærer  gør  sig  ende- 
lig ikke  sjælden  Skyld  i  den  utilgivelige  og  uforstaaelige  Fejl  at  lade 
haant  om  og  at  trodse  Folkets  nedarvede  nationale  Vaner,  Sæder  og 
Fordomme,  hvorved  de  paadrager  sig  de  ledende  Klassers  alvorlige 
Uvilje  og  drager  mangt  et  Uvejr  over  deres  egne  Hoveder.  En  særlig 
Forkærlighed  har  de  tidt  udvist  for  at  opføre  store  fordringsfulde  Kir- 
ker, Skoler,  ja  endog  Privathuse  i  evropæisk  Stil  med  høje  Tage  og 
Taarne,  som  rager  langt  op  over  de  lave  og  uanselige  Huse  i  en  kine- 
sisk By,  der  som  Regel  kun  har  én,  aldrig  over  to  Etager.  En  eneste 
saadan  Bygning  er  nok  til  at  fremkalde  en  hel  Befolknings  Uvilje  og 
til  at  bringe  hele  Egnen  i  Fyr  og  Flamme.  Især  da  den  tidt  rejses  netop 
paa  saadanne  Steder,  der  er  hellige  for  Kineserne ;  gamle  Tempelgrunde, 

højtliggende  Punkter  og  „FengShui"  Pladser.  Kineseren,  den  dannede 
som  den  simple  Mand,  holder  som  en  usvigelig  Trosartikel  paa  at  en- 
hver Genstand  der  rager  op  i  Luften,  naar  det  da  ikke  er  en  af  hans 
egne  Pagoder  ufejlbarlig  vil  bringe  Ulykke  og  nedkalde  Fordærvelse 
over  hele  Nabolaget.  Den  vil  tiltrække  de  onde  Indflydelser  som  er 
paa  Spil  i  hele  Omegnen  og  samle  dem  om  dette  ene  fremragende 


Pei  Tang  Katadralen,  Peking. 

Punkt,  paa  samme  Maade  som  Tilfældet  er  med  „Lyntrækkere"  i  an- 
dre mere  oplyste  Lande.  Kineseren  er  tilmed  af  Naturen  sky  og  til- 
bøjelig til  at  tage  stort  Hensyn  til  Medborgeres  og  Naboers  Meninger 
og  Fordomme,  og  han  vil  sky  som  Pesten  ethvert  Sted,  der  af  den  of- 
fentlige Mening  er  udpeget  som  uheldbringende.  Et  fremragende  Eks- 
empel paa  saadanne  Misgreb  var  Opførelsen  i  sin  Tid  af  „Pei  Tang", 
den  katolske  Katedralkirke  i  Pekings  nordlige  Kvarter.  Efter  Kineser- 
nes Opfattelse  var  denne  Bygning  med  sine  to  høje  Taarne  opført  paa 
et  særlig  uheldsvangert  Sted,  hvor  den  truede  den  tilstødende  Del  af 
„den  forbudne  Stads"  gode  „Fengshui",  med  Ødelæggelse  og  hindrede 
den  kejserlige  Familje  i  at  bebo  og  benytte  de  Pavilloner  og  Templer, 
som  fandtes  i  Nærheden.  Efter  lange  Forhandlinger  lykkedes  det  ende- 
lig, for  en  Snes  Aar  siden,  den  kinesiske  Regering  at  komme  til  en 

Overenskomst  med  de  katolske  Kirkemyndigheder  gennem  den  fran- 
ske Legation,  om  Flytning  af  Katedralen  til  et  mere  nevtralt  Sted,  hvad 
ikke  alene  kostede  Kina  en  meget  stor  Sum  Penge,  men  ogsaa  andre 
Indrømmelser  til  de  Fremmede,  og  skabte  en  Modvilje  og  en  Friktion, 
som  for  lange  Tider  skadede  de  Kristne,  ikke  alene  i  Hovedstaden, 
men  hele  Landet  over.  Denne  Sag  ledte  forøvrigt  til  at  den  kinesiske 
Regering  traadte  i  direkte  Forhandlinger  med  Pavestolen  i  Rom  om 
Ansættelsen  af  en  romersk-katolsk  Vikar  i  Kina  som  Repræsentant  for 
Kirken,  et  Arrangement,  der  dog  forstyrredes  af  Frankrig,  som  ønskede 
at  beholde  sit  gamle  Protektorat  over  Katolikkerne,  af  politiske  Hen- 
syn, hvad  selvfølgelig  ikke  tjente  til  at  forbedre  Forholdet. 


IV 

UNDERVISNING  OG  OPLYSNING. 

LÆREMETODER  —  DE    BOGLÆRDE  —  OPLYSNING   OG   OVERTRO  —  FENGSHU1 


Intet  andet  Folk  paa  Jordens  Overflade  har  en  saa  rodfæstet  Tro 
paa  Boglærdom  og  Almenundervisning  som  Kineserne.  Men  heller  in- 
tet andet  Folk  har  afstukket  saa  snævre  Grænser  og  fulgt  saa  trange 
Veje  for  Folkeoplysningen  som  de. 

I  Aartusinder  har  de  holdt  sig  til  det  samme  Undervisningssystem  . 
og  benyttet  de  samme  Undervisningsmetoder  uden  nogen  Afvigelse  af 
hvad  Navn  nævnes  kan,  og  det  til  den  Grad,  at  de  samme  Bøger  har 
været  benyttet  til  Skolebrug  lige  til  vore  Dage  som  paa  Konfucius  Tid, 
og  den  samme  Maalestok  for  Kundskab  og  Lærdom  har  været  an- 
vendt. Den  kinesiske  A.B.C.,  om  man  kan  benytte  denne  Betegnelse, 
hvor  der  intet  Alfabet  og  intet  Bogstav  kendes  i  Sproget,  men  hvor 
hver  Genstand  og  hvert  Begreb  betegnes  med  et  bestemt  kunstfærdigt 
Skrifttegn  uden  nogensomhelst  anden  Betydning  end  den  at  angive 
denne  ene  bestemte  Ting,  er  efter  evropæiske  Begreber  saa  upraktisk 
og  saa  lidet  egnende  sig  for  den  barnlige  Opfattelse,  at  det  bliver  hartud 
uforstaaeligt,  hvorledes  det  i  det  hele  taget  har  været  muligt  for  den  ki- 
nesiske Lærer  at  bibringe  Eleverne  blot  den  ringeste  Interesse  for  det  Si- 
sy  fusarbejde,  der  fra  den  første  Skoledag  har  været  læsset  paa  det  ulyksa- 
lige BarnsSkuldreellerbogstaveligtalthamret ind ihansHjerne.  Den  før- 
steBogderefterdetteantedeluvianske  System  givesDrengenihænde,naar 
han  med  sit  8de  eller  9de  Aar  begynder  sin  Skolegang,  beskæftiger  sig  ikke 
med  saa  simple  usammensatteBegreber  som  „Kat",  „Hund",  „Mand  "eller 
„Hus",  men  med  de  mest  indviklede  og  dybsindige  etiske  Spørgsmaal. 
Bogens  Titel  er  „De  tre  Skrifttegns  Klassiker",  fordi  den  indeholder 
en  lang  Række  af  moralske  Læresætninger,  hver  paa  tre  Ord  eller  tre 
Tegn,  hvoraf  den  første  lyder  saaledes  i  Oversættelse:  „Mennesket  er 
oprindelig  godt".  Men  det  er  da  heller  ikke  Hensigten,  at  Barnet  ska! 
interessere  sig  for  eller  beskæftige  sig  med  Meningen  af  Bogens  Sæt- 

ninger,  men  kun  med  Udtalen.  Han  ser  for  sig  en  Samling  af  Billeder 
eller  Tegn,  hvoraf  hvert  enkelt  er  sammensat  af  saa  og  saa  mange  ho- 
risontale og  vertikale  Streger.  Hvert  af  dem  staar  absolut  alene  og  uden 
Forbindelse  med  det  foregaaende  eller  det  næste,  som  saa  mange  ægyp- 
tiske Hieroglypher.  Det 
falder  ikke  Læreren  ind 
at  forklare  Eleven  disse 
mærkelige  Tegns  Be- 
tydning.   Han    udtaler 
dem  simpelthen  paa  den 
Dialekt,  som  tales  paa 
det  Sted,  eller  i  det  Di- 
strikt, hvor  Skolen  lig- 
ger,   uden    nogensom- 
helst  Hentydning  til  de- 
res  Mening.    Og   Ele- 
verne plaprer  ham  efter, 
indtil  Lyden  har  fæst- 
net sig  i  deres  Hukom- 
melse, hvorefter  de  gaar 
tilbage  til  deres  Pladser 
og  gentager  det  samme  i 
Munden  paa  hinanden  i 
Timevis.    En  efter  en 
kaldes  de  saa  op  til  Læ- 
reren, hvorde  med  Ryg- 
gen vendt  imod  denne 
gentager  Lektien,  eller 
saa  meget  af  den,  som  de 
kan  huske  og  overkom- 
me i  det  Babel  af  Ro- 
ster, som  omgiver  dem  paa  alle  Kanter.  Denne  Undervisning  i  Lyd- 
lære fortsættes  paa  samme  uforanderlige  Maade  i  4—5  Aar  daglig, 
indtil  alle  de  ortodokse  forste  Skoleboger  er  gaaet  igennem,  og  der  er 
bibragt  Eleverne  gennem  Øret  et  Slags  Hukommelseskendskab  til  de- 
res for  dem  fuldkommen  meningsløse  Indhold.  Saa  forst  begynder 
Læreren  at  forklare  Tegnenes  Mening  og  Betydning,  og  saa  først  faar 
de  Liv  og  Interesse  for  den  ulykkelige  Elev,  der  gennem  dem,  paa  en 
Maade,  lytter  til  de  Visdomsord  som  Mænd,  der  er  døde  for  tusinder 
af  Aar  siden,  har  talt  og  skrevet  i  længst  forsvundne  Tider;  et  Slags 


Lærdommens  Gud. 

Ekko  fra  Fortiden,  der  paa  en  eller  anden  mystisk  Maade  binder  denne 
til  Nutiden,  saa  at  Kineserens  Idealer  i  Fremtiden  bliver  uløseligt  for- 
bunden med  Tanker  og  Ideer,  der  fæstnede  sig  i  hans  Hukommelse  i 
Skoletiden  paa  denne  hojst  besynderlige  Maade. 

De  fleste  af  Eleverne  i  en  kinesisk  Skole  naaede  aldrig  længere  end 
til  „de  tre  Skrifttegns  Klassiker".  De  lærte  hvad  vi  vilde  kalde  at  læse 
og  skrive,  tilstrækkelig  til  at  klare  sig  i  de  meget  beskedne  Stillinger, 
som  staar  den  langt  overvejende  Del  af  de  kinesiske  Myriader  aaben  i 
Livet.  Hvis  Drengen,  eller  rettere  hans  Forældre,  imidlertid  ønskede 
at  han  skulde  gaa  den  studerende  Vej,  der  var  den  sikkreste,  om  ikke 
den  eneste,  til  at  naa  frem  til  Foden  af  Embedsstigen  med  dens  mange 
Trin  og  med  Magt  og  Rigdom  vinkende  paa  Toppen,  saa  fortsatte  han 
med  den  næste  Bog  „Tusind  Ord  Skriftet",  saaledes  kaldet  fordi  det 
indeholder  netop  et  tusind  forskellige  Skrifttegn,  og  han  gik  derefter 
videre  med  „de  fire  Bøger"  og  „de  fem  Klassikere";  Værker  der  inde- 
holder i  kondenseret  Form  al  den  Lærdom,  Kundskab  og  Viden,  som 
Kinas  vise  Mænd  i  Aartusinder,  har  bundfældet  i  den  kinesiske  Be- 
vidsthed som  Kvintessentsen  af  al  menneskelig  Erfaring  og  Visdom. 
Den  første  af  „de  fire  Bøger",  der  er  langt  den  interessanteste  og  vig- 
tigste, indeholder,  hvad  man  kan  kalde  „Konfucius  Morallære"  i  Form 
af  Svar  fra  „Mesteren"  paa  hans  Disciples  mangeartede  Spørgsmaal.  I 
disse  Samtaler  har  Konfucius  nedlagt  Principer,  som  ikke  alene  viser 
Storheden  af  hans  egen  Karakter,  men  som  tillige  har  saaledes  beme- 
stret sig  Kinesernes  Beundring  og  Forstaaelse  gennem  talløse  Genera- 
tioner, at  de  mer  end  noget  andet  har  tjent  til  at  forme  Nationens  Ka- 
rakter og  Liv  og  føre  dens  Tanker  op  mod  de  ophøjede  Idealer,  som 
er  bevaret  mellem  alle  Klasser  indtil  vore  Dage. 

De  „fire  Bøger"  læstes  paa  samme  Maade  som  de  „tre  Ords  Klas- 
siker", først  Tegnene  og  deres  Udtale,  saa  deres  konkrete  og  abstrakte 
Betydning,  Ord  for  Ord,  Tegn  for  Tegn.  Af  „de  fem  Klassikere",  der 
bestaar  dels  af  gamle  kinesiske  historiske  Værker  samlet  af  Konfucius, 
dels  af  filosofiske  Afhandlinger  og  af  ældgamle  lyriske  Digte  og  Sange, 
lærte  Studenten,  efterhaanden  som  han  fortsatte  sine  Studier,  saa  me- 
get som  muligt  paa  samme  Maade,  men  da  de  er  vidtløftige  Værker  i 
mange  Bind,  kunde  han  kun  overkomme  en  Del  af  deres  Indhold.  De 
omfatter  lærerige  Afhandlingerom  mangfoldige  Emner:  Forholdet  mel- 
lem Herskeren  og  Folket,  Civiladministrationen,  militære  Spørgsmaal, 
national-økonomiske  Undersøgelser  og  Anvisninger  for  næsten  alle 
Forhold  lige  til  hvorledes  man  bør  tale,  sidde,  gaa  og  staa,  alt  blandet 
mellem  hinanden  i  Form  af  Spørgsmaal  og  Svar. 

„Disse  fem  Klassikere"  kan  betegnes  som  Kinas  hellige  Bøger. 
Ikke  i  teologisk  Betydning,  men  fordi  de  Generation  efter  Generation 
i  Aartusinder  har  været  de  eneste  Kilder,  hvoraf  Kineseren  har  øst 
Kundskab  og  Lærdom.  Mer  end  kongelig  Ære  har  været  viet  dem  af 
alle  Medlemmer  af  det  uhyre  Samfund.  Fra  Kulien,  som  ikke  kender  et 
eneste  af  deres  Myriader  af  Tegn,  til  den  berømteste  Lærde  i  Landet, 
der  har  givet  hele  sit  Liv  til  Studiet  af  deres  mangeartede  Indhold.  De 
har  saaledes  gennemsyret  Nationen,  og  saaledes  sat  deres  Mærke  paa 
Høje  og  Lave,  at  ingen  anden  Bog  skrevet  af  Menneskehænder,  Bibe- 
len undtaget,  nogensinde  nogetsteds  har  haft  tilnærmelsesvis  saa  stor 
Indflydelse  paa  et  Lands  Historie  og  paa  en  Nations  Liv.  Deres  Lær- 
domme har  i  Aarhundreder  været  betragtet  som  hellige  Sandheder  og 
Kendskabet  til  dem  som  den  mest  ærefulde  og  samtidig  den  mest  be- 
frugtende Adgang  til  Embede,  Hæder  og  Penge,  Kinesernes  treenige 
og  allestedsnærværende  Afgud. 

Disse  mærkelige  Bøger  har  ikke  undergaaet  nogensomhelst  Foran- 
dring, modtaget  nogen  Tilføjelse  eller  lidt  Afkortning  af  blot  et  ene- 
ste Tegn,  efter  at  de  for  Aarhundreder  siden  for  første  Gang  blev 
trykt  paa  det  samme  slette  porøse  graalige  Papir,  som  benyttes  den 
Dag  idag,  og  hvor  de  vidunderlige  Ordtegn  staar  opmarcheret  stive  og 
ensformige  som  Soldater  i  uendelige  Rækker,  begyndende  bagfra  i  Bo- 
gen og  bestemt  til  at  læses  fra  højre  tilvenstre,  og  oppefra  nedefter.  De 
stod  indtil  Nutiden  som  den  eneste  aabne  Vej  til  Oplysning  og  Kund- 
skab i  Kina.  Studenten  kom  aldrig  uden  om  dem  og  blev  aldrig  færdig 
med  dem.  Fra  hans  første  Dag  paa  Skolebænken  i  den  fattige  Landsby, 
og  indtil  han  muligvis  holdt  sit  højtidelige  Indtog  i  den  grønne  Bære- 
stol, baaret  af  8  festlig  uniformerede  Bærere,  gennem  de  røde  malede 
Porte  til  den  vicekongelige  „Jamen",  hvor  han,  mer  uindskrænket  end 
nogen  europæisk  Potentat,  regerede  over  Snese  Millioner  af  Menne- 
sker, var  det  Kundskaben  til  disse  vidunderlige  Værker,  der  dannede 
Grundlaget  for  al  hans  Storhed  og  Magt  og  Grundpillerne  for  Kinas 
uhyre  Regeringsmaskineri. 

Med  de  eksakte  Videnskaber,  fremmede  Sprog,  Naturlære,  Geo- 
grafi, Fysik  og  Kendskab  til  andre  Lande  og  andre  Folk,  beskæftigede 
den  kinesiske  Student  sig  aldeles  ikke.  Han  tilegnede  sig  ene  og  alene 
Kendskab  til  de  kinesiske  Ordtegn,  en  Del  Morallære,  Filosofi  og  Skøn- 
literatur,  hvad  alt  i  det  højeste  kunde  have  Interesse  som  Oldgransk- 
ning,  men  var  fuldstændig  unyttigt  som  Grundlag  for  videnskabelig 
Forskning,  og  ubrugeligt  til  at  bygge  nogetsomhelst  Krav  paa  til  det 
praktiske  Livs  Gerning. 

Hvad  der  imidlertid  maaske  mest  af  alt  har  slaaet  Evropæeren  med 
Forbavselse  var,  at  den  tilkommende  Embedsmand,  der  vilde  blive  sat 
til  at  vaage  over  Lov  og  Ret  i  Landet  og  til  at  haandhæve  Ret  og  Ret- 
færdighed som  Herre  over  selve  Liv  og  Død,  ikke  lagde  sig  efter  Stu- 
diet af  Lovkyndighed;  ja  at  en  saadan  Videnskab  ikke  engang  fandtes  i 
Kina,  hvor  den  eneste  skrevne  Retskode  var  Kianghis  snart  tre  Aar- 
hundreder  gamle  kriminelle  Straffelov,  som  imidlertid  næppe  kendtes 
og  ialtfald  sjelden  overholdtes  af  den  kinesiske  Dommer,  der  som  Re- 
gel kun  dømte  efter  hvad  han  personlig  betragtede  som  billigt  og  ret- 
færdigt, eller  foreneligt  med  hans  egne  Interesser. 

Da  det  nu  var  enhver  kinesisk  Faders  Drøm  og  højeste  Ønske  at 
hans  Søn  en  Gang  skulde  blive  en  Boglærd,  et  Medlem  af  det  talrige 
Aandsaristokrati,  som  regerede  Landet,  og  da  selv  Sønnen  af  den  fat- 
tigste Kuli  havde  samme  Adgang  hertil  som  Vicekongens  førstefødte, 
saa  blev  det  en  Selvfølge,  at  enhver  Dreng,  der  viste  særlige  Anlæg  og 
Evner,  naar  undtages  Sønner  af  Prostituerede,  Barberer  og  —  Skue- 
spillere, som  det  ved  Lov  var  forbudt  at  beklæde  Embede  i  Staten,  ved 
alle  Midler  staaende  til  Familjens  og  Klanens  Raadighed  maatte  hjæl- 
pes frem  ad  Studeringernes  Vej,  for  engang  at  kunne  indstille  sig  til 
mindst  den  første  af  de  offentlige  Eksaminer  der,  ialtfald  teoretisk,  gav 
Adgang  til  Statens  tusinder  af  smaa  og  store  Embeder.  Der  gaves  3  saa- 
danne  Eksaminer,  hvoraf  den  første  afholdtes  aarlig  i  Distriktets  Ho- 
vedby, den  anden  hvert  tredje  Aar  i  Provinsens  Hovedstad,  og  den 
tredje  i  Peking,  ogsaa  hvert  tredje  Aar  og  3  Maaneder  efter  anden  Eks- 
amens Afslutning.  Hertil  kunde  kun  indstille  sig  saadanne  bestaaede 
Kandidater  ved  de  første  Prøver,  som  endnu  ikke  havde  opnaaet  Em- 
bede, Den  Doktorgrad,  de  her  erhvervede  sig,  betragtedes  som  den 
højeste  „literære"  Udmærkelse  en  Kineser  kunde  opnaa  næst  efter  at 
udnævnes  til  Medlem  af  „Hanlin"  Akademiet,  i  Grunden  et  Slags  Stats- 
embede,  kun  tilgængeligt  for  Landets  største  og  dygtigste  Boglærde,  og 
hvor  Kineseren  stod  paa  Ærens  Toppunkt,  da  det  at  være  „Hanlin" 
sattes  over  alt  i  denne  profane  Verden. 

Ved  den  første  Eksamen  erhvervede  den  heldige  Kandidat  sig  den 
første  af  de  saakaldte  „literære  Grader".  Han  blev  „Siu  Tsai"  („blom- 
strende Talent")  og  havde  nu  Ret  til,  om  han  vilde,  at  gaa  videre  og 
indstille  sig  til  den  næste  Eksamen,  efter  hvis  Bestaaen  han  blev  „Ku 
Jen",  og  fik  Adgang  til  Statens  Embeder.  Som  Regel  maatte  denne  dog 
tillige  erhverves  paa  anden  og  mere  kontant  Maade  gennem  Protek- 
tion, eller  ved  at  Kandidaten  attacheredes  en  eller  anden  højtstaaende 
Mandarins  Jamen  som  „Ekspektant",  indtil  der  tilbød  sig  en  Chance 

for  ham  til  at  komme  i  Betragtning  ved  Besættelsen  af  et  eller  andet 
ledigt  Embede.  De  Heldige,  som  det  lykkedes  at  bestaa  den  tredje 
Eksamen  i  Hovedstaden  med  Titlen  „Tschin-shih",  var  derimod  ex 
officio  berettiget  til  straks  at  faa  Embede,  mindst  som  „Hsien"  (Her- 
redsfoged), og  da  der  i  det  uhyre  Rige  til  en  hvilkensomhelst  Tid  fand- 
tes talrige  ledige  Poster,  frembød  deres  Udnævnelse  ingen  praktiske 
Vanskeligheder.  Endel  af  dem  foretrak  maaske  at  modtage  Ansættelse 
i  et  af  de  talrige  offentlige  Kontorer  i  Peking  eller  under  et  af  Ministe- 
rierne, hvor  der  var  god  Lejlighed  til  at  gøre  indflydelsesrige  Bekendt- 
skaber og  derigennem  at  opnaae  fede  Poster.  Enhver  „Tschin-shih" 
nød  fremdeles  den  Ære  at  blive  forestillet  for  Kejseren  i  personlig  Av- 
dients  paa  en  dertil  bestemt  Dag  efter  den  bestaaede  Eksamen,  og  at 
deltage  i  en  Banket  i  det  kejserlige  Palads.  —  Det  betragtedes  som  den 
største  Ære  ikke  alene  for  Familjen,  men  for  Klanen  og  hele  Distriktet, 
og  selv  for  Provinsen,  at  deres  Landsmænd  og  Bysbørn  erhvervede 
sig  en  af  de  højere  literære  Grader  og  de  heldige  Kandidaters  Navne 
bekendtgjordes  offentlig  med  stor  Højtidelighed,  medens  det  betragte- 
des som  „uheldigt"  for  et  Distrikt,  om  ingen  af  dets  Repræsentanter  be- 
stod Prøven.  Da  der  til  den  2den  og  vigtigste  af  disse  kun  tildeltes  hver 
Provins  et  vist  bestemt  Antal  „Kiijen",  gennemsnitlig  omtrent  100,  Di- 
plomer til  Fordeling  mellem  de  dygtigste  konkurrerende  Studerende, 
hvoraf  der  indstillede  sig  mellem  5  og  10,000,  er  det  forklarligt,  at  kun 
et  lille  Mindretal  af  de  Studerende  nogensinde  naaede  deres  Ønskers 
Maal,  og  at  man  havde  det  Særsyn  at  se  selv  Oldinge  og  Ynglinge, 
Bedstefædre  og  Sønnesønner  samtidig  gaa  til  Eksamensbordet. 

Den  uhyre  Majoritet  af  Studerende,  som  ikke  naaede  længer  end  til 
første  Eksamen,  der  altsaa  omtrent  svarede  til  „Filosofikum",  dannede 
et  talrigt  over  hele  Kina  udbredt  Studenterproletariat.  Paa  Grund  af 
den  Ærbødighed  og  Beundring,  hvormed  Kineseren  ser  op  til  Enhver, 
der  har  betraadt  Studiernes  Tornevej,  og  som  er  i  Besiddelse  af  mer 
end  ganske  almindelig  Boglærdom,  faar  Vedkommende  en  Særstilling 
i  Samfundet  og  en  Indflydelse  i  Familjen,  som  intet  andet  Sted  i  Ver- 
den. Lad  den  Boglærde  være  saa  fattig  som  en  Kirkerotte,  lad  hans  Fa- 
milje  høre  til  de  laveste  Samfundsklasser,  og  lad  ham  selv  være  et  unyt- 
tigt, maaske  et  forfaldent  Individ,  Opiumsryger  eller  Dranker,  og  ude  af 
Stand  til  at  tjene  det  nødvendige  til  Livets  Ophold.  Blot  den  Omstæn- 
dighed, at  han  kan  føje  et  „Siu  Tsai"  eller  endnu  bedre  et  „Kiijen"  til 
sit  Navn,  vil  sikkre  ham  en  æret  og  hæderfuld  Modtagelse  overalt,  og 
sætte  ham  i  Stand  til  at  se  over  Skuldrene  paa  andre  af  hans  Lands- 
mænd, som  maaske  er  baade  rige  og  mægtige  men  som  mangler  denne 

ene  saliggørende  Berettigelse  til  at  indtage  første  Rangs  Stillingen  i  det 
kinesiske  Samfund.  Det  er  da  ogsaa  Medlemmerne  af  denne  Elite-Stand, 
de  saakaldte  „Literati",  der  sammen  med  Byens  eller  Landsbyens  Æld- 
ste og  Rigeste  danner  et  Slags  permanent  Borgerraad,  som  ved  alle  vig- 
tigere Lejligheder  repræsenterer  det  enkelte  Samfund  udadtil,  og  i  For- 
holdet til  Mandarinerne.  Og  selv  disse  har  at  tage  tilbørlig  Hensyn  til 
saadanne  selvvalgte  Folkets  Repræsentanter,  i  hvis  Haand  det  ligger  at 
bevare  Ro  og  Orden  mellem  Masserne,  eller,  om  de  vil,  at  rejse  disse 
til  voldsom  og  voldelig  Modstand,  maaske  Oprør,  som  kan  komme  til 
at  koste  „Folkets  Fader"  hans  Stilling,  om  ikke  selve  Livet.  Det  er  og- 
saa med  denne  Faktor,  der  maa  regnes  og  eventuelt  forhandles,  af  Ev- 
ropæeren,  Missionæren,  Købmanden  og  Koncessionæren,  naar  det  gæl- 
der om  at  træffe  et  eller  andet  Arrangement,  Køb  af  Jord,  Bygning  af 
Huse,  Aabning  af  Miner,  Anlæg  af  Jernbaner  eller  Telegraflinjer,  der 
angaar  Interesser  af  mer  end  ganske  personlig  og  enkelt  Natur.  Imod 
denne  allestedsnærværende  strængt  konservative  og  vel  organiserede 
Underhaands-Modstand  i  det  givne  Tilfælde,  kan  selv  Regeringen  intet 
udrette,  men  staar  magtesløs,  og  der  bliver  intet  andet  for  end  enten 
at  bøje  af,  eller  ved  Hjælp  af  den  supreme  Magt,  som  raader  hele  Kina 
over  —  Pengenes  —  at  komme  til  et  eller  andet  Kompromis,  hvorved 
Folketribunernes  personlige  Interesser  engageres  paa  en  saadan  Maade 
at  Modstanden  brydes  og  de  kommer  til  at  se  paa  Sagen  gennem  Sølv- 
eller Guldbriller. 

En  stor  Del  af  de  Boglærdes  Masse  opholder  Livet  som  Lærere 
hos  Private  eller  som  Ledere  af  de  utallige  Mængder  af  Skoler,  hvor- 
med det  vrimler  Landet  over,  og  det  uden  at  der  findes  nogen  Slags 
Skoletvang  eller  nogetsomhelst  Tilsyn  med  Undervisningen  fra  Rege- 
ringens eller  Mandarinernes  Side.  Der  findes  bogstavelig  talt  ingen  nok 
saa  lille  og  nok  saa  fattig  og  elendig  Landsby  i  Kina,  at  den  jo  ikke  har 
sin  egen  Skole.  Folket  har  fra  Arilds,  eller  rettere  Konfucius  Tid,  været 
vant  til  at  sørge  for  og  at  tilse  deres  egne  Opdragelsesanstalter,  saa  der 
er  absolut  ingen  Fare  for  at  denne  Skik  skal  gaa  i  Forglemmelse.  Da 
der  ikke  findes  nogen  Skolekommission  eller  Skoledirektør,  hvis  Hverv 
det  er  at  ordne  og  kontrollere  Undervisningsforholdene,  bliver  det  Ste- 
dets ledende  Mænd,  som  saadant  kommer  til  at  paahvile.  Henimod 
Aarets  Slutning  mødes  de  derfor,  for  at  diskutere  og  afgøre  Skolespørgs- 
maalet  for  det  kommende  Aar,  efter  at  de  først  har  undersøgt,  hvor 
mange  Elever,  der  kan  gøres  Regning  paa  og  hvor  mange  Penge,  der 
raades  over.  Det  næste  Skridt  er  at  finde  en  passende  Skolelærer,  som 
for  denne  som  Regel  meget  beskedne  Sum,  vil  paatage  sig  at  indbanke 

den  fornodne  Visdom  i  Børnenes  Hoveder.  Har  man  været  tilfreds 
med  forrige  Aars  Lærer,  og  er  denne  villig  til  at  fortsætte,  fornyes  hans 
Engagement,  der  uvægerlig  medfører  Bolig  paa  Skolen,  endnu  for  ét 
Aar  ad  Gangen.  I  modsat  Fald  ser  man  sig  om  efter  en  ny  Mand  mel- 
lem de  „Siu  Tsai"  eller  „Ku  Jen"  som  findes  i  Nabolaget,  og  som  Re- 
gel behøves  der  ikke  at  søges  længe.  Er  Valget  en  Gang  truffet,  og  har 
Skolemesteren  tiltraadt  Pladsen,  er  han  fra  dette  Øjeblik  absolut  Herre 
over  Skolen  og  hans  Vilje  Lov  i  alt  hvad  der  angaar  denne.  Skoleaaret 
begynder  som  Regel  efter  „Lygtefesten",  der  afslutter  Nytaarsfesterne, 
sædvanlig  henimod  Midten  af  Februar  Maaned.  Skolehuset  er  en  over- 
maade  tarvelig  Bygning  uden  nogetsomhelst  Forsøg  paa  at  gøre  Op- 
holdet dér  hyggeligt  eller  tiltrækkende  for  de  forresten  ikke  forvænte 
Skolebørn.  Der  findes  sædvanlig  kun  ét  Skoleværelse,  hvor  Eleverne  i 
et  Antal  af  en  Snes  Stykker  i  alle  mulige  Aldre,  fra  syv-otte  til  tretten 
fjorten  Aar,  og  paa  alle  mulige  Undervisningstrin,  fra  Begynderen  til 
den  Viderekommende,  er  klumpede  sammen  hver  ved  sit  lille  aflange 
Bord,  som  han  selv  maa  medbringe  sammen  med  en  Briks  at  sidde  paa, 
der  anbringes  hvor  han  lyster  og  kan  blive  overens  om  med  de  andre 
Drenge.  Skoleværelset  mangler  enhver  mulig  Hygge,  og  Hygiejne  er 
et  her  som  andre  Steder  i  Kina  fuldkommen  ukendt  Begreb.  Gulvet  er 
sædvanlig  lerstampet,  fugtigt  og  koldt,  Vinduerne  og  Dørene  utætte, 
Luften  i  Værelset  tung  og  uren,  Bænkene,  som  Drengene  sidder  paa, 
haarde  som  Sten,  og  Væggene  snavsede  og  drivende  af  Væde.  Kakkel- 
ovne findes  ikke,  selv  i  den  koldeste  Vintertid,  da  Nord-Kineseren  be- 
skytter sig  imod  den  ofte  stærke  Kulde  ved  at  iføre  sig  saa  mange  Sæt 
Klæder,  som  han  raader  over,  det  ene  Sæt  uden  paa  det  andet,  og  de 
ulykkelige  Unger  har  ingen  anden  Udvej  end  at  varme  de  valne  Fingre 
og  de  forfrosne  Fødder  ved  at  hamre  og  stampe  dem  saa  varme  som 
de  kan  faa  dem.  I  saadanne  Omgivelser  maa  den  kinesiske  Skoledreng 
tilbringe  en  halv  Snes  Timer  daglig,  om  Vinteren  fra  Solopgang  til  Sol- 
nedgang, uden  Frikvarter  og  uden  Legeplads,  og  kun  med  en  Times  Fri- 
tid om  Formiddagen  og  en  Time  om  Eftermiddagen  til  at  gaa  hjem  for 
at  spise  sine  to  daglige  tarvelige  Maaltider,  hvorefter  han  maa  vende 
tilbage  til  Skolen  for  at  fortsætte  med  den  raabende  Lektielæsning  til 
Mørket  begynder  at  falde  paa,  da  han  endelig  faar  Lov  til  at  gaa  hjem  og 
iseng,  efter  en  lang  Dags  opslidende  og  aandsfortærende  Rutinearbejde, 
der  vilde  slaa  en  evropæisk  Skoledreng  ihjel  i  Løbet  af  seks  Maaneder, 
eller  gøre  ham  til  uhjælpelig  Idiot  for  Livstid.  Ferier,  Sport  og  Leg  ken- 
der den  kinesiske  Dreng  ikke  noget  til.  Prygl  faar  han  for  et  godt  Ord 
og  Læreren  lægger  ikke  Fingrene  imellem.  Spanskrøret  ligger  rede  til 

hans  Haand  paa  Katedret  foran  ham,  og  den  dovne  eller  uartige  Elev 
modtager  saa  og  saa  mange  Rap  i  den  opadvendte  Haandflade,  mens 
han,  knælende  paa  Jorden  foran  Læreren  eller  staaende  med  samlede 
Fodder  paa  en  Mursten,  til  Straf  fremsiger  et  eller  flere  Kapitler  af  sin 
Lektiebog.  Læreren  er  stolt,  konservativ  og  følelsesløs.  Han  betragter 
alt  ikke-kinesisk  som  Barbari,  og  er  efter  evropæiske  Begreber  uvi- 
dende som  et  lille  Barn.  Hans  egen  Opdragelse  og  Undervisning  har  jo 
aldrig  omfattet  hvad  vi  kalder  for  almindelige  Skolekundskaber,  ikke 
engang  saadanne  elementære  Grene  som  Geografi,  Historie,  Sprog  el- 
ler Arithmetik.  Den  eneste  Lærdom,  han  er  i  Besiddelse  af,  er  et  mer 
eller  mindre  indgaaende  Kendskab  til  de  klassiske  kinesiske  Standard- 
værker, hvori  Kinas  Filosofer  for  Aartusinder  siden  har  nedlagt  deres 
kondenserede  Visdom.  Dem  kan  han  opremse  Ord  for  Ord  og  kom- 
mentere saadan  som  han  har  lært  det,  altsammen  paa  Remse,  og  uden 
den  allerringeste  Idé  om  eller  Interesse  for  deres  praktiske  Nytte  her 
i  Livet  for  ham  eller  for  de  ulykkelige  Born,  der  er  betroet  til  hans  pæ- 
dagogiske Omsorg  af  deres  endnu  mere  uvidende  Fædre,  som  paa  de- 
res Side  heller  ikke  nogensinde  har  modtaget  nogensomhelst  anden 
Slags  Undervisning  end  denne,  der  Aarhundrede  efter  Aarhundrede 
har  været  praktiseret  i  Millioner  af  kinesiske  Skoler  og  fordummet  og 
idiotiseret  Milliarder  af  Kinesere,  fra  Konfucius  og  indtil  vore  Tider. 

Det  er  indlysende,  at  med  denne  Undervisning  og  Opdragelsesme- 
tode maa  Dannelsen  og  Oplysningen  mellem  Kineserne  staa  paa  et 
efter  evropæiske  Begreber  meget  lavt  Standpunkt.  Dette  er  da  og- 
saa  Tilfældet  i  den  Grad,  at  den  uendelige  store  Majoritet  af  det  ki- 
nesiske Folk  befinder  sig  i  en  Tilstand  af  Uvidenhed  og  Uoplysthed, 
der  ikke  giver  Evropa  i  den  tidlige  Middelalder  noget  efter.  Ikke  alene 
er  Kendskab  til  og  Interesse  for  andre  Lande  og  andre  Nationer  abso- 
lut Nul,  men  Misforstaaelser  og  Vildfarelser  paa  dette,  som  paa  næsten 
alle  andre  fysiske  og  aandelige  Omraader,  er  saa  stor,  at  en  ti  Aars  ev- 
ropæisk  Skoledreng  staar  uendelig  langt  over  selv  den  voksne  og  stu- 
dene Kineser  i  almindelige  Skolekundskaber,  saaledes  som  disse  læres 
i  en  Landsbyskole.  At  Jorden  „er  flak  som  en  Pandekage",  at  Himmel- 
hvælvingen danner  et  Laag,  hvor  Stjernerne  staar  som  et  Slags  perma- 
nente Lygter  for  at  lyse  op  om  Natten ;  at  Kina  ligger  midt  i  Verdenshavet 
som  et  stort  Fastland  med  alle  andre  Lande  som  Øer  spredt  rundt  om- 
kring; at  Kineserne  er  Jordens  ypperste  Skabninger,  og  fremmede  Na- 
tioner Vilde  og  Barbarer;  alt  dette  er  nærmest  Bornevrøvl  og  et  Ud- 
slag af  Kineserens  rent  utrolige  nationale  Indbildskhed  og  Arrogance, 
der  blandt  andet  ogsaa  illustreres  af  det  fælles  Navn  „Fan  Kueitzu" 

(„fremmed  Djævel")  hvormed  han  beærer  alle  Udlændinge,  der  ikke 
af  Naturen  er  velsignet  med  hans  skæve  Øjne  og  hans  Stolthed,  det 
sorte  grove  og  stride  Haar,  hvorefter  han  benævner  sig  selv  som  hø- 
rende til  „den  sorthaarede  Race".  Han  bruger  ikke  denne  Fællesbeteg- 
nelse for  den  hvide  Mand  af  Ondskab,  eller  for  at  ville  fornærme  no- 
gen, men  simpelthen  fordi  han  ikke  kender  nogen  anden  og  ikke  har 
lært  andet  i  sin  Barndom  og  i  sin  Opvækst. 

Alle  usædvanlige  naturlige  Fænomener  forklarer  den  simple  Kine- 


Spaamænd. 


ser  ad  Overtroens  Vej,  da  han  ikke  besidder  selv  det  mest  elementære 
Kendskab  til  Astronomi,  Metereologi  eller  Jordlære.  Sol-  og  Maanefor- 
mørkelser  opstaar  ved  at  „Himmelhunden",  et  eller  andet  fantastisk 
og  mystisk  Uhyre,  forsøger  at  sluge  Solen  eller  Maanen,  hvorfor  han 
søger  at  bistaa  det  betrængte  Himmellegeme  ved  at  affyre  Bøsser  og 
slaa  paa  Tromme  eller  Gonggong  saalænge  Formørkelsen  varer,  for  at 
skræmme  Uhyret  bort,  hvad  jo  tilsyneladende  ogsaa  lykkes  for  ham; 
Skypomper  er  „Drager",  der  kæmper  indbyrdes;  Orkaner  opstaar  ved 
at  et  Dyr  af  samme  mærkelige  Familje  slaar  om  sig  med  sin  vældige 
Hale;  Torden  frembringes  af  Tordenguden  Lui  Tzu,  der  med  Lynilds- 
gudinden  ved  sin  Side  farer  over  Himmelhvælvingen  med  et  Spejl  i 
Haanden,  hvis  Genskin  hun  kaster  paa  det  Menneske,  der  i  denne  eller 
i  en  tidligere  Tilværelse  har  fortørnet  Guderne;  Jordskælv  frembringes 
af  „Jorddragen",  der  ryster  sin  vældige  Krop;  Kometer  er  Forbud  paa 
kommende  Ulykker,  og  Oversvømmelser;  Pestilentser  eller  andre  Na- 

tionalulykker  skyldes  Regeringens  og  Mandarinernes  slette  Regimente, 
hvorfor  vedkommende  Guddom  paa  denne  Maade  giver  sin  Misbilli- 
gelse tilkende  og  lader  sin  Vrede  gaa  ud  over  Skyldige  og  Uskyldige. 

Fra  den  Hojeste  til  den  Laveste  deler  enhver  Kineser  de  talløse 
overtroiske  Forestillinger,  der  leder  og  bestemmer  enhver  af  hans 
Handlinger  fra  den  største  og  betydningsfuldeste  indtil  den  mindste  og 
ligegyldigste.  Aarets  Dage  inddeles  i  „heldige"  og  „uheldige"  og  i  Al- 
manakken, der  udgives  af  det  astronomiske  Fakultet  i  Peking  (stiftet 
1379),  har  han  avtoriserede  Anvisninger  at  rette  sig  efter  i  denne  Ret- 
ning. Dette  mærkelige  Værk,  der  fremtræder  som  et  haabløst  Sammen- 
surium af  Astronomi,  Astrologi  og  buddhaistisk  Overtro,  indskrænker 
sig,  hvad  denne  første  Videnskab  angaar,  til  de  nødtørftigste  Angivelser 
af  Aarets  Inddeling,  Maanens  Kvarterer,  Klokkeslet  for  Solens  Op-  og 
Nedgang,  Jævndøgnene  og  Begyndelsen  af  de  fire  Aarstider,  som  reg- 
nes fra  den  12te  Dag  i  den  første  Maaned,  den  25de  Dag  i  den  tredje, 
den  30te  i  den  sjette  og  4de  i  den  tiende  Maaned.  Den  befatter  sig  ikke 
med  Jordens  eller  Planeternes  Stilling  eller  Bevægelser  eller  med  So- 
lens og  Maanens  Konjunktioner,  men  inddeler  alle  Aarets  Dage  i  „uhel- 
dige" og  „heldige",  og  giver  bestemte  Anvisninger  for  hvad  man  tør 
eller  ikke  tør  foretage  sig  i  den  Anledning.  Visse  Dage  er  heldige  til  at 
gifte  sig  paa,  andre  uheldige  til  at  begynde  paa  en  Sørejse.  Paa  somme 
Dage  maa  man  ikke  bade  —  og  disse  Dage  er  langt  i  Majoritet  da  Bad- 
ning af  Kineseren  i  Almindelighed  anses  for  en  højst  usund  Proces  — 
paa  andre  ikke  søge  Lægehjælp,  ikke  spise  Flæsk,  ikke  pløje  sine  Mar- 
ker eller  begynde  paa  noget  vigtigt  Foretagende.  Til  Bryllupper,  Be- 
gravelser og  lignende  betydningsfulde  Begivenheder  vælges  Dagen 
først  efter  at  man  har  raadført  sig  med  en  af  de  mange  Astrologer  og 
Forudsigere,  der  driver  en  indbringende  Forretning  i  enhver  Landsby 
og  ved  ethvert  Tempel  hele  Landet  over.  Den  syvende  Dag  i  en  Maa- 
ned, og  derefter  hver  syvende,  anses  i  Almindelighed  for  „uheldig" 
medens  Tallet  tretten  derimod  har  den  modsatte  Egenskab  og  anses  for 
et  usædvanligt  „heldigt"  Tal.  Almanakken  indeholder  desforuden  en 
Mangfoldighed  af  forskelligartet  Underretning  god  til  at  faa  Forstand 
af,  Husraad,  Husmidler  og  Recepter  af  alle  Slags.  Blandt  andet  tolv 
illustrerede  Amuletter  „at  tage  indvendig"  og  gode  for  en  hel  Række 
nærmere  angivne  Sygdomme.  Vedkommende  kabalistiske  Tegn  skri- 
ves paa  et  Stykke  gult  Papir  med  rødt  Blæk,  brændes  og  blandes  med 
Patientens  The  eller  Ris.  Simpelt,  net  og  —  billigt. 

Naar  man  tager  i  Betragtning,  at  19  af  Kinas  lærdeste  Mænd  i  fuldt 
Alvor  sætter  deres  Navn  under  dette  meningsløse  og  barnagtige  Væv 

af  Dumhed,  Uvidenhed  og  Overtro,  kan  man  danne  sig  et  Begreb  om 
de  eksakte  Videnskabers  Standpunkt  i  Kina  og  om  Berettigelsen  af 
Kineserens  Krav  paa  at  regne  sig  selv  som  højt  civiliseret  og  Vestens 
Folk  som  uvidende  Barbarer. 

Det  er  en  Selvfølge,  at  andre  Videnskabsfag  ikke  er  bedre  farne. 
Naturlære,  Kemi,  Botanik,  Mineralogi  og  Medicin  staar  alle  paa  samme 
primitive  Standpunkt  i  det  Hele  og  Store  som  for  Tusind  Aar  siden, 
medens  Kineseren  i  saadanne  Fag  som  Mekanik,  Damp-  og  Elektrici- 
tetslære og  Ingeniørvidenskab  maa  give  ligesaa  blank  op  som  en  Zulu- 
Kaffer,  hvad  dog  ikke  forhindrer  ham  i,  naar  han  paa  et  eller  andet 
Sted,  et  af  de  fremmede  „Settlements"  f.  Eks.,  kommer  i  Berøring  med 
Jernbaner,  Telegrafen,  elektrisk  Lys,  ja  selv  Flyvemaskiner,  at  han  da 
med  den  ham  typiske,  nationale  Overlegenhed  og  Mangel  paa  Forstaa- 
else  af  saadanne  Fænomener,  tager  det  hele  med  ophøjet  Ro  og  ikke 
udtrykker  den  mindste  Forundring  over  hvad  han  ser  eller  erfarer,  men 
betragter  det  hele  som  igrunden  ret  ligegyldige  og  interesseløse  Sager 
der,  saaledes  ræsonnerer  han  med  et  Skuldertræk,  igrunden  ikke  ved- 
kommer ham,  og  som  sikkert  alt  for  Aarhundreder  siden  har  været 
kendt,  prøvet  og  —  glemt,  af  hans  vise  Forfædre,  der  i  Klassikerne, 
Konfucius,  Mencius  og  Lao-tzus  udødelige  Værker,  har  fundet  fuld  Er- 
statning for  alle  saadanne  materielle  og  unyttige  Spekulationer. 

En  alt  dominerende  og  overalt  i  Kina  nærværende  Overtro  kaldes 
med  et  Ord,  der  spiller  den  største  Rolle  af  alle  Ord  i  Sproget  og  ken- 
des af  alle  Høje  og  Lave,  Unge  og  Gamle:  „Fengshui",  som  ordret 
oversat  betyder  „Vind  og  Vand",  men  i  Sammenhæng  antyder  de  gode 
og  onde  Indflydelser,  som  behersker  hele  Nationen  og  enhver  enkelt 
af  dennes  Medlemmer,  deres  Liv  og  Helbred,  deres  Skæbne  i  Nutid  og 
Fremtid  paa  alle  Omraader.  Kineseren  tror  som  paa  et  Evangelium,  at 
hele  Naturen:  Land,  Luft  og  Hav,  Bjerg  og  Dal,  Skov  og  Mark,  By  og 
Landsby,  Slot  og  Hytte,  kort  sagt  enhver  nok  saa  ringe  Plet,  hvor  Men- 
nesker færdes,  bygger  og  bor,  er  opfyldt  af  Myriader  af  usynlige  Aan- 
der  og  Dæmoner,  som  vandrer  om  uden  Ro  eller  Hvile,  for  at  influere 
paa  de  Levendes  Skæbne  og  Liv.  I  enkelte  Tilfælde  med  venskabelige 
og  godgørende  Hensigter,  men  som  Regel  for  at  gøre  Ondt  og  skabe 
Ulykker.  De  iklæder  sig  alle  mulige  Menneske-  og  Dyreskikkelser  og 
viser  sig  ikke  saa  sjelden  for  den  ensomme  Vandrer,  snart  som  en  dej- 
lig ung  Kvinde,  snart  som  en  gammel  hvidskægget  Olding,  og  snart  igen 
i  et  eller  andet  Dyrs  Lignelse,  en  Ravns,  en  Hunds,  en  Kats  eller  oftest 
af  alt  en  Rævs.  Kineserens  Indbildningskraft  er  altid,  Nat  og  Dag,  i 
Virksomhed  for  at  opdage  disse  onde  eller  gode  Aanders  Tilstedevæ- 

relse  rundt  omkring,  og  for  at  sikkre  sig  sig  deres  gode  Vilje,  eller  be- 
skytte sig  imod  deres  skadelige  og  farlige  Indflydelser.  I  dette  Øjemed 
har  hans  vise  Forfædre  gennem  utalte  Generationer  udtænkt  og  kodi- 
ficeret et  Slags  veritabelt  Trossystem,  som  deres  nulevende  Efterkom- 
mer maa  kende  til  Punkt  og  Prikke,  og  handle  efter  i  alle  Livets  vig- 
tigere Forhold,  om  han  vil,  at  han  og 
hans  Familjeskal  blomstre  og  trives, 
og  at  det  skal  gaa  dem  godt  i  denne 
vanskelige  Verden. 

Hovedteorien  i  Systemet  er  alt- 
saa,  at  Universet  er  fyldt  med  Myri- 
ader af  gode  og  onde  usynlige  Aan- 
der  —  flest  af  disse  sidste  —  der 
udøver  en  alt  afgørende  Indflydelse 
over  Menneskenes  Liv  og  Væren, 
bringer  dem  Lykke  eller  Ulykke, 
Sorg  eller  Glæde,  Rigdom  og  Ære 
eller  Fattigdom  og  Skam.  alt  efter- 
som den  ene  eller  den  anden  af  dem 
faar  Overtaget.  De  har  det  i  deres 
Magt  at  velsigne  et  Distrikt  —  og  en 
Familje  —  med  Overflod  og  Vel- 
stand eller  at  bringe  Ulykker  og 
Elendighed  over  dem.  De  kan  give 
en  rig  velsignet  Høst  eller  de  kan 
sende  Oversvømmelser  og  Tørke 
med  Misvækst  og  Hungersnød  i  Føl- 
ge. De  kan  slaa  Landet  med  Sygdom 
og  Farsot,  eller  de  kan  bringe  Sund- 
hed og  Velvære.  Kort  sagt,  de  bestem- 
mer Menneskenes  Skæbne  og  raader 
over  Liv  og  Død.  Disse  hemmelige  Magter  er  hyllet  ind  i  Ubegribelig- 
hedens og  Uberegnelighedens  Mørke,  men  de  er  altid  tilstede  og  altid 
i  Virksomhed,  og  det  gælder  i  hvert  enkelt  Tilfælde  om  at  udfinde  den 
Retning,  hvori  de  virker  og,  om  nødvendigt,  at  indvirke  saaledes  paa 
dem,  at  deres  onde  Planer  modarbejdes  og  afvendes,  om  muligt  vendes 
til  det  gode  eller  ialtfald  nevtraliseres.  Til  dette  Øjemed  har  Kineseren 
reduceret  Studiet  af  „Fengshui"  til  en  Videnskab,  en  Slags  sort  Kunst, 
der  er  baseret  paa  visse  fundamentale  Principper,  som  dog  i  deres  Hel- 
hed og  deres  Anvendelse  kun  forstaas  af  Videnskabens  Koryfæer, 

„Fengshui-Doktorerne",der  danner  en  anerkendt  og  organiseret  Stand 
i  Samfundet  og  konsulteres  af  deres  Landsmænd  af  alle  Klasser  og  til 
alle  Tider  om  store  som  om  smaa  Spørgsmaal;  hvor  det  gælder  om  at 
afvende  en  eller  anden  truende  Fare  eller  om  at  sikkre  sig  Aandernes 
Medvirkning  ved  et  eller  andet  Foretagendes  heldige  Udførelse. 

Til  at  begynde  med;  hvert  Distrikt,  hver  By  eller  Landsby,  hvert 
Hus  eller  anden  Bygning,  hver  Mark  og  hver  Grav,  har  sin  egen  be- 
stemte individuelle  „Fengshui",  heldig  eller  uheldig,  god  eller  daarlig, 
som  det  gælder  om  at  bestemme  og  klassificere,  og  om  at  bibeholde 
eller  forandre,  alt  efter  Omstændighederne.  Et  vist  Distrikts  „Fengshui" 
afhænger  f.  E.  saaledes  af  en  bestemt  naturlig  Forhøjning  i  Jordsmon- 
net, som  ved  Hjælp  af  en  Smule  Indbildningskraft  kunde  tænkes  at  have 
en  vis  Lighed  med  Ryggen  af  en  Skildpadde.  Denne  Lighed  maa  under 
ingen  Omstændigheder  forstyrres  eller  forandres,  hvilket  vilde  bringe 
Ulykke  over  hele  det  omliggende  Distrikt.  Ingen  maa  bygge  paa  Højen, 
den  maa  ikke  tilsaas  eller  dyrkes,  og  den  maa  ikke  forurenes  paa  no- 
gen tænkelig  Maade.  Skulde  en  eller  anden,  en  fremmed  Missionær 
f.  E.,  forsøge  paa  at  købe  Jord  eller  paa  at  bygge  et  Kapel  eller  et  Hus, 
saaledes  at  blot  Skyggen  af  dem  faldt  paa  Skildpadden,  eller  skulde  en 
Jernbaneingeniør  stikke  sin  Linje  ud  i  dens  umiddelbare  Nærhed,  saa 
at  Lokomotivets  Fløjten  kunde  tænkes  at  forstyrre  Dyrets  Slummer  — 
straks  vilde  hele  Distriktet  være  i  Oprør  og  Missionæren  eller  Inge- 
niøren vilde  uvægerlig  blive  tvungen  til  at  respektere  Egnens  „Feng- 
shui", og  lægge  sit  Hus  eller  sin  Bane  andetsteds. 

Eller  en  vis  By,  eller  Landsby,  forfølges  af  særligt  Uheld,  Ildsvaade, 
Oversvømmelse  eller  Sygdom  hærger  den,  og  truer  med  at  ruinere 
Beboerne.  Det  er  klart,  at  der  maa  være  noget  radikalt  galt  fat  med 
„Fengshui".  Den  Sagkyndige  kaldes  til  og  holder  Raad  med  Honora- 
tiores og  „de  Ældste".  Man  kommer  til  det  Resultat,  at  „Dragens  Horn" 
trænger  til  Fornyelse,  og  det  besluttes  at  bygge  en  Pagoda  ved  Bymu- 
ren, for  at  raade  Bod  paa  denne  Mangel  og  genoprette  Stedets  gode 
„Fengshui".  Det  falder  ingen  af  de  vise  Mænd  ind,  at  Uforsigtighed, 
Uvidenhed,  eller  Svineri  og  Mangel  paa  sanitære  Forholdsregler,  kan 
have  nogetsomhelst  at  gøre  med  Kalamiteterne.  Pagodaen  bliver  byg- 
get ved  Hjælp  af  frivillige  Bidrag,  og  da  Ildsvaaderne  hører  op,  Floden 
gaar  tilbage  i  sit  Leje  og  Epidemien  dør  ud  af  Mangel  paa  Næring,  er 
det  klarlig  bevist,  at  Stedets  „Fengshui"  er  i  Orden  og  at  Professoren 
har  forstaaet  sin  Gerning. 

En  Kineser  bygger  sig  et  nyt  Hus,  eller  han  reparerer  det  gamle, 
Sygdom  eller  anden  Ulykke  hjemsøger  Familjen;  maaske  dør  et  af  dets 

Medlemmer,  eller  Forretningen  begynder  at  gaa  daarligt,  og  Nøden  ban- 
ker paa  Husdoren.  Saa  kaldes  „Fengshui"  Doktoren  tilhjælp.  Han 
opdager,  at  en  af  Husets  Dore,  eller  et  af  dets  Vinduer,  vender  imod 
Nord,  det  Verdenshjørne,  hvorfra  de  onde  Indflydelser  oftest  kommer. 
Døren  eller  Vinduet  bliver  efter  den  kloge  Mands  Raad  muret  til,  og 
en  anden  anbragt  paa  et  andet  Sted,  hvorefter  der  ikke  dør  flere  af  Hu- 
sets Beboere  denne  Gang,  eller  Forretningen  begynder  at  gaa  bedre  — 
alt  Beviser  paa  at  man  har  formaaet  at  overvinde  de  ondskabsfulde 
Aanders  Indflydelse. 

Men  endnu  større  Betydning  end  for  de  Levende  har  den  gode  eller 
den  daarlige  „Fengshui"  for  de  Døde.  Kineseren  er  fuldt  og  fast  over- 
bevist om,  at  det  staar  i  disses  Magt  at  velsigne  eller  forbande  deres  le- 
vende Slægt  og  Efterkommere,  og  at  det  i  høj  Grad  afhænger  af  de 
Hensyn,  der  tages  af  disse  til  de  Dødes  formodede  Velvære  i  den  an- 
den Verden,  om  det  skal  gaa  dem  godt  eller  det  modsatte  her  paa  Jor- 
den. Og  de  Dødes  Velvære  afhænger  igen  i  en  fremragende  Grad  af 
den  „Fengshui",  som  behersker  deres  sidste  Hvilested.  Dersom  Grav- 
stedet ligger  imod  Syd,  paa  et  solbeskinnet  Sted,  hvor  alle  Himlens 
Vinde  kan  bestryge  det  og  holde  det  tørt  og  rent,  samt  især  hvis  det 
har  en  vis  Lighed  i  Formen  med  et  eller  andet  stærkt  og  mægtigt  Dyr 
—  en  Tiger  eller  en  Ørn  f.  Eks.  —  betragtes  dets  „Fengshui"  som  sær- 
lig god,  og  Familjen  kan  gøre  Regning  paa  de  Afdødes  særlige  Taknem- 
melighed og  Velvilje.  Selvfølgelig  spares  der  ikke  paa  Pengene  ved 
Valget  af  en  saadan  Begravelsesplads,  da  Slægten  kan  gøre  Regning 
paa  at  faa  sine  udlagte  Penge  igen  med  høje  Renter.  De  mest  ansete 
„Fengshui"  Doktorer  kaldes  ind,  for  at  udfinde  og  vælge  den  heldigste 
Plet  paa  Familjens  Ejendom,  lige  meget  hvor  paa  denne,  da  Kineserne, 
der  ikke  kender  til  egentlige  Kirkegaarde,  begraver  deres  Døde  overalt, 
hvor  „Fengshui"  er  bedst.  Med  Kompas  i  Haand  undersøger  de  kloge 
Mænd  paa  det  nøjeste  Stedets  naturlige  Beliggenhed,  bemærker  dets 
Konfiguration,  noterer  mulige  Høje  og  Vandløb,  og  ender  med  tilsidst 
at  udpege  den  nøjagtige  Plet,  hvor  den  Døde,  der  ofte  i  sin  Kiste  har 
afventet  Undersøgelsernes  Resultat  i  maanedsvis,  endelig  under  stor 
Højtidelighed  og  Deltagelse  fra  hele  Slægtens  Side,  kan  stedes  til  den 
sidste  Hvile. 

„Fengshui"  Overtroen  har  imidlertid  gjort  mer  til  at  standse  Kinas 
Udvikling  og  Civilisation  end  noget  andet.  Ikke  alene  at  den  har  holdt 
hele  den  uhyre  Befolkning  i  barnagtig  Uvidenhed  og  Vildfarelse  gen- 
nem mange  Sekler,  men  den  har  overalt  og  paa  næsten  alle  Punkter 
staaet  ivejen  for  ethvert  Fremskridt  af  Betydning  og  dannet  en  virkelig 

„Kinesisk  Mur"  udenom  Kineserne  som  Folk,  hvorved  al  Oplysning 
og  al  virkelig  Kultur  er  holdt  ude.  Under  alle  Forhold  støder  man  paa 
dens  fordummende  og  retrogressive  Indflydelse.  Gaa  gennem  en  kine- 
sisk By,  og  læg  Mærke  til  at  alle  Husene  er  én,  højst  to-etages  lave 
Bygninger,  alle  lige  høje  og  enten  sammenbyggede  i  uendelige  snævre 
Gaderækker  eller  omgivet  af  høje  hvidkalkede  Mure,  der  udelukker 
Lys  og  Luft.  Aarsagen  er  „Fengshui".  Et  Hus  højere  end  Naboens 
vilde  være  en  Fare  for  dets  Omgivelser.  Alle  de  fire  Verdenshjørners 
Vinde  vilde  samle  sig  omkring  det,  og  de  mange  hjemløse  Aander,  som 
farer  gennem  Luften,  vilde  standse  dér  og  øve  deres  skadelige  Indfly- 
delse paa  de  lavere  liggende  Huse.  Sygdom  og  Ulykker  vilde  uden 
Tvivl  hjemsøge  hele  Nabolaget,  hvis  Beboere  alle  som  én  vilde  rejse 
sig  imod  en  saadan  Kalamitet  og  Ejeren  af  den  ny  Bygning  vilde 
blive  nødt  til  at  nivellere  denne  til  samme  Højde  som  de  andre,  om  han 
ikke  vilde  risikere  at  faa  det  hele  revet  ned  over  Hovedet  paa  sig  af  de 
ophidsede  Naboer.  Eller  forsøg  paa  at  lukke  op  for  Kinas  mineralske 
Rigdomme,  der  siden  Verdens  Skabelse  ligger  uberørte  og  uforstyrrede 
i  Jordens  Skød,  medens  Egnens  Beboere  frister  Livet  med  møjsom- 
meligt Arbejde  som  næppe  nok  giver  dem  deres  fattige  daglige  Brød. 
„Dragens"  Ryg  vilde  øjeblikkelig  lide  Skade,  og  Pestilents  og  Ulykke 
regne  ned  over  Egnen,  hvorfor  dennes  Beboere,  Rige  og  Fattige,  øje- 
blikkelig vilde  samles  i  en  fælles  enstemmig  Protest  imod  et  saadant 
uryggeligt  Forsøg  paa  at  opirre  de  underjordiske  Magter  og  ødelægge 
Egnens  „Fengshui". 

Anlæget  af  Jernbaner  og  Telegrafer  er  overalt  i  Kina  stødt  paa  næ- 
sten uovervindelige  Vanskeligheder  paa  dette  Punkt,  og  Millioner  er 
unyttigt  kastet  bort,  for  at  undgaa  at  ophidse  Befolkningen  og  vække 
dens  Modstand  imod  Anlægene,  der  har  maattet  udføres  med  tilbørligt 
Hensyn  til  Landets  og  Distrikternes  „Fengshui",  hvor  denne  ikke  har 
kunnet  besværges  med  det  eneste  Middel,  der  i  Kina  er  endnu  stærkere 
og  mere  virkningsfuldt,  nemlig  „den  almægtige  Dollar". 


V 

FAMILJEN 

FAM1LJEPRINCIPPET  —  ÆGTESKABER  —  HJEMMET 


Hele  det  kinesiske  Samfund  er  bygget  op  paa  Hjemmet  og  Famil- 
ien, og  Statens  Indretning  hviler  paa  nøjagtig  de  samme  Grundprincip- 
per, som  underligger  denne:  gensidig  Afhængighed  og  gensidig  Ansvar- 
lighed. En  Kineser  er  ikke,  som  en  Evropæer,  sig  selv  med  personlig  Ret 
og  personlig  Forpligtelse  ligeoverfor  Samfundet  og  Familjen.  Han  er 
simpelthen  en  enkelt  Kam  i  et  af  de  Millioner  af  Kamhjul,  der  driver  det 
uhyre  komplicerede  Samfunds-Maskineri  fra  umindelige  Tider  paa 
samme  Maade  og  i  de  samme  Retninger,  uden  at  der  igrunden  levnes 
ham  nogen  Selvbestemmelsesret  eller  lades  Plads  for  Udviklingen  af 
hans  Individualitet  og  Personlighed. 

I  Evropa  er  Individet  den  Enhed,  hvormed  der  regnes,  og  af  hvis 
Mængde  Helheden  er  sammensat.  I  Kina  er  det  Familjen.  Slægtskabet 
regnes  Aarhundreder  tilbage  gennem  Masser  af  Generationer  med  en 
Nøjagtighed  og  en  Præcision,  der  er  ubegribelig  for  Evropæeren.  Hver 
nogenlunde  velstaaende  Familje  har  sit  Familjetempel,  eller  ialtfald  sit 
Familjealter,  hvor  Forfædrenes  Navnetavler  staar  opstillet  i  uendelige 
Rækker,  og  hvor  de  Levende  uafladelig  mindes  om  de  Døde,  til  hvem 
de  er  bundet  med  stærkere  og  mer  uopløselige  Baand  end  i  noget  af 
Livets  andre  Forhold.  Kineserens  Hjem,  den  Provins,  det  Distrikt  og 
den  Landsby,  hvor  han  er  født,  hvor  hans  Slægt  har  boet  i  Sekler,  og 
hvor  Forfædrenes  Grave  dækker  Højenes  Sider  og  Markernes  Flader, 
har  en  ganske  anden  inderligere  og  snævrere  Betydning  for  ham  end 
for  nogen  anden  Menneskerace.  Selve  Ordet  „Fædreland"  er  for  ham 
et  ukendt  Begreb  og  „Patriotisme"  véd  han  slet  ikke  hvad  betyder. 
Hans  hele  Hengivenhed  og  al  hans  Interesse  er  centraliseret  i  hans 
Hjem.  Fra  Barnsben,  og  til  Døden  indhenter  ham,  er  han  tilfreds  med 
at  forblive  paa  den  selvsamme  Plet  Jord,  mellem  de  samme  Naboer  og 

i  de  samme  uforandrede  Omgivelser.  Dersom  Nødvendigheden  tvinger 
ham  til  at  forlade  disse  for  kortere  eller  længere  Tid,  er  det  dog  altid 
i  det  Haab  og  med  den  Hensigt  at  vende  tilbage,  saasnart  Omstæn- 
dighederne til- 
lader det,  Le- 
vende eller 
Død.  Hanerog 
bliver  altid  et 
Hjemmemen- 
neske i  dette 
Ords  snævre- 
ste Betydning. 
Den  kinesi- 
ske unge  Mand 
gifter  sig  tid- 
lig eller  rettere: 
hans  Forældre 
sørger  for  at 
dette  sker,  idet 
de.medenshan 
endnu  er  Barn, 

arrangerer 
medVennerel- 
ler  Bekendte; 
somharDøttre, 
om  at  de  Un- 
ge skal  indgaa 
Ægteskab,  naar 
Drengen  op- 
naar  den  gifte- 
færdige Alder, 
saa  at  der  ydes 
den  størst  mu- 
lige Sikkerhed 

for  Slægtens  Forplantning  i  den  mandlige  Linje,  hvoraf  jo  Forældrenes 
Velfærd  afhænger  saavel  i  denne  som  i  den  anden  Verden,  da  det  er 
enhver  Søns  uafviselige  Pligt  at  sørge  for  sin  Fader  og  Moder  frem 
for  alt  og  alle,  uden  Undtagelse.  Med  de  legemlige  Fornødenheder 
saalænge  de  lever  og  med  de  uundværlige  Offre  til  deres  henfarne 
Aander,  uden  hvilke  disse  er  ude  af  Stand  til  at  klare  sig  i  det  dunkle 

Hinsides.  Den  kinesiske  Familje  er  indrettet  paa  fuldkommen  patri- 
arkalsk Sæt.  Brudgommen  forer  Bruden,  som  han  ikke  har  set  for 
paa  Brullupsdagen,  til  sit  fædrene  Hjem.  Eller  rettere,  hun  bæres  der- 
hen i  den  rode  Bryllups-Bærestol  og  modtages  paa  Dørtærskelen  af 
hendes  tilkommende  Mand.  Hun  er  fra  dette  Øjeblik  en  Fremmed  for 
sin  egen  Slægt,  og  et  Medlem  af  hans.  Det  unge  Par  bliver  boende  hos 
Svigerforældrene  under  det  samme  Tag,  hvor  der  skaffes  Plads  til  dem 


sammen  med  de  øvrige  Brodre,  om  der  findes  saadanne,  og  disses  Hu- 
struer og  Børn,saa  at  det  tidt  bliver  en  meget  talrig  Husstand,  der  sam- 
les i  det  fædrene  Hjem.  Her  er  Mandens  Moder,  om  hun  lever,  frem- 
deles uindskrænket  Herskerinde,  og  de  unge  Svigerdottre  er  under 
hendes  uindskrænkede  Myndighed.  Selv  hendes  Mands  Hjælp  er  uden 
Virkning,  da  han  under  ingen  Omstændigheder  tør  tage  hendes  Parti 
imod  Forældrene,  hvem  han  skylder  ubetinget  Lydighed  og  Ærbødig- 
hed, selv  efter  at  hans  Haar  er  blevet  graat  og  han  selv  Fader  eller 
Bedstefader.  De  Nygiftes  Skæbne  afhænger  derfor  i  en  meget  væsent- 
lig Grad  af  Svigermoderen.  Dersom  denne  er  herskesyg  eller  ubeha- 
gelig i  Omgang,  er  Svigerdatterens  Lod  ingenlunde  misundelsesvær- 
dig. Hun  sættes  til  at  udfore  alt  det  lavere  Husarbejde  og  maa  adlyde 
Svigermoderen  i  et  og  alt  uden  et  Kny,  som  om  denne  var  hendes  egen 
kødelige  Moder.  Kun  i  det  Tilfælde  at  hun  foder  en  Søn  til  Verden,  for- 

bedres  hendes  Lod  i  nogen  Grad,  og  skøndt  hun  bestandig  kun  ind- 
tager en  underordnet  Stilling  i  Husstyrelsen,  tages  der  dog  nu  andre  og 
storre  Hensyn  til  hende  som  Moder  til  Slægtens  tilkommende  Herre 
end  som  simpel  Sønnekone.  Skulde  hun  imidlertid  være  saa  uheldig 
kun  at  sætte  Døttre  i  Verden,  og  derved  skuffe  hele  Familjens  Forvent- 
ning, vedbliver  hun  til  sin  Død  med  at  være  et  Slags  Slave  under  Svi- 
germoderen, medens  Sandsynligheden  taler  for  at  Manden  tager  sig  en 
Medhustru,  ved  hvis  Hjælp  det  maaske  kan  lykkes  ham  at  opfylde  sin 
Moders  og  hele  Familjens  største  Haab  og  højeste  Ønske. 

Kineserens  Forstaaelse  af  et  Hjem  er  meget  forskellig  fra  vor.  Han 
nærer  ikke  de  samme  Begreber  som  vi  om  hvad  der  udfordres  for  at 
skabe  et  saadant.  Hygge,  Komfort,  Ro  og  Renlighed  er  for  ham  ukendte 
Begreber.  Hans  Bolig  og  hans  Møblement  er  værre  end  tarveligt.  Nogle 
hvidkalkede  lavloftede  smaa  Rum  med  Lergulv  og  Papirsruder.  Utætte 
Døre  og  Vinduer,  ingen  Kakkelovne,  malede  stenhaarde  umagelige 
Træbænke  og  Borde,  Senge  af  samme  Materiale  og  samme  Konstruk- 
tion, en  Træklods  til  Hovedpude,  som  ovenikøbet  stikkes  ind  under 
Halsen,  og  en  tynd  Bomuldsmadrats  til  Overdække  —  danner  hans 
væsentligste  Hjælpemidler.  Og  over  alt  dette  det  utroligste  Griseri  og 
et  fuldkommen  Ukendskab  med  blot  de  mest  elementære  hygiejniske 
Indretninger  eller  Forholdsregler.  Ikke  alene  at  han  aldrig  bader,  og 
højst  en  Gang  imellem  vasker  Hænder,  Hals  og  Ansigt  med  varme  fug- 
tige Klude,  men  han  tilbringer  hele  sit  Liv  i  en  Atmosfære  og  en  Man- 
gel paa  frisk  Luft,  der  vilde  faa  en  Evropæer  til  at  dø  af  Kvælning  inden 
længe.  Han  lever,  spiser,  arbejder  og  sover  over  en  aaben  Kloak;  han 
forretter  sin  Nødtørft  i  sit  Soveværelse  i  halvaabne  Trækar  eller  paa 
aaben  Gade  og  udtømmer  sine  Huskar  sammesteds;  han  kender  intet 
til  Renovationsvæsen  ud  over  Svinene  og  Hundene;  han  vasker  sine 
Klæder  i  stinkende  Mudderpøle,  han  deler  Sovekammer  med  sine  Hus- 
dyr; han  skifter  Undertøj,  om  han  da  idetheletaget  bærer  saadant,  med 
Aarstidernes  Skiften;  han  betragter  det  som  den  naturligste  Sag  af  Ver- 
den at  være  befængt  med  Utøj,  spytter,  harker,  hikker,  ræber,  klør  og 
lysker  sig  med  den  allerstørste  Ugenerthed  overalt  og  til  alle  Tider, 
medens  han  som  Regel  er  hengivet  til  andre  endnu  værre  svinske  Va- 
ner af  en  saa  modbydelig  Natur,  at  de  ikke  engang  kan  nævnes. 

En  Kineser  har  ikke  Begreb  om  hvad  Ordet  Privatliv  betyder.  Der 
gives  i  det  hele  taget  intet  saadant  i  Kina.  „Hvad  der  er  Dit  er  Mit,  og 
hvad  der  er  Mit  er  alle  de  Andres,"  er  en  Sætning  som  finder  Anven- 
delse i  alle  kinesiske  Forhold.  Det  er  kun  de  allerfærreste,  der  har  Raad 
til  at  have  deres  egen  selvstændige  Bolig,  og  denne  deles  i  ni  Tilfælde 

af  ti  med  en  Horde  fattige  Slægtninge  eller  paatrængende  Venner.  Hu- 
sene bygges  derfor  saaledes,  at  der  i  de  smaa  Rum  er  Plads  til  mange 
Familjer  og  disse  bor  for  det  meste  i  et  Slags  Fællesskab  uden  nogen 
Hemmeligheder  for  hinanden.  Sporgsmaal,  som  vi  vilde  anse  for  en- 
hver uvedkommende  og  holde  indenfor  vore  egne  lukkede  Dore,  af- 
handler Kineserne  i  Overvær  af  deres  Naboer  og  Genboer,  som  paa 
deres  Side  anser  sig  for  fuldkommen  berettigede  til  at  tage  Del  i  hinan- 
dens Sorger  og  Glæder  uden  Begrænsning  af  nogen  Art.  Enhver  véd 
Besked  om  Enhvers  intimeste  Forhold  og  Affærer.  Om  hvor  meget  en 
Mand  har  i  Indtægt;  hvor  meget  han  skylder  bort;  hvad  Slags  Forret- 
ning han  er  interesseret  i;  hvor  meget  han  anvendte  paa  sit  sidste  Gilde; 
og  hvad  Gæsterne  fik  at  spise  og  drikke.  Den  kinesiske  Hukommelse 
i  denne  Retning  er  vidunderlig,  og  skondt  Kineseren  ellers  i  de  fleste 
Tilfælde  er  yderst  ømfindtlig  om  hvad  Folk  siger  og  tænker  om  ham, 
saa  finder  han  dog  intet  stødende  i  at  blande  sig  ind  i  andres  Affærer 
og  lade  disse  blande  sig  ind  i  hans,  paa  en  saa  paagaaende  og  alt  om- 
fattende Maade,  at  alt  hvad  der  kan  benævnes  Privatliv  fuldstændig  for- 
svinder fra  hans  Tilværelse.  Hertil  kommer,  at  det  kinesiske  Hjem  sy- 
nes at  være  i  en  permanent  Tilstand  af  Uro.  Dørene  staar  altid  paa  vid 
Gab,  og  Spektaklet  fra  de  menneskefyldte  Gader  udenfor,  hvor  der 
raabes,  skriges  og  skændes  hele  Døgnet  rundt,  gør,  at  man  ikke  kan 
høre  Ørenlyd  i  sine  egne  Stuer.  Alle  raaber  og  skriger  i  Munden  paa 
hinanden.  Naboernes  Skænderi  trænger  igennem  de  tynde  utætte 
Bræddevægge,  som  om  det  foregik  i  selve  Stuen;  Børnene  gennemgaar 
deres  Lektier  i  det  samme  Rum  saa  højt  de  kan;  og  den  simple  Kine- 
ser, der  er  født  og  opdraget  i  et  evindeligt  Spektakel  ude  og  inde,  har 
da  ogsaa,  for  idetheletaget  at  kunne  blive  hørt,  tilegnet  sig  den  Vane  al- 
tid at  tale  eller  rettere  raabe  saa  højt  som  hans  Stemmemidler  tillader, 
saa  at  alt  i  alt  kinesiske  Gader  og  kinesiske  Huse  er  som  ligesaa  mange 
summende  Bikuber,  kun  i  tusindfold  forstærket  Grad.  At  Kineserens 
Nervesystem,  for  at  han  kan  udholde  alt  dette,  maa  være  ganske  ander- 
ledes indrettet  end  en  Evropæers,  er  en  Selvfølge.  Eller  rettere,  han  har 
slet  ingen  Nerver.  Han  er  saa  inokuleret  mod  al  Slags  Uro  og  Stoj,  at 
han  aldeles  ikke  lægger  Mærke  dertil.  Han  lever  sit  Liv  i  en  evig  Uro, 
og  selv  naar  han  dør  og  bliver  begravet,  omringes  hans  Dødsleje  af  en 
Skare  af  alle  Huset  veklagende  Kvinder  og  han  føres  til  sit  sidste  Hvile- 
sted under  et  Fyrværkeri  af  Knallerter  og  Pistoler,  der  vil  glæde  hans 
urolige  Sjæl  i  den  anden  Verden,  hvor  han  i  sin  Skyggetilværelse  maa 
give  Afkald  paa  denne  Del  af  de  faa  Glæder,  som  er  den  levende  Ki- 
neser beskaaret. 

Tiltrods  for  alle  disse  Mærkeligheder  i  den  kinesiske  Karakter  og  i 
Kineserens  daglige  Tilværelse,  kan  der  dog  ingen  Tvivl  være  om,  at 
han  paa  sin  Vis  og  sit  Sæt  er  ligesaa  tilfreds  og  lykkelig  i  sit  beskedne 
Hjem,  og  ligesaa  glad  ved  dette  som  den  mere  fordringsfulde  Evropæer. 
Skondt  han  ikke  gifter  sig  af  Kærlighed,  er  hans  Ægteskab  som  Regel 
ligesaa  lykkeligt  som  andre  Steder  i  Verden,  og  det  hører  til  Sjælden- 
hederne, at  han  lader  sig  skille  fra  Hustruen,  naar  denne  har  født  ham 
Sønner,  skondt  Loven  tillader  ham  at  forskyde  hende  af  flere  andre 
Grunde,  bl.a.  hvis  hun  er  en  Skændegæst.  Utroskab  fra  Kvindens  Side 
er  alene  af  den  Grund  en  Sjeldenhed,  at  Manden  i  saa  Fald  ikke  alene 
har  Ret  til  at  sætte  hende  paa  Gaden  uden  videre,  men  endogsaa  til  at 
tage  hendes  Liv.  For  Mandens  Vedkommende  er  Forholdet  vel  noget 
nær  det  samme  her  som  alle  andre  Steder  i  Verden.  Flerkoneriet  er 
ikke  absolut  forbudt,  og  mangen  en  Mand  lever  i  aabenlyst  Flerkoneri, 
uden  at  nogen  tager  Anstød  deraf.  Men  Kineseren  har  som  alle  andre 
civiliserede  Mennesker  kun  én  virkelig  Hustru.  Resten  er  mer  eller 
mindre  en  Privatsag  mellem  hende  og  ham.  Kun  at  hun  er  mindre  nøje- 
regnende med  hans  Hang  til  Polygami  end  hendes  evropæiske  Søster. 
Hvad  Forholdet  til  Børnene,  særlig  Drengene,  angaar,  da  holder  Kine- 
serens Kærlighed  til  og  Omsorg  for  dem  fuldt  Maal  med  andre  Foræl- 
dres. Pigebørn  sættes  der  ikke  saa  megen  Pris  paa,  men  det  er  dog 
ingenlunde  saa,  at  Kineseren  har  for  Vane  at  dræbe  eller  forsømme 
dem  i  højere  Grad  end  Drengene,  naar  han  har  Mad  nok  til  begge. 
Kun  at  Drengene,  der  er  bestemt  til  at  fortsætte  Slægten  og  til  at  sørge 
for  Forældrene  baade  her  og  hisset,  selvfølgelig  staar  i  højere  Kurs  end 
Pigebørnene  der  naar  de  gifter  sig  slettes  af  Slægtens  Registre  og  helt 
og  holdent  træder  ind  i  deres  Mands  Familje. 

Den  første  Evropæer,  om  hvem  det  vides  med  Vished  at  han  har 
besogt  det  daværende  Kina,  var  den  bekendte  Venetianer  Marco  Polo, 
der  naaede  Kublai  Khans  Hovedstad,  vistnok  det  nuværende  Hang- 
chow,  i  Midten  af  det  13de  Aarhundrede,  men  det  var  forst  hen  ved  to 
Aarhundreder  senere,  at  denne  ensomme  Trækfugl  blev  efterfulgt  af 
andre  hvide  Mænd.  I  Begyndelsen  af  det  16de  Aarhundrede,  efter  at 
Portugiseren  Alfonso  Albuquerque  i  1 5 1 1  havde  erobret  den  malayiske 
Halvø,  sejlede  en  af  hans  Befalingsmænd,  Rafael  Parestrello,  1516  fra 
Malacca  til  Kina  med  to  Skibe,  og  fik  Tilladelse  af  Vicekongen  i  Kanton 
til  at  aabne  Handel  med  de  Indfødte.  En  anden  portugisisk  Handels- 
ekspedition  besøgte  den  nuværende  Provins  Fukien  nogle  Aar  senere, 
og  etablerede  Handelsfaktorier  i  Foochow  og  Amoy,  hvor  der  endnu 
findes  portugisiske  Grave  fra  denne  tidlige  Periode.  Portugiserne 
vakte  imidlertid  Regeringens  og  Mandarinernes  Uvilje  ved  deres  egen- 
raadige  og  anmassende  Opførsel,  og  allerede  mellem  1545  og  1549  blev 
der  udstedt  kejserlige  Ordrer  til  deres  Uddrivelse  eller  Udryddelse.  I 
Mellemtiden  havde  de  sat  sig  fast  paa  den  lille  Halvø  Makao  nær  Kan- 
ton, hvor  de  i  næsten  tre  Aarhundreder  fik  Lov  at  forblive  som  et  Slags 
Vasaller  af  Kanton  Vicekongen,  imod  at  betale  en  aarlig  Skat  af  1000 
Taels,  lige  til  1849,  da  de  erklærede  Makao  for  en  uafhængig  Koloni 
og  ophørte  med  Tributbetalingen.  Spanjerne  fulgte  i  Portugisernes  Spor 
fra  Manila,  hvor  de  tidligt  havde  installeret  sig,  og  hvorfra  de  i  1575 
aabnede  Handel  over  Amoy  med  Kina.  Denne  Handel  var  dog  udeluk- 
kende paa  kinesiske  Hænder  i  Kina  medens  derimod  spanske  Missio- 
nærer allerede  paa  et  tidligt  Tidspunkt  besøgte  den  sydøstlige  kinesi- 
ske Kyst.  Spanjerne  efterfulgtes  af  Hollænderne,  der  1622  okkuperede 
nogle  Kyststrækninger  paa  Formosa,  som  hørte  under  Fukien  Provin- 

Kina  under  Forvandlingens  Tegn 

sen,  men  hvorfra  de  atter  blev  fordrevet  1661  af  den  kinesiske  Sorover 
Koxinga,  som  paa  dette  Tidspunkt  gjorde  et  sidste  fortvivlet  Forsøg  paa 
at  forsvare  denne  Del  af  Kina,  paa  det  detroniserede  Ming  Dynastis 
Vegne,  imod  de  fremtrængende  mantsjuriske  Erobrere.  Hollænderne 
sendte  1655,  1665  og  igen  1795  Gesandtskaber  til  Peking,  for  at  opnaa 
Regeringens  Tilladelse  til  Handel  paa  Kina,  men  skondt  deres  Gesand- 
ter indvilligede  i  ydmygende  Avdientsformer  bl.a.  „Kotow"  (Knælen) 
for  Kejseren,  forte  deres  Anstrængelser  dog  til  intet,  for  Englænderne 
et  halvt  Aarhundrede  senere  tvang  Kineserne  til  at  aabne  en  Del 
Havne  for  deres  og  andre  evropæiske  Købmænds  Handelssamkvem 
med  Indbyggerne. 

Allerede  i  1757  udstedtes  et  kejserligt  Dekret,  under  hvilket  Kan- 
ton, som  efterhaanden  var  blevet  et  Handelscentrum  for  hele  Kinas 
Handel  med  Udlandet,  blev  erklæret  for  den  eneste  Havn,  hvor  Frem- 
mede maatte  handle,  og  da  kun  under  mange  Vanskeligheder  og  Ind- 
skrænkninger. Det  engelsk-ostindiske  Kompagni,  som  allerede  et  hun- 
drede Aar  tidligere  havde  forsøgt,  men  med  kun  ringe  Held,  paa  at 
aabne  Handel  over  Amoy,  Makao  og  Kanton,  etablerede  derefter  under 
de  ny  Betingelser  et  Faktori  paa  dette  sidstnævnte  Sted,  hvor  de  er- 
hvervede sig  faktisk  Monopol  paa  den  engelske  Handel  med  Kina  un- 
der Tilsyn  af  en  særlig  udnævnt  mansjurisk  høj  Embedsmand,  den 
saakaldte  Hoppo,  der  eksisterede  indtil  1904,  da  Embedet,  der  var  over- 
ordentlig lukrativt,  blev  inddraget.  Fra  Begyndelsen  af  det  engelske 
Handelssamkvem  med  Kina  i  Kanton  gik  alle  Forretninger,  hovedsage- 
lig Køb  af  Silke,  The  og  Bomuldsvarer,  samt  Salg  af  Opium  og  raa 
Bomuld  fra  Indien  og  Uldvarer,  gennem  Hænderne  paa  en  Sammen- 
slutning af  kinesiske  Købmænd,  et  Slags  Gilde,  den  saakaldte  „Co- 
Hong",  hvis  Hovedopgave  bestod  i  at  holde  Priserne  paa  kinesiske 
Artikler  saa  højt  oppe  som  muligt.  Systemet  fordrede,  at  de  13  kinesi- 
ske „Hong-Købmænd"  skulde  være  Kavtionister  for  de  fremmede  Køb- 
mænd, som  boede  i  de  saakaldte  „Hongs",  der  tilhørte  det  kinesiske 
Gilde,  og  som  ene  kunde  købe  og  sælge  deres  Varer  gennem  dettes 
Medlemmer. 

Disse  højst  utilfredsstillende  Betingelser,  paa  hvilke  Handelen  med 
Kineserne  foregik,  de  uophørlige  Vanskeligheder,  som  de  kinesiske 
Mandariner  lagde  ivejen,  og  de  bestandig  voksende  Paalæg  og  Afgifter, 
samt  ikke  mindst  den  ydmygende  Behandling,  der  blev  saavel  Købmæn- 
dene som  den  engelske  Konsul,  der  var  ansat  af  den  engelske  Regering 
som  dennes  Repræsentant,  til  Del,  førte  inden  længe  til  at  engelske  Ge- 
sandtskaber udsendtes  til  Peking,  for  at  formaa  Kineserne  til  at  vise  sig 

mere  medgørlige.  De  første  af  disse  Gesandtskaber  under  Lord  Ma- 
cartney,  der  opnaaede  en  Avdients  hos  Kejser  Kien  Lung  i  Avgust  1793, 
og  under  Lord  Amherst  i  1816,  førte  imidlertid  til  intet,  da  de  engelske 
Udsendinge  ikke  vilde  nedlade  sig  til  „Kotow"  for  Kejseren,  og  det 
samme  gjaldt  en  tredje  Ambassade  under  Lord  Napier,  som  ankom  i 
1834,  men  ikke  engang  naaede  Peking,  da  den  blev  tilbagevist  af  Kan- 
ton Vicekongen,  som  afslog  at  fremsende  Gesandtens  Anmodning  om 
Avdients  hos  Kejseren  paa  anden  Maade  end  gennem  Hong-Købmæn- 
dene.  Denne  Fornærmelse  imod  den  engelske  Regering,  blev  efterfulgt 
af  et  total  Oprør  af  Samhandelen,  og  senere,  da  denne  atter  var  kom- 
men igang,  af  et  Forbud  imod  Indførselen  af  Opium  i  1839,  hvilket  førte 
til  den  første  Krig  mellem  England  og  Kina  i  1842.  Kanton  blev  bloke- 
ret af  den  engelske  Flaade,  og  Amoy,  Ningpo  og  Shanghai  paa  Kysten 
blev  indtaget  og  besat  af  Englænderne.  Krigen  endte  med  Fredsslutnin- 
gen i  Nanking  den  29de  Avgust  1842,  hvorved  Kina  forpligtede  sig  til 
at  betale  en  Krigserstatning  paa  21  Millioner  Dollars,  afstaa  Øen  Hon- 
kongtil  Englænderne  og  aabne  de  fem  Havne  Kanton,  Amoy,  Foochow, 
Ningpo  og  Shanghai  for  Fremmedhandelen.  Monopolsystemet  blev  af- 
skaffet. Der  skulde  indføres  bestemte  Toldafgifter  paa  Ind- og  Udførsel, 
England  skulde  have  Ret  til  at  udnævne  Konsuler  i  de  aabnede  Havne- 
stæder, og  de  to  Landes  Embedsmænd  skulde  forhandle  med  hinanden 
paa  lige  Fod. . 

Isen  var  brudt,  og  det  gamle  kinesiske  Afsondringssystem  havde 
faaet  et  Grundskud.  Nanking  Traktaten  med  England  efterfulgtes  i  de 
paafølgende  Aar  af  ligelydende  Traktater  med  andre  udenlandske  Mag- 
ter. Med  de  forenede  amerikanske  Fristater  og  med  Frankrig  i  1844, 
med  Belgien  i  1845,  med  Sverrig  og  Norge  i  1847,  medens  en  sup- 
plementerende  Handelstraktat  sluttedes  med  England  allerede  1843. 
Shanghai  og  Ningpo  blev  aabnet  for  Fremmedhandelen  i  1843,  Foo- 
chow og  Amoy  1844,  og  Kanton  i  184&. 

Efter  Afslutningen  af  Nanking  Traktaten  syntes  det  i  Førstningen 
som  om  Kineserne  var  kommen  til  Fornuft  og  til  en  Erkendelse  af  det 
uafvendelige,  samt  havde  besluttet  sig  til  at  holde  sig  Traktatens  Be- 
stemmelser efterrettelige.  Det  varede  dog  imidlertid  ikke  ret  mange 
Aar  før  det  blev  klart,  at  Mandarinerne  kun  tænkte  paa  at  vinde  Tid,  og 
at  de  bestandig  haabede  paa  at  kunne  drive  de  uvelkomne  fremmede 
Gæster  „ud  i  Havet",  bort  fra  det  himmelske  Riges  hellige  Enemærker. 
Den  ene  Vanskelighed  efter  den  anden  lagdes  ivejen  for  Sir  John  Da- 
vis, som  i  1843  var  ankommen  til  Kanton  i  Egenskab  af  britisk  Gesandt 
og  „Superintentent  over  Fremmedhandelen",  i  hvilken  Egenskab  han 

havde  under  sig  de  engelske  Konsuler  i  de  aabnede  Havnestæder. 
Navnlig  gav  Sporgsmaalet  om  hvem  der  skulde  udove  Jurisdiktion  over 
de  dér  bosatte  evropæiske  og  amerikanske  Undersaatter  Anledning 
til  stærke  Rivninger. 
De  kinesiske  Avtorite- 
ter  gjorde  Fordring  paa, 
at  de  Fremmede  skulde 
være  underderesjuris- 
diktion,  hvilket,  i  Be- 
tragtning af  de  kinesi- 
ske Loves  barbariske 
Ufuldkommenhed,  vil- 
de have  været  ensbety- 
dende med  deres  For- 
drivelse, medens  den 
engelske  Gesandt  holdt 
paa  „  Eksterritorialitets- 
Retten",  efter  hvilken 
hvert  Lands  Undersaat- 
ter stod  under  sit  eget 
Lands  Legationer  og 
Konsuler.  Brudpunktet 
naaedesi  Oktober  1856, 
da  en  ,,Lorcha"  (halv 
kinesisk,  halv  evropæ- 
isk  Sejlskib)  hjemme- 
hørende i  Hongkong  og 
underdet  engelske  Flag, 
blev  anholdt  i  Kanton  af 
kinesiske  Soldater,  som 
førte  Besætningen  om- 
bord i  en  kinesisk  Ka- 
nonbaad.  En  casus  belli 
fremkom,  da  Kineserne 
afslog  at  udlevere  Be- 
sætningen, som  Vicekongen  lod  henrette,  eller  at  gore  nogen  Undskyld- 
ning for  Fornærmelsen  mod  det  engelske  Flag,  og  en  ny  Krig  var  uund- 
gaaelig.  Til  England  sluttede  sig  Frankrig,  som  ligeledes  forgæves  havde 
forsøgt  paa  at  opnaa  Erstatning  for  Mordet  paa  en  fransk  Missionær,  og 
et  allieret  engelsk-fransk  Armékorps  gik  undervejs  til  Kina.   Kanton 

blev  erobret  af  de  Allierede  d.  29de  December  1857,  og  Forterne  ved 
Mundingen  af  Peiho  Floden  nær  Tientsin  den  følgende  20de  Maj.  Kine- 
serne tilbød  Fred,  Afbigt  og  Erstatning,  og  Freds-  og  Venskabs-Trak- 
tater sluttedes  i  Juni  i  Tientsin  med  Rusland,  de  forenede  Stater,  Stor- 
brittanjen  og  Frankrig.  Men  allerede  et  Aar  efter  brød  Kineserne  atter 
Freden  ved  at  lade  Taku  Forterne  fyre  paa  de  britiske  og  franske  Afsen- 
dingepaa  disses  Vej  til  Peking  for  at  udveksle  Ratifikationer  af  Tientsin 
Traktaterne.  En  ny  engelsk-fransk  Ekspedition  blev  udrustet,  og  sendt 
mod  Kina.  Taku  Forterne  blev  indtaget,  Ekspeditionen  landede  ved  Ti- 
entsin og  marcherede  mod  Peking,  som  efter  en  kort  afgørende  Kamp 
ved  Pa-Li-Kao  (otte  Lis  Broen)  der  blev  den  franske  Overgeneral  Mon- 
tabau's  Hertugtitel,  blev  indtaget  d.  13de  Oktober  1860.  Sommerpalad- 
set, Kejserens  Residents,  med  alle  dets  uvurderlige  Kunstskatte  blev 
plyndret  og  afbrændt.  En  ny  Fred  sluttedes  i  Peking  d.  24de  Oktober 
med  England,  og  d.  25de  med  Frankrig,  hvorunder  disse  Magter  fik  Ret 
til  at  have  permanente  Gesandter  residerende  i  Peking,  medens  ni  ny 
„Traktathavne"  aabnedes  for  Fremmedhandelen,  og  en  Krigserstatning 
af  8  Millioner  Taels  til  hver  af  de  to  Allierede,  skulde  betales  af  Kina. 
Samtidig  fastslog  Traktaten  en  5  pro  Cent  ad  valorumTold  for  Ind-  og 
Udførsel,  hvorefter  senere  en  specificeret  Toldtarif  blev  forfattet.  Frank- 
rig paa  sin  Side  erhvervede  sig  ved  Fredsbetingelserne  Ret  til  at  lade 
sine  Missionærer  prædike  „Himlens  Herres  Lære"  overalt  i  Kina, 
samt  fik  sig  tilkendt  Erstatning  for  de  Kirker,  Skoler,  Land  og  Bygnin- 
ger, som  var  blevet  frataget  de  Kristne.  I  Løbet  af  de  paafølgende  faa 
Aar  afsluttede  Kina  ny  Venskabstraktater  med  Rusland,  Tyskland,  Por- 
tugal, Danmark  (13de  Juli  1863),  Holland,  Spanjen,  Belgien,  Italien,  de 
forenede  amerikanske  Fristater  og  Østrig-Ungarn,  ved  hvilke  disse  for- 
skellige Magter  tilsikkredes  de  samme  Handelsprivilegier  i  Kina  som 
England  og  Frankrig.  Hertil  er  senere  kommen  „Chefoo  Overenskom- 
sten" afsluttet  med  England  1876,  hvorved  4  ny  Havne  aabnedes  for 
Fremmedhandelen;  Tientsin  Traktaten  med  Frankrig  1886  efter  Kri- 
gen mellem  dette  Land  og  Kina,  hvorved  andre  4  ny  Havne  aabnedes; 
Shimonasaki  Fredstraktaten  efter  Krigen  med  Japan  i  1895,  der  aab- 
nede  endnu  4  Havne,  hvortil  kom  samme  Aar  den  saakaldte  Cassini 
Overenskomst,  hvorved  Rusland  erhvervede  sig  Ret  til  at  føre  den  sibe- 
riske  Jernbane  gennem  Mantsjuriet  til  Wladivostock;  og  en  Overens- 
komst med  Frankrig,  som  gav  dette  Land  Ret  til  at  bygge  Jernbane  fra 
Grænsen  af  Tonkin  til  Nanningfu  i  Provinsen  Kuangsi.  Endelig  blev 
Kina  i  1898  tvungen  af  Tyskland  til,  som  Kompensation  for  Mordet  paa 
to  tydske  Missionærer  i  Provinsen  Shantung,  at  afstaa  („leje"  for  et 

Tidsrum  af  99  Aar)  Kiaoshau  Territoriet  og  af  Rusland  til  at  overlade 
dette  Land  Port  Arthur  og  Talien-Wan  paa  Liaotung  Halvøen.  Paa 
samme  Maade  afgaves  Kuantung  til  Frankrig  og  Weihawei  til  Storbrit- 
tanjen  —  alt  for  at  opretholde  den  evropæiske  Ligevægt. 

Samtidig  med  at  den  kinesiske  Regering  saaledes  i  Midten  af  forrige 
Aarhundrede  indviklede  sig  i  Krige  med  evropæiske  Magter,  som  forte 
til  Kinas  Aabning  og  derigennem  til  en  ny  Tid  og  en  ny  Æra  for  det 
ældgamle  østerlandske  Rige,  blev  dettes  sydlige  og  mellemste  Provin- 
ser hærget  af  det  frygtelige  Taiping  Oprør,  der  i  Fyrrerne  var  udbrudt 
i  Kwantung  Provinsen,  derfra  havde  spredt  sig  imod  Nord,  og  havde 
lagt  Rigets  rigeste  og  tættest  befolkede  Provinserøde.  Ikke  mindre  end 
en  Million  „langhaarede  Rebeller",  saaledes  benævnte  fordi  de  ikke 
bar  Tonsur  eller  Pisk,  men  lod  Haaret  vokse,  kastede  sig  som  en  Græs- 
hoppesværm over  de  mellemste  rige  og  frugtbare  Jangtze  Provinser, 
indtog  og  afbrændte  alle  de  større  Byer,  udryddede  Befolkningen,  og 
erobrede  tilsidst  efter  en  fortvivlet  Kamp  den  gamle  Hovedstad  Nan- 
king,  hvor  Oprørets  Leder  Hunglod  sigudraabe  til  „Himmelsk  Konge", 
og  Stifter  af  det  store  „Taiping"  („almindelig  Fred")  Dynasti,  medens 
han  udnævnte  fire  af  sine  fornemste  Medhjælpere  til  „Konger  af  Nord, 
Øst,  Syd  og  Vest".  Taipingernes  Oprindelse  bundede  dybt  i  de  hem- 
melige Selskaber,  der  i  Aarhundreder  havde  eksisteret  i  Kina  og  haft 
deres  Midtpunkt  i  Kwantung  Provinsen,  hvor  Hung  som  ungt  Menne- 
ske var  kommen  i  Berøring  med  kristne  Missionærer  og  havde  tilegnet 
sig  en  Slags  forvirret  Kristendom,  som  han  og  hans  Tilhængere  gjorde 
Brug  af  til  at  indbilde  sig  at  være  udsendt  af  Himlen  for  at  drive  Mant- 
sjurerne  ud  af  Kina  og  genindsætte  det  gamle  Ming  Dynasti,  som  de 
falskelig  foregav  at  tilhøre. 

I  Foraaret  1853  startede  en  uhyre  Oprørshær  fra  Nankingnordpaa 
imod  Peking.  Som  en  Cyklon  med  Død  og  Tilintetgørelse  i  deres  Følge 
væltede  Taipingerne  sig  over  Landet.  Alle,  som  ikke  sluttede  sig  til 
dem,  blev  slagtede,  og  det  hedder  sig,  at  ikke  mindre  end  50  Millioner 
Mennesker  mistede  Livet  under  Oprørets  Forløb.  I  Løbet  af  6  Maane- 
der  indtog  Oprørshæren  25  store  befæstede  Byer  paa  dens  Tog  imod 
Nord,  og  dens  Avantgarde  naaede  indtil  100  Kilometer  fra  Peking, 
hvor  den  mødte  sit  første  afgørende  Nederlag  udenfor  Tientsins  Mure, 
hvorfra  Tilbagetoget  maatte  tiltrædes  imod  Syd  forfulgt  af  en  stadig 
voksende  kejserlig  Hær,  indtil  Resterne  af  Taipingerne,  efter  et  Aars 
Forløb,  atter  naaede  Nanking  og  kastede  sig  indenfor  denne  Bys  be- 
skyttende Mure,  medens  Regeringstropperne  under  den  berømte  Vice- 
konge Tseng  Kuo  Fan  og  dennes  ikke  mindre  berømte  Medhjælper  Li 

Hung-Chang  indesluttede  Byen  og  paabegyndte  en  regulær  Belejring. 
I  det  mellemliggende  Aar  havde  Oprørerne  oversvømmet  de  rige  Pro- 
vinser Kiangsu  og  Chekiang,  samt  indrulleret  en  Del  evropæiske  Even- 
tyrere i  deres  Rækker,  hvilket  gav  Li  Hung-Chang  Idéen  til  det  samme. 
Han  lod  et  kinesisk  Korps  af  udvalgte  Mænd  bevæbne  og  disciplinere 

af  fremmede  Officer- 
er, først  under  Ame- 
rikaneren Frederik 
Ward  og  efter  dennes 
Død  under  Burgevi- 
ne. Det  lykkedes  hur- 
tig dette  lille  Korps, 
som  døbtes  med  det 
fordringsfulde  Navn 
„den  uovervindelige 
Armé",  at  vinde  en 
Række  Sejre  over  de 
slet  bevæbnede,  udi- 
sciplinerede Horder 
af  Taipinger,  medens 
Tseng  og  Li  gik  igang 
med  Forberedelser  til 
Nangkings  Indtagel- 
se og  Oprørets  ende- 
lige Undertrykkelse. 
I  Mellemtiden  blev 
Burgevine  uenig  med 
sine  kinesiske  Fore- 
satte, navnlig  med  Li 
Hung-Chang,  som  lod  ham  Kommandoen  fratage  og  overgive  til  Kap- 
tajn Gordon,  en  engelsk  Ingeniørofficer,  der  i  1860  var  fulgt  med  det 
engelske  Ekspeditionskorps  imod  Peking,  og  som  den  engelske  Re- 
gering, der  lige  havde  sluttet  Freden  i  Peking,  stillede  til  Kinesernes 
Disposition.  Gordon,  der  med  sin  Ingeniørafdeling  var  kommen  til 
Shanghai  i  Foraaret  1862,  overtog  et  Aar  senere  Befalingen  over  „den 
uovervindelige  Armé",  der  paa  dette  Tidspunkt  havde  haft  2  Aars  Ud- 
dannelse i  Kampagnen  under  Ward  og  Burgevine,  og  havde  vist  sig 
om  ikke  helt  værdig  til  sit  fordringsfulde  Navn,  saa  ialtfald  som  en 
overmaade  nyttig  Hjælp  for  de  mer  eller  mindre  antikverede  slet  di- 
sciplinerede og  mangelfuldt  bevæbnede  kejserlige  Hærafdelinger,  der 

opererede  imod  Rebellerne.  Det  lykkedes  i  de  følgende  to  Aar  Gor- 
don, der  viste  sig  at  være  en  fodt  Leder  af  Mænd  og  en  udmærket 
General,  ved  Hjælp  af  fremmede  Officerer,  at  bibringe  sine  Kine- 
sere en  saadan  Uddannelse,  at  Li  Hung-Chang  lod  ham  operere  paa 
egen  Haand  og  rense  Kiangsu  og  Chekiang  for  Oprørerne,  hvoref- 
ter han  sluttede  sig  til  Li  ved  Nankings  Belejring.  Byen  faldt  i  de 
Kejserliges  Hænder  i  Juli  1864.  Li  Hung-Chang  lod  de  Ledere,  som 
faldt  i  hans  Hænder  levende  —  Hung,  „den  himmelske  Konge",  havde 
et  Par  Dage  iforvejen  begaaet  Selvmord  —  halshugge  paa  Stedet,  til- 
trods for  at  Gordon  havde  lovet  dem,  at  deres  Liv  skulde  blive  sparet, 
hvilket  foranledigede  Gordon,  der  herved  saa  sin  Ære  krænket,  til  at 
nedlægge  sin  Kommando,  træde  ud  af  Kinesernes  Tjeneste  og  forlade 
Kina.  Først  mange  Aar  efter  besøgte  han  atter,  og  for  sidste  Gang,  Li 
Hung  Chang,  der  dengang  var  Vicekonge  i  Tientsin,  og  som  forresten 
til  sin  Død  bevarede  sin  Beundring  og  sit  Venskab  for  „Kinas  Gordon" 
ubeskaaret. 

Da  Taiping-Oprørerne  i  1853  indtog  den  kinesiske  Del  af  Shang- 
hai, bestod  de  fremmede  „Settlements",  som  ligger  udenfor  den  kine- 
siske Bys  Mure,  og  nutildags  danner  en  moderne  evropæisk  By  med 
en  halv  Snes  Tusinde  evropæiske  og  en  halv  Million  kinesiske  Ind- 
byggere, kun  af  en  Mudderflade  langs  med  Wampoafloden,  hvor  nogle 
faa  hundrede  spredte  Bungalows  husede  en  lille  Koloni  af  evropæi- 
ske, mest  engelske  Købmænd,  der  drev  en  forresten  overmaade  ind 
bringende  Handel  med  Udførsel  af  Kinas  vigtigste  Produkter:  The, 
Silke,  Sukker  og  Bomuld,  og  Indførsel  af  Opium  fra  Indien  samt  Me- 
taller og  forarbejdede  Bomuldsvarer  fra  England  og  Amerika.  Tre 
Konsuler,  en  britisk,  en  fransk  og  en  amerikansk,  dannede  i  Forbin- 
delse med  den  kinesiske  Taotaj  (Guvernør)  den  lokale  Administration 
under  Ansvar  overfor  de  respektive  Gesandter  og  Regeringen  i  Peking. 
Det  blev  af  denne  interimistiske  Administration  aftalt,  at  Tolden  af  al 
Ind-  og  Udførsel,  der  hidtil  var  foregaaet  meget  uregelmæssigt  gennem 
de  saakaldte  kinesiske  „Co-Hongs",  skulde  ordnes  saaledes,  at  Afgif- 
terne erlagdes  til  tre  evropæiske  Kommissærer,  udnævnt  af  Konsulerne 
og  under  disses  Kontrol.  Dette  Arrangement,  der  forresten  førte  til,  at 
én  af  disse  Kommissærer,  den  engelske  Mr.  Wade,  senere  britisk  Ge- 
sandt i  Kina,  fik  hele  Toldtjenesten  i  sin  Haand,  blev  i  Løbet  af  de  føl- 
gende Par  Aar  udstrakt  til  ogsaa  at  omfatte  de  andre  Havne,  som  un- 
der de  forskellige  Traktater  mellem  Kina  og  de  fremmede  Magter  var 
aabnet  for  Fremmedhandelen.  Kineserne  kom  hurtig  paa  det  rene  med, 
at  der  herved  var  skabt  en  Garanti  for  en  ærlig  Administration  af  en 

af  Landets  vigtigste  Indtægtskilder,  og  at  Toldafgifterne,  som  tidligere 
hovedsagelig  var  gaaet  i  de  lokale  Mandariners  rummelige  Lommer, 
herefter  naaede  deres  retmæssige  Bestemmelsessted:  Regeringens 
Pengekister,  i  uberørt  Stand  og  under  forsvarlig  Kontrol.  Dette  ledte 
til,  at  der  i  1855  udnævntes  en  Generalinspektør  for  Sø-Toldvæsenet, 
en  Englænder,  Mr.  Horatio  Lay,  som  imidlertid  i  1863  blev  efterfulgt 
af  den  28-aarige  Mr.  Robert  Hart,  tidligere  ansat  i  den  britiske  Kon- 
sulartjeneste.  Samme  Aar  blev  Toldvæsenets  Hovedadministration 
flyttet  fra  Shanghai  til  Peking,  og  Mr.  Hart  gik  —  med  den  Energi  og 
den  Dygtighed,  som  var  ham  egen  —  straks  igang  med  en  gennem- 
gaaende  Reorganisation  af  Tjenesten.  Kineserne  lærte  hurtig  at  aner- 
kende den  ny  Generalinspektørs  Nytte  for  Skatkamret  og  at  respek- 
tere ham  og  hans  evropæiske  og  amerikanske  Stabs  ubestridte  Hæder- 
lighed, saaledes  at  der  gaves  ham  frie  Hænder  til  at  organisere  og  ad- 
ministrere efter  sit  eget  Hoved,  og  uden  anden  Kontrol  fra  kinesisk 
Side,  end  at  Toldindtægterne  i  de  forskellige  Traktathavne  blev  indbe- 
talt til  Regeringens  Repræsentanter  dér  gennem  de  saakaldte  Toldvæ- 
sens-Banker, der  etableredes  under  Guvernørens  direkte  Ansvar  og 
Opsigt. 

Efterhaanden  som  Fremmedhandelen,  og  med  den  Toldindtægterne, 
steg  ved  Aabningen  af  ny  Traktathavne  gennem  Aarenes  Løb,  til  de 
naaede  det  nuværende  Antal  af  47,  steg  samtidig  Generalinspektørens 
Indflydelse  og  Magt,  indtil  denne  midt  i  Halvfemserne  vistnok  havde 
naaet  sit  Kulminationspunkt.  Mr.  Robert  Hart  var  blevet  Sir  Robert 
Hart  og  engelsk  Baronet;  Toldetaten  var  under  hans  kloge,  faste  og 
dygtige  Ledelse  vokset  til  at  omfatte  henved  7200  Embedsmænd,  og 
Toldindtægterne  var  steget  til  35  Millioner  Taels  (en  Tael  lig  henved  2 
Kroner)  aarlig.  Sir  Robert  fulgte  det  Princip  at  besætte  alle  ansvars- 
havende overordnede  Poster,  og  da  særlig  hvor  Pengeansvar  gjorde 
sig  gældende,  med  Evropæere  og  Amerikanere,  valgte  med  stor  Omhu 
og  efter  deres  forskellige  Nationaliteters  Forhold  til  Fremmedhande- 
len, saaledes  at  Englænderne  dominerede  i  Antal,  da  den  britiske  Han- 
del paa  Kina  androg  langt  den  overvejende  Del.  Der  findes  nu  henved 
1400  fremmede  Toldembedsmænd  i  kinesisk  Tjeneste,  hvoraf  omtrent 
Halvdelen  er  Englændere,  Resten  Mænd  af  saa  at  sige  alle  de  frem- 
mede Nationer,  der  har  Traktater  med  Kina,  i  vigtige  og  udmærket 
godt  aflagte  Stillinger.  Ogsaa  enkelte  Danske,  som  paa  disse  Poster  gør 
deres  Fædreland  Ære  og  sig  selv  Gavn. 

Paa  Grund  af  de  særlige  Forhold  i  Kina,  og  som  en  nærliggende 
Følge  af  Sir  Robert  Harts  overlegne  Personlighed  og  den  Tillid,  de 

ledende  kinesiske  Statsmænd  lærte  at  skænke  denne  geniale  Mand, 
forandredes  og  udvidedes  efterhaanden  hans  Virksomhedsomraade, 
saa  at  han  blev  en  højt  betroet  og  overmaade  indflydelsesrig  Raadgiver 
for  den  kinesiske  Regering,  ikke  alene  i  finantsielle  Anliggender,  men 
ogsaa  i  diplomatiske  Forhandlinger  med  fremmede  Magter  og  disses 
Gesandter.  Aldrig  nogensinde  har  nogen  Evropæer  indtaget  en  Stilling 
i  Kina  blot  tilnærmelsesvis  af  den  Betydning  som  Sir  Robert,  og  det  er 
højst  sandsynligt,  at  ingen  anden  nogensinde  i  Fremtiden  vil  komme 
til  at  gøre  det.  Den  engelse  Regering,  som  naturligvis  var  fuldkommen 
paa  det  rene  dermed,  forsøgte  i  1885  at  knytte  ham  til  sin  diplomatiske 
Tjeneste  ved  at  udnævne  ham  til  britisk  Gesandt  i  Kina,  en  Post,  som 
han  imidlertid  aldrig  tiltraadte,  da  han  kom  til  at  frygte  for,  at  den  Tje- 
neste, som  han  havde  anvendt  sit  Livs  bedste  Aar  paa  at  skabe  og  ud- 
vikle, vilde  falde  fra  hinanden,  om  han  forlod  den  paa  det  paagældende 
Tidspunkt. 

Han  forblev  derfor  paa  sin  fremskudte  og  overmaade  vigtige  Post, 
indtil  han  i  1908  af  svigtende  Helbred  og  fremskreden  Alder  blev  tvun- 
gen til  for  første  Gang  i  sin  over  50  Aar  lange  Tjenestetid  at  forlange 
Orlov  for  at  søge  Helbredelse  og  Rekreation  i  sit  Hjemland.  Han 
havde  paa  det  Tidspunkt  i  henved  25  Aar  ikke  været  udenfor  Peking, 
og  i  et  halvt  Aarhundrede  ikke  udenfor  Kina,  en  Rekord,  som  ingen 
anden  Evropæer  kan  opvise  Magen  til. 

Hans  Svoger,  Sir  Robert  Bredon,  overtog  midlertidig  Stillingen  som 
Generalinspektør  for  det  kinesiske  Søtoldvæsen,  indtil  Mr.  Agden,  en 
engelsk  „Commissioner"  (Toldforvalter),  opdraget  i  Tjenesten  under 
Sir  Robert  Hart,  definitivt  udnævntes  til  hans  Efterfølger  1911,  da  det 
havde  vist  sig,  at  Sir  Robert  ikke,  hvad  han  flere  Gange  havde  udtalt 
Ønsket  om,  kunde  vende  tilbage  til  sin  Post  i  Kina,  og  derfor  maatte 
tage  sin  endelige  Afsked. 

Sir  Robert  Hart  gav  sit  hele  lange  Liv  til  Kina  og  ydede  dette  Land 
uvurderlige  Tjenester  med  en  genial  Mands  overlegne  Dygtighed  og 
en  aldrig  svigtende  Loyalitet.  Ikke  alene  skabte  han  en  i  hele  Verden 
maaske  enestaaende  og  ialtfald  intetsteds  overtruffet  Tjeneste,  der  i 
Aarenes  Løb  har  været  værd  Tusinder  af  Millioner  for  den  kinesiske 
Regering.  Men  han  organiserede  samtidig  et  Postvæsen  over  hele  det 
uhyre  Rige,  der  nu  tæller  over  1200  Postkontorer;  han  lod  Kinas  store 
Floder  opmaale,  kortlægge  og  forsyne  med  Fyr  og  Bøjer;  han  belyste 
henved  to  Tusinde  engelske  Mil  Kysttrækning  ved  Hjælp  af  de  bedste 
og  mest  moderne  Fyrtaarne;  og  han  tjente  samtidig  i  langt  over  en 
Menneskealder  som  et  overmaade  vigtigt  Mellemled  mellem  Kinas  og 

andre  Landes  Regeringer  i  Forhandlinger  af  enhver  Art,  hvor  hans  di- 
plomatiske Snille,  hans  uhyre  Indflydelse  til  alle  Sider  og  hans  ene- 
staaende  Kendskab  til  Kinas  ledende  Mænd,  tjente  til  uvurderlig  Gavn 
for  hans  adopterede  Fædreland. 

Begivenhederne  i  Sommeren  1900:  Bokseroprøret,  Angrebene  paa 
Gesandterne  og  de  andre  Fremmede  i  Peking  samt  Belejringen  af  Lega- 
tionerne, maa  have  været  særlig  denne  Mand  en  stor  og  bitter  Skuffelse. 
Ikke  alene  at  han  maatte  dele  Skæbne  med  de  andre  Evropæere  og 
gennemgaa  de  frygtelige  Lidelser  og  den  uudholdelige  Spænding  fra 
Dag  til  Dag  under  de  uophørlige  Angreb  af  de  vilde,  kinesiske  Horder, 
men  hans  uvurderlige  Skatte  af  Kostbarheder,  hans  store  Bibliotek  og 
alle  hans  Minder  fra  de  mange  Arbejdsaar  i  Kinesernes  Tjeneste,  gik 
op  i  Ild  og  Røg.  Værst  for  ham  maa  det  dog  have  været  at  opleve  den 
sorte  Utaknemmelighed,  der  her  blev  hans  Del  fra  de  Mænds  og  den 
Nations  Side,  som  han  havde  viet  sit  Livs  store  Gerning,  og  fra  hvem 
han  maatte  have  kunnet  ventet  om  ikke  Tak  derfor,  saa  dog  i  det  mind- 
ste Hensyn  til  hans  Alder  og  hans  eksceptionelle  Stilling  som  høj  kine- 
sisk Embedsmand.  Filosof,  som  han  var,  og  „plus  Chinoisque  lesChi- 
nois"  under  den  mærkelige  uforklarlige  Indflydelse,  som  et  langt  Op- 
hold mellem  Kineserne  næsten  altid  udøver  over  Evropæerne,  forblev 
han  dog,  trods  alt,  tro  imod  sin  Ungdoms  og  sin  Manddoms  Kærlighed. 
Ikke  nok  med,  at  han  forblev  paa  sin  Post  efter  Oprørets  Undertryk- 
kelse og  Legationernes  Undsætning  af  de  evropæiske,  amerikanske  og 
japanske  Hærafdelinger,  men  han  gjorde  sig  endogsaa  Umage  for  at 
finde  Forklaring  og  Undskyldning  for  Hoveddeltagerne  i  denne  uhørte 
Forbrydelse,  og  det  skyldes  vistnok  ikke  mindst  hans  Indflydelse  og 
Anstrengelser,  at  det  mantsjuriske  Kejserhus  reddede  sin  vaklende 
Trone,  og  at  det  lykkedes  den  snu  Enkekejserinde,  endnu  for  en  sidste 
Gang,  at  kaste  Sand  i  Øjnene  paa  de  evropæiske  Diplomater,  saa  at 
Kina  slap  med  en  Afbigt  og  en  Pengeerstatning,  der,  om  end  i  og  for 
sig  betydelig  nok,  (henved  1200  Millioner  Kroner),  dog  ikke  paa  noget 
Sæt  stod  i  Forhold  til  dette  Brud  paa  alle  internationale  Love,  som  de 
ledende  Aktører  i  dette  storstilede  Drama  havde  gjort  sig  skyldig  i  lige 
overfor  Verdens  største  og  mægtigste  Nationer. 

I  sit  private  Liv  og  sin  personlige  Optræden  var  Sir  Robert  Hart 
en  ligesaa  mærkelig  Personlighed,  som  han  var  en  virkelig  Stormand 
paa  det  diplomatiske  og  det  administrative  Omraade.  Født  Irlænder, 
besad  han  alle  sin  Races  indtagende  Ejendommeligheder.  I  Besiddelse 
af  en  enestaaende  Menneskekundskab  og  høj  Intelligens  blandet  med 
en  Grand-Seigneurs  Politur  og  Dannelse,  vittig,  musikalsk,  et  betyde- 

ligt  „Sprogtalent",  ikke  saa  lidt  af  en  Digter  samt  en  enestaaende  Char- 
meur,  forstod  han  fuldtud  den  sjældne  Kunst  at  vinde  Menneskehjerter 
og,  hvad  der  er  endnu  sjældnere,  at  holde  dem  fast  og  binde  dem  til 
sig  for  Livet. 

„The  I.  G."  (Inspector-General),  den  Betegnelse,  under  hvilken 
han  gennem  to  Menneskealdre  var  kendt  af  enhver  Evropæer  i  det 
fjerne  Østen,  vil  længe  leve  i  Erindringen  derude,  og  hans  Navn  vil 
gaa  ned  til  kommende  Slægter 
som  den  mærkeligste  Personlig- 
hed, der  gennem  det  60-aarige 
Samkvem  mellem  Evropa  og  Ki- 
na nogensinde  kom  fra  Vesten 
til  „The  Land  of  Sinim",  for  at 
bruge  hans  egen  Titel  paa  en 
Bog  om  Kina,  som  han  udgav 
kort  efter  Bokseroprørets  Un- 
dertrykkelse som  et  Slags  For- 
svar for  Kina. 

Søtoldvæsenet  eller  som  det 
paa  Engelsk  hedder  „The  Im- 
perial Chinese  Maritime  Cu- 
stoms"  opkræver  ikke  alene  Tol- 
den for  indførte.og  udførte  Varer 
i  alle  de  aabne  Traktathavne  men 
tillige  alle  Havne- og  Skibsafgif- 
terforSkibe  under  fremmedFlag, 

og  for  Kysttrafikkens  Vedkommende  ogsaa  for  kinesiske  Fartøjer,  men 
tillige  Transitafgifter,  som  fritager  fremmede  indførte  Varer  for  Likin 
Afgifter  ved  deres  videre  Transport  ind  i  Landet.  —  De  mange  Fyr- 
taarne  og  Fyrskibe  paa  Kina-Kysten  og  i  Floderne  sorterer  ligeledes 
derunder,  og  det  samme  gælder  Flodpolitiet  i  Shanghai. 

Ved  et  kejserligt  Dekret  af  9de  Maj  1906  blev  Søtoldvæsenet,  der 
tidligere  tildels  havde  sorteret  under  det  kinesiske  Udenrigsministe- 
rium, henlagt  under  et  nyt  Departement,  detsaakaldte  „Revenue-Raad", 
som  blev  oprettet  i  denne  Anledning,  medens  Postvæsenet  i  Maj  1901 
blev  udskilt  fra  Søtoldvæsenet  og  lagt  under  det  nyoprettede  Trafik- 
Ministerium. 

Hvad  angaar  den  overmaade  vigtige  og  ansvarsfulde  Stilling  som 
General-Inspektør,  da  afgav  Tsungli-Yamen  (Udenrigsministeriet)  i  en 
Depesche  til  den  britiske  Gesandt  i  Peking  d.  13.  Februar  1898  den 

officielle  Erklæring,  atsaa  længeden  britiske  Handel  forblev  den  over- 
vejende i  Kina,  skulde  General-Inspektoren  være  Englænder,  en  Ind- 
rømmelse, som  ikke  er  uden  politisk  Betydning  for  England  og  engel- 
ske Interesser. 

Ved  Siden  af  Sotoldvæsenet  findes  der  endvidere  i  alle  Traktathav- 
nene og  alle  de  vigtigere  Havnestæder  paa  Kinas  udstrakte  Kyster  og 
ved  Floderne  kinesiske  Toldstationer  som  opkræver  Told  af  Varer, 


Linkin-Station. 

der  befordres  i  kinesiske  Sejlskibe  (den  saakaldte  Junk-Trafik)  efter  en 
Tarif,  hvis  Størrelse  retter  sig  efter  en  Slags  stiltiende  Overenskomst 
mellem  Toldembedsmændene  og  Junkerne,  eller  rettere  efter  hvor 
meget  disse  i  hvert  Tilfælde  er  villige  til  at  lade  sig  plyndre  for.  Hertil 
kommer  den  saakaldte  „Likin"  Afgift  (oversat  Viooo),  som  er  en  Afgift, 
der  afkræves  alle  Varer,  der  befordres  ind  i  Landet. 

Oprindelig  blev  „Likin"  indført  i  1853  i  Mellemprovinserne,  for  at 
dække  de  uhyre  Tab  ved  Taiping  Oprøret,  men  i  1861,  da  saavel  dette 
som  det  muhamedanske  Oprør  hærgede  Kina  samtidig,  blev  Afgiften 
indført  hele  Landet  over.  „Likin"  Stationer  findes  ved  alle  større  Byer 
og  paa  alle  Land-  og  Vandveje  af  Betydning  med  længere  og  kortere 
Afstand  mellem  dem.  En  officiel  og  reguleret  Tarif  eksisterer,  men  i 
Praksis  anerkendes  den  ikke  hverken  af  Toldvæsenet  eller  af  Køb- 

mændene,  der  i  hvert  enkelt  Tilfælde  „handler"  om  hvor  meget  eller 
hvor  lidt  Varerne  skal  belastes  med,  for  at  slippe  forbi  til  den  næste 
Likinstation.  Storre  Handlende,  som  sender  Varer  ad  visse  bestemte 
Ruter  ind  i  Landet,  affinder  sig  sædvanlig  med  Likinstationerne  ved 
Betaling  af  en  rund  Sum,  men  for  andre  er  Afgiften  paa  de  fleste  Ste- 
der sædvanlig  henved  3  °  o  af  Værdien  ved  Afgangsstedet  og  2  "  o  ved 
hver  af  Stationerne  paa  Vejen,  saaledes  arrangeret,  at  den  totale  Afgift 
ikke  skal  overstige  ialt  10  °  o  i  den  samme  Provins,  men  hvor  Varerne 
transporteres  gennem  flere  Provinser  lober  den  ofte  op  til  det  dob- 
belte. 

Man  anslaar  Regeringens  Indtægt  af  Likin  til  henved  6  Millioner 
Pund  Sterling  aarlig,  men  mindst  2  Gange  saa  meget  er  gaaet  i  Lom- 
merne paa  de  Mandariner,  som  „forpagter"  Likinstationerne. 

I  den  Handelstraktat,  som  i  1902  blev  afsluttet  mellem  Kina  og 
Storbritanjen  i  Shanghai,  bestemtes  det,  at  Likin-Afgiften  skulde  annul- 
leres mod  en  Afløsning  af  ikke  over  121  g  °  o  for  indførte  og  71  2  °  o  for 
udførte  Varer  plus  Søtolden,  der  blev  sat  til  10  "  o  ad  valorum,  men 
denne  Bestemmelse  er  aldrig  blevet  gennemført.  Derimod  bestod  en  af 
de  Revolutionæres  Handlinger  i  191 1  i  at  ophæve  hele  Likinsystemet, 
der  altid  har  været  en  Hæmsko  paa  Kinas  Handel  og  en  Anstødssten  i 
Forholdet  mellem  Kina  og  fremmede  Magter,  samt  efterhaanden  er 
blevet  uigennemførligt,  hvor  det  drejer  sig  om  Godstransport  pr.  Jern- 
bane gennem  en  eller  flere  Provinser. 

Den  samlede  Værdi  af  Kinas  Handel  med  Udlandet,  der  omtrent 
har  fordoblet  sig  de  sidste  10  Aar,  og  nu  omfatter  saa  at  sige  alle  mu- 
lige Indførsels-  og  Udførselsartikler  af  hvad  Navn  nævnes  kan,  beløb 
sig  efter  Søtoldvæsenets  Opgivende  i  1910  til  £  117.382.107,  hvoraf 
Indførslen  figurerer  med  54  og  Udførslen  med  46  " ... 

Heraf  bidrager  Storbrittanjen  med  Kolonierne  med  over  Halvdelen 
(51,7  °  0),  derefter  Japan  (16,9  °  0),  Rusland  og  Sibirien  (7,3  °  0),  de  for- 
enede amerikanske  Stater  (6,s  °  0),  Frankrig  og  Indo-Kina  (4,i  °  0),  Tysk- 
land (2,i  °  0)  og  alle  andre  Lande  tilsammen  5,3  °  0. 

Kina  under  Forvandlingens  Tegn 


I 

FØRSTE  REGENTSKAB 


Den  allierede  engelsk-franske  Hær,  bestaaende  af  13  000  Englæn- 
dere og  7000  Franskmænd  under  Ledelse  af  Lord  Elgin  og  General 
Montauban,  ankom  i  Foraaret  1860  foran  Taku  Forterne,  som  forsva- 
rede Indlobet  til  Peiho  Floden  og  Adgangen  til  Tientsin  og  Peking.  Ki- 
neserne havde  sat  Forterne  i  en  udmærket  Forsvarstilstand  og  garni- 
soneret dem  med  deres  bedste  Tropper,  da  de  ventede  et  direkte  An- 
greb og  et  Stormløb  som  ved  den  tidligere  Lejlighed  i  1858.  Stor  blev 
derfor  deres  Skuffelse,  da  de  Allierede,  efter  et  kort  Bombardement, 
landede  deres  Hær  paa  den  flade  Kyst  bag  Forterne,  hvis  Kanoner  kun 
var  armerede  til  at  skyde  ud  imod  Floden,  og  ganske  ugenert  begav 
sig  paa  Marsch  imod  Tientsin,  idet  de  lod  de  unyttige  Forter  rolig  blive 
liggende  i  deres  Flanke  som  „une  quantité  negligéable"  til  Kinesernes 
Forbavselse  og  Harme.  Efter  en  Række  mer  eller  mindre  ubetydelige 
Fægtninger  paa  Vejen,  hvor  Kineserne  havde  opkastet  en  Række  For- 
skandsninger  naaede  Armen  efter  et  Par  Dages  Forløb  Tientsin,  som 
i  en  Haandevending  blev  indtaget,  tiltrods  for  at  den  mantsjuriske 
Overgeneral  Sankolin  i  en  Hast  havde  ladet  opkaste  en  lang  men  unyt- 
tigjordvold rundt  Byen. 

Den  engelske  Øverstbefalende,  Lord  Elgin,  der  havde  forhandlet 
Tintsin  Traktaten  i  1858,  blev  til  sin  store  Forbavselse  modtaget  som 
en  garnmel  Ven  af  Vicekongen,  hvis  Bestræbelser  gik  ud  paa  for  en- 
hver Pris  at  hindre  Arméens  Fremgang  imod  Peking,  der  kun  var  en 
120  Kilometer  borte  og  fuldkommen  forsvarsløs.  Lord  Elgin  stillede 
imidlertid  som  ufravigelige  Betingelser  herfor,  først  en  fuld  Undskyld- 
ning fra  kinesisk  Side  for  Takuforternes  Angreb  paa  Bruces  Mission 
Aaret  iforvejen,  da  denne  var  paa  Vej  til  Peking,  for  at  udveksle  Rati- 
fikationen af  Tientsin  Traktaten  afsluttet  1858;  dernæst  denne  Trak- 
tats uopholdelige  Ikrafttræden  og  Udførelse  samt  Betaling  af  en  Krigs- 
erstatning  til  de  Allierede.  Da  de  kinesiske  Afsendinge  ikke  øjeblikke- 

lig  kunde  gaa  ind  paa  disse  Fordringer,  satte  den  engelsk- franske  Armé 
sig  i  Bevægelse  imod  Peking.  Et  sidste  Forsøg  fra  Sankolins  Side  paa 
med  sine  tartariske  Rytterhorder  at  standse  dens  Fremrykning  blev 
gjort  halvvejs  mellem  Tientsin  og  Peking  og  endte  med  Tartarernes 
fuldkomne  Nederlag  og  Adsplittelse.  Der  var  i  Mellemtiden  fra  Kine- 
sernes Side  blevet 
foreslaaet  en  Ind- 
stilling af  Fjendtlig- 
hederne og  et  Møde 
mellem  de  engelsk- 
franske  Overbefa- 
lende og  en  Række 
mantsjuriske  Prin- 
ser, for  at  forhandle 
videre  om  Fredsbe- 
tingelserne. To unge 
engelske  Konsuler, 
WadeogParkes,der 
begge  var  det  kine- 
siske Sprog  mægti- 
ge, blev  under  Es- 
korte af  en  lille  en- 
gelsk Rytterafdeling 
og  med  Parlamen- 
tærflag  sendt  ifor- 
vejen  for  at  møde 
Prinserne.  Det  viste 
sig  imidlertid,  at  der 
paatænktes  Forræ- 
deri fra  disses  Si- 
de. Samtidig  med  at 
Sankolin  foretog  sit 
frugtesløse  Angreb  ved  Pa-Li-Chiåo,  blev  Parlamentærerne  omringede 
og  taget  tilfange  af  en  overlegen  kinesisk  Styrke  ved  Tungchow,  en 
halv  Snes  Kilometer  fra  Peking,  lagt  i  Lænker  og  ført  til  „Straffedepar- 
tementets"  Fængsel,  det  mest  frygtede  i  Kina.  Her  blev  de  udstillet  for 
Pøbelen  i  aabne  Bure  uden  tilstrækkelig  Mad  eller  Drikke  og  med  Læn- 
ker paa  Hænder  og  Fødder.  Flere  af  Wades  og  Parkes  Ledsagere  mis- 
tede Livet  i  de  Uger,  der  hengik,  hvori  Kineserne,  som  barnagtigt  troede 
paa,  at  et  Ord  af  dem  kunde  standse  de  Allieredes  Fremrykken,  forgæ- 

ves  forsøgte  paa  at  udvirke  et  saadant  Ord.  Først  da  de  Allierede,  som 
en  Trudsel  og  Straf  for  Kinesernes  Forræderi,  lod  Sommerpaladset 
plyndre  og  afbrænde,  blev  Wade  og  Parkes,  sammen  med  deres  over- 
levende Følge,  frigivet  af  Kineserne,  og  Pekings  Nordport  aabnet  for 
Lord  Elgin  og  den  franske  Afsending  Baron  Gross,  der,  som  fælles 
Repræsentanter  for  England  og  Frankrig,  den  24de  Oktober  med  Prins 
Kung,  Kejser  Hsien-Fengs 
Broder,  der  optraadte  som 
Kinas  Repræsentant,afslut- 
tede  den  Traktat,  som  den 
Dag  idag  danner  Basis  for 
KinasRelationermed  uden- 
landske Magter.  Tientsin 
Traktaten  af  1858  blev  ra- 
tificeret uforandret  og  til 
dens  56  Artikler  blev  der 
føjet  endnu  9,  hvorved  et- 
hvert tænkeligt  Punkt  for 
Samkvem  mellem  Kina  og 
Udlandet  blev  nøjagtigtbe- 
stemt  og  ordnet,  medens 
den  forlangte  Undskyld- 
ningogKrigserstatningblev 
ydet  af  Kineserne  uden  vi- 
dere Forsøg  paa  Modstand 
eller  Vanskeliggøreise. 

Sommerpaladsets  Øde- 
læggelse og  den  allierede 
Hærs  Tilsynekomst  under 

Pekings  Mure  havde  imidlertid  skabt  Panik  i  „Paladset".  Den  alle- 
rede dødssyge  og  af  allehaande  Udsvævelser  degenererede  Kejser 
Hsien-Feng  flygtede,  tiltrods  for  sine  Omgivelsers  Raad,  til  Yehol,  en 
befæstet  By  paa  Grænsen  af  Kina  og  Mantsjuriet,  250  Kilometer  nord- 
øst for  Peking,  hvor  han  døde  umiddelbart  efter.  Han  efterlod  sig  to 
Enker,  hans  egentlige  Kejserinde,  der  var  barnløs,  og  hans  eneste  Søns 
Moder,  den  senere  saa  berømte  „Enkekejserinde",  der  paa  dette  Tids- 
punkt var  en  yngre  Kvinde  paa  en  26 — 27  Aar.  Hun  var  oprindelig 
som  15aarig  blev  indført  i  „Paladset"  under  den  besynderlige  her- 
skende Skik,  at  enhver  mantsjurisk  „Bannermand"  i  Peking  var  plig- 
tig til  at  lade  sine  Døtre  i  en  Alder  af  mellem  14  og  15  Aar  indføre  i  sit 


Tzu  Hsi  som  ung. 

Banners  Register,  hvorfra  der  saa  én  Gang  aarlig,  af  Gildingernes 
Øverste,  valgtes  et  vist  Antal  af  de  unge  Piger  til  at  gøre  Tjeneste  i 
„Paladset",  dels  som  Selskabsdamer  hos  Prinsesserne,  dels  som  Tje- 
nerinder i  den  kejserlige  Hof  holdning,  og,  hvis  Lykken  var  dem  særlig 
gunstig,  som  Medlemmer  af  Kejserens  Harem. 

Hvorledes  den  unge  Johanala,  hvis  Fader  havde  Rang  som  Kaptajn 
i  et  af  de  otte  mantsjurske  „Bannerkorps"  og  tilhørte  den  gamle  tarta- 
riske  Johanala  Klan,  efter  sin  Indførsel  i  Paladset  kom  til  at  blive  be- 


Fra  „Paladset". 


mærket  og  saaledes  udmærket  fremfor  alle  de  andre  unge  Mantsjur- 
Kvinder  at  hun  blev  en  af  de  28  Udvalgte  til  den  unge  Kejser  Hsien- 
Fengs  Harem,  er  ikke  godt  at  vide.  Historisk  er  det  imidlertid,  at  hun 
ved  denne  Lejlighed  blev  indrulleret  i  de  lykkeliges  Række  som  „3die 
Klasses  Medhustru"  med  Titlen  „Kueijen"  der  betyder  „højvelbaaren 
Person",  og  at  hun  i  April  1856  fødte  Hsien-Feng  en  Søn,  efter  at  hun 
Aaret  iforvejen  var  avanceret  til  „1ste  Klasses  Medhustru",  og  hendes 
Fostersøster  Sakota  var  blevet  Kejserinde.  I  Mellemtiden  var  det  lyk- 
kedes hende  saaledes  at  indsmigre  sig  hos  denne  og  at  vinde  sin  svage 
og  degenererede  Herre  og  Mesters  Tillid  og  Fortrolighed  i  den  Grad, 
at  hun  blev  hans  Raadgiver  i  alle  vigtige  Stats-  og  Regeringsspørgsmaal, 
indtil  det  i  Virkeligheden  var  hende,  der  regerede  Kina,  da  Kejserinden 
ikke  interesserede  sig  for  Regeringssager.  Det  har  mellem  de  hundre- 
der af  andre  Rygter,  som  udspredtes  den  Gang  og  senere  om  denne 
mærkelige  Kvindes  Liv  og  Gerning  af  hendes  mange  Fjender  og  Mis- 

undere,  ikke  manglet  paa  Insinuationer  om  at  ikke  Hsien-Feng  men 
hendes  Fætter  og  senere  trofaste  Ven  og  Støtte,  Jung  Lo,  den  Gang  en 
25aarig  Garderofficer,  var  Kejserprinsens  virkelige  Fader,  og  at  Bar- 
nets Fødsel  skyldtes  en  vel  overlagt  og  snedigt  gennemført  Aftale  mel- 
lem Kejserinden  og  Johanala  gaaende  ud  paa  at  forhindre  at  Hsien-Feng 
skulde  do  uden  Efterkommer,  hvorved  de  begge  vilde  have  havt  at  træde 
tilbage  fra  Magten,  istedetfor  at  de  nu  som  „Kejsermødre"  (efter  kine- 
sisk Skik  er  Medhustruens  Barn,  den  virkelige  Hustrus  Adoptivbarn) 
ved  Kejserens  Død,  der  med  Sikkerhed  kunde  forudsiges  som  nær- 
forestaaende,  kunde  forvente  at  komme  til  at  indtage  vigtige  Stillinger 
ved  Udnævnelsen  af  det  eventuelle  Regentskab  under  Barnekejserens 
Mindreaarighed.  — 

Denne  Plan,  som,  hvis  den  virkelig  har  eksisteret  andre  Steder  end 
i  Rygtets  Verden,  sikkert  maa  være  undfanget  af  den  højst  intelligente 
og  allerede  paa  dette  Tidspunkt  for  sin  Handlekraft,  sit  Mod  og  sin 
Herskesyge  bekendte  Johanala,  kunde  imidlertid  nær  være  blevet  til- 
intetgjort ved  en  Sammensværgelse,  som  kort  forinden  Hsien-Fengs 
Død  i  Sommeren  1861  var  blevet  indgaaet  mellem  de  mantsjuriske 
Prinser  Tsai-Juan  og  Tuan-Hua  samt  den  kejserlige  Klansmand  Su- 
Shun,  den  sidste  bekendt  ikke  alene  som  en  udsvævende  Profligat  men 
som  en  af  de  rigeste  Mantsjurer  i  Hovedstaden. 

De  Sammensvorne,  som  hørte  til  Hsien-Fengs  nærmeste  Omgivel- 
ser, havde  forstaaet  at  underminere  Johanalas  Indflydelse  hos  den  da 
paralytiske  Monark  og  at  vække  dennes  Jalousi  ved  at  forraade  til  ham 
Forholdet  mellem  hende  og  Jung  Lo,  saaledes  at  han  i  al  Hemmelig- 
hed havde  udstedt  og  overgivet  dem  et  Dekret,  der  skulde  kundgøres 
straks  efter  hans  Død,  og  hvori  han,  med  Forbigaaelse  af  „Kejsermød- 
rene", sine  Brødre  og  sin  øvrige  Slægt,  udnævnte  de  tre  Sammensvorne 
til  Formyndere  for  Tronarvingen  og  Regenter  under  dennes  Mindre- 
aarighed. Deres  Plan  gik  endvidere  ud  paa  at  fratage  Johanala  Kejser- 
prinsen, der  skulde  overlades  i  Tsai-Juans  Varetægt,  samt  lade  hende 
selv  indespærre  eller  dræbe,  og  samtidig  at  afsætte  og  forvise  Prins 
Kung,  Kejserens  Broder  og  Johanalas  Støtte  og  Tilhænger,  der  opholdt 
sig  i  Peking,  hvor  han  havde  afsluttet  Traktaten  med  Englænderne  og 
Franskmændene  og  siden  da  repræsenteret  Regeringen  ligeoverfor  de 
Fremmede,  i  hvilken  Sammenhæng  de  Sammensvorne  havde  frem- 
stillet ham  som  Forræder  mod  Kinas  Sag,  hos  den  døende  Kejser. 

Hsien-Feng  „besteg  Dragevognen"  d.  7de  Dag  i  den  7de  Maaned,  og 
allerede  ved  Daggry  den  følgende  Dag  blev  det  kejserlige  Dekret  offent- 
liggjort, men  de  Sammensvorne,  der  nu  kaldte  sig  „de  tre  Regenter", 

vovede  ikke  straks  at  gennemføre  Enkelthederne  af  deres  Plan,  da  de 
frygtede  Johanalas  Popularitet  og  Indflydelse  hos  den  mantsjuriske 
Kejsergarde  i  Jehol,  som  nu  stod  under  Jung-Los  Kommando,  og  gan- 
ske særlig  fordi  Dekretet  ikke  var  i  helt  formel  Orden,  idet  det  mang- 
lede Hsien-Fengs  personlige  Segl,  som  efter  kinesisk  Skik  var  nødven- 
digt for  at  legalisere  et  saakaldet  „kejserligt  Døds-Edikt".  Dette  Segl 

var  det  lykkedes  Joha- 
nala  nogle  Dage  iforvej- 
en  at  sætte  sig  i- Besid- 
delse af,  medens  hun 
samtidig  havde  sendt 
en  „tusind  Li  Kurér" 
til  Prins  Kung  i  Pe- 
kingmed  Underretning 
om  Broderens  nærfo- 
restaaende  Død  og  om 
de  Farer,  der  truede 
dem  begge  fra  Regen- 
terne, hvis  Planer  hun 
paadetteTidspunktvar 
bekendt  med  og  beredt 
til  at  modarbejde  for 
enhver  Pris. 

Tsai-Juan  havde 
imidlertid  straks  ladet 
Hsien-Fengs  Søn  ud- 
raabe  til  Kejser,  me- 
dens han  samtidig  selv 
anlagde  Titlen  „Chien- 
Kuo",  der  hidtil  kun 
havde  været  tillagt  Kejserens  kødelige  Brødre.  Hverken  han  eller 
de  andre  to  Regenter  vovede  imidlertid  endnu  at  optræde  aabenlyst 
fjendtlig  imod  Johanala,  som  paa  sin  Side  foregav  villig  Underkastelse 
under  Hsien-Fengs  Dødsdekret,  men  de  satte  deres  Lid  til  at  Lej- 
ligheden til  at  bemægtige  sig  den  unge  Kejser  og  til  at  uskadeliggøre 
hende,  vilde  tilbyde  sig,  naar  han  og  hun,  som  Skik  og  Sæd  forlangte  det, 
vilde  ledsage  Processionen  med  det  kejserlige  Lig  til  Peking,  hvor 
den  foreløbige  Bisættelse  skulde  finde  Sted.  Det  har  da  rimeligvis  væ- 
ret deres  Hensigt  at  lade  hende  overfalde  paa  Vejen  og  dræbe.  Ialtfald 
opfattede  hun  Situationen  paa  denne  Maade,  og  tog  sine  Forholdsregler 

derefter.  Istedetfor  at  afvente  Ligbegængelsen,  hvortil  Regenternes 
Stilling  tvang  dem,  satte  hun  med  Barnekejseren  og  Enkekejserinden 
allerede  nogle  Dage  iforvejen,  under  Bedækning  af  en  Kavallerieskorte 
kommanderet  af  Jung  Lo,  ud  paa  Rejse  til  Peking,  som  de  to  Kvinder 
med  Kejseren  naaede  i  Sikkerhed  tre  Dage  før  Begravelsesprocessio- 
nen, der  kun  kunde  bevæge  sig  med  stor  Langsomhed  ad  de  af  Efter- 
aarsregnen  stærkt  opblodte  Veje.  Aftenen  forinden  Kortegens  Ankomst 
ved  Pekings  Nordvest-Port,  om  Morgenen  den  2den  Dag  af  den  10de 
Maaned,  havde  Prins  Kung  efter  Aftale  med  Johanala  opstillet  en  stærk 
mantsjurisk  Troppestyrke,  hvorpaa  de  kunde  stole,  og  hvormed  de 
kunde  forhindre  ethvert  Forsøg  paa  et  coup-de-main  fra  Regenternes 
Side.  Barnekejseren,  ledsaget  af  de  to  Enkekejserinder  og  af  et  mægtigt 
Følge  af  Prinser  og  Mandariner,  afventede  Katafalkens  Ankomst  ved 
Portindgangen,  hvor  de  knælende  og  i  Sørgeklæder  udførte  de  fore- 
skrevne Ceremonier  og  Offringer  til  den  døde  Kejsers  Mane,  medens 
samtidig  Prins  Kungs  Soldater  omringede  hele  Kortegen  i  al  Stilhed. 
Lige  indenfor  Byporten  var  rejst  et  stort  Telt,  hvor  Kejseren  og  de  to 
Enkekejserinder,  umiddelbart  efter  Ceremoniernes  Tilendebringelse, 
siddende  paa  Tronstole  og  omringet  af  en  imponerende  Stab  af  mant- 
sjuriske  og  kinesiske  Stormænd,  modtog  de  tre  Regenter,  der  knælende 
for  Kejseren  som  Skik  og  Brug  paabod,  kom  for  at  meddele,  at  de  nu 
havde  endt  deres  Hverv  med  at  bringe  den  afdøde  Monark  til  hans 
sidste  Hvilested  og  afventede  Majestætens  nærmere  Befalinger. 

Johanala  afkastede  her  ved  denne  Lejlighed  paa  én  Gang  Masken 
og  indtog  den  Stilling  som  den  ledende  og  despotiske  Herskerinde  over 
Kina, som  hun  fra  dette  Øjeblik  og  indtil  sin  Død,  et  halvt  Aarhundrede 
senere,  saa  mesterligt  forstod  at  bevare.  Hun  takkede  i  Kejserens  Navn 
Regenterne  for  de  værdifulde  Tjenester,  de  havde  ydet  hende  og  hendes 
Søn  under  deres  Regentskab,  og  tilføjede,  at  dette  nu  var  til  Ende,  og  at 
Hsien-Fengs  efterladte  Gemalinde  og  hun  selv  fra  nu  af  overtog  For- 
mynderskabet over  den  unge  5-aarige  Kejser  som  fælles  Regentinder. 
Tsai-Juan  saa  at  Spillet  var  tabt,  men  da  han  var  en  modig  Mand  og 
muligvis  endnu  ikke  helt  kendte  sin  Modstanders  Styrke,  vovede  han 
at  erklære,  at  da  han  var  udnævnt  til  „Chien-Kuo"  ved  Hsien  Fengs 
Dødsdekret,  stod  det  ikke  i  Enkekejserindens  eller  andres  Magt  at  af- 
sætte ham  og  hans  Medregenter  fra  deres  høje  Embeder,  saa  længe  den 
unge  Kejser  endnu  ikke  havde  naaet  Myndighedsalderen. 

Johanala  Svar  var  en  Ordre  til  Jung- Lo  om  straks  at  belægge  alle 
tre  Regenter  med  Arrest.  Modstand  var  unyttig,  da  enhver  Adgang  til 
„den  forbudne  By"  var  besat  med  Jung-Los  Mænd,  og  de  afsatte  Re- 

genter  blev  under  stærk  Eskorte  ført  for  den  kejserlige  Klans-Ret,  be- 
røvet alle  deres  Titler  og  Rang  og  dømt  som  Sammensvorne  og  For- 
rædere til  at  do  „den  langsomme  Død",  hvad  dog  af  særlig  kejserlig 
Naade  for  Tsai-Juans  og  Tuan-Huas  Vedkommende  blev  forandret  til 
„frivilligt  Selvmord",  medens  Su-Shun,  der  havde  været  den  egentlige 
Leder  og  Hovedmand  for  Sammensværgelsen,  blev  halshugget,  og  hans 
uhyre  Formue  konfiskeret  til  Fordel  for  den  kejserlige  Civilliste,  eller 
rettere  for  Johanala,  der  hermed  lagde  Grunden  til  de  uhyre  Rigdomme, 


Indisk  Dagoba  i  Peking. 


der  ved  hendes  Død  fandtes  ophobede  i  det  kejserlige  Skatkammer  i 
Peking. 

Et  af  de  første  Skridt,  som  det  ny  Regentskab  foretog  sig,  var  at  be- 
stemme den  ny  Regerings  Titel,  der  efter  kinesisk  Skik  ikke  maa  være 
identisk  med  Kejserens  personlige  Navn,  som  fra  det  Øjeblik,  han  be- 
stiger Dragetronen,  forsvinder  af  det  kinesiske  Sprog,  saa  længe  han 
lever.  Ingen  maa  nævne  det  og  ingen  maa  lade  sine  Børn  kalde  derved. 
De  fældede  Regenter  havde  allerede  valgt  de  to  Tegn  „Chi-Hsiang"  der 
betyder  „God  Lykke",  men  da  Johanala  dels  ikke  fandt  denne  Beteg- 
nelse tilstrækkelig  velvalgt,  og  dels  ønskede  at  udviske  alle  Spor  af  de 
Sammensvornes  Regimente,  lod  hun  Tegnene:  „Tung  Chih,,  „Alminde- 
lig Fred"  sætte  istedet,  muligvis  som  en  Hentydning  til  Undertrykkel- 
sen af  Taiping  Oprøret  og  den  tilvejebragte  fredelige  Forstaaelse  med 
de  fremmede  Magter. 

De  to  Regentinder  udstedte  samtidig  en  Proklamation,  hvori  de 
med  stor  Beskedenhed  meddelte  „pu  tien  hsia"  (hele  Folket),  at  deres 
Overtagelse  af  Regentskabet  havde  fundet  Sted  meget  imod  deres  ønske, 
og  kun  efter  Prinsernes  og  Ministrenes  indtrængende  Forestillingerom 
at  det  var  absolut  nødvendigt,  at  der  under  Kejserens  Mindreaarighed 
skulde  findes  en  øverste  Avtoritet  til  hvem  disse  kunde  vende  sig.  Saa- 
snart  Kejseren  havde  endt  sin  Opdragelse,  vilde  de  træde  tilbage  fra 
Regeringen  og  lade  denne  overgaa  i  hans  Hænder,  i  Overensstemmelse 
med  Dynastiets  Traditioner. 

Denne  Proklamation  blev  efterfulgt  af  et  Dekret  udstedt  i  Kejse- 
rens Navn,  hvori  han  takker  deres  Majestæter,  Regentinderne,  og  høj- 
tidelig lover  at  ville  bevise  sin  Taknemmelighed  for  deres  store  Naade 
ved,*saasnart  han  naar  Myndighedsalderen,  at  lede  Landets  Regering  i 
de  Spor,  som  de  høje  Damer  har  valgt  for  ham. 

Samtidig  benaades  de  med  høje  Ærestitler.  Hvert  af  de  kinesiske 
Tegn,  hvoraf  disse  bestaar,  medfører  en  Appanage  af  100,000  Taels 
(dengang  omtrent  350,000  Kr.)  om  Aaret.  Kejserinden  bliver  ophøjet  til 
Tzu-An  („moderlig"  og  „fredfuld")  Kejsermoderen  tilTzu-Hsi  („moder- 
lig" og  „lykkebringende").  Ved  forskellige  paafølgende  Lejligheder  be- 
naadedes  de,  eller  rettere  benaadede  de  sig  selv,  med  andre  lignende 
yderligere  Ærestitler  —  altid  to  og  to  ad  Gangen  —  indtil  Tzu-An  ved 
sin  Død  besad  ialt  ti  saadanne  med  tilhørende  Appanageforhøjelser,  og 
Tzu-Hsi  da  hun  døde,  ikke  mindre  end  16,  hvoraf  to  blev  tildelt  hende 
paa  hendes  30aarige,  to  paa  hendes  50aarige,  to  paa  hendes  60aarige 
og  fire  paa  hendes  TOaarige  Fødselsdag,  foruden  fire  i  Anledning  af 
Kejser  Kuang-Hsiis  Giftermaal. 

Det  blev  bestemt,  at  de  to  Kejserinder  skulde  give  fælles  daglig  Av- 
dients  til  Prinserne,  Ministrene  og  de  andre  højere  Mandariner,  som 
ønskede  at  aflægge  Beretning  om  Regeringssager,  og  at  disse  Avdientser 
skulde  finde  Sted  i  en  mindre  Hal  stødende  op  til  den  store  Tronhal, 
der  er  forbeholdt  Kejseren  alene.  Ved  disse  Avdientser,  som  fandt  Sted 
i  den  tidlige  Morgentime,  tog  Regentinderne  Plads,  siddende  bag  et  løst 
nedhængende  gult  Silkegardin,  ifølge  gammel  Etikette  i  Forbindelse 
med  den  østerlandske  Skik,  at  Kvinder  tildækker  deres  Aasyn  i  Mænds 
Nærværelse. 

Omgivet  af  en  Stab  af  Gildinge,  hvis  Øverste  indtog  en  højt  betroet 
Stilling,  paahørte  de  to  høje  Damer  de  mangeartede  Rapporter,  som 
blev  aflagt  af  de  Avdientssøgende  knælende  foran  Forhænget  efter  at 
de  havde  gjort  „Kotow"  d:  berørt  Jorden  med  Panden.  Kun  Kejserens 
Onkler  blev,  af  Hensyn  til  Respekten  for  den  ældre  Generation,  fritaget 

for  „Kotow",  men  selv  disse  Mænd  kunde  kun  henvende  sig  til  Tronen, 
der  repræsenteredes  af  de  to  Regentinder,  knælende  foran  Gardinet, 
gennem  hvis  Folder  Overgildingen  iagttog  deres  Bevægelser,  og  holdt 
deres  Herskerinder  nøje  underrettet  om  alt  hvad  der  foregik  udenfor 
Forhænget. 

Det  viste  sig  snart  atTzu-Hsi  var  den  af  de  to  Regentinder,  der  be- 
tød noget,  og  hvormed  der  maatte  regnes.  Efterhaanden  gled  Tzu-An 
mer  og  mer  i  Baggrunden,  indtil  hun  kun  af  Navn  beholdt  sin  Stilling, 


Klokketaarnet  i  Peking. 

og  Tzu-Hsi  saaledes  i  Virkeligheden  var  Kinas  Eneherskerinde.  I  det 
fælles  Regentskabs  første  Aar,  der  maaske  kan  betegnes  som  hendes 
Læreaar,  var  hun  dog  særdeles  agtpaagivende  med  ikke  at  trænge  sig 
selv  i  Forgrunden,  men  at  give  Kejserinden  hvad  Kejserindens  var, 
ialtfald  udadtil,  og  at  benytte  sig  af  sin  store  Intelligents  og  sine  rige 
Evner  til  nøje  at  sætte  sig  ind  i  alle  Regeringsanliggender,  og  særlig  til 
at  studere  Kinas  Literatur  og  Historie,  for  at  drage  Lære  af  Begiven- 
hederne i  de  forrige  Dynastiers  saavelsom  i  det  mantsjuriske  Dynastis 
Tid.  En  af  denne  mærkelige  Kvindes  fremherskende  Karaktertræk  var 
netop  hendes  Lærenemhed,  og  den  Lethed  og  Elasticitet,  hvorved  hun 
forstod  at  føje  sig  efter  de  vekslende  Tiders  Krav,  og  at  indordne  sig 
under  det  Uundgaaeliges  Tyranni,  uden  dog  noget  Øjeblik  at  give  Slip 
paa  Tøjlerne,  og  uden  at  tabe  af  Syne  sine  egne,  sit  Dynastis,  sin  Slægts 
og  sine  Venners  Interesser.  Hun  var  i  fuldeste  Maal  i  Besiddelse  af 
Kineserens  mest  fremragende  Egenskaber:  Forsigtighed,  Taalmodighed, 

Bojelighed  og  Udholdenhed,  blandet  med  en  god  Del  Hensynsloshed, 
Upaalidelighed  og  Magtbegær. 

Hun  var  en  god  Ven  og  en  yderst  farlig  Fjende,  men  hun  forstod 
med  kvindelig  Forstillelse  at  beherske  sine  Følelser,  og  det  til  den 
Grad,  at  hun  aldrig  lod  sig  forlede  til  unyttige  Hævnakter  eller  umoti- 
verede Grusomheder,  selv  imod  sine  værste  Modstandere  og  sine  ar- 
geste Fjender.  Hun  nojedes  med  at  træde,  eller  slaa,  dem  ned,  eller  fjerne 


Indgang  til  Kejsergravene. 

dem,  saa  at  de  uskadeliggjortes,  men  hun  nedlod  sig  aldrig  til  at  forfølge 
den,  der  ikke  længer  kunde  skade  eller  trodse  hende.  Hun  realiserede 
paa  et  tidligt  Tidspunkt  Nødvendigheden  af  at  sørge  for  en  Efterfølger 
for  Kejseren,  i  det  Tilfælde  at  han  ikke  skulde  efterlade  sig  Børn  og 
Dynastiets  Fortsættelse  derved  blive  truet,  eller  ialtfald  Anledning  blive 
givet  til  Kabaler  og  Kamp  om  Magten.  Ikke  alene  maa  det  gennem  Hi- 
storiens Vidnesbyrd  havde  staaet  klart  for  hende,  at  „Ta-Tsing"  Dyna- 
stiet allerede  var  naaet  langt  ned  ad  Degenerationens  Stige,  men  den 
Omstændighed,  at  ikke  mindre  end  5  Kejsere  havde  fulgt  efter  hinan- 
den i  de  sidste  hundrede  Aar,  den  ene  svagere  og  udygtigere  end  den 
anden,  og  Kundskaben  om  at  hendes  eneste  Søn,  det  sidste  direkte 
Skud  paa  den  mantsjuriske  Kejserstamme,  var  ifærd  med  at  følge  sine 
Fædres  Eksempel  —  alt  dette  har  rimeligvis  været  Bevæggrunden  til, 
at  hun  allerede  paa  et  tidligt  Tidspunkt  sørgede  for  at  et  Ægteskab  kom 
istand  mellem  Hsien-Fengs  yngre  Broder  Prins  Tschun,  den  saakaldte 

„syvende  Prins"  og  hendes  egen  yngre  Søster,  saaledes  at  der  ialtfald 
var  to  Muligheder  tilstede  for  en  Tronarving. 

Et  af  de  mest  fremtrædende  Træk  i  hendes  Karakter,  næst  efter 
hendes  aldrig  svigtende  Selvtillid,  hendes  uforlignelige  Statsklogt  og 
hendes  Dristighed  og  Mod  i  afgørende  Situationer,  var  hendes  Evne  til 
at  vælge  sine  Medarbejdere  ud  fra  de  kinesiske  og  mantsjuriske  Stats- 
mænds og  Embedsmænds  store  Masse.  Hun  erhvervede  sig  forbavsende 
hurtigt  en  saadan  Menneskekundskab,  at  hun  saa  at  sige  aldrig  tog  Fejl 
i  sit  Valg  af  de  Personer,  hun  drog  frem  og  knyttede  til  sig.  Mænd  som 
Prins  Kung,  Tseng  Kuo-Fan,  Jung-Lo,  Li  Hung-Chang,  Liu  Kun-Ji, 
Chang  Chih-Tung  og  Juan  Shih-Kai,  forblev  hende  tro  til  Døden,  og 
svigtede  hende  aldrig  i  et  eneste  Tilfælde.  Men  hun  tøvede  paa  den  an- 
den Side  ikke  med  at  fjerne  eller  uskadeliggøre  enhver,  der  paa  en  eller 
anden  Maade  stod  hende  i  Vejen,  eller  hvem  hun  ikke  længer  trængte 
til  eller  havde  Brug  for,  og  det  uden  Betænkning  og  uden  Personsan- 
seelse.  Og  hun  forlangte  af  sineTilhængere  ikke  alene  ubetinget  Lydig- 
hed og  Underkastelse,  men  hun  taalte  ingen  Modstand  eller  Modsigelse, 
naar  hendes  Beslutning  engang  var  taget.  Heller  ikke  var  hun  karrig 
eller  nøjeregnende  med  Belønninger  eller  Udmærkelser  til  dem,  der 
tjente  hende  til  hendes  Tilfredshed,  og  hun  forstod  tilfulde  at  udnytte 
enhver  menneskelig  Svaghed,  ogsaa  Forfængeligheden,  i  dens  fuldeste 
Udstrækning  og  uden  smaalig  Hensynstagen.  Hun  var  alt  i  alt  en  ud- 
præget Herskernatur,  en  ualmindelig  Kvinde,  og  med  alle  sine  Fejl  et 
virkeligt  stort  Menneske  og  en  af  de  største  Regenter,  der  nogensinde 
har  beklædt  en  østasiatisk  Trone. 

Navnlig  Prins  Kung,  hendes  afdøde  Mands  yngre  Broder,  var  i  en 
40  Aar  hendes  første  og  største  Støtte  og  den  ledende  Aand  i  hendes 
lange  Regerings  Blomstringstid.  Som  ganske  ung  Mand  blev  han  uden 
nogensomhelst  Forberedelse  eller  nogen  Trænering  kaldet  til  det  for 
en  mantsjurisk  Prins  dengang  vanskelige,  ukendte  og  farlige  Hverv  at 
forhandle  med  de  Fremmede,  som  havde  begyndt  at  hamre  paa  Kinas 
lukkede  Porte  med  stedse  stigende  og  stedse  kraftigere  Fordringer  paa 
at  blive  indladt  paa  selve  det  himmelske  Riges  Enemærker;  ikke  alene 
under  samme  Betingelser  og  med  samme  Begunstigelser  som  Landets 
egne  Børn,  men  endogsaa  med  Frigørelse  for  de  traditionelle  nedarvede 
Underkastelses-Ceremonier,  som  de  ældgamle  Ritualer  og  Hofskikke 
havde  bestemt  for  „tributbærende  Nationer",  til  hvilke  efter  almindelig 
kinesisk  Opfattelse  hørte  Alle  og  Enhver  fra  „Øerne  udenfor  de  fire 
Have",  det  vil  sige  alle  Udlændinge  uden  Undtagelse.  Det  blev  ham 
overdraget  at  forblive  i  Peking,  da  i  1860  „de  fremmede  Barbarhorder" 

begik  den  enestaaende  Skændselsgerning  at  vove  sig  indenfor  selve 
Pekings  Mure,  og  Kejser  Hsien-Feng  med  hele  Hoffet  hovedkuls  flyg- 
tede til  Jehol.  Det  var  hans  Opgave  at  lokke  for  og  overtale  Barbarerne, 
først  til  ikke  at  begaa  den  endnu  større  Forbrydelse  at  forstyrre  Freden 
i  selve  „den  forbudne 
Stad",  og  dernæst  at  for- 
maa  dem  til  at  forlade 
Pekingigenhurtigstmu- 
ligt  med  det  Bytte,  de  nu 
engang  havde  faaet  Fin- 
gre i.  Og  begge  Dele 
lykkedes  ham  over  al 
Forventning  godt.  De 
engelske -franske  Un- 
derhandlere, Lord  El- 
gin  og  Baron  Gros,  lod 
sig  virkelig  i  den  Grad 
forblinde  af  PrinsKungs 
Forsikkringer  og  Over- 
talelser, at  de  afstod  fra 
det  eneste  Skridt,  der, 
næst  efter  Sommer- 
paladsets Ødelæggelse, 
kunde  have  udøvet  no- 
gen varende  og  videre 
rækkende  Virkning  paa 
KinesernesMasser,som 
med  deres  mærkelige 
Opfattelse  af  Forholde- 
ne, betragtede  Krigen 
nordpaa  som  et  Slags 
privat  Opgør  mellem  Mantsjurerne  og  Barbarerne,  der  i  Grunden  ikke 
vedkom  det  øvrige  Folk  eller  Land.  De  afstod  fra  deres  Hensigt  at  be- 
sætte „  Paladset",  og  nøjedes  med  at  lade  deres  Soldater  kampere  uden- 
for „den  forbudne  Stads"  Mure,  medens  mantsjuriske  Tropper  og  Gil- 
dinge forblev  i  uantastet  Besiddelse  af  Dynastiets  virkelige  Helligdom 
og  Rigdomme.  Herved  reddede  Mantsjurerne  Skinnet  ligeoverfor  Be- 
folkningen, „holdt  Ansigtet  rent",  som  Kineserne  udtrykker  det,  og 
muliggjorde  at  Regeringen  var  istand  til  at  udsprede  den  Forklaring, 
at  Barbarerne  i  sidste  Øjeblik  var  blevet  saa  rædselsslagne  over  deres 

egen  Frækhed  at  de  „skælvende  for  Dragens  Vrede"  hovedkuls  havde 
taget  Flugten  bort  fra  Paladset  og  ud  af  Peking  ligesaa  hurtig,  som  de 
var  kommen  derind. 

Det  var  endvidere  Prins  Kung,  der  hjalp  Tzu-Hsi  med  at  vælte 
overende  det  selvbestaltede  Regentskab  efter  Hsien-Fengs  Død;  og  det 
var  ham,  der  i  de  nærmest  paafølgende  Aar  stod  Tronen  nærmest  og 
udøvede  den  største  Indflydelse  paa  alle  saadanne  Regeringsanliggen- 
der,  der  ud-  og  indadtil  udkrævede  den  Erfaring  og  det  Kendskab,  som 
Tzu-Hsi  endnu  ikke  var  i  Besiddelse  af,  men  som  hun  taalmodigt  og 
intelligent  efterhaanden  forstod  at  tilegne  sig,  indtil  hun  tilsidstvar  ble- 
vet ligesaa  dygtig  og  erfaren  i  Statsmandskløgt  og  Administrationskunst 
som  Prinsen,  hendes  Lærer  og  Raadgiver.  Medens  denne  Udvikling 
fandt  Sted,  voksede  samtidig  paa  ganske  menneskelig  Maade  Prins 
Kungs  Selvtillid  og  Tro  paa  sin  Uundværlighed.  Hans  Stilling  som  Tro- 
nens eneste  synlige  Repræsentant  overfor  Udlandets  Afsendinge  i 
Peking,  og  som  den  fornemste  Adgang  for  Mandariner  og  andre  til 
Embede  og  Udmærkelse,  gjorde  at  han,  vilkaarlig  eller  uvilkaarlig, 
efterhaanden  paatog  sig  en  saadan  Formyndermine  i  sit  Forhold  til  Re- 
gentinderne, at  disse,  og  da  navnlig  Tzu-Hsi,  begyndte  at  frygte  hans 
Indflydelse  og  at  tænke  paa  Midler  til  at  stække  hans  Vinger.  Da  Prin- 
sen nu  ovenikøbet  var  uforsigtig  nok  til  ved  forskellige  Lejligheder, 
hvor  hans  Planer  og  Raad  ikke  fandt  Anklang  hos  Tzu-Hsi,  at  gøre 
Forsøg  paa  at  sætte  Splid  imellem  Regentinderne,  og  dette,  gennem 
Gildinge,  der  stod  i  Tzu-Hsis  Sold,  kom  til  dennes  Kundskab,  blev 
Prins  Kungs  Fald  besluttet,  og  der  manglede  kun  en  Lejlighed  til  at 
føre  Beslutningen  ud  i  Handling.  Og  denne  kom,  og  blev  udnyttet  paa 
en  ligesaa  kinesisk  som  dramatisk  Maade. 

Det  var  et  af  Prins  Kungs  Prærogativer  som  „Tronens  første  Raad- 
giver" at  faa  Foretræde  først  ved  de  daglige  Avdientser,  hvor  Regent- 
inderne „bag  Silkeforhænget"  paahørte  hans  Foredrag,  som  han  var  plig- 
tig at  afgive  knælende.  Det  var  imidlertid  en  stræng  Etiketteregel,  at 
Ingen  turde  betræde  Avdientshallen  uden  først  at  være  kaldet  af  Gil- 
dingeøversten efter  Regentindernes  Ordre.  Prinsen  havde  imidlertid 
gradvis  frigjort  sig  for  denne  saavelsom  for  andre  lignende  Etikettefor- 
skrifter. Han  betraadte  ukaldet  Avdientshallen,  han  tillod  sig  at  hæve 
Stemmen,  medens  han  afgav  sit  Foredrag,  og  han  vovede  endogsaa  en 
enkelt  Gang  at  modsige  og  afbryde  Tzu-Hsi  under  en  Avdients.  Alle 
disse  Etikettebrud  blev  nøjagtigt  bemærket  og  noteret,  og  da  han  tilsidst, 
ved  en  Avdients  i  April  1865,  forglemte  sig  selv  saa  vidt,  at  han  end- 
ogsaa vovede  at  rejse  sig  op  fra  sin  knælende  Stilling,  forinden  Av- 

dientsen  var  forbi,  hvilket  Gildingene  tilhvidskede  Tsu-Hsi,  foregav 
denne  at  være  bange  for  at  Prinsen  paatænkte  et  eller  andet  Forræderi 
imod  Regentindernes  Personer.  Hun  gav  Tegn  til  Vagten,  der  kom  til, 
og  Prins  Kung  fik  Ordre  til  øjeblikkelig  at  forlade  Hallen.  Et  kejserligt 
Dekret  blev  udstedt  samme  Dag,  hvori  han  benævnedes  som  „uværdig 
til  Majestæternes  Tillid",  beskyldtes  for  at  have  misbrugt  sin  høje  Stil- 
ling til  Forsøg  paa  at  tiltage  sig  kejserlige  Prærogativer,  og  for  at  have 
vist  grov  Partiskhed  ved  Embedsudnævnelser.  Han  blev  i  den  Anled- 
ning afsat  fra  alle  sine  Embeder,  ogsaa  som  Regerings  Raadgiver  og 
Præsident  for  „Tsungli-Jamen"  o:  Udenrigsdepartementet,  samt  be- 
røvet alle  sine  Titler. 

Tzu-Hsi  havde  endnu  engang  afgivet  et  uomstødeligt  Bevis  paa,  at 
Ingen  var  hende  uundværlig,  og  at  hun  ikke  taalte  nogensomhelst  Op- 
sætsighed eller  Modsigelse,  samt  at  hun,  og  hun  alene,  var  Magtens  og 
Naadens  Kilde,  og  Kinas  Herskerinde.  Prins  Kung,  som  den  kloge 
Mand  han  var,  bøjede  sig  øjeblikkelig  for  Uvejret,  og  søgte  om  Naade. 
Tzu-Hsi,  paa  sin  Side,  kunde  endnu  ikke  undvære  hans  Tjenester  og 
tilgav  ham  hans  Forseelser,  især  da  hun  hurtig  indsaa,  at  hun  vargaaet 
for  vidt,  og  at  hendes  haarde  Behandling  af  den  mægtige  og  højtansete 
Prins  blev  ilde  optaget  af  hans  mange  Venner  og  Tilhængere  i  og  uden- 
for „  Paladset".  Allerede  en  Maaned  efter  at  Prinsen  var  faldet  i  Unaade, 
blev  et  nyt  Dekret  udstedt  af  Tronen,  hvori  det  hedder,  at  Kinas  Hi- 
storie afgiver  mange  Beviser  paa,  at  det  har  været  nødvendigt  for  Su- 
verænen at  sætte  en  Stopper  for  kejserlige  Klansmænds  Forsøg  paa  at 
handle  paa  egen  Haand,  hvilket  kunde  indvikle  Landet  i  ødelæggende 
indre  Misforstaaelser.  Regentindernes  Hensigt  med  at  straffe  Prins 
Kung  var  i  Virkeligheden  dikteret  af  Velvilje,  og  bestemt  til  at  beskytte 
ham  imod  hans  egen  øjensynlige  Uklogskab.  Men  nu,  da  forskellige 
Ansøgninger  i  hans  Favør  er  modtaget  fra  Censorer  og  andre  høje 
Mandariner,  har  Tronen  tilgivet  ham  hans  Fejltrin,  og  da  han  selv  har 
indset  og  angret  disse,  udnævnes  han  atter  til  Kammerherre  og  Præsi- 
dent for  Tsungli-Jamen. 

Herved  blev  det  foreløbig,  indtil  Hsien-Fengs  Bisættelse  i  det  kej- 
serlige Mavsoleum  imellem  Bjergene  Vest  for  Peking  fandt  Sted  i  Efter- 
aaret  1865.  Den  afdøde  Kejsers  Kiste  havde  indtil  da  henstaaet  i  „Pa- 
ladset" ventende  paa,  at  Astronomerne  og  Astrologerne  skulde  bestemme 
en  heldig  Dag  for  Ceremonien.  Forberedelserne  hertil  og  selve  Gra- 
vens og  Gravtemplets  Opførelse  og  Indretning  havde  kostet  10  Millio- 
ner Taels,  hvoraf  dog  Broderparten  var  gaaet  i  Mandarinernes  Lommer. 
Arrangementet  og  Bisættelsen  blev  overdraget  Prins  Kung,  som  for 

resten  ogsaa  havde  maattet  tilvejebringe  Hovedparten  af  Omkostnin- 
gerne, og  Prinsen  skilte  sig  saa  tilfredsstillende  fra  sit  Hverv,  at  Regent- 
inderne, Dagen  efter  Bisættelsen,  der  fandt  Sted  med  stor  Pomp  og 
Pragt  i  deres  og  den  unge  Kejsers  Nærværelse,  lod  et  nyt  Dekret  ud- 
stede, hvori  de,  næst  efter  at  rose  Prins  Kung  for  hans  udmærkede 
Tjenester  ved  denne  Lejlighed,  lader  det  hedde,  at  de  nu  føler  Trang 
til  at  handle  i  Overensstemmelse  med  den  broderlige  Kærlighed,  som 
den  afdøde  Kejser  altid  nærede  for  sin  yngre  Broder,  ved  atter  at  be- 
naade  ham  med  høje  Æresbevisninger. 

„Dekretet,  som  Vi  udstedte  sidste  Foraar",  hedder  det  fremdeles, 
„var  fremkaldt  ved  Prinsens  Mangel  paa  Hensyn  til  smaa  Etikettefor- 
mer, og  Vi  var  nødt  til  at  straffe  ham  alvorligt.  Vore  Motiver  er  blevet 
klart  fremlagte.  Utvivlsomt  er  Alle  i  Riget  bekendt  med  disse  Fakta, 
men  da  Fremtiden  muligvis  ikke  vil  kunne  realisere  alle  Omstændig- 
hederne derved,  og  uretfærdig  Skyld  kunde  tillægges  Prins  Kungs 
Minde,  hvis  Dekretet  forblev  indskrevet  i  de  kejserlige  Arkiver  „som 
en  Revne  i  hans  gode  Navns  hvide  Jade"  (Nefrit),  saa  befaler  Vi  her- 
ved, at  det  Dekret,  hvorved  Vi  meddelte  Prins  Kung  Afsked,  skal  blive 
udskilt  fra  Vor  Regerings  Annaler. 

„Herved  viser  Vi  Vor  Kærlighed  til  en  tro  Tjener,  og  hans  gode 
Navn  bevares  til  evige  Tider." 

Prins  Kung  havde  faaet  en  meget  alvorlig  Advarsel,  og  han  havde 
for  bestandig  ophørt  at  være  „Tronens  Raadgiver"  i  samme  Forstand 
som  tidligere,  om  end  Tzu-Hsi  endnu  i  mange  Aar  derefter  holdt  ham 
nær  sig,  som  en  gammel  og  trofast  Ven  og  Tjener,  paa  hvem  hun  mente 
fuldtud  at  kunne  stole. 


II 

FORHOLDET  TIL  UDLANDET 


Forholdet  mellem  Kina  og  Udlandet,  der  jo  hvilede  paa  Magtsprog 
fra  de  hadede  og  frygtede  Fremmedes  Side  og  paa  Kinas  Svaghed,  der 
ikke  tillod  det  at  kaste  de  uindbudne  Gæster  paa  Porten,  forblev  i 
Aarene  efter  Peking-Traktatens  Afsluttelse  og  de  allierede  engelsk- 
franske  Arméers  altfor  hovedkulds  Opgivelse  af  de  vundne  strategiske 
og  moralske  Fordele,  en  fortsat  taktisk  Kamp  mellem  de  fremmede 
Gesandter  i  Hovedstaden  og  de  kinesiske  Avtoriteter,  der  kun  nød- 
tvungen indlod  sig  paa  at  opfylde  de  indgaaede  Forpligtelser  og  lagde 
saa  mange  Hindringer  ivejen  for  Udlændingene  som  foreneligt  med 
Traktatens  bogstavelige  og  atter  og  atter  omdisputerede  Ordlyd  i  dens 
snævreste  Fortolkning.  I  syv  Aar  var  denne  stiltiende  Kamp  med  Pen 
og  Ord  blevet  fortsat,  med  bestandig  Paagaaen  fra  evropæisk  og  taal- 
modig  passiv  Modstand  fra  kinesisk  Side.  Begge  Parter  havde  til  Tider 
vundet  Terræn  paa  den  andens  Bekostning,  men  uden  nogen  nævne- 
værdig Fordel  for  nogen  af  Parterne.  Kun  én  Ting  var  opnaaet  sikkert: 
Mistro  og  Uvilje  paa  alle  Kanter  og  Haab  til  begge  Sider  om  at  det  ved 
den  Revision  af  Traktaten,  som  efter  dens  Bestemmelse  skulde  finde 
Sted  10  Aar  efter  dens  Underskrift,  maatte  lykkes  at  forbedre  Doku- 
mentet. 

De  Fremmede  haabede  at  opnaa  Lettelser  og  større  Handelsbegun- 
stigelser,  Kineserne  haabede  ligesaa  stærkt  paa  at  kunne  indskrænke 
de  Begunstigelser,  som  deres  Modpart  allerede  havde  tiltvunget  sig. 
Fra  begge  Sider  blev  der  truffet  omhyggelige  og  omfattende  Forholds- 
regler for  at  staa  fuldt  rustede  til  den  kommende  Kampagne.  De  for- 
skellige fremmede  Regeringer  og  deres  Gesandter  i  Peking  udbad  sig 
Forslag  fra  alle  de  aabne  Havne,  om  hvilke  Forandringer  og  Forbed- 
ringer, der  var  ønskelige  paa  de  forskellige  Omraader,  og  Memoranda 
fra  Handelskamre,  Missionærer  og  Købmænd  strømmede  ind,  navnlig 
til  den  britiske  Gesandt,  dengang  Sir  Rutherford  Alcock,  en  ualmindelig 

dygtig  og  handlekraftig  Mand,  som  med  Ære  havde  holdt  Stillingen  i 
Peking  i  en  Aarrække,  og  som  nu,  ved  personlig  at  besøge  Traktathav- 
nene, og  ved  at  sende  sine  Emissærer  paa  Undersøgelses-Ekspeditioner 
ind  i  Landet  til  alle  de  Punkter,  hvor  der  kunde  blive  Tale  om  Han- 
delsforbindelser, rustede  sig  til  at  tage  Kampen  op  med  Kineserne. 

Disse,  paa  deres  Side,  gjorde  sig  særlige  Anstrengelser  for  at  kunne 
udnytte  Lejligheden  fra  deres  Standpunkt,  og  da  de  aldrig  havde  for- 


Pekings  Bymur  og  Grav. 


staaet,  at  de  Fremmede  kunde  have  anden  Hensigt  med  at  tiltvinge  sig 
Adgang  til  Kina  end  hemmelige  politiske  Planer,  som  de  eventuelt,  om 
muligt,  vilde  gennemtvinge  med  Magt,  samt  da  de  i  de  Allieredes  hur- 
tige Rømning  af  Peking,  kun  havde  set  et  Bevis  paa  Svaghed,  saa  fat- 
tede de  atter  friskt  Mod  til  Modstand  i  samme  Øjeblik  det  Pres,  som 
Krigen  havde  lagt  paa  dem,  var  blevet  hævet.  Central-Regeringen  i 
Peking,  der  imidlertid  ikke  stolede  paa  dens  egne  Resourcer  i  Tilfælde 
af  ny  Forsøg  paa  Tvang  fra  den  anden  Side,  besluttede  at  henvende  sig 
til  Provinserne  om  Raad  og  sendte  et  Slags  Rundskrivelse  til  alle  Vice- 
kongerne, hvori  der  blev  udbedt  deres  Betænkning  om  følgende: 

1)  Avdientsspørgsmaalet.  De  fremmede  Gesandter  havde  i  Over- 
ensstemmelse med  Traktaten  forlangt  Avdients  hos  Kejseren  uden  at 
underkaste  sig  „Kotow". 

2)  Spørgsmaalet  om  at  sende  Gesandter  til  Udlandet.  Gesandterne 

havde  fremhævet  Nødvendigheden  af  et  saadant  Skridt  i  Kinas  egen 
Interesse,  og  for  at  Kineserne  kunde  lære  andre  Lande  og  Folk  at 
kende. 

3)  Telegrafens  og  Jernbanens  Indførelse  i  Kina. 

4)  Tilladelse  for  de  fremmede  Købmænd  til  at  handle  og  bo  i  det 
Indre  af  Landet  udenfor  Traktathavnene. 

5)  Spørgsmaalet  om  Salthandelen  og  Kulminers  Aabning. 

6)  Missionærernes  Rettigheder  og  Stilling  i  Kina. 

Af  de  Besvarelser,  som  indkom  i  Form  af  Memorialer  fra  Kinas 
højeste  Embedsmænd,  er  det,  som  var  affattet  af  Li-Hung-Chang,  paa 
dette  Tidspunkt  Guvernør  i  Hu-Kwang  Provinsen,  det  interessanteste, 
da  det  kaster  et  skarpt  Strejflys  over  denne  sin  Tids  største  kinesiske 
Statsmands  Mening  om  Evropæerne  og  om  deres  Hensigter  samt  i 
korte  Træk  anviser  den  Vej,  som  Kina  efter  hans  Mening  bør  følge,  for 
at  bekæmpe  dem  med  deres  egne  Vaaben,  det  eneste  Middel  til  at  be- 
vare Landets  Selvstændighed  og  til  at  staa  sig  i  Konkurrencen  mod  den 
øvrige  Verden,  som  nu  er  naaet  Kina  ind  paa  Livet. 

Han  begynder  med  at  understrege  Nødvendigheden  af,  at  Kineserne 
frigør  sig  for  den  Foragt,  som  deres  militære  Svaghed  har  affødt  hos 
Udlændingene,  og  som  opmuntrer  disse  til  at  true  med  at  bruge  Magt 
naar  og  hvor  de  ikke  straks  faar  deres  Forlangender  opfyldte. 

Han  paapeger,  hvorledes  de  forskellige  Midler  til  Kamp  og  Styrke, 
som  Evropæerne  tager  i  deres  Tjeneste:  Telegrafer,  Jernbaner  og  Damp- 
skibe, alle  kan  benyttes  med  ligesaa  stor  Fordel  af  Kineserne  imod  dem, 
som  af  dem  imod  Kineserne. 

Han  tilraader  at  bøje  sig  for  de  Fremmedes  Fordring  paa  Avdients 
hos  Kejseren,  da  saadant  er  dem  tilsikkret  gennem  Traktaterne,  og  der 
foreligger  et  Præcedents  derfor,  da  Kejser  Kianghi  i  sin  Tid  gav  Av- 
dients til  en  japansk  Ambassade;  han  mener,  at  Spørgsmaalet  om  de 
Ceremonier,  der  vil  være  at  iagttage,  maa  kunne  ordnes  uden  at  Kina 
lader  sig  sin  Værdighed  træde  for  nær,  om  end  de  Fremmede  maa 
kunne  gøre  Fordring  paa  at  behandles  som  Ligemænd.  Som  et  passende 
Tidspunkt  for  den  første  Avdients  nævner  han  Tung-Chihs  Myndigheds- 
alder, der  er  nærforestaaende,  og  at  de  fremmede  Gesandter  vil  kunne 
modtages  af  Kejseren,  ikke  i  den  „store  Avdientshal",  men  i  en  mindre, 
passende  Sal,  saaledes  som  Tilfældet  var  i  Kejser  Kianghis  Regerings- 
tid. Det  vil  imidlertid  være  nødvendigt,  mener  han,  at  det  bliver  klart 
forstaaet,  at  saadanne  Avdientser  kun  kan  finde  Sted  en  eller  to  Gange 
om  Aaret  og  ikke  naarsomhelst  det  skulde  falde  en  Gesandt  ind  at 
ulejlige  Kejseren  om  uvigtige  Spørgsmaal.  „Avdientsen  frembyder  selv- 


118 


ENKEKEJSERINDE-PERIODERNE 


følgelig  ingen  Vanskelighed  fra  vor  Side;  fra  deres  er  den  et  sine  qua 
non.  Den  vilde  desuden  bevise  dem,  at  det  kejserlige  Storsyn  rækker 
i  alle  Retninger.  Deres  Fordring  kan  derfor  med  stor  Lethed  blive  op- 
fyldt." 

„Hvad  angaar  at  udnævne  Gesandter,  da  er  dette" allerede  sket,  idet 
Pin-Chun  og  andre  blev  sendt  ud  for  at  besøge  forskellige  fremmede 
Lande  allerede  i  Tung-Chihs  4de  Regeringsaar,  og  Tsungli  Jamen  har 
fornylig  skrevet,  at  Chih-Kang  og  andre  har  begivet  sig  hen  samme- 
steds. Saaledes  er 
det  allerede  paabe- 
gyndt med  at  sen- 
de Gesandter,  og 
det  vil  være  godt 
at  holde  sig  til  det- 
te System.  Spørgs- 
maaletom  Sendel- 
se  af  forskellige 
Gesandter  til  de 
forskelligeMagters 
Hofferbørimidler- 
tid  nøje  overvejes. 
Det  er  blevet  ind- 
vendt,at  Kejserens 
Udsending  kan  blive  ydmyget,  og  at  der  aabnes  Mulighed  for  en 
ekstravagant  Bortødslen  af  de  kejserlige  Finantser.  Men  saadanne  Ind- 
vendinger kommer  fra  Personer,  som  ikke  forstaar  sig  paa  Spørgs- 
maalet."  Li-Hung-Chang  er  af  den  Mening,  at  det  er  overmaade  let 
at  finde  en  tilfredsstillende  Løsning  og  raader  til  først  at  udvælge 
paalidelige  og  repræsentative  Mænd  til  at  repræsentere  Kina  ved  de 
fremmede  Hoffer;  dernæst  at  udnævne  Sekretærer  og  Tolke  til  at 
danne  deres  Stab,  og  han  slutter  med  at  udtale,  at  saa  langt  fra  at 
Planen  kan  skade  Kina,  er  den  tværtimod  egnet  til  at  blive  meget 
gavnlig  ved  at  tilføre  Regeringen  paalidelig  Underretning  om  frem- 
mede Forhold,  Lande  og  Nationer. 

Li-Hung-Chang  gaar  let  henover  de  andre  Spørgsmaal,  som  han 
mener  bør  henvises  til  Afgørelse  hos  de  lokale  Myndigheder  i  hvert 
enkelt  foreliggende  Tilfælde.  Kun  raader  han  til,  at  der  ved  de  kom- 
mende Revisionsforhandlinger  ikke  paa  noget  Sæt  maa  gøres  videre 
Indrømmelser  af  Kina,  men  at  det  bør  erindres,  at  „fremmede  Landes 
Fordel  er  saa  tæt  knyttet  til  det  kinesiske  Folks  Velfærd,  at  det  ikke  er 


Foran  Li-Hung-Changs  Jamen. 

i  deres  Interesse  at  presse  den  sidste  Draabe  Blod  ud  af  det,  men  sna- 
rere kun  at  tage  saa  meget,  at  der  endda  bliver  nok  tilbage". 

Han  slutter  sit  overmaade  klartseende  og  interessante  Indlæg  med 
at  minde  om,  at  han  har  Erfaring  for  sig  fra  en  Række  Aars  Samkvem 
med  de  Fremmede  og  er  fuldkommen  kendt  med  deres  Karakter.  Han 
har  fundet,  at  „i  hvad  de  end  foretager  sig,  handler  de  hæderligt  og  uden 
Svig  eller  Løgn",  og  det  er  ud  fra  denne  Erfaring,  at  han  foreslaar  den 
Politik,  som  han  mener  bør  følges  i  Samkvemmet  med  dem.  Men  han 
tilføjer  samtidig,  at  der  ikke  synes  at  foreligge  nogen  Nødvendighed  for 
straks  at  skride  til  en  endelig  Afgørelse  af  de  foreliggende  Spørgsmaal, 
men  at  afvente  Kejserens  Myndighedsalder,  forinden  den  foreslaaede 
Politik  føres  ud  i  Virkeligheden. 

Det  saa  et  Øjeblik  ud  som  om  den  kinesiske  Regering  vilde  følge 
Li-Hung-Changs  gode  Raad,  og  det  er  muligt,  at  dette  virkelig  ogsaa 
har  været  Hensigten,  men  at  den  Epidemi  af  anti-fremmede  Demon- 
strationer, som  i  1868  brød  ud  i  Provinserne  og  kulminerede  med  Mas- 
sakkren  i  Tientsin  den  21.  Juni  1870,  hvor  16  franske  Søstre,  den 
franske  Konsul  samt  en  russisk  Købmand  og  hans  Hustru  blev  myrdet 
af  den  rasende  kinesiske  Pøbel,  som  samtidig  afbrændte  Katolikernes 
Katedralkirke,  bragte  Kinas  Politik  ind  i  et  andet  fremmed-fjendtligt 
Spor,  og  tvang  Regeringen  til  at  gøre  Front  imod  de  Fordringer  paa 
Erstatning  og  Afbigt,  som  ganske  naturligt  fremkom  fra  fransk  Side  paa 
de  overfaldne  og  forurettede  Missioners  Vegne. 

Ialtfald  sendtes  i  November  1867  den  første  virkelige  kinesiske 
Mission  under  Ledelse  af  den  tidligere  amerikanske  Gesandt  i  Peking 
Anson  Burlingame  paa  en  Rundrejse  til  Amerika  og  Evropa,  hvor  Mis- 
sionen forresten  ikke  foretog  sig  videre  end  at  modarbejde  de  Negocia- 
tioner,  som  i  1868  blev  indledet  i  Peking,  for  en  Revision  af  de  bestaa- 
ende  Traktater,  hvilket  ogsaa  tildels  lykkedes,  ialtfald  saa  vidt,  at  Nego- 
ciationerne  blev  trukket  i  Langdrag  og  Kineserne  fik  den  Chance  til 
Udsættelse  og  Omsvøb,  som  de  elskede  saa  højt,  og  som  fra  det  tidligste 
Samkvem  med  Evropæerne  havde  været  Rygmarven  i  al  deres  Politik 
og  Kærnen  i  deres  Diplomati. 

Tientsin  Massakkren,  der  saa  at  sige  fandt  Sted  for  Øjnene  af  de 
der  bosatte  Evropæere,  var  forudset,  og  de  katolske  Missionsmyndig- 
heder  var  advaret  Dage  iforvejen  af  den  højeste  kinesiske  Mandarin 
paa  Stedet  Chung-Hou,  en  Mantsjur,  der  fungerede  som  „Handels- 
Kommissær"  et  Slags  øverste  Leder  af  Handelssamkvemmet  mellem 
Evropæerne  og  Kineserne.  Vicekongen  i  Provinsen  Tseng  Kwo-fan, 
bekendt  som  Taiping  Oprørets  Undertrykker,  havde  sin  officielle  Re- 

sidents  i  Pavting-fu  en  125  Kilometer  borte  i  det  Indre  og  hans  Under- 
givne, Præfekten  og  Underpræfekten,  var  de  for  Massakkren  direkte 
ansvarlige  kinesiske  Myndigheder.  Chung-Hou  havde  flere  Uger  ifor- 
vejen  indmeldt  til  Peking  Regeringen,  at  Befolkningen  var  blevet  op- 
hidset ved  udspredte  Rygter  om,  at  de  franske  Søstre  lokkede  kinesiske 
Born  til  sig  for  at  dræbe  dem  og  bruge  deres  Øjne  og  Hjerter  som 
„Medicin",  men  havde  præket  for  døve  Øren  til  begge  Sider,  saa  at 


Ruiner  af  den  katolske  Kirke  i  Tientsin. 


Overfaldet  og  Massakkren,  der  lededes  af  det  indfødte  Tientsin  Brand- 
korps, fik  de  sørgelige  Følger  som  de  fik.  Det  blev  forresten  Chung- 
Hou,  der  efter  lange  Forhandlinger  mellem  den  franske  Gesandt,  Mr. 
Rochechuart  ogTsungli-Jamen  og  efter  at  17  mer  eller  mindre  skyldige 
Kulier,  en  for  hver  af  de  myrdede  Franske,  var  blevet  halshugget  og  en 
Erstatning  betalt  af  Kina  blev  sendt  som  speciel  Afsending  til  Frankrig 
med  en  Afbigt  for  det  skete.  Det  er  vistnok  rimeligt  at  antage,  at  alene 
Frankrigs  Krig  med  Tyskland  afværgede  en  fransk  Straffe-Ekspedi- 
tions Afsendelse  mod  Kina  paa  dette  meget  kritiske  Tidspunkt. 

Avdientsspørgsmaalet,  hvorpaa  de  fremmede  Gesandter  i  Peking 
synes  at  have  lagt  en  Vægt,  der  kun  kan  forstaas  ud  fra  den  Forudsæt- 
ning, som  de  maa  have  lagt  til  Grund  for  deres  Betragtninger,  at  i  Kina 
er  Formen  det  væsentligste  —  Indholdet  det  underordnede,  og  at  Ge- 
sandternes Stilling  i  Folkets  Øjne  vilde  vedblive  med  at  være  nedvær- 

diget  og  underordnet  saa  længe  de  ikke  skønnedes  værdige  at  „beskue 
Dragens  Aasyn",  var  imidlertid,  som  Li-Hung-Chang  havde  foreslaaet 
det,  blevet  udskudt  indtil  Tung-Chih  blev  myndig,  og  selv  overtog  Re- 
geringen, da  det  atter  bragtes  frem  af  Gesandterne,  som  udbad  sig  kollek- 
tiv Tilladelse  til,  i  Lighed 
med  hvad  der  var  tilstaaet 
KinasRepræsentanterved 
evropæiske  Hoffer,  per- 
sonlig at  overbringe  Hans 
Majestæt  deres  Lykønsk- 
ninger. Efter  lange  For- 
handlinger.hvorunder  Ki- 
nesernegjorde deresyder- 
ste for  at  paatvinge  Ge- 
sandterne saa  ydmygende 
Ceremonier  som  muligt 
i  Forbindelse  med  Avdi- 
entsen,  maatte  de  opgive 
deres  første  Skanse :  „  Ko- 
tow",  og  nøjes  med  at  følge 
Li-Hung  Changs  Raad  om 
at  henlægge  Avdientsen  til 
en  Pavillon  i  den  „forbud- 
ne Stad".  Selve  de  Cere- 
monier, som  skulde  følges, 
blev  i  de  alier  mindste  De- 
taljer forhandlet  og  aftalt 
mellem  Gesandterne  og 
Tsungli-Jamen,  forinden 
Dagen  blev  endelig  be- 
stemt. Dette  typiske  kine- 
siske Omsvøbsdepartement,  som  foruden  Præsidenten,  der  altid  varen 
kejserlig  Prins,  i  mange  Aar  Prins  Kung,  forestodes  af  6  Vicepræsiden- 
ter, hvoraf  3  Mantsjurer  og  3  Kinesere,  var  i  sin  Tid  oprettet  med  det 
Formaal,  at  alle  Forhandlinger  med  de  fremmede  Gesandter  i  Peking 
skulde  foregaa  derigennem.  Situeret,  som  den  var,  i  en  snæver  obskur 
Gade,  der  ovenikøbet  bar  det  ominøse  Navn  „de  tributpligtige  Natio- 
ners Gade",  var  denne  Jamen  (Betegnelsen  for  en  Mandarins  Embeds- 
bolig) alene  ved  sin  blotte  Tilstedeværelse  en  Haan  og  en  Fornærmelse 
mod  de  Fremmede.  Hertil  kom  yderligere,  at  de  6  Vicepræsidenter, 


Medlemmer  af  Tsungli-Jamen. 

hvoraf  mindst  2  (en  Mantsjurer  og  en  Kineser)  skulde  være  nærværende 
ved  enhver,  selv  den  ubetydeligste  Diskussion  eller  Forhandling,  sæd- 
vanlig udtoges  mellem  de  mest  konservative  og  forbenede  Fremmed- 
hadere af  Hovedstadens  Mandarinat,  som  paa  alle  Maader  ved  Udflugter, 
Forhalinger  og  Smaauartigheder  lagde  destørst  mulige  Vanskeligheder 
ivejen  for  enhver  venskabelig  Forstaaelse  og  gjorde  Tilværelsen  utaale- 
lig  for  de  ulykkelige  fremmede  Diplomater,  som  en  ublid  Skæbne  for- 


Første  Avdients  hos  Kinas  Kejser. 

dømte  til  at  tilbringe  Aar  af  deres  Liv  under  de  i  alle  Maader  ubehage- 
lige Forhold  i  Kinas  alt  andet  end  tiltrækkende  Hovedstad,  hvad  Peking 
dengang  var  i  endnu  langt  højere  Grad  end  Tilfældet  blev  senere. 

Paa  den  aftalte  Dag  og  Time  blev  alle  de  Gesandter,  som  havde  del- 
taget i  Avdientsforhandlingerne,  afhentede  i  de  forskellige  Legationer  i 
Tartarstaden  af  dertil  deputerede  Hofkavalerer,  der  førte  hele  Kaval- 
kaden, fordelt  i  forskelligtfarvede  Bærestole  efter  deres  Rang  og  under 
Eskorte  af  en  Afdeling  af  den  mantsjuriske  Kejsergarde,  péle  mele  ind 
i  den  „forbudne  Stad",  snarere  som  en  Skare  Fanger  end  som  Repræ- 
sentanterne for  Verdens  højst  civiliserede  og  mægtigste  Statsmagter. 

Herinde  gik  Turen  til  en  mindre  noget  afsides  beliggende  Pavillon, 
hvor  de  tidligere  Kejsere  havde  haft  for  Skik  at  modtage  de  periodiske 
Gesandtskaber  fra  Kinas  Vasalstater,  Siam,  Annam  og  Tongking,  og 
her  fandt  endelig  Avdientsen  Sted.  Japans  Afsending,  som  havde  Am- 


ENKEKEJSERINDE-PERIODERNE  123 

bassadørs  Rang,  blev  modtaget  forst  og  alene,  og  derefter  de  engelske, 
russiske,  amerikanske  og  hollandske  Gesandter  i  en  samlet  Klynge, 
tilsidst  i  særlig  Avdients  den  franske  Gesandt,  for  at  overbringe  sin 
Regerings  Svar  paa  Chung-Hous  Sendelse  i  Anledning  af  Tientsin 
Massakkren  1870.  Kejseren  havde  Plads  paa  en  Forhøjning  i  Værelsets 
Baggrund  foran  et  stort  tæppebelagt  Bord,  der  skjulte  hans  Ben.  Paa 
de  Trin,  som  førte  op  til  denne  Forhøjning  knælte  til  begge  Sider  en 
Skare  mantsjuriske  Prinser  og  Mandariner  i  fuld  Galladragt,  Prins 
Kung,  Præsident  for  Tsungli-Jamen  forrest  imellem  dem  og  nærmest 
Kejserens  Person.  De  fremmede  Gesandter,  som  var  i  Uniform,  blev 
opstillet  i  en  Række  i  nogen  Afstand  fra  Forhøjningen,  og  en  Tolk  op- 
læste paa  kinesisk  det  Lykønskningsdokument,  hvis  Redaktion  var 
blevet  minutiøst  afhandlet  og  bestemt  i  Forvejen.  Prins  Kung  „koto- 
wede"  for  Kejseren  og  oversatte  Tolkens  Ord  paa  Mantsjurisk,  hvor- 
efter Kejseren  uhørligt  henvendte  en  ganske  kort  Sætning  til  Prinsen, 
der  igen  oversatte  denne  til  Kinesisk  henvendt  til  Gesandternes  Tolk, 
som  gentog  hvad  Prinsen  sagde  paa  Fransk.  En  efter  en  gik  derpaa 
Gesandterne  frem  til  Forhøjningen  og  op  ad  dennes  tre  Trin  med  deres 
respektive  Kredentialer  i  den  oprakte  højre  Haand. 

I  Tavshed  lagde  de  Dokumentet  paa  Bordet  foran  den  som  en  Sten- 
blok ubevægelige  tavse  Kejser,  hvorefter  de  uden  et  Ord  baglæns  gik 
ned  igen  af  Trinene  og  tilbage  til  deres  Plads  i  Rækken,  for  saa  sluttelig, 
ogsaa  baglæns,  at  trække  sig  tilbage  fra  Avdientshallen.  Ceremonien  var 
forbi.  Den  Avdients,  som  det  havde  taget  Aar  at  fremtvinge  og  Maane- 
der  at  arrangere,  havde  varet  mindre  end  10  Minutter,  men  som  den 
britiske  Gesandt  skrev:  „Kina  havde  for  første  Gang  i  Rigets  Historie 
brudt  med  sin  Tradition  om  isoleret  Overhøjhed,  maaske  ikke  med  sin 
gode  Vilje,  men  ikke  desto  mindre  paa  en  Maade  som  for  bestandig 
havde  skrinlagt  denne  Fiktion."  Hvis  dermed  mentes,  at  Avdients- 
spørgsmaalet  nu  var  løst,  tog  Gesandten  mærkelig  fejl.  Ikke  mindre 
end  18  Aar  skulde  forløbe  inden  fremmede  Gesandter  igen  havde  den 
Ære  at  skue  „Herren  over  ti  tusind  Aar"  Aasyn  til  Aasyn. 


III 

TUNG  CH1HS  REGERING  OG  DØD 


Tung-Chih  blev,  17  Aar  gammel,  gift  med  Aluté,  en  ung  Dame  hø- 
rende til  det  højeste  mantsjuriske  Aristokrati,  og  umiddelbart  derefter, 
i  November  1872,  udstedte  de  to  Regentinder  et  Dekret,  hvori  de  op- 
friskede Mindet  om  de  Begivenheder,  som  i  sin  Tid  havde  bevæget 
dem  til  „nødtvungen  at  overtage  Regentskabet",  samt  meddelte  Prin- 
serne, Mandarinerne  og  Folket,  at  da  Kejseren  nu  havde  fuldendt  sin 
Opdragelse,  vilde  Regeringen  blive  lagt  i  hans  Haand.  Hof-Astrono- 
merne beordredes  til  at  udvælge  en  heldig  Dag  for  denne  store  Be- 
givenhed, og  da  den  26de  Dag  af  den  første  Maaned  var  blevet  udpeget 
som  saadan,  fulgte  følgende  Dekret,  det  sidste  som  de  to  Regentinder 
udstedte  under  deres  første  Regentskab,  og  som  er  typisk  for  denne 
Art  af  kinesiske  officielle  Dokumenter  ved  den  udsøgte  Stil  og  det  rene 
Sprog,  hvori  Dekretet  er  affattet,  samt  ved  de  faderlige  Formaninger, 
hvormed  det  vrimler. 

„Hans  Majestæt  tiltræder  idag  Arven  efter  sine  høje  Fædre  og 
overtager  Regeringens  Ledelse.  Vor  Glæde  ved  denne  lykkelige  Be- 
givenhed er  til  en  vis  Grad  blandet  med  Følelser  af  Ængstelse  for 
denne  Forandrings  mulige  Følger.  Men  Vi  har  i  Tanke  den  Sandhed, 
at  hans  høje  Forfædre  alle  har  frygtet  Himlen  og  bestræbt  sig  for  at 
følge  deres  Forgængeres  hellige  Traditioner.  Freden  er  endnu  i  dette 
Øjeblik  ikke  fuldstændig  genoprettet  i  Kejserriget,  og  Oprøret  raser 
endnu  i  Jiinnan,  Shensi  og  de  nordvestlige  Regioner.  Det  er  Kejserens 
Pligt  bestandig  at  erindre  Storheden  af  det  Værk,  som  Himlen  og 
hans  Forfædre  har  lagt  paa  ham  alene  og  at  adlyde  Dynastiets  Hus- 
lov i  alt.  De  Tider,  da  han  ikke  er  optaget  af  Statssager,  bør  han  an- 
vende til  at  studere  Klassikerne  og  Historiens  Erfaringer,  samt  om- 
hyggelig sætte  sig  ind  i  de  Aarsager,  som  har  frembragt  god  eller  slet 
Regering  fra  de  tidligste  Tider  ned  til  Dagen  idag.  Han  bør  være 

aarvaagen  og  flittig  og  bestræbe  sig  for  at  fuldkommengore  sin  Rege- 
ring. Saadant  har  været  Vor  bestandige  Bestræbelse  siden  Vi  paatog 
Os  Regentskabet;  det  eneste  Ideal,  som  Vi  bestandig  har  haft  for  Øje." 

Dekretet  slutter  med  at  paalægge  Medlemmerne  af  det  „store  Raad" 
og  de  „høje  Provins  Avtoriteter"  at  tjene  Tronen  trofast  og  loyalt. 

Hermed  nedlægger  altsaa  de  to  Regentinder  deres  Formynderskab 
og  træder,  ialtfald  formelt,  tilbage  fra  Regeringen,  hvad  dog  imidlertid 
ikke  forhindrer  Tzu-Hsi  for  sit  Vedkommende  i,  direkte  saavelsom 
indirekte,  at  blande  sig  i  Statssager  og  i  indre  Administrationsanliggen- 
der.  Direkte  derved  at  hun  som  Kejsermoder  gor  Fordring  paa  at  Kej- 
seren, hendes  Søn,  raadforer  sig  med  hende  og  følger  hendes  Raad  i 
alle  vigtigere  Sporgsmaal,  og  indirekte  gennem  de  Ministre  og  Hof- 
mænd, hun  ansætter  i  Kejserens  Omgivelser,  og  som  alle  er  hendes 
Tilhængere  og  Kreaturer,  der  ovenikøbet  fra  Begyndelsen  er  paa  det 
Rene  med,  at  Tung-Chihs  Regering  bliver  af  kort  Varighed,  og  at  det 
gamle  Regimente  kun  for  en  stakket  Tid  har  lagt  Kommandostaven  til- 
side. Kejseren,  der  har  arvet  sin  Moders  avtokratiske  og  ubeherskede 
Natur,  men  ikke  hendes  Intelligents  og  Klogskab,  faar  snart  at  føle,  at 
hans  Myndighed  kun  eksisterer  af  Navn,  og  at  hans  Ro  og  Fred  af- 
hænger af,  at  han  underkaster  sig  hendes  Vilje  i  et  og  alt.  Hans  sønlige 
Forpligtelser,  som  i  kinesisk  Opfattelse  gaar  fremfor  alle  andre  Hensyn, 
sammen  med  hans  Uerfarenhed  og  Mangel  paa  Karakter,  tvinger  ham 
iknæ,  og  det  varer  ikke  længe  før  saavel  han  som  den  unge  Kejserinde 
Aluté  maa  bøje  sig  for  den  langt  overlegne  og  langt  stærkere  Tzu-Hsi. 
Hertil  kommer,  at  den  unge  Mands  Helbred  staar  paa  yderst  svage 
Fødder,  og  hans  Sæder  og  Moral  paa  endnu  svagere.  Hans  Opdragelse 
var  med  Forsæt  eller  tilfældigt  blevet  stærkt  forsømt,  og  det  manglede 
ikke  paa  Beskyldninger  da  og  senere  for  at  dette  var  sket  med  hans 
Moders  Vidende  og  Vilje  efter  en  nøje  forud  overlagt  Plan  gaaende  ud 
paa  at  nedbryde  hans  Helbred,  dels  for  at  forkorte  hans  Liv,  og  dels 
for  at  forhindre,  at  han  efterlod  sig  Sønner.  Hvorom  alting  er,  og  selv 
om  man  ikke  vil  skænke  en  saa  oprørende  Tanke  Tiltro  som  at  en 
Moder  med  fuldt  Overlæg  skulde  kunne  planlægge  sin  eneste  Søns 
tidlige  Død  for  selv  at  kunne  beholde  Magten,  saa  var  det  dog  saa,  at  det 
paa  dette  Tidspunkt  var  stærkt  i  Tzu-Hsis  Interesse,  at  Tung-Chih  ikke 
efterlod  sig  en  Tronarving,  og  alle  kinesiske  Historieskrivere  synes 
enige  om,  at  hun  ikke  alene  havde  set  igennem  Fingre  med  hans  Hang 
til  Udsvævelse,  men  havde  omgivet  ham  med  et  talrigt  Slæng  af  Gil- 
dinge og  unge  Kvinder  endnu  forinden  han  var  voksen.  Nok  er  det,  at 

den  unge  Kejser  tiltraadte  Regeringen  som  et  moralsk  og  fysisk  ødelagt 
Menneske,  og  at  han  derefter,  uden  nogetsomhelst  Hensyn  og  uden  at 
ville  lytte  til  Raad  eller  Advarsel  fra  nogen  Side,  hengav  sig  til  allehaande 
Udsvævelser.  Som  en  anden  forvrænget  Harun-al-Rashid  tilbragte  han 
sine  Nætter  i  det  laveste  og  sletteste  Selskab  i  den  kinesiske  Bys  Opi- 
umshuler  og  Kvindekipper,  hvorfra  han  ofte  først  vendte  hjem  til  „Pa- 
ladset" længe  efter  at  den  traditionelle  tidlige  Avdientstime  var  forløben 


Fra  „Paladset 


-  til  Spot  og  Spe  for  de  mange  Statsmænd  og  Dignitarer,  som  havde 
maattet  vente  og  nu  blev  ufrivillige  Vidner  til  den  unge  Libertiners 
skandaløse  Færd. 

Det  ventede  Resultat  udeblev  da  heller  ikke  længe.  Ikke  to  Aar  efter 
at  han  havde  tiltraadt  Regeringen  døde  Tung-Chih  kun  19  Aar  gammel 
af  Smaakopper,  som  han,  sammen  med  en  anden  modbydelig  Sygdom, 
havde  paadraget  sig  under  sine  natlige  Orgier,  og  hvorfor  der  ikke  var 
skaffet  ham  ordenlig  Lægehjælp. 

Ved  Tung-Chihs  Død,  der  fandt  Sted  i  „Paladset"  den  13de  Januar 
1895  i  Overværelse  af  de  to  gamle  Enkekejserinder,  Prins  Kung  og 
Prins  Chun  (gift  med  Tzu-Hsis  yngre  Søster)  saavelsom  Jung  Lo,  gjaldt 
det  altsaa  for  Tzu-Hsi  om,  at  der  valgtes  en  passende  Efterfølger,  saa 
at  hendes  og  Tzu-Ans  tidligere  Regentskab  kunde  blive  fornyet  for  en 
længere  Aarrække.  Altsaa  et  Barn,  for  hvem  de  to  høje  Damer  legalt 

kunde  blive  Formyndersker  som  i  sin  Tid  for  Tung-Chih  selv.  Denne 
havde  ikke,  hvad  undertiden  sker  i  Kina,  udnævnt  sin  Efterfølger,  mens 
han  levede,  men  uheldigvis  for  de  to  Enkekejserinder  erklærede  hans 
Gemalinde  Kejserinde  Aluté  sig  for  at  være  med  Barn,  hvilket  i  meget 
hoj  Grad  forplumrede  Situationen,  særlig  forTzu-Hsi  personlig.  Fødte 
nemlig  den  unge  Enkekejserinde  en  Søn  til  Verden,  hvorved  hun  altsaa 
avancerede  til  „Kejsermoder",  vilde  saavel  hun  som  Tzu-An  efter  kine- 
sisk Etikette  og  den  dynastiske  Huslov  stige  i  Rang  overTzu-Hsi,  hvis 
Titel  som  „Kejsermoder"  var  ophørt  ved  Tung-Chihs  Død,  og  hendes 
oprindelige  Titel  som  2den  Enkekejserinde  var  lavere  end  hendes  to 
Medbejlerskers,  hvorfor  disse  vilde  være  selvskrevne  til  at  blive  Regen- 
ter og  Tzu-Hsi  til  at  forsvinde  i  Forglemmelsens  Dyb,  om  hun  da  ikke, 
hvad  der  ikke  var  saa  ualmindeligt,  blev  ryddet  af  Vejen  med  det 
samme. 

Dernæst  fandtes  der  endnu  to  Tronæmner,  nemlig  Sønnerne  af 
Prins  Tsai  og  Prins  Kung,  der  begge  hørte  til  ældre  Grene  af  det 
kejserlige  Hus,  men  som  var  i  en  Alder,  der  ikke  udkrævede  Regent- 
skab, og  som  hver  for  sig  kunde  gøre  Regning  paa  Støtte  for  deres 
Kandidatur  i  det  kejserlige  Klansraad,  som  vilde  komme  til  at  bestemme 
Successionen. 

Gode  Raad  var  dyre,  og  det  stod  selvfølgelig  Tzu-Hsi  klart,  at  despe- 
rate Forholdsregler  maatte  tages,  om  hun  skulde  forblive  ved  Magten. 
Med  det  hende  egne  Mod  og  Snarraadighed  lod  hun  ikke  meget  Vand 
løbe  i  Stranden,  forinden  hun  skred  fra  Tanke  til  Handling. 

Saasnart  det  stod  hende  klart,  at  Tung-Chihs  Død  var  umiddelbart 
forestaaende,  sendte  hun  hemmelig  Bud  til  Li-Hung-Chang,  dengang 
Vicekonge  i  Chili-Provinsen  og  bosat  i  Tientsin,  en  100  Kilometer  fra 
Peking.  Hun  underrettede  Li,  der  var  hendes  svorne  Tilhænger,  en 
gammel  Soldat  og  en  modig  Mand,  om  Tingenes  Tilstand,  satte  ham  ind 
i  sine  Planer  og  besvor  ham  sporenstregs  at  komme  til  Peking  med 
sine  Soldater,  (paa  dette  Tidspunkt  de  eneste  i  Kina,  der  var  oplærte  af 
fremmede  Officerer  og  bevæbnede  med  moderne  Vaaben)  for  at  be- 
skytte hende  og  hindre  Uroligheder  ved  Kejserens  Død  og  Udnævnel- 
sen af  hans  Efterfølger. 

Li-Hung-Chang  var  ikke  længe  om  at  adlyde  sin  Beskytterindes 
Ordre.  I  36  Timer  marscherede  han  til  Peking  i  Spidsen  for  4000  Mand 
Kavalleri,  Artilleri  og  Infanteri,  ankom  ved  Midnatstid  til  en  af  Bypor- 
tene, som  paa  Tzu-Hsis  hemmelige  Befaling  blev  holdt  aaben  for  ham, 
og  hvor  han  besatte  alle  Adgangene.  Hver  eneste  af  hans  Soldater  holdt 
i  Munden  en  Træpind,  for  at  hindre  ham  i  at  tale,  medens  Hestenes 

Seletøj  og  Kanonernes  Hjul  var  omvundet  med  Halm  for  at  kvæle  hver 
Lyd.  Ved  Ankomsten  til  Muren  rundt  „den  forbudne  Stad",  hvor  en 
Afdeling  mantsjuriske  Bannermænd  havde  Vagt,  blev  alle  Vagtposterne 
afløst  af  Lis  Anhui-Mænd,  og  enhver  Mantsjur,  der  ikke  erklærede  sig 
for  Tzu-Hsi,  blev  bunden  og  arresteret.  Artilleriet  blev  beordret  til  at 
besætte  alle  Adgangene.  Kavalleriet  patroljerede  i  Gaderne  og  Li  selv 
med  sin  Livvagt  omringede  den  Pavillon,  hvor  Tzu-Hsi  opholdt  sig 

sammen  med  sin  Søster, 
dennesMand  PrinsChun 
ogderes4aarigeSøn,som 
hun  havde  udset  til  Tron- 
arving. Den  gryende  Dag 
fandtaltberedti  „denfor- 
budne Stad  ",alle  strategi- 
ske Punkter  besat  af  Lis 
Tropper  og  „Paladset", 
hvor  Kejservalget  efter 
den  forud  lagtePlan  skul- 
de findeStedsammeMor- 
gen,  fyldt  med  bevæbne- 
de Gildinge  i  Tzu-Hsis 
Sold. 

De  to  gamle  Enkekej- 
serinder sad  ved  denne 
enestaaende  Lejlighed  li- 
geoverfor hinanden  iden 
store  Tronhal  paa  ensar- 
tede Tronstole,  medens 
alle  de  øvrige  Tilstedeværende,  25  ialt,  derimellem  kun  5  Kinesere, 
knælede  rundt  om  i  Hallen,  tavse  og  forventningsfulde.  Medlemmerne 
af  det  „store  Raad",  og  enkelte  af  de  højeste  Embedsmænd  i  Hoved- 
staden, Prins  Tsai-Chih  og  Prins  Kung,  der  repræsenterede  de  legitime 
Arvinger  til  Dragetronen,  var  tilstede.  Derimod  havde  den  unge  Enke- 
kejserinde, Aluté,  efter  Tzu-Hsis  udtrykkelige  Ordre  ikke  faaet  Adgang 
til  Forsamlingen,  da  det  netop  var  en  Del  af  hendes  Politik  helt  at  igno- 
rere den  Mulighed,  at  Tung-Chihs  Enke  kunde  føde  en  Tronarving,  en 
Mulighed,  der  vilde  have  gjort  det  forestaaende  Valg  lovstridigt  og 
ugyldigt. 

Som  en  Selvfølge,  og  af  egen  Magtfuldkommenhed,  indtog  Tzu-Hsi 
Præsidiet  i  den  notable  Forsamling.  Et  Forslag  fra  Prins  Kungs  Side 

om  at  udsætte  Valget  indtil  det  viste  sig  om  Aluté  fodte  en  Prins,  som 
da  vilde  være  Tronarving  i  den  direkte  Linje,  fejede  Tzu-Hsi  tilside 
med  den  Indvending,  at  en  saadan  Opsættelse,  der  vilde  medføre,  at 
Tronen  stod  ledig  i  Maaneder,  kunde  i  disse  urolige  Tider  fore  til  en 
Fornyelse  af  Oproret  imod  Dynastiet. 

„Naar  Reden  er  ødelagt,  hvad  bliver  der  saa  af  Æggene",  spurgte 
hun  Forsamlingen.  Prinserne  og  Klansmændene,  der  hældede  til  Prins 
Kungs  Forslag,  blev  overstemt  af  Statsraadets  Medlemmer  og  af  de 
øvrige  Mandariner,  der  anerkendte  Styrken  af  Tzu-Hsis  Argument  og 
frygtede  for  at  gaa  imod  hende.  Tzu-An  foreslog  nu  at  vælge  Prins 
Kungs  17aarige  Son,  der  forresten  var  bekendt  i  Peking  for  sine  Ud- 
svævelser og  sin  Voldsomhed.  I  Overensstemmelse  med  kinesisk  Eti- 
kette „kotowede"  Prins  Kung  for  Enkekejserinderne  og  erklærede,  at 
hans  Familje  var  uværdig  til,  at  en  saadan  Ære  skulde  falde  i  dens  Lod, 
hvorimod  han  foreslog  at  vælge  Pu-Lun,  en  Son  af  Prins  Tsai-Chih, 
Kejser  Tao-Kuangs  Sønnesøn.  Tzu-  Hsi,  som  altid  havde  Kinas  Historie 
paa  sine  Fingerspidser,  imødegik  dette  Forslag  med  den  Indvending,  at 
da  Tsai-Chihs  Fader  kun  var  en  adopteret  Søn  af  Ji-Wei  (Tao-Kuangs 
ældste  Søn)  kunde  hans  Sons  Valg  ikke  komme  i  Betragtning,  hvorefter 
hun,  uden  nogen  videre  Diskussion  vendende  sig  imod  Tzu-An,  og  ig- 
norerende Prins  Kungs  Sons  Kandidatur  foreslog  som  sin  Kandidat 
Tsai-Tien,  Søn  af  Prins  Chun,  Kejser  Hsien-Fengs  syvende  Søn  (Prins 
Kung  var  dennes  6te  Søn  og  altsaa  ældre  end  sin  Broder  Prins  Chun) 
og  hendes  kødelige  Nevø,  medens  hun  samtidig  med  Eftertryk  tilraa- 
dede  Forsamlingen  ikke  at  spilde  Tiden  med  ørkesløse  Diskussioner! 

Prins  Kung  vovede  endnu  en  Indvending,  som  Tzu-Hsi  besvarede 
med  en  kort  Befaling  om  at  sætte  Valget  under  Afstemning.  Her  stemte 
syv  af  Prinserne  med  Prins  Chun  i  Spidsen  for  Pu-Lun,  og  tre  for 
Prins  Kungs  Søn,  medens  alle  de  øvrige  tilstedeværende  gav  deres 
Stemmer  til  Tzu-Hsis  Kandidat  tvunget  af  Omstændighederne  og  af — 
Li  Hung-Changs  Soldater. 

Saasnart  Afstemningens  Resultat  forelaa,  Klokken  ni  om  Aftenen, 
lod  Tzu-Hsi  den  ny  Barnekejser  afhente  og  under  stærk  Bedækning 
føre  til  det  Palads,  hvor  Tung-Chihs  Katafalk  henstod,  for  som  sin 
første  Regeringshandling  at  „kotowe"  til  sin  Forgængers  Mane.  Alle- 
rede den  følgende  Morgen  kundgjordes  et  Dekret,  undertegnet  af  de  to 
Enkekejserinder,  hvori  det  hed,  at  „Vi  var  absolut  tvungen  til  at  vælge 
Tsai-Tien  til  Tronarving",  og  hvori  det  bestemtes,  at  han  skulde  be- 
tragtes som  adopteret  af  sin  Bedstefader  Hsien-Feng,  som  dennes  Søn, 
men  at  hans  første  Søn  igen  skulde  adopteres  som  Tung-Chihs  Søn  — 

alt  for  at  raade  Bod  paa  det  umiskendelige  Brud,  som  var  begaaet  paa 
Førstefødselsretten  og  Dynastiets  Huslov.  Ved  samme  ægte  kinesiske 
Fiktion  blev  ikke  alene  Successionen  formelt  bragt  i  Orden,  men  saavel 
Hsien-Feng  som  Tung-Chih  blev  forsynet  med  en  direkte  Descendent 
i  den  adopterede  Søns  og  Sønnesøns  —  Barnekejserens  —  Lignelse, 
der  kunde  bringe  de  foreskrevne  Offringer  til  de  høje  Afdødes  Sjæle  i 
Aandeverdenen. 

Den  ny  Regent  fik  Navnet  „Kuang-Hsii",  som  betyder  „Glim- 
rende Efterfølge",  og  under  dette  Navn  kendtes  Kejseren  til  sin  Død. 
Meningen  dermed  var  at  understrege  at  han  var,  hvad  han  jo  netop  ikke 
var,  en  Efterkommer  af  de  tidligere  mantsjuriske  Kejsere  i  lige  ned- 
stigende Linje. 

De  to  Enkekejserinder  Tzu-An  og  Tzu-Hsi  overtog  som  en  Selv- 
følge Regentskabet  og  Formynderskabet  for  „Kuang-Hsii",  dog  først 
efter  at  de  for  en  Forms  Skyld  havde  foregivet  sig  uvillige  og  uværdige 
hertil,  og,  som  det  hed  i  Dekretet,  der  meddelte  deres  Udnævnelse, 
„kun  bevæget  til  at  overtage  dette  vigtige  og  ansvarsfulde  Hverv  af 
Mandarinernes  og  Folkets  indtrængende  Bønner".  En  af  deres  første 
Regeringshandlinger  var  at  benaade  Tung-Chihs  Enke  med  en  høj 
Ærestitel,  hvad  dog  ikke  hindrede,  at  hun  ogsaa  „besteg  Dragevognen", 
for  at  slutte  sig  til  sin  forudgangne  Ægtefælle,  allerede  den  følgende  24de 
Marts.  Hun  begik  Selvmord  i  sit  Palads  ved  at  sluge  Opium,  som  en 
Protest  imod  den  Uret,  der  var  overgaaet  hende  og  hendes  ufødte  Barn. 
Selvfølgelig  manglede  det  ikke  paa  Antydninger  af  at  hendes  belejlige 
Bortgang  var  foranlediget  af  Tzu-Hsi,  for  hvem  nu  atter  Vejen  til  Mag- 
ten laa  aaben;  den,  hun  ikke  tøvede  med  at  betræde. 

Saasnart  alt  var  tilfredsstillende  ordnet  i  „Paladset",  og  nogle  af 
Tzu-Hsis  farligste  Fjender  og  Modstandere  var  fjernet,  —  nogle  ført  i 
Fængsel,  andre  forvist  til  Mantsjuriet,  —  forsvandt  Li  Hung-Chang  med 
sine  Soldater  ligesaa  pludselig  og  ubemærket  som  han  var  kommen,  og 
de  to  Enkekejserinders  andet  Regentskab  tog  sin  Begyndelse. 


IV 

ANDET  REGENTSKAB 


Den  4aarige  Barnekejsers  første  Opdragelse  blev,  i  Overensstem- 
melse med  ældgammel  Skik,  lagt  i  Hænderne  paa  Gildingene  og  Kvin- 
derne i  „Paladset",  under  Opsyn  af  hans  to  Tanter,  Enkekejserinde- 
Regenterne,  i  „Janghsien-tien"  („Hjerte-Fostrings  Hallen"),  hvor  han 
beboede  de  samme  Værelser  som  Dynastiets  syv  foregaaende  Kejsere 
før  han,  i  de  lave  enetages  Kiosker  og  Pavilloner,  som  ingen  Evropæ- 
ers  Fod  nogensinde  har  betraadt,  indtil  han  med  sit  syvende  Aar  be- 
gyndte paa  sine  Studeringer,  som  lededes  af  Lærere  udvalgte  med  den 
største  Omhu  mellem  Kinas  mest  fremragende  Lærde,  efter  et  i  For- 
tidens Annaler  nøje  beskrevet  System,  der  under  ingen  Omstændighe- 
der turde  fraviges,  og  som  var  baseret  paa  det  samme  Grundsyn  som 
al  anden  Opdragelse  og  Undervisning  i  Kina,  det  vil  sige  Konfucius  og 
de  andre  Klassikeres  udødelige  filosofisk  pædagogiske  Værker. 

Kuang-Hsu  var  fra  sin  tidligste  Barndom  svagelig  og  lille  af  Vækst. 
Det  manglede  allerede  dengang  ikke  paa  Forudsigelser  om,  at  han  ikke 
vilde  overleve  sin  myndige  Tante  Tzu-Hsi,  og  at  han  under  alle  Om- 
stændigheder vilde  blive  den  sidste  af  sin  Slægt,  samt  at  han  netop  var 
valgt  til  Kejser  med  den  Betragtning  for  Øje,  saa  at  Tzu-Hsi  kunde  be- 
holde Magten  endnu  i  uoverskuelige  Tider,  da  hun  jo,  i  Tilfælde  af  sin 
kejserlige  Nevøs  Død  sønneløs,  vilde  have  det  i  sin  Magt  at  faa  et  tredje 
Barn  valgt  til  Tronfølger  og  saa  fremdeles,  saa  længe  hun  levede  og 
attraaede  Magtens  Sødme. 

Det  varede  imidlertid  ikke  længe,  inden  denne  nervøse  og  sygelige 
Dreng  blev  et  Tvistens  Æble  mellem  de  to  Regentinder,  da  han  hurtig 
gav  den  godhjertede  og  venlige  Tzu-An  Fortrinet  i  sin  barnlige  Hen- 
givenhed og  knyttede  sig  saa  nær  til  hende,  at  den  mistænksomme  her- 
skesyge Tzu-Hsi  heri  begyndte  at  se  en  Fare  for  sig  selv  og  for  sine 
Planer.  Ikke  alene,  at  hendes  Magt  og  Indflydelse  over  den  vordende 
Hersker  truedes  med  at  undergraves  og  tilsidst  tilintetgøres,  men  ogsaa 

at  hendes  Fjender  og  Modstandere  i  „Paladset",  og  da  navnlig  Prins 
Kung,  der  ganske  naturlig  ikke  tilgav  hende,  at  hun  havde  forbigaaet 
hans  Søn  ved  Kejservalget, derved  fik  en  Lejlighed  til  at  influere  paa  hen- 
des Medregent  og  Rival  i  Retning  af  Modstand  imod  hendes  Egenraa- 
dighed  og  Herskesyge,  hvilket  ved  forskellige  Lejligheder  ledte  til 


fi/iltlr 


Fra  „Paladset". 


aabent  Fjendskab  mellem  de  to  høje  Damer  og  deres  forskellige  Til- 
hængere i  Hovedstaden. 

Prins  Kung  havde  allerede  engang  tidligere  vovet  at  saa  Ufred  mel- 
lem de  to  Regentinder  ved  at  opmuntre  Tzu-An  til  at  gøre  Brug  af  sin 
Førsteret  som  Kejser  Hsien-Fengs  legitime  Kejserinde  til  at  trodse  og 
ydmyge  Tzu-Hsi,  idet  hun  efter  Prinsens  Raad  havde  indvilliget  i,  at 
Gildingeøversten  An  Te-Hai,  der  var  Tzu-Hsis  Yndling,  blev  gjort  et 
Hoved  kortere,  under  et  Besøg,  som  han  aflagde  i  Provinserne  for  at 
opkræve  Tribut.  Tzu-Hsi  var  fuldkommen  paa  det  rene  med,  at  hvis 
det  lykkedes  Prins  Kung  og  hendes  andre  Fjender  at  mage  det  saa- 
ledes,  at  den  unge  Kejser  blev  indtaget  mod  hende,  og  Tzu-An  sluttede 
sig  til  Modstanderne,  kunde  det  let  føre  til,  at  der  dannedes  et  Hofparti 
med  de  to  som  Centrer,  der  kunde  blive  en  overhængende  Fare  for 
hende  selv.  Hun  var  derfor  besluttet  paa  at  handle  i  hvad  hun  ansaa  for 
simpelt  Selvforsvar,  inden  Kuang-Hsii  naaede  Myndighedsalderen,  og 
da  i  Marts  1881  et  nyt  meget  alvorligt  Sammenstød  fandt  Sted  mellem 
hende  og  Tzu-An,  ogsaa  denne  Gang  over  en  Gilding  Li-Lien-Ying, 

der  havde  fulgt  An-Te-Hai  som  Øverste  i  „Paladset",  blev  Bruddet  mel- 
lem de  to  Regentinder  ulægeligt,  og  det  var  at  forudse,  at  en  Katastrofe 
var  uundgaaelig  og  nærforestaaende. 

Den  lod  da  heller  ikke  længe  vente  paa  sig.  Enkekejserinde  Tzu-An 
„besteg  Dragevognen  for  at  tiltræde  den  lange  Rejse"  ikke  tre  Maane- 
der  efter,  paa  den  10de  Dag  i  den  3die  Maaned.  En  saadan  mærkelig 
Tilfældighed  kunde  selvfølgelig  ikke  gaa  hen  uden  samtidig  at  genkalde 
i  Erindringen  flere  end  et  tidligere  Tilfælde,  hvor  en  lignende  Skæbne 
paa  et  eller  andet  belejligt  Tidspunkt  havde  ramt  Tzu-Hsis  Fjender  el- 
ler Modstandere,  og  det  hed  sig  aabenlyst  i  Peking,  at  Tzu-An  var  ryd- 
det af  Vejen  ved  Gift.  Tzu-Hsi  var  nu  Ene-Regentinde  og  Vejen  stod 
aaben  for  hende  til,  naar  hun  vilde,  at  ramme  hendes  farligste  og  ældste 
Fjende  Prins  Kung,  som  ved  Tzu-Ans  Død  mistede  sin  fornemste  Støtte 
i  det  kejserlige  Raad.  Det  passede  hende  imidlertid  ikke  af  flere  Grunde 
at  give  Afkald  paa  Prinsens  Tjeneste  som  Præsident  forTsungli-Jamen 
og  Tronens  mest  erfarne  Raadgiver  i  udenlandske  Anliggender  før  hen- 
ved tre  Aar  senere,  da  hun  benyttede  den  Lejlighed,  som  en  fransk 
Eskadres  Angreb,  under  Admiral  Courbet  paa  den  forsvarsløse  kinesi- 
ske Træflaade  ved  Foochow  uden  forudgaaende  Krigserklæring,  gav 
hende  til  at  vælte  Skylden  herfor  over  paa  Prins  Kung.  I  det  kejserlige 
Dekret,  hvori  hun  afskediger  Prinsen,  hvem  hun  paa  dette  Tidspunkt 
ovenikøbet  havde  mistænkt  for  at  intrigere  imod  hende  med  den  unge 
Kejser,  og  for  at  staa  bag  et  Memorial,  som  af  flere  Censorer  var  blevet 
indsendt  med  Beskyldninger  imod  hendes  egen  høje  Person  for  Ødsel- 
hed og  Umoralitet,  vender  hun  med  stor  Færdighed  netop  de  samme 
Vaaben  imod  ham  og  lader  det  hedde  i  Dekretet, at  hans  „Privatliv  var 
berygtet  for  sin  Umoralskhed  og  han  havde  vovet  at  anbefale  til  Tro- 
nens Udmærkelse  Personer,  som  havde  underkøbt  og  bestukket  ham 
hertil".  Med  den  hende  egne  Storhed  og  Barmhjertighed,  som  hun  saa 
fortrinlig  forstod  at  udfolde  for  Galleriets  Øjne,  naar  saadant  passede 
hende,  undskylder  hun  imidlertid  Prinsens  Fejltrin,  som  efter  Dyna- 
stiets Huslov  egentlig  fortjente  den  yderste  Straf,  med  at  „han  lider  af 
en  Række  komplicerede  Sygdomme  og  ikke  er  fuldt  ansvarlig  for  sine 
formastelige  Handlinger".  Hun  nøjes  derfor,  i  Betragtning  af  hans  tid- 
ligere Fortjenester,  og  som  et  Bevis  paa  den  kejserlige  Naade,  med  at 
fratage  ham  alle  hans  Embeder,  men  lade  ham  beholde  sin  arvelige  Ti- 
tel som  Prins,  og  tillader  ham  „at  trække  sig  tilbage  til  Privatlivet  for 
at  pleje  sit  Helbred".  Samtidig  med  Prins  Kung  ramte  Enkekejser- 
indens Unaade,  eller  rettere  Hævn,  en  Række  andre  Stormænd,  hans 
Venner  og  Medarbejdere,  som  blev  afsatte  fra  deres  Embeder  eller  de- 

graderede,  medens  Prins  Li,  tilhørende  en  yngre  Gren  af  Kejserhuset, 
blev  Præsident  for  Tsungli-Jamen  og  'Prins  Chun,  Kejserens  Fader, 
udnævntes  til  Tronens  nærmeste  Raadgiver  i  Kungs  Sted.  Denne  højt- 
begavede, udmærkede  og  erfarne  Statsmand,  den  største  Kina  har  ejet 
i  det  sidste  Aarhundrede,  forblev  i  10  Aar  udenfor  Statens  Tjeneste, 
indtil  Enkekejserinden  i  1894,  efter  Udbruddet  af  Krigen  med  Japan, 
atter  trængte  saa  stærkt  til  hans  Tjenester,  at  hun  endnu  en  Gang  kaldte 
ham  til  sin  Side.  Men  han  naaede  aldrig  sin  tidligere  Indflydelse,  skøndt 
han  indtil  sin  Død  i  1898,  som  i  gamle  Dage  under  det  første  Regent- 
skab, holdt  Ledelsen  af  Kinas  udenrigske  Anliggender  i  sin  erfarne 
Haand,  dog  under  Tzu-Hsis  mere  direkte  Ledelse  end  dengang,  da  hun 
endnu  manglede  den  Erfaring  og  Selvtillid,  som  de  mellemliggende  Aar 
havde  givet  hende. 

Blandt  de  „kinesiske"  Statsmænd,  som  i  Aarene  mellem  Tzu-Ans 
Død  i  1881  og  Kuang-Hsiis  Overtagelse  af  Regeringen  i  1887,  der  i 
mange  Retninger  afmærkede  en  overordenlig  vigtig  Periode  for  Kina 
og  for  dette  Lands  Relationer  med  Udlandet,  indtog  vel  Li  Hung-Chang, 
Chang  Chih-Tung  og  Juan  Shih-Kai  de  mest  fremragende  Pladser. 

Enkekejserindens  tidligere  Favorit  Mantsjuren  Jung-Lo,  som  i  Je- 
hol  og  under  det  første  Regentskabs  tidligere  Dage,  navnlig  ved  Tung- 
Chihs  Tronbestigelse  og  Død,  havde  nydt  hendes  Tillid  og  Gunst  i  en 
usædvanlig  Grad,  var  allerede  i  1880  falden  i  Unaade  ved  at  indlade 
sig  i  en  Intrige  med  en  af  Damerne  hørende  til  den  afdøde  Kejsers 
Serail.  Han  blev  forraadt  til  Enkekejserinden  af  Kuang-Hsiis  Lærer 
Weng  Tung-Ho,  og  det  hed  sig  i  Peking,  at  Enkekejserinden  personlig 
overraskede  ham  i  „Paladsets"  kvindelige  Afdeling,  en  Forbrydelse, 
der  for  enhver  anden  end  Jung-Lo  vilde  have  betydet  Døden.  Tzu-Hsi 
nøjedes  imidlertid  med,  vistnok  meget  imod  sin  Tilbøjelighed,  at  afske- 
dige ham  paa  graat  Papir,  fratage  ham  alle  hans  Udmærkelser  og  for- 
vise ham  fra  Hoffet,  skøndt  hun  derved  berøvede  sig  selv  sin  trofaste- 
ste og  modigste  Tilhænger  og  Beskytter,  og  absolut  ingen  havde  mel- 
lem sine  Omgivelser,  som  kunde  erstatte  ham,  saa  at  hun  uden  Tvivl 
mange  Gange  i  de  følgende  Aar  savnede  hans  kloge  Raad  og  stærke 
Hjælp.  Men  hendes  kvindelige  Stolthed  var  aabenbart  med  i  Spillet,  og 
da  hun  nu  engang,  maaske  i  Vrede,  havde  afskediget  ham,  er  det  rime- 
ligt at  antage,  at  hun  mente  ikke  at  kunne  kalde  ham  til  sig  igen  uden 
at  „snavse  Ansigtet  til"  --  ialtfald  ikke  forinden  der  forelaa  en  uom- 
gaaelig  Nødvendighed  herfor. 

Li  Hung-Chang  var  født  d.5te  Maj  1821  (Napoleons  Dødsdag)  i  en 
Landsby  i  Ho-Fei  Distriktet  i  Anhui  Provinsen  og  tilhørte  en  Familje, 

som  gennem  flere  Generationer  havde  udmærket  sig  ved  sine  „lite- 
rære" Kapaciteter.  Han  begyndte  sin  glimrende  Løbebane  ved  at  un- 
derkaste sig  de  offentlige  Eksaminer  og  tage  „Kii-Jen"  Graden  i  sin 
Provins'  Hovedstad.  Han  var  derefter  i  nogle  Aar  ansat  i  et  offentligt 
Kontor  i  Peking,  indtil  han  i  1853  ombyttede  Pennen  med  Sværdet  for 
at  deltage  i  Undertryk- 
kelsen af  Taiping  Op- 
røret. Han  avancere- 
de i  Aarenes  Løb,  indtil 
han  i  1858  blev  Tseng 
Kuo-Fans,  den  kejser- 
lige Øverstkommande- 
rende, Næstkomman- 
derende,ogsom  saadan 
deltog  han  i  Belejringen 
og  Indtagelsen  af  Op- 
rørernes sidste  Fæst- 
ning Nanking  i  1860. 
Her  efter  udnævntes 
han  til  Guvernør  (Fu- 
tai)  over  Kiangsu  Pro- 
vinsen, i  1869  til  Vice- 
konge over  Hu-Kuang 
Provinsen,  og  det  føl- 
gende Aar  forflyttedes 
han  i  samme  Egenskab 
til  Chili,  hvor  han  resi- 
derede i  Tientsin,  hvor- 
hen Generalguvernø- 
rens Sæde  var  blevet  flyttet  fra  Peoting-Fiu  efter  Tseng  Kuo-Fans 
Død.  Paa  denne  den  vigtigste  Post  i  Kinas  Provinser  holdt  han  sig  i 
en  lang  Aarrække,  naar  undtages  at  han  ved  sin  Moders  Død  i  1883 
traadte  af  i  Sørgetiden,  der  lovbestemt  er  27  Maaneder,  men  som  i  dette 
Tilfælde  ved  kejserligt  Dekret  forkortedes  til  100  Dage,  og  han  steg 
gradvis  fra  den  ene  Udmærkelse  til  den  anden,  indtil  han  i  Begyndel- 
sen af  Firserne  var  bleven  maaske  den  indflydelsesrigeste  Mand  i  Lan- 
det, og  den  som  Evropæerne  kendte  mest  til  og  kom  i  nærmeste  Berø- 
ring med. 

Hans  Navn  var  til  Tider  omgivet  af  en  saadan  Berømmelsens  Nim- 
bus, at  det  stillede  selve  Enkekejserindens  i  Skygge,  og  det  har  ikke 

manglet  paa  Insinuationer  om,  at  han  tragtede  efter  selve  Dragetronen, 
en  Beskyldning,  der  dog  bestandig  blev  gjort  til  Skamme  ved  hans  ufor- 
anderlige Loyalitet  mod  det  mantsjuriske  Kejserhus.  I  en  lang  Aar- 
række  fungerede  Li  som  et  Slags  Forpost  til  Peking  og  Kinas  Repræ- 
sentant udadtil,  men  dog  naturligvis  under  Ordre  fra  Peking  og  under 
Tsungli-Jamens  Direktion. 

I  sin  vicekongelige  Jamen  førte  han  et  helt  lille  Hof.   Her  modtog 
han  ofte  de  fremmede  Gesandter  og  Stormænd,  som  havde  Ærinde 


Indgang  til  Li  Hung-Changs  Jamen. 


hos  Regeringen  i  Peking,  men  som  nødvendigvis  maatte  passere  Tient- 
sin  paa  Vejen,  hvor  de  sjeldent  undlod  at  gøre  Vicekongen  deres  Op- 
vartning og  at  indlede  de  første  pour-parlers  med  ham.  Her  maatte  de 
mange  evropæiske  og  amerikanske  Udsendinge,  Leverandører,  Vaa- 
benhandlere,  Finantsmænd  og  Agenter  af  alle  mulige  Slags,  henvende 
sig,  saa  at  den  Praksis  efterhaanden  udviklede  sig,  at  alle  mer  eller 
mindre  vigtige  Anliggender,  hvori  Udlændinge  var  interesseret,  gik  gen- 
nem hans  Hænder  og  tidt  afgjordes  af  ham  uden  at  gaa  til  Peking. 

Han  var  ikke  vanskelig  at  faa  i  Tale.  En  Introduktion  fra  Konsulen 
var  som  Regel  tilstrækkelig  til  at  sikkre  en  Udlænding  den  forønskede 
„Avdients",  hvorunder  Li,  der  forresten  ikke  talte  eller  forstod  andre 
Sprog  end  Kinesisk,  gerne  underholdt  sig  med  sine  Gæster  om  alle 
mulige  Ting  og  som  Regel  fik  mer  Underretning  ud  af  dem  end  de  af 

ham.  Samtalen  fortes  altid  gennem  Tolk,  medmindre  Evropæeren,  hvad 
sjelden  var  Tilfældet,  talte  Landets  Sprog,  og  Vicekongen  talte  som  of- 
test udelukkende  i  første  Person,  selv  hvor  det  gjaldt  Regeringen.  Jeg 
vil  det  og  det;  jeg  skal  give  Ordre  til  den  og  den;  min  Flaade,  min  Hær 
o.  s.v.  Men  forovrigt  var  han  en  overmaade  vel  underrettet  Mand,  en 
skarp  Iagttager,  en  ovet  Menneskekender,  en  snu  Politiker  og  en  dyg- 
tig Forretningsmand.  Han  havde  Ord  for  at  være  lidt  kneben  i  Penge- 
sager, og  undslog  sig  ikke  ved  i  egen  høje  Person  at  gaa  i  Detaljer  i 
Forretningssporgsmaal  og  at  knibe  den  evropæiske  Agent  ned  til  det 
mindst  mulige. 

Paa  de  røde  aflange  Trætavler,  som  af  Liktorerne  blev  baaret  foran 
hans  grønne  Bærestol  med  de  8  Bærere,  naar  han  bevægede  sig  uden- 
for sin  Jamen,  omgivet  af  en  blandet  Eskorte  af  Soldater  og  Politibe- 
tjente, stod  med  store  forgyldte  Tegn  opramset  hans  mange  og  høje 
Titler:  Første  Stats-Sekretær,  kejserlig  Kommissarius,  Vicepræsident 
for  Admiralitetet,  Titulær  Lærer  for  Tronarvingen,  Direktør  for  Salt- 
Departementet,  General-Guvernør  over  Provinserne  Chili,  Shantung 
og  Hunan,  dekoreret  med  „den  gule  Ridejakke"  og  „den  dobbeltøjede 
Paafuglefjer",  forfremmet  ti  Trin  og  benaadet  med  første  Klasse  af 
tredie  arvelige  Rang  „San  Ji"  (Greve).  Og  han  baade  følte  og  førte  sig 
som  den  første  Mand  i  Landet,  hvad  han  dengang  ogsaa  upaatvivlelig 
var,  sikker  i  Sadlen  paa  Grund  af  sin  ubestridelige  Uundværlighed  for 
Dynastiet  og  vis  paa  sin  høje  Suveræn,  Enkekejserindens,  Naade  og 
Gunst,  som  han  havde  gjort  sig  fuldt  fortjent  til  ved  de  mange  vigtige 
Tjenester,  han  havde  ydet  hende  og  Dynastiet. 

Han  modtog  den  fremmede  Besøgende  i  sin  Jamen,  hvor  man  efter 
et  kort  Ophold  i  et  Venteværelse,  og  efter  at  man  havde  afgivet  sit  ki- 
nesiske Visitkort,  af  en  tjenstgørende  Officer  blev  ført  til  Modtagelses- 
værelset gennem  et  Par  mellemliggende  Gaarde,  og  forbi  nogle  Afde- 
linger vagthavende  Soldater.  Sædvanlig  blev  man  modtaget  af  Vicekon- 
gen indenfor  Døren.  Evropæeren  hilste  ved  at  tage  Hatten  af  og  ved  at 
trykke  den  fremstrakte  ikke  altfor  soignerede  lille  smalle  Haand  med 
de  lange  sorte  Negle.  Saa  tog  man  Plads  ved  et  af  de  smaa  sortlakerede 
Borde,  der  var  opstillet,  med  tilsvarende  Stole  imellem,  langs  det  lange 
smalle  Værelses  Vægge,  som  i  den  ene  Ende  prydedes  af  Li  Hung- 
Changs,  i  den  anden  af  den  tidligere  Præsident  for  de  forenede  ameri- 
kanske Fristater  General  Grants  oljemalede  Billeder  i  naturlig  Stør- 
relse. Vicekongen  satte  sig  paa  det  rødtbetrukne  Højsæde  under  dette 
sidste  Billede,  en  Tjener  stak  ham  Spidsen  af  den  kinesiske  Vandpibe 
i  Munden,  anbragte  en  tændt  Fidibus  ved  det  diminutive  Metalhoved; 

han  indsugede  i  et  langt  Drag  den  søde  Røg  og  lod  den  gaa  ud  igennem 
Næsen,  hvorefter  Tjeneren  blæste  Asken  ud  og  gentog  den  samme  Ope- 
ration nogle  Snese  Gange  under  Avdientsen,  som  forøvrigt  overvære- 
des af  et  halvt  Dusin  Tjenere,  der  alle  med  aaben  Mund  og  synlig  In- 
teresse spidsede  Ørene  for  at  høre  efter  hvad  der  blev  sagt,  for  saa 
senere  at  slaa  Kapital  heraf  hos  eventuelle  Konkurrenter. 

Det  blev  Forfatteren  forundt  engang  i  Begyndelsen  af  Firserne 
at  besøge  „Kinas  Bismarck"  som  Li  Hung-Chang  holdt  af  at  blive 
kaldt,  paa  en  af  hans  „store"  Fødselsdage  (vistnok  den  60de).  Jeg  var 
kommen  op  til  Tientsin  paa  selve  Dagen  som  Overbringer  af  en  Fød- 
selsdagslykønskning  med  tilhørende  passende  „Appendiks"  og  søgte 
og  fik  uden  Vanskelighed  arrangeret  en  „privat"  Avdients  tidlig  om 
Morgenen  gennem  Vicekongens  Søn,  den  senere  saakaldte  Lord  Li. 
Denne  var  den  Gang  en  yngre  Mand  uden  officiel  Stilling,  et  Slags  Pri- 
vatsekretær hos  Faderen,  eller  rettere  Stedfaderen,  thi  han  var  ikke 
Lis  Søn,  men  Nevø,  og  adopteret  i  Søns  Sted. 

Jeg  stillede  med  min  kinesiske  Tolk  og  mit  „Appendiks"  i  en  lille, 
firkantet  Læderæske  paa  den  aftalte  Tid  i  Modtagelsesværelset  i  Vice- 
kongens Jamen,  hvor  jeg  ventede  at  finde  den  unge  Li  alene,  men  til 
min  Forbavselse  i  Stedet  for  ham  fandt  alle  Tientsins  kinesiske  Hono- 
ratiores forsamlede  ved  min  Ankomst. 

Der  var  Guvernøren,  Præfekten,  den  kommanderende  General, 
Admiralen  og  et  halvt  Dusin  „Taotais",  alle  i  Galla  og  alle  meget  nys- 
gærrige efter  at  faa  ud  af  mig  og  min  Tolk,  hvad  vi  havde  i  Æsken,  hvad 
imidlertid  ikke  lykkedes  dem  paa  dette  Stadium. 

Efter  et  Kvarterstids  Venten  blev  hele  Slænget,  jeg  og  Tolken  ibe- 
regnet, kaldt  ind  til  Vicekongen,  der  modtog  os  i  den  „store  Modtagel- 
seshal".  Vicekongen,  for  hvem  alle  Mandarinerne  en  efter  en  gjorde 
Knæfald,  tog  Plads  ved  et  af  Bordene,  og  Gæsterne  satte  sig  i  Række- 
følge efter  deres  Rang,  men  først  efter  at  den  store  Mand  havde  sat  sig 
og  aabnet  Avdientsen  ved  at  række  sin  paafuglefjerede,  officielle  Hat 
til  Tjeneren  bag  hans  Stol. 

Gæstteen  blev  bragt  ind  af  andre  Tjenere,  og  Samtalen  begyndte. 

Vicekongen  henvendte  først  nogle  intetsigende  Spørgsmaal  til  Man- 
darinerne, som  disse  besvarede  halvt  rejsende  sig  fra  deres  Sæder  og 
øjensynlig  ikke  paa  det  rene  med,  hvad  de  var  kommen  for,  eller  hvad 
der  forestod. 

Saa  vendte  han  sig  pludselig  om  mod  mig,  som  havde  Plads  ved 
hans  venstre  Side  med  et  lille  Bord  imellem  os  og  med  „Appendiks"et 
anbragt  mellem  Fødderne  paa  Gulvet.  „Naa,  hvad  skylder  jeg  saa  Æren 

af  Deres  Besøg  i  Tientsin  denne  Gang,  Hen  Laojeh?"  (mit  Navn  og 
Titel  paa  Kinesisk).  Alle  Mandarinernes  Øren  spidsedes.  Nu  kom  det. 
Jeg  afleverede  en  lille  Tale  paa  Engelsk  (som  gentoges  af  Tolken  paa 
Kinesisk),  hvori  jeg  bad  Li  Tjung-Tjang  (Li,  Stor-Sekretæren)  om  at 
modtage  vore  bedste  Lykønskninger  i  Dagens  Anledning:  Sundhed, 
Rigdom  og  Lykke  og  alle  Aarets  Velsignelser. 

„Og  saa  ikke  mere?" 

„Jo,  jeg  havde  ogsaa  efter  evropæisk  Skik  medbragt  en  lille  Fødsels- 
dagsgave (det  var  ,,Appendiks"et),  en  Prøve  paa,  hvad  evropæisk  Kunst 
og  Industri  kunde  frembringe,  en  ren  Ubetydelighed,  Vicekongen  fuld- 
kommen uværdig  —  men  som  jeg  bad  den  store  Mand  modtage  som  et 
ringe  Tegn  paa  Taknemmelighed  og  Beundring  etc.  etc." 

„Lad  os  se,  hvad  det  er." 

Op  kom  alle  Mandarinerne,  og  sammen  stavrede  hele  Selskabet 
hen  rundt  om  det  lille  Bord,  hvorpaa  jeg  halede  „Appendiks"et  op, 
idet  jeg  aabnede  Læderæsken. 

Indenfor  fandtes  et  ciseleret,  pragtfuldt  Sølvskrin  (en  Kopi  af  Dron- 
ning Karoline  Matildes  Juvelskrin  paa  Rosenborg)  med  en  Guldplade, 
forsynet  med  en  passende  kinesisk  Inskription. 

En  lille  Guldnøgle  kom  op  af  Vestelommen  og  Skrinets  Laag  blev 
slaaet  tilbage. 

Dér  laa  paa  en  rød  Fløjelspude  et  sjældent  pragtfuldt  Guldspænde 
som  det,  Mandarinerne  bærer  til  Bæltet  paa  deres  Galladragt.  Det  ki- 
nesiske Tegn  „Fu"  (Lykke)  straalede  i  Diamanter  i  Midten,  og  langs 
Spændets  Kanter  snoede  sig  Række  paa  Række  af  andre  ædle  Stene  i 
rig  Mangfoldighed. 

Et  almindeligt  „Ai  jah!"  fra  Mandarinerne.  Vicekongen  alene  rø- 
bede ingen  Forundring.  Han  besaa  Spændet  et  Øjeblik  og  vendte  sig 
saa  til  mig. 

„Hvad  er  det  Spænde  værd?" 

„Det  aner  jeg  ikke,  Deres  Ekscellence." 

Saa  vendte  han  sig  om  imod  den  gamle  kommanderende  General, 
der  under  Taiping-Oprøret  først  havde  tjent  i  Rebellernes  Rækker,  men 
senere  var  gaaet  over  til  de  Kejserlige. 

„Du  gamle  Hugaf,  hvad  er  det  Spænde  værd?  Du  maa  jo  vide  Be- 
sked med  saadan  noget  fra  den  Tid,  Du  var  hos  Taipingerne." 

Alle  de  andre  Mandariner  grinede.  Generalen  forsøgte  det  samme, 
men  med  begrænset  Held.  „Det  maa  være  værd  flere  Tusind  Taels, 
Stor-Sekretær." 

Li  Hung-Chang  lagde  Spændet  i  Æsken  og  lukkede  denne  omhyg- 

geligt  af.  Mandarinerne  stavrede  tilbage  paa  deres  Pladser.  Almindelig 
Tavshed  i  Salen. 

Saa  bød  Vicekongen  mig  en  La  Ferme  Cigaret,  tændte  selv  en  dito, 
pustede  Røgen  ud  gennem  Næseborene  og  sagde:  „Ja,  nu  takker  jeg 
saa  meget  for  Deres  Lykønskning  og  Deres  venlige  Hensigter,  som  jeg 
sætter  Pris  paa.  Se,  havde  De  bragt  mig  en  eller  anden  lille  Genstand 
uden  stor  Værdi,  saa  havde  jeg  med  Glæde  taget  imod  den.  Men  De 
kan  nok  forstaa,  at  jeg  ikke  kan  modtage  saa  værdifuld  en  Gave  som 
denne.  —  Cha!!  (Te!) 

Saa  kom  Tjenerne  med  Tepotterne  og  med  Hattene.  Man  fik  travlt 
med  at  tage  Afsked  og  gaa.  De  fornemste  først.  Jeg  gik  sidst  og  „glemte" 
Appendiks'et,  som  senere  rimeligvis  fandtes  mellem  salig  Li  Hung- 
Changs  Efterladenskaber.  Men  hvis  nogen  den  Gang,  eller  senere,  var 
faldet  paa  at  sige  om  Li  Hung-Chang,  at  han  havde  taget  imod  kostbare 
Foræringer  ved  denne  Lejlighed  —  ja  saa  havde  han  jo  alle  Provinsens 
Matadorer  til  Vidne  paa,  at  han  tværtimod  havde  afslaaet  at  gøre  noget 
saa  upassende. 

Li-Hung-Chang  var  en  klog  og  en  forsigtig  Mand. 

Det  var  gennem  Li  Hung-Chang  og  ved  dennes  Hjælp,  at  Det  Store 
Nordiske  Telegrafselskab  i  1881  fik  fast  Fod  i  selve  Kina,  hvor  Sel- 
skabet allerede  siden  1870  havde  arbejdet  paa  sine  undersøiske  Kabler 
mellem  Kystbyerne  Shanghai,  Amoy  og  Hongkong  med  Tilslutning  til 
det  internationale  Kabelnet,  der  nu  forbandt  et  Par  af  Kinas  Yderpunk- 
ter med  den  øvrige  Verden,  men  hvor  Indførslen  af  Landlinjer,  der 
allerede  5  Aar  i  Forvejen  var  bleven  forsøgt  i  Mellemkina  uden  Held, 
længe  havde  staaet  som  en  Fremtids-Opgave,  hvis  Løsning  indtil  da 
havde  stødt  paa  en  uovervindelig  Modstand  saavel  hos  Mandarinerne 
som  hos  Befolkningen. 

I  1879  opstod  imellem  Rusland  og  Kina  Stridigheder  om  Kuldja 
Distriktet,  der  i  et  givet  Øjeblik  antog  en  skarp  Karakter  og  gav  Anled- 
ning til  mange  Udvekslinger  mellem  de  to  Landes  Regeringer.  Dette 
aabnede  Li  Hung-ChangsØjne  for  Ønskeligheden  af  at  forbedre  Sam- 
færdselsmidlerne ved  Anlæg  af  Landlinjer,  og  da  navnlig  mellem  Kab- 
lernes Landingsplads  Shanghai,  hvor  Store  Nordiske  havde  sin  Hoved- 
station, og  Tientsin,  saa  at  den  kinesiske  Regering  kunde  blive  sat  istand 
til  hurtig  at  forhandle  med  sine  Gesandter,  der  paa  dette  Tidspunkt  var 
ansat  i  Evropas  større  Hovedstæder,  beskæftigede  med  mange  vigtige 
diplomatiske  Forhandlinger  særlig  om  Revisionen  af  Peking  Traktaten, 
der  endnu  paa  dette  Tidspunkt  ventede  paa  sin  endelige  Løsning. 

Det  lykkedes  Li  Hung-Chang  at  opnaa  Centralregeringens  Sank- 

tion  til  en  saadan  Landlinjes  Bygning  og  at  blive  udnævnt  til  „Telegraf 
Kommissær"  ved  et  kejserligt  Dekret.  Efter  en  Række  direkte  For- 
handlinger mellem  Vicekongen  og  Selskabets  Repræsentanter,  der  i 
dette  Øjemed  var  sendt  til  Tientsin,  overdrog  Li  til  en  kinesisk  Kom- 
mission —  hvori  Kinas  senere  første  Trafikminister  Shang  Huang  Hsun 
fik  Sæde  —  at  afslutte  en  Overenskomst  med  Selskabet,  d.  20de  De- 
cember 1880,  om  Bygningen  af  den  første  Telegraflinje  i  selve  Kina 
mellem  Shanghai  og  Tientsin  —  en  Afstand  af  henved  1200  Kilometer 
over  Hankovv  og  langs  med  Kejserkanalen  gennem  nogle  af  Kinas  fol- 
kerigeste Provinser.  Samtidig  blev  der  oprettet  en  Telegrafskole  i  Ti- 
entsin under  Ledelse  af  danske  Telegrafmænd,  for  at  der  itide  kunde 
blive  uddannet  en  Stab  af  indfødte  Telegrafister  til  Linjens  Betjening. 
Det  store  Arbejde  blev  øjeblikkelig  sat  igang  nord-  og  sydfra  med  to 
Arbejdskolonner  under  danske  Telegrafingeniørers  Ledelse  og  allerede 
fuldført  d.  24de  December  1881,  efter  at  der  var  rejst  henved  21000 
Telegrafpæle  og  lagt  Kabler  saavel  over  Jangtzen  som  over  den  gule 
Flod. 

Under  de  Forhandlinger,  som  Shanghai-Tientsin  Linjens  Bygning 
gav  Anledning  til,  fattede  Vicekongen  saa  stor  Tillid  til  og  Interessse 
for  Selskabet,  at  han  under  8de  Juni  1881  paa  Regeringens  Vegne,  i  sin 
Egenskab  af  kejserlig  Kommissær  tilstod  Store  Nordiske  en  Konces- 
sion —  den  første  Koncession  som  nogensinde  er  blevet  givet  Frem- 
mede eller  Indfødte  af  den  kinesiske  Regering  —  der  var  vel  skikket 
til  at  vække  Forbavselse  overalt,  idet  den  bl.a.  indeholdt  følgende  vig- 
tige Privilegier  for  Selskabet: 

1.  Absolut  Eneret  paa  de  Kabelforbindelser,  det  allerede  havde  etab- 
leret i  Kina.  Skulde  det  ønske  at  lande  andre  Kabler,  maatte  Rege- 
ringens Samtykke  først  erhverves.  I  tyve  Aar  vilde  Regeringen  ikke 
tilstede  Andre  end  Selskabet  at  lande  Telegrafkabler  i  hele  Kejser- 
dømmet. 

2.  I  samme  Tidsrum  af  tyve  Aar  vilde  Regeringen  ikke  selv  etablere 
Kabler  eller  Landlinjer  —  eller  tillade  Andre  at  gøre  det  —  der  kunde 
konkurrere  med  noget  af  Selskabets  Kabler.  Hvor  ingen  Konkurrence 
kunde  opstaa,  forbeholdt  den  sig  frie  Hænder. 

3.  Dersom  Regeringen  bestemte  sig  til  at  foretage  Telegrafanlæg, 
skulde  Selskabet  have  Fortrinsret  til  at  udføre  Arbejdet.  Til  Gengæld 
maatte  Selskabet  forpligte  sig  til  gratis  at  befordre  kinesiske  Statstele- 
grammer  paa  sine  Kabler  i  Østasien  og  i  Evropa. 

Koncessionen,  der  var  redigeret  af  Li  Hung-Chang  personlig,  ud- 
færdigedes i  to  Eksemplarer,  paa  Kinesisk  og  Engelsk,  begge  forsynede 

med  Vicekongens  Embeds-Segl,  der  i  Kina  træder  i  Stedet  for  Under- 
skrift paa  alle  officielle  Dokumenter,  og  undertegnedes  paa  Store  Nor- 
diskes Vegne  af  J.  Henningsen,  Selskabets  Repræsentant,  der  havde 
fort  Forhandlingerne. 

Dette  i  Kinas  Historie  enestaaende  Dokument  aabnede,  i  Forbin- 
delse med  Shanghai-Tientsin  Linjens  Bygning,  saa  vide  Horisonter  for 
en  rask  Udvikling  af  Kinas  Telegramtrafik  med  Store  Nordiske  i  Spid- 
sen, at  det  ikke  kunde  undgaas,  at  Selskabets  Indflydelse  i  Kina  vakte 
en  vis  Jalousi  hos  andre  fremmede  Nationer,  som  ledte  til  Forsøg  paa 
Underminering  af  det  i  Kinesernes  Øjne,  saa  at  Regeringen  og  Li  Hung- 
Chang,  der  med  kinesisk  Mistænksomhed  lyttede  til  de  Beskyldninger, 
som  tudedes  dem  i  Ørene  om,  at  Selskabet  tjente  skjulte  politiske  For- 
maal  og  nærede  egennyttige  og  ærgærrige  Planer,  paa  et  senere  Tids- 
punkt ikke  undsaa  sig  for  at  forsøge  paa  at  komme  bort  fra  de  Privile- 
gier som  Koncessionen  tilsikkrede  det. 

Det  var  i  Forbindelse  med  disse  Forsøg  og  de  Underhandlinger 
som  Store  Nordiske  angaaende  dem  maatte  føre  i  en  Aarrække  med 
Li  Hung-Chang  for  at  forsvare  sin  Ret,  at  følgende  lille  Episode,  som 
illustrerer  „Kinas  store  Mands"  Personlighed  og  kinesisk  Tankesæt, 
fortælles  af  Henningsen  i  „Illustreret  Tidende"  1902. 

En  Gang  midt  i  Firserne  trak  det  op  til  en  lille  Konflikt  med  Li 
Hung-Chang. 

Det  gjaldt  om  Overholdelsen  af  visse  Forpligtelser,  som  „Kinas 
ukronede  Konge"  var  gaaet  ind  paa,  havde  sat  sit  Navn  og  Segl  under, 
modtaget  Ækvivalent  for,  og  som  han  nu,  med  den  kyniske  Ugenerthed, 
der  var  et  af  hans  Kendemærker,  ganske  rolig  erklærede  for  strøget. 

Jeg  var  kommen  op  til  Tientsin  for  at  forhandle  Sagen  med  den 
store  Mand,  der  paa  det  Tidspunkt  sad  i  sin  Magts  Vælde  som  Bevog- 
ter af  Adgangen  til  selve  Hovedstaden  og  som  Kinas  mægtigste  Satrap. 
Jog  førte  med  mig  en  paa  korrekt  Kinesisk  affattet  Protest  imod  Man- 
dens uforsvarlige  Egenraadighed  med  visse  Hentydninger  til  en  Appel 
til  „Tsungli-Jamen";  og  det  gjaldt  om  at  formaa  ham  til  at  optage  Dis- 
kussionen paa  Basis  af  fremtidige  Forhandlinger. 

Jeg  vidste,  at  det  vilde  være  fuldkommen  unyttigt  at  gaa  den  slagne 
officielle  Vej  gennem  Konsulen.  Vi  vilde  simpelthen  aldrig  faa  Svar  paa 
vor  Henvendelse,  og  Protesten  vilde  forsvinde  i  Vicekongens  volumi- 
nøse Papirkurv. 

Saa  henvendte  jeg  mig  til  hans  Stedsøn,  den  saakaldte  „Lord"  Li, 
senere  kinesisk  Gesandt  til  Japan,  som  jeg  kendte  personlig  og  som 
skyldte  mig  nogen  Forbindtlighed,  og  bad  ham  om  at  arrangere  en  Av- 

dients  for  mig,  uden  at  nævne  Hensigten  med  mit  Komme.  Protesten 
havde  jeg  i  Lommen. 

Vicekongen  modtog  mig  meget' venskabeligt  i  sit  Bibliotek.  Tilstede 
var,  foruden  „Lord"  Li,  min  kinesiske  Tolk  og  den  senere  kinesiske 
Gesandt  til  England  Lo  Fang-Lo,  „Nøddeknækkeren"  kaldet  paa  Grund 
af  sit  enorme  Underbid.  Han  var  dengang  Li  Hung-Changs  første  Se- 
kretær og  Tolk  og  mest  betroede  Mand. 

Vicekongen  var  i  Begyndelsen  i  godt  Humør,  spøgte  og  sagde  drøje 
Vittigheder  paa  Bekostning  af  os  andre,  som  det  var  hans  Vane,  naar 
han  vilde  være  særlig  elskværdig.  Han  stod  aabenbart  i  den  Forme- 
ning, at  jeg  kom  for  at  bede  ham  om  Forladelse  for  den  Uret,  som 
han  havde  begaaet  imod  os. 

Der  kom  anden  Kulør  paa  Tingene,  da  jeg  uden  nogensomhelst  Ind- 
ledning, og  uden  at  hverken  han  eller  hans  Mænd  anede,  at  der  skulde 
sprænges  en  Bombe,  halede  Protesten  op  af  Lommen  og  overrakte 
den  til  Adressaten. 

Li  satte  sine  mægtige  Hornbriller  paa  sin  flade  Næse,  kiggede  mis- 
tænksomt paa  mig  over  de  store  buede  Glas,  lod  sig  berolige  af  mit 
uskyldige  Ansigt,  og  gav  sig  til  at  læse  Dokumentet. 

Et  efter  et  smed  han  de  aflange  røde  med  sorte  kinesiske  Skrifttegn 
bemalede  Ark  henad  Bordet.  Hans  lange,  tynde,  graa  Overskæg  trak 
sig  nervøst  fra  den  ene  Side  af  Munden  til  den  anden;  Tobakspiben  gled 
ud  mellem  de  sorte  ormstukne  Tandstumper;  det  venstre  halvlamme 
Øjenlaag  skød  sig  langsomt  ned  imod  det  fremstaaende  Kindben,  hans 
lange  smalle  Hænder,  gule  som  Elfenben,  og  dekoreret  med  ti  lange 
Negle  i  Sorg,  begyndte  at  ryste,  og  med  en  for  en  saa  højtstaaende  Ki- 
neser og  for  en  Mand  i  hans  Alder  højst  upassende  Mangel  paa  Deko- 
rum, fløj  han  op  fra  Stolen  og  lige  henimod  min  ulykkelige  kinesiske 
Tolk,  der  rædselslagen  gemte  sig  bag  min  Ryg.  De  andre  Kinesere  for 
op  som  skudt  ud  af  en  Kanon.  Situationen  begyndte  at  blive  interessant. 

„Véd  han,  hvad  der  staar  i  det  Papir?"  tordnede  den  vrede  Akilles 
over  mit  Hoved  —  Li  maalte  6  Fod  paa  Hosesokker  —  „Véd  han,  hvem 
han  taler  til  og  hvem  jeg  er?  Vover  han  at  true  mig,  Li  Hung-Chang? 
Forstaar  han  at  jeg  hellere  vil  lade  det  komme  til  Krig(!)  end  tillade  at 
man  forsøger  paa  at  hovmesterere  mig?  Jeg  giver  ham  selv,  hans  Mi- 
nister og  hele  Tsungli-Jamen  Døden  og  Djævlen,  gør  jeg." 

Altsammen  henvendt  til  Tolken  paa  Kinesisk,  men  myntet  paa  mig, 
som,  det  vidste  han,  forstod  hvert  Ord.  Kineseren  havde  kastet  sig  fladt 
paa  Gulvet  uden  at  kny.  Jeg  sad  rolig  og  røg  min  Cigaret.  Da  der  blev 
en  Pavse,  tillod  jeg  mig,  henvendt  til  Lord  Li,  at  gøre  opmærksom  paa, 


ENKEKEJSERINDE-PERIODERNE  145 

at  Tolken  simpelthen  var  min  Tjener,  og  at  han  havde  bedre  af  at  gaa, 
hvis  hans  Nærværelse  generede  Vicekongen.  Denne  røg  ud  af  Stuen, 
kom  et  Par  Minutter  efter  ind  igen,  øjensynlig  noget  lettet,  lod  Tjene- 
ren stoppe  sig  en  Pibe  og  stikke  sig  Metalspidsen  i  Munden.  Saa  su- 
gede han  lidt  los  i  Tavshed. 

„Det  Brev"  —  denne  Gang  henvendt  til  mig  —  „kan  jeg  ikke  tage 
imod.  De  maa  tage  det  tilbage." 

„Umuligt  Deres  Eksellence!  Brevet  er  til  Dem.  De  har  baade  mod- 
taget og  læst  det.  Jeg  udbeder  mig  et  Svar." 

„Ja,  men  jeg  vil  hverken  eje  eller  have  det  forbandede  Skidt." 

„Heller  ikke  jeg." 

Jeg  kan  ikke  være  bekendt  at  modtage  et  saadant  Brev  fra  private 
Personer.  Jeg  „taber  Ansigt"  derved.  De  maa  tage  det  igen." 

„Brevet  er  Deres  „ChungTang"  („Storsekretær"  Lis  højeste  Titel). 

Saa  begyndte  vi  paa  en  Forhandling  om  paa  hvilke  Betingelser  jeg 
vilde  trække  Brevet  tilbage.  Det  tog  nogen  Tid,  men  det  endte  med,  at 
Vicekongen  gik  ind  paa  at  udnævne  en  Kommission,  en  Slags  Voldgift, 
til  at  forhandle  Telegrafspørgsmaalet  med  os. 

Li  Hung-Chang  „fik  sit  Ansigt  vasket",  reddede  Skinnet,  og  vi  sik- 
krede  os  en  Basis  at  forhandle  paa,  hvilket  var  alt  hvad  vi  havde  ven- 
tet i  Øjeblikket. 

Li  Hung-Chang  er,  foruden  paa  Telegrafvæsenets  Omraade,  gaaet  i 
Spidsen  for  og  har  knyttet  sit  Navn  til  hele  den  Fremmedudvikling, 
som  fra  Begyndelsen  af  Halvfjerserne,  da  han  blev  Vicekonge  i  Chili, 
har  sat  sit  Præg  paa  Kinas  nyeste  Historie.  Det  var  ham,  der,  i  Over- 
ensstemmelse med  sin  Overbevisning,  som  udtalt  i  hans  Memoriale  af 
1871,  gjorde  de  første,  om  endmaaske  forfejlede,  Skridt  til  at  gøre  Kina 
stærkt  udadtil  ved  at  skabe  den  saakaldte  „Peijang"  Flaade,  der  led  saa 
sørgelig  en  Skæbne  under  Admiral  Ting  i  Krigen  med  Japan  i  1898. 
Det  var  ham,  der  under  Indflydelse  af  tyske  militære  Raadgivere,  som 
van  Hanneken  og  Detring,  oprettede  Arsenalerne  i  Nanking  og  Shang- 
hai, lod  Wei-ha-wei  indrette  til  en  kinesisk  Krigshavn,  Port  Arthurs 
første  Befæstning  udføre  og  Takuforterne  modernisere,  for  med  dem 
at  forsvare  Adgangen  til  Peking.  Det  var  ogsaa  ham,  der  først  af  Kinas 
Vicekonger  fik  Øjnene  op  for  en  fuldstændig  Reorganisation  af  Mili- 
tærvæsenet og  som  ved  Juan  Shih-Kais  og  fremmede  navnlig  japanske 
Officerers  Hjælp  skabte  Kinas  første  brugelige  Hærkorps,  hvoraf  hele 
det  moderne  Militærvæsen  har  udviklet  sig,  og  det  skyldes  ham  mer 
end  nogen  anden  enkelt  Mand,  at  Kina  er  vaagnetopafsin  tusindaarige 
Søvn  —  maaske  paa  en  anden  Maade  end  han  havde  tænkt  sig.  — 

Kina  under  Forvandlingens  Tegn  '0 

Man  maa  imidlertid  ikke  lade  sig  forlede  til  at  antage,  at  Li  Hung- 
Chang  nogensinde  har  været  evropæervenlig  i  den  Forstand,  at  han 
satte  Vestens  Kultur  over  Kinas  tusindaarige  Civilisation  eller,  at  han 
ønskede  de  evropæiske  Opfindelser,  Maskiner  og  Idéer  kritikløst  indført  i 
Kina.  Intet  kunde  have  været  urigtigere.  Han  var  klog  nok  til  at  indse,  at 
Kina  umulig  længe  kunde  stænge  Døren  imod  Indflydelserne  udefra, 
der,  om  de  ikke  blev  sluppet  ind  med  det  gode,  vilde  sprænge  sig  en 
Vej  gennem  Fyldingerne.  Han  raadede  derfor  til  at  aabne  Døren  paa 
Klem  og  lade  saa  meget  af  det  ny  udefra  slippe  ind,  som  han  mente  at 
hans  Land  kunde  være  tjent  med  at  tillære  sig  og  benytte,  for  med  Ti- 
den at  gøre  sig  uafhængig  af  selve  det  Evropa  og  Amerika,  der  var  saa 
ivrigt  efter  at  paatvinge  ham  de  Vaaben,  som  han  kunde  benytte  mod 
dem  selv  —  naar  Tiden  var  inde. 

Li  var  først  og  fremmest  Kineser  og  kinesisk  Statsmand.  Og  man 
maa  erindre,  at  en  saadan  har  andre  Begreber  end  en  Evropæer  eller 
Amerikaner  om  Forholdet  mellem  Regering  og  Folk,  samt  at  hans 
Maalestok  for  Dannelse  og  Kultur  er  en  anden,  hvortil  saa  kommer,  at 
hans  begrænsede  Samkvem  med  de  Fremmede  næppe  har  bidraget  til 
at  overbevise  ham  om  deres  Kulturs  moralske  Fortrin  fremfor  den  ki- 
nesiske —  hvor  ydmygende  dette  end  maatte  forekomme  os. 

Efter  Tzu-Ans  Død  og  Prins  Kungs  Unaade,  kom  Turen  til  hans 
Venner  og  Medarbejdere  i  det  „store  Raad"  som  Tzu  Hsi  ønskede  at 
frigøre  sig  for  med  det  samme.  I  det  Dekret,  som  meddeler  Prinsens 
Afsked,  rydder  hun  fuldstændig  op  i  det  „store  Raad".  Det  hedder  i 
Dekretet: 

„Storsekretæren  Pao  Jun,  tillades  det  ogsaa  at  trække  sig  tilbage 
fra  Statstjenesten.  Hvad  angaar  Li  Hung-Tsao,  som  har  været  Med- 
lem i  mange  Aar  af  det  „store  Raad",  da  har  hans  Kortsynethed  og 
hans  Mangel  paa  praktisk  Erfaring  bevirket,  at  han  fuldstændig  har 
forsømt  sine  Pligter.  Og  endelig  synes  Prins  Ching  Lien,  Præsident 
for  Krigsdepartementet,  at  formene,  at  han  udfører  sin  Dont  tilfreds- 
stillende ved  at  følge  en  absurd  Forhalings-Rutine,  hvorved  han  kun 
beviser,  at  han  mangler  de  første  Betingelser  for  at  kunne  udfylde 
sit  Embede.  Begge  disse  Embedsmænd  afskediges  herved  fra  deres 
Poster  for  senere  at  ansættes  i  lavere  Stillinger.  Weng  Tung-Ho, 
Præsident  for  de  offentlige  Arbejders  Departement,  er  for  kun  kort 
Tid  siden  bleven  udnævnt  til  Medlem  af  Raadet  i  en  Periode  fuld  af 
Vanskeligheder  og  har  til  Dato  ikke  taget  aktiv  Del  i  Raadets  Fore- 
tagender. Han  undgaar  derfor  Kritik  og  Straf.  Som  et  Tegn  paa  Vor 
Hensynsfuldhed  forflytter  Vi  ham  fra  hans  Post  i  det  „store  Raad", 

men  tillader  ham  at  bibeholde  Stillingen  ved  de  offentlige  Arbejders 
Departement,  ligesom  han  vil  vedblive  med  sine  Tjenester  som  Kej- 
serens Lærer." 

Enkekejserindens  næste  Skridt  var  at  beordre,  at  det  „store  Raad" 
herefter  i  alle  vigtige  Statssager  skulde  konferere  med  Kejserens  Fa- 
der, Prins  Chun,  hvorved  denne  i  Virkeligheden  blev  Raadets  ekseku- 
tive Overhoved  og  tillagdes  endnu  større  Magt  end  Prins  Kung  nogen- 
sinde havde  besiddet.   Denne  Bestemmelse,  der  stred  imod  Raadets 


Lysthus  i  Form  af  Stenbaad  i  Sommerpaladset. 


Konstitution  og  imod  alle  Præcedentser,  var  beregnet  paa  at  give  En- 
kekejserinden større  Kontrol  end  tidligere  over  Raadet,  idet  Prins  Chun 
var  fuldstændig  under  hendes  Indflydelse  og  afhængig  af  hende.  Den 
fremkaldte  da  ogsaa  en  Række  Indsigelser  fra  forskellige  mantsjuriske 
og  kinesiske  hojtstillede  Embedsmænd  og  Censorer,  der  indtrængende 
advarede  imod  at  give  Prinsen  en  saa  indflydelsesrig  Stilling,  hvilket 
var  stridende  imod  den  tidligere  Kejser  Chia-Chings  Dekret  af  1799, 
hvori  det  bestemtes,  at  ingen  Prins  af  Blodet  kunde  være  Medlem  af 
det  „store  Raad",  undtagen  i  Tilfælde  af  urgerende  og  uundgaaelig 
Nødvendighed. 

Enkekejserinden  fejede  imidlertid  alle  disse  Indsigelser  tilside  ved 
i  et  Svardekret  at  udtale,  at  der  netop  forelaa  en  saadan  Situation,  og  at 
Prinsens  Udnævnelse  kun  havde  en  ren  midlertidig  Karakter,  og  vilde 
ophøre,  naar  Kejseren  blev  myndig,  da  der  saa  vilde  blive  truffet  ny 

Bestemmelse.  Den  myndige  Dame  ender  med  at  advare  det  „store 
Raad"  imod  at  benytte  Prins  Chuns  Stilling  som  en  Undskyldning  for 
dem  til  at  skyde  Ansvaret  fra  sig.  „Sluttelig  ønsker  Jeg,"  siger  hun,  „at 
mine  Ministre  for  Fremtiden  vil  respektere  de  Motiver,  som  leder  de- 
res Suveræns  Handlinger,  og  afholde  sig  fra  at  ulejlige  mig  med  deres 
unyttige  Kritik."  Det  var  rene  Ord  for  Pengene. 

Tzu-Hsi  havde  nu  i  næsten  30  Aar  været  Kinas  faktiske  Regent. 
Hun  havde  i  dette  Tidsrum  haft  rigelig  Lejlighed  til  at  tilfredsstille  sin 
Magtsyge  og  var  maaske  begyndt  at  trættes  af  Regeringens  stadigt  vok- 
sende Byrder.  Intet  Under  derfor,  at  hun  længtes  efter  at  trække  sig 
tilbage  til  sit  elskede  Sommerpalads.  Især  da  de  udenrigske  politiske 
Forhold  blev  vanskeligere  og  vanskeligere  for  Kina.  Heller  ikke  kunde 
hun  være  forblevet  Regentinde  efter  at  Kuang  Hsu  naaede  Myndig- 
hedsalderen uden  gennem  et  flagrant  Brud  paa  alle  Traditioner  og  paa 
Dynastiets  Huslov,  eller  ved  at  lade  den  unge  Kejser  rydde  af  Vejen, 
hvad  hun  ialtfald  paa  dette  Tidspunkt  ikke  synes  at  have  tænkt  paa. 
Men  der  kan  dog  næppe  være  nogen  Tvivl  om,  at  hun  ikke  for  Alvor 
tænkte  paa  helt  og  for  stedse  at  forlade  Scenen  for  sit  Livs  store  Værk, 
og  at  hun  ligefra  Begyndelsen  af  sit  Tilbagetræde  havde  besluttet  at 
holde  sig  Vejen  aaben  for  en  Genoptræden  i  Tilfælde  af  at  Omstæn- 
dighederne skulde  vise  sig  gunstige  herfor  i  Fremtiden  tidligere  eller 
senere. 


V 

KUANG-HSUS  REGERING 


Kuang-Hsii  blev  efter  kinesisk  Skik  myndig  med  sit  17de  Aar  i 
1887  og  burde  da  have  overtaget  Regeringen.  Imidlertid  lod  Enkekej- 
serinden sig  „bevæge  af  sine  Raadgivere  og  Ministres  Bønner  og  Fore- 
stillinger" til  endnu  i  nogen  Tid  at  raade  og  vejlede  den  unge  Kejser 
samt  hjælpe  ham  med  at  „bære  Regeringens  tunge  Byrder",  og  det  var 
først  paa  den  tredje  Dag  af  den  anden  Maaned  i  hans  fjortende  Rege- 
ringsaar  (d.  4de  Marts  1889),  som  af  det  astronomiske  Fakultet  var  ud- 
set som  „heldig"  dertil,  at  han  selvstændig  tog  Tøjlerne  af  sin  Tantes 
stærke  og  erfarne  Hænder,  hvori  de  faktisk  havde  hvilet  siden  Hsien- 
Fengs  Død  i  1861. 

„Peking  Gazette"  for  den  foregaaende  8de  November  (1888)  havde 
allerede  meddelt  Verden,  at  den  unge  Kejser  stod  i  Begreb  med  at 
gifte  sig,  og  at  Enkekejserinden  havde  udvalgt  den  dydige  Ungmø  Je- 
honala  til  at  ophøjes  til  Kejserinde.  Den  unge  Dame  var  en  Datter  af 
en  mantsjurisk  Stormand,  der  var  gift  med  en  yngre  Søster  af  Enke- 
kejserinden, og  altsaa  dennes  Niece.  Ved  denne  Lejlighed  blev  Jung-Lo 
af  sin  myndige  Svigerinde  trukket  frem  fra  den  Ubemærkethed,  hvori 
han  havde  levet  siden  sin  Eskapade  i  „Paladset"  syv  Aar  forinden,  og 
genvandt  atter  gradevis  sin  tidligere  Stilling  i  Enkekejserindens  Gunst, 
indtil  han,  efter  Krigen  med  Japan  i  1894  og  Li  Hung-Changs  Forflyt- 
telse fra  General-Guvernør-Posten  i  Tientsin  til  Peking  som  Medlem 
af  det  „store  Raad",  overtog  dennes  vigtige  og  betroede  Stilling  som 
Vicekonge  i  Chili  Provinsen  og  Generallissimus  over  Kinas  samlede 
Militærvæsen. 

Kejserens  Ægteskab  havde  utvivlsomt  til  Formaal  at  sikkre  Enke- 
kejserinden en  Tilhænger  og  Allieret  ved  Kejserens  Side;  mindre  at 
fremme  dennes  personlige  Lykke,  dåden  ungejehonala  mere  udmær- 
kede sig  ved  sine  aandelige  end  sine  legemlige  Egenskaber.  Hun  slæg- 
tede, sagde  man,  sin  Tante  paa  i  Henseende  til  Viljestyrke,  Herskesyge 

og  Intelligents,  men  ikke  i  det  Ydre,  som  for  hendes  Vedkommende 
var  uden  Tiltrækning.  Det  forblev  da  heller  ikke  længe  nogen  Hemme- 
lighed for  „Paladsets"  Indvaanere,  og  gennem  dem  for  alle  andre  i 
Peking,  at  det  unge  Kejserpar  lige  fra  Begyndelsen  af  deres  Ægteskab 
levede  paa  en  meget  spændt  Fod  med  hinanden,  hvad  der  gav  sig  Ud- 
slag i  voldsomme  Sammenstød,  hvorved  den  svage  Kejser  sædvanlig 
trak  det  korteste  Straa,  og  hvorfor  han  trøstede  sig  med  sine  Konku- 
biners Selskab  til  Skade  for  hans  i  Forvejen  stærkt  underminerede 
Helbred. 

Giftermaalet,  Forbindelsen  mellem  „Dragen"  og  „Føniksen",  fandt 
Sted  i  Paladset  d.  26de  Februar  1889  med  stor  Pomp  og  Højtidelighed, 
og  det  skøndt  det  ikke  manglede  paa  uheldsvangre  Varsler  og  Tegn  i 
Tiden  nærmest  denne  vigtige  Begivenhed.  „Ildguden"  var  først  paa 
Spil  og  fortærede  Natten  mellem  den  16de  og  17de  Januar  en  af  de 
monumentale  Bygninger  i  „den  forbudne  Stad",  der  tjente  som  Oplags- 
sted  for  de  uhyre  Forraad  af  Silke,  Pelsvarer  og  andre  kostbare  Sager 
bestemt  for  den  kejserlige  Hofholdning.  Onde  Tunger  paastod,  at  Ilden 
kom  ret  belejligt  for  visse  højtstaaende  Personer,  der  var  ansvarlige  for 
disse  Forraad,  og  som  nu  slap  for  at  aflægge  Regnskab  for  det  betroede 
Gods.  Saa  lagde  Kejserens  Onkel,  Prins  Tun,  sig  til  at  dø  af  Apopleksi 
og  endelig  tog  den  store  Hungersnød  i  de  nordlige  Provinser  paa  at 
udbrede  sig  med  en  Hurtighed,  der  truede  med  at  bringe  alvorlige  Van- 
skeligheder over  den  unge  Kejsers  Hoved.  Ifølge  kinesisk  Tradition 
var  han  personlig  ansvarlig  ligeoverfor  Guder  og  Mennesker  for  alle 
nationale  Ulykker  af  den  Art.  Havde  det  ikke  truffet  sig  saa  heldigt,  at 
det  netop  samtidig  lykkedes  Wu  Ta-Chang,  den  gule  Flods  „Guver- 
nør", at  tøjle  dette  graadige  Uhyre,  „Kinas  Sorg",  ved  at  stoppe  et 
Brud  i  Dæmningerne  og  derved  tvinge  Flodens  Vande  ind  i  deres 
Leje,  bort  fra  de  store  oversvømmede  Arealer,  hvor  Tusinder  af  Men- 
nesker havde  mistet  Livet  Aaret  iforvejen,  er  det  maaske  ikke  umuligt, 
at  det  kejserlige  Bryllup  havde  maattet  opsættes  ad  infinitum,  eller  at 
Enkekejserinden  allerede  paa  dette  tidlige  Tidspunkt  af  den  ny  Rege- 
ring havde  fundet  sig  „nødt  til"  at  fortsætte  endnu  nogen  Tid  med  sin 
Vejledning  og  sine  Raad  til  den  unge  Kejser. 

Enkekejserinden,  der  paa  dette  Tidspunkt  var  55  Aar  gammel,  men 
endnu  i  fuld  aandelig  og  legemlig  Vigeur,  trak  sig  tilbage  til  „I-Ho- 
Juan",  det  af  Englænderne  og  Franskmændene  i  1861  ødelagte  „Som- 
merpalads", beliggende  tæt  udenfor  Peking,  som  hun  med  uhyre  Be- 
kostninger havde  ladet  genopbygge,  og  hvor  hun  de  følgende  Aar, 
omgivet  af  en  talrig  Skare  af  Gildinge  og  unge  Kvinder,  hengav  sig  til 

en  Tilværelse  af  Hvile  og  Adspredelse,  som  hun  med  den  hende  egne 
Energi  forstod  at  sætte  saaledes  i  Scene,  at  hun,  ialtfald  for  en  Tid,  til- 
syneladende fandt  Afløb  for  sin  Levelyst  og  sin  Virketrang.  I  lang  Tid 
lykkedes  det  hende  at  formaa  Kejseren  til  med  korte  Mellemrum  at 
aflægge  hende  personlige  Besog  i  Sommerpaladset,  for  at  raadfore  sig 
med  hende  om  vig- 
tigere Regeringsan- 
liggender,  og  da 
særlig  om  Besæt- 
telsen af  de  høj- 
ere Statsembeder, 
hvorved  hun  altsaa 
kunde  sørge  for, 
at  kun  saadanne 
Mænd  kom  frem  til 
betydende  Stillin- 
ger.paahvisLoyali- 
tet  imod  hende  selv 
hun  kunde  stole 
fuldtud,  og  som  paa 
deres  Side  var  vel 
vidende  om,  at  de- 
res Forfremmelse 
og  Forbliven  i  Em- 
bede til  syvende  og 
sidst  var  afhæn- 
gig af  „den  gamle 
Buddha",  et  popu- 
lærtHæderstilnavn, 
som  Enkekejserin- 
den havde  erhvervet  sig,  og  hvorunder  hun  var  kendt  over  hele  Kina 
i  hendes  senere  Leveaar. 

Prins  Chun,  Kejserens  Fader,  en  loyal  og  varm  Tilhænger  af  Enke- 
kejserinden, der  paa  sin  Side  satte  stor  Pris  paa  Prinsens  ærlige  og 
trofaste  Karakter,  og  hvem  hun  langt  foretrak  for  hans  ældre  Brødre, 
døde  i  Januar  1891.  Hans  Død  var  et  stort  og  føleligt  Tab  for  hende, 
som  ofte  havde  lyttet  til  og  fulgt  hans  kloge  og  frygtløse  Raad.  I  det 
Dekret,  hvori  „den  gamle  Buddha"  i  høje  Toner  roste  hans  store  For- 
tjenester som  Chef  for  Marinen  og  Øverstkommanderende  over  Pe- 
kings Garnison,  gav  hun  indgaaende  Instruktioner  angaaende  hans  Bi- 

sættelse  og  Eftermæle.  Hun  beordrede,  at  alt  skulde  foregaa  efter  det 
største  Mønster  og  udnævnte  den  Døde  til  „Kejserens  afdøde  Fader", 
en  efter  kinesisk  Opfattelse  meget  høj  Titel.  Hun  beordrede  endvidere, 
at  Prinsens  Palads  skulde  skilles  i  to  Dele,  hvoraf  den  ene  skulde  ind- 
rettes til  „Familjehal",  den  anden  tjene  som  et  Tempel  i  Betragtning  af 
at  Kuang-Hsii  var  født  her. 

Ved  Kuang-Hsiis  Tronbestigelse,  og  endnu  en  lang  Række  Aar  der- 
efter, var  Peking  ikke  traktatmæssig  aabnet  for  Fremmedhandelen,  og 
ingen  Udlænding  var  lovmæssig  berettiget  til  at  handle  dér  med  de 
Indfødte.  Ikke  destomindre  eksisterede  der  længe  forinden  en  enkelt 
fremmed  Forretning  i  Hovedstaden  drevet  af  en  dansk  Købmand,  som 
i  mange  Aar  var  den  eneste  i  sit  Slags.  „Kjærulfs  Store",  der  forsyne- 
de de  fremmede  Legationer  med  alle  mulige  Slags  Livsfornødenheder 
og  evropæiske  Luksusartikler,  ligefra  et  Brev  Knappenaale  eller  et 
Pund  Kaffe  til  et  Gulduhr  eller  en  Landauer,  var  kendt  og  taalt,  men 
eksisterede  officielt  ikke  for  Kineserne,  som  dog  i  stedse  stigende  Tal 
besøgte  dette  det  eneste  Sted,  hvor  de  kunde  tilfredsstille  deres  Ny- 
figenhed og  faa  de  mange  af  Vestens  for  dem  saa  ny  og  forunderlige 
Frembringelser  at  se.  Fra  Begyndelsen  stod  Forretningen  under  den 
tyske  Gesandt  Hr.  von  Brandts  Beskyttelse  paa  Basis  af  den  Fiktion, 
at  det  kun  var  ham  og  hans  Venner,  der  benyttede  den  for  at  tilfreds- 
stille deres  personlige  Fornødenheder,  men  i  Virkeligheden  lukkede 
Kineserne  Øjnene  for  dette  Brud  paa  Traktaterne,  dels  fordi  det  i  og 
for  sig  kun  var  en  Bagatel,  og  dels  fordi  de  selv  fandt  Fornøjelse  i  at 
skaffe  sig  alle  mulige  fremmede  Snurrepiberier,  særlig  til  deres  Damer, 
paa  en  nem  og  billig  Maade.  Efterhaanden  blev  Gildingene  fra  Paladset 
gode  Kunder  i  Forretningen,  hvor  de  købte  Rub  og  Stub  af  hvad  de 
mente  vilde  tjene  til  Morskab  og  Adspredelse  for  Damerne  under  de- 
res Bevogtning,  der,  som  store  Børn,  tørstede  af  Nysgerrighed  efter 
at  faa  Fingre  i  alle  de  mærkelige  Sager,  som  „Barbarerne"  producerede. 
Paa  denne  Maade  gik  det  til,  at  det  ved  en  eller  anden  Lejlighed  faldt 
en  Gilding  ind  at  tage  noget  evropæisk  Legetøj  med  sig  hjem  fra  et  af 
sine  Besøg  hos  Kjærulf,  og  at  dette  faldt  i  Hænderne  paa  Kejseren, 
dengang  en  lille  Dreng,  der  rimeligvis,  livlig  og  intelligent  som  han  var, 
fandt  Behag  i  det  og  forlangte  mer  af  samme  Slags.  Forbruget  af  Lege- 
tøj i  „Paladset"  voksede  med  dettes  Art  og  Kvalitet,  og  det  var  snart 
aabenbart,  at  det  gjaldt  for  Gildingene  og  Kvinderne,  der  omgav  Barne- 
Kejseren,  at  finde  bestandig  nyt  for  at  tilfredsstille  hans  aabenbart 
vaagnende  Kundskabstrang,  efter  som  Tiden  gik.  Det  var  særlig  me- 
kaniske Kunstværker  af  alle  Slags,  som  der  blev  større  og  større  Af- 

sætning  for.  Uhre,  Klokker,  Spilledaaser,  Orkestrioner,  mekaniske 
Dukker  og  alt  Slags  mekanisk  Legetøj  blev  bestilt  i  Massevis  og  for- 
svandt i  Paladset,  medens  Forretningen  voksede  og  Forbruget  og  Af- 
sætningen steg.  Med  Aarene  blev  det  til  Symaskiner,  Vogne,  Kaner, 
Bicykler,  Fonografer,  Telefoner  og  Mikrofoner.  Saa  til  en  hel  lille  Tele- 
graflinje med  Batterier  og  Appa- 
rater, og  tilsidst  til  en  smalsporet 
Jernbane  med  Skinner,  Lokomo- 
tiv og  Vogne,  som  blev  anbragt  i 
en  af  Paladsets  Haver,  og  hvor- 
med det  morede  den  halvvoks- 
ne Kejser  at  køre  omkring  med 
Hoffets  Damer  og  sine  nærme- 
ste Omgivelser.  Endvidere  nogle 
smaa  Dampbarkasser  til  at  bug- 
sere de  store  Lystbaade  omkring 
i  de  kunstige  Søer  og  Kanaler, 
hvoraf  der  findes  mange  i  „den 
forbudne  Stad". 

Naar  det  erindres,  hvor  ked- 
sommelig og  aandsfortærende 
den  ortodokse  kinesiske  Opdra- 
gelsesmetode med  de  tidlige  Mor- 
genstudier og  de  evige  Ordrem- 
ser maa  være  for  et  ungt  intelli- 
gent Menneske,  der  ovenikøbet, 
som  Kuang-Hsii,  ikke  havde, 
eller  kunde  have,  nogen  ligeal- 
drende Legekammerat,  men  som 
var  overladt  til  Kvinders  og  Gil- 
dingers Selskab,  er  det  let  forstaaeligt,  at  Drengens  Fantasi  sattes  i  Be- 
vægelse paa  denne  ejendommelige  Maade,  og  at  hans  Videbegærlighed 
voksede  med  Alderen,  efterhaanden  som  flere  og  flere,  og  mærkeligere 
og  mærkeligere,  Eksemplarer  af  Vestens  Opfindelser  og  Indretninger 
faldt  ham  i  Hænderne,  og  at  han  bestandig  ønskede  at  vide  mer  og 
mer  om  de  Lande  og  de  Mennesker,  der  frembragte  alle  disse  Mærk- 
værdigheder. Kuang-Hsii  var,  efter  alt  hvad  Gildingene  meddelte  der- 
om, i  højeste  Grad  interesseret,  og  han  gennemgik  paa  en  Maade  et 
aarelangt  Kursus  i  en  Slags  praktisk  Anskuelseslære,  der  ikke  kunde 
undlade  at  sætte  sine  Spor  i  hans  hele  Tankesæt  og  Opdragelse.  Efter- 

haanden  som  han  nærmede  sig  den  voksne  Alder,  der  i  Kina  indtræ- 
der noget  tidligere  end  under  vestlige  Himmelstrøg,  viste  han  Tilbøje- 
lighed til  at  læse  og  studere  fremmede  Bøger  omhandlende  allehaande 
Materier,  som  han  lod  anskaffe  og  oversætte  for  sig  kritikløst  og  iflæng, 
og  som  han  slugte  raa  i  sin  Ensomhed  i  Paladset,  indtil  han  tilsidst, 
ikke  tilfreds  med  hvad  Oversættelserne  gav  ham,  gik  ilag  med  at  stu- 
dere det  engelske  Sprog  ved  Hjælp  af  indfødte  Lærere,  unge  Kinesere, 
som  havde  studeret  i  England,  Amerika  og  Japan,  og  som  nu  ikke 
alene  fik  uhindret  Adgang  til  hans  før  saa  unærmelige  Person,  men 
ogsaa  Lejlighed  til  at  bibringe  den  videbegærlige  unge  Monark  deres 
Meninger  om  Vestens  Kultur  og  Civilisation,  og  til  at  anbefale  disses 
Overførelse  til  Kina.  Herved  udførte  de  et  Missions-Arbejde  i  Vestens 
Tjeneste,  som  tidligere  eller  senere  maatte  sætte  Frugt  og  som  inden 
længe  ledte  ikke  alene  til  det  første  alvorlige  Forsøg  paa  Reform  af 
kinesiske  Forhold,  men,  som  det  viste  sig,  til  uforudsete  Katastrofer  og 
til  en  fuldstændig  Omvæltning  af  det  bestaaende  i  dette  ældgamle  Land. 
I  Aarenes  Løb  bredte  denne  Interesse  for  fremmed  Kundskab  sig 
fra  Paladset  ud  mellem  Kinas  opvoksende  Ungdom,  først  i  Peking, 
senere  i  Provinserne,  i  større  og  større  Ringe,  indtil  det  i  Midten  af 
Halvfemserne  ikke  længer  var  muligt  for  Oversætterne  af  evropæisk 
og  amerikansk  Literatur  til  kinesisk  at  tilfredsstille  Efterspørgslen. 
Denne  næredes  desuden  i  betydelig  Grad  af  de  saakaldte  „Opdragel- 
sesmissioner",  der  allerede  en  Snes  Aar  iforvejen  var  startet  og  sat 
iscene  af  Li  Hung-Chang,  der  havde  sendt  120  unge  Kinesere  i  en  Al- 
der af  fra  12 — 14  Aar,  Sønner  af  uformuende  Forældre,  og  for  de 
flestes  Vedkommende  Kantonesere,  til  amerikanske  Skoler  og  Under- 
visningsanstalter for  at  gennemgaa  disse  og  underkaste  sig  de  perio- 
diske Eksaminer,  altsammen  paa  den  kinesiske  Regerings  Regning  og 
under  Tilsyn  af  dennes  Repræsentanter,  som  havde  Kommando  over 
Missionerne.  Det  var  fra  førstaf  Meningen,  at  120  ny  Elever  skulde 
følge  efter  hvert  Aar,  efterhaanden  som  de  første  fuldendte  deres 
Kursus,  og  at  de  unge  Menneskers  Studeringer  for  de  Videregaaendes 
Vedkommende  skulde  strække  sig  over  et  Tidsrum  af  15  Aar,  hvor- 
efter de  skulde  vende  tilbage  til  Kina  som  Læger,  Jurister,  Ingeniører 
og  Lærere.  Her  skulde  de  saa  udgøre  den  Kærne,  hvorom  en  ame- 
rikansk-kinesisk  Skole  skulde  dannes  med  den  Opgave  at  overføre  saa 
meget  af  Vestens  Kundskab  og  Civilisation  til  Kina,  som  dette  mentes 
at  have  Brug  for.  I  Begyndelsen  gik  alt  efter  Programmet.  Det  første 
Hold  unge  Mennesker  afrejste  fra  Kina  i  1872  og  tre  andre  Hold  fulgte 
efter  de  følgende  Aar.  De  unge  Kinesere,  som  forresten  under  helede- 

res  Ophold  i  Amerika  fortsatte  ogsaa  med  Studiet  af  deres  eget  Sprog 
og  Literatur  under  kinesiske  Lærere,  attacheret  Missionerne,  kastede 
sig  med  deres  medfødte  Flid  og  Intelligents  over  de  ny  Studier,  og  det 
dristige  Eksperiment,  der  jo  var  en  Efterligning  og  hvad  der  samtidig 
fandt  Sted  for  Japans  Vedkommende,  syntes  bestemt  til  at  krones  med 
Held.  Men  allerede  lOAar  efter,  og  medens  Studenterne  var  midt  i 
deres  Arbejde,  indtraadte  Reaktionen.  Det  lykkedes  Li  Hung-Changs 
politiske  Modstandere  at  mistænkeliggøre  Sagen  i  de  kinesiske  Magt- 
haveres, og  da  særlig  i  Enkekejserindens,  Øjne  og  at  vække  deres 
Frygt  for  at  et  saa  langt  Ophold  udenfor  Kina  skulde  denationalisere 
de  unge  Mennesker,  samt  for  at  de  ved  deres  Tilbagekomst  til  Kina 
skulde  medbringe  farlige  Idéer  og  Teorier  og  sprede  disse  mellem 
deres  Landsmænd.  Hertil  bidrog  ikke  lidet,  at  endel  af  Eleverne  under 
deres  Ophold  i  Amerika  var  kommen  under  kristne  Missionærers  Ind- 
flydelse og  var  gaaet  over  til  Kristendommen,  hvorved  efter  kinesiske 
Begreber  hele  deres  Forhold  til  Familjen,  Staten  og  Samfundet  blev 
forrykket  i  en  farlig  Grad.  Resultatet  blev,  at  hele  Missionen  og  alle 
Eleverne  uden  Varsel  blev  kaldt  hjem  i  1882  og  Forsøget  dermed  op- 
givet i  dets  oprindelige  Form.  Ved  deres  Hjemkomst  til  Kina  fik  de 
saakaldte  „amerikanske  Studenter",  hvis  lange  Ophold  i  Amerika  selv- 
følgelig ikke  havde  kunnet  undlade  at  sætte  et  fremmed  Præg  paa  de- 
res Væsen  og  Opførsel,  en  alt  andet  end  blid  Modtagelse  fra  deres 
Landsmænds  Side.  De  af  dem,  hvis  Familjer  ikke  var  istand  til  at  re- 
fundere Regeringen  de  meget  betydelige  Summer,  der  var  anvendt  paa 
dem,  og  kun  yderst  faa  var  det,  blev  uden  videre  tvunget  til  at  træde  i 
Statens  Tjeneste,  uden  Hensyn  til  deres  Ønsker,  Anlæg  eller  Uddan- 
nelse. Endel  sendtes  ombord  i  Krigsskibene  som  Kadetter;  andre  atta- 
cheredes forskellige  af  Vicekongerne  som  Tolke  og  Sekretærer;  atter 
andre  sendtes  til  Arsenalerne  og  Regeringens  Vaabenfabrikker,  medens 
et  betydeligt  Antal  anbragtes  ved  det  nylig  oprettede  Telegrafvæsen. 
Saa  langt  fra  at  deres  surt  erhvervede  Dannelse  og  Kundskaber  kom 
dem  tilgode  i  deres  ny  Stillinger,  viste  det  sig  snart,  at  de  var  ligesaa 
mange  Møllestene  om  deres  Hals.  De  betragtedes  med  Mistro  af  deres 
Ligemænd,  hundsedes  af  deres  Foresatte,  og  saa  sig  berøvede  enhver 
Udsigt  til  at  bringe  det  til  noget  virkeligt,  saa  længe  de  bar  Præget 
„Udlænding"  paa  sig.  Det  varede  derfor  selvfølgelig  ikke  længe,  inden 
ialtfald  endel  af  dem  atter  sank  ned  til  Kineserens  almindelige  Niveau 
og  som  forlorne  Sønner  vendte  tilbage  til  Konfucius,  Spisepindene, 
Vandpiben  og  Tepotten.  Enkelte  var  der  dog  imellem  dem,  som  paa 
Trods  af  alle  Vanskeligheder  naaede  at  arbejde  sig  frem  og  ved  Hjælp 

af  deres  Kundskaber  og  Intelligents  at  gøre  sig  saaledes  gældende,  at 
de  efterhaanden  kom  til  at  indtage, vigtige  og  indflydelsesrige  Stillinger 
i  det  kinesiske  Samfund,  saa  at  de,  ganske  vist  mange  Aar  efter,  fik  Lod 
og  Andel  i  det  Reformværk,  som  de  havde  været  med  til  at  bane  Vejen 
for  og  at  forberede  mange  Steder  og  paa  forskellig  Vis.  Thi  Frem- 
skridts-Sæden var  efter  alt  udsaaet  i  frugtbar  Jord,  og  havde  allerede 
paa  et  tidligt  Tidspunkt  begyndt  at  sætte  Frugt,  hvortil  ogsaa  i  meget 
væsentlig  Grad  bidrog  den  Omstændighed,  at  Kina  i  Begyndelsen  af 
Halvfjerserne,  efter  Li  Hung-Changs  Raad,  havde  besluttet  sig  til  at 
tage  et  andet  og  vigtigt  Skridt  henimod  en  nærmere  Forbindelse  med 
Udlandet,  nemlig  at  sende  Gesandter  til  de  fornemste  evropæiske 
Hoffer,  som  ingen  Kineser  af  Rang  havde  besøgt  siden  Anson  Burling- 
games  Mission  i  1867 — 70.  Til  en  Begyndelse  udnævntes  Kuo  Sung- 
Tao,  Overdommer  i  Fukien  Provinsen,  hvor  Forfatteren  gjorde  hans 
Bekendtskab  i  1874,  til  Kinas  første  Gesandt  til  det  engelske  Hof.  Han 
var  ganske  vist  en  literær  Kapacitet  og  en  Stuelærd  af  Rang,  men  en 
gammel  svagelig  Mand,  og  hans  Udnævnelse  var  ovenikøbet  langtfra 
at  være  en  Udmærkelse,  snarere  en  Straf  for  gamle  Synder.  Han  havde 
Ord  for  at  være  evropæervenlig  og  for  at  interessere  sig  for  fremmede 
Opfindelser  og  Innovationer,  men  det  var  dog  kun  modstræbende  og 
meget  imod  sin  Vilje,  at  han  modtog  Gesandtposten.  Det  var  imidlertid 
gaaet  op  for  de  skarpsindige  Kinesere,  at  de  ved  at  have  deres  egne 
Gesandter  i  Udlandet,  ikke  alene  kunde  stikke  Blaar  i  Øjnene  paa  de 
dumme  „Barbarer",  der  betragtede  dette  som  en  Koncession  til  dem, 
men  at  de  samtidig  derigennem  kunde  holde  sig  nøje  underrettet  om 
deres  Planer  og  Foretagender  og  saa  ovenikøbet  sikkre  sig  et  ypper- 
ligt Vaaben  til  at  omgaa  og  lamme  de  evropæiske  Gesandter  i  Peking, 
ligesom  endelig  de  kinesiske  Afsendinge,  i  deres  dobbelte  Egenskab  af 
Regeringens  diplomatiske  Repræsentanter  og  de  forskellige  Vicekon- 
gers kommercielle  Agenter,  direkte  og  indirekte  vilde  spare  Kina  man- 
gen en  Kommission,  som  hidtil  ved  Køb  af  Skibe,  Kanoner  og  Vaaben, 
var  gaaet  i  evropæiske  Mellemhandleres  Lommer.  Da  denne  sidste  Be- 
tragtning spillede  en  fremragende  Rolle  i  Kinesernes  Øjne,  var  man  i 
Begyndelsen  ikke  altid  lige  nøjeregnende  ved  Valget  af  de  Mænd,  der 
sendtes  til  Evropa  som  Gesandter,  og  endnu  mindre  med  deres  Sekre- 
tærer og  Attachéer.  Mangen  en  Hr.  Li,  Chu  eller  Chow,  der  i  Kina 
spillede  en  højst  beskeden  Rolle  som  Oversætter,  Kopist  eller  Wei- 
yuan,  er  gaaet  til  Evropa  i  de  Dage  som  Gesandtskabssekretær  udru- 
stet med  „midlertidig"  Rang,  og  er  blevet  modtaget  med  aabne  Arme 
af  det  højeste  evropæiske  Selskab.  Ikke  at  tale  om  saadanne  Skandaler 


ENKEKEJSERINDE-PERIODERNE 


157 


som  at  Kina  i  1877  sender  en  simpel  Tegner  ved  Arsenalet  i  Foochow, 
en  Mand  uden  Stilling,  Dannelse  eller  Kundskaber,  til  Tyskland  med 
et  Detachement  Sokadetter,  udnævner  ham  forst  til  Sekretær  ved  Ge- 
sandtskabet i  Berlin,  til  Chargé  d'  Affaires  sammesteds  i  1879,  og  til 
Gesandt  det  følgende  Aar;  kalder  ham  tilbage  i  1885  og  lader  offent- 
liggøre et  kejserligt  Dekret  i  „Peking  Gazette",  hvorved  han  degra- 
deres og  summarisk  afskediges  af  Statens  Tjeneste  som  „en  lav  Person 
uden  Opdragelse  og  en  Type  paa  moralsk  Fordærvelse".  Hvorefter 
man  har  det  Særsyn  at  se  den  for- 
henværende Eksellence,  tidligere  be- 
fuldmægtiget Gesandt  ved  det  tyske 
Kejserhof,  Storkors  af  et  halvt  Du- 
sin af  de  fornemste  evropæiske  Or- 
dener,som  Indehaveraf  et  beskedent 
litografisk  Etablissement  i  Peking. 

Som  Kuo  Sung-Taos  Afløser  ved 
S.  James  Hoffet  sender  Kina  imid- 
lertid allerede  et  Par  Aar  senere  en 
Mand  af  en  anden  Støbning,  i  Vir- 
keligheden den  første  højtstaaende 
Kineser  af  Betydning,  som  beklæd- 
te en  Gesandtskabspost.  „Markis" 
Tseng  var  den  ældste  Søn  af  det 
nittende  Aarhundredes  første  kine- 
siske Statsmand,  den  berømte  Vice- 
konge Tseng  Kuo-Fan,  der  som  Kinas  Generallisimus  undertrykkede 
Taiping  Oprøret  og  reddede  det  mantsjuriske  Dynasti  fra  den  Under- 
gang, som  truede  det  allerede  den  Gang.  Som  ganske  ung  Mand  be- 
naadedes  „Markis"  Tseng,  hvis  Titel  efter  kinesisk  Skik  varen  Grad 
lavere  end  Faderens,  med  en  titulær  Doktorgrad,  i  Betragtning  af  Fa- 
derens Fortjenester.  Allerede  den  Gang  interesserede  han  sig  for  de 
Fremmede  og  deres  Veje,  saa  at  han,  forinden  han  gik  til  England  som 
Gesandt,  havde  lagt  sig  efter  det  engelske  Sprog,  et  i  hine  Dage  ene- 
staaende  Fænomen  mellem  højtstaaende  Kinesere,  deraf  Princip  aldrig 
lærte  fremmede  Sprog,  som  de  benævnte  „Fuglemaal"  og  ansaa  for 
under  deres  Værdighed  at  beskæftige  sig  med.  Efter  sin  Tilbagekomst 
til  Kina  i  1886  blev  han  udnævnt  til  Medlem  af  Tsungli-Jamen,  hvor 
man  med  Rette  ansaa  ham  for  den  eneste  af  de  otte  Fossiler,  som  dan- 
nede dette  berømte  kinesiske  Omsvøbsdepartement,  der  i  Virkelig- 
heden havde  den  fjerneste  Anelse  om  udenrigsk  Politik  og  det  rin- 

geste  Kendskab  til  Vestens  Nationer  og  disses  Civilisation.  Desfor- 
uden udnævntes  han  til  Vicepræsident  for  „Kystforsvars-Departemen- 
tet", som  paa  hans  og  Li  Hung-Changs  Initiativ  oprettedes,  for  at  ordne 
Kinas  forældede  Militærvæsen.  Paa  dette  Tidspunkt  vakte  han  en  Del 
Opmærksomhed,  ogsaa  udenfor  Kina,  ved  at  optræde  som  Forfatter  til 
en  tendentiøs  Artikel,  der  fremkom  i  det  engelske  Tidsskrift  „The 
Asiatic  Quarterly  Review"  under  Overskriften  „China;  the  Sleep  and 
the  Awakening".  Heri  gør  han  sig  til  Talsmand  for  en  Trudsel  om  et 
Slags  „gul  Fare",  der  skal  opstaa,  naar  Kina  vaagner  af  sin  tusindaarige 
Søvn  og  ryster  de  Lænker  af  sine  Gigant-Lemmer,  som  Evropa  har 
forsøgt  at  svøbe  det  i.  Efter  en  længere  mer  eller  mindre  korrekt  hi- 
storisk Oversigt  og  en  Udvikling  af  Kinas  uhyre  Muligheder,  saavel 
paa  det  militære  som  paa  det  kommercielle  og  industrielle  Omraade, 
kommer  han  til  Kærnen  af  sine  Konklusioner  ved  at  hentyde  til,  at 
Kina,  koste  hvad  det  vil,  havde  i  Sinde  at  nægte  at  forny  sine  snartud- 
løbende  Traktater  med  de  evropæiske  Magter,  og  at  gøre  Fordring  paa 
Ophævelse  af  Traktaternes  Ekstraterritorial-Rettigheder,  som  Evro- 
pæerne  nød  godt  af  i  Landet  og  uden  hvilke  deres  Fordrivelse  var  en 
given  Sag.  —  Selvfølgelig  forblev  dette,  saavelsom  andre  lignende  For- 
søg, kun  tomme  Slag  i  Luften,  og  den  Tid  er  endnu  fjern,  da  der  kan 
blive  Tale  om  at  stille  Evropæerne  under  kinesiske  Retstribunaler  og 
undergive  dem  kinesisk  Overhøjhed  som  i  Vestens  civiliserede  Stater. 
Først  maa  hele  Kinas  sociale  og  legale  Kurs  lægges  om,  hvormed  det 
endnu  har  lange  Udsigter.  Markis  Tseng  opdagede  da  ogsaa  hurtig 
det  umulige  for  en  enkelt  Mand  at  revolutionere  det  Regeringssystem, 
som  havde  sin  Rod  i  Aartusinders  Lag  af  den  solideste  Konservatisme, 
og  han  døde  allerede  1890  vistnok  en  klogere  men  en  mere  skuffet 
Mand,  end  da  han  begyndte  paa  sit  haabløse  Sisyfus  Arbejde  i  Peking. 
Først  fra  1886  har  Kina  imidlertid  ejet  en  virkelig  ordnet  uden- 
landsk Repræsentation  med  Legationer  og  Konsulater  i  alle  Stater, 
hvor  Regeringen  har  politiske  og  kommercielle  Interesser  at  varetage. 
Repræsentanterne  har  siden  da  været  valgt  mellem  de  højere  Embeds- 
mænd og  er  udgaaet  fra  den  oplyste  og  intelligente  Del  af  Befolkningen. 
Resultatet  blev  da  ogsaa  snart,  at  Kundskab  til  og  Interesse  for  frem- 
mede Lande  og  Folk  efterhaanden  fik  Indpas  gennem  disse  Kilder,  og 
fra  dem  spredtes  i  videre  og  videre  Kredse,  hvortil  saa  endvidere  kom 
den  Omstændighed,  at  det  begyndte  at  gaa  op  for  den  studerende  Ung- 
dom, at  Fremtiden  uundgaaeligt  vilde  medføre  en  større  og  større  Nød- 
vendighed for  Kina  til  at  adoptere  Vestens  Kultur  og  Videnskab,  ikke 
alene  paa  Militærvæsenets  Omraade,  hvad  de  vel  nok  først  indsaa,  men 

ogsaa  paa  hundrede  andre  Felter.  Hvorfor  de  begyndte  at  erhverve  sig 
de  Kundskaber,  bl.  a.  til  fremmede  Sprog,  som  de  mente  vilde  blive 
fordret  af  den,  der  vilde  være  med  i  den  kommende  Kappestrid,  og 
som  de  tidligere  ikke  havde  havt  Brug  for.  I  de  Aar,  som  fulgte  efter 
Kuang-Hsiis  selvstændige  Overtagelse  af  Regeringen,  begyndte  en  sta- 
dig voksende  Udvandring  af  unge  videbegærlige  Kinesere  til  ^emmede 
Lande,  og  da  særlig  til  det  nærliggende  Japan,  hvor  de  kunde  studere 
ved  Højskolerne  og  Universiteterne  og  erhverve  sig  de  Kundskaber 
og  den  tekniske  Uddannelse,  som  de  ansaa  for  nødvendig.  Samtidig 
bredte  en  lignende  Kundskabstørst  sig  mellem  andre  Samfundsklasser 
hjemme  i  Kina,  indtil  den  naaede  de  højere  og  højeste  Lag.  Selve  Kej- 
seren blev  grebet  af  den,  og  stillede  sig  i  Spidsen  for  den  Reformbevæ- 
gelse, som  nu  ustandselig  væltede  ind  over  Landet  og  rev  tusinder  og 
atter  tusinder  med  sig  hele  Kina  over.  I  de  Aar,  hvori  Kuang-Hsii  be- 
skæftigede sig  med  at  studere  fremmede,  mest  engelske,  Forfattere, 
fulgtes  hans  Eksempel  af  unge  Studerende  i  hele  Landet.  Der  startedes 
en  „Reformklub"  i  Peking,  hvis  Medlemmer,  hvorimellem  mange  yngre 
Embedsmænd,  lærte  sig  Engelsk,  Tysk,  Fransk,  ja  selv  Russisk,  for  at 
kunne  læse  fremmede  Boger  og  Tidsskrifter  i  Originalsproget.  Der 
blev  holdt  Foredrag  om  alle  Slags  fremmede  Emner,  indledt  Diskus- 
sioner og  holdt  Raad  om  den  bedste  Maade,  hvorpaader  kunde  raades 
Bod  paa  Kinas  Mangler  og  Fejl  i  Fremtiden.  Dette  Eksempel  blev 
fulgt  i  Provinserne;  og  en  stærk  Gæring  bredte  sig  mellem  hele  den 
studerende  Ungdom.  Man  forberedte  sig  paa  at  modtage  hvad  der  føl- 
tes laa  i  Luften:  det  ny  Kina,  hvis  Fødselsveer  allerede  var  begyndt. 

Enkekejserinden  fyldte  60  Aar  i  1894  og  passerede  dermed  en  af 
de  Mærkepæle  i  Livet, som  Kineserne  kalder  for  de  „store  Fødselsdage": 
d.  60de,  70de  og  80de.  Store  Forberedelser  til  at  fejre  denne  Højtidelig- 
hed var  allerede  mangeMaaneder  forinden  blevet  truffet.  „I-Ho-Chuan", 
Sommerpaladset,  var  blevet  genopført  med  uhyre  Bekostninger  og  ud- 
styret med  eventyrlig  Pragt.  De  højeste  Embedsmænd  i  Provinserne: 
Vicekongerne  og  Guvernørerne,  foruden  Masser  af  andre  Mandariner, 
var  kaldet  til  Peking,  for  at  deltage  i  Festlighederne  og  for  at  —  betale 
Omkostningerne.  Hver  eneste  Embedsmand  af  Betydning  i  hele  Riget 
var  blevet  „anmodet"  om  at  afgive  fem  og  tyve  Procent  af  Aarets  Gage 
som  en  Fødselsdagsforæring  til  „den  gamle  Buddha".  Triumfbuer, 
buddhaistiske,  taoistiske  og  larnaistiske  Altre  var  blevet  rejst  med  korte 
Mellemrum  paa  hele  den  7  Kilometer  lange  flisebelagte  „Kejservej" 
mellem  Peking  og  Sommerpaladset,  og  det  var  bestemt,  at  Kejseren  i 
Spidsen  for  hele  Hoffet  paa  den  store  Dag  skulde  begive  sig  i  højtideligt 

Optog  derud,  for  at  gøre  „Kotow"  for  Fødselsdagsbarnet  og  lægge  deres 
og  hele  Landets  Lykønskning  for  hendes  Fødder,  paa  samme  Maade 
som  sket  var,  da  de  store  Kejsere  Kang-Hi  og  Kien-Lung  i  sin  Tid 

fejrede  deres  60aa- 
rige  Fødselsdag  un- 
der lignende  Højti- 
deligheder. 

Saakommersom 
et  Lynslag  Krigen 
med  Japan  og  øde- 
lægger det  hele. 

Som  Vicekonge 
i  Chili  Provinsen 
paahvilede  det  Li 
Hung-Chang  at  le- 
de Kinas  Politik  vis 
å  vis  Vasalstaten 
Korea, hvorpaadet- 
te  Tidspunkt  Begi- 
venhederne havde 
medført,  at  Forhol- 
det til  Naboen  Ja- 
pan var  strammet 
indtil  Bristepunk- 
tet. Koreas  Historie 
fra  1882  havde  væ- 
ret en  fortsat  mer 
eller  mindre  blo- 
dig Kamp  mellem 
de  politiske  Partier, 
som  sloges  om  Magten  i  Hovedstaden,  hvor  snart  det  ene  snart  det 
andet  af  dem  havde  Overtaget.  Tre  Partier:  det  „nationale"  under 
Ledelse  af  den  gamle  Ex-Regent,  som  holdt  paa  Koreas  fortsatte  Eks- 
klusivitet og  fuldstændige  Udelukkelse  fra  Omverdenen;  det  „kinesiske" 
støttet  af  den  intrigante  Dronning  og  af  Kinas  „Residenf'Juan  Shih-Kai; 
samt  det  „japanske",  der  selvfølgelig  støttede  sig  til  den  japanske  Lega- 
tion, havde  skiftevis  Ordet  hos  den  svage  vaklende  Konge.  Ex-Regenten 
varden  første  til  at  gribe  til  voldsomme  Forholdsregler, og  sikkredesig 
ved  et  coup  d'état  i  1 882  Magten  foren  stakketTid.  Den  japanske  Gesandt, 
Hanabusa,  blev  angrebet  i  sin  Legation,  hvorfra  han  efter  nogle  Dages 


Juan  Shih-Kai  iført  den  gule  Ridejakke. 

Belejring  slog  sig  igennem  Regentens  Koreanske  elendige  Soldaterskare 
til  Chemulpo,  Seouls  Havnestad  ved  Jalu  Flodens  Munding  medførende 
hele  den  lille  japanske  Koloni.  Japanerne  blev  her  optaget  af  et  japansk 
Krigsskib  og  fort  til  Nagasaki.  Denne  Episode  vakte  stort  Røre  i  Japan, 
hvor  man  beskyldte  Juan  Shih-Kai  for  at  staa  bag  det  hele,  og  det  truede 
i  nogen  Tid  med  Krig  mellem  Japan  og  Korea,  som  dog  foreløbig  blev 
afvendt  eller  udsat.  Hanabusa  sendtes  tilbage  til  Korea  med  3  Krigsskibe 
og  en  Bedækning  af  800  Mand.  I  Mellemtiden  havde  Dronningen  af 
Korea  —  gennem  Juan  Shih-Kai  —  bedt  Kina  om  Hjælp,  og  Li  Hung- 
Chang  skyndte  sig  med  at  sende  Forstærkning  af  Skibe  og  Soldater, 
saa  at  Hanabusa  ved  sin  Ankomst  til  Seoul  fandt  Kineserne  allerede 
dér  og  i  Besiddelse  af  de  vigtigste  strategiske  Punkter.  Japanerne  greb 
imidlertid  Tyren  ved  Hornene  og  præsenterede  den  Koreanske  Rege- 
ring et  Ultimatum,  som  bragte  saavel  denne  som  Kineserne  til  Fornuft. 
Ved  en  List  lokkede  Juan  Shih-Kai  Ex-Regenten,  Japanernes  bittreste 
Modstander  og  den  største  Hindring  for  Fredens  Bevarelse,  ombord  i 
et  kinesisk  Krigsskib  ved  Chemulpo,  hvorfra  han  førtes  til  Tientsin  og 
blev  holdt  som  Fange  dér  indtil  sin  Død.  Dronningen  og  hendes  Parti, 
som,  skøndt  fjendtlige  imod  Japan,  ikke  vovede  at  lade  det  komme  til 
aabent  Brud,  fralagde  sig  Ansvaret  for  Regentens  Handlinger  og  afslut- 
tede en  ny  Traktat  med  Japan,  hvorefter  en  Del  af  Koreas  ledende 
Mænd  besøgte  Tokio,  for  at  sætte  sig  ind  i  japanske  Forhold,  og  for  at 
forberede  Koreas  „Indtræden  i  Nationernes  Række"  under  Japans 
Vinger. 

Det  næste  Aar —  1883  —  afsluttede  Korea  Handels-  og  Venskabs- 
traktater,  ved  Japans  Hjælp,  med  de  fleste  evropæiske  Lande,  ogsaa 
med  Danmark,  og  den  uduelige  Konge  udnævnte  sig  selv  til  Kejser  — 
en  for  Resten  betegnende  Illustration  af  det  Opera-comique  Postyr,  som 
under  Benævnelserne  „Paladset"  og  „Hoffet"  blev  drevet  i  nogle  falde- 
færdige Træbarakker  i  Seoul. 

Under  Frankrigs  Overfald  paa  Kina  i  1884  benyttede  den  davæ- 
rende japanske  Gesandt  i  Seoul,  Takezaye,  Lejligheden  til  at  fortrænge 
Kineserne  og  til  at  faa  den  svage  Kejser  under  sin  dominerende  Ind- 
flydelse, hvorpaa  Juan  Shih-Kai  resolut  angreb  den  japanske  Legation 
og  tvang  denne  til  for  anden  Gang  at  flygte  til  Kysten.  Heller  ikke 
denne  Gang  ønskede  den  japanske  Regering  at  lade  det  komme  til  Krig 
—  endnu.  Grev  Inoye  blev  sendt  til  Korea  med  en  betydelig  Styrke  og 
en  ny  Traktat  blev  sluttet  i  Seoul,  der  paa  alle  Punkter  indrømmede 
Japanernes  Fordringer.  Herefter,  og  indtil  1 894,  gik  Tingene  deres  skæve 
Gang  i  Seoul  uden  andre  nævneværdige  Begivenhederend  at  Li  Hung- 

Chang  i  1886  sendte  Tyskeren  von  Mollendorff  til  Korea  som  „uden- 
landsk Raadgiver"  hos  Kongen,  en  Stilling,  som  han  dog  hurtig  maatte 
forlade,  da  japanske  „Soshis"  havde  myrdet  og  brændt  Dronningen  i 
selve  „Paladset",  og  at  Rusland  i  1888  afsluttede  en  ny  Handelstrak- 
tat  med  Korea,  som  aabnede  Koreas  Landgrænser  for  russisk  Handel 

imod  en  betydelig  la- 
vere Told  end  overSø- 
grænsen,  hvor  Tolden 
blev  opkrævet  af„The 
ChineseMaritimeCu- 
stoms"  under  Ledelse 
af  evropæiske  Told- 
Embedsmænd,  men 
for  den  koreanske  Re- 
gerings Regning. 

I  August  1894  for- 
langte Juan  Shih-Kai 
ny  Forstærkningaf  ki- 
nesiske Soldater,  for 
med  dem  at  afbalan- 
cere Japanernes  sta- 
digstigende Indflydel- 
se i  Korea,  medens 
den  japanske  Rege- 
ring erklærede,  at  et- 
hvert Skridt  i  denne 
Retning  vilde  blive  be- 
tragtet som  en  casus 
belli.  Juan  Shih-Kai 
forsikkrede  Li  Hung- 
Chang  om,  at  Kina  kunde  sikkert  vente  Hjælp  fra  England  i  Tilfælde 
af  at  Japan  greb  til  Fjendtligheder.  Li,  yderligere  presset  af  sine  ty- 
ske militære  Raadgivere,  lod  sig  forlede  til  at  lytte  til  deres  og  Juans 
Raad  og  lod,  efter  at  have  indhentet  den  unge  Kejsers  Bemyndigelse, 
den  lejede  engelske  Damper  „Kowshing"  afgaa  med  nogle  hundrede 
kinesiske  Tropper  ombord  en  route  for  Chemulpo. 

Udenfor  Jalu  Flodens  Munding  blev  „  Kowshing"  mødt  af  den  japan- 
ske Krydser  „Naniva",  under  Kommando  af  daværende  Kaptajn,  senere 
Admiral,  Togo,  som,  da  Damperen  ikke  lystrede  hans  Ordre  om  at 
dreje  bi  og  Kineserne  fra  dens  Dæk  fyrede  paa  hans  Baad,  som  over- 

bragte  Ordren,  skod  „Kowshing"  isænk  med  hele  Besætningen  og 
Tropperne,  hvoraf  kun  faa  reddedes  af  „Nanivas"  Baade.  Dermed  var 
Krigen  mellem  Kina  og  Japan  erklæret.  Udfaldet  var  forud  givet,  og 
Kinas  Nederlag  tilsøs  og  tilvands  blev  ingen  Overraskelse  for  den,  der 
kendte  blot  det  allermindste  til  de  to  krigsførende  Magters  Forberedel- 
ser og  militære  Kapaciteter.  Admiral  Tings  Nederlag  i  Søslaget  ved  Jalu ; 
den  kinesiske  Flaades  Flugt  og  Indespærring  i  Krigshavnen  Weihawei; 
de  japanske  Torpedobaades  hensynsløs  tappre  Forcering  af  Indløbet  og 
Ødelæggelse  af  de  kinesiske  Skibe;  Admiral  Tings  Selvmord  og  Wei- 
haweis  Erobring;  den  japanske  Hærs  Fremmarsch  imod  Port  Arthur 
under  General  Nogi  og  Fæstningens  Indtagelse  ved  Storm;  alt  dette 
fulgte  Slag  i  Slag  uden  et  eneste  Lyspunkt  for  de  ulykkelige  Kinesere, 
der  tilsidst,  rædselslagne  og  forslaaede,  maatte  finde  sig  i  at  bede  om 
Fred  og  sende  selve  Li  Hung-Chang  til  Shimonosaki,  for  at  afslutte  den 
ydmygende  Fredstraktat  Januar  1895.  Forinden,  og  medens  Forhand- 
lingerne stod  paa,  blev  den  gamle  kinesiske  Statsmand  Genstand  foret 
Mordattentat  fra  en  forrykt  Japaners  Side,  hvilket  forøvrigt  bidrog  til 
at  skaffe  Kina  billigere  Fredsbetingelser  end  ellers  vilde  have  været 
Tilfældet,  skøndt  de  forøvrigt  var  haarde  nok.  Kina  maatte  forpligte  sig 
til  at  opgive  sine  Pretentioner  i  Korea,  der  forresten  forlængst  havde 
vist  sig  ret  illusoriske;  maatte  betale  en  Krigserstatning  paa  20  Millioner 
Taels;  og  afstaa  Liaotung  Halvøen  med  Fæstningen  Port  Arthur  til  Ja- 
pan. Denne  Afstaaelse,  der  fremkaldte  en  samlet  Protest  fra  Ruslands, 
Frankrigs  og  Tysklands  Side  imod  „Brudet  paa  Kinas  Integritet",  førte 
til  at  Russerne  paa  et  senere  Tidspunkt  selv  satte  sig  i  Besiddelse  af 
den  omstridte  Prise,  og  at  England,  Tyskland  og  Frankrig  søgte  sig 
„Kompensationer"  hos  det  plyndrede  Kina  i  Weihawei,  Kiaochow  og 
paa  Øen  Hainan,  altsammen  for  at  „bevare  Ligevægten  i  Østasien"  — 
som  alligevel  forstyrredes  i  en  meget  foruroligende  Grad  ved  den  ja- 
pansk-russiske Krig  10  Aar  senere,  der  var  en  direkte  Følge  af  disse 
Begivenheder. 

Forfatteren,  der  i  Begyndelsen  af  1895  opholdt  sig  i  Tokio,  erindrer 
med  stor  Tydelighed,  hvorledes  de  japanske  ledende  Statsmænd,  som 
midt  under  den  let  forstaaelige  Ophidselse,  fremkaldt  ved  de  tre  evro- 
pæiske  Magters  Indblanding,  bevarede  deres  Koldblodighed  og  rolige 
Omdømme  uanfægtet,  dog  paa  Tomandshaand  ikke  lagde  Skjul  paa 
Situationens  Alvor  og  eventuelle  Rækkevidde.  Det  kommende  Opgør 
med  Rusland  blev  allerede  da  forudsagt  og  forberedt.  „Det  er  klart," 
hed  det  sig,  „at  Russerne  ønsker  Port  Arthur  og  Liaotung  Halvøen  for 
sig  selv  og  derigennem  Adgang  til  Havet  via  Mantsjuriet.  Det  er  for- 

staaeligt,  at  deres  Allierede,  Franskmændene,  støtter  dem.  Men  vi  for- 
staar  ikke,  hvad  Tyskerne  er  os  paa  Nakken  for,  og  hvad  de  vil  opnaa 
ved  at  optræde  som  Hund  i  et  Spil  Kegler."  Og,  mærkelig  nok,  vendte 
den  populære  Uvilje  i  Japan  sig  mest  imod  dem,  saa  at  deres  Gesandt, 
Baron  Grosssmith,  kun  turde  vove  sig  udenfor  sin  Legation  under  Be- 
vogtning af  japanske  Detektiver,  medens  Befolkningen  ikke  viste  sær- 
lig Animositet  imod  de  virkelig  skyldige,  Russerne  og  Franskmændene. 

Enkekejserinden  følte  dybt  Kinas  Ydmygelse  ved  Japanernes: 
„Dværgmændenes"  Sejr,  og  hun  tilgav  aldrig  Kuang-Hsii,  at  han  havde 
ladet  det  komme  til  Krig,  da  han,  mente  hun,  burde  have  vidst  Besked 
med  Kinas  Uforberedthed  og  Japans  store  militære  Overmagt.  Skræk- 
slagen, som  hun  vel  var,  da  de  japanske  Hære  efter  Port  Arthurs  Erob- 
ring satte  sig  i  Bevægelse  mod  Peking,  gav  hun  nødtvungen  sit  Minde 
til  Liaotung  Halvøens  Afstaaelse  ved  Fredsslutningen.  Li  Hung-Chang 
forsikkrede  hende,  at  Rusland  aldrig  vilde  finde  sig  deri.  Herom  har 
formodentlig  den  snedige  gamle  Kineser  vidst  Besked,  forinden  han 
indlod  sig  paa  Sagen.  Efter  Fredsslutningen  manglede  det  ikke  paa  An- 
greb paa  ham  fra  Censorerne,  som  aabenlyst  beskyldte  ham  for  For- 
ræderi og  forlangte  hans  Hoved,  men  Enkekejserinden,  som  noget 
ulogisk  gav  Kejseren  hele  Skylden  for  Krigen,  og  som  skyldte  Li  Tak 
for  mange  og  store  Tjenester,  holdt  sin  beskyttende  Haand  over  ham. 
Mellem  hende  og  Kuang-Hsii  var  der  fra  dette  Øjeblik  om  ikke  Krig 
saa  væbnet  Vaabenstilstand,  og  da  to  Aar  senere  dennes  Moder,  Enke- 
kejserindens Søster,  døde,  brast  det  sidste  Baand  imellem  dem,  og  det 
blev  aabenbart  for  enhver,  der  kendte  Forholdene  i  Peking,  at  der  kun 
behøvedes  en  Anledning  for  at  det  skulde  komme  til  et  aabent  Brud 
mellem  den  unge  Monark  og  hans  mægtige  Tante. 

Stormen  brød  løs  i  Sommeren  1898.  Enkekejserinden  opholdt  sig 
endnu  bestandig  i  Sommerpaladset,  hvor  hun  imidlertid  blev  holdt  be- 
kendt med  alt,  hvad  der  foregik  i  Peking,  dels  gennem  hendes  Niece, 
Kejserinden,  der  paa  dette  Tidspunkt  havde  stillet  sig  i  aaben  Opposi- 
tion til  Kuang-Hsii,  og  dels  gennem  en  Række  mantsjuriske  Prinser  og 
kinesiske  Statsmænd  i  Kejserens  nærmeste  Omgivelser,  der  frygtede 
for  Følgerne  af  den  unge  Monarks  Reformplaner,  som  paa  dette  Tids- 
punkt blev  bragt  til  Udførelse,  og  som  ønskede  at  holde  sig  Vejen  aaben 
under  det  Sammenstød  med  Reaktionen,  som  de  forudsaa  var  uund- 
gaaeligt  og  nærforestaaende.  Udadtil  var  Forholdet  mellem  de  to  Hoved- 
personer tilsyneladende  uforstyrret.  Enkekejserinden,  hed  det  sig,  nød 
sin  Uvirksomhed  i  fulde  Drag  og  forkortede  sig  Tiden  med  Teaterfore- 
stillinger, Picnics  paa  de  kunstige  Indsøer  i  Sommerpaladsets  udstrakte 

Parker,  og  Udflugter  til  de  nærliggende  Hoje  og  Templer,  medens  hun 
hengav  sig  til  Versedigtningens  og  Malerkunstens  uskyldige  Glæder  og 
overlod  til  Kejseren  at  lede  Statens  Regering  paa  egen  Haand.  En  eller 
to  Gange  om  Ugen  fandt  hun  dog  ikkedestomindre  Tid  til  at  aflæg- 
ge Besog  i  „den 
forbudne  Stad", 
ogatunderholde 
sig  med  Kejser- 
inden og  hendes 
andreTilhænge- 
re,  medens  Kej- 
seren paa  sin 
Side  regelmæs- 
sig indfandt  sig 
i  Sommerpalad- 
set nogle  Gan- 
ge omMaaneden 
for  at  hilse  paa, 
„dengamle  Bud- 
dha". Naarsom- 
helst  Tzu-Hsi 
besogte  Peking, 

modtog  han 
hende  som  fore- 
skrevet af  Eti- 
ketten, knælen- 
de ved  Indgan- 
gen til  „den  for- 
budne Stad",  og 
naar  han  kom  til 

Sommerpaladset,  maatte  han,  ligeledes  knælende,  afvente  hendes  Vink, 
inden  han  kunde  betræde  de  indre  Gemakker.  Og  ikke  nok  herved: 
Men,  hvis  Rygtet  talte  sandt,  maatte  „Himlens  Søn"  ydermere,  i  Lighed 
med  „Paladsets"  andre  Besøgende,  først  købe  sin  Avdients  gennem  be- 
tydelige Foræringer  til  Gildingerne,  hvis  Øverste,  den  berygtede  Li 
Lien-Ying,  der  hadede  Kejseren,  endogsaa  vovede  at  behandle  ham 
med  mindre  Respekt  og  Ærbødighed  end  hans  ophøjede  Stilling  gav 
ham  Krav  paa. 

Samtidig  havde  der  dannet  sig  to  politiske  Partier  i  Hovedstaden, 
det  sydlige  og  det  nordlige,  som  stod  skarpt  fjendtlige  ligeoverfor  hin- 

anden,  og  hvis  Bestræbelser  hovedsagelig  gik  ud  paa  at  tilrøve  sig  saa 
megen  Magt  og  saa  mange  lukrative  Stats-Embeder  som  mulig.  Det 
nordlige  Parti  bestod  af  Mantsjurer  og  Konservative,  der  var  Enke- 
kejserinden hengivne,  medens  det  sydlige  udelukkende  var  indfødte 
Kinesere,  samt  Kuang-Hsiis  og  hans  Reformplaners  Tilhængere  og 
Støtter.  Lederen  af  dette  Reformparti  var  Kangju-Wei,  en  ung  Kanto- 
neser,  som  havde  studeret  Peter  den  Stores  Historie  og  nøje  sat  sig  ind 
i  de  seneste  Reformer  i  Japan,  hvorom  han  havde  forfattet  et  Værk  i  to 
Dele,  som  han  havde  overgivet  Kejseren,  med  hvem  han  var  kommen 
i  Forbindelse  gennem  dennes  Yndlingshustrus  Broder,  og  hvem  han 
havde  forstaaet  at  vinde  for  sine  Reformplaner.  Det  første  afgørende 
Bevis  herpaa  var  et  kejserligt  Dekret,  som  d.  23de  Januar  blev  offent- 
liggjort i  „  Peking  Gazette",  hvorved  de  ortodokse  „literære"  Eksaminer, 
indtil  da  den  eneste  Adgang  til  Embede  i  Kina,  med  et  Pennestrøg  blev 
afskaffet  og  forskellige  Grene  af  den  „ny  Lærdom"  sat  istedet.  „Vi  ser 
os  nødt  til",  hed  det  i  Dekretet,  som  vakte  umaadelig  Opsigt  i  Landet 
og  da  særlig  mellem  de  direkte  interesserede  „literære"  Klasser,  „at 
foretage  denne  Forandring,  fordi  det  gamle  Eksamenssystem  har  ført 
Os  ind  i  et  Uføre,  hvorfra  Vi  ikke  ser  anden  Vej  ud  end  at  kaste  de 
gamle  Metoder  overbord  og  sætte  noget  helt  nyt  istedet." 

Herefter  fulgte  Slag  i  Slag  det  ene  „Reformdekret"  efter  det  andet 
til  almindelig  Glæde  for  de  unge  radikale  Fremskridtsmænd  og  til 
Rædsel  for  de  konservative  Elementer,  der  saa  hele  deres  Magt  og 
Eksistents  truet  med  Undergang. 

Der  blev  paabudt  Oprettelse  af  et  Universitet  i  Peking,  hvor  vestlige 
Videnskaber  skulde  dyrkes;  og  af  Skoler  over  hele  Landet  i  samme 
Øjemed,  medens  hele  det  gamle  Undervisningssystem  blev  kasseret. 

Det  blev  bestemt,  at  unge  Mantsjurer  og  Kinesere  skulde  sendes  til 
fremmede  Lande,  for  at  sætte  sig  ind  i  disses  Regerings- og  Administra- 
tionsformer. 

Kunster,  Videnskab  og  Landbrug  efter  fremmede  Mønstre  skulde 
opmuntres  og  fremmes. 

Jernbaner  skulde  bygges,  og  det  gamle  militære  System  gennemgri- 
bende reformeres. 

Forfattere  og  Opfindere  skulde  opmuntres  med  særlige  Belønninger, 
og  Handelen  ophjælpes  paa  enhver  Maade. 

Sø-Officers  Skoler  skulde  oprettes  og  Øvelsesskibe  anskaffes,  Han- 
delsbureauer  oprettes  i  Shanghai,  ligesom  ogsaa  Undervisningsanstalter 
i  Forbindelse  med  The- og  Silkeindustrien. 

Et  Budget  for  Statens  Indtægter  og  Udgifter  skulde  udarbejdes.  En 

lang  Række  Sinekure-Embeder  i  Hovedstaden  og  i  Provinserne  op- 
hæves. 

Det  gamle  unyttige  Postvæsen  nedlægges,  og  et  nyt  paabydes  op- 
rettet efter  evropæiske  Principper. 

Et  Regeringsblad  skulde  startes  i  Shanghai  og  Journalister  opmun- 
tres til  at  skrive  deri  om  politiske  Materier,  ligesom  Kejseren  udtrykte 
sit  Ønske  om  at  hore  de  Konservatives  Indvendinger  imod  de  paatænkte 
Reformer. 

Efter  de  banebrydende  Reformer,  som  knæsattes  i  disse  historiske 
Dekreter,  fulgte  andre  af  mindre  Vigtighed  i  Realiteten,  men  ikke  desto- 
mindre  visende  den  Retning,  som  Kuang-Hsu  nu  definitivt  var  slaaet 
ind  paa  og  som  maatte  føre  Kina  ind  i  en  ny  Epoke,  hvor  nødvendigvis 
meget  af  det  bestaaende  vilde  vælte  overende  og  mange  offentlige  og 
private  Interesser  blive  berørt  til  disses  inderste  Kærne.  Der  blev  paa- 
budt Anlæg  af  makadamiserede  Gader  i  Peking  og  Oprettelse  af  et 
Gendarmerikorps  sammesteds;  der  blev  givet  Mantsjurer  Frihed  til  at 
bosætte  sig  udenfor  Peking,  hvor  de  ønskede  det,  og  at  indgifte  sig  med 
Kinesere,  noget  der  hidtil  havde  været  strengt  forbudt.  Det  blev  fore- 
slaaet  at  afskaffe  Tonsuren  og  Haar-Pisken,  Kinesernes  hidtidige  natio- 
nale Kendetegn,  og  at  forandre  den  nationale  Klædedragt  efter  vestlig 
Mønster —  ja  endogsaa,  at  Kejseren  skulde  antage  Kristendommen  og 
derved  give  Folket  Eksemplet.  Et  af  de  sidste  af  de  mange  kejserlige 
Dekreter,  der  udkom  i  de  „hundrede  Dage",  samme,  hvori  Reformbe- 
vægelsen havde  Vind  i  Sejlene,  var  et  Paabud  om  at  Kejseren  og  Enke- 
kejserinden paa  en  bestemt  Dag  skulde  begive  sig  pr.  Jernbane  fra  Pe- 
king til  Tientsin  og  der  overvære  en  Tropperevy  —  noget  der  vilde 
betyde  et  saadant  Brud  paa  al  gammel  Skik  og  Etikette,  at  de  konser- 
vative Mandariner  i  Hovedstaden  rejste  sig  som  én  Mand  imod  den 
unge  Kejsers  Reformplaner.  I  Hobetal  begav  de  sig  til  Sommerpaladset, 
kastede  sig  for  Enkekejserindens  Fødder,  og  besvor  hende  at  redde 
Fædrelandet  ved  endnu  engang  at  gribe  Regeringens  Tøjler  og  sætte  en 
Stopper  for  den  Ødelæggelse,  som  truede  dem  alle.  „  Den  gamle  Buddha" 
syntes  at  tøve  —  maaske  mente  hun,  at  Maalet  endnu  ikke  var  fuldt  — 
men  da  det  gennem  hendes  Spioner  i  Peking  kom  hende  for  Øre,  at 
Kang  Ju-Wei,  der  muligvis  i  denne  Tøven  troede  at  se  et  Tegn  paa  Frygt 
eller  Vaklen,  havde  tilraadet  Kejseren  at  gøre  en  Ende  paa  Sagen  ved 
at  lade  hendes  Person  gribe  og  at  indespærre  hende  for  Resten  af  hen- 
des Liv  paa  en  lille  0  i  Vinterpaladsets  Have, —  eventuelt  lade  hende 
dræbe  sammen  med  hendes  svorne  Tilhængere  og  Venner,  i  første 
Række  Jung  Lo  —  saa  greb  hun  med  sin  vante  Resoluthed  Offensiven 

i  samme  Øjeblik  Lejligheden  bød  sig,  og  Reformbevægelsen  var  dermed 
Slut  for  denne  Gang.  En  Hofrevolution  blev  øjeblikkelig  sat  iscene. 
Enkekejserindens  Tilhængere  satte  sig  samme  Nat  i  Besiddelse  af  alle 
de  strategiske  Punkter  og  Portene  i  „Paladset"  og  Kejseren  blev  grebet 
og  indespærret  i  „Tronhallen"  af  Evnukkerne,  da  han  den  følgende 
Morgen  vilde  begive  sig  til  et  af  Templerne  for  at  offre  til  sine  Forfæd- 
res Aander.  Kang  Ju-Wei  lykkedes  det  at  slippe  bort  lige  forinden  Stor- 
men brød  løs.  Det  hed  sig,  at  Kejseren  selv  advarede  ham  og  bød  ham 
at  redde  sig  itide,  Kang  fulgte  Budet,  og  medens  Enkekejserinden  lod 
alle  Pekings  Porte  lukke  og  standsede  Jernbanetogene  mellem  Pekingog 
Tientsin,  altsammen  for  at  fange  den  farlige  Leder,  lykkedes  det  denne 
at  komme  bort  fra  Peking  forklædt  som  den  engelske  Gesandts  Ride- 
knægt og  at  naa  i  Sikkerhed  ombord  i  en  engelsk  Damper  en  route  for 
Shanghai.  Imidlertid  sattes  Telegrafen  i  Virksomhed,  og  der  udlovedes 
en  stor  Belønning  for  Kangs  Paagribelse  ved  Ankomsten  til  Shanghai. 
Om  Morgenen  d.  23de  signaliseredes  „Chungking"  kommende  fra 
Tientsin.  Den  engelske  Konsul  havde  ikke  alene  nægtet  at  kontrasig- 
nere det  Arrestdekret,  som  den  kinesiske  Taotaj  havde  udstedt,  men 
sendte  ovenikøbet  „Chungking"  en  Dampchalup  imøde.  Damperen 
standsedes  paa  Floden,  to  Englændere  kom  ombord  med  et  Fotografi 
af  Kang  Ju-Wei  i  Haanden,  og  forespurgte  om  hvorvidt  Originalen  be- 
fandt sig  mellem  de  kinesiske  Passagerer.  En  yngre  lille  spinkel  Mand 
meldte  sig  som  den  Paagældende.  Der  fandt  en  kort  Samtale  Sted  mel- 
lem ham  og  Englænderne  i  Kahytten,  hvoraf  Resultatet  blev,  at  de  tre 
Herrer  sammen  begav  sig  ombord  i  Dampchaluppen,  der  satte  Kursen 
mod  den  engelske  „P  &  O"  Damper  „Balloorat",  ved  Siden  af  hvilken 
den  britiske  Kanonbaad  „Esk"  kort  iforvejen  var  opankret.  „Chung- 
king" fortsatte  Rejsen  til  Shanghai,  hvorfra  Taotajen  kunde  telegra- 
fere til  Peking,  at  Fuglen  var  fløjet.  Den  følgende  Morgen,  d.  24de,  afgik 
„Balloorat"  til  Hongkong  eskorteret  af  en  engelsk  Krydser.  Kang  Ju- 
Wei  havde  reddet  sit  Hoved,  der  sikkert  ikke  vilde  blevet  siddende  paa 
hans  Skuldre  mange  Timer,  om  han  var  falden  i  de  kinesiske  Myndig- 
heders Vold. 

Mange  var  i  de  Dage  Gisningerne  om,  hvilke  Grunde  der  kunde 
have  bevæget  den  engelske  Regering  til  saaledes  at  skride  ind  for  at 
redde  Kang  Ju-Wei.  Rimeligvis  var  det  rigtig,  som  det  hed  sig,  at  Kej- 
seren selv  i  det  afgørende  Øjeblik  havde  søgt  den  engelske  Gesandts, 
Sir  Claude  Macdonalds,  Hjælp  men  det  er  ogsaa  muligt,  at  det  engelske 
Diplomati  ventede  sig  interessante  Afsløringer  hos  en  Mand,  der,  som 
Kang,  havde  staaet  bag  Kulisserne  under  alle  den  seneste  Tids  bevæ- 

gede  Begivenheder  og  var  nøje  kendt  med  Forholdene  i  „Paladset", 
hvilken  Omstændighed  vel  ogsaa  har  medvirket  til,  at  Enkekejserinden 
gjorde  sig  saa  store  Anstrængelser  for  effektivt  at  lukke  Munden  paa 
ham. 

Kang  Ju-Wei  begav  sig  fra  Hongkong  til  Indien  bestandig  under  den 
engelske  Regerings  Beskyttelse.  Om  han  endnu  lever,  og  hvad  der  er 
blevet  af  ham,  forlyder  der  intet.  Han  nævnes  ikke  mellem  de  revolu- 
tionære Ledere,  som  paa  et  senere  Tidspunkt  kom  til  at  spille  de  frem- 
ragende Roller  i  det  kinesiske  Omvæltningsdrama. 


VI 

TR  EDI E  REGENTSKAB 


Kuang-Hsiis  Dage  som  Kinas  regerende  Kejser  er  omme.  „Den 
gamle  Buddha"  griber  atter  Regeringens  Tøjler  med  sine  endnu  kraf- 
tige Hænder,  og  det  er  rimeligvis  ene  Hensynet  til  den  offentlige  Me- 
ning, og  ikke  mindst  til  de  Fremmede,  og  da  navnlig  til  den  engelske 
Gesandt,  som  i  utvetydige  Vendinger  lader  hende  forstaa,  at  Kejserens 
Død  vilde  lede  til  uheldige  Slutninger  i  Udlandet,  der  bevæger  hende 
til  at  lade  den  ulykkelige  unge  Mand  fortsætte  sin  triste  Tilværelse. 
Straks  efter  det  stedfundne  coup  d'état  forlader  hun  Sommerpaladset 
og  forlægger  sin  Residents  til  „Oceanets  Terrasse",  et  Slot  i  „den  for- 
budne Stad",  ledsaget  af  sit  Hof  af  Gildinge  og  Kvinder  med  Gildinge- 
øversten Li  Lien-Jing  i  Spidsen.  Hun  lader  alle  Kuang-Hsiis  nærmeste 
Tjenere  enten  aflive  eller  forvise  til  Mongoliet,  for  dér  at  „arbejde  paa 
Postvejene".  Hans  Favoritinder  skaaner  hun  —  foreløbig.  Den  første 
af  dem  „Perlen"  lader  hun  senere,  da  hun  flygter  med  Kejseren  fra 
Peking  under  Bokseroprøret  kaste  i  en  Brønd  og  drukne.  Hun  kalder 
Kuang-Hsii  for  sig  og  meddeler  ham,  at  ihvorvel  hun,  ialtfald  foreløbig, 
har  bestemt  sig  til  at  lade  ham  beholde  Livet  og  Tronen,  saa  vil  han 
herefter  blive  holdt  under  stræng  Bevogtning.  Hver  af  hans  Handlinger 
og  hvert  af  hans  Ord  vil  blive  rapporteret  til  hende.  Hun  bebrejder  ham 
bittert,  at  han  har  kunnet  vise  sig  saa  utaknemmelig  imod  hende,  som 
han  skylder  Tronen,  hvortil  han  ikke  havde  andet  Krav  end  hendes 
Ædelmodighed.  Han  faar  anvist  en  isoleret  Pavillon  paa  en  0  i  en  af 
de  kunstige  Søer  i  „Paladset"  til  fremtidigt  Opholdssted,  og  forbudt  al 
anden  Omgang  end  sin  Kejserindes,  hvem  han  hader  og  frygter.  Ingen 
andre  end  hun  og  Gildingene  maa  se  ham  eller  tale  med  ham,  undtagen 
i  Enkekejserindens  Nærværelse.  I  atten  lange  Maaneder  holdes  han  i 
et  Slags  Cellefængsel,  indtil  Enkekejserinden  mener,  at  hans  Mod- 
standskraft er  saa  nedbrudt,  at  hun  tør  mildne  Behandlingen,  og  nu  og 
da  tillade  ham  at  bevæge  sig  udenfor  sit  Fængsel,  samt  komme  tilstede 

som  et  Slags  stum  Gallionsfigur  ved  enkelte  højtidelige  officielle  Lejlig- 
heder. Maaske  var  den  kloge  ubarmhjertige  Kvinde,  som  nu  nærmede 
sig  Støvets  Aar,  ogsaa  paa  det  rene  med,  at  det  klogeste  hun  kunde  gøre 
var  at  beholde  Kuang-Hsii  som  sin  Nikkedukke  og  Avtomat,  fremfor 
at  lade  udnævne  en  anden  Kejser  i  hans  Sted,  hvad  vilde  have  medført 
ny  Intriger  og  skabt  ny  Vanskeligheder,  som  hun  undgik  ved  at  lade  alt 
forblive  ved  det  gamle.  Hun  kunde  ydermere  under  dette  Arrange- 
ment, naarsomhelst  det  passede  hende,  skyde  Skyggekejseren  foran 
sig,  medens  hun  dog  faktisk  vedblev  med  at  være  den  uindskrænkede 
ukontrollerede  og  ansvarsløse  Eneherskerinde  til  hans  eller  hendes 
Død. 

Skøndt  disse  Forhold  selvfølgelig  var  vel  kendt  mellem  Kineserne, 
fandt  dog  ingen  af  dem,  selv  ikke  hendes  Fjender,  paa  at  bebrejde  Tzu- 
Hsi  noget  i  den  Anledning.  Tværtimod  var  den  almindelige  Mening 
den,  at  hun  i  Grunden  havde  ladet  sit  gode  Hjerte  løbe  af  med  sig  ved 
denne  som  ved  andre  Lejligheder.  Havde  Kuang-Hsii  ikke  gjort  sig 
skyldig  i  den  største  Forbrydelse,  som  en  Kineser  idetheletaget  kan 
begaa,  ved  ikke  alene  at  sætte  sig  op  imod  men  endogsaa  —  hvad  hun 
med  Vilje  lod  udsprede  i  Thehusene  i  Peking  —  at  stræbe  sin  Adoptiv- 
Moder  —  hvilket  Enkekejserinden  jo  var  —  efter  Livet?  En  mere 
usønlig,  og  derfor  mere  forbryderisk,  Opførsel  kunde  næppe  tænkes. 
Hvor  sært  det  end  lyder,  tjente  hendes  Optræden  i  denne  Periode  sna- 
rere til  at  forøge  end  til  at  formindske  hendes  Popularitet  mellem  de 
lavere  Klasser  af  Befolkningen,  som,  især  i  Hovedstaden,  viste  langt 
større  Sympati  for  hende  end  for  den  slagne  Kejser,  der  maatte  sande 
det  gamle  Ordsprog,  at  intet  i  Verden  er  saa  heldigt  som  Heldet.  Heller 
ikke  var  det  heldigt  i  Kinesernes  Øjne,  at  Kuang-Hsii  havde  de  Frem- 
medes Sympati,  hvilket  selv  i  den  mest  fremskridtsvenlige  Kinesers 
Omdømme  talte  stærkt  imod  ham. 

Det  var  imidlertid  nødvendigt,  at  Formerne  skulde  iagttages,  og  i 
den  Hensigt  udstedtes  følgede  Dekret  i  Kejserens  Navn  til  Underret- 
ning for  „pu  tien  hsia": 

„Nationen  staar  i  Øjeblikket  i  Begreb  med  at  gennemgaa  en  alvorlig 
Krise.  En  stærk  og  erfaren  Ledelse  udkræves  i  alle  Grene  af  det  offent- 
lige Liv.  Vi  selv  har  arbejdet  ihærdigt  Dag  og  Nat,  for  at  opfylde  Vore 
utallige  Pligter,  men  tiltrods  for  alle  Vore  Anstrængelser  lever  Vi  i  be- 
standig Frygt  for  at  Vore  svigtende  Kræfter  skal  volde  Landets  For- 
dærv. Vi  genkalder  med  Ærbødighed  i  Vor  Erindring,  hvorledes  Hendes 
Kejserlige  Majestæt,  Enkekejserinden,  allerede  ved  to  tidligere  Lejlig- 
heder, siden  Begyndelsen  af  Hans  Majestæt  Tung-Chihs  Regering,  har 

udøvet  en  Regents  Pligter,  og  at  hun  ved  disse  Lejligheder  lagde  be- 
undringsværdige Egenskaber  for,  Dagen,  som  satte  hende  istand  til  hel- 
digt at  overvinde  alle  Vanskeligheder.  I  Erkendelse  af  den  tunge  An- 
svarsbyrde, som  paahviler  Os,  og  for  hvilken  Vi  skylder  Vore  Forfædre 
og  Nationen  Regnskab,  har  Vi  gentagne  Gange  søgt  at  bevæge  Hendes 
Majestæt  til  at  nedlade  sig  til  endnu  en  Gang  at  overtage  Regeringens 
Ledelse.  Hun  har  nu  naadigst  lovet  at  opfylde  Vor  Bøn  til  Velsignelse 
for  alle  Vore  Undersaatter.  Fra  denne  Dag  vil  hendes  Majestæt  lede 
Regeringen  fra  Paladsets  Sidehal  (Kvindernes  Afdeling).  Iovermorgen 
vil  Vi  selv,  i  Spidsen  for  alle  Vore  Prinser  og  Ministre,  knæle  for  hende 
i  „den  fuldkomne  Regerings  Hal".  Vedkommende  Jamen  skal  i  al  Ær- 
bødighed træffe  de  nødvendige  Arrangements  for  denne  Ceremoni." 

Det  ene  Dekret  følger  nu  efter  det  andet  i  Enkekejserindens  og  Kej- 
serens fælles  Navn,  alle  med  den  Opgave  at  berolige  de  konservative 
Elementer  og  at  retfærdiggøre  Genindførelsen  af  den  gamle  reaktionære 
Politik.  Medens  Kejseren  i  disse  typisk  kinesiske  Dokumenter  bringes 
til  aabent  at  erkende  sine  Fejltagelser,  skydes  dog  Skylden  for  dem  over 
paa  „Embedsmændenes  Mangel  paa  Evne"  til  at  bringe  dem  til  Udfø- 
relse efter  deres  Hensigt.  „Det  Kejserlige  Ansigt  renvaskes",  medens 
dog  alle  og  enhver  fuldkommen  vel  forstaar,  at  Hænderne  er  Esavs 
men  Røsten  er  Jakobs" —  in  casu  Enkekejserindens. 

„Tronens  virkelige  Hensigt"  hedder  det  i  et  af  disse  literære  Mester- 
værker, „med  at  indføre  Reformer  i  Statsstyreisen  var  at  øge  Landets 
Styrke  og  at  forbedre  vore  Undersaatters  Kaar.  Det  var  ikke  nogen 
pludselig  Lyst  til  Forandring,  endnu  mindre  nogen  Foragt  for  de  gamle 
Traditioner,  der  dikterede  Vore  Bevæggrunde.  Vore  Undersaatter  maa 
indrømme,  at  Vore  Handlinger  ikke  alene  retfærdiggjordes  af  Forholde- 
ne, men  i  Virkeligheden  var  uundgaaelige.  Ikkedestomindre  kan  Vi  ikke 
lukke  Øjnene  for  den  Vished,  at  der  er  vakt  ængstelige  Følelser  i  Lan- 
det udelukkende  paa  Grund  af  at  Vore  Embedsmænd  ikke  har  forstaaet 
at  udføre  vore  Ordrer  paa  rette  Maade,  og  at  dette  igen  har  ledet  til 
Udspredelse  af  vilde  Rygter  mellem  Folkets  uvidende  Masse". 

Dekretet  gaar  efter  denne  Indledning  over  til  at  tilbagekalde  en  hel 
Række  af  Kuang-Hsiis  „Reformer".  De  ophævede  seks  overflødige 
Regerings-Departementer  genoprettes.  Retten  for  Undersaatterne  til 
direkte  at  ansøge  Tronen  ophæves.  Enhver  Henvendelse  skal  for  Frem- 
tiden foregaa  „i  Overensstemmelse  med  fastslaaet  gammel  Skik,"  det 
vil  sige  gennem  vedkommende  Embedsmand.  Udgivelsen  af  et  Rege- 
ringsblad  i  Shanghai,  som  var  bestemt  til  at  være  Reformatorernes 
Organ,  erklæres  for  „ganske  unyttig  for  Regeringens  Hensigter  og  kan 

kun  lede  til  almindelig  Utilfredshed",  Bestemmelsen  om  at  omdanne 
Templerne  til  Skoler  ophæves,  „da  den  rimeligvis  vilde  stode  paa  stærk 
Modstand  hos  Befolkningen."  Dekretet  ender  med  at  fastslaa,  at  „i  al 
Almindelighed  skal  ingen  Forandring  foregaa  i  den  engang  bestemte 
Tingenes  Orden  i  Kejserriget.  Tiderne  er  kritiske  og  det  er  derfor  Vor 
Pligt  at  handle  med  Forsigtighed  og  at  undgaa  alle  yderliggaaende  For- 
holdsregler og  Overdrivelser." 

Jung- Lo  bliver  straks  forflyttet  fra  Vicekongedømmet  i  Tientsin  til 
Peking  som  Medlem  af  „det  store  Raad",  og  Enkekejserinden  gaar  igang 
med  at  raadfore  sig  med  ham  angaaende  den  bedste  Maade  at  slaa  Re- 
formbevægelsen ned  paa  med  det  samme.  Seks  af  Kang  Ju-Weis  Med- 
arbejdere, hvorimellem  hans  yngre  Broder,  arresteres  og  forhøres  un- 
der Tortur  af  selve  Jung- Lo  i  Overværelse  af  Medlemmerne  af  „det 
store  Raad".  Der  er  fundet  visse  Papirer  i  Kangs  Hus,  som  beviser  Til- 
værelsen af  en  Sammensværgelse  imod  Enkekejserinden,  og  alle  seks 
Anklagede  dømmes  til  Døden  for  Højforræderi.  Den  „gamle  Buddha" 
bekræfter  Dødsdommen,  og  Dødsdekretet,  der  er  skrevet  med  rødt 
Blæk  og  forsynet  med  Kejserens  Navn,  udføres  med  det  samme.  De 
Dødsdømte,  der  med  beundringsværdigt  Mod  møder  deres  Skæbne, 
halshugges  udenfor  en  af  Pekings  Stadporte;  indtil  deres  sidste  Øje- 
blikke højlydt  forbandende  deres  Morderske,  Enkekejserinden. 

Der  anstilles  Jagt  paa  de  mere  fremtrædende  Ledere  af  Reformpar- 
tiet. Liang-Chi-Chao,  en  berømt  Boglærd,  dømmes  til  Døden,  men  und- 
slipper til  Japan,  hvor  han  grundlægger  et  revolutionært  kinesisk  Blad 
og  yder  den  revolutionære  Sag  store  Tjenester  ved  at  udbrede  republi- 
kanske Idéer  mellem  de  Tusinder  af  unge  kinesiske  Studenter,  som  i  de 
paafølgende  Aar  flokkes  til  de  derværende  Universiteter  og  Højskoler. 
Den  samme  Dom  overgaar  Kangju-Wei,  for  hvis  Paagribelse  levende 
eller  død  der  udloves  en  stor  Belønning. 

Huang  Chung-Hsien,  nylig  udnævnt  til  Kinas-Gesandt  til  Japan, 
arresteres  i  Shanghai  paa  Vejen  til  sin  Post,  kasseres  uden  Lov  og  Dom 
og  forvises  til  Mongoliet.  En  lignende  Skæbne  rammer  Chen  Poo-Chen, 
Guvernøren  i  Hunan,  en  af  Kinas  dygtigste  og  højest  oplyste  Mænd, 
som  senere  kommer  til  at  spille  en  fremragende  Rolle  under  Revoluti- 
onen. Hans  eneste  Brøde  bestaar  i  at  have  anbefalet  Kang  Ju-Wei  til 
Kejseren.  TanChi-Hsun  Guvernør  i  Hupeh  afskediges,  fordi  hans  Søn 
hørte  til  de  Dødsdømte,  og  Li  Tuan-Fen,  Præsident  for  Ceremonide- 
partementet, kasseres,  fordi  han  blot  har  kendt  Kang  Ju-Wei. 

Den  eneste  mellem  de  høje  Provins-Embedsmænd,  som  vover  at 
tale  Kejserens  Sag  hos  Enkekejserinden,  er  Vicekongen  i  Nanking  Liu 

Kun-Ji.  Han  indtager  for  høj  en  Stilling  og  er  for  anset  en  Mand  til  at 
Tzu-Hsi  tor  mere  end  i  klassiske  Vendinger  foregive  at  beundre  hans 
Uinteresserthed  og  irettesætte  ham  for  hans  Godtroenhed. 

Kejserens  gamle  Lærer  og  Medlem  af  „det  store  Raad",  WengTeng- 
Huo,  afskediges  i  højeste  Unaade  og  faar  Ordre  til  øjeblikkelig  at  be- 
give sig  til  sin  Pro- 
vins. Chang  Jin-Hu- 
an,  tidligere  ekstra- 
ordinær Gesandt  til 
England  i  Anledning 
af  Dronning  Victorias 
Regerings  -Jubilæum 
og  Storkors  af  St.  Mi- 
chael og  St.  George 
degraderes  og  forvi- 
ses til  Turkestan,  hvor 
han  senere  dræbes  ef- 
ter Ordre  af  Prins  Tu- 
an.  En  Række  af  de 
Reaktionære,som  Ku- 
ang-Hiis  har  afskedi- 
get, genindsættes  i  de- 
res gamleEmbeder.og 
der  vises  paa  forskel- 
lig Maade  det  mant- 
sjuriske  Element  mel- 
lem Mandarinerne 
Fortrin  for  det  kinesi- 
skeved  Udnævnelsen 
af  ny  Vicekonger  og 
Guvernører  til  de  for- 
skellige Provinser.  Følgen  heraf  og  af  den  uskaansomme  Fremfærd 
imod  „Reformmændene",  hvoraf  de  fleste  er  fra  de  sydlige  Provinser, 
fremkalder  en  Storm  dér  af  Indignation  imod  Enkekejserinden  og  Jung- 
Lo,  hvilket  igen  bevirker  Udstedelsen  af  en  Række  Dekreter  i  Enke- 
kejserindens og  Kejserens  Navn,  hvori  den  første  søger  at  retfærdiggøre 
sin  Handlemaade  og  beskylder  Reformatorerne  ikke  alene  for  Højfor- 
ræderi, men  ogsaa  for  at  have  stræbt  baade  hende  og  Kejseren  efter 
Livet.  Samtidig  redigerer  hun  et  Dekret,  hvori  hun  forsvarer  sin  Poli- 
tik og  hvori  det  hedder: 


Jung-Lo. 

„Beviset  paa  en  god  Regering  har  altid  været  indvortes  Fred.  En 
Stat,  der  tager  tilstrækkelige  Forholdsregler  for  Selvforsvar,  kan  aldrig 
komme  i  virkelig  Fare.  Gennem  seks  Suveræners  samlede  Visdom  er 
det  lykkedes  Vort  Dynasti  at  etablere  et  Regeringssystem  baseret  paa 
uangribelig  Retfærdighed  og  paa  Visdom,  som  nærmer  det  til  Fuldkom- 
menhed. Det  har  været  Vor  Glæde  at  kunne  bringe  øjeblikkelig  Hjælp 
i  Tilfælde  af  Oversvømmelse  og  Hungersnød.  Naar  Floderne  gennem- 
brød deres  Dæmninger,  har  Vor  første  Tanke  været  Folkets  Sikkerhed. 
Vi  har  aldrig  grebet  til  Udskrivninger  eller  Skattebyrder.  Vi  har  altid 
undtaget  kinesiske  Kvinder  fra  at  tjene  som  Underordnede  i  „  Paladset". 
Visselig,  saadanne  Beviser  paa  Vor  godgørende  Omsorg  fortjener  alle 
Vore  Undersaatters  Samvirke,  og  berettiger  Os  til  at  vente  at  Alle,  Høje 
og  Lave,  vil  fredeligt  udfore  deres  Gerning,  saaledes,  at  selv  den  ringe- 
ste Arbejder  maa  nyde  Fredens  Velsignelser.  Er  det  da  mærkeligt,  at 
Vor  Sjæl  sørger,  naar  infamt  Forræderi  og  Præken-Oprør  er  blevet  til- 
ladt at  bestaa,  og  at  spredes  vidt  og  bredt?  naar  høje  Embedsmænd 
principløst  har  vovet  at  anbefale  Forrædere  til  Tronen,  for  at  fremme 
deres  egne  onde  Hensigter?  Naar  vi  tænker  paa  disse  Ting,  næsten 
overvældes  Vi  af  Vor  retfærdige  Harme;  og  dog  har  Vi  udstedt  en  al- 
mindelig Amnesti  og  Vi  vil  ikke  undersøge  disse  lave  Sammensværgel- 
ser yderligere." 

Enkekejserindens  næste  Skridt,  efter  at  Marken  var  ryddet,  som 
hun  troede,  for  den  udsaaede  Reformsæd,  var  at  omgive  sig  med  et 
Gærde  af  Kinas  bedste  og  mest  erfarne  Statsmænd  og  det  uden  smaa- 
ligt  Hensyn  til  deres  politiske  Meninger.  Jung-Lo  udnævntes  til  Gene- 
rallissimus  over  Kinas  Hær  og  Flaade.  Li  Hung-Chang  blev  Vicekonge 
i  Kanton.  Juan  Shih-Kai  forblev  som  Guvernør  i  Shantung.  Tuan  Fang 
i  Shensi,  medens  Chang  Chih-Tung  og  Liu  Kun-Ji  beholdt  deres  Po- 
ster som  Vicekonger  henholdsvis  i  Nanking  og  Wuchang,  Hovedstæ- 
derne i  de  vigtige  Jangtze-Provinser.  Men  samtidig  udnævntes  Ju-Lei, 
en  ultrakonservativ  Mantsjur  til  Vicekonge  i  Tientsin  i  Jung-Lo's  Sted, 
og  en  hel  Række  andre  Mænd  af  samme  Støbning  og  Fremmedhadere 
alle  tilhobe  gives  der  vigtige  Embeder  i  Hovedstaden  og  i  Provinserne 
saa  at  den  politiske  Balance,  hvori  Tzu-Hsi  eksellerede,  allerede  faa 
Uger  efter  Kuang-Hsiis  Detronisation  atter  var  genoprettet.  Enkekej- 
serinden syntes  endnu  at  bære  Kappen  paa  begge  Skuldre,  og  at  tøve 
med  at  kaste  sit  Lod  i  Vægtskaalen  for  det  ene  eller  det  andet  politiske 
Parti  —  det,  der  som  Jung- Lo  og  Li  Hung-Chang,  holdt  paa  den  abso- 
lute  Nødvendighed  af  at  holde  gode  Miner  med  slet  Spil  og  vogte  sig 

for  Kollision  med  de  udenlandske  Magter;  og  det,  der,  mer  eller  min- 
dre aabenlyst,  raadede  til  at  drive  „Barbarerne  ud  i  Havet"  eller  at  ud- 
rydde dem  som  Ukrudt  fra  Kinas  hellige  Jord. 

Uheldigvis  fik  dette  Parti,  hvis  Fører  var  Prins  Tuan,  den  senere 
saa  berygtede  Bokserleder,  efterhaanden  større  og  større  Indflydel- 
se hos  Kejserin- 
den, der  paa  det- 
te Tidspunktvar 
særlig    irriteret 
imod  de  Frem- 
mede,paaGrund 
af  den  Sympa- 
ti,  som   de   aa- 
benlyst viste  for 
Kuang-Hsu  og 
dennes  fejlslag- 
ne   Reformpla- 
ner, og  som  kom 
stærkt  tilorde  i 
den  evropæiske 
Presse  i  Shang- 
hai   og    Hong- 
kong. Hertil 
kom,    som    det 
afgørende   Mo- 
ment, at  hun  i  sit 
inderste   Hjerte 
delte  de  Reakti- 
onæresHaabom 
at   kunne   befri 
Kina  for  det  for- 


Prins  Tuans  Søn,  Ta-Ako. 


hadte  Fremmedaag,  tiltrods  for  sine  erfarne  Raadgiveres  Advarsler  om 
det  haabløse  og  selvmorderiske  i  saadanne  Planer.  Det  var  ogsaa  imod 
Jung- Los  og  de  andre  ledende  Statsmænds  Raad,  at  hun  i  Januar  1899 
lod  sig  forlede  til  ved  et  kejserligt  Dekret  at  udnævne  Prins  Tuans 
15aarige  Søn,  Ta-Ako,  til  Tronarving,  et  Skridt,  der  dog  maaske  kunde 
forsvares  ved  den  Betragtning,  at  Prinsen  og  hans  Parti  vel  vilde 
vogte  sig  for  at  foretage  uoverlagte  Skridt,  der  kunde  være  farlige  for 
Dynastiet,  naar  det  var  givet,  at  hans  egen  Søn  engang  skulde  arve 
Dragetronen. 

Hun  forstod  imidlertid  paa  Mestervis  at  skjule  sine  Tanker  og  Hen- 
sigter, og  foregav  endogsaa  paa  dette  Tidspunkt  at  nære  venligere  Fø- 
lelser imod  de  Fremmede  end  nogensinde  tidligere.  Hun  udsendte,  for 
første  Gang  i  Kinas  Historie,  Indbydelse  til  Ministerfruerne  og  andre 
fremmede  Damer  horende  til  Legationerne  i  Peking  til  en  Avdients  i 
Paladset  ved  Vinterens  Begyndelse  i  Anledning  af  hendes  64aarige 
Fødselsdag.  Ved  denne  historiske  Lejlighed,  hvor  ogsaa  Kejseren  var 


Theselskab  i  -Paladset' 


tilstede  som  en  tavs  og  formentlig  uvillig  Tilskuer,  behandlede  hun  sine 
Gæster  med  en  saa  udsøgt  Høflighed  og  en  saa  tilsyneladende  Elsk- 
værdighed, at  hun  fuldstændig  vandt  deres  Hjerter,  saa  at  de  ikke  kunde 
finde  Ord  stærke  nok  til  at  betegne  hendes  overstrømmende  gæstfri 
Nedladenhed  og  hendes  imponerende  Personlighed.  Det  vides  imidler- 
tid fra  hendes  egne  Udtalelser  paa  et  senere  Stadium,  at  al  denne  Elsk- 
værdighed og  Imødekommenhed  var  paataget  og  hørte  med  til  den 
Rolle,  hun  spillede,  for  at  dysse  al  Mistænksomhed  isovn,  og  at  hun  al- 
lerede dengang  var  under  Indflydelse  af  den  senere  saa  berygtede  Kang- 
Ji  og  andre  Ledere  og  Skabere  af  Bokserbevægelsen,  som  paa  dette 
Tidspunkt  var  ifærd  med  at  antage  fast  Form  med  de  Fremmedes  Ud- 
ryddelse som  endeligt  Formaal.  Det  var  Kang-Ji,  som  under  Jung-Los 
Fraværelse  formaaede  hende  til  at  give  sit  Minde  til  Dannelsen  af  et 
Slags  frivillig  Milits  hele  Kina  over  under  Foregivende  af  at  være  be- 
stemt til  Selvforsvar  mod  Røverbanderne,  og  til  Bevarelse  af  Ro  og 

Kina  under  Forvandlingens  Tegn  '- 

Orden  i  Provinserne,  men  i  Virkeligheden  en  patriotisk  Bevægelse  ret- 
tet først  og  fremmest  imod  Udlændingene.  Hun  udstedte  under  Kang- 
Jis  Indflydelse  et  Dekret,  hvori  hun  i  stærke  Ord  opfordrede  alle  Klas- 
ser af  Befolkningen,  fra  de  Højeste  til  de  Laveste,  til  at  samarbejde  med 
Regeringen  henimod  Dannelsen  af  en  „Nation  under  Vaaben".  Hun 
befalede,  at  Begyndelsen  skulde  gøres  med  Oprettelsen  af  frivillige 
Korps  i  Chili,  Mukden  og  Shantung  begyndende  med  de  større  Byer 
og  senere  gennem  hele  Provinsen  og  udtalte  som  sin  Hensigt,  at  hvis 
dette  System  viste  sig  tjenligt  her,  skulde  det  overføres  og  adopteres  af 
alle  de  andre  Landsdele  hele  Kina  over.  I  et  andet  Dekret  hvori  hun 
gentager  Planen  om  disse  frivillige  Korps  hedder  det: 

„Den  seneste  Tids  Begivenheder  (hvorved  hun  hentyder  til  Forhol- 
det til  Udlandet)  har  foraarsaget  mig  den  største  Sorg  og  Uro;  Mine 
Tanker  beskæftiger  sig  dermed  Dag  og  Nat  i  Paladsets  Stilhed  og  En- 
somhed. Mit  eneste  Maal  er  at  sikkre  mine  Undersaatters  Fred  og  Lykke 
gennem  tilstrækkelige  militære  Forholdsregler.  Min  Opgave,  saaledes 
som  den  er  fremstillet  i  talrige  Dekreter  angaaende  Organisationen  af 
en  stærk  Hær,  Samfærdselsmidlernes  Forbedring  og  Dannelsen  af  fri- 
villige Korps  og  af  Milits,  gaar  i  et  og  alt  i  Retning  af  at  gøre  Kejserri- 
get stærkt  og  mit  Folk  lykkeligt." 

Hun  bliver  ikke  træt  af  at  appellere  til  Hærens  og  Folkets  Patrio- 
tisme, ogdeteraabenbart  for  Enhver,  at  der  er  noget  i  Gære,  som  man 
endnu  ikke  fatter  Rækkevidden  af.  Man  mærker,  at  Planen  om  et  Kina 
i  Vaaben  efterhaanden  bemægtiger  sig  hendes  Tanker,  men  man  for- 
staar  endnu  ikke  imod  hvem  det  er,  at  disse  Vaaben  tænkes  vendt,  eller 
hvor  og  naar  hun  mener  at  faa  Anvendelse  for  dem. 


VII 

BOKSERBEVÆGELSEN 


Saa  sent  som  i  Begyndelsen  af  Maj  Maaned  1900  var  der  næppe 
nogen  Evropæer  i  de  aabne  Traktathavne,  der  havde  Anelse  om  at  no- 
get usædvanligt  var  i  Gære  i  Landet.  De  eneste  Kilder,  hvorfra  de  kunde 
hente  sig  Underretning  om,  hvad  der  foregik  i  det  Indre  og  deraf  drage 
Slutningerom,  hvad  der  forestod,  Missionærerne  og  Gesandterne  nem- 
lig, gav  ingen  Antydning  af,  at  der  var  nogen  øjeblikkelig  Fare  paa  Færde, 
og  de  Kinesere,  med  hvem  de  stod  i  direkte  Forbindelse:  Købmændene, 
Haandværkerne  og  Tjenestefolkene,  viste  ingen  Tegn  paa  Uro.  Forret- 
ningerne gik  deres  sædvanlige  Gang;  de  indfødte  Købmænd  gjorde  de- 
res sædvanlige  Foraarsindkøb,  Rentefoden  mellem  Kineserne  var  end- 
ogsaa  usædvanlig  lav,  og  skønt  der  i  lang  Tid  havde  gaaet  Rygter  om 
forestaaende  Angreb  paa  Evropæerne,  saa  betragtede  man  dette  som 
den  sædvanlige  blinde  Alarm,  hvortil  man  var  vænnet  i  Aarenes  Løb. 

Vel  hørtes  der  nu  og  da  om  Intriger  og  Omvæltninger  i  „Paladset", 
og  det  var  en  fastslaaet  Kendsgerning,  at  Enkekejserinden  atter  havde 
grebet  Regeringens  Tøjler  after  at  Kuang-Hsii  to  Aar  i  forvejen  var  sat  ud 
af  Spillet  og  faktisk  behandledes  som  en  Fange,  medens  derimod  for- 
skellige Meddelelser  om  hans  Død  eller  Afsættelse  havde  vist  sig  upaa- 
lidelige,  fra  Tid  til  anden. 

Det  vidstes,  at  der  efterhaanden  havde  dannet  sig  tre  store  politiske 
Partier  i  Landet  og  i  Hovedstaden,  hvis  Medlemmer  førte  en  fortsat  og 
mer  og  mer  akut  Kamp  for  Magten,  nemlig: 

1)  De  „Reaktionære",  i  Spidsen  for  hvilke  stod  de  mantsjuriske 
Prinser  og  de  fleste  af  de  højeste  Mandariner  (der  efterhaanden  var 
blevet  udvalgt  mellem  Mantsjurerne  og  paa  mange  Steder  havde  afløst 
Kinesere)  og  som  systematisk  modsatte  sig  enhversomhelst  Reform  af 
det  bestaaende  som  uforeneligt  med  det  mantsjuriske  Dynastis  Tradi- 
tioner og  dets  Afsluttetheds-Politik. 

2)  De  „Moderate"  ledet  af  enkelte  af  Kinas  bedste  Mænd,  som  Vi- 
cekongerne Chang  Chih-Tung,  Liu  Kun-Ji,  og  Li  Hung-Chang  samt 

Juan  Shih-Kai,  Guvernør  i  Shantung  Provinsen,  der,  uden  at  kunne 
kaldes  evropæervenlige,  indsaa  Nødvendigheden  af  visse  Reformer  i 
Regeringen  og  Administrationen,  mer  eller  mindre  efter  evropæisk 
Monster,  og  fremfor  alt  holdt  paa  det  uundgaaelige  for  Kina  i  at  over- 
holde sine  Traktater  med  de  evropæiske  Magter  og  at  beskytte  evro- 
pæisk Liv  og  Ejendom  i  Kina;  samt  endelig: 

3)  „Reformatorerne",  hvis  Formaal  var  en  radikal  social  og  politisk 
Omformning  af  Kina  som  den,  der  var  foregaaet  med  Japan,  for  Øjnene 
af  den  nulevende  Generation,  men  dog  bestandig  med  „Kina  for  Kine- 
serne" skrevet  paa  deres  Fane,  og  foreløbig  uden  andet  fast  Program 
end  en  Nedrivning  af  det  Bestaaende  og  en  Udrensning  af  det  gamle 
Raaddenskab  i  Administrationen,  men  dog  med  det  hemmelige  Formaal 
for  Øje,  at  sætte  Mantsjurerne  ud  af  Spillet  og  gengive  Kineseren  hvad 
Kineserens  var,  før  det  fremmede  Dynasti  i  1648  erobrede  Landet  og 
undertvang  Befolkningen. 

Endvidere  vidstes  det,  at  Prins  Tuan  (Sønnesøn  af  Kejser  Tao  Kwang 
(1821  — 1851)  og  en  Fætter  til  saavel  den  sidste  som  den  nulevende 
Kejser),  der  havde  Ord  for  at  være  ultra-reaktionær  og  Evropæerhader 
samt  en  Mand  af  en  voldsom  og  utøjlet  Karakter,  efterhaanden  havde 
erhvervet  sig  en  overvældende  Indflydelse  hos  Enkekejserinden  og  føl- 
gelig paa  Regeringens  Politik.  I  Januar  Maaned  blev  han  forfremmet  i 
Rang  og  benaadet  med  en  kejserlig  haandskrevet  Ærestavle;  ved  et  De- 
kret af  7de  Marts  udnævntes  han  til  Vicepræsident  for  den  kejserlige 
Klan-Ret;  og  endelig  i  Begyndelsen  af  Maj  til  Præsident  for  Tsungli- 
Jamen  (Udenrigsdepartementet)  istedet  for  den  rolige  og  erfarne  Prins 
Ching,  hvorved  han  sattes  i  en  Stilling,  hvor  der  var  al  mulig  Anled- 
ning til  at  befrygte  alvorlige  og  farlige  Udslag  af  hans  Voldsomhed  og 
hans  Fremmedhad. 

Man  havde  sluttelig  hørt  Tale  om  et  Slags  patriotisk  Selskab,  der 
var  dannet  i  Provinsen  Shantung  under  Navnet  „I-Ho-Chuan"  (ord- 
ret oversat  „den  harmoniske  Retfærdigheds  Haand",  paa  Engelsk  kal- 
det „The  Boxers")  oprindelig  med  den  Hensigt  at  uddanne  sine  Medlem- 
mer i  atletiske  Øvelser  og  Vaabenbrug,  og  som  et  Slags  frivillig  Orga- 
nisation til  Forsvar  imod  de  Røverbander,  der  hærgede  Provinsen  efter 
den  store  Hungersnød  i  1885.  Selskabets  oprindelige  Stifter  mentes  at 
være  Ju-Hsien,  den  Gang  Præfekt  i  Distriktet  Tsao-Shan  i  Shantungs 
nordøstlige  Hjørne  og  senere  i  Marts  1899  udnævnt  til  Guvernør  over 
Shensi  Provinsen,  hvor  han  i  Juli  Maaned  Aaret  efter,  da  Bokserbevæ- 
gelsen var  paa  sit  Højeste,  lod  nogle  og  tredive  evropæiske  Missionærer, 
Mænd,  Kvinder  og  Børn,  barbarisk  dræbe  efter  at  have  lokket  dem  til 

Tsai  Juan-Fu,  under  Lofte  om  Beskyttelse  og  Lejde  til  Kysten  —  en 
Skændselsgerning,  som  han  indberettede  til  Tronen,  og  hvorved  han 
sikrede  sig  Plads  som  en  af  Boksernes  fornemste  Førere.  Bevægelsen 
var  altsaa  ikke  oprindelig  rettet  imod  Evropæerne  og  de  Kristne,  men 
efter  Besættelsen  af  Kiao-Chow  af  Tyskerne  i  1897  skiftede  den  Ka- 
rakter og  blev  anti-evropæisk  og  anti-kristelig,  medens  den  samtidig 
antog  en  politisk  Farve  med  det  Formaal  at  jage  de  Fremmede  ud  af 
Landet  og  befri  Kina  for  deres  Aag.  Større  og  større  Bander  af  Boksere 
samlede  sig  i  de  to  Shan  Provinser,  hvor  det  gik  ud  over  de  katolske 
og  protestantiske  Missionærer,  hvis  Kirker  og  Skoler  blev  ødelagt  og 
brændt,  og  hvis  indfødte  Proselyter  blev  myrdet  i  tusindvis,  medens 
det,  paa  den  nysnævnte  Masakkre  nær,  lykkedes  de  evropæiske  og  ame- 
rikanske Missionærer  at  redde  Livet,  hvad  særlig  skyldtes  Juan  Shih- 
Kai,  den  Gang  Guvernør  i  Shantung,  og  Liu  Kun-Jii,  Vicekonge  i  Nan- 
king,  som  tog  dem  under  deres  Beskyttelse,  og  gjorde  rent  Bord  for 
Boksere  i  deres  Provinser  tiltrods  for  Ordrerne  fra  Peking  til  dem  om 
at  følge  Ju-Hsiens  skammelige  Eksempel.  Boksernes  Ledere  foregav 
at  være  i  Besiddelse  af  overnaturlige  Kræfter,  og  indøvede  deres 
Tilhængere  i  Brugen  af  visse  fantastiske  Besværgelsesformularer  led- 
saget af  groteske  gymnastiske  Krumspring,  som  de  paastod  gjorde  dem 
usaarlige  og  usynlige,  noget  som  det  ikke  faldt  dem  svært  at  faa  de  uvi- 
dende og  lettroende  Kinesere  til  at  tro  paa.  De  valgte  Krigsguden 
„Kwanti"  til  deres  Protektor  og  opslog  deres  Hovedkvarterer  i  de  tao- 
istiske og  buddhaistiske  Templer,  hvor  de  indøvede  deres  Proselyter  i 
deres  foregivne  Trolddomskunster  og  i  Vaabenbrug. 

I  Begyndelsen  af  1900  begyndte  der  at  gaa  Rygter  om  at  en  Række 
af  højtstaaende  Mandariner,  mest  dog  Mantsjurer,  havde  ladet  sig  op- 
tage mellem  Bokserne,  og  at  selve  Prins  Tuan  var  deres  fornemste 
Overhoved,  medens  næsten  alle  de  fremragende  mantsjuriske  Vicekon- 
ger, Guvernører  og  Generaler  indtog  mer  eller  mindre  fremskudte 
Pladser  i  Bevægelsen,  der  samtidig  spredte  sig  over  hele  Provinsen 
Shantung  og  ind  i  den  tilstødende  Provins  Chili,  og  i  Løbet  af  ganske 
kort  Tid  satte  denne  paa  den  anden  Ende.  Samtidig  indtraadte  en  tru- 
ende Tørke  i  de  nordlige  Provinser,  og  det  Rygte  udspredtes  mellem 
Kineserne,  at  dette  skyldtes  Europæerne,  som  havde  fortørnet  Guderne 
med  deres  „Djævletilbedelse",og  Opraab  udgik  om  at  drive  „de  frem- 
mede Djævle"  ud  i  Havet,  og  at  udrydde  „Halvdjævlene",  det  vil  sige 
de  indfødte  Kristne,  hvis  disse  vægrede  sig  ved  at  afsværge  deres  Reli- 
gion. Midt  i  Maj  Maaned  indberettede  den  romersk-katolske  Biskop  i 
Peking,  Monseigneur  Favier,  til  den  franske  Gesandt,  Mr.  Pichon,  at 

en  almindelig  Kristenforfølgelse  var  begyndt  i  de  to  nordlige  Provinser, 
og  at  Mord  og  Brand  i  en  stor  Maalestok  hørte  til  Dagens  Orden,  samt 
at  Bevægelsen,  der  nu  var  rettet  imod  alle  Evropæere  i  Landet  og  imod 
de  kristne  Kinesere,  var  den  farligste  og  største  Kristenforfølgelse  i 
Kinas  Historie.  Hundreder  af  indfødte  Katolikker  flokkedes  til  Peking 
og  blev  modtaget  af  de  katolske  Præster,  der,  forudseende  Faren,  som 
truede,  begyndte  at  befæste  og  proviantere  den  store  katolske  Katedral- 
kirke i  Peking,  medens  de  evropæiske  Ministre  samtidig,  saa  kraftig 
som  det  lod  sig  gøre,  trængte  ind  paa  Regeringen  for  at  faa  den  til  at 
skride  ind  og  sætte  en  Stopper  for  Forfølgelsen.  De  kinesiske  Ministre 
i  „Tsungli  Jamen"  foregav  at  lade  haant  om  Bokserne  og  vægrede  sig 
længe  ved  at  sætte  sig  i  Bevægelse  imod  dem,  og  da  dette  endelig  skete, 
i  Slutningen  af  Maj,  var  det  paa  en  saa  halvhjertet  og  modstræbende 
Maade,  at  Regeringen  derved  lagde  sine  Sympatier  for  Bokserne  saa 
tydeligt  for  Dagen,  at  det  ikke  kunde  misforstaas,  og  heller  ikke  blev 
det.  Ganske  vist  betegnedes  de  i  de  kejserlige  Dekreter  som  Rebeller, 
og  det  blev  paalagt  de  civile  og  militære  Øvrigheder  at  holde  dem  i 
Tømme  og  hindre  dem  i  atbegaa  Ulovligheder,  men  medens  der  ellers 
i  Kina  kun  gøres  kort  Proces  med  Folk  af  deres  Kaliber,  som  slaas  ned 
uden  Barmhjertighed,  saa  blev  det  her  paalagt  Øvrigheden  at  behandle 
dem  med  Skaansel,  skelne  mellem  gode  og  slette  Boksere  og  tage  sig  i 
Vare  for  at  gøre  de  Uskyldige  Fortræd.  Ja  Regeringen  drev  endogsaa 
sin  kriminelle  Overbærenhed  saa  vidt,  at  en  sølle  Oberst  Chang,  der 
var  sendt  imod  Bokserne,  med,  siger  og  skriver,  70  Mand  af  Tientsins 
Garnison,  og  havde  misforstaaet  Parolen  og  gaaet  løs  paa  Oprørerne, 
som  for  Resten  slog  ham  ihjel,  blev  højtidelig  reprimanderet  og  degra- 
deret efter  sin  Død  (en  ganske  almindelig  kinesisk  Straffemaade)  for  at 
have  udvist  alt  for  stor  Iver  og  unødvendigt  irriteret  Fjenden. 

Endelig  havde  Kina  i  de  sidste  Aar  været  Skuepladsen  for  en  større 
og  hyppigere  Række  Voldsomheder  imod  og  Angreb  paa  Evropæere 
(Missionærerjernbane-  og  Mine-Ingeniører  og  Rejsende)  end  sædvan- 
lig, og  ihvorvel  Missionærerne  som  Følge  af  deres  Ubeskyttethed  i  det 
indre  af  Landet  naturligvis  hovedsagelig  havde  maattet  holde  for,  saa 
syntes  det  dog,  som  om  disse  voksende  Udbrud  af  Fjendskab  til  de 
Fremmede  snarere  havde  en  social  og  politisk  end  en  religiøs  Karakter, 
og  var  Udslag  af  en  almindelig  udbredt  og  voksende  Følelse  af  Had 
imod  Evropæerne  som  saadanne,  der  gradvis  havde  grebet  alle  Klasser 
af  Kinesere,  og  ikke  en  blot  og  bar  Forfølgelse  af  den  kristne  Religions 
Dyrkere,  som  Kineseren  kun  vil  til  Livs,  fordi  de  enten  er  Evropæere 
eller  i  hans  Øjne  repræsenterer  det  evropæiske  Princip. 

De  sidste  15 — 16  Aars  Begivenheder  og  de  evropæiske  Magters  Be- 
handling af  Kineserne  i  dette  Tidsrum  syntes  ogsaa  kun  lidet  egnet  til 
at  indgyde  disse  venlige  Følelser  eller  give  dem  noget  hojt  Begreb  om 
Evropas  Kulturs  og  Civilisations  Overlegenhed  over  deres  egen. 

De  havde  endnu  ikke  glemt,  hvorledes  en  fransk  Flaade  under  Ad- 
miral Courbet  i  1885  sejlede  op  ad  Min  Floden  til  Pagoda  Anchorage 
nær  Foochow,  og  uden  Krigserklæring  skod  hele  den  dér  liggende 
hjælpeløse  kinesiske  Træ-Flaade  i  Sænk,  og  dræbte  3000  Kinesere 
paa  en  halv  Time  med  et  Tab  af  én  Mand  om  Bord  i  Courbets  Admi- 
ralskib, og  det  en  engelsk  Lods:  alt  sammen  for  at  skræmme  den  kine- 
siske Regering  til  at  udbetale  en  Erstatning,  som  den  franske  Gesandt 
gjorde  Fordring  paa  i  Anledning  af  Kinesernes  formodede  Understøt- 
telse af  Oprørerne  i  Tonking,  en  tidligere  kinesisk  Provins,  som  Fransk- 
mændene havde  bemægtiget  sig  i  Følge  den  Stærkeres  Ret. 

Endnu  mere  havde  de  sidste  Aars  „evropæiske  Ligevægts  Politik" 
i  Kina  tjent  til  at  opirre  og  skræmme  Regering  og  Folk;  Tysklands  Be- 
sættelse af  Kiaochow  og  deres  Indtrængen  i  Shantung  Provinsen  som 
Straf  for  2  tyske  Missionærers  Mord;  Ruslands  Besættelse  af  Port  Ar- 
thur, Talien-Wan  og  Liaotung  Halvøen,  efter  at  Rusland,  Tyskland  og 
Frankrig  havde  tvunget  Japan  til  at  give  Slip  derpaa;  Japans  Annektion 
af  Formosa,  Italiens  Forsøg  paa  at  sætte  sig  fast  paa  Kysten  i  Fokien 
Provinsen,  Englands  „Lejemaal"  af  „Wei-ha-Wei  og  Frankrigs  Okku- 
pation af  Kwang-Chow  i  Kwangtung  Provinsen,  samtidig  med  at  de  ev- 
ropæiske Blade  ugenert  drøftede  „Kinas  Deling",  og  Amerika  og  Av- 
stralien  ved  Lov  gjorde  det  næsten  umuligt  for  Kineserne  at  bosætte 
sig  der,  medens  Evropæerne  og  Amerikanerne  forlangte  fri  Indmarsch 
i  Kina  — ;  alt  dette  maa  vel  nødvendigvis  have  tjent  til  at  vise  Kineserne) 
at  den  evropæiske  Civilisation  i  alt  Fald  maaler  med  en  forskellig  Alen 
fra  den,  hvormed  den  selv  vil  maales,  saa  det  er  maaske  ikke  til  at  un- 
dre sig  over,  at  det  ulyksalige  mantsjuriske  Dynasti  til  sidst  i  panisk 
Skræk  og  i  ren  og  skær  Hjælpeløshed  og  Fortvivlelse  griber  til  det  ene- 
ste Middel,  der  efter  deres,  ganske  vist  vildledte  og  kortsynede,  Opfat- 
telse, staar  dem  aabent;  kaster  sig  i  Armene  paa  hvad  der  for  dem  er 
en  patriotisk  Bevægelse  og  adopterer  Boksernes  umulige  Program  om 
at  jage  de  forhadte  og  frygtede  „Barbarer"  paa  Porten,  Rub  og  Stub, 
og  derved  fri  Kina  for  de  Lænker,  som  er  lagt  det  om  Halsen  og  truer 
med  at  kvæle  det. 

Medens  saaledes  paa  den  ene  Side  Bokser-Udbruddet  maa  betragtes 
som  et  fortvivlet  Forsøg  af  det  mantsjuriske  Dynasti  paa  at  befri  sig  fra 

det  Formynderskab,  hvorunder  det  efterhaanden  var  blevet  tvunget  af 
de  evropæiske  Stormagter,  var  det  paa  den  anden  Side  Mandarinernes 
Haab  ved  det  samme  Middel  at  knuse  den  evropæiske  Paavirkning, 
som  efterhaanden  undergravede  deres  Indflydelse  og  truede  med  at  til- 
intetgøre deres  Herredomme  over  det  menige  Folk.  Kina  var  under  et 
Herredomme  af  slet  aflagte  og  bestikkelige  Embedsmænd,  der  hoved- 
sagelig levede  af  at  plyndre  og  udsuge  Befolkningen,  og  som  kun  eksi- 
sterede og  kun  kunde  eksistere  under  det  raadne  Regerings-System, 
medens  de  Millioner  af  „Literater"  (o:  studerte  Folk),  hvorfra  Manda- 
rin-Klassen rekruteredes,  alle  som  én  betragtede  den  kinesiske  Lærdom, 
Studiet  af  Konfucius,  Mencius  og  de  andre  „Klassikeres"  filosofiske  og 
metafysiske  Værker  som  den  eneste  Vej  til  sand  Kultur  og  Civilisation, 
og  med  aaben  og  bitter  Foragt  saa  ned  paa  Evropas  Fordring  paa  aan- 
delig  Supremati,  og  lo  ad  dets  Videnskab  og  Dannelse  fra  i  Gaar,  der  i 
deres  Øjne  ikke  var  værd  en  Styver. 

For  at  kunne  forstaa  dette  maa  det  erindres,  at  Kina  i  mange  Aar- 
hundreder  har  ligget  isoleret  fra  den  øvrige  Verden,  omgivet  af  vilde 
eller  halvvilde  Folkeslag,  og  uden  Berøring  med  andre  Nationer,  som 
kunde  kræve  Ligestilling  med  det  i  Kultur  og  Civilisation,  der  i  Kina 
udviklede  sig  af  Folkets  egen  Midte  uden  nogen  Indflydelse  udenfra  og 
uden  nogen  som  helst  Hjælp  fra  den  øvrige  Verden.  Det  er  en  noksom 
bekendt  Sag,  at  Kineserne  stod  paa  et  højt  Oplysningsstandpunkt,  me- 
dens de  evropæiske  Folkeslag  endnu  klædte  sig  i  Skind  og  boede  i  Hu- 
ler, at  der  fødtes  en  rig  Literatur  og  udviklede  sig  et  højt  etisk  System 
af  Folkets  egen  Bevidsthed;  at  Videnskaber  som  Matematik  og  Astro- 
nomi dyrkedes  i  Kina  Aarhundreder  før  i  Europa  og  at  nogle  af  Ver- 
dens største  Opfindelser,  som  Kompasset  og  Bogtrykkerkunsten,  tog 
deres  Oprindelse  dér,  saa  det  er  derfor  maaske  ikke  til  at  undre  sig 
over,  at  Kineserne  forfaldt  til  overdrevne  Forestillinger  om  deres  egen 
Overlegenhed  og  fandt  det  nedværdigende,  at  de,  der  fra  umindelige 
Tider  var  vant  til  at  belære  og  civilisere  andre  Nationer,  de,  hvem  de 
omliggende  Lande,  blandt  andre  Korea  ogjapan,  skyldte  deres  Kultur, 
Videnskab  og  Kunst,  at  de  nu  skulde  lade  sig  belære  og  hovmestrere 
af  Folk,  hvem  de  betragtede  som  Barbarer,  blot  fordi  disse  var  dem 
overlegne  i  det  eneste  Haandværk,  Krigshaandværket,  som  Kineserne 
foragtede  og  forsømte,  og  fordi  de  besad  flere  Soldater,  bedre  Vaaben 
og  flere  Skibe  og  Kanoner  end  de. 

Og  dertil  kom,  at  disse  foragtede  Fremmede  ikke  alene  havde  paa- 
tvunget Kina  deres  Selskab,  havde  væltet  sig  ind  i  Landet  uden-hver- 
ken  at  være  bedt  om  at  komme  eller  blive,  men  at  de  endogsaa  havde 

gjort  Brud  paa  alle  Kinesernes  Begreber  om  Ret  og  Retfærdighed,  og 
tiltvunget  sig  en  Særstilling,  der  eo  ipso  betegnede  dem  som  den  over- 
legne, Landets  Born  som  den  underlegne  Race. 

Havde  de  ikke,  under  Paaskud  af  at  Kina  ingen  ordnet  og  civiliseret 
Retspleje  besidder,  forbeholdt  sig  Uafhængighed  af  de  kinesiske  Em- 
bedsmænd og  Retstribunaler,  og  at  blive  stillet  under  deres  egen  Øvrig- 
heds Jurisdiktion,  den  saakaldte  „Ekstraterritorialitet",  og  var  dette 
ikke  en  blodig  Forhaanelse  imod  den  kinesiske  Regering? 

Havde  de  ikke,  i  Modsætning  til  hvad  der  er  ufravigelig  Ret  og  Skik 
i  deres  egne  Lande,  forlangt  Frihed  til  at  deltage  med  deres  „Ildskibe" 
i  den  kinesiske  Kystfart,  som  alle  andre  Steder  er  forbeholdt  de  Ind- 
fødte alene?  og  endogsaa  gjort  Fordring  paa  at  faa  Part  i  Farten  paa 
Floderne  og  Kanalerne,  den  saakaldte  indenlandske  Fart?  Og  havde  de 
ikke  paatvunget  Kina  visse  fastslaaede  Toldsatser  ved  Søgrænsen,  som 
ikke  kunde  forandres  uden  deres  Indvilligelse,  ja  endogsaa  forlangt,  at 
deres  Varer  skulde  „gaa  ind  i  og  ud  af  Landet  uden  at  deltage  i  den  al- 
mindelige „Likin"  (Oktroi),  som  er  en  af  Regeringens  vigtigste  og  stør- 
ste Indtægtskilder? 

Havde  de  ikke  paatvunget  Kina  den  fordærvelige  Opium  og  de  for- 
hadte Missionærer —  ja  i  et  og  alt  behandlet  Kina  som  et  undertvunget 
Land  og  Kineserne  som  en  lavere  stillet  Nation  end  de  selv? 

Det  var  vel  saa,  at  Evropæerne  havde  deres  Traktat-Rettigheder  at 
støtte  sig  til,  men  hver  enkelt  af  disse,  hver  eneste  Tøddel,  havde  de 
tiltrodset  sig  paa  Spidsen  af  Bajonetterne,  og  de  ledende  Klasser  er  al- 
drig veget  en  Tomme  fra  deres  Ønske  og  Haab  om  at  føre  Kina  tilbage 
til  Tiden  før  den  første  fatale  Krig  med  Evropa  og  jage  Evropæerne 
ud  af  Landet.  Det  er  med  dette  Ønske  og  med  dette  Haab  for  Øje,  at 
de  i  de  sidste  Decennier  har  gjort  Skridt,  der  imidlertid  er  faldet  uhel- 
digt ud,  til  at  lære  deres  Dødsfjender  Krigskunsten  af,  og  det  er  i  denne 
Hensigt,  at  de  har  bortødslet  Hundreder  af  Millioner  paa  Krigsskibe, 
Vaaben  og  Ammunition,  som  imidlertid  ikke  er  kommen  dem  til  Gode, 
begrundet  paa  visse  nationale  Egenskaber,  eller  rettere  Mangel  paa 
Egenskaber,  der  hindrer  den  fredelige  Kineser  i  nogensinde  at  blive  en 
militær  Nation.  Men  Mandarinerne  har  holdt  fast  paa  Haabet  om  at 
frigøre  sig  for  Evropæernes  Selskab  med  en  Stædighed,  som  intet  har 
kunnet  rokke,  og  deres  Drøm  om  „Kina  alene  for  Kineserne"  var  det, 
som  laa  paa  Bunden  af  og  dannede  Grundlaget  for  hele  den  anti-evro- 
pæiske  Bevægelse,  og  Spørgsmaalet  for  dem  var  kun,  naar  og  hvorledes 
denne  Drøm  kunde  virkeliggøres. 

En  Aarsag  til  at  de  lavere  Klasser  af  Kineserebetragtede  Evropæeren 

med  stigende  Uvilje  var  den  industrielle  Revolution,  som  var  begyndt 
i  Kina  under  Evropæernes  Ledelse,  og  som  havde  gjort  raske  Frem- 
skridt. Anlæggelsen  af  Fabrikker  i  et  Land,  hvor  alt  hidtil  saa  at  sige 
var  „hjemmegjort"  og  „haandlavet",  Bygningen  af  Jærnbaner,  hvor  der 
tidligere  ikke  en  Gang  fandtes  Landeveje;  Indførelsen  af  Damp  og 
Elektricitet  i  Stedet  for  Haandkraft  —  alt  dette,  saa  at  sige  uden  Varsel 
og  i  én  Generation  — ,  maatte  nødvendigvis  kollidere  med  Hundreder 
af  gamle  Skikke  og  nedarvet  Slendrian  og  berøre  talrige  private  In- 
teresser, saa  det  var  ikke  til  at  undre  sig  over,  at  de  Tusinder  af  Haand- 
værkere  og  Arbejdere,  som  led  derunder,  og  som  ikke  forstod  sig  paa 
Statsøkonomi,  følte  sig  forurettet  og  rejste  sig  imod  hvad  der  for  dem 
stod  som  en  Uret  begaaet  af  Fremmede  fra  den  anden  Side  af  Jorden. 

Bokserbevægelsen  naaede  Peking  de  første  Dage  i  Juni  og  spredte 
sig  som  en  Hedebrand  over  Hovedstaden  med  Mord  og  Brand  i  sit 
Følge.  I  Begyndelsen  gjaldt  det  udelukkende  de  kristne  Indfødte,  hvis 
Boliger  blev  plyndret  og  brændt  i  Hobetal,  og  de  selv  massakrerede, 
hvor  det  ikke  lykkedes  dem  at  flygte  til  den  katolske  Katedralkirke, 
der  af  den  modige  Biskop  Favier  og  Præsterne  var  omdannet  til  en 
Fæstning,  eller  til  den  britiske  Legation,  hvorhen  efterhaanden  alle  Ud- 
lændingene, Mænd,  Kvinder  og  Børn,  søgte  Tilflugt.  Legationen  bestod 
af  en  Række  Murstensbygninger,  en-  og  to-Etagers  Villaer  spredt  over 
et  Terræn  af  Størrelse  omtrent  som  Tivoli-Komplekset,  og  omgivet  af 
en  fire  Alen  høj  Mur,  begrænset  paa  den  ene  Side  af  en  halvt  udtørret 
Kanal,  Pekings  gamle  forfaldne  Vandledning,  og  paa  de  andre  Sider 
stødende  op  til  den  mongolske  Prins  Sus  Palæ,  der  var  omgivet  af  en 
Park,  og  til  Hanlin  Kollegiets  udstrakte  ormædte  Træbygninger.  For- 
uden af  henved  fem  hundrede  civile  Evropæere,  hvoraf  over  Halvdelen 
var  Kvinder  og  Børn,  bestod  Besætningen  af  250  Officerer  og  Soldater 
hørende  til  de  forskellige  fremmede  Legationers  Bedækning  under 
Kommando  af  den  japanske  Oberst  Shiba,  der  ledede  Forsvaret  med 
ligesaa  stor  militær  Dygtighed  som  personlig  Tapperhed,  og  hvem  det 
for  en  stor  Del  skyldtes,  at  de  Belejrede  var  istand  til  at  holde  Stillingen 
saa  længe  som  de  gjorde  det  imod  mindst  50  Gange  saa  mange  Boksere 
og  regulære  kinesiske  Soldater  under  Kinas  berømte  General  Tung 
Fuh-Hsiang,  der  havde  pralet  af  at  han  med  sine  Kansuh  „Tappre", 
som  nylig  havde  været  med  til  at  undertrykke  en  muhamedansk  Op- 
stand i  de  vestlige  Provinser,  vilde  gøre  det  af  med  Evropæerne  i  Lø- 
bet af  en  Dag,  og  drive  de  samlede  fremmede  Hærafdelinger,  som  nær- 
mede sig  for  at  undsætte  Legationen,  ud  i  Havet. 

Det  første  fremmede  Offer  for  Bokserne  blev  den  japanske  Lega- 

tionssekretær  Sugiyama,  der  blev  myrdet  paa  aaben  Gade  den  Ilte 
Juni  af  Kansuh  Soldaterne;  den  næste,  Englænderen  Professor  James, 
som  de  samme  Soldater  fangede  og  halshuggede;  og  endelig  den  tyske 
Gesandt,  Baron  von  Ketteler,  som  d.  20de  Juni  blev  skudt,  da  han  var 
paa  Vej  til  et  Mode  med  de  kinesiske  Ministre  i  Tsungli  Jamen. 

Medens  Begivenhederne  saaledes  udviklede  sig  henimod  en  Krigs- 
tilstand mellem  Kina  og  Evropa,  Amerika  og  Japan,  fuldforte  Bokserne 


Mongolprins  Su. 


Indesluttelsen  af  Gesandterne  og  de  andre  Fremmede  indenfor  den  bri- 
tiske Legations  Mure.  Enkekejserinden  vaklede  mellem  sin  Tilbøjelig- 
hed til  at  gøre  fælles  Sag  med  Bokserne  og  sin  Frygt  for  Følgerne,  hvis 
det  tilsidst  skulde  vise  sig,  at  Prins  Tuan,  General  Tung  Fuh-Hsiang, 
Chi-Hsiu  og  de  andre  Bokserledere  ikke  var  istand  til  at  holde  deres 
Løfter  om  at  udrydde  Barbarerne  og  drive  Undsættelsestropperne  ud 
i  Havet.  Jung-Lo,  Prins  Ching,  Liu  Kun-Ji,  Vicekongen  i  Nanking,  en 
Mand  til  hvem  Enkekejserinden  nærede  ubetinget  Tillid,  Li  Hung-Chang 
og  Chang  Chih-Tung,  besvor  hende  at  lade  Angrebet  paa  Legationerne 
standse  og  foreholdt  hende  det  uhyrlige  i  et  saa  grovt  Brud  paa  al  inter- 
national Ret  og  Skik,  saa  at  hun  tilsidst  midt  i  Juli  bemyndigede  Jung- 
Lo  til  med  sine  Tropper  at  eskortere  de  Fremmede  til  Tientsin,  som 
allerede  da  var  besat  af  evropæiske,  amerikanske  og  japanske  Hjælpe- 
korps, der  havde  slaaet  Bokserne  paa  Flugt,  og  nu  stod  i  Begreb  med 
at  marschere  mod  Peking.  Det  var  imidlertid  allerede  den  Gang  for  sent. 

Hele  Landet  mellem  Peking  ogTientsin  var  oversvømmet  af  Bokserne, 
som  havde  odelagt  Telegrafen  og  Jernbanen  og  tvunget  en  lille  engelsk 
Undsætnings-Ekspedition  under  Admiral  Seymour  til  at  trække  sig  til- 
bage til  Tientsin,  saa  at  de  Belejrede  i  Peking  indtil  videre  var  overladt 
til  sig  selv.  Nat  og  Dag  i  samfulde  8  Uger  vedligeholdt  Bokserhorderne 
en  næsten  uafbrudt  Riffelild  imod  de  Belejrede,  uden  dog  at  forsøge 
paa  at  storme  disse  svage  Forsvarsværker,  og  det  skyldtes  vistnok  ho- 


Boksere. 

vedsagelig  den  Omstændighed,  at  Jung  Lo  haardnakket  nægtede  at  ud- 
levere Bokserlederne  de  Feltkanoner  og  det  svære  Skyts,  der  var  un- 
der hans  Varetægt,  at  Bokserne  ikke  skød  det  hele  sønder  og  sammen 
og  slagtede  hele  den  lille  Forsvarsstyrke.  Der  kan  næppe  være  nogen 
Tvivl  om,  at  Enkekejserinden,  medens  hun  lod  Bokserne  staa  i  den 
Formening,  at  det  var  Hensigten  at  myrde  de  Fremmede,  dog  hemme- 
ligt havde  beordret,  at  Gesandterne  skulde  skaanes;  forudseende  at 
deres  Død  vilde  afskære  ethvert  Haab  om  Dynastiets  Bevarelse,  hvis 
Bokserbevægelsen  skulde  slaa  fejl  og  Undsætteisen  slaa  sig  igennem 
til  Peking. 

Den  Omstændighed,  at  Skydningen  til  visse  Tider  pludselig  og  til- 
syneladende ganske  umotiveret  indstilledes  i  kortere  eller  længere  Tid 
ad  Gangen,  og  at  der  i  Virkeligheden  ikke  en  eneste  Gang  blev  gjort 
noget  alvorligt  Forsøg  paa  at  storme  de  Fremmedes  Stilling  og  at  knuse 
dem  under  Angribernes  Masser,  tydede  ogsaa  paa,  at  en  eller  anden 

usynlig,  men  mægtig,  Haand  holdt  dem  tilbage  i  det  afgørende  Øjeblik, 
og  at  denne  Haand  var  Enkekejserindens,  bekræftedes  yderligere  af  den 
Omstændighed,  at  hun  i  disse  Pavser  ikke  alene  satte  de  Belejrede 
istand  til  at  trække  Vejret,  men  ogsaa,  højst  besynderligt  forresten, 
sendte  dem  Vognladninger  af  Frugt,  Grønsager  og  andre  Levnedsmid- 
ler, samt  deltagende  lod  forhøre  til  deres  Befindende !  Alt  dette  beraaber 
den  snedige  gamle  Dame  sig  da  ogsaa  paa  til  sin  Retfærdiggørelse  i  de 
besynderlige  Noter,  som  hun  saavel  under  som  efter  Belejringen  lader 
tilstille  de  forskellige  fremmede  Magter,  og  hvori  hun  fremstiller  sig 
som  fuldkommen  uskyldig  i  det  hele  og  tvungen  af  Bokserne  til  at  holde 
sig  passiv.  Og  det  skønt  hun  ikke  mange  Dage  iforvejen  offentlig  havde 
sat  en  Pris  paa  enhver  „Barbars"  Hoved  og  beordret  Ju-Hsien  til  at 
lade  alle  Fremmede  i  Shansi-Provinsen  myrde.  Samtidig  svarer  hun 
Vicekongen  Liu  Kun-Ji,  der  i  et  Telegram  advarer  hende  indtrængende 
imod  at  give  sig  Prins  Tuan  og  General  Tung  Fu-Hsiang  og  de  andre 
Bokserledere  ivold,  i  samme  Aand  og  forsikrer  ham  om  at  hun  kun 
modstræbende  har  „indladt  sig  paa  Fjendtligheder"  og  har  udstedt 
Ordre  om  Beskyttelse  af  Gesandterne  og  alle  Fremmede  i  Kina!  „Hel- 
digvis" hedder  det  i  denne  Depeche  „har  alle  Gesandterne  det  godt 
med  Undtagelse  af  Baron  von  Ketteler!  og  befinder  sig  vel.  Kun  for  et 
Par  Dage  siden  sendte  Vi  dem  Gaver  af  Frugt  og  Fødemidler  som  Tegn 
paa  Vor  Deltagelse.  Vi  ønsker  ikke  at  være  Angribere  men  at  være 
Venner  med  Alle.  De  maa  underrette  Vore  Legationer  i  Udlandet  om 
Vore  venskabelige  Følelser  imod  alle  Fremmede,  saa  at  de  kan  udtænke 
en  Plan  for  en  fredelig  Løsning  i  Alles  Interesse.  Det  er  meget  ønske- 
ligt, at  De  ikke  hører  efter  Rygter,  som  kun  er  skikket  til  at  lede  til 
yderligere  Mangel  paa  Sammenhold". 

Samtidig  med  dette  mærkelig  naive  og  barnagtige  Dokument,  der 
selvfølgelig  ikke  var  bestemt  til  at  tages  alvorligt,  forfatter  Enkekejser- 
inden egenhændigt  følgende  Rundskrivelse,  som  tilstilles  de  kinesiske 
Gesandter  i  Udlandet,  og  som  er  bestemt  til  at  kaste  Sand  i  Øjnene  paa 
de  dumme  Barbarer  ved  at  forklare  hvorledes  Tronen  af  Tilfældighe- 
der, hvorover  den  ikke  havde  Kontrol,  var  blevet  tvungen  ind  i  den 
nuværende  ubehagelige  Situation: 

„Ved  en  Række  højst  ulykkelige  Omstændigheder  følgende  hurtig 
og  forvirrende  efter  hinanden,  er  Vi  ganske  ude  af  Stand  til  at  gøre 
Regnskab  for  den  Situation,  som  har  ledet  til  Fjendtligheder  mellem 
Kina  og  Magterne.  Vore  Repræsentanter  i  Udlandet  skilles  fra  os  ved 
de  store  Have,  og  da  de  desuden  ikke  besidder  særlig  Kendskab  til 

hvad  der  foregaar,  er  de  følgelig  ikke  istand  til  at  forklare  de  forskellige 
Udenrigsministerier  den  kinesiske  Regerings  virkelige  Følelser.  Vi  øn- 
sker derfor  nu  at  lægge  frem  for  dem  følgende  detaljerede  Meddelelse 
om  Fakta: 

„I  Provinserne  Chili  og  Shantung  er  der  fremstaaet  en  vis  Klasse 
urolige  Personer,  som  har  havt  for  Vane  i  deres  respektive  Landsbyer 
at  øve  sig  i  Boksning  og  Hugning,  samt  at  forbinde  Troldkunster  og 
Besværgelser  med  disse  Øvelser.  Paa  Grund  af  de  lokale  Myndigheders 
Mangel  paa  Evne  til  at  opdage  og  standse  disse  Ting,  er  der  gradvis 
fremkommen  en  Urolighedernes  Tilstand  i  disse  Landsdele,  indtil  plud- 
selig Bokserbevægelsen  antog  alvorlige  Former.  Den  spredte  sig  end- 
ogsaa  til  Peking,  hvor  Bokserne  blev  anset  for  at  være  i  Besiddelse  af 
overnaturlige  Evner,  saa  at  de  der  fandt  en  talrig  Skare  Tilhængere  og 
almindelig  Sympati.  I  deres  Følge  indfandt  sig  urolige  Hoveder  hørende 
til  de  lavere  Klasser,  som  istemte  Raabet  „Død  over  de  Kristne",  hvor- 
efter de  i  Midten  af  den  5te  Maaned  begyndte  at  udføre  deres  Ord  i 
Handling  og  at  slagte  de  omvendte.  Kirkerne  blev  brændt,  hele  Staden 
var  i  Oprør  og  Befolkningen  udenfor  Vor  Kontrol. 

Da  de  første  Rygter  om  den  kommende  Ulykke  naaede  Yderverde- 
nen, udbad  Legationerne  sig  Vor  Tilladelse  til  at  kalde  særlige  Vagthold 
til  Peking,  hvad  Vi,  i  Betragtning  af  de  særlige  Omstændigheder,  gerne 
tillod.  Alt  i  alt  kom  der  henved  500  fremmede  Soldater  til  Peking,  hvad 
i  og  for  sig  beviser  Tronens  venskabelige  Følelser  imod  alle  fremmede 
Nationer.  Under  almindelige  Omstændigheder  kommer  de  fremmede 
Legationer  og  deres  Vagtmandskab  ikke  i  Berøring  med  de  lokale  ki- 
nesiske Myndigheder  og  har  ingen  Relationer  med  dem,  venskabelige 
eller  anderledes.  Men  siden  disse  Soldaters  Ankomst  har  de  ikke  nøje- 
des med,  som  deres  Pligt  var,  at  beskytte  Legationerne,  men  de  er  gaaet 
op  paa  Bymuren  og  har  endogsaa  patrouilleret  Hovedstadens  Omegn, 
hvoraf  Følgen  er  blevet,  at  der  er  blevet  udvekslet  Skud  og  blevet  spildt 
Blod.  I  Sandhed  saa  store  Friheder  har  de  taget  sig  under  deres  Om- 
strejfen, at  de  ved  en  vis  Lejlighed  endogsaa  forsøgte  at  trænge  ind  i 
„den  forbudne  Stad",  hvori  de  imidlertid  forhindredes.  For  disse  Aar- 
sagers  Skyld  er  der  opstaaet  stor  og  vidtspredt  Indignation  imod  dem, 
og  Forbrydere  har  benyttet  Lejligheden  til  at  begaa  Mord  og  Brand- 
stiftelse i  en  daglig  voksende  Grad.  Paa  dette  Tidspunkt  forsøgte  Mag- 
terne at  sende  Forstærkninger  op  fra  Tientsin,  men  disse  blev  hugget 
ned  paa  Vejen  og  Forsøget  maatte  opgives. 

Ved  denne  Tid  havde  Oprørerne  i  de  to  Provinser  blandet  sig  saa- 
ledes  med  Befolkningen,  at  det  var  umuligt  at  skelne  dem  fra  hinanden. 

Tronen  var  paa  ingen  Maade  uvillig  til  at  beordre  deres  Undertrykkelse, 
men  hvis  Vi  havde  handlet  overilet,  vilde  Følgerne  let  kunne  været 
blevet  en  almindelig  Opstand  og  Vort  Forsøg  paa  at  beskytte  Legatio- 
nerne kunde  være  endt  med  en  beklagelig  Katastrofe.  Dersom  Vi  var 
gaaet  igang  med  at  tilintetgøre  Oprørerne  i  de  to  Provinser,  vilde  ikke 
en  eneste  Missionær  eller  indfødt  Kristen  være  bleven  ladt  ilive  dér,  saa 
at  Vi  var  nødt  til  at  gaa  frem  med  Forsigtighed  i  dette  Dilemma. 

Under  disse  Omstændigheder  var  Vi  nødt  til  at  foreslaa,  at  Legatio- 
nerne temporært  skulde  trække  sig  tilbage  til  Tientsin,  og  Vi  var  ifærd 
med  at  træffe  de  nødvendige  Foranstaltninger  i  dette  Øjemed,  da  den 
tyske  Gesandt  ulykkeligvis  blev  myrdet  en  Morgen  paa  hans  Vej  til 
Tsungli-Jamen.  Denne  Begivenhed  bragte  Oprørernes  Leder  i  en  for- 
tvivlet Stilling  ligervis  som  Manden  der  ridende  paa  en  Tiger  ikke  kan 
afgøre  hvad  der  er  farligst  for  ham:  at  fortsætte  sin  Ridning  eller  at 
springe  af.  Det  blev  da  utilraadeligt  at  fortsætte  med  Planen  om  Lega- 
tionernes Retræte  til  Tientsin.  Alt  hvad  Vi  kunde  gøre  var  at  tage  urge- 
rende Forholdsregler  for  Legationernes  Beskyttelse  i  ethvert  Tilfælde. 
Ulykkeligvis  havde  visse  Søofficerer  hørende  til  Flaaden  udenfor  Taku 
d.  16de  f.  M.  en  Sammenkomst  med  Kommandanten  paa  Forterne,  hvis 
Overgivelse  de  forlangte,  under  Trusel  af  at  tage  dem  med  Magt,  hvis 
deres  Fordring  blev  afslaaet.  Kommandanten  var  selvfølgelig  ude  af 
Stand  til  at  forraade  den  Tillid,  der  var  vist  ham,  og  de  Fremmede  bom- 
barderede derfor  Forterne  den  følgende  Dag  og  erobrede  dem  efter  en 
heftig  Modstand. 

En  Krigstilstand  er  dermed  blevet  skabt,  men  det  er  ikke  Vort  Værk ; 
hvorledes  kunde  vel  Kina,  med  Kendskabet  til  sin  egen  Svaghed,  være 
saa  utrolig  dum  at  erklære  hele  Verden  Krig  paa  eengang?  Hvorledes 
kunde  det  haabe  paa  et  heldigt  Udfald  ved  at  benytte  uøvede  Banditters 
Tjeneste  til  et  saadant  Formaal?  Dette  maa  staa  Magterne  klart. 

Det  ovenanførte  er  en  nøjagtig  Fremstilling  af  Vor  Stilling,  og  for- 
klarer de  Forholdsregler  som  uafvendelig  er  blevet  Kina  paatvunget 
for  at  kunne  møde  Begivenhederne.  Vore  Repræsentanter  i  Udlandet 
maa  omhyggelig  forklare  dette  Dekrets  Indhold  til  de  Regeringer,  hvor 
de  er  akkrediterede.  Vi  vedbliver  med  at  beordre  Vore  militære  Over- 
ordnede til  at  beskytte  Legationerne  og  kan  ikke  gøre  mere  end  Vort 
Yderste.  I  Mellemtiden  maa  I,  Vore  Gesandter,  udføre  Eders  Pligter 
som  sædvanlig  og  ikke  fremstillejer  som  uinteresserede  Tilskuere." 

Dette  Væv  af  Sandhed  og  Løgn,  der  forøvrigt  træffende  illustrerer 
Kinesernes  utrolige  Naivitet  i  deres  Forhold  til  Yderverdenen  og  deres 

barnlige  Tro  paa,  at  hvad  skrevet  er  maa  staa  til  troende,  selv  om  det 
er  vitterlig  Løgn,  blev  med  Præsidenten  for  Tsungli-Jamen  Prins  Chungs 
Kort  sendt  i  Kopi  til  de  belejrede  Legationer,  der  maa  have  undret  sig 
svarlig  over  den  mærkelige  Maade,  h  vorpaa  de  kinesiske  Militærmyndig- 
heder adlød  Enkekejserindens  Ordre  om  at  beskytte  dem.  I  Virkelighe- 
den danner  disse  Dekreter,  sammen  med  Enkekejserindens  Telegram- 
mer til  de  forskellige  Suveræner,  et  uomstødeligt  Bevis  for,  at  hun  paa 


Boksere. 


dette  Tidspunkt  havde  begyndt  at  miste  Troen  paa  Boksernes  lovede 
Underværker,  som  bestandig  lod  vente  paa  sig,  medens  de  allierede  evro- 
pæiske  —  amerikanske  —  japanske  Flaadedivisioner  havde  indtaget 
Taku  Forterne  ved  Peihoflodens  Munding  og  forceret  Vejen  til  Tient- 
sin,  hvor  Undsætnings-Arméen  under  den  engelske  General  Gazelee 
var  ifærd  med  at  træffe  de  sidste  Forberedelser  til  Marschen  imod  Pe- 
king. Den  vaklende  Enkekejserinde  vilde  itide  sikre  sig  en  Retræte, 
medens  hun  dog  sikkert  i  sit  inderste  Hjerte  bestandig  haabede  paa,  at 
det  vilde  lykkes  Bokserne  at  fuldende  deres  blodige  Værk,  forinden 
Undsætningen  naaede  de  belejrede  Legationer. 

Befrielsens  Time  slog  for  de  haardt  trængte  Belejrede  i  den  britiske 
Legation  og  den  franske  Katedralkirke  om  Formiddagen  d.  15de  Av- 
gust,  da  de  forenede  engelske,  franske,  russiske,  tyske,  amerikanske 
og  japanske  Tropper,  10000  Mand  stærk,  stormede  ind  igennem  Pe- 
kings sønderskudte  Byporte,  drivende  de  opløste  Bokserbander  og 

Tung  Fu-Hsiangs  Soldater  foran  sig  i  vild  Flugt.  Peking  blev  overgivet 
til  Plyndring.  Hvad  Bokserne  havde  levnet  i  de  mantsjuriske  og  mon- 
golske Prinsers  Paladser,  i  Mandarinernes  Boliger,  i  de  store  Antikvi- 
tetsboder  og  i  Pantelaanerforretningerne,  faldt  i  Hænderne  paa  det 
civiliserede  Evropas  og  Amerikas  Soldater,  der,  saaledes  hed  det  sig, 
gik  frem  med  en  Grusomhed  og  en  Uskaansomhed,  der  ene  kunde 
undskyldes  ved  den  Ophidselse  og  derpaa  følgende  Reaktion,  som  var 
en  Folge  af  de  udstaaede  Strabadser  under  Kampene  paa  Vejen  fra  Ti- 
entsin.  Uhyre  Værdier  af  sjeldne  Kostbarheder,  Silke,  Pelsværk,  Smyk- 
ker, Porcellæn,  Broncer  og  Antikviteter  af  alle  Arter  blev  ved  denne 
Lejlighed  spredt  for  alle  Vinde.  Beklageligt  i  hoj  Grad  var  det,  at  Ev- 
ropæerne  her  gjorde  sig  fortjent  til  „Barbar"-Betegnelsen,  og  det  ikke 
alene  Soldaterne,  men  ogsaa  Officererne,  og  ikke  mindst  de  civile  Mænd 
og  —  Damer,  som  ialtfald  har  faaet  Skyld  for  at  have  deltaget  i 
Plyndringen.  Betegnende  var  det  ogsaa,  at  Japanerne  var  de  eneste,  der 
her  dannede  en  Undtagelse.  Deres  Afdeling  fik  ikke  Lov  til  at  plyndre 
og  blev  holdt  under  streng  Disciplin,  medens  derimod  store  Beløb  i 
Sølv  og  Guld.  tilhorende  den  kinesiske  Regering,  paastodes  at  være  kon- 
fiskeret af  dem,  der  gennem  deres  Forbindelser  i  Peking  var  blevet 
gjort  bekendt  med  de  forskellige  Gemmesteder.  Tusinder  af  kinesiske 
og  mantsjuriske  Kvinder  begik  Selvmord  ved  at  tage  Opium  eller  kaste 
sig  i  Brøndene  af  Frygt  for  at  blive  skændede  af  Soldaterne,  og  mange 
fremragende  Mandariner  fulgte  deres  Eksempel.  Kejserens  og  Enke- 
kejserindens Paladser  undgik  ikke  at  dele  Skæbne  med  den  øvrige  By, 
omend  Ødelæggelsen  og  Plyndringen  her  paa  et  tidligt  Tidspunkt  blev 
standset  af  de  militære  Avtoriteter,  som  lod  de  plyndrende  Soldater- 
hobe drive  ud  og  Adgangene  til  „den  forbudne  Stad"  sætte  under  Be- 
vogtning. Dog  ikke  før  uerstattelige  Værdier  var  gaaet  tabt  og  store  Gru- 
somheder begaaet  navnlig  af  Russerne  og  Franskmændene  i  deres  Jagt 
efter  Penge  og  Kostbarheder,  som  det  hed  sig  var  nedgravet  i  Palad- 
serne af  de  bortflygtede  Gildinge  og  Hoffolk. 

Da  Undsætnings-Arméen  skød  Pekings  Porte  ind,  forlod  Enkekejser- 
inden ved  Daggry  d.  15de  Avgust  „den  forbudne  Stad"  i  panisk  Hast,  kun 
ledsaget  af  Kejseren  og  Tronfølgeren,  Prins  Tuans  Søn,  og  af  et  ringe 
Følge  under  Bedækning  af  en  Afdeling  af  Jung  Los'  mantsjuriske  Liv- 
garde. Saavel  Enkekejserinden,  der  var  forklædt  som  Kineserinde  af 
Folket,  som  Kejseren  og  Prinsen,  kørte  i  en  almindelig  Peking  Kærre 
forspændt  med  2  Muldyr  og  kun  med  den  allernødtørftigste  Bagage, 
uden  nogensomhelst  Art  af  Komfort  til  at  lette  dem  Flugtens  uvante 
Besværligheder.   De  første  Dage,  medens  Skrækken  for  Forfølgelse 

Kina  under  Forvandlingens  Tegn  '•* 

endnu  var  over  dem,  holdt  de  deres  Identitet  omhyggelig  skjult  og 
blandede  sig  mellem  de  Tusinder  af  Flygtninge  af  alle  Klasser,  som 
vrimlede  paa  Vejene  nordpaa  fra  Peking.  Først  d.  19de,  da  de  naaede 
Byen  Huai-Lai,  udenfor  den  store  Mur,  gav  de  sig  tilkende  for  Stedets 
Mandarin,  som  efter  ringe  Evne  forsynede  dem  med  Klæder  og  Mad 
og  lod  Kærrerne  ombytte  med  Bærestole,  hvori  de  fortsatte  Flugten 
imod  Vest  ind  i  Shansi  Provinsen.  Efterhaanden  som  Dagene  gik,  ind- 
hentedes de  kejserlige  Flygtninge  af  flere  og  flere  af  deres  Tilhængere 
og  Hoffolk,  saa  at  Cortégen,  da  den  naaede  Tai  Jiian-Fu,  Hovedstaden 
i  Provinsen,  d.  10de  September  var  vokset  til  en  anseelig  Størrelse. 
Her  sluttede  Jung  Lo  sig  til  den  Dagen  efter,  og  blev  modtaget  med 
aabne  Arme  af  „den  gamle  Buddha",  der  nu,  belært  af  dyrekøbt  Erfa- 
ring, for  sent  indsaa  hvor  uklogt  hun  havde  handlet  ved  ikke  at  følge 
sin  trofaste  Første-Mands  Raad  om  at  slaa  Bokserbevægelsen  nedbe- 
dens det  endnu  var  Tid.  Jung-Lo,  der  paa  Rejsen  fra  Peking  var  blevet 
opholdt  paa  Vejen  ved  sin  Yndlings-Hustrus  Død  og  af  Chung-Chis,  en 
af  Enkekejserindens  fornemste  Tilhængeres,  Selvmord,  syntes  fra  den 
Tid  af  at  have  genvunden  hele  sin  gamle  Indflydelse  hos  sin  Hersker- 
inde, der  raadførte  sig  med  ham  om  alle  Anliggender,  store  og  smaa,  og 
rettede  sig  efter  hans  Mening,  selv  hvor  denne  ikke  var  hendes  eller 
hendes  andre  Raadgiveres.  Hanraadede  hende  indtrængende  til  at  ind- 
gaa  paa  de  fremmedes  Magters  Fredsbetingelser,  som  nu  skulde  for- 
handles i  Peking  af  Prins  Ching  og  Li  Hung-Chang,  og  at  begive  sig 
tilbage  til  Hovedstaden,  saasnart  Freden  var  sluttet.  Da  imidlertid  Ryg- 
ter naaede  Tai  Jiian-Fii  om  at  en  Straffe-Ekspedition  var  paa  Vejen 
dertil  for  at  hævne  Mordene  paa  Missionærerne,  der  efter  Enkekejser- 
indens Ordre  var  forøvet  af  Guvernøren  Jii-Hsien,  som  endnu  beskyt- 
tedes af  hende  og  stod  højt  i  hendes  Gunst,  besluttede  hun  sig  til  at 
lægge  endnu  større  Afstand  mellem  sig  og  Peking,  hvorfor  hun  i  Slut- 
ningen af  September  forlagde  sin  Residents  til  Hsian-Fu,  hvor  Guver- 
nørens Jamen  i  al  Hast  var  blevet  sat  istand  til  hendes  Modtagelse.  Paa 
Rejsen  dertil  havde  Kejserinden  den  Sorg  at  miste  endnu  en  af  sine 
Trofaste,  Mantsjuren  Kang-Ji,  en  af  Boksernes  fornemste  Ledere  og 
en  af  Reaktionens  Hovedpiller.  Da  der  samtidig  indløb  Meddelelse 
til  hende  fra  hendes  Underhandlere  i  Peking  om,  at  de  fremmede  Mag- 
ters Gesandter  blandt  mange  andres  ogsaa  forlangte  Prins  Tuans,  Tung 
Fu-Hsiangsogjii-Hsiens  Hoveder  foruden  en  uhyre  Krigs- og  Skades- 
erstatning, Ret  til  at  befæste  Legations-Kvarteret  og  holde  faste  Garni- 
soner sammesteds  samt  Afsendelse  af  et  Afbigtsgesandtskab  til  Ber- 
lin i  Anledning  af  Baron  von  Kettelers  Mord,  maa  det  have  holdt  haardt 

for  jung-Lo  og  dennes  Meningsfæller,  blandt  andre  Chang  Chih-Tung 
og  Liu-Kiin-Ji,  Vicekongerne  i  Jangtze  Provinserne,  som  stod  i  daglig 
telegrafisk  Forbindelse  med  Enkekejserinden,  at  bevæge  denne  til  at 
indgaa  paa  disse  ydmygende  Fredsvilkaar,  hvad  hun  dog  til  Slut  maatte 
finde  sig  i,  saa  at  Fredsbetingelserne  endelig  kunde  undertegnes  i  Juni 
1902. 

lait  blev  ifølge  Magternes  Fordring  tre  mantsjuriske  Prinser  dømt  til 
Døden.  To  af  dem,  Tsai-Ji  og  Tuan,  slap  imidlertid  med  livsvarig  For- 
visning til  Turkestan,  medens  den  tredje,  Chuang,  fik  Tilladelse  til  at 
begaa  Selvmord.  Fire  høje  mantsjuriske  Mandariner,  Præsidenter  for 
forskellige  Ministerier,  delte  samme  Skæbne  og  to  kinesiske  Guvernø- 
rer Ju-Hsien  af  Shansi  og  Li  Ping-Hengaf  Szechuan  blev  halshuggede, 
meget  imod  Enkekejserindens  Vilje,  medens  Tung  Fu-Hsiang  blev  de- 
graderet og  deporteret.  Alle  de  dømte  Stormænd  betragtedes  af  deres 
Landsmænd  som  store  Patrioter  og  Offre  for  Barbarernes  Brutalitet, 
og  deres  saavelsom  de  andre  Bokserlederes  Navne  vil  længe  blive  be- 
varet og  æret  af  Kinas  Befolkning.  Fredsprotokollen  bestemte  endvidere 
at  Kejserens  Broder,  Prins  Chun,  —  den  senere  Regent  —  skulde  begive 
sig  til  Berlin  i  Spidsen  for  et  udvalgt  Gesandtskab  og  dér  gøre  ydmyg 
Afbigt  for  Mordet  paa  den  tyske  Gesandt,  for  hvem  den  kinesiske  Re- 
gering endvidere  skulde  lade  rejse  et  monumentalt  Mindesmærke  i 
Form  af  en  Pei-Lo  (Æresport  af  Sten)  paa  det  Sted  i  en  af  Pekings 
Hovedgader,  hvor  Mordet  var  blevet  begaaet.  Prins  Chun  forlod  efter 
Programmet  Peking  d.  12te  Juli  med  bestemte  Ordrer  angaaende  den 
Maade,  hvorpaa  Afbigten  skulde  finde  Sted  og  som  var  nøje  aftalt  mel- 
lem den  ny  tyske  Gesandt  og  de  kinesiske  Fredsforhandlere.  Ikke- 
destomindre  fandt  Prinsen  det  ved  sin  Ankomst  til  Berlin  ikke  forene- 
ligt med  sin  Værdighed  at  knæle  for  Kejseren  saaledes  som  bestemt, 
ved  Overrækkelsen  af  den  kinesiske  Regerings  Afbigtsbrev,  og  det  lyk- 
kedes virkelig  den  snu  Mantsjurer,  ved  sin  passive  Modstand,  og  ved 
at  trække  Sagen  i  Langdrag,  at  formaa  den  tyske  Regering  til  at  stryge 
denne  Formalitet,  hvad  imidlertid  i  Kinesernes  Øjne  blev  betragtet  som 
en  stor  diplomatisk  Sejr. 

Paa  en  noget  lignende  Maade  undgik  Kineserne  at  „tiu  lien"  (o:  at 
komme  tilskamme)  i  Forbindelse  med  en  anden  og  det  ikke  den  mindst 
vigtige  af  Fredsbetingelserne,  der  paabød  Udstedelsen  af  tre  kejserlige 
Dekreter,  som  skulde  redigeres  efter  Aftale  med  Gesandterne  og  kund- 
gøres hele  Landet  over  i  den  Hensigt  at  bringe  Dynastiets  Forseelse 
og  Straf  til  Folkets  Kundskab.  Det  ene  af  Dekreterne  skulde  indeholde 
et  Forbud  mod  Indførsel  af  Vaaben  i  3  Aar,  det  andet  et  Paabud  om  at 

ingen  offentlige  Eksaminer  maatte  afholdes  i  5  Aar  i  de  Byer  og  Pro- 
vinser, hvor  Evropæere  var  blevet  myrdet,  og  det  tredje  skulde  kund- 
gøre den  Afstraffelse,  som  havde  ramt  Bokserlederne  og  deres  Med- 
skyldige. Hensigten  med  alle  tre  „Straffedekreter"  blev  omgaaet  af  Ki- 
neserne og  paa  forskellig  Maade  givet  Udseende  af,  at  det  snarest  var 
dem,  der  stod  med  Palmerne  i  Hænderne  og  de  Fremmede,  der  maatte 

gøre  Undskyldninger,samt 
at  det  var  disse,  som  det  var 
forbudt  at  indføre  Vaaben. 
Enkekejserinden  skød  hele 
Skylden  paa  sine  Under- 
ordnede og  overlod  dem 
forresten  til  deres  Skæbne. 
Efter  at  hun  saaledes  havde 
renvasket  sig  i  Udlandets 
Øjne,  kunde  hun  rolig  for- 
berede sig  til  at  følge  Jung- 
LosogVicekongernes  Raad 
om  at  vende  tilbage  til  Pe- 
king med  Kejseren  og  Hof- 
fet. Det  maatte  selvfølgelig 
staa  hende  klart,  athendes 
fremtidige  Politik  maatte 
baseres  paa  en  venskabe- 
lig Forstaaelse  med  hen- 
des Overvindere  og  at  den 
billigste  Pris,  for  hvilken  en 

Afbigts-Gesandtskabet,  Prins  Chun  i  Midten.  ,        ,  , 

saadan  Forstaaelse  kunde 
købes  og  det  mantsjuriske  Dynasti  reddes  fra  Undergang,  vilde  være 
at  betræde  Fremskridtets  og  Reformernes  Vej;  hvorpaa  hun  hellerikke 
betænkte  sig  et  eneste  Øjeblik.  En  Vanskelighed  stod  imidlertid  tilbage 
at  overvinde,  forinden  hun  kunde  betræde  denne  Vej  og  komme  helt 
ud  af  de  Vanskeligheder,  hvori  hun  var  blevet  indviklet  ved  sin  For- 
bindelse med  Bokserne.  Den  degraderede  og  forviste  Prins  Tuans  Søn 
kunde  umuligt  ledsage  hende  og  Kejseren  tilbage  til  Hovedstaden  som 
Rigets  udvalgte  Tronarving. 

Dels  vild«  dette  være  en  Fornærmelse  imod  Magterne,  der  rimelig- 
vis vilde  protestere  imod,  at  Bokserlederens  Søn  kom  til  at  beklæde 
Kinas  Trone,  og  dels  vilde  det  ikke  være  foreneligt  med  kinesisk  Tan- 
kesæt, at  Faderen  forblev  i  Forvisning  under  Sønnens  Ophøjelse.  Og 

da  samtidig  den  unge  Mand  under  Opholdet  i  Hsian-Fu  havde  vist  sig 
at  være  i  Besiddelse  af  en  voldsom  og  ustyrlig  Karakter,  samt  allerede 
hengiven  til  allehaande  Udsvævelser,  betænkte  Enkekejserinden  sig 
ikke  længe  paa  at  lade  ham  falde  ligesaa  hurtigt  som  hun  havde  hævet 
ham  op  til  Tronens  Fod.  I  det  Dekret,  som  hun  i  den  Anledning  lod 
udstede,  bemærkede  hun,  at  Tronarvingens  Fader  Prins  Tuan  havde 
fort  Riget  til  Afgrundens  Rand,  og  forbrudt  sig  og  sin  hele  Slægt 


„Peilo"  i  Peking. 

imod  deres  høje  Forfædre,  saaledes  at  intet  kunde  udslette  denne  For- 
brydelse. Dette  var  gaaet  saa  klarligt  op  for  Tronarvingen,  at  han  af 
eget  Initiativ  havde  ansøgt  hendes  Majestæt  om  at  tilbagekalde  det  før- 
ste Udnævnelsesdekret.en  Ansøgning  som  Enkekejserinden  ikke  kunde 
afslaa.  Prinsen  beordredes  derfor  til  straks  at  forlade  Paladset  og  ud- 
nævntes til  Hertug  af  laveste  Klasse,  en  Udnævnelse,  der  betød  bestan- 
dig Forvisning  fra  Hoffet,  og  da  den  ikke  medførte  hverken  Emolu- 
menter  eller  Embede,  og  Prinsens  Familie  var  fuldstændig  forarmet, 
betød  det  Ruin  for  den  unge  Mand,  der  da  ogsaa  snart  nedsank  til  at 
blive  en  fordrukken  og  forarmet  Spiller  og  Slagsbroder  i  den  kinesiske 
Del  af  Peking,  hvor  hans  Person  længe  var  velkendt  og  frygtet  af  den 
fredelige  Del  af  Befolkningen. 

I  Løbet  af  Sommeren  1902  blev  de  nødvendige  Forberedelser  truf- 
fet for  Tilbagerejsen  til  Hovedstaden.  Magternes  Gesandter  var  villige 
til  at  lukke  Øjne  og  Øren  og  foregive,  at  de  troede  paa  Enkekejserin- 

dens  Forsikringer  om  hendes  Uskyldighed  i  Bokseroprøret  og  Angre- 
bet paa  Legationerne.  Det  var  uundgaaelig  nødvendigt,  for  at  ordnede 
Tilstande  kunde  genoprettes  i  Landet,  at  Administrationen  atter  fik  sit 
Sæde  i  Peking,  og  at  en  ansvarlig  Regering  genoprettedes,  hvormed 
der  kunde  forhandles  og  træffes  Afgørelse  i  de  mange  Spørgsmaal  — 
Handelstraktaters  Afslutning  bl.a.  — ,  som  endnu  stod  tilbage  at  ordne. 
Rejsen  fra  Hsian-Fu,  der  tog  ikke  mindre  end  27a  Maaned,  foregik 
mere  som  et  Triumftog  end  som  en  Nederlagets  Canossagang.  Overalt, 
hvor  Enkekejserindens  og  Kejserens  store  Cortége  kom  frem,  blev  den 
modtaget  af  Mandarinerne  og  Befolkningen  med  de  allerstørste  Æres- 
bevisninger og  den  mest  loyale  Hyldest  —  et  uomstødeligt  Bevis  paa, 
at  „den  gamle  Buddha",  trods  alt,  havde  bevaret  sin  Popularitet  og  sin 
gamle  Indflydelse  og  Magt  ubeskaaret.  Ved  Ankomsten  til  Grænsen  af 
Chili  Provinsen,  hvori  Peking  ligger,  udstedte  Enkekejserinden  et  De- 
kret, som  sædvanlig  i  sit  eget  og  Kejserens  Navn,  hvori  hun  i  de  ven- 
skabeligste Vendinger  forsikkrer  de  fremmede  Gesandter  og  alle  Ud- 
lændige  om  sin  „uforandrede  Velvilje  og  Bevaagenhed"  samtidig  med 
at  hun  —  forresten  i  Overensstemmelse  med  Fredsprotokollens  Be- 
stemmelser, —  erklærer,  at  Kejseren  straks  efter  sin  Ankomst  til  Pe- 
king og  Paladset,  vil  modtage  Gesandterne  i  Avdients  i  „den  store 
Tronhal"  og  at  hun  selv  personlig  samtidig  vil  modtage  deres  Fruer, 
idet  hun  hentyder  til  tidligere  Tiders  behagelige  Erindringer  om  de  høje 
Damer  og  deres  Besøg  i  Paladset! 

Den  6te  Januar  ankom  Cortégen  med  Jernbane  fra  Paoting-Fu  — 
den  første  Jernbanerejse  foretaget  af  Kejseren  og  Enkekejserinden  — 
til  en  midlertidig  Station,  som  var  oprettet  tæt  udenfor  Pekings  sydlige 
Bymur.  Nær  Stationen  var  rejst  store  pragtfuldt  dekorerede  Pavilloner 
udstyret  med  forgyldte  Tronstole,  hvor  flere  hundrede  af  de  højeste 
Mandariner  i  Galladragt  afventede  Togets  Ankomst,  medens  en  speciel 
Estrade  var  bygget  for  Evropæerne,  som  i  stort  Antal  havde  indfundet 
sig  som  Tilskuere  ved  dette  enestaaende  Skuespil.  Da  Toget,  som  før- 
tes af  en  engelsk  Jernbane-Ingeniør,  rullede  ind  paa  Stationen,  viste 
Enkekejserinden  sig  ved  Vinduet  paa  en  af  de  forreste  Vogne,  hvorefter 
alle  Mandarinerne  faldt  paa  Knæ  og  „kotowede"  med  Panden  imod 
Jorden,  medens  de  evropæiske  Tilskuere  høfligt  blottede  Hovedet.  Kej- 
seren var  den  første  til  at  forlade  Toget  hjulpet  af  Hoved-Gildingen  Li- 
Lien  Jing.  Tavs  og  alvorlig  som  altid  og  uden  at  se  tilhøjre  eller  tilvenstre 
besteg  han  den  ventende  med  gult  Silke  betrukne  Bærestol,  og  blev 
hurtigt  baaret  afsted  til  „Paladset"  gennem  den  tavse  forventningsfulde 
Folkeskare.  Enkekejserinden  derimod  traadte  frem  paa  Vognens  Plat- 

form  hilsende  smilende  og  fornøjet  paa  saavel  de  kinesiske  som  de  ev- 
ropæiske  Tilskuere,  ved  paa  kinesisk  at  fore  de  sammenlagte  Hænder 
op  foran  Ansigtet  og  boje  Hovedet,  under  livlig  Samtale  med  Prins 
Ching  og  Storsekretæren  Wang  Wen-Shao,  der  havde  afløst  den  nogle 
Maaneder  iforvejen  afdøde  Li  Hung-Chang  som  Fredsunderhandler. 
Efter  af  Hovedgildingens  Haand  at  have  modtaget  en  Liste  over  den 
uhyre  Bagage,  som  hun  tilsyneladende  saa  nøje  efter,  besteg  hun  sin 


Indgang  til  Tartarstaden  Peking. 

ligeledes  gule  Silkebærestol  og  lod  sig  bære  ind  igennem  Byporten  i 
Tartarbyen,  hvor  en  Mængde  evropæiske  skuelystne  Herrer  og  Damer 
var  forsamlet  paa  Muren.  „Den  gamle  Buddha"  bøjede  sig  over  Bære- 
stolens Rand  og  hilste  smilende  og  med  venskabelige  Haandbevægel- 
ser  paa  mange  af  dem,  som  hun  Aaret  iforvejen  havde  gjort  sit  bedste 
for  at  sende  over  i  den  anden  Verden  under  de  mest  haarrejsende  Om- 
stændigheder. Det  fortælles,  at  hun  ikke  en  Time  efter  sin  Hjemkomst 
forsikkrede  sig  om,  at  de  Skatte  af  Guld  og  Sølv,  som  hun  havde  ladet 
nedgrave  i  Paladset  forinden  sin  Flugt  derfra,  fandtes  urørte. 

En  Uge  efter  Hoffets  Tilbagekomst  blev  Magternes  Repræsentanter 
modtaget  i  højtidelig  Avdients  af  Enkekejserinden  og  Kejseren.  Denne 
sidste  modtog  Gesandterne  siddende  paa  en  Slags  Tronstol  noget  lavere 
end  Enkekejserinden,  der  ved  denne  som  ved  alle  senere  lignende  Lej- 
ligheder indtog  den  ledende  Stilling  og  førte  Ordet  paa  begges  Vegne, 
medens  Kuang-Hsu  tilsyneladende  uinteresseret  og  ubevægelig  spil- 
lede den  tavse  Tilhørers  Rolle. 

Nogle  Dage  senere  modtog  Enkekejserinden  de  fremmede  Legatio- 
ners Damer,  et  Dusin  ialt,  med  den  amerikanske  Gesandts  Frue,  Mrs. 
Conger,  i  Spidsen,  i  en  af  Pavillonerne  i  den  „forbudne  Stad".  Damerne 
overrakte  ved  denne  Lejlighed  deres  af  Elskværdighed  straalende  høje 
Værtinde  en  Adresse,  hvori  hun  blev  budt  Velkommen  tilbage  til  sin 
„dejlige  Hovedstad".  Dette  besynderlige  Dokument,  der  i  overstrøm- 
mende Hoflighedsfraser  var  fuldkommen  paa  Højde  med  kinesisk  Eti- 
kette, afgav  et  betegnende  Vidnesbyrd  om  det  Held,  der  allerede  paa 
dette  tidlige  Tidspunkt  kronede  Enkekejserindens  Bestræbelser  for  at 
faa  Begivenhederne  i  Sommeren  1900  slaaet  i  Glemmebogen  og  for  at 
„renvaske"  sig  for  al  Deltagelse  i  Boksernes  Skændigheder.  Den  kloge 
gamle  Dame  viste  sig  saa  rørt  over  sine  evropæiske  Søstres  Hyldest, 
at  hun,  efter  at  have  udtalt  sin  store  Beklagelse  over  „Paladsrevolutio- 
nen", der  havde  tvunget  hende  til  at  forlade  Peking,  og  efter  i  varme  Ud- 
tryk at  have  beklaget  de  „Ubehageligheder",  som  Legationerne  havde 
været  udsat  for,  lod  sig  henrive  til  at  forære  de  fremmede  Damer  hver 
et  eller  flere  værdifulde  Smykker  til  Erindring  om  den  store  Forso- 
ningsfest, og  til  Bevis  paa  hendes  oprigtige  Beklagelse  af  det  skete.  Da- 
merne forlod  Paladset  i  højeste  Grad  imponeret  af  Enkekejserindens 
elskværdige  Væsen,  der  ved  flere  senere  Lejligheder  gav  sig  lignende 
Udslag,  og  endte  med  fuldstændig  at  overvinde  enhver  Modvilje  og  Mis- 
tanke mod  „den  gamle  Buddha",  som  vel  tilsidst  selv  følte  sig  overbe- 
vist om  sin  egen  Uskyldighed.  Hun  forstod  saaledes  at  besnære  saavel 
Gesandterne  som  disses  Damer,  at  man  var  fuldkommen  villig  til  at  til- 
give hende,  hvad  hun  muligvis  maatte  have  forbrudt  paa  et  tidligere 
Tidspunkt. 


VIII 

REFORMPERIODEN 


Boksermiséren,  Pekings  Erobring  og  Plyndring,  Flugten  til  Hsian- 
Fu  og  det  lange  tvungne  Ophold  dér  under  ydmygende,  vanskelige  og 
ubekvemme  Forhold  havde  aabnet  Øjnene  paa  Enkekejserinden.  Hun 
havde  lært  Kinas  politiske  og  militære  Afmagt  at  kende,  og  indset  det 
uundgaaelig  nødvendige  i  at  forandre  Kurs,  om  ikke  Statsskibet,  der 
havde  været  i  saa  stor  en  Fare,  skulde  lobe  paa  Grund  endnu  en  Gang 
og  maaske  slaas  sønder  med  det  samme.  Med  den  hende  egne  Beslut- 
somhed betænkte  hun  sig  ikke  længe,  men  foretog  en  Frontforandring 
uden  Lige  i  Kinas  tusindaarige  Historie,  idet  hun  uden  Vaklen  gav  sig 
til  at  gennemføre  netop  de  samme  Reformer,  som  hun  havde  slaaet  ned 
i  1898  og  som  havde  bevirket  den  ulykkelige  Kuang-Hsiis  Fald  —  kun 
paa  en  anden  Maade  og  ved  andre  Midler  end  dengang,  navnlig  mindre 
hovedkulds  og  bedre  forberedt.  Hun  var  kommen  til  den  Overbevisning, 
at  Dynastiet  ene  kunde  reddes  ved  gennemgribende  Forandringer  i  Re- 
geringen og  i  Administrationen  efter  evropæisk  Mønster,  og  hun  be- 
tænkte sig  ikke  paa  at  lade  sig  belære  af  Erfaringen  og  resolut  slaa  ind 
paa  Reformernes  Vej  uden  at  lade  sig  skræmme  hverken  af  sin  egen 
Fortid  eller  af  den  Modstand,  som  hun  nødvendigvis  maatte  møde  paa 
mange  Kanter.  Denne  mærkelige  og  paa  sin  Vis  store  Kvinde  tøvede 
ikke  med  at  handle  efter  sin  engang  fattede  Overbevisning  paa  dette 
for  hende,  Nationen  og  Dynastiet  saa  kritiske  Vendepunkt  og  paa  at 
tage  Følgerne.  I  et  berømt  Dekret,  som  hun  lod  udstede  i  Kejserens 
Navn  alene  og  som  ganske  naturligt  vakte  uhyre  Opsigt  saavel  i  som 
udenfor  Kina,  kundgjorde  hun  sin  Omvendelse  med  rene  Ord,  og  fra 
dette  Øjeblik,  og  lige  til  sin  Død,  satte  hun  hele  sin  enestaaende  Energi, 
sin  Magt  og  sin  Prestige  ind  paa  at  gennemføre  sine  ny  Idéer,  ikke  som 
Kuang-Hsu  voldsomt  og  hovedkulds,  men  forsigtigt,  gradvis  og  lang- 
somt. Skridt  for  Skridt,  og  Punkt  for  Punkt,  fulgte  den  ene  Reform  efter 
og  greb  ind  i  den  anden  som  Kamhjulene  paa  en  nøje  udtænkt  og  snildt 

konstrueret  Maskine.  Alt  med  en  Præcision  og  en  Klogskab,  der  mer 
end  i  nogen  anden  Periode  af  hendes  lange  og  begivenhedsrige  Liv 
bar  Vidnesbyrd  om  hendes  store  Statsmandskløgt  og  ukuelige  Mod. 

„Vi  har  idag,"  hedder  det  i  dette  mærkelige  Dokument,  „modtaget 
Hendes  Majestæts  Ordre  og  ser  deraf,  at  hun  nu  har  besluttet  sig  til 
radikale  Reformer.  Hovedfejlen  ved  Vort  Administrationssystem  er 
utvivlsomt  en  altfor  stærk  Hængen  ved  overleverede  Metoder  og  en  altfor 
slavisk  Tilbedelse  af  det  skrevne  Ord.  Resultatet  er  blevet  en  Overflod 
af  unyttige  og  udygtige  Embedsmænd  og  en  beklagelig  Mangel  paa  virke- 
lig talentfulde  Mænd.  Vort  hele  Regeringssystem  er  strandet  paa  Uærlig- 
hed og  ethvert  Fremskridt  hæmmes  af  det  fatale  Ord  „gammel  Skik." 

„Indtil  nu  har  Studiet  af  evropæiske  Forhold  indskrænket  sig  til  et 
overfladisk  Kendskab  til  Vestens  Sprog,  Literatur  og  mekaniske  Frem- 
bringelser, men  det  er  indlysende,  at  det  ikke  er  herpaa  alene  at  evro- 
pæisk  Civilisation  er  bygget  op.  Civilisationens  Grundprincip  hviler 
paa  virkelig  Sympati  og  fuld  Forstaaelse  mellem  Regeringen  og  Folket 
og  paa  at  Embedsmændene  er  modige  i  Ord  og  ærlige  i  Handling.  De 
Læresætninger,  som  Vi  har  nedarvet  fra  vore  hellige  Forfædre,  er 
i  Virkeligheden  de  samme  som  de,  paa  hvilke  evropæiske  Landes  Rig- 
dom og  Magt  er  bygget  op,  men  Kina  har  indtil  nu  ikke  forstaaet  dette, 
og  har  indskrænket  sig  til  at  erhverve  sig  Begyndelsesgrundene  af  ev- 
ropæiske Sprog  og  Teknikaliteter,  uden  at  forandre  noget  i  sine  gamle 
indgroede  Udygtigheds  og  Uærligheds  Vaner.  Uden  at  kende  Vor  vir- 
kelige Trang  har  Vi  kun  erhvervet  os  det  Udvortes  fra  Evropa;  Hvor- 
ledes kan  vi  haabe  at  komme  frem  ad  denne  Vej?  Enhver  Reform,  som 
skal  betyde  noget  og  blive  varende,  maa  udføres  med  et  virkeligt  Øn- 
ske om  Dygtighed  og  Hæderlighed." 

„Vi  befaler  derfor  at  vedkommende  Embedsmænd  skal  nøje  sætte 
sig  ind  i  og  sammenligne  de  forskellige  Systemer  i  evropæiske  Lande 
med  hvad  der  findes  i  Kina,  ikke  alene  hvad  angaar  Hoffet  og  Central- 
regeringen, men  alt,  hvad  der  berører  vore  Undersaatters  Vel,  saasom 
Eksamens-  og  Undervisnings-Væsenet,  Hærens  Organisation  og  Fi- 
nantsernes  Regulering.  Det  udfordres,  at  de  indberetter  om  hvilke  For- 
andringer der  er  at  anbefale;  hvilke  Institutioner  der  bør  ophæves; 
hvilke  Metoder  Vi  bør  indføre  fra  Udlandet,  og  hvilke  af  de  bestaaende 
kinesiske  Institutioner,  der  bør  bibeholdes.  Hvad  Vi  først  og  fremmest 
tiltrænger  er  talentfulde  Mænd,  en  sund  national  Finantsbasis  og  en 
brugbar  Hær.  Indberetning  om  disse  Forhold  bør  ske  indenfor  to  Maa- 
neder,  hvorefter  Vi  ærbødigst  vil  henvende  os  til  Hendes  Majestæt  og 
udbede  Os  hendes  Afgørelse  forinden  Vi  skrider  til  endelig  Handling." 

Det  maa  lades  Enkekejserinden,  at  hun,  frygtløs  og  handlekraftig 
som  hun  var,  ikke  tovede  med  at  lade  Handling  folge  paa  Ord.  Et  af 
hendes  forste  Skridt  var  at  udjævne  den  Forskel,  der  hidtil  var  gjort 
mellem  Kinesere  og  Mantsjurer,  til  disse  sidstes  Fordel.  Hun  synes  at 
have  fuldt  ud  realiseret,  at  Erobrernes  Privilegietid  var  forbi  og  at  den 
eneste  Chance  til  at  afværge  de  Farer,  der  truede  deres  Eksistents  som 
den  herskende  Klasse  i  Kina,  laa  i  en  Amalgamation  af  de  to  Racer  og 
en  Sammensmeltning  af  deres  fælles  Interesser.  Hun  gjorde  Begyndel- 
sen hertil  ved  med  et  Penselstrøg  at  ophæve  det  Forbud,  der  fra  Mant- 
sjurernes  Erobring  af  Kina  havde  bestaaet  imod  blandede  Ægteskaber, 
og  ved  at  give  sin  Understøttelse  til  den  Bevægelse,  der  allerede 
var  igang  henimod  Afskaffelsen  af  den  kinesiske  Skik  at  sammensnøre 
Kvindernes  Fødder,  den  saakaldte  „Anti-Fodbinde"  Bevægelse.  Sam- 
tidig sørgede  hun  for,  at  der  fremtidig  udvistes  større  Retfærdighed  end 
tidligere  imod  det  langt  talrigere  kinesiske  Element  ved  Embedsbesæt- 
telser  og  gjorde  Skridt  henimod  en  Indskrænkning  af  de  Tributprivile- 
gier, som  de  talrige  mantsjuriske  Adelsslægter  hidtil  havde  nydt  Fordel 
af.  Allerede  i  Januar  1902,  umiddelbart  efter  Hoffets  Tilbagekomst  til 
Peking,  udstedte  hun  et  nyt  Dekret,  hvori  hun  siger:  „Paa  det  Tids- 
punkt, da  Vort  Dynasti  blev  oprettet,  eksisterede  der  en  stor  Forskel  i 
de  to  Folks  Skikke  og  Sprog,  hvilket  i  sig  selv  var  tilstrækkelig  Grund 
til  at  forbyde  Ægteskaber  imellem  dem.  Men  denne  Forskel  eksisterer 
ikke  længer,  og  Tiden  er  kommen  til  at  ophæve  dette  Forbud  til  hele 
Vort  Riges  Gavn  og  efter  Folkets  Ønsker." 

Kun  paa  ét  Punkt  holdt  hun  fast  ved  Forbudet.  Hun  tillod  ikke  an- 
dre end  Kvinder  hørende  til  den  mantsjuriske  Race  at  blive  optaget  i 
det  kejserlige  Harem,  idet  hun  formodentlig  befrygtede  Vanskeligheder, 
muligvis  Anslag  imod  Dynastiet,  hvis  det  Tilfælde  skulde  hænde,  at  en 
Mednustru,  tilhørende  en  eller  anden  mægtig  kinesisk  Familje,  skæn- 
kede Kejseren  Arvinger  og  det  rene  mantsjuriske  Herskerblod  derved 
blev  plettet. 

Hendes  næste  Skridt  var  at  ophæve  Forbudet  imod  at  de  mantsju- 
riske Fyrster  og  Adelige  begav  sig  til  Udlandet  uden  særlig  kejserlig 
Tilladelse.  Tværtimod  opfordrede  hun  i  et  nyt  Dekret  de  kejserlige 
Klansmænd  og  andre  fornemme  Mantsjurer  til  at  sende  deres  unge 
Sønner  til  fremmede  Lande,  for  at  blive  opdraget  der,  idet  hun  tilbød 
at  lade  Regeringen  bære  de  dermed  forbundne  Omkostninger,  mod  at 
de  unge  Mænd  forpligtede  sig  til  ved  deres  Tilbagekomst  til  Kina  efter 
endt  Opdragelse  at  indtræde  i  Statens  Tjeneste. 

Vigtigst  af  alt  i  denne  Forbindelse  var  det  dog  maaske,  at  det  be- 

stemtes,  at  de  mantsjuriske  Garnisoner,  som  siden  Kinas  Erobring 
fandtes  i  alle  Provinshovedstæderne,  skulde  trækkes  tilbage.  Herved 
toges  ikke  alene  en  stor  Byrde  fra  Befolkningen,  som  det  paahvilede 
at  betale  for  Garnisonens  Underhold,  men  den  kinesiske  Selvfølelse, 
som  selvfølgelig  krænkedes  ved  Tilstedeværelsen  af  dette  Tegn  paa 
fremmed  Overhøjhed,  smigredes,  og  Reformen  blev  hilst  som  en  Befri- 
else fra  en  national  Skamplet. 

I  Forbindelse  med  Mantsjur-Garnisonernes  Ophævelse  fulgte  For- 
slag til  en  gennemgribende  Ordning  af  hele  det  elendige  og  forældede 
kinesiske  Militærvæsen,  der  allerede  var  sat  paa  Dagsordenen  umiddel- 
bart efter  Fredsslutningen  i  Peking  1901  og  utvivlsomt  skyldtes  Juan 
Shih-Kai.  Istedetfor  det  forbenede  „Ping-Pu"  (Krigs-Kollegiet)  skulde 
der  oprettes  et  virkeligt  Krigsministerium,  „Lien-Ping-Chu",  hvis  før- 
ste Opgave  skulde  være  Udarbejdelsen  af  en  hel  ny  Arméplan  for  Kina 
omfattende  Bygning  af  Arsenaler  og  Dokker,  Oprettelse  af  Militær- 
skoler, Anskaffelse  af  moderne  Krigsmateriel  og  Dannelsen  af  de  nød- 
vendige Rammer  for  en  Millionhær,  som  skulde  skabes  i  det  korte 
Tidsrum  af  12  Aar.  Der  blev  straks  startet  en  Befalingsmands-Skole 
med  1000  Elever  i  Tientsin,  hvor  Juan  Shih-Kai  nu  residerede  som 
Vicekonge  i  Chili  Provinsen,  og  under  dennes  personlige  Ledelse.  Der 
blev  sendt  en  Mængde  unge  Officerer  og  Officersaspiranter  til  de  mili- 
tære Akademier  i  Japan,  og  det  bestemtes,  at  ingen  Befalingsmænd  her- 
efter kunde  ansættes  i  den  kinesiske  Hær  uden  at  være  udgaaet  fra  en 
af  Militærskolerne  efter  bestaaet  Eksamen.  —  Lærerne  ved  disse  Etab- 
lissementer var  dels  Kinesere  uddannet  i  Evropa  eller  Japan,  dels  ja- 
panske Officerer  og  Underofficerer.  Kun  for  saadanne  Særfag  som 
Mine-  og  Ballon-Tjeneste  eller  traadløs  Telegraf  (for  hvilken  der  fand- 
tes en  Særskole  i  Kanton  anlagt  af  det  tyske  „Telefunken"  Selskab) 
ansattes  evropæiske  Fagmænd.  Der  indrettedes  Ambulance-  og  Træn- 
afdelinger efter  de  nyeste  Mønstre.  Der  indkøbtes  Vaaben,  Ammuni- 
tion og  Uniformer,  alt  første  Klasses  Materiale.  Soldaterne  hvervedes 
imod  rigelig  Sold,  og  blev  fortrinsvis  taget  fra  de  nordlige  Provinsers 
Befolkning,  som  fysisk  staar  Maal  med  en  hvilkensomhelst  Nation,  og 
som  efter  Sagkyndiges  Mening  afgiver  gode  Soldater-Æmner  under 
dygtige  Officerers  Ledelse. 

Det  var  Planen  at  danne  20  fuldstændige  Armékorps  paa  hvert 
75,000  Mand,  saa  at  Kina  i  Løbet  af  de  12  Aar  kunde  have  en  Armé 
paa  1 '  a  Million  —  en  Plan,  der  dog  ikke  kunde  gennemføres  forinden 
Revolutionens  Udbrud  1911. 

I  1904  tager  Enkekejserinden,  efter  langt  og  indgaaende  Samraad 

med  Juan  Shih-Kai  og  Chang  Chih-Tung,  et  Skridt,  der  i  Vigtighed  og 
i  sine  vidtrækkende  Folger  overgaar  alt,  hvad  hun  hidtil  har  forberedt 
og  foretaget  sig  i  Retning  af  Reformer.  Hun  har  indset,  at  hele  det  æld- 
gamle kinesiske  Undervisningssystem,  der  er  baseret  paa  et  Studium  Li- 
vet igennem  af„  Klassikerne",  de  gamle  Filosofers  praktisk  unyttige  Vær- 
ker, og  det  tusind  Aar  gamle  sammenlignende  Eksamenssystem,  der  kun 
stiller  den  Fordring  til  den  Studerende,  at  han  forstaar  at  kore  rundt  i 
en  evindelig  Tanke-Cirkel  og  at  han  besidder  et  indgaaende  Kendskab 
til  Dannelsen  og  Betydningen  af  de  sindssvage  mange  tusinde  Ordtegn, 
igrunden  danner  den  storste  Hindring  for  ethvert  Fremskridt  paa  det 
aandelige  Omraade.  Hun  udsteder  ved  Slutningen  af  Aaret  et  Dekret, 
der  resolut  tager  Tyren  ved  Hornene,  og  ophæver  hele  det  gamle  Eks- 
amenssystem. Istedetfor  de  hidtidige  „literære  Grader"  sættes  Studiet 
ved  de  ny  Højskoler,  som  hun  beordrer  oprettet  over  hele  Landet  og 
som  i  Fremtiden  skal  aabne  Kandidaten  Adkomst  til  Embede  under 
Regeringen  og  Administrationen.  Hun  begrunder  sin  Handling  paa  dette 
Punkt  ved  i  det  lange  indgaaende  Dekret  at  udpege,  hvorledes  det  mo- 
derne evropæiske  Undervisningssystem  med  Universiteter  og  Højsko- 
ler egentlig  er  gammelkendt  i  Kina  og  allerede  eksisterede  dér  for  hen- 
ved to  tusind  Aar  siden,  medens  det  nuværende  Eksamenssystem  er  af 
forholdsvis  ny  Dato,  da  det  først  indførtes  under  Ming  Dynastiet  i  1390! 
Hun  har  samtidig  faaet  Øjnene  op  for  Faren  ved,  som  Tilfældet  har 
været  i  de  sidste  Aar,  at  stadig  et  større  og  større  Antal  af  unge  kinesi- 
ske Studerende  gaar  til  Japan  for  at  studere  ved  Universiteterne  og 
Højskolerne  dér,  hvorfra  de  ved  deres  Tilbagekomst  til  Kina  medfører 
umodne  og  halvtfordøjede  revolutionære  Omvæltningsidéer,  som  de 
gør  Forsøg  paa  at  praktisere  i  Kina,  og  som  efterhaanden  truer  med  at 
foraarsage  Regeringen  alvorlige  Vanskeligheder.  Hun  beordrer,  at  unge 
Kinesere  istedetfor  til  Japan  skal  søge  til  Evropas  eller  Amerikas  Un- 
dervisnings-Anstalter, og  opmuntrer  denne  Forandring  ved  at  yde  dem 
Hjælp  af  Statens  Kasse  til  deres  Studiers  Fremme. 

Aaret  efter  —  1905  —  dannes  et  „Undervisnings-Departement"  til 
at  indrette  og  kontrollere  de  offentlige  Skoler,  og  til  at  lade  oversætte 
og  uddele  Tekstbøger  til  Brug  ved  Undervisningen.  Samtidig  er  det 
private  Initiativ  stærkt  optaget  i  samme  Retning.  Overalt  oprettes  der 
Skoler  for  Børn  og  for  Voksne,  for  Begyndere  og  for  Viderekomne. 
En  sand  Kundskabshunger  efter  Vestens  aandelige  Føde  bemægtiger 
sig  hele  Samfundsklasser.  —  Endogsaa  fremmede  Sprog,  der  tidligere 
foragtedes  og  benævntes  „Fuglemaal",  kommer  til  Ære  og  Værdighed, 
og  da  navnlig  Engelsk,  som  bliver  et  staaende  Skolefag.   En  hel  Over- 

sættelses-Literatur,  navnlig  af  Skolebøger  og  Romaner,  kommer  paa 
Markedet  og  sælges  til  yderst  lave  Priser,  saa  at  selv  den  simple  Kuli 
kan  tillade  sig  den  Luksus  at  læse  engelske  og  franske  Forfattere  paa 
Kinesisk.  Værker  af  Walter  Scott,  Charles  Dickens,  Irwing,  Stewenson 
og  Alexandre  Dumas ;  Bøger  som  „Sherlock  Holmes",  „Paris'  Mysterier" 
og  „Tusind  og  én  Nat"  spredes  i  Hundreder  af  Tusinder  Eksemplarer 
over  hele  Landet.  Kineseren  har  altid  været  en  meget  ivrig  Roman- 
læser, og  da  nu  alle  disse  Oversættelser  foretages  i  Flæng  og  uden  Kri- 
tik —  de  fleste  af  dem  i  Japan  —  er  det  en  Selvfølge,  at  Læsere,  som 
mangler  endog  et  Minimum  af  Kendskab  til  Vestens  Folk,  deres  Sæder 
og  Skikke,  bliver  ledet  haabløst  paa  Vildspor  og  tilegner  sig  en  fuld- 
kommen forvirret  og  fejlagtig  Mening  om  Vestens  Moral  og  Kultur  gen- 
nem en  saadan  planløs  Romanlekture.  Samtidig  opvokser  der  en  kine- 
sisk Dagspresse,  der  kritikløs  og  uansvarlig  kolporterer  alt  løst  og  fast 
fra  evropæiske  og  japanske  Blade.  Da  langt  Størstedelen  er  rene  og 
bare  Pengespekulationer,  og  da  Redaktørerne  hovedsagelig  bestaar  af 
forulykkede  Studenter  eller  forløbne  politiske  Eventyrere  ■ —  ofte  hø- 
rende til  et  af  de  mange  hemmelige  anti-dynastiske  Selskaber  —  som 
mangler  enhver  Følelse  af  Ansvar  og  er  uden  nogetsomhelst  Kendskab 
til  deres  Hverv,  samt  da  Kina  ikke  ejer  nogen  Presselov,  saa  er  det 
ikke  til  at  undre  sig  over,  at  Pressens  Hovedopgave  bliver  at  angribe 
Regeringen  og  Myndighederne  paa  det  mest  hensynsløse,  hvor  de  da 
ikke  beskæftiger  sig  med  Pengeafpresning  og  Tyrannisering  af  Private, 
eller  ligefrem  præker  Anarki  og  Plyndring  efter  de  mest  moderne  Ung- 
socialisters og  Syndikalisters  Recepter. 

Undervisningsreformen  fulgtes  hurtigt  af  andre  Reformer  af  større 
eller  mindre  Betydning  paa  snart  at  sige  alle  Omraader,  navnlig  paa  de 
politiske  og  nationaløkonomiske. 

Samme  Aar  —  1905  —  sendes  en  blandet  Kommission  af  Mantsju- 
rer  og  Kinesere  under  Hertug  Tsai-Tsos  Præsidium  paa  en  Turné 
gennem  Japan,  Amerika  og  Evropa,  hvor  endel  af  dens  Medlemmer 
under  Mantsjuren  Tuan-Fang  besøger  ogsaa  København,  for  at  studere 
de  forskellige  Landes  Regeringsformer  og  Statsinstitutioner.  Tuan-Fang, 
der  var  en  af  Kinas  mest  lovende  Fremskridtsmænd  og  en  Ven  af  Juan 
Shih-Kai,  blev  forøvrigt  myrdet — af  sine  egne  Soldater  —  i  1911.  Efter 
Kommissionens  Tilbagekomst  til  Kina  i  Slutningen  af  Aaret  overrasker 
Enkekejserinden  Verden  ved  Udstedelsen  af  et  Dekret,  hvori  hun,  Av- 
tokraten  over  alle  Avtokrater,  for  første  Gang  antyder  Muligheden  af 
en  Konstitution  for  Kina,  idet  hun  dog  foreløbig  indskrænker  sig  tii  at 
udtale,  at  da  „de  udsendte  kejserlige  Kommissioner  har  indberettet  til 

Os,  at  fremmede  Nationers  Rigdom  og  Magt  for  en  stor  Del  skyldes 
det  konstitutionelle  Regeringsprincip,  der  er  baseret  paa  Folkets  Vilje, 
saa  betragter  Vi  det  som  Vor  Pligt  at  overveje,  hvorvidt  en  saadan  Kon- 
stitution kan  indføres  i  Kina,  dog  saaledes  at  Vi  beholder  den  suveræ- 
ne Magt  i  Vore  Hænder  samtidig  med  at  Vi  møder  Folkets  Ønsker 
med  Hensyn  til 
en  Reform  af  Re- 
geringsmaaden. " 
Dette  banebry- 
dende Dekret, 
hvis  bonafide  for- 
resten betvivle- 
des af  „det  unge 
Kina",  som  i  de- 
res Presseorga- 
nerpaastod,atdet 
kun  var  Enkekej- 
serindens Hen- 
sigt at  vinde  Tid 
dermed,  fulgtes 
Aaret  efter  af  et 
nyt  Dekret,  hvori 
det  hedder:  „For 
nogle  Maaneder 
siden  udstedte  Vi 
et  Dekret,  hvori 
Vi  forberedte  en 

konstitutionel 
Forfatning.   Men 
da  denne  Sag  er 


Hertug  Tsai-Tso. 


af  den  allerstørste  Vigtighed  og  af  en  højst  indviklet  Natur,  er  det  umuligt 
at  gaa  frem  med  Hastværk.  Der  maa  til  en  Begyndelse  indføres  indgaaen- 
de  Reformer  i  Administrationen,  og  Folket  maa  lære  sine  Pligter  at  kende. 
Først  naar  dette  er  sket,  kan  der  skrides  til  en  Udarbejdelse  af  konsti- 
tutionelle Love.  Den  nuværende  Tid  danner  en  Forberedelsesperiode. 
Dette  er  klart  udtalt  i  tidligere  Dekreter."  Enkekejserinden  og  hendes 
Raadgivere  er  muligvis  blevet  betænkelige  eller  de  har  virkelig  isinde 
at  opfylde  Løftet  om  en  Konstitution  for  Kina,  men  er  bange  for  at  gaa 
for  hovedkulds  tilværks,  hvori  de  sikkert  ogsaa  havde  Ret,  som  Forhol- 
dene nu  engang  var  i  et  Land,  hvor  ikke  én  mellem  Tusinde  af  Befolk- 

ningen  blot  anede,  hvad  en  Konstitution  og  en  Forfatning  idetheletaget 
var  og  betød,  og  hvor  det  var  det  uhyre  overvældende  Flertal  fuldkom- 
men ligegyldigt,  om  man  kaldte  Kina  for  et  Kejserdømme  eller  en  Re- 
publik, saa  længe  de  blot  fik  Lov  til  at  leve  i  Fred  for  Skatteopkrævere 
og  Mandariner,  og  til  at  bevare  deres  ældgamle  Institutioner,  Sæder  og 
Skikke  uden  Indblanding  fra  Regeringens  Side. 

I  Peking  og  i  Traktathavnene,  særlig  sydpaa,  vakte  imidlertid  Enke- 
kejserindens Dekreter  Uro  og  Bevægelse.  Mantsjurerne  og  Manda- 
rinerne, der  saa  deres  Stilling,  Indflydelse  og  Indtægter  truede  af  den 
ny  Tingenes  Orden,  begyndte  at  røre  paa  sig  for  at  forsvare  deres 
hævdvundne  Privilegier,  medens  paa  den  anden  Side  „Reformatorerne" 
betegnede  hele  Reformbevægelsen  som  Humbug  og  kun  bestemt  til  at 
give  dem  Stene  for  Brød.  Det  kom  dog  foreløbig  kun  til  passiv  Mod- 
stand i  Peking,  hvor  man  altfor  godt  kendte  og  frygtede  „den  gamle 
Buddha"  til  at  nogen  turde  vove  paa  at  stille  sig  i  aaben  Opposition  til 
hendes  Planer.  Derimod  begyndte  den  altid  tilstedeværende  Misnøje  i 
de  sydlige  Provinser  imod  det  mantsjuriske  Regimente  at  hæve  Hove- 
det paa  en  foruroligende  Maade.  Navnlig  rettedes  der  stærke  Angreb 
paa  Enkekejserinden  i  de  i  Hongkong  og  Shanghai  udkommende  kine- 
siske Blade,  og  der  viste  sig  Tegn  til  oprørske  og  voldsomme  Tendent- 
ser  mellem  „det  unge  Kina",  som  rekrutteredes  fra  den  Mængde  af 
unge  Studenter,  navnlig  Kantonesere,  som  havde  studeret  nogle  Aar  i 
Japan  og  nu  vendte  hjem  ladede  med  Sprængstof  og  begærlige  efter  at 
komme  til  at  praktisere  deres  nymodens  Teorier  og  Ideer,  der  dog  fore- 
løbig kun  gik  ud  paa  at  sprænge  det  gamle  i  Luften,  uden  at  de  endnu 
havde  noget  andet  og  bedre  at  sætte  i  Stedet.  Det  faldt  dem  ikke  svært 
at  bevise,  at  alle  de  gamle  Onder,  navnlig  Gildings-Regimentet  i  Palad- 
set og  Bestikkeligheden  mellem  Mandarinerne,  florerede  ligesaa  livligt 
som  før,  men  de  var  ude  af  Stand  til  at  paapege  Midler,  hvorved  disse 
gamle  Kræftskader  paa  det  kinesiske  Statslegeme  paa  engang  og  uden 
foregaaende  Behandling  kunde  fjernes  eller  helbredes.  Heller  ikke,  at 
netop  de  og  deres  Medicin  var  det  eneste  virkelig  probate  Middel  til 
at  kurere  de  kroniske  Sygdomme,  som  Landet  havde  lidt  af  i  mange 
Aarhundreder,  ogsaa  før  Mantsjurernes  Tid. 

Imidlertid  fortsætter  Tzu-Hsi  den  Vej,  hun  er  slaaet  ind  paa,  uden  at 
lade  sig  forstyrre  af  hverken  den  ene  eller  den  anden  Slags  Modstand 
og  Kritik. 

Der  gøres  en  Begyndelse  med  Oprettelsen  af  Ministerier  istedetfor 
de  antikverede  „Boards"  med  deres  Præsidenter,  Vicepræsidenter, 
Raadsherrer  og  mangfoldige  Omsvøbsdepartementer.  Den  forbenede 

Oldtidslevning:  „Tsungli-Jamen",  hvis  Opgave  siden  dens  Stiftelse  kun 
havde  været  at  trække  alle  Forhandlinger  med  de  udenlandske  Ge- 
sandter i  Langdrag,  bliver  nedlagt  og  erstattet  med  Wei-Wu-Pu  o: 
Udenrigsministeriet  under  Ledelse  af  Juan  Shih-Kai,  som  bliver  kaldt 
til  Peking  fra  Tientsin.  Der  oprettes  et  Trafikministerium  og  forberedes 
Oprettelsen  af  endnu  andre  Ministerier.  Der  dannes  et  Slags  Statsraad, 
Chi  Jo-So,  under  Forsæde  af  Kejserens  Onkel,  den  gamle  erfarne  Prins 
Ching,  og  bestaaende  af  20  Medlemmer  valgt  mellem  Kinas  bedste 
Statsmænd.  Raadet  inddeles  i  4  Afdelinger,  hver  med  en  kejserlig  Prins 
som  Formand,  og  der  paalægges  det  at  undersøge  alle  vigtigere  Stats- 
sager og  at  afgive  motiverede  og  udforlige  Betænkninger  til  Tronen 
herom  og  om  saadanne  politiske  og  administrative  Sporgsmaal,  der 
maatte  blive  forelagt  dem  af  Ministrene,  som  hver  skal  bistaas  af  en 
faglig  Viceminister  til  at  lede  de  daglige  Forretninger  i  Ministerierne, 
som  saavidt  muligt  skal  organiseres  efter  evropæiske  Forbilleder. 

Det  næste  Skridt  er  henimod  Dannelsen  af  en  Slags  Stænderforsam- 
ling, der  skal  forberede  Indforeisen  af  den  lovede  konstitutionelle  Rege- 
ringsform. I  1907  udstedes  tre  vigtige  Dekreter  i  denne  Forbindelse.  I 
det  første  af  dem  udnævnes  Mantsjuren  Prins  Pu  Lun  og  Storsekretæ- 
ren Kineseren  Sun  Chia-Nai  til  Præsidenter  for  Forsamlingen;  i  det 
andet  beordres  Dannelsen  af  Provinsraad,  hvoraf  Nationalforsamlingen 
skal  udgaa,  og  i  det  tredie  beordres  Vicekongerne  og  Guvernørerne  til 
at  udvælge  hæderlige  og  erfarne  fremragende  Mænd  hver  i  sin  Provins 
til  Medlemmer  af  disse  Provinsraad,  som  skal  have  Ret  til  at  diskutere 
og  vedtage  Resolutioner  om  „Spørgsmaal,  der  berører  det  offentliges 
Vel"  og  til  at  rette  Henvendelse  til  den  eksekutive  Øvrighed  i  denne 
Anledning.  Det  bestemmes  senere,  at  Provinsforsamlingerne  skal  mø- 
des én  Gang  om  Aaret  og  forblive  samlet  i  40  Dage.  Et  staaende  Ud- 
valg paa  1  5  af  Medlemmerne,  hvis  Antal  veksler  med  de  forskellige 
Provinsers  Størrelse,  udforer  de  presserende  Forretninger,  naar  For- 
samlingen ikke  er  samlet.  Enhver  kinesisk  mandlig  Undersaat  over  30 
Aar,  og  i  Besiddelse  af  de  fornødne  Kvalifikationer,  som  nævnt  i  De- 
kretet, kan  blive  Medlem,  forsaavidt  han  har  været  bosat  i  Provinsen  i 
10  Aar  og  ikke  er  Opiumsryger,  Fallent,  Forbryder  eller  Vagabond. 
Tjenstgørende  Embedsmænd,  Munke,  Præster  og  Studenter  kan  hver- 
ken stemme  for  eller  selv  blive  Medlemmer  af  Forsamlingen.  Valge- 
ne er  indirekte:  Vælgerne,  som  bestaar  af  alle  Mænd  over  25  Aar 
gamle,  født  i  Provinsen,  der  har  naaet  en  vis  Undervisnings  Standard 
eller  har  beklæat  et  Embede  og  som  besidder  Ejendom  eller  Formue, 
værd  mindst  5000  Dollars,  vælger  en  Valgkomite,  som  saa  igen  vælger 

Forsamlingens  Medlemmer  for  et  Tidsrum  af  3  Aar.  Forsamlingen 
vælger  sin  egen  Præsident,  Vicepræsident  og  det  staaende  Udvalg.  Den 
har  ikke  nogen  udøvende,  men  kun  raadgivende  Magt  og  er  bestemt  til 
at  danne  et  Bindeled  mellem  de  lokale  og  de  centrale  Myndigheder. 
Den  er  tillige  et  Slags  Forskole  for  Nationalforsamlingen,  og  har  som 
saadan  forst  og  fremmest  en  politisk  opdragende  Mission,  idet  den  ud- 
danner Mænd  til  de  større  og  vigtigere  Pligter  i  det  nationale  Parlament 
og  samtidig  udøver  en  vis  Kritik  og  Censur  over  de  eksekutive  Em- 
bedsmænds Handlinger.  Disse  Provinsforsamlinger  svarer  fuldtud  til 
Forventningerne  ved  deres  Dannelse.  Ikke  alene  holder  de  sig  som  Regel 
strængt  indenfor  Grænserne  af  deres  Myndighed  og  udfører  deres  raad- 
slaaende  og  raadgivende  Hverv  med  Værdighed  og  Rolighed,  skøndt 
det  selvfølgelig  ikke  kan  undgaas,  at  der  til  Tider  opstaar  Friktion 
mellem  dem  og  den  eksekutive  Magt,  som  de  frygtløs  angriber  og  an- 
klager, naarsaadant  forekommer  dem  nødvendigt.  Men  detvigtigste.de 
udretter,  erdogmaaske  at  fremskynde  den  lovede  Konstitutions  Frem- 
komst. 50  Delegerede  fra  Provinsforsamlingerne  mødes  i  Shanghai  i 
December  1910,  hvor  de  holder  seks  Konferencer,  hvorefter  de  begiver 
sig  til  Peking  med  en  Petition  til  Regeringen  om  Aabning  af  Parlamen- 
tet inden  2  Aar.  Skøndt  de  ikke  opnaar  Foretræde  for  Prinsregenten, 
er  der  dog  ingen  Tvivl  om,  at  deres  Handling  fremskynder  det  Tids- 
punkt, for  hvilket  Konstitutionen  er  lovet,  i  en  meget  væsentlig  Grad. 
Mellem  de  talrige  Reformer,  som  Enkekejserinden  udsteder  i  de 
paafølgende  Aar,  findes  det  bekendte  Forbud  imod  Opiumsrygning  af 
September  1906,  der  sætter  sig  til  Maal  at  udrydde  denne  Last,  som 
koster  Kina  Hundreder  af  Millioner  om  Aaret  og  demoraliserer  og  de- 
cimerer Befolkningen.  Den  kinesiske  Regering  enes  med  den  britisk- 
indiske om  efterhaanden  at  standse  Indførslen  af  Opium  fra  Indien 
paa  Betingelse  af,  at  al  Jord,  som  i  Kina  selv  er  udlagt  til  Dyrkning  af 
Valmuen,  skal  reduceres  med  Vi  o  aarlig,  indtil  den  efter  10  Aars  Forløb 
skal  være  helt  ophørt.  Brugen  af  Opium  forbydes  i  Kina,  hvor  alle 
„Opiums-Divanerne"  skal  lukkes  efterhaanden  og  Overtrædelse  af 
Forbudet  medføre  Straf.  Der  gives  en  vis  Frist  til  at  vænne  sig  af  med 
Rygningen,  og  alle  Opiumsrygere  afskediges  af  Statens  Tjeneste,  me- 
dens der  dog  gøres  en  Undtagelse  for  gamle  Mænd  over  60  Aar,  der 
ikke  uden  Fare  for  Livet  vil  kunne  vænne  sig  fra.  En  regulær  Krusade 
imod  Opium  sættes  igang  hele  Landet  over,  og  der  foranstaltes  virke- 
lige Autodaféer,  hvor  Tusinder  af  Opiumspiber  opbrændes  offentlig,  me- 
dens britiske  Udsendinge  til  de  opiumsdyrkende  Provinser  forsikkrer 
sig  om,  at  Dyrkningen  af  Planten  virkelig  hører  op  som  bestemt.  Uhel- 

digvis  varer  denne  Anti-Opiumsbevægelse  ikke  ved.  Der  foreligger  Be- 
viser for,  at  de  interesserede  Provinser,  navnlig  Jiinnan  og  Kweichow, 
i  de  senere  Aar  ignorerer  Forbudet,  og  at  de  endog  ligeoverfor  den  ny 
Republik  aabenlyst  erklærer,  at  de  bryder  sig  fejl  derom,  da  det  er  ud- 
stedt imod  deres  Vilje,  og  at  Befolkningen  ikke  kan  undvære  de  Ind- 
tægter, som  er  blevet  dem  berøvet  arbitrært. 

Endvidere  bliver  der  paabudt  en  gennemgaaende  Revision  af  den 
kriminelle  Retspleje.  Torturen  afskaffes  og  de  gamle  barbariske  Straffe - 
maader:  Piskning,  Brændemærken  og  „Ling  Chih"  (Radbrækning) 
forbydes.  Den  Retspraksis,  at  ikke  alene  Forbryderne  selv,  men  i  visse 
Tilfælde  ogsaa  deres  Forældre  og  Slægt,  straffes,  ophæves;  og  det 
samme  gælder  Anholdelsen  af  Parter  og  Vidner  i  civile  og  private  Rets- 
trætter,  der  har  været  en  rig  Kilde  for  Mandarinerne  og  Retsbetjentene 
til  Udsugeiser  og  Plyndringer  af  Befolkningen. 

Enkekejserinden  og  hendes  Raadgivere  kommer  efterhaanden  aaben- 
bart  under  stærkere  og  stærkere  Indflydelse  fra  det  reformvenlige  Par- 
tis Side.  Løftet  i  Konstitutions-Dekretet  af  1906  fornyes  i  August  1908, 
og  det  bestemmes,  at  alle  Forberedelser  skal  træffes  inden  1916  og  en 
Nationalforsamling  sammenkaldes  paa  dette  Tidspunkt  til  at  foreslaa 
og  vedtage  den  endelige  ny  Forfatning.  Foreløbig  indrettes  der  en  Slags 
raadgivende  Nationalforsamling  paa  127  Medlemmer  valgte  mellem 
Provinsraadene,  som  skal  indkaldes  til  at  møde  i  Peking  for  at  drøfte 
Budget,  Civilliste,  Skatter,  Overhus  og  Underhus  —  alt  imellem  hin- 
anden —  ubedragelige  Tegn  paa,  at  Fremskridtsmændene  har  Over- 
taget, og  at  det  mantsjuriske  Dynasti  ikke  føler  sig  sikker  i  Sadlen  og 
er  villigt  til  at  gøre  snart  hvilkensomhelst  Indrømmelse  for  at  redde  sin 
Stilling  paa  den  vaklende  Trone. 

Det  er  dog  navnlig  paa  Kommunikationsvæsenets  Omraade,  at  der 
i  disse  Aar  bliver  gjort  store  og  vigtige  Fremskridt.  Telegrafen  er  alle- 
rede en  gammel  Kending,  og  Kina  er  efterhaanden  bleven  dækket  med 
et  Netværk  af  Telegraflinjer  rejste  af  danske  Ingeniører,  blandt  hvilke 
Kaptajn  Henrik  Bohr,  Lieutenant  C.  Bojesen,  Ingeniør  Schiern  og  F. 
Dresing  bør  erindres,  og  af  disses  kinesiske  Elever,  —  et  Vidnesbyrd 
om  Kinesernes  Forstaaelse  af  den  praktiske  Værdi  af  hurtige  Sam- 
færdselsmidler. Turen  kommer  nu  til  Jernbanerne,  og  det  viser  sig  hur- 
tigt, at  den  samme  Forstaaelse  ogsaa  gør  sig  gældende  her.  Ganske  vist 
var  der  saa  langt  tilbage  som  i  Halvfjerdserne  i  forrige  Aarhundrede 
gjort  et  dødfødt  Forsøg  paa  allerede  dengang  at  indføre  „Ildhesten"  paa 
kinesiske  Enemærker,  idet  der  af  et  engelsk  Købmandshus  i  Shanghai 
var  opnaaet  Tilladelse  hos  de  lokale  Mandariner  til  at  anlægge  en  Spor- 

vej  mellem  Shanghai  og  den  en  halv  Snes  Kilometer  derfra  beliggende 
Havneby  Woosung,  en  Tilladelse  som  blev  fortolket  til  at  mene  en  Jern- 
bane. Tiden  var  imidlertid  dengang  endnu  ikke  moden  til  en  saadan  In- 
novation. Regeringen  protesterede  og  paabød  Banens  Fjernelse,  og  det 
endte  med  et  Kompromis,  hvorunder  Kineserne  købte  den,  brød  den 
op  og  lod  den  sende  til  Formosa,  dengang  tilhørende  Kina,  hvor  Sveller, 
Skinner,  Lokomotiver  og  Vogne  blev  kastet  ihob  og  fik  Lov  til  at  raadne 
og  ruste  op  i  Aarenes  Løb.  Først  tyve  Aar  efter  tog  den  da  almægtige 
Li  Hung-Chang  atter  Jernbanespørgsmaalet  op  og  lod  den  første  Bane 
bygge  fra  Kaiping  Kulminerne  til  Taku  og  Tientsin,  en  Afstand  af  en 
150  Kilometer,  under  stærk  Modstand  fra  de  konservative  Mandariners 
Side,  der  imidlertid  blev  overvunden,  navnlig  ved  Hjælp  af  „klingende" 
Argumenter. 

Denne  Linje  forlængedes  i  1897 — 98  fra  Tientsin  til  Peking,  Pao- 
ting-Pu  og  Shanghai-Kwan  ved  Kysten.  Allerede  i  1896  var  der  under 
Li  Hung-Changs  og  Chang  Chih-Tungs  Auspicier  dannet  et  kinesisk 
Jernbaneselskab  med  det  Formaal  at  bygge  en  Længdebane  gennem 
Kina  fra  Kanton  i  Syd  til  Peking  i  Nord  med  de  nødvendige  Sidebaner 
-  et  Banesystem  paa  henved  2500  Kilometer.  Men  da  det  viste  sig 
umuligt  den  Gang  at  skaffe  den  nødvendige  store  Kapital  i  Kina,  blev 
det  i  1898  overdraget  et  belgisk  Syndikat  at  finansiere  og  udføre  Halv- 
delen af  dette  Foretagende  o:  Bygningen  af  den  nordlige  Sektion:  Pe- 
king— Hankow,  paa  den  kinesiske  Regerings  Vegne  mod  en  Garanti  af 
5  °  (i  af  Anlægskapitalen  og  Deltagelse  i  det  forventede  Udbytte.  Byg- 
ningen af  den  sydlige  Sektion,  Hankow — Kanton,  blev  overdraget  et 
amerikansk  Syndikat  paa  de  samme  Betingelser,  og  saaledes,  at  den 
kinesiske  Regering  forbeholdt  sig  Ret  til  at  indløse  Syndikaterne  helt 
efter  1907,  imod  at  erstatte  dem  deres  Udgifter. 

Omtrent  samtidig  blev  der  givet  lignende  Koncessioner  til  engelske 
Selskaber  paa  Anlæg  af  en  Række  kortere  Lokalbaner  og  paa  Mine- 
drift forskellige  Steder  i  Kina,  medens  Tyskerne  gik  igang  med  at  bygge 
Bane  fra  Tsing-tao,  Hovedstaden  i  det  nys  erhvervede  Kiaochow  Ter- 
ritorium til  Chinan-fu,  Hovedstaden  i  Shantung  Provinsen  med  kortere 
Sidelinjer  og  med  Minerettigheder  i  en  Afstand  af  50  Kilometer  paa 
begge  Sider  af  Jernbanen. 

Russerne  havde  allerede  paa  et  noget  tidligere  Tidspunkt  sikkret  sig 
Koncessioner  paa  Baner  gennem  Mantsjuriet,  som  skulde  forbinde  Port 
Arthur  med  det  transsibiriske  Banesystem.  Den  sydlige  Del  af  den 
mantsjuriske  Bane  blev  senere  overdraget  til  Japan  efter  den  russisk- 
japanske Krig. 

Det  belgiske  Syndikat,  som  ogsaa  erhvervede  sig  den  amerikanske 
Koncession  paa  Hankow — Kanton  Linjen,  fik  senere  til  Opgave  at  an- 
lægge Sidelinjer  til  nogle  af  Kinas  største  og  vigtigste  Byer;  et  fransk- 
kinesisk Selskab  erhvervede  sig  Koncession  paa  en  Bane  fra  Grænsen 
af  Tongking  over  Yunnan-fu  til  Kanton  i  Forbindelse  med  et  indre  ki- 
nesisk Banesystem,  og  et  engelsk-kinesisk  Syndikat  Koncession  paa 
Linjerne  Shanghai — Nanking  og  Shanghai — Ningpo,  medens  en  Række 


Landsby  i  Nordkina. 

kinesiske  Selskaber  gik  igang  med  Anlæg  af  en  Række  større  og  min- 
dre Lokalbaner  hele  Kina  over. 

Der  opstod  imidlertid  snart  Vanskeligheder  mellem  Centralregerin- 
gen og  Provinserne  i  Forbindelse  med  Jernbaneanlægene,  Vanskelig- 
heder der  voksede  i  Omfang  og  Betydning  efterhaanden  som  Banean- 
lægene udvidede  sig,  og  som  tilslut  ledte  til  de  alvorligste  Følger.  Der 
rejste  sig  en  stærk  national  Bevægelse  imod,  at  Regeringen  havde  givet 
Udlændinge  Haand  i  Hanke  med  Landets  vigtigste  Kommunikations- 
midler, og  flere  af  de  fremmede  Koncessioner  maatte  overdrage  deres 
Rettigheder  til  kinesiske  Selskaber,  som  imidlertid  ikke  alene  mang- 
lede den  fornødne  Kapital,  men  tillige  den  nødvendige  tekniske  og  prak- 
tiske Kundskab  og  Erfaring  til  at  etablere  og  drive  saa  store  og  vanske- 
lige Foretagender,  som  her  var  Tale  om.  Efterhaanden  skød  denne  i  og 
for  sig  berettigede  nationale  Selvfølelse  over  Maalet  og  gav  sig  Udslag 
i  Form  af  Krænkelser  af  andres  Rettigheder,  Modstand  imod  Udnyttelse 
af  lovligt  erhvervede  Koncessioner  og  Brud  paa  Kinas  Traktater  og 

Overenskomster  med  fremmede  Nationer.  Regeringens  Løfter  og  For- 
pligtelser i  forskellig  Retning,  f.  Eks.  Regulering  af  „Likin"  Afgiften 
ifølge  den  med  England  i  1903  afsluttede  Handelstraktat,  Udstedelsen 
af  en  Minelov,  Indførsel  af  ensartet  Maal  og  Vægt,  samt  Ordning  af  det 
kaotiske  Mønt-  og  Pengevæsen,  blev  dels  brudt  og  dels  trukket  i  Lang- 
drag. Fjendtligheden  mod  de  i  Kina  bosatte  Udlændinge  voksede  som 
Tiden  gik  og  de  fra  Evropa,  Amerika  og  Japan  hjemvendte  unge  Kine- 
sere tilrev  sig  større  og  større  Indflydelse  i  Peking  og  i  Provinserne, 
indtil  den  resulterede  i  saa  uheldige  Forhold  som  Boycott  af  ameri- 
kanske og  japanske  Varer,  alvorlige  Optøjer  i  Shanghai  1905,  samt  i 
det  Forsøg,  som  blev  gjort  i  1906,  paa  at  lade  Sir  Robert  Hart  afløse  af 
en  Kineser  som  General-Toldinspektør,  tiltrods  for  at  Kina  ligeoverfor 
England  ved  Traktat  havde  forpligtet  sig  til  at  lade  denne  for  Finant- 
serne  og  Statsgælden  til  Udlandet  saa  vigtige  Tillidspost  beklæde  af  en 
Englænder,  saa  længe  Englands  Handel  med  Kina  oversteg  noget  andet 
Lands  i  Værdi.  Der  laa  en  overordentlig  stor  Fare  i,  at  „det  unge  Kina" 
havde  forset  sig  paa  Japan  og  dette  Lands  Forhold  til  Udlandet  og  mente, 
at  Kina  kunde  forlange  at  blive  sat  i  Klasse  med  „Østens  Stormagt", 
uden  paa  sin  Side  at  yde  noget  Ækvivalent  for  en  saadan  national  Op- 
højelse. 

De  syntes  ikke,  saaledes  som  den  kloge  Enkekejserinde  og  hendes 
erfarne  Raadgivere,  at  forstaa,  at  en  Nation  som  den  kinesiske  ikke  med 
ét  Spring  og  i  én  Generation  kan  omdanne  Aartusinders  indgroede 
Sæder  og  Skikke,  gaa  lige  fra  Tællepraasen  til  det  elektriske  Lys,  fra 
Hjulbøren  og  Kærren  til  Jernbanen  og  Flyvemaskinen  og  fra  Konfucius 
og  Mencius  til  Stuart  Mill  og  Nietzsche,  uden  at  der  løbes  Fare  for  at 
køre  løbsk  og  knække  Halsen.  I  Kina  eksisterede  ikke,  som  i  Japan,  et 
gammelt  brugeligt  Fundament  til  at  rejse  den  ny  Statsbygning  paa.  Dér 
behøvedes  Evropas  Civilisation  kun  at  opbygges  paa  et  allerede  eksi- 
sterende fuldt  udviklet  etisk  System  besiddende  de  samme  Grundele- 
menter som  den  højeste  evropæiske  Kultur.  Samurai-Klassens  Fædre- 
landskærlighed, Loyalitet  og  Uselviskhed,  der  i  et  givet  Øjeblik  for- 
maaede  at  bevæge  en  hel  Stand  af  Folket  —  og  det  den  betydeligste  og 
højst  udviklede  —  til  at  offre  Stilling,  Magt  og  Formue  paa  Fædrelan- 
dets Alter  uden  Skygge  af  Bagtanke  eller  Haab  om  personlig  Fordel, 
havde  intet  Sidestykke  i  Kina.  Her  maatte  der  saa  at  sige  bygges  op  fra 
Grunden,  og  denne  maatte  først  ryddes  og  renses,  forinden  Arbejdet 
kunde  begynde.  En  hidtil  ukendt  Nationalfølelse  var  ganske  vist  kaldt 
tillive,  og  der  arbejdedes  paa  at  smelte  de  mange  forskellige  Folke- 
Elementer  i  det  uhyre  Land  sammen  til  en  national  Helhed.  En  Slags 

militær  Aand  var  vakt,  og  det  betragtedes  ikke  længer  som  en  Skam  at 
tilhore  Soldaterstanden.  En  Skolereform  paa  evropæisk  videnskabeligt 
Grundlag  var  under  Udvikling.  En  indfødt  Presse  og  en  offentlig  Me- 
ning var  sprungen  op;  Landets  Kommunikationsmidler  var  ved  Hjælp 
af  Telegrafen  og  Jernbanen  naaetet  mægtigt  Skridt  frem,  og  en  Bevidst- 
hed om,  at  Kinas  Fremtid  vilde  komme  til  at  afhænge  af  Folkets  Ud- 
vikling, havde  vokset  sig  stærk  hos  de  ledende  Mænd.  Men  endnu  her- 
sker der  Forvirring  og  Raadvildhed,  og  der  gaaes  ikke  frem  efter  nogen 
bestemt  ordnet  Plan.  Forskellige  Partier  med  forskellige  Interesser 
strides  om  at  gore  deres  Meninger  gældende  hos  Enkekejserinden,  der 
øjensynlig  snart  er  under  en  snart  under  en  anden  Indflydelse.  Det 
vrimler  med  kejserlige  Dekreter  fra  Dag  til  Dag,  ofte  modsigende  hin- 
anden i  de  brændende  Spørgsmaal.  Reformer  paabydes  og  Reformer 
afløses.  Ny  Institutioner  og  ny  Personer  kommer  og  gaar  uden  at  efter- 
lade sig  Spor.  I  de  to  sydlige  Provinser,  Kvangtung  og  Kwangsi,  her- 
sker der  kronisk  Uro  og  trues  med  aabent  Oprør,  medens  det  gærer 
og  syder  paa  mange  andre  Steder  i  Landet.  Centralregeringen  brydes 
med  de  provinsielle  Myndigheder,  der  tidt  ikke  lystrer  Ordrer,  men 
handler  paa  egen  Haand  og  siger  sig  mer  og  mer  løs  fra  Pekings  Av- 
toritet  og  Overhøjhed.  Enkekejserinden  er  nu  over  de  halvfjers;  hendes 
gamle  trofaste  og  erfarne  Raadgivere  er  næsten  alle  døde ;  den  barnløse 
Keisers  Helbred  er  saa  nedbrudt,  at  hans  Død  kan  ventes  naarsomhelst, 
og  der  findes  ingen  fremragende  Personlighed  mellem  de  kejserlige 
Prinser,  af  hvem  man  kan  vente  sig  noget  stort  i  Fremtiden.  Ikke  en- 
gang Arvefølgen  er  sikkret,  og  Enkekejserinden  tøver  med  at  udnævne 
Kuang-Hsiis  Efterfølger  under  Foregivende  af,  at  saadant  strider  imod 
Dynastiets  Huslov,  der  paabyder,  at  Kejseren  skal  udnævne  Tronar- 
vingen paa  sit  Dødsleje,  en  Bestemmelse,  som  hun  satte  sig  ud  over,  da 
hun  i  1900  udnævnte  Prins  Tuans  Søn.  Det  er  dog  maaske  netop  det 
Uheld,  der  klæbede  ved  denne  Udnævnelse,  sammen  med  den  Betragt- 
ning, at  der  nu  er  en  Lejlighed  til  at  rette  den  Fejl,  som  i  sin  Tid  blev 
begaaet  ved  den  forrige  Kejser  Tung-Chihs  Død,  da  Tronfølgen  gik 
over  til  en  yngre  Gren  af  det  kejserlige  Hus  istedetfor,  som  den  burde, 
at  forblive  hos  den  ældre  Gren,  der  ligger  til  Grund  for  Tzu-Hsis  Tøven. 
Denne  Fejl  har  efter  kinesiske  Ideer  ført  til,  at  Tung-Chih  er  ladet  uden 
mandlige  Efterkommere  til  at  foretage  de  nødvendige  Offringer  til  hans 
Mane,  saa  at  han  maa  vandre  hvileløs  og  hjælpeløs  om  i  Skyggeverde- 
nen indtil  Dommedag,  eller  indtil  der  skaffes  ham  en  saadan  Efterkom- 
mer gennem  Adoption  af  den  kommende  Kejser,  en  Fiktion,  som  man 
maa  være  Kineser  for  at  kunne  forstaa. 


IX 

KUANG-HSUS  OG  TZU-HSIS  DØD 


Allerede  i  Slutningen  af  1907  begyndte  der  at  gaa  Rygter  i  Peking 
om,  at  Kejserens  Helbred  var  saa  nedbrudt,  at  han  ikke  længer  kunde 
udføre  de  repræsentative  Pligter,  der  paahvilede  ham  som  den  officielle 
Repræsentant  for  det  mantsjuriske  Dynasti,  og  som  hovedsagelig  bestod 
i  periodiske  Besøg  i  „Himlens Tempel",  for  at  bringe  Orfringer  til  sine 
henfarne  Forfædre.  Han  led  af  en  vidt  fremskreden  Nyresygdom,  der 
hindrede  ham  i  at  foretage  de  mange  Knæfald  og  Bøjninger,  som  stod 
i  Forbindelse  med  de  foreskrevne  Ceremonier.  En  Række  af  Kinas  be- 
rømteste Læger,  hvoraf  nogle  havde  studeret  i  Evropa  og  Amerika, 
blev  kaldt  til  Peking,  for  at  konsulteres,  og  det  hed  sig,  at  de  alle  havde 
erklæret  den  høje  Patients  Tilstand  for  overordentlig  alvorlig.  Da  imid- 
lertid Etiketten  forbød  dem  at  undersøge  den  syge  Mand,  eller  blot  at 
berøre  hans  hellige  Person,  er  det  klart,  at  det  meste  af  hvad  der  for- 
taltes om  hans  Tilstand  maatte  hvile  paa  Gisninger,  der  dog  efterhaan- 
den  antog  fastere  og  fastere  Former,  indtil  det  i  Begyndelsen  af  Efter- 
aaret  1908  var  almindelig  antaget,  at  hans  Død  nu  kun  var  et  meget 
kort  Tidsspørgsmaal. 

Imidlertid  gik  Tingene  deres  Gang  i  „den  forbudne  Stad"  som  sæd- 
vanlig. Enkekejserinden  havde  tilbragt  Sommermaanederne  i  sit  elskede 
„Sommerpalads",  hvor  hun  og  Kejseren  havde  modtaget  de  fremmede 
Gesandter  i  Avdients,  ved  hvilken  Lejlighed  Kuang-Hsii  tilsyneladende 
kun  kunde  holde  sig  oprejst  ved  Hjælp  af  to  Gildinge,  som  knælende 
havde  Plads  ved  hans  Side.  Hoffet  var  vendt  tilbage  til  Peking  og  havde 
havt  travlt  med  at  træffe  store  Forberedelser  til  Højtideligholdelsen  af 
Enkekejserindens  73-aarige  Fødselsdag  d.  3die  November.  Kejseren 
var  ved  denne  Lejlighed  for  svag  til  personlig  at  kunne  overbringe  sin 
Lykønskning,  men  maatte  sende  en  af  Prinserne  i  sit  Sted,  hvilket  endnu 
yderligere  bekræftede  Troen  paa,  at  en  Katastrofe  var  nær  forestaaende> 
og  at  Kuang-Hsiis  Dage  var  talte. 

Enkekejserinden  derimod  syntes  at  befinde  sig  bedre  end  nogen- 
sinde. Hun  lod  paa  Fodselsdagen  afholde  et  Slags  Kostume-Picnic  paa 
en  af  de  kunstige  Soer  i  „den  forbudne  Stad",  hvori  hun  deltog  kostu- 
meret som  den  kinesiske  „Barmhjertighedsgudinde",  omgivet  af  en 
talrig  Skare  ligeledes  udklædte  Prinsesser,  Hofdamer  og  Gildinge  med 
den  gamle  Li  Lien-Jing  i  Spidsen.  Ved  denne  Lejlighed  forkølede  den 
gamle  Dame  sig,  saa  at  hun  de  følgende  Dage  maatte  holde  Sengen,  og 
hverken  hun  eller  Kejseren,  hvis  Sygdom  nu  havde  antaget  en  akut 
Form,  kunde  være  tilstede  ved  det  „store  Raads"  sædvanlige  daglige 
Moder  i  den  aarle  Morgenstund.  Den  13de  November,  endelig,  sam- 
menkaldte Enkekejserinden,  der  endnu  var  svag  og  lidende  efter  et  al- 
vorligt Anfald  af  Dysenteri,  i  Hast  Raadets  Medlemmer  til  Møde  i 
„Phønix-Ceremonihallen",  et  usvigeligt  Tegn  paa,  at  en  alvorlig  Krise 
stod  for  Døren,  og  at  det  nu  gjaldt  Udnævnelsen  af  en  Kejser  i  den 
døende  Kuang-Hsiis  Sted.  Enkekejserinden  havde  taget  Plads  paa  Tron- 
stolen, og  tilstede  i  Hallen,  foruden  hende,  var  Prinserne  Ching  og 
Chun,  Kejserens  Onkel  og  Broder,  Juan  Shih-Kai  samt  Storsekretæ- 
rerne Chang  Chih-Tung,  Lu  Chuan-Lin  og  Shih-Hsii. 

Som  efter  Tung-Chihs  Død  i  1873  forlangte  Tzu-Hsi  først  at  høre 
sine  Raadgiveres  Mening  om  Valget  af  en  Tronarving,  der,  i  Overens- 
stemmelse med  hvad  der  ved  den  nævnte  Lejlighed  blev  bestemt,  skulde 
adopteres  som  Tung-Chihs  Søn  og  som  saadan  fortsætte  Successionen 
i  Kejserhusets  ældste  Linje,  samtidig  med  at  han  ogsaa  adopteredes  af 
Kuang-Hsii,  ved  hvilken  Fiktion  han  sattes  istand  til  at  bringe  de  fore- 
skrevne Offre  til  begge  Kejseres  henfarne  Aander  paa  Forfædrenes 
Altre  i  Familjetemplerne.  Hun  tilføjede  imidlertid,  at  hendes  Valg  alle- 
rede var  truffet  og  var  faldet  paa  Prins  Chuns  to-aarige  Søn,  hvis  Moder 
var  en  Datter  af  Jung-Lo.  Hun  havde,  sagde  hun,  i  sin  Tid  lovet  denne, 
at  hans  ældste  Dattersøn  skulde  blive  Kejser  som  en  Belønning  for  de 
store  Tjenester  Jung-Lo  havde  vist  hende  og  Dynastiet  i  1900,  og  hun 
havde  gentaget  dette  Løfte  til  hans  Enke,  hendes  bedste  Veninde. 

Prins  Ching  og  Juan  Shih-Kai  vovede  at  indvende  imod  dette  For- 
slag, at  det  vilde  være  forbunden  med  stor  Fare  at  sætte  et  Barn  paa 
Kinas  Trone  under  de  kritiske  Forhold,  hvori  Landet  befandt  sig,  da 
der  mer  end  nogensinde  udfordredes  en  stærk  og  erfaren  Haand  til  at 
holde  Statens  Ror,  hvorfor  de,  som  deres  Kandidat,  foreslog  Prins  Pu- 
Lun  eller  Prins  Kung,  begge  voksne  Mænd,  og  begge  hørende  til  Kej- 
serfamiliens ældre  Grene.  Prins  Chun  erklærede  sig —  paa  Skrømt  — 
for  at  være  af  samme  Mening,  men  da  „den  gamle  Buddha"  kategorisk 
erklærede,  at  hendes  Valg  var  truffet  uigenkaldeligt,  og  tilføjede,  at  hun 

forresten  haabede  og  ventede  endnu  i  mange  Aar  at  vedblive  med  at 
lede  Landets  Styrelse,  samt  at  hun  havde  isinde  at  udnævne  Prins  Chun 
til  sin  Medregent  under  den  ny  Kejsers  Mindreaarighed,  ligesom  hun  i 
sin  Tid  havde  udnævnt  afdøde  Prins  Kung,  var  Sagen  dermed  afgjort, 
og  der  stod  kun  tilbage  at  udstede  de  formelle  Dekreter  og  lade  dem 
underskrive  af  Kuang-Hsu,  samt  at  føre  Barnekejseren  til  „Paladset" 

og  forestille  ham  for  hende 
og  Kejseren.  To  Timer  se- 
nere var  dette  sket.  Det  for- 
taltes, at  Kuang-Hsu  allere- 
de paa  dette  Tidspunkt  var 
død,  og  at  de  nødvendige 
Formaliteter  blev  udført  af 
andre  paa  hans  Vegne,  samt 
at  han  forinden  sin  Død 
modsatte  sig  sine  Omgivel- 
sers Forsøg  paa  at  formaa 
ham  til  at  iføre  sig  „Drage- 
kaaben",  hvori  Etiketten 
paabyder,  at  enhver  kine- 
sisk Kejser  skal  bestige  Dra- 
gevognen paa  sin  Fart  til 
„de  evige  Kilder". 

Kuang-Hsu  drog  sit  sid- 
ste Suk  i  Overværelse  af  sin 
Gemalinde,  Tzu-Hsis  Nie- 
ce, og  af  sine  to  første  Med- 
hustruer samt  nogle  Gildinge.  I  det  „Dødsdekret",  som  efter  Skik  og 
Brug  udstedtes  umiddelbart  efter,  og  som  selvfølgelig  var  forfattet  af 
Enkekejserinden,  lader  denne  Kejseren  sige:  „Vi  har  nøje  overtænkt 
Rigets  kritiske  Stilling  og  Vi  har  besluttet  at  ændre  det  gamle  kinesiske 
Regerings-System  efter  fremmede  Landes  Eksempel.  Vi  har  bestræbt 
Os  for  at  skabe  Enighed  mellem  Folket  og  de  omvendte  Kristne.  Vi  har 
opmuntret  Handel  og  Industri  og  har  forberedt  Indførelsen  af  et  nyt  Rets- 
system, ligesom  Vi  har  banet  Vejen  for  en  Konstitution,  for  at  Vore 
Undersaatter  alle  kan  vedblive  med  at  nyde  Fredens  Velsignelser." 

I  dette  interessante  Dokument,  der  altsaa  er  et  Slags  politisk  Testa- 
mente, avtoriseret  af  Tzu-Hsi,  meddeles  det  endvidere,  at  Prins  Chun 
er  udnævnt  til  hendes  Medregent,  og  at  den  lovede  Konstitution  vil 
blive  udstedt  indenfor  et  Tidsrum  af  9  Aar. 


1 

Fik,      ^^^   : 

1 

Ib 

ES 

Prins  Chun  med  Sønner. 

Kuang-Hsiis  Saga  var  ude  og  „den  gamle  Buddha"  forberedte  sig 
til  fremdeles  uindskrænket  og  uforstyrret  at  nyde  Magtens  fulde  Sodme, 
indtil  den  to-aarige  „Himlens  Son"  skulde  blive  myndig  og  afløse  hende 
paa  den  ældgamle  Dragetrone.  Hun  overlod  i  Mellemtiden  uden  Be- 
tænkning Regenten,  Prins  Chun,  Kontrol  over  Regeringens  daglige 
Ledelse,  medens  hun  forbeholdt  sig  den  afgørende  Stemme  i  alle  vig- 
tigere Sporgsmaal,  ganske  paa  samme  Maade  som  ved  det  sidste  Tron- 
skifte for  35  Aar  siden. 

Dog,  Skæbnen,  eller  maaske  andre  ukendte  Magter,  vilde  det  ander- 
ledes. 

Dagen  efter  Kuang-Hsiis  Død,  d.  15de  November,  medens  „dengamle 
Buddha",  tilsyneladende  ved  bedre  Huld  end  før  hendes  sidste  Sygdom, 
var  travlt  beskæftiget  med  Forberedelserne  til  den  afdøde  Kejsers  Be- 
gravelse, og  med  at  udstede  en  ny  Række  Dekreter,  hvorved  Regent- 
skabet endelig  ordnedes  og  hun  selv  udnævntes  til  „Stor-Enkekejserin- 
de'\  og  Kuang-Hsiis  Enke  til  „Enkekejserinde",  blev  den  gamle  Dame, 
der  formodentlig  havde  overanstrængt  sig  under  de  foregaaende  Dages 
travle  Begivenheder,  pludselig  atter  alvorlig  syg.  Et  langt  Besvimelses- 
anfald  efterfulgtes  af  et  voldsomt  Tilbagefald  af  hendes  gamle  Sygdom, 
Dysenteri,  og  det  stod  snart  ikke  alene  hendes  Omgivelser,  men  ogsaa 
hende  selv  klart,  at  det  allerede  nu  var  hendes  Tur  til  at  følge  sin  Nevø 
til  det  Nirvana,  som  hun  havde  haabet  og  troet  endnu  var  langt  borte. 

I  al  Hast  kaldtes  den  ny  Enkekejserinde,  Regenten,  og  Medlem- 
merne af  det  „store  Raad"  til  hendes  Leje,  hvorfra  hun,  rolig  og  beher- 
sket som  altid,  dikterede  et  Dekret,  hvorved  hun  indsatte  Prins  Chun 
til  Ene-Regent  i  Kejserens  Mindreaarighed,  dog  med  den  Tilføjelse,  at 
han  i  alle  vigtige  Regeringssager  personlig  skulde  konferere  med  Enke- 
kejserinden Lung-Ju  og  handle  efter  hendes  Ordre.  Ikke  alene  bandt 
hun  derved  Regentens  Hænder  paa  noget  nær  samme  Maade,  som  hun 
i  sin  Tid  havde  bundet  Hænderne  paa  hans  Broder,  den  ulykkelige 
Kuang-Hsii,  men  hun  sikkrede  derigennem  den  yngre  Jehonala  Klan, 
hvortil  Enkekejserinden  saavel  som  hun  selv  hørte,  en  Indflydelse  paa 
Regeringens  Førelse,  som  ikke  kunde  tilkomme  den  efter  dens  Stilling 
og  Plads  i  Dynastiets  Rækker,  og  som  ogsaa  hurtig  ledte  til  Stridigheder 
mellem  Prinsfamiljerne. 

Klokken  tre  om  Eftermiddagen,  ved  sin  Bevidsthed  til  det  sidste, 
ikke  24  Timer  efter  Kejserens  Død,  besteg  Tzu-Hsi  „Dragevognen" 
og  tog  Plads  ved  hans  Side  paa  den  store  Rejse  til  det  fjerne  ukendte 
hinsides,  hvorhen  paa  hendes  Bud  saa  mange  af  Kinas  bedste  Mænd 
var  vandret  i  det  foregaaende  halve  Aarhundrede. 

Det  kunde  naturligvis  ikke  være  andet,  end  at  to  saa  sensationelle 
Begivenheder  som  Kejserens  og  Enkekejserindens  Død  saa  at  sige 
samtidig  maatte  give  Anledning  til  allehaande  uhyggelige  Rygter.  Det 
blev  paastaaet,  at  begge  var  blevet  forgivet  af  Gildingene  i  Paladset, 
eller  at  saadant  ialtfald  var  Tilfældet  for  Kejserens  Vedkommende. 
Snart  hed  det  sig,  at  Enkekejserinden  i  Virkeligheden  var  død  af  et 
Slagtilfælde  før  Kejseren,  og  at  visse  Personer,  der  havde  god  Grund 
til  at  frygte  dennes  Hævn,  havde  sikkret  sig  herimod  ved  at  lade  ham 
rydde  afvejen.  Snart,  at  Enkekejserinden  selv  havde  besørget  dette  for 
at  befri  sig  for  den  Klump  om  Benet,  som  hans  fortsatte  Tilværelse, 
trods  alt,  bestandig  maatte  være  hende,  og  snart  igen,  at  Prinsregenten 
stod  bag  det  hele  for  selv  at  komme  til  Magten. 

Om  det  nu  end  aldrig  vil  kunne  opklares,  hvad  der  virkelig  foregik 
i  „Paladset",  dette  Brændpunkt  for  al  mulig  Intrige  og  Rænkespil,  hvor 
et  Menneskeliv  mer  eller  mindre  ikke  spillede  nogen  Rolle,  saa  forhol- 
der det  sig  dog  saa,  at  det  diplomatiske  Korps  i  Peking  allerede  d.  15de 
November  modtog  en  højofficiel  Depeche  fra  Ministerpræsidenten, 
Kejserens  Onkel,  Prins  Ching,  hvori  Kuang-Hsiis  Død  notificeres,  og 
først  Dagen  efter,  d.  16de,  gennem  samme  Kilde  Underretning  om  Tzu- 
Hsis  pludselige  Bortgang,  samt  endelig  d.  17de  et  Dekret  i  den  ny  Kej- 
sers Navn,  hvori  han  næst  efter  at  „græde  Blod"  for  Tabet  af  sin  „store 
Moder"  meddeler  sin  egen  Tronbestigelse  og  Prins  Chuns  Udnævnelse 
til  Regent  —  saa  at  ialtfald  alt  var  iorden,  hvad  Formerne  angik. 

„Den  gamle  Buddhas"  efterladte  „Dødsdekret",  hendes  kortfattede 
Nekrolog,  dikteret  af  hende  selv  i  hendes  sidste  Øjeblikke,  er,  hvad 
Komposition  og  Stil  angaar,  et  typisk  Eksempel  paa  en  kinesisk  Suve- 
ræns ortodokse  Svanesang,  og  lyder  i  al  sin  talende  Simpelhed  saa- 
ledes: 

Jeg,Tzu-Hsi-Tuan-Ju-Kang-I-Chao-Jii-Chuang-Cheng-Shou-Kung- 
Chin-Hsien-Chung-Hsi,  Stor-Enkekejserinde,  gør  vitterligt: 

Uden  egen  Fortjeneste  modtog  Jeg  Kejser  Hsien-Fengs  Befaling  til 
at  beklæde  en  Trone  beredt  for  mig  i  „Paladset".  Da  Kejser  Tung-Chih 
som  Barn  succederede  til  Tronen,  rasede  der  overalt  Oprør  og  Urolig- 
heder, som  var  i  Begreb  med  at  blive  slaaet  ned  med  Magt.  Ikke  alene 
Taipings  og  de  turbanbærende  Oprørere,  men  ogsaa  Kwei-chow  Mæn- 
dene og  Muhamedanerne  spredte  Forvirring  i  Landet.  Kystprovinserne 
var  haardt  hjemsøgte,  Folket  paa  Ødelæggelsens  Rand,  og  vidtspredt 
Elendighed  omringede  Os  til  alle  Sider.  I  Forbindelse  med  Enkekejser- 
inde Hsiao-Chen-Hsien  understøttede  og  oplærte  Jeg  Kejseren  og  an- 
strængte  mig  efter  yderste  Evne  Nat  og  Dag.  Adlydende  Hans  afdøde 

Majestæt,  min  Husbonds,  Befaling  ansporede  Jeg  Embedsmændene  i 
Hovedstaden  og  i  Provinserne,  saavelsom  de  militære  Befalingsmænd, 
til  at  gore  deres  Pligt,  bestemte  deres  Politik,  og  anstrængte  mig  for  at 
genoprette  fredelige  Tilstande.  Jeg  ansatte  ærlige  Embedsmænd  og  var 
altid  rede  til  at  lytte  til  vise  Raad.  Jeg  hjalp  mit  Folk  i  dets  Nød,  naar 
Oversvømmelser  og  Hungersnød  hærgede  det,  og  satte  Fred  og  Ro  i 
Ulykkers  og  Farers  Sted.  Kejser  Tung-Chih  forlod  dette  Liv  og  den 
nys  afdøde  Kejser  fulgte  ham  paa  Tronen.  Tiderne  blev  sværere  og 

Enkekejserindens  Katafalk. 

Folkets  Prøvelser  endnu  tungere.  Ulykker  overvældede  Riget  indefra, 
og  Vi  mødte  gentagne  og  voksende  Overgreb  udefra. 

Endnu  engang  blev  det  min  uundgaaelige  Pligt  at  overtage  Regent- 
skabet. For  to  Aar  siden  udstedte  Jeg  et  Dekret,  hvori  Jeg  henpegede 
paa  Tronens  Hensigt  at  udstede  en  Forfatning  og  i  indeværende  Aar 
har  Jeg  bekendtgjort  Tidspunktet  for  dens  Træden-ikraft.  Utallige  Stats- 
sager har  paakrævet  min  Ledelse  og  Jeg  har  arbejdet  uden  Hvile  og  af 
al  min  Evne.  Mit  Helbred  var  heldigvis  stærkt  og  satte  mig  istand  til  at 
udføre  mine  Pligter  med  uformindsket  Energi.  Men  gennem  dette  Aars 
Sommer  og  Efteraar  har  Jeg  ofte  været  syg  paa  Tider,  da  presserende 
Stats-Affærer  ikke  tillod  mig  at  tage  Hvile.  Jeg  tabte  Evnen  til  at  kunne 
sove  og  spise.  Og  dog  hvilte  jeg  mig  ikke,  hverken  Nat  eller  Dag,  skøndt 
min  Kraft  begyndte  at  svækkes.  Dagen  igaar  saa  Hans  Majestæt  Kuang- 
Hsii  dø,  hvorover  Sorgen  overvældede  mig.  Jeg  kan  ikke  bære  mere, 
og  er  naaet  derhen,  hvor  der  ikke  længer  er  Haab  om  Helbredelse. 

Skuende  tilbage  over  de  sidste  halvhundrede  Aar,  ser  Jeg,  hvorledes 
Ulykker  indefra  og  Overgreb  udefra  har  ramt  Os  i  aldrig  standsende 
Række,  og  at  mit  Liv  ikke  et  Øjeblik  har  været  fri  for  Bekymring.  Men 
sikkre  Fremskridt  henimod  de  nødvendige  Reformer  er  nu  blevet  gjort. 
Den  ny  Kejser  er  kun  et  lille  Barn,  ifærd  med  at  nærme  sig  den  Alder, 
hvor  klog  Undervisning  er  af  højeste  Vigtighed.  Prinsregenten  og  alle 
Vore  Embedsmænd  maa  herefter  loyalt  arbejde  sammen  for  at  for- 
stærke Vort  Riges  Grundvold.  Hans  Majestæt  maa  hellige  sig  til  Stu- 
diets og  Vort  Lands  Interesser,  og  ikke  give  sig  hen  til  personlig  Græm- 
melse. At  han  maa  fortsætte  sine  Studier  med  Flid  og  i  Fremtiden  føje 
ny  Glans  til  hans  Forfædres  glorværdige  Bedrifter,  er  nu  mit  højeste 
Ønske. 

Der  skal  kun  bæres  Sorg  i  syv  og  tyve  Dage. 

Lad  dette  blive  bekendtgjort  overalt. 

Tiende  Maaneds  23de  Dag.  (15de  November.) 

Det  samme  Dekret,  hvori  Prins-Regenten  paa  Kejserens  Vegne 
meddeler  Enkekejserindens  Død,  indeholder  en  i  den  sædvanlige  højt- 
flyvende kinesiske  Stil  holdt  Lovtale  over  den  høje  Afdøde  og  føjer 
endnu  6  Titler  til  de  16,  hvoraf  hun  allerede  var  i  Besiddelse,  saa  at  hun 
i  Dynastiets  Annaler  vil  komme  til  at  figurere  med  ikke  mindre  end  22 
saadanne,  og  i  Kinas  Pantheon  staa  højere  end  nogen  anden  kvindelig 
Regent  i  den  historiske  Tid.  Hendes  Kiste  henstod  i  henved  et  Aar  i  et 
Tempel  i  den  „forbudne  Stad",  indtil  Astrologerne  og  Fengshui-Avto- 
riteterne  havde  bestemt  en  lykkelig  Dag  for  Bisættelsen,  der  foregik 
med  stor  Pomp  og  uhyre  Bekostninger.  Den  store  Kejserinde  stedtes 
til  Hvile  i  det  Mausoleum,  hvis  Opførelse  hun  allerede  havde  paabe- 
gyndt mange  Aar  iforvejen,  og  som  hun  havde  ladet  fuldføre  under 
Jung- Los  Opsigt  mellem  Bjergene,  100  Kilometer  øst  for  Peking.  Det 
tog  120  Bærere  ikke  mindre  end  4  Dage  at  transportere  den  uhyre 
Katafalk,  hvori  Kisten  var  indesluttet,  til  sit  Bestemmelsessted.  Den 
mægtige  Begravelses-Procession  forlod  Peking  tidlig  om  Morgenen  d. 
9de  November  1909.  Det  udenlandske  Corpsdiplomatique  fulgte  Kata- 
falken  sammen  med  Prinsregenten  og  en  talrig  Skare  mantsjuriske 
Prinser  og  kinesiske  Stormænd  i  hvide  Sørgeklæder,  til  Tartarstadens 
Mur,  hvor  de  Fremmede  trak  sig  tilbage,  medens  det  øvrige  Følge 
eskorteret  af  en  Afdeling  mantsjuriske  Hestfolk  fortsatte  deres  Vej  fulgt 
af  en  Række  Kameler  bærende  de  Telte,  hvorunder  Processionen 
skulde  tilbringe  Nætterne  paa  Vejen  til  Mausoleet.  Derefter  fulgte  de 
talrige  Silke-Æresparaplyer,  som  var  skænket  „den  gamle  Buddha"  af 

Befolkningen,  da  hun  vendte  tilbage  fra  Hsian-Fu;  tre  pragtfulde  Bære- 
stole beklædt  med  gule  Silkebroderier  og  en  Række  Bannere  ligeledes 
af  Silke  broderet  med  den  kejserlige  sekskloede  Drage  og  den  legen- 
dare  Fugl  Phonix,  som  alt  blev  brændt  som  Offer  til  den  Afdøde  og  til 
hendes  Brug  i  Aandeverdenen,  ved  Ankomsten  til  Mausoleet.  Det  im- 
ponerende Tog  sluttedes  af  Rækker  af  gulklædte  Lamapræster  bærende 
Offerskaale,  buddhaistiske  Røgelsekar  og  brogede  Bannere  med  Tzu- 

Fra  Tsu-Hsis  Begravelse.  Kæmpemæssigt  Papirskib  til  Opbrænding. 

Hsis  to  og  tyve  Titler  broderede  derpaa  i  Guld  samt  en  stor  Skare  Gil- 
dinge anført  af  Li-Lien-Jing,  deres  Øverste,  nu  en  gammel,  vaklende 
Mand,  hvis  sorgbetyngede  Udseende  bar  Vidnesbyrd  om,  at  ialtfald  han 
tog  sig  Tzu-Hsis  Bortgang  ærlig  til  Hjerte. 

Mausoleet,  der  er  bygget  af  uforgængeligt  Teaktræ  i  Form  af  et 
buddhaistisk  Tempel,  kunstfærdigt  og  pragtfuldt  smykket  med  Billed- 
skærerarbejde  i  Relief  og  dækket  med  gule  glasserede  Tagsten,  menes 
at  have  kostet  den  uhyre  Sum  af  2  Millioner  Pund  Sterling.  Omgivet 
af  mørke  Pinjer  staar  det  alene  paa  en  dyster  ensom  Plet  mellem  de 
nøgne  Bjerge  nær  Kejser  Hsien-Fengs  og  Kejserinde  Tzu-Ans  sidste 
Hvilesteder.  Kisten  sfaar  i  et  mægtigt  underjordisk  stensat  Rum,  der  er 
udsmykket  med  massive  Vaser  af  Guld  og  Sølv  besat  med  ædle  Stene 
og  omgivet  af  mandshøje  Statuer  af  Mandariner,  Gildinge  og  Tjenere 
udhugget  i  Sten.  En  massiv  Stenplade  lukker  for  Nedgangen  til  det 
Kammer,  hvori  hviler  de  sidste  Rester  af  en  af  de  mærkeligste  Person- 

ligheder,  som  har  indskrevet  sit  Navn  i  Kinas  tusind  Aar  gamle  histo- 
riske Annaler. 

Efter  Bisættelsen  blev  Tzu-Hsis  Navnetavle,  en  simpel  lakeret  Tavle 
af  Træ  nogle  faa  Tommer  lang  og  bred,  hvorpaa  hendes  Navn  var  skre- 
vet med  forgyldte  Ordtegn  paa  Mantsjurisk  og  Kinesisk,  der  havde 
fulgt  umiddelbart  efter  Kisten  i  en  pragtfuld  Bærestol,  beklædt  med  gul 
Silke  og  smykket  med  det  kejserlige  Vaaben,  paa  samme  Maade,  og  i 
højtidelig  Procession,  ført  tilbage  til  Peking  ledsaget  af  en  talrig  Eskorte. 
Udenfor  By-Porten  blev  den  modtaget  af  Prins-Regenten  knælende  og 
omgivet  af  en  Skare  af  de  fornemste  mantsjuriske  og  kinesiske  Stor- 
mænd, der  tilfods  ledsagede  Tavlen  til  Dynastiets  Anne-Tempel  i  den 
„forbudne  Stad",  hvor  Tavlen  under  store  Ceremonier  og  Offringer 
blev  placeret  paa  et  Alter  mellem  de  tidligere  ni  mantsjuriske  Kejseres- 
og  deres  fem  og  tredive  Hustruers  Navnetavler  og  ved  Siden  af  Kejser- 
inde Tzu-Ans  Alter,  hvorefter  Prinserne  og  Mandarinerne  endnu  en- 
gang gjorde  „Kotow"  for  Tavlen  og  derved  viste  den  store  Afdøde  den 
sidste  Ære,  som  det  stod  i  menneskelig  Magt  at  yde. 

Mellem  Kineserne  var  Meningerne  om  Enkekejserinden  delte.  Me- 
dens man  i  de  sydlige  Provinser,  hvor  Hadet  mod  det  mantsjuriske 
Regimente  og  imod  Dynastiet  dog  selvfølgelig  maa  tages  i  Betragtning, 
aldrig  blev  træt  af  at  tillægge  hende  alle  mulige  Laster  og  alle  slette 
Egenskaber,  var  Forholdet  et  andet  nordpaa  og  i  Peking,  hvor  hun 
nærmest  var  populær,  og  om  ikke  elsket  saa  dog  ialtfald  beundret  og 
afholdt  af  Befolkningen,  paa  Grund  af  sit  store  personlige  Mod,  sin 
Ligefremhed  i  Ord  og  Handling,  og  sin  mandhaftige  og  staalsatte  Ka- 
rakter. 

Saa  langt  fra  at  bebrejde  hende  de  Ulykker,  der  ramte  Hovedsta- 
den og  dennes  Omegn  i  1900,  var  saavel  Mantsjurer  som  Kinesere 
mest  tilbøjelige  til  kun  at  beklage,  at  hendes  Forsøg  paa  at  „drive  Bar- 
barerne ud  i  Havet",  mislykkedes,  og  til  at  se  op  til  hende  med  Beun- 
dring og  Anerkendelse  af  det  Snille  og  det  Mod,  hun  udviste  ved  denne 
Lejlighed. 

Selvfølgelig  maa  man,  for  at  kunne  dømme  retfærdigt  om  hende  og 
hendes  Gerninger,  tage  i  Betragtning,  at  hun  tilhørte  en  østerlandsk 
Nation  og  levede  og  virkede  under  Forhold,  der  intet  Sidestykke  har 
haft  i  vestlige  Lande  siden  Middelalderens  Dage.  Dernæst  maa  det  er- 
indres, at  den  kinesiske  Civilisation  og  Kultur  har  staaet  stille  i  Udvik- 
ling ikke  i  Aarhundreder  men  i  Aartusinder,  og  at  Kinesernes  Begre- 
ber om  Værdien  af  Liv  og  Død,  og  om  Ret  og  Uret,  ikke  hviler  paa  de 
samme  sikkre  etiske  Begreber  som  i  Evropa,  hvor  Moral,  Sæder  og 
Skikke  er  saa  vidt  forskellige  fra  hvad  de  er  i  et  Land  som  Kina.  Den 
Opfattelse,  som  en  evropæisk  Læser  faar  ved  at  følge  hendes  Liv  og 
Levned,  og  ved  at  bemærke  den  Hensynsløshed,  hvormed  hun  slaar 
alt  og  alle  ned,  som  kommer  hende  i  Vejen,  og  den  Foragt,  hun  viser 
for  Menneskeliv,  fører  maaske  til,  at  hun  bedømmes  haardere  af  dem, 
end  hvor  det  er  hendes  egne  Landsmænd,  der  optræder  som  hendes 

Kina  under  Forvandlingens  Tegn  I-1 

Dommere.  Hun  viste  ved  mange  Lejligheder,  naar  det  f.  Eks.  gjaldt 
om  at  afhjælpe  Lidelser  og  Nod  under  nationale  Katastrofer  som  Over- 
svømmelser, Stormflod  eller  Misvækst,  at  hun  ikke  var  uden  Følelse 
eller  Hjerte.  Hun  bidrog  med  store  Summer  fra  sit  private  Skatkam- 
mer til  at  afhjælpe  saadanne  Nødstilstande  hos  Folket,  og  det  skøndt 

hun  var  bekendt  for  at 
være  nøjeregnende  og 
paapassende  med  sit 
Mammon,  og  hun  var 
elsket  og  tilbedt  af  sine 
nærmeste  Omgivelser 
saavelsom  af  sine  Til- 
hængerener som  Jung 
Lo,  Li  Hung-Chang, 
ChangChih-Tung,Lui- 
Kun-Ji  og  mange  an- 
dre af  Kinas  største 
Mænd  aldrig  svigte- 
de hende,  men  holdt 
fast  ved  deres  Troskab 
imod  hende  til  deres 
eller  hendes  Død.  — 
Men  det  er  ganske 
sandt,athunikkeaner- 
kendte  andenViljeend 
sin  egen,  og  ikke  for- 
stodandenRetend  den 
Stærkestes.  Men  hun 
nedværdigede  sig  ik- 
ke, skøndt  Despot  af 
reneste  Vand,  til  unyttig  Grusomhed,  Tortur  eller  Mishandling,  og  kun 
meget  sjelden  anvendte  hun  anden  Dødsmaade  for  sine  Fjender  og 
Modstandere  end  Silkesnoren  og  Sværdet,  og  selv  dette  kun,  naar  hen- 
des egen  Sikkerhed  stod  paa  Spil.  Oplært,  som  hun  var  fra  sin  tidligste 
Ungdom,  ved  et  Hof,  hvor  Intriger  og  Sammenrottelser  hørte  til  Da- 
gens Orden,  og  hvor  Forræderi,  Falskhed  og  Bedrag  nærmest  betrag- 
tedes som  politiske  Nødvendigheder,  medens  Hæderlighed  og  Ærlig- 
hed knap  nok  kendtes  af  Navn,  var  det  maaske  ikke  saa  underligt,  at 
hun,  for  at  naa  sine  Maal,  betjente  sig  af  Metoder,  der  i  Aarhundreder 
har  været  banlyst  fra  evropæiske  Lande. 


Tzu-Hsi  som  ældre. 

Allerede  fra  sin  tidlige  Ungdom  beskæftigede  hun  sig  flittigt  med 
Studiet  af  Kinas  gamle  Historie  og  Literatur,  hvori  hun  i  Aarenes  Løb 
erhvervede  sig  ualmindelige  Kundskaber,  saa  at  hun,  naar  Lejlighed 
gaves,  var  istand  til  at  forbavse 
selv  de  Boglærde  og  sine  høje- 
ste Mandariner  med  Citater  fra 
„  Klassikerne",  Kinas  hellige  Bø- 
ger, ogmedHenvisningertilPræ- 
cedentser  og  tidligere  historiske 
Data,  i  de  mangfoldige  Dekreter, 
som  hun  udstedte,  og  som  hun 
oftest  selv  personlig  redigerede. 
Hun  brillerede  som  Stilist  ved 
Affattelsen  af  disse  mangfoldige 
og  tidt  mesterlige  literære  Kom- 
positioner, hvilket  selvfølgelig 
vakte  de  dannede  Klassers  Be- 
undring i  et  Land,  hvor  Pennen, 
eller  rettere  Penslen,  fra  ældgam- 
mel Tid  har  været  anset  for  et 
kraftigere  og  elegantere  Vaaben 
end  Sværdet.  Hun  troede  fuldt 
ogfastpaa  Undervisnings  og  Op- 
lysnings store  Vigtighed  og  Be- 
tydning, hvorfor  da  ogsaa  Skole- 
og  Undervisningsspørgsmaalet  i 
første  Række  vakte  hendes  Inter- 
esse, da  Reformernes  Tid  meldte 
sig.  Og  det  i  den  Grad,  at  hun 
end  ikke  betænkte  sig  paa  at  gi- 
ve hele  det  gamle  forbenede  ki- 
nesiske Undervisnings-  og  Eksa- 
menssystem  Dødsstødet  ved  at 

ophæve  de  tre-aarlige  Eksaminer  for  de  Jiterære  Grader",  og  ved  at 
bestemme,  at  det  herefter  ikke  skulde  være  nødvendigt  for  Embedskandi- 
dater  at  erhverve  sig  disse,  men  derimod  tilstrækkeligt  for  dem  at  have 
gennemgaaet  de  ny  Højskoler,  eller  at  have  studeret  ved  de  Universiteter, 
som  hun  oprettede,  og  ved  hvilke  vestlige  Videnskaber  og  Undervis- 
ningsmetoder skulde  træde  istedetfor  Konfucius,  Mencius  og  Lao-Tzus 
filosofiske  Lærdomme.  Hun  var  højt  kultiveret  og  stærkt  kunstnerisk 

interesseret.  —  Særlig  interesserede  hun  sig  for  Malerkunsten,  hvorfor 
hun  besad  et  ikke  almindeligt  Talent.  Hendes  mange  Akvareller,  for- 
synede med  et  klassisk  Motto,  eller  med  et  Digt,  og  signeret  med  hen- 
des private  Segl,  bærer  Vidnesbyrd  om,  at  hun  tillige  besad  en  ikke 
almindelig  kunstnerisk  og  literær  Dannelse.  Det  var  dog  særlig  Teatret, 
der  interesserede  hende,  og  optog  det  meste  af  hendes  Fritid.  Ikke 
alene  var  hun  en  habil  og  talentfuld  Forfatterinde  af  dramatiske  Vær- 
ker, men  hun  deltog  personlig  i  Iscenesættelse  og  Udførelse  af  dem 
paa  det  faste  Teater,  som  hun  havde  ladet  opføre  og  indrette  i  en  af 
„Paladsets"  Pavilloner,  og  hvor  hun  ofte,  enten  som  Skuespillerinde 
eller  som  Tilskuer,  deltog  i  de  Opførelser,  mest  af  historiske  Skuespil, 
som  hun  og  hendes  Favorit,  Overgildingen  Li-Lien-Jing,  satte  i  Scene 
ved  Hjælp  af  hendes  private  Skuespillerselskab,  bestaaende  af  Hoffets 
smukkeste  unge  Damer  og  Gildinge.  Tzu-Hsi  var  paa  dette  Punkt  no- 
get for  sig  selv.  Hun  holdt  af  at  se  Ungdom  og  smukke  Mennesker  om- 
kring sig,  og  hun  elskede  Pragt  og  Rigdom.  Hun  og  hendes  Omgivel- 
ser var  derfor  altid  klædt  i  pragtfulde  og  kostbare  Dragter  besat  med 
Perler  og  ædle  Stene  i  rig  Overflod,  og  de  fabelagtige  Summer,  som 
hun  siges  at  have  anvendt  i  dette  Øjemed,  maa  have  trukket  store 
Veksler  paa  selv  hendes  velfyldte  Skatkammer.  Hun  lod  sig  gentagne 
Gange  male  af  en  af  sine  seksten  Hofmalere  i  den  kinesiske  Barm- 
hjertighedsgudindes  maleriske  Kostume.  Saadanne  Billeder  skænkede 
hun  som  Æresgaver  til  sine  Tilhængere  og  Beundrere;  paa  et  senere 
Tidspunkt  ogsaa  til  de  fremmede  Legationers  Damer,  da  hun  efter 
Bokseroprøret  og  Hoffets  Tilbagekomst  til  Peking  kom  i  personlig 
Berøring  med  disse  og  modtog  dem  som  hædrede  Gæster  i  „Pa- 
ladset". 

Mrs.  Conger,  den  daværende  amerikanske  Gesandts  og  Corps  di- 
plomatiques-Doyens  Frue,  den  af  alle  Diplomatiets  Damer,  som  har 
kendt  Enkekejserinden  bedst,  set  hende  oftest,  og  hvem  det  i  første 
Række  skyldes,  at  der  efter  Hoffets  Tilbagekomst  kom  et  Slags  sel- 
skabeligt Samkvem  istand  mellem  dette  og  de  fremmede  Damer  i  Pe- 
king, beskriver  i  sine  „Letters  from  China"  det  første  af  disse  kejser- 
lige Selskaber  saaledes:  „Efter  at  Formaliteterne  med  vor  Forestilling 
for  Enkekejserinden  og  Kejseren  havde  fundet  deres  Afslutning,  begav 
vi  os,  ledsaget  af  Hoffets  Damer  til  Bankethallen.  Efter  at  vi  havde 
taget  Plads,  hver  meden  Prinsesse  ved  Siden,  traadte  Enkekejserinden 
ind.  Vi  rejste  os  og  forblev  staaende,  indtil  hun  havde  taget  Sæde  ved 
Bordets  Hovedende  med  Kejseren  staaende  paa  hendes  venstre  Side, 
lidt  tilbage.  Idet  hun  satte  sig,  bad  hun  os  tage  Plads,  skøndt  Prinses- 

serne  og  Kejseren  forblev  staaende  under  hele  Banketten.  Bordet  var 
dækket  med  et  mangefarvet  Stykke  Voksdug,  men  uden  Borddug  eller 
Servietter,  i  hvis  Sted  hver  Gæst  blev  forsynet  med  et  firkantet  Slags 
Lommetørklæde  af  kulørt  Sirts.  Der  fandtes  ingen  Blomster  paa  Bor- 
det, hvis  hele  Opdækning  bestod  af  store  Opsatser  med  Kager  og  Frugt. 
—  Banketten  bestod  afvekslende  kinesiske  og  fremmede  Retter.  Op- 
vartningen besørgedes  af  en  talrig  Stab  af  Gildinge,  der,  knælende  foran 
Enkekejserinden,  præsenterede  hende  hver  Ret  før  den  bødes  rundt 
til  de  fremmede  Damer,  men  ikke  til  Kejseren  eller  Prinsesserne. 
Dette  var,  paa  en  enkelt  Undtagelse  nær,  den  eneste  Gang  Enkekejser- 
inden sad  tilbords  med  Damerne.  Ved  senere  Lejligheder,  naar  de  for- 
melle Avdientser  var  forbi,  og  hun  var  steget  ned  fra  sin  Tronstol, 
plejede  hun  at  hilse  paa  og  henvende  nogle  Ord  til  de  Damer,  som 
hun  kendte  fra  tidligere  Lejligheder,  hvorefter  hun  indbød  dem  til  at 
træde  ind  i  Bankethallen  sammen  med  Prinsesserne  undskyldende  sig 
med,  at  hendes  Lands  Skik  forbød  disse  at  sidde  ned  eller  at  spise  i 
hendes  Nærværelse.  Efter  Banketten  viste  hun  sig  atter  og  underholdt 
sig  venligt  med  sine  Gæster. 

„Men  det  var  særligt  ved  sine  private  Avdientser,  at  denne  store 
Kvindes  Takt,  Kvindelighed,  Elskværdighed  og  Charme  som  Værtinde 
gav  sig  tilkende.  Tagende  sin  Gæst  ved  Haanden  spurgte  hun  paa  den 
mest  deltagende  Maade,  om  vi  ikke  var  trætte  efter  den  lange  Tur  til 
„Paladset";  hun  beklagede  Varmen  om  Sommeren  og  Kulden  om  Vin- 
teren ;  hun  udtalte  sin  Frygt  for,  at  Forfriskningerne  ikke  var  efter  vor 
Smag;  hun  forsikkrede  os  om  hvor  lykkelig  hun  var  over  at  have  gjort 
vort  Bekendtskab;  og  hun  forstod  ved  smaa  Opmærksomheder  at 
vinde  hver  enkelts  Hjerte,  saa  at  selv  de,  der  var  mest  indtaget  imod 
hende,  ikke  kunde  undgaa  at  føle  sig  charmeret  af  hendes  vindende 
Personlighed." 

Mrs.  Conger  fortæller  endvidere  om  hvorledes  det  lykkedes  hende 
at  formaa  Enkekejserinden  til  at  lade  sig  male  af  en  amerikansk  Kunst- 
nerinde, Miss  Carl,  som  blev  kaldet  til  Peking  i  denne  Anledning,  og 
om  hvorledes  Billedet  blev  sendt  til  St.  Louis  Udstillingen.  Der  blev 
ved  denne  Lejlighed  bygget  en  hel  lille  Jernbane  fra  „Paladset"  til 
Banegaarden,  for  at  ikke  det  kostbare  Billede  skulde  lide  den  Tort  at 
blive  „baaret  paa  Mænds  Skuldre  som  et  Lig",  og  hele  Pekings  Man- 
darinat  stillede  i  Galla  paa  Stationen,  da  Toget  med  Maleriet  forlod  Pe- 
king, ganske  som  om  det  kunde  have  været  Originalen  selv,  der  skulde 
tages  Afsked  med. 

Der  er  rettet  stærke  Angreb  imod  Tzu-Hsi,  fordi  hun  hele  sit  Liv 

igennem  opretholdt  den  fordærvelige  Gildinge-Institution,  som  for- 
resten var  Aarhundreder  gammel  i  Kina  inden  hendes  Tid,  og  at  hun 
lod  enkelte  af  Gildingene  —  som  hendes  Fjender  selvfølgelig  paastod 
kun  var  dette  af  Navn  —  udøve  en  stor  og  fordømmelig  Indflydelse 
paa  hendes  Regering.  Da  Mantsjurerne  i  1644  overtog  det  eksisterende 
Regeringsmaskineri  og  det  gamle  Hofpersonale  efter  det  fordrevne 
kinesiske  Ming  Dynasti,  fulgte  Gildinge-Systemet  med  i  Købet.  Under 
de  første  dygtige  mantsjuriske  Kejsere,  og  da  navnlig  under  Kang-Hsi 


Maleri  af  Tzu-Hsi  sendes  til  St.  Louis. 

og  Kien-Lung,  blev  der  imidlertid  holdt  stræng  Disciplin  i  „Paladset". 
Der  blev  udstedt  Bestemmelser  om,  at  ingen  Gilding  kunde  tilstedes 
højere  Rang  end  fjerde  Klasses  blaa  Knap,  og  det  blev  dem  forbudt  at 
forlade  Peking  under  nogetsomhelst  Paaskud.  Under  de  senere  min- 
dre dygtige  Kejsere,  der  fulgte  efter,  og  særlig  under  den  degenererede 
og  udsvævende  Hsien-Feng,  gik  disse  Forbud  mer  og  mer  i  Forglem- 
melse og  Disciplinen  i  „Paladset"  slappedes,  indtil  Gildingenes  uhel- 
dige Indflydelse  og  den  dermed  følgende  Korruption  og  Barbarisme 
tog  saadan  Overhaand,  at  de  udviklede  sig  til  en  Slags  Stat  i  Staten,  og 
Gildingeøversten  voksede  til  at  blive  en  af  de  mægtigste  og  mest  ind- 
flydelsesrige Personer  i  Landet. 

Der  kan  ingen  Tvivl  være  om,  at  Uvæsenet  naaede  sit  Højdepunkt 
under  Tzu-Hsis  Regering  og  at  saavel  Tung-Chih  som  Kuang-Hsii, 
hvis  Opdragelse  var  overgivet  i  Gildingenes  Hænder,  blev  opmuntret 
og  forledt  af  dem  til  saadanne  Ungdomsudskejelser,  at  deres  dekadente 
Instinkter  derved  fik  frie  Tøjler  til  Skade  for  deres  Helbred  og  For- 

kortelse  af  deres  Liv.  Hele  Enkekejserinde-Perioden  er  uadskillelig 
forbunden  med  denne  Kræftskade  paa  Statslegemet,  og  det  er  givet,  at 
mindst  to  af  Gildingeoversterne,  An-Te-Hai,  der  blev  gjort  et  Hoved 
kortere  allerede  i  Tzu-Hsis  Ungdom,  da  han  trodsede  Forbudet  om  at 
vove  sig  udenfor  Peking,  og  dennes  Efterfølger,  den  berygtede  og  fryg- 
tede Li-Lien-Jing,  der  overlevede  Tzu-Hsi,  var  hvad  Kineserne  kaldte 
„Mørkets  Magt  paa  hoje  Steder".  „Pi  Hsiao  Li"  (denne  sidstes  Øge- 
navn), var  berygtet  fra  den  ene  Ende  af  Kina  til  den  anden  som  Enke- 
kejserindens onde  Aand.  Hans  uheldige  Indflydelse  over  hans  kejser- 
lige Herskerinde  var  kendt  af  alle  og  enestaaende  i  sit  Slags.  Hun  be- 
handlede ham,  selv  i  andres  Nærværelse,  med  samme  kælne  Familiaritet 
som  den  hvormed  Kvinder  undertiden  behandler  en  Favorit-Skøde- 
hund. Hun  tillod  ham  at  tage  Plads  ved  hendes  Side  paa  selve  Tronen 
og  at  klæde  sig  i  „Drageroben",  som  ellers  var  forbeholdt  Kejseren 
alene,  og  hun  fandt  sig  i  et  Frisprog  fra  hans  Side,  som  ingen  anden 
Dødelig  turde  tillade  sig  ligeoverfor  hende.  Med  Aarene  blev  han  hen- 
des Fortrolige  og  hendes  betroede  Raadgiver  i  de  vigtigste  Familje-  og 
Statsanliggender,  og  han  spillede  i  henved  40  Aar  en  betydeligere  Rolle 
i  Kinas  Historie  end  selv  Landets  største  og  mest  ansete  Statsmænd. 
Imellem  Hovedstadens  Befolkning  var  han  almindelig  kendt  som 
„Herren  over  ni  tusind  Aar"  (en  af  Kejserens  Titler  er  „Herren  over 
ti  tusind  Aar")  for  at  antyde  hans  Stilling  nær  selve  Tronen,  og  han 
var  i  hele  Tzu-Hsis  Levetid  ligesaa  frygtet  som  han  var  hadet  i  og 
udenfor  „Paladset"  paa  Grund  af  sin  Griskhed  og  sin  grusomme  og 
hævngerrige  Karakter.  Han  organiserede  et  regulært  System  af  Ud- 
presninger i  „Paladset".  Enhver,  høj  eller  lav,  der  vilde  opnaa  noget 
hos  hans  Beskytterinde,  maatte  først  købe  sig  hans  Medvirkning  ved 
kontant  Betaling.  Ingen  kunde  komme  udenom  ham.  Han  erhvervede 
sig  uhyre  Rigdomme,  som  han,  saaledes  fortalte  Rygtet  ialtfald,  troligt 
delte  med  Tzu-Hsi,  men  som  han  for  sit  Vedkommende  mistede  under 
Pekings  Besættelse  af  de  fremmede  Tropper  efter  Bokseroprøret,  da 
Franskmændene  opdagede  hans  skjulte  Skatkammer  og  plyndrede  det 
til  sidste  Guldbarre.  Skjulestedet  var  blevet  dem  forraadt  af  en  af  de 
andre  Gildinge,  som  Li  imidlertid  fik  Fingre  i  og  med  Enkekejserin- 
dens Tilladelse  lod  summarisk  henrette  efter  Tilbagekomsten  til  Pe- 
king. Ikke  destomindre  efterlod  denne  mærkelige  Mand  sig  ved  sin 
Død  i  1910  en  40  Millioner  Kroner,  som  han  havde  skrabet  til  sig  i  de 
mellemliggende  faa  Aar  og  som  han,  gjort  forsigtig  af  dyrekøbt  Erfa- 
ring, havde  betroet  i  Hænderne  paa  udenlandske  Bankierhuse  i  Pe- 
king. 

Li-Lien-Jing  hadede  Kejser  Kuang-Hsii,  som  ved  en  eller  anden 
Lejlighed  havde  ladet  ham  pidske.  Hævngerrig  og  ond,  som  han  var  af 
Naturen,  tilgav  han  aldrig  Kejseren  denne  Ydmygelse.  Det  var  derfor 
ogsaa  ham,  som  gennem  sine  Spioner  mellem  de  andre  Gildinge  i  „Pa- 
ladset" i  1898  holdt  Tzu-Hsi  underrettet  om  alt,  hvad  der  foregik  dér, 
og  om  de  unge  „Reformatorers"  Hensigter  og  Planer,  som  han  des- 
uden frygtede  for  sit  eget  personlige  Vedkommende.  Han  havde  derfor 
vel  nok  den  største  Andel  i  Paladsrevolutionen  og  i  Kuang-Hsiis  De- 
tronisering,  ligesom  det  ikke  er  ganske  udelukket,  at  Rygtet  kan  have 
talt  sandt  ti  Aar  senere,  da  det  hed  sig,  at  det  var  ham,  der  havde  for- 
givet Kejseren,  fordi  han  forudsaa  sin  Beskytterindes,  Enkekejser- 
indens, nærforestaaende  Død  efter  hendes  første  alvorlige  Sygdoms- 
anfald  og  frygtede  for  at  Kuang-Hsii,  hvis  han  overlevede  sin  Tante, 
skulde  hævne  sig  paa  ham  for  hans  Andel  i  Begivenhederne  i  1898  og 
for  de  mange  Fornærmelser  og  Krænkelser,  som  han  i  de  mellemlig- 
gende Aar  direkte  og  indirekte  havde  tilføjet  den  faldne  Monark,  der 
ved  flere  Lejligheder  skulde  have  ladet  Hentydninger  falde  om  den 
Skæbne,  der  ventede  hans  Fjender,  naar  han  atter  kom  til  Magten. 

Det  var  ialtfald  ham,  som  det  i  høj  Grad  skyldtes,  at  Udfaldet  af 
Krigen  med  Japan  i  1894  blev  saa  skæbnesvangert  for  Kinas  unge 
Flaade.  I  en  lang  Aarrække,  lige  siden  Midten  af  Firserne,  havde  han 
gennem  sin  uimodstaaelige  Indflydelse  paa  høje  og  allerhøjeste  Steder, 
formaaet  at  lede  de  store  Summer,  som  skulde  have  været  anvendt  til 
Bygning  af  Krigsskibe  og  Udrustning  af  Arsenaler,  fra  Marine-Departe- 
mentet, der  stod  under  Kontrol  af  en  Række  uerfarne  mantsjuriske 
Prinser,  ind  i  andre  Kanaler  til  Anvendelse  ved  Genopførelsen  og  Ud- 
smykningen af  Sommerpaladset,  saa  at  Krigen  fandt  Paladset  færdigt, 
men  Krigskassen  tom.  Et  Bevis  paa  Storgildingens  Særstilling  og  mæg- 
tige Indflydelse  var  det,  at  han  i  1889  ledsagede  Prins  Chun,  Kejserens 
Fader,  og  paa  dette  Tidspunkt  Chef  for  Marinen,  paa  dennes  første  og 
sidste  Inspektionstur  til  Port  Arthur,  Weihawai  og  andre  maritime 
Fæstningsværker  og  Flaadestationer.  Det  blev  dengang  almindeligt  om- 
talt, at  der  vistes  Gildingen  større  Ære  og  Opmærksomhed  end  selve 
Prinsen  og  at  han  skovlede  uhyre  Summer  til  sig  (og  Enkekejserinden) 
paa  denne  Tur  i  Form  af  Foræringer  og  „frivillige  Bidrag"  fra  Admiral 
Ting  og  nedefter  til  Officererne  og  Mandskabet  ombord  i  de  kinesiske 
Krigsskibe.  Langt  Størstedelen  af  de  Summer,  der  skulde  have  været 
anvendt  til  Kystforsvaret  og  til  Flaadens  Udrustning,  gik  i  Gildingens 
rummelige  Lommer.  Selv  Li  Hung-Chang,  dengang  nominelt  Chef  for 
Admiralitetet,  turde  intet  nægte  ham,  saa  at  Japanerne  ved  hans  Hjælp 

fandt  deres  Opgave,  at  gore  Admiral  Tings  Flaade  uskadelig,  forholds- 
vis let  paa  et  meget  tidligt  Tidspunkt  af  Krigen. 

Det  var  ogsaa  ham  det  skyldtes,  at  Enkekejserinden,  paa  Trods  af 
den  sunde  Fornufts  Rost,  som  hun  ellers  var  vant  til  at  lytte  til  i  alle 
sine  andre  private  og  offentlige  Anliggender,  lod  sig  forlede  til  at  skænke 
Bokserne  Øre  og  særlig  til  at  følge  Prins  Tuans  Raad  om  at  rydde  de 
fremmede  Gesandter  og  de  andre  Udlændinge  i  Legationerne  afvejen. 
Prinsen  havde  for  Vane  ved  de  Lejligheder,  hvor  han  pressede  sine 
Meninger  paa  Enkekejserinden  og  det  „store  Raad",  at  referere  til 
„Kammerherre  Li",  som  paa  sin  Side  forstod  saaledes  at  benytte  sig 
af  Tzu-Hsis  Hang  til  Overtro  og  Mystifikation,  at  hun  virkelig  troede 
paa  Boksernes  foregivne  overnaturlige  Kræfter,  deres  Usaarlighed  og 
deres  andre  magiske  Kunster.  Det  kan  med  Sikkerhed  siges,  at  hvis 
Gildingens  Indflydelse  paa  dette  kritiske  Tidspunkt  var  blevet  lagt  i 
Vægtskaalen  imod  istedetfor  for  Bokserne,  vilde  Bevægelsen  aldrig 
være  kommen  udenfor  Provinsen  Shantungs  Grænser,  Oproret  i  Pe- 
king vilde  ikke  have  fundet  Sted,  Angrebet  paa  Legationerne  endnu 
mindre,  og  Pekings  Erobring  og  Plyndring  lige  saa  lidt.  Det  er  derfor 
ikke  til  at  undre  sig  over,  at  Li  Lien-Jing  med  Hænder  og  Fodder  satte 
sig  imod  Enkekejserindens  og  Kejserens  Tilbagerejse  til  Peking  fra 
Hsian-Fu,  indtil  han  havde  absolut  Vished  for  at  hans  Navn  ikke  stod, 
hvor  det  burde  have  staaet,  øverst  paa  Listen  over  dem,  hvis  Hoveder 
de  fremmede  Magter  forlangte  ved  Fredsunderhandlingerne  i  Peking. 
Hvorfor  og  hvorledes  han  undgik  sin  velfortjente  Skæbne  ved  denne 
Lejlighed,  hører  til  de  diplomatiske  Hemmeligheder,  som  aldrig  vil 
blive  opklaret,  men  det  er  maaské  ikke  urimeligt  at  formode,  at  Ge- 
sandterne foretrak  at  lade  ham  løbe,  fremfor  at  se  Fredsforhandlingerne 
og  Hoffets  Tilbagekomst  til  Peking  forlænget  ad  infinitum. 

Under  Kejserindens  næsten  to-aarige  Ophold  i  Hsia-Fu  var  Li 
Lien-Jing  som  før  hendes  Fortrolige  og  hendes  uundværlige  daglige 
Omgang.  I  sin  dobbelte  Egenskab  af  Kammertjener  og  Skatmester  veg 
han  saa  at  sige  aldrig  fra  hendes  Side.  Det  var  ham,  der  sørgede  for 
hendes  Sikkerhed  og  for  hendes  personlige  Fornødenheder,  lige  til 
hendes  daglige  Spisen  og  Drikken,  og  det  var  ham,  der  paa  hendes 
Vegne  modtog  og  opbevarede  de  Masser  af  Tribut  i  Penge,  henved  5 
Millioner  Taels,  og  i  Gods,  som  strømmede  ind  til  hende  fra  Provin- 
serne. Hans  Værelser  i  Guvernørens  Jamen  var  fyldt  fra  Gulv  til  Loft 
med  Sølvvarer,  Tribut-Silke,  Drage-Rober,  Pelsværk  og  andre  Kost- 
barheder, og  hans  Tid  var  fuldt  optaget  med  at  holde  Regnskab  over 
det  altsammen.  Han  kendte  sin  Herskerindes  okonomiske  Sands,  og 


234  ENKEKEJSERINDE-PERIODERNE 

han  vaagede  over  hendes  Interesser  som  om  de  kunde  have  været 
hans  egne,  hvad  de  ogsaa  paa  en  Maade  var,  da  alt  hvad  der  kom  ind 
af  ædelt  Metal  blev  delt  i  to  lige  store  Dele,  hvoraf  den  ene  blev  lagt  til- 
side til  Enkekejserinden,  Gildingen  togen  Femtedel  af  den  anden  for 
sig  selv  og  Hof  holdningen,  medens  Resten  gik  til  Jung- Lo  til  Dækning 
af  Hoffets  militære  og  andre  Udgifter. 

Efter  Hoffets  Tilbagekomst  til  Peking  syntes  Storgildingens  Indfly- 
delse over  Enkekejserinden  snarere  at  tiltage  end  at  aftage,  og  hele 
„Paladsets"  indre  Styrelse  lagdes  som  tidligere  i  hans  Hænder  uden 
Kontrol.  Det  er  en  Selvfølge,  at  han,  klog  og  beregnende  som  han  var, 
havde  sin  Del  i  Enkekejserindens  Omvendelse  til  hendes  seneste  Re- 
formpolitik. Han  bøjede  sig  for  det  uundgaaelige,  selv  for  Nødven- 
digheden af  den  lovede  konstitutionelle  Regeringsform,  skøndt  han  vel 
paa  dette  Tidspunkt  maa  have  indset,  at  Tiden  ikke  længer  havde  Plads 
for  ham  og  hans  Slags,  og  at  en  konstitutionel  Forfatning  vilde  være 
ensbetydende  med  Dødsklokkens  Ringen  for  hele  den  Institution,  som 
han  repræsenterede  i  sin  Person. 

Tzu-Hsi  var  saa  stolt  af  sin  ophøjede  Stilling  og  saa  skinsyg  paa 
enhver,  der  blot  i  den  allerringeste  Maade  kunde  tænkes  at  ville  gøre 
Indgreb  i  hendes  hellige  Persons  enestaaende  Privilegier,  at  hun  hele 
sit  Liv  igennem,  ialtfald  ligeoverfor  Mænd  og  Kvinder  af  hendes  egen 
Race,  lod  sig  omgærde  med  et  saadant  Pigtraadshegn  af  Ceremoniel  og 
Etikette,  at  ingen,  selv  ikke  hendes  allernærmeste,  et  eneste  Øjeblik 
kunde  ledes  til  at  forglemme,  hvem  og  hvad  hun  var,  og  hvor  uendelig 
højt  hun  stod  hævet  over  dem  alle.  Ingen,  ikke  engang  Kejseren,  turde 
nærme  sig  hende  uden  først  at  knæle,  og  ingen,  uden  han,  turde  sidde 
ned  i  hendes  Nærværelse.  Hun  indtog  sine,  forresten  frugale,  Maaltider 
alene  siddende  paa  en  isoleret  Forhøjning  og  opvartet  af  en  Hærskare 
af  Gildinge,  og  hver  enkelt  Ret  blev  rakt  hende  knælende  af  Tjenerne. 

Men  var  Enkekejserinden  saaledes  omhyggelig  for  at  bevare  sine 
kejserlige  Prærogativer,  var  hun  paa  den  anden  Side  —  naar  da  ikke 
et  eller  andet  havde  vakt  hendes  Vrede,  som  til  Tider  kunde  udarte  til 
Grænserne  af  Raseri,  og  da  Ve  hvem  der  kom  hende  paatværs  —  lige- 
frem og  jovial  i  sin  daglige  Omgang,  fyndig  og  kort  i  Tale,  samt  igrun- 
den  godhjertet  og  af  en  elskværdig  Karakter. 

Tzu-Hsi  bevarede  indtil  sin  høje  Alder  sin  Aandsfriskhed,  sit  liv- 
lige, undertiden  voldsomme,  Temperament,  og  sin  Kærlighed  til  Pragt, 
Underholdning  og  Fornøjelser.  Hun  elskede  sit  pragtfulde  Sommer- 
palads Juan-Ming-Juan  udenfor  Peking,  som  hun  havde  ladet  genop- 
føre med  uhyre  Bekostninger,  og  hvor  hun  sædvanlig  tilbragte  den 

varme  Aarstid  omgivet  af  unge,  smukke  Kvinder  og  fordrivende  Tiden 
med  Picnics  og  Teaterforestillinger,  hvori  hun  ikke  saa  sjelden  selv  tog 
aktiv  Del.  Det  har  selvfølgelig  ikke  manglet  paa  Beskyldninger  imod 
hende  for  Umoralitet  og  for  at  have  tilladt  Brud  paa  den  faste  Regel, 
at  kun  Gildinge  og  Kvinder  tilstedtes  Adgang  til  den  „forbudne  Stad", 
hvor  Kejseren  var  formodet  at  være  den  eneste  „Mand",  og  det  er  ble- 
vet bebrejdet  hende,  at  hun  mellem  sine  Skuespillere  indsmuglede 
smukke  unge  Mænd,  der  havde  forholdsvis  nemt  ved  at  komme  ind  i 
Paladset,  men  aldrig  igen  vidstes  at  have  forladt  det  levende. 

Hun  var,  og  det  med  Rette,  stolt  af  sit  Udseende,  som  hun  med  sin 
gode  Figur  og  sine  regelmæssige  rynkeløse  Ansigtstræk  bevarede  ung- 
dommeligt lige  op  til  sin  høje  Alderdom.  Hun  var  lidt  over  Middel- 
højde med  meget  smaa  Hænder  og  Fødder,  sund  Ansigtsfarve  og  fyl- 
dig Haarvækst.  Hendes  Væsen  var,  naar  hun  vilde  det,  fuld  af  Charme, 
og  hendes  Fremtræden  var  præget  af  Fornemhed  og  Gratie.  Hun 
forstod  at  føre  sig  med  virkelig  fyrstelig  Værdighed,  „hver  Tomme 
en  Dronning",  og  man  kunde  aldrig  i  hendes  Nærværelse  være  i  Tvivl 
om,  at  man  stod  foran  en  af  Jordens  udvalgte  Store.  Alene  ved  Synet 
af  hende  forstod  man  den  store  Tiltrækning,  som  hun  udøvede  paa  en- 
hver, der  kom  i  Berøring  med  hende,  og  det  Trylleri,  hvormed  hun 
beherskede  sine  nærmeste  Omgivelser  og  Tilhængere,  der  hængte  ved 
hende  med  trofast  og  ubestridelig  Hengivenhed  til  hendes  Dødsdag, 
og  med  virkelig  og  oprigtig  ment  Sorg  beklagede  hendes  pludselige 
Bortgang. 

En  af  hendes  andre  fremtrædende  Egenskaber,  som  hun  forresten 
delte  saavel  med  sine  kinesiske  som  med  sine  mantsjuriske  Lands- 
mænd, var  hendes  store  Overtro.  Præster  af  alle  Sekter,  Buddhaister, 
Taoister  og  Lamaister,  Astrologer,  Spaamænd  og  Sandsigere  var  hende 
lige  velkomne.  Hun  raadspurgte  snart  den  ene  snart  den  anden  af  dem 
ved  forekommende  Lejligheder  og  fulgte  med  Punktlighed  disse  sine, 
om  man  saa  maa  kalde  dem,  aandelige  Raadgiveres  Raad  og  Anvisnin- 
ger om  Besøg  i  Templerne,  Bønner  ved  Husgudernes  og  Forfædrenes 
Altere,  Offringerne  til  Guderne  og  rigelige  Gaver  til  disses  Repræsen- 
tanter her  paa  Jorden.  Hun  foretog  sig  intet  af  Vigtighed  uden  forud  at 
have  raadført  sig  med  Hofastrologen  om  Valget  af  en  „lykkelig  Dag", 
og  hun  gjorde  sig  al  mulig  Umage  for  at  holde  sig  gode  Venner  med 
de  usynlige  Magter,  gode  og  onde,  der  raader  over  Menneskenesjorde- 
liv.  Som  en  typisk  Illustration  af  hendes  Overtro  og  samtidig  af  den 
barnagtige  Foragt,  hvormed  Kineserne  behandler  deres  Guder  —  og 
Djævle  —  kan  det  nævnes,  at  hun  allerede  højtideligholdt  sin  TOaarige 

Fødselsdag,  da  hun  fyldte  de  69  i  1904,  for  dermed  at  narre  de  onde 
Indflydelser,  som  det  var  hende  forudsagt  vilde  berede  hende  en  stor 
Sorg,  naar  hun  naaede  de  70,  paa  samme  Maade  som  Glæden  paa  hen- 
des 60aarige  Fødselsdag  blev  hende  forstyrret  ved  Udbrudet  af  Krigen 
med  Japan  i  1894. 

Eller  da  hun,  efter  med  uhyre  Bekostninger  at  have  ladet  sit  Mav- 
soleum  opføre  i  Bjergene  øst  for  Peking  nær  den  afdøde  „østlige 
Enkekejserindes"  Begravelsesplads,  et  Aar  efter  lod  begge  flytte  nogle 
faa  Fod,  for  efter  Sandsigernes  Raad  at  behage  hendes  afdøde  Forfæ- 
dres Aander,  der  ikke  var  fuldtud  tilfredse  med  Stedets  „Fengshui". 

Paa  den  anden  Side  satte  hun  sig  selv  og  sin  egen  Person  over  og 
udenfor  almindelige  menneskelige  Love,  som  hun  kun  anerkendte  Gyl- 
digheden af,  naar  de  ikke  stred  imod  hendes  egne  Hensigter  og  Hand- 
linger. Hun  troede  blindt  paa  sin  Lykkestjerne  og  hun  tvivlede  intet 
Øjeblik  om  sin  guddommelige  Oprindelse  og  sin  ubestridelige  Ret  til 
at  raade  over  alle  sine  Undersaatters  Liv  og  Ejendom  uden  nogen 
Standsforskel.  Høje  og  Lave,  Prinser  og  Arbejdere,  alt  og  alle  i  hendes 
uhyre  Rige,  maatte  bøje  sig  for  hende,  om  de  ikke  vilde  træffes  af  hen- 
des skæbnesvangre  Unaade,  der  som  Regel  betød  kort  Proces  og  Rejse 
til  Hades  ad  de  hurtigste  Veje  for  enhver,  der  ikke  forstod  uden  Knur- 
ren at  underordne  sig  hendes  supreme  Vilje. 

I  Kinas  Historie  vil  hun  staa  ikke  alene  som  den  største  af  Landets 
kvindelige  Regenter,  og  som  den  sidste  af  Mantsjurerne,  men  hendes 
Navn  og  hendes  Personlighed  vil  blive  nævnet  sideordnet  med  Kiang- 
Hsi  og  Kien-Lung,  de  første  store  Kejsere  af  det  forsvundne  „Ta  Tsing" 
Dynasti. 


XI 

PRINS  CHUNS  INTERREGNUM 


Det  var  under  vanskelige  og  kritiske  Forhold,  at  Prins  Chun  over- 
tog Regentskabet  ved  Enkekejserinde  Tzu-Hsis  pludselige  og  uventede 
Dod.  Kina  befandt  sig  midt  i  en  Overgangsperiode  uden  Lige  i  Landets 
Historie.  Den  gamle  Tid  var  ifærd  med  at  forsvinde  og  en  ny  at  op- 
rinde under  Forhold  og  Omstændigheder,  som  mer  end  nogensinde 
krævede  en  kraftig,  myndig  og  erfaren  Haand  paa  Statens  Ror.  Det 
ældgamle  østasiatiske  Enevoldsrige  stod  i  Virkeligheden  paa  dette 
Tidspunkt  i  en  Stilling  uden  Parallel  i  Verdenshistorien.  Andre  Lande 
og  andre  Folkeslag,  der  endnu  befandt  sig  ideres  Barndom,  da  del  stod 
paa  Hojden  af  sin  Udvikling,  var  i  Mellemtiden  forsvundne  og  kendtes 
nu  kun  af  Navn  og  som  historiske  Mindesmærker,  medens  Kina,  paa 
Grund  af  sin  isolerede  Beliggenhed,  sin  uhyre  Størrelse  og  sin  deraf 
følgende  Ubevægelighed,  kun  i  en  meget  ringe  Grad  var  blevet  berørt 
af  de  svundne  Aartusinders  Udvikling  andetsteds.  Kineserne  levede 
saa  at  sige  under  samme  Forhold  som  paa  Babylons  og  Ninevehs  Tid, 
og  i  Kraft  af  deres  Forfædres  Gerninger,  ikke  alene  hvad  Kundskab, 
Kultur,  Kunst  og  Literatur  angik,  men  ogsaa  i  de  rent  materielle  indu- 
strielle og  kommercielle  Sfærer.  Det  var  jo  nok  saa,  at  Landets  Yder- 
kanter var  kommen  i  Berøring  med  Omverdenen,  og  at  Vestens  Civi- 
lisation til  en  vis  begrænset  Grad  havde  gjort  sig  gældende  her.  Men 
dette  var  sket  gennem  Paavirkninger,  som  fra  Tid  til  anden  var  bleven 
Kina  paatvungne  med  Vold,  og  som  nu  bares  frem  af  en  lille  Skare 
Mænd,  der  havde  tvunget  Regeringen  til  at  adoptere  enkelte  Frem- 
skridt, hvis  umiddelbare  Nytte  og  Nødvendighed  var  gjort  Magthaverne 
saa  indlysende,  at  de  ikke  havde  kunnet  undgaa,  meget  imod  deres 
Vilje,  at  gøre  dem  til  sine.  Rigets  Regeringsform,  dets  Kommunika- 
tionsmidler, dets  Undervisningsvæsen,  dets  Retsordning  og  dets  Fi- 
nantser  var  tvungne  ind  under  Udviklingens  Love  under  Modstand  fra 
deres  Side,  som  saa  deres  Magt,  Indflydelse  og  Fordel  truet,  eller  som 

manglede  Forudsætningerne  for  at  kunne  forstaa  Værdien  af  den  ny 
Vin,  der  blev  hældt  paa  de  gamle  Flasker.  „Det  unge  Kina"  pressede 
paa  for  at  fremtvinge  endnu  langt  videregaaende  Omvæltninger  end  de 
nævnte,  og  der  hævede  sig  Røster,  som  forlangte  en  fuldkommen  Ned- 
brvdning  af  alt  bestaaende  uden  at  der  endnu  var  sørget  for  noget  an- 
det og  bedre  at  sætte  istedet.  Af  den  lille  Kreds  af  erfarne  Statsmænd, 
der  i  Enkekejserindens  sidste  Aar  havde  staaet  ved  hendes  Side  og 
understøttet  hendes  langsomme  og  kloge  Reformarbejde,  Mænd  som 
Jung-Lo,  Li  Hung-Chang,  Chang  Chih-Tung.  Liu  Kun-Yi,  Juan  Shih- 
Kai  og  Tuan-Fang,  var  nu  kun  de  to  sidste  tilbage.  De  andre  var  gaaet 
forud  for  deres  Herskerinde  til  „de  evige  Kilder".  Men  ulykkeligvis 
var  baade  Juan  og  Tuan  hadede  og  frygtede  saavel  af  Prinsregenten 
og  den  ny  Enkekejserinde,  Kuang-Hsiis  Enke;  den  første  paa  Grund 
af  Begivenhederne  i  1898,  den  anden  fordi  han  var  dem  baade  for 
fremskridtsvenlig  og  for  hæderlig  og  uselvisk  en  Personlighed  til  at 
passe  ind  i  den  reaktionære  og  stærblinde  Politik,  som  atter  fik  Over- 
haand  indenfor  Paladsets  Mure,  og  som  uhjælpelig  og  uundgaaelig 
førte  det  mantsjuriske  Regimente  sin  Undergang  imøde.  Prins  Chun 
selv  var  vel  nok  til  en  vis  Grad  fremskridtsvenlig  —  det  formentes 
endogsaa,  at  han  var  i  fuld  Forstaaelse  med  sin  afdøde  Broders  Reform- 
forsøg i  1898  —  men  han  befandt  sig  nu  i  en  anden  og  vanskeligere 
Stilling  end  dengang,  da  ikke  han  men  Kuang-Hsii  bar  Ansvaret  og 
havde  Ledelsen  i  sin  Haand.  Prins  Chuns  Skuldre  viste  sig  hurtig  for 
svage  til  at  bære  disse  Byrder.  Svag  af  Karakter,  frygtsom  og  under 
stærk  Indflydelse  af  den  unge  Enkekejserinde,  der  havde  arvet  sin 
Tantes,  den  „gamle  Buddhas",  Myndighed  og  Magtsyge,  men  ikke 
hendes  Klogskab  og  Erfaring,  lader  han  sig  paa  et  tidligt  Tidspunkt  af 
sit  Regentskab  forlede  til  at  lade  Juan  Shih-Kai  falde,  og  i  hans  Sted  at 
omgive  sig  med  uheldige  konservative  Raadgivere,  der  formaaede  ham 
til  at  forsøge  paa  at  dæmme  op  for  Reformbevægelsen,  særlig  ved  at 
udskyde  Tidspunktet  for  Nationalforsamlingens  Sammenkaldelse,  der 
imidlertid  nu  forlangtes  fra  alle  Sider;  fra  Provinsraadene,  Vicekon- 
gerne og  Guvernørerne  rundt  om  i  Landet.  Juan  Shih-Kai  trækker  sig 
tilbage,  klog  som  han  er,  til  sin  Føde-Provins  under  Foregivende  af 
„et  daarligt  Ben"  og  for  at  „pleje  sit  Helbred",  men  i  Virkeligheden 
for  at  redde  sit  Hoved  og  sikkre  sig  en  passiv  Tilskuers  afventende 
Rolle  under  den  Kataklysme,  som  han  forudser  ikke  kan  lade  længe 
vente  paa  sig.  Regenten  og  Hofpartiet  maa  hurtig  bøje  sig  for  den 
offentlige  Mening,  der  for  første  Gang  i  Kina  hæver  Hovedet  og  for- 
langer Brød  istedetfor  Stene,  Handling  istedetfor  Løfter.  Nationalfor- 

samlingen,  der  kommer  til  at  bestaa  af  200  Medlemmer,  hvoraf  Halv- 
delen vælges  af  Regeringen,  bliver  sammenkaldt  til  d.  3die  Oktober 
1910  og  møder  fuldtallig  under  Prins  Pu-Luns  Præsidium.  Ikke  en 
Maaned  efter  forer  Forsamlingen  Spørgsmaalet  om  en  konstitutionel 
Forfatning  frem  i  første  Række,  og  en  Resolution  vedtages  enstemmig 
gaaende  ud  paa  at  ansoge  Tronen  om  at  fremskynde  Sagen  saa  meget 
som  muligt.  Regeringen  bøjer 
sig,  og  ved  et  Dekret  af  7de  No- 
vember bestemmes  1913  som 
Tidspunktet  for  Indførelsen  af 
en  Konstitution  i  Overensstem- 
melse med  Tzu-Hsis  Løfte  i 
1906.  Denne  Indrømmelse  er 
dog  ikke  nok  for  Forsamlingen, 
som  nogle  Dage  efter  vedtager 
en  ny  Resolution,  hvori  den  for- 
langer et  Parlaments  øjeblikke- 
lige Dannelse.  Samtidig  tiltager 
den  sig  en  Myndighed  og  en 
Virksomhed,  der  ligger  langt 
udenfordens  Rammersom  blot 
og  bar  raadgivende  Forsam- 
ling. Den  angriber  og  kritise- 
rer skarpt  Regeringens  Frem- 
gangsmaade  ved  Afslutningen 
af  et  Jernbanelaan  for  Honan- 
Provinsen;  fordømmer  dens 
Afgørelser  i  Undervisnings- 
sporgsmaalet  og  af  visse  Van- 
skeligheder, som  er  opstaaet  i  andre  Provinser  i  Forbindelse  med 
Saltmonopolet.  Den  kritiserer  Statsraadets  Ansvarsløshed  og  forlanger 
det  afløst  af  et  ansvarligt  Kabinet  af  Fagministre.  Dette  leder  til,  at  Stats- 
raadet  demissioner  en  bloc.  Regeringen  giver  atter  efter.  Der  dannes  et 
Ministerraad,  og  der  nedsættes  en  Kommission  til  at  udfærdige  Udkast 
til  en  Konstitution.  Den  Periode  af  3  Maaneder,  som  var  bestemt  for 
Nationalforsamlingens  Møder,  forlænges  med  10  Dage,  og  dens  første 
Session  ender  med  Vedtagelsen  af  et  Budget  og  Udarbejdelsen  af  et 
Program  for  Indførelsen  af  en  konstitutionel  Regering  efter  Forsam- 
lingens Ønske.  Men  der  forlanges  og  indrømmes  endnu  mere.  En  Valg- 
lov vedtages,  hvori  der  gives  enhver  Kineser  over  21   Aar  gammel 

Stemmeret  til  Parlamentet,  og  det  bestemmes,  at  det  første  Valg  skal 
finde  Sted  i  1912,  samt  at  saavel  Over-  som  Underhuset  skal  samles  i 
Januar  1913  i  Peking. 

Dog  alle  disse  Indrømmelser  fra  den  skrækslagne  mantsjuriske  Re- 
gering standser  ikke  Bevægelsen.  De  Revolutionære  har  faaet  Lejlighed 
til  at  lære  deres  Modstanderes  Modløshed  og  Svaghed  at  kende  og  har 
vundet  Tid  til  at  agitere  og  vinde  sig  talrige  Tilhængere  mellem  de  ny- 
dannede Hærafdelinger, 
som  efter  juan  Shih-Kais 
Fald  mangler  en  kraftig 
og  erfaren  Haand  til  at 
holde  dem  i  Tømme.  De 
ledes  nu  af  en  Stab  af  un- 
ge Generaler  og  Office- 
rer, hvoraf  de  fleste  hører 
til  „det  unge  Kina",  har 
faaet  deres  militære  Ud- 
dannelse i  Japan,  Ame- 
rika og  Evropa  og  nu 
ligger  spredt  i  de  forskel- 
lige Provinser  uden  no- 
gen virkelig  Overledelse, 
skøndt  der  er  dannet  et 
Krigsministerium  og  en 
Generalstab  i  Peking.  De 
Øverstbefalende  i  Pro- 
vinserne er  som  før  Vicekongerne  og  Guvernørerne,  medens  Office- 
rerne krymper  sig  ved  at  lade  sig  befale  af  civile  Embedsmænd,  og 
disse  har  paa  deres  Side  Vanskelighed  ved  at  frigøre  sig  for  den 
Foragt,  hvormed  den  Boglærde  under  det  gamle  System  saa  ned  paa 
alt  Soldatervæsen. 

Regeringen  i  Peking,  der  føler  Jorden  brænde  under  sine  Fødder, 
og  ser  Styrelsen  af  Provinserne  efterhaanden  glide  ud  af  sine  Hænder, 
samt  mærker  Tegn  paa,  at  den  ikke  engang  kan  stole  paa  sine  Soldater, 
forsøger  som  et  sidste  Middel  at  centralisere  Administrationen  og  at 
samle  alle  Traadene  i  sin  Haand  i  Hovedstaden.  Begyndelsen  gøres 
med  den  Administrationsgren,  som  man  mener  er  bedst  organiseret  og 
mest  skikket  til  at  danne  Forsøgsobjektet.  En  af  Kinas  mest  kendte, 
men  ikke  mest  agtede,  Mænd :  Sheng  Kung-Pao,  gøres  til  Trafikminister, 
og  han  gaar  straks  igang  med  at  forsøge  paa  at  centralisere  Jernbane- 

styrelsen  og  paa  at  faa  alle  Landets  Jernbaner  i  sine  Hænder.  Samtidig 
gøres  der  stærke  Anstrængelser  for  ogsaa  at  centralisere  Finantsstyrel- 
sen.  Provins-Regeringerne  beroves  deres  lokale  Indtægter,  og  tvinges 
til  at  remittere  større  og  større  Afgifter  til  Peking  med  det  Resultat,  at 
alle  de  provinsielle  Skatkamre  tømmes,  og  Vicekongerne,  Guvernø- 
rerne og  Skatmestrene,  der  ser  sig  berøvede  deres  hævdvundne  Ind- 
tægtskilder, er  ikke  længer  istand  til  at  skaffe  de  nødvendige  Admini- 
strationsudgifter tilveje  uden  ved  at  stille  større  og  større  Fordringer 
til  deres  underordnede  Embedsmænd  og  disse  igen  til  Befolkningen. 
En  hel  Række  af  de  højeste  Mandariner  i  Provinserne  tager  deres 
Afsked,  og  det  bliver  vanskeligere  og  vanskeligere  at  fylde  deres  Plad- 
ser, som  det  ikke  længer  er  værd  for  dem  at  beholde.  Befolkningen, 
som  tilslut  maa  betale  Gildet,  vægrer  sig  ved  at  lade  sig  yderligere 
plyndre  og  en  stærk  Oprørsaand  rejser  sig  i  Landet,  ligefra  Vicekon- 
gerne til  Bønderne.  Prinsregentens  to  yngre  Brødre,  Prins  Tsai  Tso 
og  Prins  Tsai  Hsun,  udnævnes  til  Krigs-  og  Marineministre,  og  gaar 
paa  deres  Side  igang  med  at  centralisere  ogsaa  Krigsstyreisen  i  deres 
Ministerier  i  Peking,  men  støder  her  paa  den  uovervindelige  Vanske- 
lighed, at  der  ingen  Penge  kan  skaffes  tilveje  til  at  betale  Soldaternes 
Sold,  hvorfor  en  almindelig  Uro  og  Utilfredshed  bemægtiger  sig  Hæ- 
ren og  Flaaden,  ligefra  Admiralerne  og  Generalerne  til  de  menige  Ma- 
troser og  Soldater.  Der  behoves  nu  kun  en  Gnist  for  at  tænde  den 
Mine,  som  de  Revolutionære  i  al  Hemmelighed  har  lagt  under  hele  det 
forkvaklede  og  pilraadne  gamle  System,  og  som  er  bestemt  til  at  sprænge 
det  forhadte  og  foragtede  mantsjuriske  Regimente  i  Luften.  Trafikmi- 
nisteren Sheng  Kung-Pao  bliver  den,  der,  meget  imod  sin  Vilje,  forsy- 
ner Regeringens  Fjender  med  denne  Gnist,  da  han  gør  sig  til  Talsmand 
for  Anvendelsen  af  stærke  og  energiske  Tvangsmidler  imod  de  Pro- 
vinsmagnater, som,  ganske  vist  af  selviske  Hensyn,  men  derfor  ikke 
mindre  haardnakket,  modsætter  sig  Jernbanernes  Nationalisering  og 
deres  Overgang  til  Statsejendom. 

Sheng  er,  om  man  i  det  hele.  taget  kan  bruge  en  saadan  Betegnelse, 
et  Produkt  af  det  sidste  halve  Aarhundredes  Samkvem  mellem  Kina 
og  Evropa,  halv  Mandarin,  halvt  Forretningsmand,  halvt  konservativ, 
halvt  frisindet;  med  andre  Ord:  en  Opportunist  af  Rang.  Men  helt  ud 
Kineser,  klog,  beregnende,  forsigtig  og  ikke  saa  lidt  hensynsløs  med 
det  Maal  for  Øje  at  tjene  Penge.  Og  med  Hensyn  til  Midlerne  er  han 
ikke  altid  lige  nøjeregnende.  I  Modsætning  til,  hvad  der  i  hans  Tid  var 
Reglen,  naar  en  Kineser  vilde  gaa  Embedsvejen,  der  da  førte  gennem 
de  offentlige  Eksaminers  Skærgaard,  begyndte  han  sin  Karriere  som 

Assistent  i  en  Bank,  der  tilhørte  hans  Familje,  og  det  var  først,  da  den, 
forfulgt  af  Tidernes  Ugunst,  maatte  lukke  sine  Døre,  at  han  gennem 
Protektion  opnaaede  en  noget  prekær  Stilling  som  Wei-Jiian  (en  Slags 
Volontør)  i  Li  Hung-Changs  Jamen  i  Tientsin.  Her  traf  Forfatteren 
ham  for  første  Gang  i  1881,  og  det  var  i  Forbindelse  med  Bygningen 
af  den  første  betydelige  Telegraflinje  i  Kina,  mellem  Tiensin  og  Han- 
kov,  som  udførtes  af  „Store  Nordiske"  for  den  kinesiske  Regerings 
Regning,  at  han  modtog  sin  første  substantielle  Udnævnelse,  idet  han 
blev  Formand  for  den  kinesiske  Kommission,  som  det  blev  overdraget 
at  kontrahere  med  Telegrafselskabet  og  pacificere  Befolkningen,  som 
boede  i  Landet  langs  med  den  udstukne  Linje,  for  at  der  ingen  Van- 
skeligheder skulde  skabes  af  „Fengshui"  eller  andre  overtroiske  Fore- 
stillinger. Jeg  erindrer,  at  jeg  under  Forhandlingerne,  som  det  blev  min 
Lod  at  lede  paa  „Store  Nordiskes"  Vegne,  kom  frem  med  det  ret  nød- 
vendige Spørgsmaal,  om  hvilken  Art  Beskyttelse  han  havde  i  Sinde  at 
yde  de  danske  Telegrafingeniører  under  Bygningen  af  Linjen,  og  om, 
hvor  vi  maatte  sætte  vore  Pæle.  Med  kinesisk  Ro  svarede  han  mig 
saadan  noget  som:  Sæt  dem,  hvor  De  vil,  kun  ikke  midt  i  Gravene 
eller  paa  Bymurene.  Det  er  Chung-Tang  (Storsekretæren  Li  Hung- 
Chang),  som  lader  Linjen  bygge.  Befolkningen  kender  ham.  Gør  nogen 
Kvalm,  saa  meget  desto  værre  for  ham  —  Sha!  (Dræb)  fulgt  af  en  be- 
tegnende Bevægelse  med  højre  Haand  og  Arm,  som  naar  et  Hoved 
hugges  af.  Der  opstod  for  Resten  ingen  Vanskeligheder.  Den  200  dan- 
ske Mil  lange  Linje  blev  bygget  paa  4  Maaneder  af  fire  Arbejdskolon- 
ner  under  dansk  Ledelse  gennem  nogle  af  Kinas  uroligste  Provinser. 
Sheng  skilte  sig  saa  godt  fra  sit  ingenlunde  lette  Hverv,  der  stillede 
store  Fordringer  til  hans  Takt,  Energi  og  Forretningsdygtighed,  at  han 
fra  Linjens  Fuldførelse  beholdt  Ledelsen  af  Telegrafsagen  i  sin  Haand 
og  snart  viste  sig  at  være  selvskreven  til  Posten  som  Kinas  Telegraf- 
direktør. 

Som  under  alle  Forhold  i  Kina  gik  man  frem  paa  en  anden  Maade, 
end  man  vilde  have  gjort  i  Evropa.  Regeringen,  der,  som  sagt,  havde 
ladet  Tientsin-Hankov-Telegraflinjen  bygge,  overdrog  den  til  et  privat 
kinesisk  Aktieselskab,  som  Sheng  fik  dannet  under  Navnet  „Chung- 
Kuo  Tien-Pao  Kung-Tzu"  („Den  kinesiske  Telegraf-Administration"), 
og  som  fik  faktisk  Monopol  paa  Anlæg  af  Landlinjer  i  hele  Landet. 
Hvad  man  ikke  havde  drømt  sig  Muligheden  af  blot  nogle  Maaneder  i 
Forvejen  skete  nu.  Telegraflinjerne  skød  op  som  Paddehatte  overalt; 
nogle  af  dem  —  de,  der  havde  bedst  Udsigt  til  at  betale  sig  —  for  Ad- 
ministrationens Regning,  andre  for  Provinsmyndighedernes  og  andre 

igen  for  Centralregeringens  Regning,  indtil  Kina,  hvor  det  ikke  havde 
været  muligt  faa  Aar  i  Forvejen  for  „Store  Nordiske"  at  bygge  en  kort 
Landlinje  mellem  Amoy  og  Foochow,  som  Selskabet  havde  faaet  Kon- 
cession paa,  var  dækket  af  et  Net  af  Telegraflinjer,  bygget  og  admini- 
streret af  Indfødte,  ganske  vist  „tant  mal  que  bien",  og  kun  med  Assi- 
stance af  ganske  enkelte  Danske,  som  traadte  i  kinesisk  Tjeneste. 

Samtidig  med  at  Sheng,  der  naturligvis  var  Sjælen  i  dette  store  Fore- 
tagende, her  fik  en  gunstig  Lejlighed  til  at  vise  sit  Administrations-  og 
Organisationstalent,  holdt  han  det  gaaende  ad  Embedsvejen,  den  ene- 
ste, der  hidtil  i  Kina  har  ført  til  Ære,  Magt  og  —  Penge.  I  1884  op- 
naaede  han  at  blive  udnævnt  til  den  lukrative  Post  som  Taotai  (Guver- 
nør) i  Chefoo,  medens  han  tog  fat  paa  at  udvikle  Kinas  store  naturlige 
Hjælpekilder  med  en  for  en  Kineser  enestaaende  Energi  og  Dristighed. 
Han  erhvervede  sig  Koncessioner  paa  Start  af  Fabriker  af  forskellig 
Art  —  Bomuldsspinderier,  Papirmøller,  Kanalanlæg,  Mineanlæg;  han 
blev  Præsident  for  Kinas  største  Dampskibsselskab,  „Kinas  Købmænds 
Damp-Navigations-Selskab",  som  besørger  Størstedelen  af  den  uhyre 
Kysttrafik,  og  for  det  første  Jernbaneselskab,  der  byggede  Pionerlinjen 
mellem  Tientsin  og  Peking.  Han  dannede  Banker  til  at  financiere  sine 
mange  Foretagender  og  anlagde  en  stor  Del  af  den  uhyre  Formue, 
som  han  efterhaanden  erhvervede  sig,  i  det  Aktiv,  der  betaler  sig  bedst 
i  Kina,  nemlig  Pantelaanerforretninger.  Han  blev  kort  sagt  Drivfjede- 
ren i  alle  de  kommercielle  og  industrielle  Foretagender,  som  i  Slutnin- 
gen af  forrige  Aarhundrede  dannedes  i  Kina,  udelukkende  med  kine- 
sisk Kapital  og  under  kinesisk  Bestyrelse  samt  mer  eller  mindre  anlagt 
paa  at  bekæmpe  Evropæerne  med  deres  egne  Vaaben  og  paa  at  for- 
hindre dem  i  at  erhverve  sig  for  stor  en  Indflydelse  i  Kina.  Endskønt 
han  utvivlsomt  førte  Devisen  „Kina  for  Kineserne"  paa  sin  Fane,  har 
han  dog  altid  været  for  klog  en  Mand  til  at  fortabe  sig  i  utopiske  Drøm- 
me om  at  drive  de  Fremmede  ud  af  Landet.  Som  Discipel  af  Li  Hung- 
Chang  var  han  vel  ingenlunde,  hvad  man  kalder  evropæervenlig,  men 
han  indsaa,  som  hans  Lærer  og  Mester,  at  Kina  ikke  kan  klare  sig 
alene,  og  endnu  i  en  Aarrække  nødvendigvis  maa  trænge  til  Evro- 
pæernes  Hjælp,  hvad  angaar  tekniske  Kundskaber,  Mænd  og—  Penge. 
Hans  Karriere  har  gennem  Aarene  været  ret  afvekslende.  Snart  har 
han  været  oppe,  snart  nede,  men  han  har  altid  forstaaet  at  falde  paa 
Fødderne  som  en  Kat.  Ikke  mange  fremragende  Kinesere  har  været 
saa  ofte  og  saa  voldsomt  angrebet  af  Censorerne,  „Kejserens  Øjne  og 
Øren",  som  han  har  været  det.  Endnu  for  kun  en  Maaned  siden  be- 
skylder Censoren  Hsia  Juan-Han  ham  i  et  Anklageskrift  til  Tronen 

paa  over  1000  Ord  for  „arrogant  Stolthed",  „voldsom  Hidsighed"  og 
for  at  berige  sig  selv  paa  Statens  Bekostning,  medens  en  Kollega  Ma  i 
et  andet  Anklageskrift  forudsiger,  at  hans  Gerrighed,  Grusomhed  og 
Undertrykkelse  vil  drive  Befolkningen  til  Oprør,  som  vil  ryste  Rege- 
ringen i  sin  Grundvold.  Censoren  forlanger,  at  han  underkastes  en  al- 
vorlig Straf  og  tvinges  til  at  gøre  Nationen  Afbigt.  Som  man  ser,  mang- 
lede det  ham  ikke  paa  Fjender,  og  hans  Virksomhed  som  Trafikmini- 
ster gjorde,  at  disses  Antal  steg  til  Legio. 

I  Sommeren  1911  udbrød  der  alvorlige  Uroligheder  i  Szechuan, 
Kinas  største  Provins  med  en  Befolkning  af  henved  70  Millioner  Men- 
nesker. Urolighederne  startedes  af  Medlemmer  af  Provinsforsamlingen, 
der  højlydt  protesterede  imod  Regeringens  nyjernbanepolitik. —  Efter 
at  der  i  en  Aarrække  var  givet  Koncessioner  saavel  til  Indfødte  som  til 
Fremmede  paa  Bygning  af  Baner  i  Provinsen,  hvoraf  de  første  som  Re- 
gel startede  med  for  ringe  Kapital  og  uden  den  fornødne  Sagkundskab, 
var  det  hurtig  kommen  dertil,  at  Kineserne  efterhaanden  havde  maattet 
holde  op  paa  Halvvejen  og  var  kørt  uhjælpelig  fast.  De  fremmede  Kon- 
cessionærer, der  bedre  forstod  sig  paa  Sagerne,  havde  ganske  naturligt 
skummet  Fløden  ved  at  sikre  sig  de  Linjer,  der  havde  bedst  Udsigt  til 
at  betale  sig,  og  da  de  oven  i  Købet  var  baade  kapitalstærke  og  under 
ærlig  Ledelse,  var  det  lykkedes  dem  at  faa  deres  Linjer  bygget  og  sat  i 
Drift,  medens  de  kinesiske  Linjer  laa  halvt  fuldførte,  mange  Steder 
knap  paabegyndte.  Da  saa  Regeringen,  dels  ledet  af  strategiske  dels  af 
finantsielle  og  dels  af  politiske  Hensyn,  besluttede  sig  til  at  tage  alle 
Jernbane-Anlæg  i  sin  Haand,  og  at  anlægge  og  drive  dem  som  Statsba- 
ner, blev  det  i  første  Linje  nødvendigt  at  ty  til  fremmed  Sagkundskab 
og  fremmed  Kapital,  hvoraf  ingen  kunde  skaffes  i  Kina  til  dette  Øje- 
med. Der  blev  derfor  afsluttet  en  Overenskomst  med  engelske,  ameri- 
kanske, tydske  og  franske  Kapitalister  —  det  saakaldte  „fire  Nationers- 
Syndikat"  —  om  et  Jernbanelaan  til  den  kinesiske  Regering  paa  10 
Millioner  Pund  Sterling,  der  skulde  anvendes  til  Køb  af  de  allerede 
eksisterende  Baner  i  Landet  og  til  Anlæg  af  en  Del  ny.  Der  blev  givet 
Syndikatet  Sikkerhed  i  Jernbanenettet  og  Kontrol  med,  at  de  store  Ka- 
pitaler virkelig  anvendtes  i  det  stipulerede  Øjemed,  samt  en  vis  For- 
trinsret med  Hensyn  til  Leveringen  af  det  Personale  og  det  Materiel, 
som  skulde  anskaffes.  Hele  dette  Arrangement  skyldtes  Sheng  Kung- 
Pao,  der  havde  ledet  Forhandlingerne  med  sin  sædvanlige  Forretnings- 
dygtighed  og  skaffet  Kina  endog  særlig  fordelagtige  Betingelser  for  Laa- 
net,  der  forresten  var  bleven  afsluttet  af  Finantsministeren,  den  mant- 
sjuriske  Prins  Tsai-Tse,  der  havde  benyttet  sig  af  Sheng  ikke  alene  i 

dette  Tilfælde,  men  ogsaa  til  Hjælp  for  at  monopolisere  Kinas  samlede 
Finantsvæsen  under  sit  Ministerium  i  Peking.  Sheng,  i  sin  Egenskab 
af  Trafikminister,  forlangte  nu  som  et  sine  qua  non  ogsaa  fuld  Kontrol 
over  de  indfødte  kinesiske  Selskaber,  som  skulde  indgaa  under  Jern- 
baneadministrationen. Der  blev  til  at  begynde  med  forlangt  Regnskab 
for  de  Kapitaler,  som  disse  Selskaber  havde  indsamlet  hos  deres  Lands- 
mænd og  som  Direktørerne  i  de  fleste  Tilfælde  havde  sat  overstyr  el- 
ler havde  stukket  i  deres  egne  Lommer.  Det  viste  sig  her,  som  saa 
mange  Gange  for,  at  medens  Kineserne  Mand  og  Mand  imellem  i  alle 
Penge-  og  Forretningsforhold  er  Ærligheden  og  Paalideligheden  selv, 
saa  forvandles  selv  de  bedste  af  dem  til  rene  Røvere  og  Banditter,  saa 
snart  det  gælder  Regeringens,  det  Offentliges  eller  Aktieselskabers 
Penge  eller  Ejendom. 

Det  var  derfor  ikke  til  at  undre  sig  over,  at  Regeringens  ny  Jern- 
banepolitik vakte  Forfærdelse  mellem  alle  de  mange  indfødte  Jern- 
baneselskaber og  disses  Bestyrelser,  og  at  det  haglede  med  Protester 
fra  alle  Kanter  og  da  særlig  fra  Hunan-,Hupeh-,Kuangtung-ogSzechuan- 
Provinserne,  hvor  de  private  Jernbaner  var  de  talrigste.  Naturligvis 
angav  man  som  Grund,  at  de  Fremmede  vilde  faa  alle  Kinasjernbaner 
i  deres  Hænder  og  at  Regeringens  Centraliseringsplan  gik  ud  paa  end- 
nu en  Gang  at  sælge  Kinesernes  Førstefødselsret  til  —  „Barbarerne". 

Regeringen  stod  imidlertid  fast  og  Tuan-Fang,  den  tidligere  Vice- 
konge i  Chili,  som  var  blevet  afskediget  straks  efter  Enkekejserinde 
Tzu-Hsis  Begravelse  under  Paaskud  af,  at  han  ved  denne  Lejlighed 
havde  ladet  det  mangle  paa  tilbørlig  Respekt  for  den  Afdøde  (bl.  a. 
havde  han  ladet  Processionen  fotografere)  men  i  Virkeligheden  fordi 
han  ikke  stod  i  Gunst  hos  Prinsregenten  og  den  ny  Enkekejserinde, 
blev  kaldt  frem  igen  fra  sin  Tilbagetrukkenhed,  og  udnævnt  til  Gene- 
raldirektør for  Statsbanerne.  Tuan,  der  var  kendt  Kina  over  for  sin 
hensynsløse  Ærlighed,  sin  Ubestikkelighed,  sit  Mod  og  sin  store 
administrative  Dygtighed,  gik  straks  igang  med  at  forlange  Regnskab 
fra  en  Række  Jernbaneselskaber  i  Provinserne,  forinden  Staten  skred 
til  at  overtage  de  forskellige  Baneanlæg,  der  for  de  flestes  Vedkom- 
mende endnu  var  i  sin  Vorden  eller  kun  eksisterede  paa  Papiret.  En 
almindelig  Storm  imod  Regeringens  Plan  rejste  sig  over  hele  Landet 
og  antog  særlig  alvorlige  Former  i  Szechuan,  hvor  Vicekongen  Wang 
Jen-Wen,  der  selv  var  en  af  Grunderne  i  denne  Provins,  mistænktes 
for  at  sympatisere  med  Bevægelsens  Ledere,  hvorfor  han  blev  afløst 
af  en  energisk  og  modig  Tilhænger  af  Regeringen,  Chao  Erh-Feng. 
Samtidig  fik  den  ny  Generaldirektør,  Tuan-Fang,  Ordre  til  i  Spidsen 

for  en  Afdeling  af  Kinas  nyskabte  Tropper  at  gaa  til  Szechuan  og 
hjælpe  den  ny  Vicekonge  med  at  genoprette  Ordenen  i  Provinsen, 
hvor  der  i  Mellemtiden  var  udbrudt  aabent  Oprør,  og  hvor  Chao  Erh- 
Feng,  der  havde  ladet  endel  af  Urostifterne,  deriblandt  selve  Præsi- 
denten for  Provinsraadet,  gribe  og  halshugge,  —  den  sædvanlige  dra- 
stiske Fremgangsmaade  i  Kina,  naar  det  gjaldt  Opsætsighed  imod  Re- 
geringen, --  var  blevet  angrebet  af  Befolkningen  og  belejret  i  sin  Re- 


ral  Chan<?  Piao. 


sidentsstad  Cheng-To.  Angrebet  var  blevet  afslaaet,  og  Vicekongen 
indberettede  til  Peking,  at  han  havde  Bevægelsen  under  Kontrol  og 
mente  at  kunne  genoprette  Ordenen  med  de  Tropper,  som  stod  til  hans 
Raadighed  og  som  tilsyneladende  var  Regeringen  tro.  Ikkedestomindre 
allarmerede  disse  Begivenheder  Myndighederne  i  Peking  i  højeste 
Grad.  Forstærkninger  blev  i  al  Skyndsomhed  sendt  til  Szechuan  sam- 
tidig med  at  Prinsregenten,  der  allerede  paa  dette  Tidspunkt  syntes 
fuldstændig  at  have  tabt  Hovedet,  udstedte  det  ene  Dekret  efter  det  an- 
det, hvori  han  lovede,  at  de  ny  Foranstaltninger  skulde  blive  stillede  i 
Bero  indtil  videre,  medens  Befolkningen  formanedes  til  Ro  og  Orden 
samt  til  trygt  at  stole  paa  Kejserens  faderlige  Omsorg  for  deres  sande 
Ve  og  Vel. 

Bevægelsen  i  Szechuan  døde  gradvis  hen,  og  Peking-Regeringen 
begyndte  allerede  at  lykønske  sig  selv  til,  at  den  endnu  denne  Gang  var 

sluppen  med  Skrækken,  da  der  to  Maaneder  efter  uventet  og  pludselig 
atter  udbrod  Ildlos  i  den  gamle,  kinesiske  Pagode,  denne  Gang  af  en 
saa  alvorlig  Art,  at  alle  de  forhaandenværende  antikverede  Slukkered- 
skaber  viste  sig  værre  end  ubrugelige,  og  kun  tjente  til  yderligere  at 
forstærke  det  Baal,  der  snart  omspændte  hele  „det  himmelske  Rige",  og 
lagde  det  næsten  3  Aarhundreder  gamle  mantsjuriske  „Ta-Tsing"  Dy- 
nastis engang  saa  stolte  men  nu  ormædte  og  raadne  Bygning  i  Aske. 


REVOLUTIONEN 


I 

UDBRUDET 

Ved  Bredderne  af  den  mægtige  Jangtze-Flod,  henved  1000  Kilo- 
meter fra  Shanghai,  ligger  tæt  ved  hinanden  tre  store  kinesiske  Byer. 
Paa  den  hojre  Bred  Wuchang,  paa  den  venstre  Hankov  og  Hanyang 
adskilte  ved  Han-Floden,  der  her  falder  ud  i  Jangtzen.  Wuchang, 
der  er  Hovedstaden  i  Hupeh-Provinsen,  er  Vicekongens  og  Provins- 
regeringens Sæde;  Hankov,  hvor  der  findes  engelske,  russiske,  fran- 
ske, tydske  og  japanske  „Koncessioner",  og  bor  et  Par  tusinde  Udlæn- 
dinge, er  en  stor,  stærkt  opblomstrende  Handelsby,  Hovedindførsels- 
stedet  for  Mellemkinas  Thehandel,  medens  Hanyang,  der  er  noget 
mindre  end  de  to  andre  Byer,  huser  Regeringens  store  Arsenaler  og 
mægtige  Jern-  og  Staalværker.  Vicekongen  over  Provinsen  var  i  Ok- 
tober 1911  Mantsjuren  Jui-Cheng,  som  nogle  Aar  iforvejen  havde  af- 
løst Chang  Chih-Tung.  Han  telegraferer  d.  10.  til  Peking,  at  han  har 
opdaget  en  Sammensværgelse  imod  Regeringen  og  en  Bombefabrik  i 
den  russiske  Koncession  i  Hankov,  hvor  en  Eksplosion  havde  fundet 
Sted  Dagen  i  Forvejen.  Han  havde  ladet  Lederne  paagribe  og  henrette, 
og  han  mente,  at  den  øjeblikkelige  Fare  for  et  Oprørs-Udbrud  dermed 
var  overstaaet.  Samme  Aften  blev  imidlertid  otte  Soldater  afWuchangs 
Garnison,  hørende  til  den  saakaldte  „moderne  Hupeh  Armé",  som  be- 
stod af  en  halv  Snes  Tusind  paa  evropæisk  armerede  og  uniformerede 
Soldater,  uddannet  under  kinesiske  Officerer,  som  havde  faaet  deres 
militære  Opdragelse  i  Evropa  og  Japan,  overrasket  i  Begreb  med  at 
bortføre  en  Feltkanon  fra  Artilleriparken,  og  da  Vicekongen  straks  lod 
dem  skyde,  udbrød  der  almindeligt  Mytteri  mellem  Garnisonen.  Den 
Artilleribataljon,  hvortil  Forbryderne  hørte,  to  Infanteribataljoner  og 
en  Ingeniørbataljon,  førte  af  deres  egne  Officerer,  marcherede  imod 
Vicekongens  Jamen,  omringede  denne  og  tvang  Jui-Cheng  til  at  flygte 
ombord  i  en  engelsk  Kanonbaad,  der  laa  opankret  udenfor  den  britiske 
Koncession  i  Hankov.  Den  kejserlige  General,  Chang-Piao,  ogsaa  en 

Mantsjur,  forlod  Byen  med  de  af  Soldaterne,  som  var  forblevet  Rege- 
ringen tro,  og  Krigsministeren,  General  Jin-Chang,  fik  Ordre  til  spo- 
renstregs at  begive  sig  fra  Peking  til  Wuchang  med  to  Divisioner  af 
„den  nordlige  Armé"  bestaaende  af  Indfødte  fra  de  nordlige  Provinser, 
medens  samtidig  Admiralerne  San  Ching-Peng  og  Cheng  Jun-Ho  be- 
ordredes til  at  kooperere  med  de  Kejserlige  fra  Flodsiden  medTorpe- 
dobaade  og  Torpedojagere.  Oprørernes  Leder  paa  dette  Tidspunkt  synes 


Vicekonge  Jui-Cheng  med  Stab. 

at  have  været  en  ung  trediveaarig  Mand  ved  Navn  Liu-King,  nylig  hjem- 
vendt fra  Japan.  Han  hørte  til  det  revolutionære  „unge  Kina"  og  var 
en  Elev  af  Sun  Jat-Sun,  som  han  havde  truffet  i  Japan  6  Aar  iforvejen, 
og  hvem  han  havde  hjulpet  med  at  organisere  et  revolutionært  Selskab 
kaldet  „Tsing  Ming  Hwei"  mellem  de  Tusinder  af  unge  kinesiske  Stu- 
denter, som  paa  dette  Tidspunkt  fandtes  dér  i  Landet.  Dette  Selskab, 
hvis  Opgave  var  at  forberede  Revolutionen  i  Kina  ved  at  sende  sine 
Medlemmer  som  politiske  Missionærer  til  de  forskellige  Provinser,  for 
at  hverve  Tilhængere  saavel  mellem  Befolkningen  som  mellem  Mili- 
tæret, og  for  at  samle  Penge  ind  til  Krigskassen,  sendte  i  Juli  1910  Liu- 
King  til  Wuchang  i  denne  Egenskab.  Her  gjorde  han  Bekendtskab  med 
en  anden  Revolutionær,  Sun-Wu,  hvis  Hverv  var  at  gøre  Propaganda 
mellem  Soldaterne,  og  disse  to  var  det,  som  startede  Bombefabriken  i 
Hankov,  hvor  den  tilfældige  Eksplosion  i  Utide  gav  Tegnet  til  Revolutio- 

nens  Udbrud.  Det  var  Planen,  at  dette  først  skulde  have  fundet  Sted  i 
December  i  otte  Provinser  samtidig,  efter  at  Vicekongen  Jui-Cheng  var 
dræbt  ved  Hjælp  af  et  planlagt  Bombeattentat,  som  skulde  have  været 
udfort  af  en  Kvinde,  Liu-Kings  Hustru,  som  var  fanatisk  Revolutionær. 
Ved  Eksplosionen  blev  Sun-Wu  saaret,  men  det  lykkedes  saavel  ham 
som  Liu-King,  der  begge  befandt  sig  i  Huset,  at  undslippe ;  og  da  de  var 
paa  det  rene  med,  at  en  yderligere  Opsættelse  nu  nødvendigvis  maatte 


Wuchang. 


lede  til  Opdagelse  af  hele  Komplottet  og  Fejlslagning  af  alle  deres  Pla- 
ner, besluttede  de  sig  til,  sammen  med  de  andre  Sammensvorne,  at  tage 
Tyren  ved  Hornene  og  lade  det  bryde  løs  med  det  samme.  I  al  Hast 
blev  de  oprørske  Sappører  og  Artillerister,  der  var  indrullerede  i  de 
Sammensvornes  Rækker,  forsynet  med  hvide  Armbind,  som  et  Kende- 
mærke, hvorefter  de,  fuldt  bevæbnede,  om  Aftenen  begav  sig  til  Infan- 
teriets Lejr  og  bevægede  ogsaa  dem  til  at  slutte  sig  til  Oprøret  meo 
Undtagelse  af  nogle  faa  hundrede  Mand,  der  flygtede  ud  af  Byen.  Om 
Natten  blev  alle  Byens  Porte  lukkede,  og  den  følgende  Morgen  var 
Wuchang  i  de  Revolutionæres  Magt,  medens  hele  Byens  Befolkning 
som  én  Mand  sluttede  sig  til  dem.  En  midlertidig]  Regering  blev  dan- 
net med  Hupeh  Arméens  Næstkommanderende,  Kineseren  General  Li 
Juan-Hung,  i  Spidsen,  og  allerede  d.  13de  satte  Oprørerne  sig  uden 
Sværdslag  i  Besiddelse  af  Hanyang-Arsenalet  paa  den  venstre  Flod- 

bred,  hvor  de  fandt  en  Artilleripark  paa  143  tre  Tommers  Kanoner 
med  21  g  Million  Patroner,  foruden  henved  32  Millioner  Riffelpatroner, 
saa  at  de  paa  én  Gang  her  blev  forsynet  med  Vaaben  og  Ammunition 
i  rigelig  Mængde.  Den  kinesiske  Del  af  Hankov  faldt  to  Dage  senere 
i  deres  Hænder,  hvorefter  de  gik  igang  med  at  plyndre  og  brænde  Re- 
geringens offentlige  Bygninger  i  alle  tre  Byer. 

Peking-Regeringen,  som  nu  aabenbart  befinder  sig  in  extremis,  gri- 
ber til  et  sidste  fortvivlet  Middel,  for  om  muligt  at  redde  sig.  Den  kal- 


Fra  Fremmedkvarteret  i  Hankov  under  Kineserkampene. 

der  ved  et  kejserligt  Dekret  af  14de  Oktober  atter  Juan  Shih-Kai  frem 
af  hans  Uvirksomhed  og  udnævner  ham  til  Vicekonge  over  de  oprørske 
to  Hukuang  (Hupeh  og  Hunan)  Provinser.  Da  han  tøver  med  at  følge  Kal- 
delsen, og  undskylder  sig  med  „sit  daarlige  Ben",  udnævnes  han  ved  et 
nyt  Dekret  af  27de  Oktober  til  kejserlig  Kommissarius  og  Generallissi- 
mus  over  samtlige  Stridskræfter  tillands  og  tilvands,  med  uindskrænket 
Fuldmagt  til  at  handle  paa  eget  An-  og  Tilsvar.  Og  da  han  endnu  und- 
skylder sig  med,  at  han  mangler  Penge,  skænker  Enkekejserinde  Liung 
Ju  en  Million  Taels  af  sin  private  Formue  til  Krigskassen.  Saa  endelig 
samtykker  Juan  Shih-Kai  i  at  træde  frem  paa  Skuepladsen  og  overtager 
Overkommandoen  over  de  kejserlige  Stridskræfter,  medens  Krigsmi- 
nisteren, General  Jin-Chang,  kaldes  tilbage  til  Peking. 

Imidlertid  har  General  Chang-Piao  efter  Flugten  fra  Wuchang  faaet 
samlet  nogle  Hundrede  loyale  Tropper  om  sig,  med  hvilke  han  be- 

stræber  sig  for  at  holde  Stand  imod  Oprørerne  udenfor  Hankov  indtil 
Undsætningen  nordfra  ankommer.  Men  forst  d.  27de  finder  det  første 
egentlige  Slag  Sted  ved  „Ti  Kilometer  Stationen"  paa  Jernbanelinjen 
Hankov-Peking.  Tiltrods  for  en  Tapperhed  og  Udholdenhed,  som  In- 
gen vilde  have  tiltroet  Oprørerne,  gør  Nordarméens  bedre  Udrustning 
og  Disciplin  sig  gældende,  saa  at  den  tiltrods  for  sin  nummeriske  Un- 
derlegenhed tvinger  Oprørerne  til  et  Tilbagetog,   efter  en  voldsom 


Hankovs  Fremmedkvarter. 

Artilleri-  og  Riffelkamp;  et  Tilbagetog,  som  kunde  være  blevet  til 
en  Flugt,  hvis  ikke  Admiral  Sah  havde  forholdt  sig  som  passiv  Til- 
skuer med  sine  Skibe  paa  Floden  indtil  sent  paa  Eftermiddagen,  da 
Oprørerne  havde  faaet  Tid  til  at  organisere  en  nogenlunde  velordnet 
Retræte.  Admiralen  lod  saa  først  sine  Kanoner  spille  paa  deres  allerede 
forladte  Positioner  med  ødelæggende  Virkning.  Gennem  hele  4  Dage 
kæmpedes  der  med  stigende  Forbittrelse  og  stor  Tapperhed  samt  uhyre 
Mandefald  paa  begge  Sider,  indtil  de  Kejserlige  d.  1ste  November  havde 
drevet  Oprørerne  ind  til  Hankov  og  Hanyang,  som  det  øjensynlig  var 
deres  Hensigt  at  tilbageerobre,  forinden  de  gav  sig  ilag  med  Oprørets 
Centrum  og  de  Revolutionæres  Hovedstilling,  det  strategisk  og  politisk 
vigtigste  Punkt  af  alle:  Wuchang,  Ledelsens  Sæde  og  General  Lijuan- 
Hungs  Hovedkvarter. 

De  fremmede  „Koncessioner"  i  Hankov,  som  ligger  i  Række  langs- 

medjangtzens  venstre  Bred,  var  besat  af  Detachementer  fra  de  briti- 
ske, amerikanske,  tydske  og  japanske  Krigsskibe,  der  laa  opankrede 
paa  Floden;  Kanoner  var  landet  og  Forskansninger  opkastet  paa  de 
nærmest  den  kinesiske  By  liggende  mest  udsatte  Punkter.  Fra  Hus- 
toppene,  hvor  Evropæerne  gennem  de  fire  rædselsfulde  Dage  havde 
nydt  det  spændende,  usædvanlige  Skuespil  af  en  rasende  Kamp  mel- 
lem de  to  fjendtlige  Hærafdelinger,  saa  man  om  Morgenen  d.  1ste  No- 
vember med  Forfærdelse,  at  de  Kejserlige  havde  begyndt  paa  et  Bom- 


Fra  Fremmedkvarteret  i  Hankov  under  Kineserkampene. 

bardement  af  den  aabne,  forsvarsløse,  udstrakte  kinesiske  By,  med 
deres  langtrækkende,  moderne  Skyts.  Nogle  faa  Timer  efter  var  Han- 
kov et  uhyre  Ildhav  og  dens  halve  Million  ulykkelige  Indvaanere  pris- 
givet alle  et  Bombardements  navnløse  Rædsler.  Tre  Dage  varede  disse. 
Hvor  mangeTusinde  hjælpeløse  og  uskyldige  Mænd,  Kvinder  og  Børn, 
der  i  dette  Tidsrum  omkom  i  Flammerne,  eller  blev  nedskudt  af  Ka- 
nonerne, vil  aldrig  blive  oplyst,  men  da  de  Kejserlige  d.  3die  var  Herrer 
i  Byen,  stod  ikke  enTrediedel  af  denne  tilbage  og  500,000  Mennesker, 
eller  saa  mange,  som  var  reddet  af  dem,  berøvet  alt  hvad  de  ejede  og 
havde,  var  spredt  over  det  omliggende  Land  og  overladt  til  Hunger  og 
anden  Elendighed. 

Efter  Hankovs  Bombardement  og  Brand,  fulgte  to  Ugers  uafbrudt 
Kamp  mellem  de  Revolutionære  og  de  Kejserlige,  der  nu  forberedte  sig 
til  at  naa  deres  næste  Maal:  Generobringen  af  Hanyang,  som  blev  holdt 
og  forsvaret  af  oprørske  Tropper  fra  Hunan,  Naboprovinsen,  og  som 
blev  anset  for  Nøglen  til  Wuchang.  Hanyang  i  de  Kejserliges  Besid- 
delse, mente  man,  vilde  være  ensbetydende  med  Wuchangs  Fald  og 

Revolutionens  fuldstændige  Tilintetgørelse.  Juan  Shih-Kai  havde  udlo- 
vet en  Belønning  til  de  kejserlige  Tropper  af  3  Millioner  Taels  for  By- 
ens Erobring,  der  imidlertid  efter  al  Rimelighed  vilde  have  trukket 
endnu  længe  ud,  da  de  Revolutionære  var  fuldkommen  paa  det  rene 
med,  at  dette  betod  deres  Udryddelse  fra  Jordens  Overflade,  og  derfor 
var  bestemt  paa  at  slaas  til  sidste  Mand  og  sidste  Blodsdraabe,  hvis 


Hankovs  Brand. 


ikke  i  dette  kritiske  Øjeblik  den  fatale  Skinsyge  og  Uvilje  mellem  de 
Indfødte  fra  forskellige  Provinser  havde  gjort  sig  gældende.  Hunan- 
Tropperne,  som  paastod,  at  de  ikke  led  samme  Ret  og  Skel  som  Hu- 
peh-Mændene,  forlod  uden  Ordre  fra  Hovedkvarteret  deres  Stillinger, 
og  Hanyang  faldt  derved  uden  Forsvar  i  Hænderne  paa  de  Kejserlige, 
som  nu  var  istand  til  at  bringe  deres  svære  Kanoner  i  Stilling  paa  Han- 
yang-Højderne, hvorfra  Wuchang  fuldkommen  beherskedes. 

Det  saa  ud,  som  om  Spillet  var  ude  og  alt  tabt  for  de  Revolutio- 
nære, og  at  disse  nu  ikke  havde  andet  tilbage  end  at  sælge  deres  Liv 
saa  dyrt  som  muligt.  Men  endnu  engang,  som  saa  ofte  før  i  Kina,  hændte 
det  uforudsete.  De  Kejserlige  blev  staaende  i  deres  erobrede  Stilling 
og  syntes  at  være  faldet  i  Dvale  med  det  samme.  Det  forventede  Bom- 
bardement af  Wuchang  lod  vente  paa  sig  —  Ingen  vidste  hvorfor  — . 
Det  var  som  en  usynlig  Haand  holdt  Hæren  tilbage  i  det  afgørende 

Kina  under  Forvandlingens  Tegn  '« 

Øjeblik,  for  at  give  de  Revolutionære  Tid  til  at  trække  Vejret,  og  til  at 
finde  paa  en  sidste  Chance  til  at  redde  Stumperne.  General  Li  Juan- 
Hung  selv  sendte  en  af  sine  betroede  Mænd  til  de  fremmede  Konsuler 
i  Hankov,  for  at  bevæge  dem  til  at  skride  ind  hos  Juan  Shih-Kai,  hvad 
de  imidlertid,  som  en  Selvfølge,  var  ude  af  Stand  til.  Mærkelig  nok 
havde  den  britiske  Generalkonsul  nogle  Timer  før  Hanyangs  Fald 
modtaget  en  telegrafisk  Depeche  fra  Juan  Shih-Kai,  hvori  denne  paa  sin 


Wuchang  Arsenalet. 

Side  havde  anmodet  ham  om  at  lade  forespørge  hos  Li  Juan-Hung, 
om  hvilke  Betingelser  han  vilde  foreslaa  for  en  Fredsslutning.  Gene- 
ralkonsulen havde  maattet  svare,  at  hans  Regerings  Instrukser  gik  ud 
paa,  at  han  ikke  under  nogen  Omstændighed  maatte  blande  sig  i  Sa- 
gerne. Det  kunde  synes,  som  om  Peking  endnu  paa  dette  Tidspunkt 
tvivlede  om  at  kunne  tage  Hanyang,  og  at  Huanesernes  Forræderi 
kom  ogsaa  dem  som  en  pludselig  Overraskelse.  Forresten  gik  det  For- 
ræderne ilde.  Da  de,  efter  at  have  skudt  deres  Officerer,  forlod  Han- 
yang-Befæstningerne og  søgte  tilbage  til  Wuchang  paa  den  anden  Side 
Flaaden  i  Baade,  som  de  havde  bemægtiget  sig,  kom  de  undervejs  imel- 
lem en  dobbelt  Ild,  fra  de  Kejserliges  Kanoner  paa  venstre  og  de  Re- 
volutionæres Mitrailleuser  paa  højre  Flodbred,  der  mejede  dem  ned, 
saa  at  kun  enkelte  af  dem  slap  derfra  med  Livet. 

Men  tiltrods  for  den  fortvivlede  Stilling,  hvori  de  Revolutionære  ef- 
ter Hanyangs  Tilbageerobring  af  de  Kejserlige  var  blevet  placeret,  var 


a  m.   y,v . ' ? *  r . « 

dog  alt  Haab  endnu  ikke  ude.  I  de  mellemliggende  Uger,  hvori  der 
havde  været  kæmpet  rundt  om  de  tre  Jangtze-Byer,  havde  Oprøret 
bredt  sig  over  hele  Kina  med  en  Fart,  som  Ingen  vilde  have  troet  mu- 
lig blot  nogle  Maaneder  tidligere.  Flaaden  havde  hejst  Revolutionens 
hvide  Flag;  alle  Byerne  langs  Jangtzen  havde  sluttet  sig  til  Oprørerne 
lige  ned  til  Shanghai.  Kun  i  Nanking,  Hovedstaden  i  Kiangsu-Provin- 
sen,  forsøgte  Mantsjur-Generalen  Chang-Hsun  at  sætte  sig  til  Mod- 
værge i  Spidsen  for  Tartar-Garnisonen.  Byen  blev  indesluttet  og  bom- 
barderet af  en  revolutionær  Hærafdeling,  sendt  fra  Wuchang,  og  d. 
2den  December  efter  en  haard  Kamp  taget  af  Oprørerne,  som  afbrændte 
og  plyndrede  Tartargarnisonens  Kvarter  og  lod  alle  dennes  Indvaanere, 
Mænd,  Kvinder  og  Børn  springe  over  Klingen  —  forresten  den  eneste 
Massakkre  af  den  Art  under  hele  Oprøret.  General  Chang-Hsun  und- 
kom med  nogle  tusinde  af  sine  mantsjuriske  Soldater. 

Nankings  Erobring  af  de  Revolutionære  blev  deres  sidste  Chance 
og  de  forstod  at  benytte  den.  Direkte  telegrafiske  Underhandlinger  mel- 
lem General  Lijuan-Hung  ogjuan  Shih-Kai  fulgte  umiddelbart  efter, 
og  d.  8de  December  afsluttedes  en  Vaabenstilstand  paa  en  Uge,  som 
blev  anvendt  til  en  personlig  Sammenkomst  i  Wuchang  mellem  de  Re- 
volutionæres Fører  og  Tang  Shao-Ji  som  Repræsentant  forjuan  Shih- 
Kai.  Her  blev  en  Forlængelse  af  Vaabenstilstanden  aftalt,  og  det  bestem- 
tes, at  en  „Freds-Konference"  skulde  afholdes  i  Shanghai  d.  18de  De- 
cember. Ved  denne  enestaaende  Sammenkomst,  hvor  Tang  Shao-Ji 
atter  repræsenterede  Juan  Shih-Kai  bistaaet  af  fire  mantsjuriske  Kom- 
missærer, mødte  Wu  Ting-Fang  paa  den  revolutionære  Regerings  Vegne 
sammen  med  fire  af  dennes  andre  Medlemmer,  der  dog  ligesaa  lidt  som 
Mantsjurerne  direkte  deltog  i  Forhandlingerne,  der  førtes  udelukkende 
mellem  Tang  Shao-Ji  og  Wu  Ting-Fang.  Ved  Konferencens  første  Møde 
blev  en  yderligere  Forlængelse  af  Vaabenstilstanden  aftalt  indtil  d.  31te 
December,  og  begge  de  Delegerede  telegraferede  herom  henholdsvis 
til  Peking,  Wuchang  og  Nanking,  til  hvilket  sidste  Sted  den  revolu- 
tionære Regering  havde  skiftet  sit  Hovedkvarter,  og  hvorhen  Dr.  Sun 
Jat-Sun  begav  sig  ved  sin  Ankomst  til  Kina  for  at  overtage  Ledelsen 
som  foreløbig  Præsident.  Det  første  Spørgsmaal,  der  sattes  under  Dis- 
kussion mellem  Tang  Shao-Ji  og  Wu  Ting-Fang  var  „Konstitutionelt 
Monarki  eller  Republik",  hvilken  sidste  Regeringsform  Wu  Ting-Fang 
erklærede  for  et  sine  qua  non  fra  de  Revolutionæres  Side  under  Hen- 
visning til  det  mantsjuriske  Regimentes  Umulighed  og  Folkets  enstem- 
mige Forlangende.  Mantsjurerne  maatte  gaa,  og  da  der  ikke  i  Kina 
fandtes  nogen  Descendent  af  et  af  de  tidligere  regerende  Fyrstehuse  at 

foreslaa  i  Stedet,  var  det  naturligst  og  uundgaaeligt  at  sætte  en  Præsi- 
dent i  Spidsen  for  den  ny  republikanske  Regering,  som  han  (Wu  Ting- 
Fang)  holdt  paa  som  den  eneste  mulige.  Til  Alles  Forbavselse  erklæ- 
rede Tang  Shao-Ji  sig  i  Principet  enig  heri,  men  han  maatte  forst  ind- 
hente sin  Principals,  Juan  Shih-Kais,  Instruktioner,  forinden  han  kunde 
gaa  videre  med  Forhandlingerne,  der  endte  her,  og  ikke  senere  gen- 
optoges, da  Tang  Shao-Ji  fik  telegrafisk  Ordre  om  sporenstregs  at  vende 
tilbage  til  Peking,  hvor  i  Mellemtiden  Begivenhederne  havde  udviklet 
sig  paa  en  Maade  som  gjorde  fortsatte  Underhandlinger  i  Shanghai 
overflødige. 


II 

DYNASTIETS  FALD 


Den  22de  Oktober  var  Nationalforsamlingen  for  anden  Gang  traadt 
sammen  i  Peking  og  aabnet  med  en  kort  intetsigende  Tale  af  Prins 
Li  i  Prinsregentens  Navn.  Et  af  Forsamlingens  første  Skridt  var  at  for- 
lange Trafikministeren  Sheng  Kung-Pao  afskediget  med  24  Timers 
Varsel.  Sheng  havde  gjort  sig  tilgavns  forhadt  af  de  Provins-Honora- 
tiores,  som  havde  Majoriteten,  og  som  i  ham  saa  Ophavsmanden  til 
Regeringens  fejlslagne  Jernbanepolitik.  Han  var  nu  udset  til  i  første 
Række  at  bære  Skylden  for  de  begaaede  taktiske  Fejlgreb,  der  havde 
ledet  til  Szechuen-Urolighederne,  og  som  rimeligvis  havde  fremskyn- 
det det  revolutionære  Udbrud  i  Wuchang.  Allerede  Dagen  efter  skete 
Forsamlingens  Fordring  Fyldest.  Prinsregenten  bøjede  sig  endnu  en 
Gang  og  lod  Sheng  falde.  Der  udstedtes  et  kejserligt  Dekret,  hvori  han 
infamt  kasseredes  og  afskedigedes  af  Statstjenesten  for  bestandig.  „Han 
havde  fuldstændig  misforstaaet  Tronens  Hensigter  med  Centralisatio- 
nen af  Jernbanerne",  hed  det  i  Dekretet  og  „misbrugt  sin  Stilling  til  at 
fremme  sine  egne  personlige  Interesser".  Kun  med  Nød  og  Næppe 
reddede  han  Livet  og  undgik  at  blive  lynchet  ved  at  stille  sig  under  de 
fremmede  Legationers  Beskyttelse  og  flygte  til  Japan. 

En  større  Falliterklæring  vilde  ingen  Regering  have  kunnet  udstede. 
Følgerne  udebliver  da  heller  ikke  længe.  Kun  to  Dage  efter  Shengs 
Fald  gør  de  Tropper,  som  staar  i  Begreb  med  at  afgaa  til  Fronten  imod 
Oprørerne,  Mytteri  og  stiller  som  Betingelser  for  at  adlyde  deres  Or- 
drer, følgende  Forlangender: 

1)  Udstedelsen  af  en  Konstitution  efter  Nationalforsamlingens  Be- 
stemmelse. 

2)  Udelukkelse  af  de  mantsjuriske  Prinser  fra  Ministerraadet,  og 

3)  Almindelig  Amnesti  for  politiske  Forbrydere. 

Regeringen  har  intet  Valg.  Den  erklærer  sig  straks  villig  til  at  ind- 
gaa  paa  de  oprørske  Soldaters  Forlangende.  Der  udstedes  et  Dekret 

i  Barnekejserens  Navn,  undertegnet  saavel  af  Prinsregenten  som  af 
Enkekejserinden,  hvori  der  gores  de  opstillede  Fordringer  Fyldest,  og 
Nationalforsamlingen  gaar  straks  igang  med  at  formulere  de  Bestem- 
melser, som  skal  danne  Basis  for  den  ny  Konstitution: 

1)  „Ta  Tsing"  Dynastiet  skal  regere  for  bestandig. 

2)  Kejserens  Person  skal  være  hellig  og  ukrænkelig. 

3)  Kejserens  Magt  skal  begrænses  ved  en  Konstitution. 

4)  Tronfølgen  skal  ordnes  ved  Konstitutionen. 

5)  Konstitutionen  skal  redigeres  og  avtoriseres  af  Nationalforsam- 
lingen, Tze  Cheng-Yuan,  og  udstedes  af  Kejseren. 

6)  Retten  til  at  forandre  Konstitutionen  hviler  hos  Parlamentet. 

7)  Medlemmerne  af  Over-  og  Underhuset  skal  vælges  af  Folket. 

8)  Parlamentet  skal  vælge  og  Kejseren  udnævne  Premierministe- 
ren, som  vil  anbefale  de  andre  Medlemmer  af  Kabinettet.  De 
kejserlige  Prinser  kan  ikke  vælges  til  Ministre  eller  til  Provins- 
Overhoveder. 

9)  Hvis  Premierministeren  anklages  af  Parlamentet,  kan  han  op- 
løse dette,  men  kun  en  Gang.  Opløser  han  ikke,  maa  han  gaa  af. 

10)  Kejseren  er  Øverstbefalende  over  Hær  og  Flaade,  men  i  min- 
dre presserende  Tilfælde  maa  han  indhente  Parlamentets  Bemyn- 
digelse til  at  befale  over  den  væbnede  Magt. 

1 1)  Kejserlige  Dekreter  har  kun  Lovsmagt  i  Tilfælde  af  tvingende 
Nødvendighed,  i  hvilke  Tilfælde  provisoriske  Love  kan  udste- 
des, men  kun  i  Forbindelse  med  allerede  bestaaende  Love,  sank- 
tionerede af  Parlamentet. 

12)  Fremmede  Traktater  kan  kun  afsluttes  med  Parlamentets  Sam- 
tykke, men  en  Krigserklæring  eller  en  Fredsslutning  kan  udste- 
des af  Kejseren,  naar  Parlamentet  ikke  er  samlet.  Dog  maa  det- 
tes Bemyndigelse  snarest  efter  indhentes. 

13)  Landets  Administration  skal  ordnes  ved  Parlament- Beslut- 
ninger. 

14)  I  Tilfælde  af  at  Budgettet  ikke  approberes  af  Parlamentet,  kan 
Regeringen  ikke  handle  efter  det  foregaaende  Aars  Budget.  Ej 
heller  maa  nogen  Udgiftspost,  som  ikke  er  optaget  i  Budgettet, 
tilføjes  dette.  Endvidere  er  det  ikke  tilladt  Regeringen  at  fore- 
tage ekstraordinære  Finantsoperationer  udenfor  Budgettet. 

15)  Parlamentet  skal  bestemme  Civillistens  Størrelse,  saavelsom  en- 
hver Tilføjelse  til  eller  Nedsættelse  af  samme. 

16)  Den  kejserlige  Familjes  Huslove  maa  ikke  stride  imod  Konsti- 
tutionen. 

17)  De  to  Huse,  Overhuset  og  Underhuset,  skal  danne  en  admini- 
strativ Statsret. 

18)  Kejseren  skal  bekendtgøre  Parlamentets  Beslutninger. 

19)  Nationalforsamlingen  skal  straks  handle  efter  §§  8,  9,  10,  12,  13, 
14,  15  og  18,  indtil  Parlamentets  Aabning. 

Den  8de  November  vælgesjuan  Shih-Kai  til  Premierminister  af 
Nationalforsamlingen  med  78  af  87  Stemmer,  og  Valget  bekræftes  ved 
et  kejserligt  Dekret.  Den  13de  November  ankommer  den  ny  Premier- 
minister til  Peking  og  tiltræder  straks  sit  Embede.  Fra  første  Øjeblik 
gaar  alle  hans  Bestræbelser  ud  paa  at  undgaa  al  unødvendig  Blods- 
udgydelse og  at  komme  til  en  Forstaaelse  med  de  Revolutionære 
paa  Basis  af  det  mantsjuriske  Dynastis  fortsatte  Bestaaen  med  Barne- 
kejseren i  Spidsen  for  et  konstitutionelt  Monarki  —  den  Regeringsform, 
som  han  erklærer  for  at  være  den  eneste  mulige  i  Kina.  Samtidig 
vedbliver  han  dog  med  at  sende  Forstærkninger  af  Tropper  til  de  op- 
rørske Jangtze-Provinser,  medens  Tang  Shao-Ji  gaar  som  hans  Be- 
fuldmægtigede til  Wuchang  og  Shanghai,  for  at  forhandle  med  de  Revolu- 
tionæres Ledere.  Besynderlig  nok  synes  Tang  i  Princippet  at  indgaa  paa 
deres  Fordringer  om  en  republikansk  Regeringsform,  hvorefter  han 
kaldes  tilbage  til  Peking  og  Forhandlingerne  gaar  istaa,  medens  dog 
den  afsluttede  Vaabenhvile  opretholdes  og  forlænges. 

I  Mellemtiden  aflægger  Prins-Regenten  d.  26de  November  i  Kej- 
serens Navn  højtidelig  Ed  i  „Forfædrenes  Tempel"  paa  „de  19  Artik- 
ler" i  Overværelse  af  alle  de  højeste  mantsjuriske  og  kinesiske  Manda- 
riner og  Prinser,  og  den  følgende  6te  December  demissionerer  Prins 
Chun  med  en  aarlig  Pension  af  henved  7000  Pund  Sterling.  I  det  kej- 
serlige Dekret,  som  udstedes  i  denne  Anledning,  hedder  det,  at  alt  poli- 
tisk Ansvar  herefter  hviler  paa  Premierministeren  og  Kabinettet. 

Ved  dette  Tidspunkt  udsender  juan  Shih-Kai  en  officiel  Fremstilling 
af  Forholdene,  der  giver  en  god  Idé  om  den  politiske  Situation  i  Pe- 
king og  om  Forfatterens  Opfattelse  af  samme.  Det  hedder  heri: 

„Kina  er  gennem  Aarhundreder  paa  en  Maade  blevet  løseligt 
regeret.  Vi  har  havt  hvad  man  kunde  kalde  et  Slags  patriarkalsk  Monarki, 
hvorunder  Regeringens  Løshed  har  ledet  til  en  for  ringe  Udvikling  af 
Folkets  Agtelse  for  Avtoriteten,  og  af  Forstaaelsen  af  et  Folks  Ansvar 
ligeoverfor  en  Regering.  Den  nuværende  Agitation  for  en  Republik  har 
indgivet  Folkets  Masse  den  Tro,  at  der  ved  en  folkelig  Regering  for- 
staas  slet  ingen  Regering  og  ingen  Skatter.  Jeg  ser  ikke  i  de  tilstedevæ- 
rende Tilstande  nogen  Udsigt  til  Stabilitet,  ialtfald  ikke  i  mange  kom- 

mende  Aar.  Imellem  Kejserdømmets  Fremskridtsmænd  har  der  dan- 
net sig  to  Skoler,  den  ene  i  Favor  af  en  Republik,  den  anden  af  et  kon- 
stitutionelt Monarki.  Jeg  tvivler  om,  at  Kinas  Folk  for  Tiden  er  modent 
til  en  Republik,  og  om,  at  en  Republik  passer  for  det  kinesiske  Folk  un- 
der de  nuværende  Forhold.  Situationen  i  Kina  kompliceres  af  en  Ræk- 
ke forskellige  Faktorer,  som  maaske  ikke  forstaas  i  Udlandet. 

For  det  forste  findes  der  mellem  Masserne  en  stærk  lokal  og  pro- 
vinsiel Samfølelse.  Medens  denne  utvivlsomt  er  død  ud  hos  de,  som  er 
moderne  opdraget,  saa  er  disse  dog  kun  en  forholdsvis  lille  Del  af  Lan- 
dets uhyre  Folkemængde.  Ved  Overvejelse  om  hvilken  Slags  Regering, 
der  bedst  vil  skaffe  Landet  Ligevægt,  er  det  nødvendigt  at  tage  større 
Hensyn  til  den  store  Majoritet  end  til  den  ringe  Minoritet. 

Det  er  aabenbart,  at  Interesserne  i  de  forskellige  Dele  af  Landet  er 
meget  forskellige.  Vi  finder  Republikens  Forfægtere  indbyrdes  uenige. 
Hæren,  de  lokale  Honoratiores  og  de  kommercielle  Partier  har  alle 
forskellige  Meninger.  —  Smaa  Grupper  dannes  og  kæmper  indbyrdes 
om  Magten.  Dersom  dette  faar  Lov  til  at  udvikle  sig  efter  en  større 
Skala,  vil  der  opstaa  Uenighed,  og  dette  vil  uundgaaeligt  føre  til  frem- 
med Indblanding  og  Landets  Deling.  Endskønt  Mantsjurerne  ikke  har 
vundet  Folkets  Hjerte,  saa  vil  dog  den  virkelige  Regeringsmagt  komme 
til  at  hvile  i  Folkets  Hænder,  hvis  de  19  Artikler  antages. 

Et  indskrænket  Monarki  vilde  medføre  normale  Forhold  og  Lige- 
vægt meget  hurtigere  end  det  kunde  opnaas  gennem  et  hvilketsomhelst 
Forsøg  paa  en  Regeringsform,  som  ikke  passer  med  Folkeaanden  eller 
med  de  Betingelser,  som  forefindes  i  Kina. 

Min  Kærlighed  til  Kinaogdet  kinesiske  Folk  er  visseliglige  saa  storsom 
nogen  af  deres,  der  anbefaler  det  radikale  Skridt  at  danne  en  Repu- 
blik. Min  Troskab  imod  Reformernes  Sag  er  blevet  godtgjort.  Jeg  har 
paataget  mig  hvad  i  Virkeligheden  er  et  Kæmpearbejde,  ikke  af  Magt- 
begær eller  Tørst  efter  Berømmelse,  men  alene  i  det  Haab  at  være  istand 
til  at  skabe  Orden  af  Kaos  og  at  være  Kina  til  Nytte." 

Juan  Shih-Kai  fortsætter  med  at  slaa  fast,  at  han  ikke  betragter  den 
saakaldte  „Uafhængigheds-Bevægelse"  (flere  af  Provinserne  havde 
paa  dette  Tidspunkt  erklæret  sig  for  uafhængige  ikke  alene  af  det  mant- 
sjuriske  Dynasti  men  ogsaa  af  den  revolutionære  Regering)  som  værende 
andet  end  et  Værk  af  „enkelte  Mænd  paa  hvert  Sted",  medens  Magten 
i  Virkeligheden  er  i  Hænderne  paa  konservative  Borgere,  som  paa  en 
nevtral  Basis  afventer  Begivenhedernes  Udvikling,  med  den  Hoved- 
opgave for  Øje  at  hindre  Anarki  og  Blodsudgydelse,  saa  at  det  kun  er 
de  faa  ultra-radikale  Elementer,  der  raaber  op  om  en  Republik. 

Han  raader  til  at  diskutere  Spørgsmaalet  roligt  og  ædrueligt  og  for- 
sikkrer,  at  hans  eneste  Grund  til  at  raade  til  Bibeholdelsen  af  den  nu- 
værende Kejser  er,  at  han  tror  paa,  at  en  konstitutionel  Regeringsform 
er  den  eneste  mulige,  og  han  paapeger,  at  der  ikke  findes  andet  Mo- 
narkæmne  i  Kina.  Naturligvis  maa  den  Forskel,  som  der  hidtil  har  væ- 
ret gjort  mellem  Kinesere  og  Mantsjurer  til  de  sidstes  Fordel,  forsvinde, 
og  hele  Folket  maa  stilles  paa  lige  Fod,  uanset  hvilken  Race  de  til- 
hører. 

Han  ender  dette  mærkelige  Dokument,  der  altsaa  indeholder  hans 
politiske  Trosbekendelse,  med  følgende  Udtalelse: 

„Det  store  Spørgsmaal,  som  overskygger  ethvert  andet,  er  Kinas 
Bevarelse.  For  at  naa  dette  Maal  bør  enhver  Patriot  være  rede  til  at 
offre  al  anden  politisk  Betragtning,  og  selvfølgelig  enhver  politisk  In- 
teresse. Min  eneste  Bestræbelse  i  denne  Krise  gaar  ud  paa  at  redde 
Kina  fra  Opløsning  og  de  mange  Ulykker,  som  dette  vilde  medføre. 
Dersom  vi  skal  redde  Kina,  maa  der  dannes  en  varig  og  fast  Regering, 
og  det  straks:  Hver  Dags  Udsættelse  er  farlig.  Jeg  haaber,  at  den  for- 
nuftige fremskridtsvenlige  Del  af  Folket  vil  indse  dette  og  vil  samar- 
bejde med  mig  henimod  dette  Maal,  det  vigtigste  af  alle. 

Den  Gerning,  jeg  har  paataget  mig,  er  ligesaa  utaknemmelig  som 
den  er  stor.  Jeg  er  Genstand  for  Mistanke,  Kritik  og  Angreb  fra  alle 
Sider.  Det  er  hvad  jeg  maatte  vente.  Jeg  maa  finde  mig  deri. 

Men  jeg  vil  ikke  lade  dette  hindre  mig  i  at  udføre,  hvad  jeg  anser 
for  min  højeste  Pligt,  som  bestaar  i  at  arbejde  henimod  det  Maal  at 
skærme  Kina  imod  den  overhængende  Fare  for  Splittelse  og  Opløs- 
ning." 

Juan  Shih-Kai,  der  nu  har  hævnet  sig  grundigt  paa  sin  gamle  Fjende, 
Prins  Chun,  ved  at  vende  Bladet  om  og  sætte  den  paa  Porten  som  i 
sin  Tid  gjorde  det  samme  ved  ham,  staar  fra  dette  Øjeblik  som  den  al- 
mægtige Mellemmand  mellem  Dynastiet  i  Peking  og  Republikanerne 
i  Nanking,  der  har  dannet  en  foreløbig  Regering  bestaaende  af  et  mili- 
tært Repræsentantskab  af  1 7  Medlemmer,  repræsenterende  de  oprørske 
Provinser,  og  med  Sun  Jat-Sun  som  Topfigur.  Ingen  af  dem  tror  rigtig 
paa  Juan,  men  ingen  af  dem  kan  undvære  ham,  og  Kinas  Fremtids- 
skæbne  synes  at  hvile  i  hans  erfarne  Hænder.  Han  mistænkes  fra  begge 
Sider  for  at  spille  sine  Kort  falsk  og  at  handle  i  egen  Interesse,  men 
behandles  ikkedestomindre  som  den  uegennyttige  Tillidsmand.  Repu- 
blikanerne stræber  ham  samtidig  efter  Livet,  og  han  undgaar  med  Nød 
og  Næppe  at  blive  Offer  for  et  Bombeattentat,  der  forøves  mod  ham  en 
Dag,  da  han  vender  tilbage  til  sin  Bolig  i  Peking  fra  en  af  de  mange 

Forhandlinger  i  „Paladset".  Men  han  bevarer  sin  uforstyrrelige  Ro  og 
Koldblodighed,  og  det  lykkes  ham  virkelig  at  skabe  nogenlunde  Fred 
og  Ro,  medens  Retten  sidder,  og  Forhandlingerne  i  Nanking  finder 
Sted.  Saa  gor  selve  hans  Mandanter,  Dynastiet,  et  Forsøg  paa  at  under- 
grave hans  Stilling  ved  at  mistænkeliggøre  ham  i  Republikanernes  Øjne. 
Enkekejserinden  udnævner  ham  til  Markis,  eller  rettere  benaader  ham 
med  2den  Klasses  arvelig  Rang,  der  i  Kina  nogenlunde  svarer  til  den 


Efter  Bombeattentatet  paa  Juan  Shih-Kai. 


nævnte  Titel.  Denne  Æresbevisning  er  kun  tildelt  indfødte  Kinesere  i 
tre  tidligere  Tilfælde  —  Tseng  Kuo-Fan  efter  Undertrykkelsen  af  Tai- 
ping  Oprøret;  Tso  Tsung-Tang  som  Belønning  for  hans  Sejre  over  de 
muhamedanske  Oprørere  i  kinesisk  Turkestan  og  Li  Hung-Chang  efter 
hans  Død.  D.  26de  Januar  indeholder  den  officielle  „Peking  Gazette" 
følgende  Dekret:  „Vor  Førsteminister  Juan  Shih-Kai  er  en  loyal  og 
patriotisk  Statsmand,  som  har  tjent  Os  med  den  største  Trofasthed. 
Siden  han  tiltraadte  sit  Embede  har  han  ledet  Statens  Politikog  indlagt 
sig  store  Fortjenester.  Vi  benaader  ham  derfor  med  Adelsskab  af  2den 
Klasse  som  Tegn  paa  Vor  store  Bevaagenhed.  Det  er  ham  ikke  tilladt 
at  undslaa  sig." 

Men  allerede  Dagen  efter,  da  Prins  Chun  kommer  til  Juan  Shih-Kai 
med  Dekretet,  overrækker  denne  Prinsen  en  lang  Forestilling  til  Tronen, 
hvori  han  ikke  alene  afslaar  at  modtageden  ham  tiltænkte  „ufortjente" 
Æresbevisning,  men  hvori  han  med  Ord,  som  ikke  kan  misforstaas, 

erklærer  Dynastiets  Sag  for  tabt  og  mellem  Linjerne  raader  til  et  Til- 
bagetog med  hvad  der  endnu  kan  reddes  fra  den  almindelige  Under- 
gang. Dette  Dokument  er  af  den  allerstørste  Interesse  og  maa  sikkert 
betragtes  som  det  Straa,  der  knækker  Kamelens  Ryg  og  bevæger  de 
panikslaaede  Mantsjurer  til  at  opgive  Ævret.  Det  lyder  i  sin  Helhed 
saaledes: 

„Jeg  ængstedes  saare,  da  jeg  knælende  modtog  Deres  Majestæts 


Efter  Bombeattentatet. 

Mandat.  Jeg  genkaldte  i  Erindringen,  at  jeg  har  modtaget  arvelige  Æres- 
bevisninger fra  Tronen,  og  gentagne  Gange  har  været  benaadet  med 
store  Udmærkelser.  Ved  Oprørets  Udbrud  blev  jeg  atter  udnævnt  til 
et  Vicekongedømme  og  blev  stillet  i  Spidsen  for  Hæren.  Senere,  da  et 
Kabinet  dannedes,  blev  jeg  udnævnt  til  Første-Minister.  Mødt  af  gentagne 
Vanskeligheder  og  fortvivlet  over  at  være  ude  af  Stand  til  at  overvinde 
disse,  har  jeg  ikke  kunnet  udrette  det  mindste  i  Løbet  af  Maaneder, 
Dynastiet  synker  i  Støvet,  og  Folkets  Kærlighed  falder  i  Stykker  som 
Potteskaar.  Det  politiske  Statslegeme  er  slaaet  med  Spedalskhed,  og 
der  findes  ingen  Helbredelse  for  Sygdommen.  Som  Shin  Ko-fa,  Ming- 
Dynastiets  Overgeneral,  staar  jeg  her  uden  Skygge  af  Fortjeneste  og 
fortjener  kun  Døden  for  min  Skyld.  Jeg  vover  nu  at  forelægge  Deres 
Majestæt  de  Vanskeligheder,  som  jeg  har  arbejdet  under  siden  jeg  til— 
traadte  mit  Embede: 

Oprøret  var  til  en  Begyndelse  af  militær  Art.  Det  bredte  sig  til  de 

officielle  Klasser  og  til  Resten  af  Folket.  Inden  en  Maaneds  Forlob  var 
13  Provinser  tabt,  og  saavel  Chili  som  Shantung  viste  Tegn  paa  Util- 
fredshed. Tronen  laante  Øre  til  Folkets  Ønsker  og  tilstod  dets  Bon  om 
at  udstede  de  fundamentale  Bestemmelser  for  en  Konstitution. 

Suverænen  blev  saaledes  i  Virkeligheden  berovet  enhver  Skygge  af 
Magt,  og  der  var  intet  andet  for  ham  at  gøre  end  at  underkaste  sig.  Re- 
geringen vilde  være  blevet  til,  hvad  nogle  endnu  ønsker,  nemlig  en 
Suveræn  med  en  tom  Titel  i  Spidsen  for  en  Republik.  Da  jeg  først  til— 
traadte  mit  Embede,  haabede  jeg  endnu  paa,  at  Stillingen  kunde  reddes 
gennem  et  konstitutionelt  Monarki.  Det  syntes  som  om  mine  Ønsker 
stod  i  Begreb  med  at  realiseres,  da  Chili  Hæren  og  Shantung  tilbage- 
kaldte deres  Uafhængigheds-Erklæring.  Men,  efter  at  Hankov  var  gen- 
erobret, gjorde  Flaaden  Mytteri;  ikke  saasnart  blev  Hanyang  taget,  før 
Nanking  faldt.  En  venskabelig  Magt  tilbød  Mægling  sammen  med  et 
Forslag  om  Vaabenhvile  i  Menneskehedens  Interesse. 

Jeg  sendte  derfor  en  Repræsentant  til  Shanghai  for  at  raadslaa  om 
Situationen,  men  intet  Resultat  blev  naaet  efter  to  Ugers  Forhandlinger, 
og  Republikanerne  nægtede  at  slaa  en  Tøddel  af  paa  deres  Fordringer 
om  en  Republik.  Provinsforsamlingerne  i  Chili  og  Honan  fulgte  deres 
Eksempel  og  vedvarende  Udbrud  fandt  Sted  i  det  Indre.  Dette  efter- 
fulgtes af  de  Revolutionæres  Held  i  Urga,  Kuldja  og  Khailar.  Selv  de 
fevdale  Stater  som  havde  vist  sig  loyale  i  Aarhundreder,  forlod  saaledes 
Dynastiet.  Jeg  var  overvældet  af  Sorg  ved  Tanken  om  den  overhæn- 
gende Ruin,  som  truede  os,  og  af  den  Ulykkens  Arv,  som  ventede  de 
dynastiske  Altre.  Jeg  var  tvungen  til  at  lægge  Fakta  frem  for  Deres 
Majestæt,  og  De  nedlod  Dem  til  i  den  Anledning  at  sammenkalde  Prin- 
serne og  Ministrene  til  en  Avdients,  hvorved  hver  af  dem  gav  sine  per- 
sonlige Syn  paa  Sagen  Udtryk.  Derpaa  udstedte  De  et  Dekret  og  sam- 
menkaldte Nationalforsamlingen,  forat  denne  kunde  afgøre  Regeringens 
fremtidige  Form.  Dette  var  en  fuldstændig  Tilintetgørelse  af  mine  tid- 
ligere Haab,  men  jeg  klyngede  mig  endnu  til  Muligheden  af,  at  Forsam- 
lingen ikke  vilde  forlange  Republiken,  men  holde  paa  et  konstitutionelt 
Monarki.  Men  ingen  Afgørelse  er  blevet  truffet.  I  Mellemtiden  strøm- 
mede Telegrammer  ind  fra  fremragende  Personer  i  deres  respektive 
Distrikter;  fra  Vicekonger  og  Guvernører,  som  havde  gjort  Staten  Tje- 
nester; fra  Gesandterne  i  Udlandet,  som  er  vel  kendt  med  fremmede 
Forhold;  ja  endogsaa  fra  Handelskamrene  i  de  aabne  Havne,  alle  med 
de  stærkeste  Fordringer  om  en  Republik.  Jeg  fældede  Taarer  i  mit 
Lønkammers  Ensomhed,  medens  jeg  undrede  mig  over  hvorledes  Na- 
tionens Kærlighed  saa  fuldstændig  kunde  have  vendt  sig  fra  os,  og  over 

at  vor  Ulykke  var  bleven  saa  uhjælpelig.  Dette  er  min  første  Grund  for 
at  mene,  at  jeg  har  undladt  at  opfylde  min  Pligt. 

Men  for  at  komme  til  militære  Sager.  Da  jeg  først  traadte  ud  fra 
min  Tilbagetrukkenhed  og  overtog  Overkommandoen,  følte  jeg  at  Stil- 
lingen i  Hupeh  var  af  s-tørste  Vigtighed,  og  jeg  bad  om  Forstærkninger 
og  Penge.  Først  da  De  havde  givet  Deres  Samtykke  hertil,  gik  jeg  ind 
paa  at  overtage  Stillingen.  Men  det  kostede  Tid  at  hverve  Tropper  og 
at  skaffe  Pengene.  Deres  gentagne  Mandater  om  min  Afrejse  naaede 
mig  før  jeg  kom  til  Fronten.  Ved  min  Ankomst  dér  indgød  jeg  Office- 
rerne og  Soldaterne  frisk  Energi,  og  var  der  dengang  blevet  presset 
paa,  er  det  højst  sandsynligt,  at  Wuchang  vilde  være  bleven  generobret 
efter  Hankovs  Fald.  Men  paa  det  Tidspunkt  forlangte  saavel  National- 
forsamlingen enstemmig  som  ogsaa  alle  Klasser  af  Folket  en  Freds-Poli- 
tik. Som  Følge  deraf  udstedtes  flere  Dekreter  imod  videre  Fjendtligheder 
og  jeg  nød  den  Ære  at  proklamere  Deres  barmhjertige  Mandat  og  at 
hindre  fornyet  Kamp.  Da  jeg  naaede  Peking,  fandt  jeg  Skatkammeret 
tomt  og  en  fuldkommen  Mangel  paa  Krigsammunition.  Mine  Underhand- 
linger om  et  Laan  slog  fuldstændig  fejl.  Felttogene  under  Chien-Lungs 
Regering  og  Erobringen  af  Turkestan  og  Tibet,  saavelsom  Kampagnerne 
imod  Oprørerne  i  5  Provinser  under  de  følgende  Regeringer  havde 
medført  en  Udgift  af  næsten  100  Millioner  Taels,  den  ærefulde  Under- 
trykkelse af  Taiping  Oprøret  for  et  halvt  Aarhundrede  siden  ti  Gange 
denne  Sum. 

I  Øjeblikket  tør  vi  ikke  se  en  Maaned  frem  i  Tiden  om,  hvorledes 
vi  skal  skaffe  Penge.  Det  er  vel  sandt,  at  Deres  naadige  Gave  fra  Deres 
private  Skatkammer  harsikkret  os  imod  at  se  vore  Tropper  dø  af  Sult, 
men  det  er  ikkedestomindre  saa,  at  vi  mangler  Midler  til  at  formere 
vore  Styrker  eller  forøge  vore  Forraad.  Vi  maa  hjælpe  os  saa  godt  vi 
kan  med  den  ringe  Styrke,  der  staar  til  vor  Raadighed,  og  dersom  vi 
beskytter  ét  Sted,  sker  det  paa  et  andet  Steds  Bekostning.  Dette  var 
Grunden  til,  at  vi  ikke  kunde  undsætte  vore  svage  Garnisoner  i  Nan- 
king,  Hsiang-Yang  og  Ching-Chau. 

Paa  den  anden  Side  ophidser  de  republikanske  Styrker  overalt  de 
lovløse  Elementer  til  Uroligheder.  Medens  Byer  engang  tabt  ikke  let 
kan  tages  tilbage,  er  der  al  mulig  Sandsynlighed  for  at  friske  Vanskelig- 
ligheder skal  bryde  ud  i  de  hidtil  rolige  Distrikter.  Overalt  strømmer 
der  friske  Tropper  til  den  republikanske  Fane.  Vort  Antal  bliver  be- 
standig det  samme.  De  Afdelinger,  som  fornylig  er  hvervet  i  Mantsju- 
riet,  kan  ikke  møde  paa  Skuepladsen  straks.  De  stadigt  voksende  For- 
styrrelser i  Honan  og  forskellige  andre  Provinser  kan  ligesaalidt  slaas 

ned  straks.  Saaledes  er  vore  militære  Operationer  hidtil  slaaet  fejl,  og 
heri  ligger  min  næste  Grund  til  at  sige,  at  jeg  har  fejlet  i  Udførelsen  af 
min  Pligt. 

Men  medens  vi  saaledes  har  været  helt  ude  af  Stand  til  at  gennem- 
føre en  heldig  Kampagne  hjemme,  har  vore  Relationer  med  fremmede 
Magter  været  fulde  af  Vanskeligheder.  For  at  nævne  kun  de  mest  iøjne- 
faldende Tilfælde,  skal  jeg  pege  paa  Spørgsmaalet  om  Jernbanetrans- 
porten af  vore  Tropper,  Toldintradernes  Beslaglæggelse  for  at  be- 
tale vor  fremmede  Gæld,  de  fremmede  Handelskamres  Forlangende 
om  Beskyttelse  for  Liv  og  Ejendom,  og  deres  Foregivende  af  at  Trak- 
taterne ikke  længer  overholdes.  Videre  Udsættelser  vil  kun  skabe  ny 
Hindringer,  og  intet  Følelses-Ræsonnement  vil  være  tilstrækkeligt  til  at 
forbedre  vor  Stilling.  I  Mellemtiden  maa  alle  Regeringens  Reformer 
udsættes  paa  Grund  af  Krigen;  medens  Administrationen  forbliver 
lige  saa  raadden  som  altid.  Det  er  en  af  vore  forholdsvis  mindre  Vanske- 
ligheder, at  saadanne  Talenter,  som  vi  besidder,  ikke  finder  det  let  at 
føre  deres  Teorier  om  Oprettelsen  af  Skoler  ud  i  Virkeligheden. 

Nu,  da  mine  Evner  forringes,  kan  jeg  ikke  vise  Gengæld  for  den 
kejserlige  Naade,  som  har  lagt  dette  tunge  Ansvar  paa  mig.  Mine  For- 
seelsers Kop  fyldes  daglig,  og  mine  Fortjenester  er  mindre  end  et  Sands- 
korn eller  en  Vanddraabe.  Det  vilde  klæde  mig  bedst  at  ansøge  om  Af- 
sked fra  min  Post,  men  jeg  kan  ikke  taale  at  tale  om  at  forlade  Deres 
Majestæts  Side,  hvor  jeg,  hvis  Familje  saa  længe  har  nydt  godt  af  den 
keiserlige  Naade,  er  Vidne  til  den  pinefulde  Uro,  som  er  Deres  Led- 
sager Dag  og  Nat.  Men  dersom  jeg  modtager  denne  store  Ære,  vil  jeg 
kaste  Skygge  paa  den  ligelige  Uddeling  af  Tronens  Belønninger  og 
Straffe,  og  jeg  vil  forsømme  den  Pligt,  som  jeg  skylder  dette  Lands  Folk. 
Hvorledes  skulde  jeg  da  kunne  lede  den  offentlige  Mening  eller  sætte 
et  følgeværdigt  Eksempel  for  andre  Mænd.  Der  er  kun  tilbage  at  be- 
sværge Deres  Majestæt  om  at  kalde  Deres  tidligere  Mandat  tilbage  og 
tillade,  at  mine  Hensigters  Uegennyttighed  bliver  kendt  for  Verden,  saa 
at  min  Skyld  ikke  forøges  endnu  mere.  Jeg  tier  og  kan  intet  mere  sige." 

Tre  Gange  endnu  insisterer  Enkekejserinden  paa  at  Juan  Shih-Kai 
skal  modtage  den  tilbudte  Æresbevisning,  og  for  fjerde  Gang  afslaar  han 
den,  indtil  følgende  typisk  kinesiske  „  Ansigtsvasks"-Dekret  gør  en  Ende 
paa  Sagen: 

„Juan  Shih-Kai  har  forestillet  os,  at  han  ikke  tør  holde  fast  ved  sit 
„Afslag  efter  de  gentagne  Udtryk  for  vor  Naade.  Han  beder  om  at  Pa- 
tentets Modtagelse  maa  udsættes,  indtil  Forholdene  har  bedret  sig.  Lad 
„det  være  saaledes." 

Juan  Shih-Kais  uforbeholdne  og  modige  Fremstilling  af  Forholdene, 
som  i  Virkeligheden  indeholder  hele  Revolutionens  Historie,  og  hvori 
han  understreger  Situationens  Haabløshed  for  det  synkende  mantsju- 
riske  Dynasti,  leder  til  en  Række  Raadslagninger  i  „Paladset"  mellem 
Enkekejserinden  og  de  kejserlige  Prinser,  hvor  —  saaledes  hed  det  sig 
—  denne  første  sammen  med  Kejsermoderen,  Prins  Chuns  Hustru  og 
Jung  Los  Datter,  indtrængende  raadede  til  at  Dynastiet  skulde  abdicere 
og  til  at  det  overlodes  Juan  Shih-Kai  at  arrangere  de  bedst  mulige  Be- 
tingelser herfor  med  den  provisoriske  Regering  i  Nanking.  Hvilke  andre 
Argumenter  og  hvilken  Fremgangsmaade  han  her  anvendte  ligeoverfor 
de  frygtsomme  mantsjuriske  Elementer  i  Paladset  vides  selvfølgelig 
ikke,  men  det  er  vel  ikke  umuligt  at  antage,  at  de  har  Ret,  som  paastaar, 
at  Juan  ligefra  den  første  Begyndelse  har  spillet  falsk  Spil  og  handlet 
efter  Aftale  med  sine  foregivne  Modstandere,  paa  Betingelse  af,  at  den 
eventuelle  Præsidentværdighed  skulde  falde  paa  hans  Skuldre.  Sun 
Jat-Sun,  saaledes  hed  det  sig,  ønskede  i  Virkeligheden  ikke  at  beholde 
Præsidentskabet.  Uegennyttig  og  virkelig  Patriot,  som  han  var,  ansaa 
han  sin  Mission  for  ialtfald  foreløbig  endt  med  Republikens  Stiftelse,  og 
han  indsaa  formodentlig  tillige,  med  sit  Kendskab  til  Juan  Shih-Kai  og 
dennes  Metoder,  at  en  Modstand  mod  hans  Kandidatur  uvægerlig  maatte 
lede  til  ny  og  større  Vanskeligheder  og  Forviklinger,  sikkert  til  den  Split- 
telse, der  allerede  truede  mellem  Nord-  og  Sydkina;  om  ikke  til  at  Juan 
gjorde  et  fortvivlet  Forsøg  paa  endnu  i  sidste  Øjeblik  at  opretholde 
Mantsjurerne  eller  opkaste  sig  selv  til  militær  Diktator  i  Nordkina. 

Hvorom  alting  er,  saa  besluttes  Abdikationen  i  det  kejserlige  Raad, 
og  d.  12te  Februar  overraskes  Verden  ved  et  sidste  kejserligt  Dekret, 
udstedt  af  Enkekejserinden,  hvori  hun  paa  Barnekejserens  Vegne  fra- 
siger denne  Dragetronen  paa  Betingelse  af,  at  han  beholder  sin  kejser- 
lige Titel  indtil  sin  Død,  sine  Paladser  i  og  udenfor  Peking,  sine  Ane- 
Templer  og  sin  mantsjuriske  Livgarde,  foruden  en  aarlig  Pension  paa 
4  Millioner  Taels  (c.  9  Millioner  Kroner).  De  mantsjuriske  og  mongolske 
Prinser  tilsikkres  ligervis  deres  Titler  for  Livstid,  og  saavel  de  som 
Enkekejserinden  og  Kejseren  beholder  deres  private  Formuer  urørte. 
Endvidere  overtager  Republiken  Forsørgelsen  af  de  8  mantsjuriske  og 
mongolske  „Bannere",  hvis  Medlemmer  skal  oppebære  en  livsvarig 
Pension  af  Staten.  Abdikations-Dekretet,  der  er  undertegnet  af  Enke- 
kejserinden og  stemplet  med  det  kejserlige  Segl,  anerkender  utvetydigt 
Republikens  Tilværelse  og  lyder  i  sin  besynderlige  Helhed  saaledes: 

„Efter  at  den  republikanske  Hær  satte  sig  i  Bevægelse,  har  alle 
Provinserne  bevidnet  den  deres  Tilslutning.  Hele  Kina  er  i  Forvir- 

ring  og  Folket  trues  af  Ulykker.  Jeg  har  befalet  Juan  Shih-Kai  at 
sende  Delegerede  til  at  forhandle  med  Republikens  Repræsentanter 
om  en  Ordning  af  Forholdene  og  Udarbejdelsen  af  et  Program  til  Ind- 
kaldelse af  en  Nationalforsamling,  som  kan  fastsætte  Regeringsformen. 
Disse  Forhandlinger  har  varet  i  to  Maaneder,  og  endnu  er  der  ikke 
naaet  noget  Resultat.  Syden  og  Norden  kommer  bestandig  længere  bort 
fra  hinanden  og  ingen  af  dem  vil  gøre  den  anden  nogen  Indrømmelse. 


Moderne  kinesisk  Infanteri. 

Handelen  er  standset  og  Soldaterne  staar  i  Marken  —  alt  alene  paa 
Grund  af  Spørgsmaalet  om  Regeringsformen.  Saalænge  denne  Sag  ikke 
er  løst,  vil  Folket  ikke  kunne  falde  til  Ro.  I  Øjeblikket  sympatiserer  den 
største  Del  med  Republiken.  Syd- og  Mellem-Kina  har  allerede  antaget 
den,  og  selv  Hærførerne  i  Nordkina  forlanger  det  samme.  Baade  Folket 
og  Hæren  er  republikansksindede.  Himlen  vil  det  derfor,  at  Kina  an- 
tager Republiken.  For  en  enkelt  Familjes  Skyld  vil  jeg  ikke  kæmpe 
mod  hele  Folkets  Vilje.  Jeg  har  fra  det  Fjerne  iagttaget  Sagernes  Stilling, 
og  i  mit  Indre  nøje  overvejet  alt.  Jeg  har  sammen  med  Kejseren  besluttet, 
at  trække  Os  tilbage  og  at  overlade  Folket  hele  Magten.  Jeg  har  besluttet, 
at  Kinas  Regeringsform  skal  være  republikansk.  I  Øjeblikket  trænger 
Folket  til  Ro.  Jeg  bøjer  mig  for  dets  Ønsker  i  Overensstemmelse  med 
Vore  hellige  Bøger,  som  lærer,  at  Kejseren  maa  vide,  at  Landet  er  til  for 
Folkets  og  ikke  for  hans  Skyld.  Juan  Shih-Kai  er  en  Mand  af  stor  Er- 
faring, kendt  med  det  gamle  Regeringssystem  og  med  det  ny.  Han  har 

det  i  sin  Magt  at  forene  Norden  og  Syden  i  den  samme  Politik.  Det 
bedste,  som  jeg  véd  at  gøre,  er  at  give  ham  Fuldmagt  til  at  komme 
overens  med  de  republikanske  Hærførere  om  at  danne  en  republikansk 
Regering.  Jeg  haaber  herved  at  skabe  Ro  i  Landet  og  Hæren  og  at  sikkre 
det  venskabelige  Forhold  til  fremmede  Nationer.  Hovedsagelig  er  det 
af  største  Vigtighed,  at  den  store  kinesiske  Republik  kommer  til  at  om- 
fatte de  fem  Racer:  Mantsjurer,  Kinesere,  Mongoler,  Muselmænd  og 
Tibetanere  og  at  det  opstilles  som  en  ufravigelig  Sætning,  at  Republikens 
Territorium  bevares  helt  og  udeleligt.  Det  fremtidige  Kina  skal  kalde 
sig  „Ta  Chang  Hua  Ming  Kuo"  (Civilisationens  store  centrale  Republik). 
Jeg  og  Kejseren  trækker  Os  tilbage  til  det  private  Liv.  Jeg  haaber  at  Vi 
bevarer  Folkets  Kærlighed  og  Sympati.  Jeg  tager  med  mig  Visheden 
om,  at  Kina  gaar  Fremskridtet  og  Udviklingen  imøde,  og  at  Landet  be- 
standig vil  vokse  i  Magt  og  Berømmelse." 

Ved  hvilke  Midler  og  paa  hvilken  Maade  Juan  Shih-Kai,  der  selv- 
følgelig staar  bag  Dekretets  Udstedelse,  har  formaaet  det  kejserlige 
Familjeraad  til  at  tage  dette  afgørende  Skridt,  er  vanskeligt  at  udrede, 
især  da  det  vides  med  Vished,  at  et  stort  Parti  indenfor  Prinsernes 
Række  var  i  Favør  af  endnu  et  Forsøg  paa  at  redde  Dynastiet  ved  at 
flygte  med  Kejserens  Person  til  Mantsjuriet,  hvor  der  fandtes  trofaste 
Tilhængere  rede  til  at  offre  Liv  og  Blod  for  Dynastiets  Sag.  Rimeligvis 
har  han  overbevist  Enkekejserinden  og  Prins  Chun  om  Stillingens 
Haabløshed  og  benyttet  sig  af  deres  Frygt  for  at  miste  alt,  muligvis  end- 
ogsaa  Livet,  til  at  afvinde  dem  og  deres  Tilhængere  deres  Samtykke  til 
Abdikationen,  der  med  ét  Slag  gjorde  Ende  paa  det  mantsjuriske  Regi- 
mentes Misregering  af  Kina  gennem  de  sidste  100  Aar  og  aabnede  en 
ny  Æra  for  det  gamle  „himmelske  Rige". 


III 

REVOLUTIONENS  MÆND 

JUAN  SHIH-KAI 


Juan  Shih-Kai  er  født  i  Honan  Provinsen  for  53  Aar  siden.  Han  er 
et  interessant  Eksempel  paa,  hvorledes  en  „self-made"  Mand,  selv  i  et 
Land  som  Kina,  er  istand  til  at  gøre  sig  gældende  ved  Energi,  Mod 
og  personlig  Dygtighed,  samt  til  at  naa  de  højeste  og  vigtigste  Poster 
skøndt  staaende  udenfor  det  literære  Hierarki,  der  hidtil  har  siddet 
inde  med  alle  Embeder  af  nogen  Betydning  i  Landet.  Forfatteren  traf 
ham  første  Gang  i  Begyndelsen  af  Firserne  som  en  meget  lille  Mand: 
„Wei-Juan"  o:  Embedskandidat,  attacheret  Li  Hung-Chang,  den  Gang 
Vicekonge  i  Chili  Provinsen  og  residerende  i  Tientsin.  Han  blev,  sam- 
men med  daværende  Sheng-Han  Shun,  senere  Trafikminister  Sheng 
Kung-Pao(„Kung  Pao"  er  en  Hoftitel)  og  en  anden  Kineser  Liu  Han- 
Fang  udnævnt  til  Medlem  af  den  Kommission,  som  havde  Tilsyn  med 
Bygningen  af  Tientsin-Hankov  Telegraflinien  af  „Store  Nordiske  Tele- 
grafselskab", og  viste  allerede  da,  ganske  ung  Mand  som  han  var,  Tegn 
paa  de  store  administrative  og  ledende  Egenskaber,  der  senere  førte 
ham  saa  vidt  og  saa  højt.  Sin  første  substantielle  Udnævnelse  fik  han  i 
1884,  da  Li  Hung-Chang  sendte  ham  til  Korea,  hvor  det  dengang  var 
begyndt  at  mudre;  officielt  som  Kommandant  for  den  i  Seoul  garniso- 
nerede kinesiske  Troppeafdeling  og  kinesisk  Konsul,  men  i  Virkelig- 
heden som  sin  private  Agent  og  betroede  Mand.  Korea  var  den  Gang 
endnu  en  Vasalstat  af  Kina,  og  Ambassader  fra  Seoul  indfandt  sig  aarlig 
i  Peking  som  Tributbærere  fra  Koreas  Konge,  der  i  de  senere  Aar,  me- 
get imod  sin  og  Kinesernes  Vilje,  var  kommen  under  fremmed,  navnlig 
da  japansk,  Indflydelse.  De  kloge  Japanere,  der  allerede  dengang  havde 
Øjnene  aabne  for  den  Koreanske  Halvøs  Fremtidsmuligheder,  spillede 
deres  Kort  saa  fint,  at  det  foruroligede  deres  politiske  Medbejlere  Rus- 
serne, som  ad  en  Omvej,  over  Peking  og  Tientsin,  forsøgte  paa  at  gøre 
dem  Bét  ved  Hjælp  af  den  fjerde  Medspiller:  Kina.  Koreanerne,  som 
altid  har  elsket  Intriger  og  Komplotter,  var  efterhaanden  kommen  saa- 

ledes  i  Haarene  paa  hinanden,  at  Sammensværgelser  og  Kontrasam- 
mensværgelser, Paladsrevolutioner  og  Oprør  hørte  til  Dagens  Orden 
og  truede  med  at  spille  „Eneboer-Riget"  i  Hænderne  paa  en  af  de  tre 
fremmede  Nationer,  der  intrigerede  imod  hinanden,  og  hvoraf  snart  den 
enes,  snart  den  andens  Agenter  og  Repræsentanter  havde  Overtaget  hos 
den  svage  Konge  og  den  intrigante  Dronning,  hvis  Bestræbelser  navnlig 
gik  ud  paa  at  løsrive  Korea  fra  Kinas  Overherredømme  og  hundred- 
aarige  Formynderskab. 

Juan  Shih-Kai  forstod  imidlertid  efterhaanden  at  vinde  saa  stor  Ind- 
flydelse og  gøre  sig  saaledes  gældende,  navnlig  ved  at  benytte  sig  af  sine 
Rivalers  indbyrdes  Jalousi,  og  ved  Hjælp  af  kinesisk  Sølv,  at  det  tilsidst 
blev  ham,  der  holdt  den  virkelige  Magt  i  sine  Hænder.  Navnlig  efter  at 
Kongens  Fader  „Regenten",  en  gammel  Ærke-Konspirator,  var  lokket 
ombord  i  et  kinesisk  Krigsskib  i  1886  og  ført  som  Fange  til  Tientsin, 
hvor  han  forblev  til  sin  Død;  og  efter  at  den  myndige  Dronning,  der 
hørte  til  den  mægtige  „Min"-Familje  var  blevet  myrdet  og  hendes  Le- 
geme brændt  i  hendes  eget  Palads  af  japanske  „Soshis",  var  Juan  fak- 
tisk Koreas  Regent  og  betragtedes  som  saadan  af  de  svage  afmægtige 
Koreanere,  der  beundrede  og  frygtede  ham  som  den  stærke  Mand,  han 
var,  og  som  viste  ham  deres  Anerkendelse  ved  at  slutte  sig  til  hans  tal- 
rige Følge  af  Liktorer,  Bannerbærere  og  Soldater,  som  en  lille  Armé  af 
Lygtebærere,  naar  han,  efter  at  han  var  blevet  forfremmet  til  kinesisk 
Ministerresident,  viste  sig  offentlig  udenfor  sin  Jamen. 

Ikke  alene  holdt  Juan  striks  Justits  mellem  sine  egne  Landsmænd  og 
Undersaatter,  hvoraf  der  fandtes  flere  hundrede  tusind  spredt  over  den 
Koreanske  Halvø,  men  han  reddede  ved  forskellige  Lejligheder  Kon- 
gens og  Kronprinsens  Liv  under  de  talrige  periodiske  Revolutioner, 
som  fandt  Sted  i  Paladset.  Medens  han  foret  godt  Ord  kappede  Hove- 
det af  Kineserne,  holdt  han  samtidig  de  mange  urolige  japanske  Ele- 
menter i  Tømme  og  lagde  flere  Gange  saa  stor  personlig  Handlekraft, 
Energi  og  Mod  for  Dagen,  at  den  svage  Konge  tilsidst  saa  op  til  ham 
som  sin  naturlige  Beskytter  og  gav  sig  helt  i  hans  Vold. 

Saa  kom  Krigen  mellem  Kina  og  Japan  i  1895,  maaske  netop  frem- 
tvungen af  Japanerne  for  at  sætte  en  Stopper  for  den  voksende  kine- 
siske Indflydelse  i  Korea,  og  Juan  maatte  forlade  Landet  og  begive  sig 
til  Tientsin.  Efter  Krigens  for  Kina  saa  uheldige  Udfald,  for  hvilken 
han  og  hans  Beskytter  Li  Hung-Chang  blev  holdt  ansvarlige,  maatte 
Juan  for  en  Tid  forsvinde  fra  Skuepladsen.  Han  opholdt  sig  etAarstid  i 
Unaade  i  Turkestan,  men  blev  derefter  kaldt  tilbage  til  Tientsin,  hvor 
Li  Hung-Chang,  som  havde  holdt  sine  Fjender  Stangen  og  atter  var 

kommen  til  Magten,  overdrog  ham  at  organisere  et  lille  udvalgt  Armé- 
korps  efter  evropæisk  Monster,  der  var  bestemt  som  et  Slags  Livvagt 
for  Kejseren,  og  som  Kærnen  for  den  ny  Hærorganisation,  hvortil 
den  gamle  Vicekonge  havde  undfanget  Idéen.  Juan  Shih-Kai,  der  paa 
dette  Tidspunkt  var  en  ung  Mand  paa  34  Aar,  gik  i  Lag  med  denne  ny 
Opgave  med  sin  sædvanlige  Energi.  Han  udvalgte  personlig  de  bedste 
Soldat-Æmner  mellem  Folk  fra  sin  egen  Provins.  Han  sørgede  for,  at 
de  fik  deres  Sold  betalt  regelmæssig,  hvad  en  kinesisk  Soldat  indtil  da 
ikke  var  forvænt  med.  Han  lod  dem  uniformere  og  bevæbne  efter  de 
bedste  evropæiske  Mønstre.  Han  engagerede  evropæiske  og  japanske 
Officerer  og  Underofficerer  til  at  indøve  Tropperne,  og  han  lod  etablere 
Kommissariat  og  Ambulancekorps ;  hidtil  fuldkommen  ukendte  Faktorer 
i  det  kinesiske  Hærvæsen.  Han  indførte  stræng  Disciplin  og  skabte  saa- 
ledes  i  forholdsvis  kort  Tid  den  første  virkelig  brugelige  Hærafdeling, 
som  Kina  til  Dato  havde  ejet. 

I  Mellemtiden  gennemgik  han  de  forskellige  Avancementsstadier, 
som  en  kinesisk  Mandarin  maatte  gennemgaa  under  det  gamle  System, 
men  kun  formelt  og  paa  Papiret,  uden  nogensinde  at  tiltræde  de  for- 
skellige civile  Embeder,  hvortil  han  successive  udnævntes.  Han  avan- 
cerede efterhaanden  til  Præfekt,  Provinsdommer,  og  Provins-Skat- 
mester, indtil  han  i  Sommeren  1898  havde  opnaaet  en  Guvernørs  Rang. 
Han  forblev  dog  bestandig  i  Tientsin,  hvor  Mantsjuren  Jung  Lo  havde 
afløst  Li  Hung-Chang  som  Vicekonge  og  blev  beskæftiget  med  yder- 
ligere at  udforme  og  uddanne  den  lille  effektive  Hærstyrke,  som  var 
stillet  under  hans  Befaling  og  som  nu  var  vokset  til  henved  30,000 
Mand.  Under  Paladsrevolutionen  i  Peking  i  September,  da  den  unge 
Kejser,  svagelig  Drømmer  som  han  var  og  under  Indflydelse  af  det  kvin- 
delige Element  i  „Paladset",  var  faldet  i  Hænderne  paa  det  hidsige  ung- 
dommelige Reformparti,  der  bevægede  ham  til  i  Løbet  af  nogle  faa  Uger 
at  vende  op  og  ned  paa  det  bestaaende  i  Kina,  kom  Juan  Shih-Kai  til  at 
spille  en  vigtig,  og  hvis  Rygtet  talte  sandt,  en  mindre  tiltalende,  men 
maaske  uundgaaelig,  Rolle. 

Enkekejserinden  var  vel  nominelt  traadt  tilbage  fra  Regeringen,  som 
hun  havde  overladt  Kejseren,  og  opholdt  sig  i  Sommerpaladset  udenfor 
Peking  tilsyneladende  kun  beskæftiget  med  at  fordrive  Tiden  med  Tea- 
terforestillinger, Picnics  i  den  smukke  Omegn  og  Maskerade-Optog, 
som  hun  interesserede  sig  for  i  høj  Grad.  Men  i  Virkeligheden  ved- 
ligeholdt hun  en  regelmæssig  og  nøje  Forbindelse  med  det  store  reak- 
tionære Parti  i  Hovedstaden,  hvis  Indflydelse  og  Magt  stod  paa  Spil  og 
truedes  med  Tilintetgørelse  af  Reformpartiet. 

Kejseren,  der  nærede  fuld  Tillid  til  Juan  Shih-Kai  og  ansaa  ham  for 
fremskridtsvenlig,  lod  ham  kalde  tilsig  i  en  hemmelig  Audients.  Under 
denne  satte  han  Juan  fuldstændig  ind  i  sine  Planer  og  rettede  det  Spørgs- 
maal  til  ham,  om  han  vilde  paatage  sig  deres  praktiske  Udførelse,  og  da 
navnlig  straks  tage  tilbage  til  Tientsin,  gribe  og  henrette  Vicekongen 
Jung-Lo  samt  derefter  marschere  til  Peking  med  sine  Soldater,  for  med 
dem  at  støtte  Kejseren  i  Gennemførelsen  af  hans  Reformplaner.  Juan 
siges  at  have  svaret:  „Eders  Tjener  vil  gøre  sit  Yderste  for  at  gøre  sig 
fortjent  til  den  kejserlige  Naade,  selv  om  hans  Fortjeneste  derved  kun 
er  som  en  Draabe  i  Havet  eller  som  et  Sandskorn  i  Ørkenen.  Han  vil 
tjene  Eder  trofast  som  en  Hund  eller  en  Hest,  saalænge  der  er  Liv  i 
hans  Legeme."  Hvorpaa  han  begav  sig  direkte  fra  Kejseren,  ikke  til 
Tientsin  og  Jung-Lo,  men  til  Sommerpaladset  og  Enkekejserinden,  til 
hvem  han  forraadte  hele  Planen,  saa  „den  gamle  Buddha"  blev  sat  i 
Stand  til  øjeblikkelig  at  træffe  sine  Modforanstaltninger.  Den  følgende 
Morgen  forlod  Juan  Peking  med  første  Tog  og  naaede  Tientsin  3  Timer 
efter.  Han  begav  sig  straks  til  Vicekongens  „Jamen"  og  satte  ham  ind  i 
Situationen,  samt  meddelte  ham  Enkekejserindens  Ordre,  efter  hvilken 
Jung  Lo  samme  Dag  begav  sig  til  Enkekejserinden,  der  i  Mellemtiden 
havde  samlet  Lederne  for  det  konservative  Parti  omkring  sig,  og  med- 
delte dem  Indholdet  af  Kejserens  forraadte  Plan.  En  Kontrarevolution 
blev  øjeblikkelig  besluttet  og  iværksat.  I  Løbet  af  Natten  besatte  Jung 
Los  Tropper  alle  Vagterne  i  „den  forbudne  Stad",  og  den  intet  anende 
Kejser  blev  grebet  af  Gildingene,  da  han  Kl.  57a  vilde  begive  sig  til 
„Forfædrenes  Tempel"  for  at  ofre  til  sine  Aners  Aander,  inden  han 
skred  til  sit  paatænkte  Reformværk. 

Efter  Jung  Los  Død  i  1903  udnævntes  Juan  Shih-Kai  til  Vicekonge  i 
Chili,  i  hvilken  Stilling  han  forblev,  indtil  han  5  Aar  senere  kaldtes  til 
Peking,  for  som  „Storsekretær"  og  Medlem  af  Statsraadet  at  bistaa  sin 
Velynder  og  Herskerinde,  Enkekejserinde  Tzu  Hsi,  med  Udformnin- 
gen og  Gennemførelsen  af  hendes  storstilede  Reformplaner.  I  September 
1908  fejrede  han  sin  50aarige  Fødselsdag,  medens  Hoffet  endnu  op- 
holdt sig  i  Sommerpaladset.  „Den  gamle  Buddha"  overvældede  sin 
Yndling  med  kostbare  Gaver,  og  alle  de  højeste  Dignitarer  og  Manda- 
riner i  Hovedstaden  kappedes  med  hinanden  om  at  følge  hendes  Eks- 
empel. Prins  Chun,  Kejser  Kuang-Hsus  Broder,  var  imidlertid  ikke 
mellem  Gratulanterne,  et  Tegn,  som  ikke  kunde  undlade  at  blive  be- 
mærket af  de  opmærksomme  Kinesere,  og  som  spaaede  ilde  for  Frem- 
tiden. Og  samtidig  var  der,  uden  at  Juans  Tjenere  havde  lagt  Mærke 
dertil,  mellem  de  mange  Lykønskninger,  som  efter  kinesisk  Skik  blev 

givet  i  Form  af  beskrevne  Silkestrimler  til  at  hænge  paa  Væggen,  ind- 
smuglet to,  hvoraf  den  ene  bar  den  ominose  Indskrift  „den  5te  Dag  af 
den  8de  Maaned  i  Aaret  „Wu  Snen"  (den  Dag  da  Juan  Shih-Kai  i  1898 
forraadte  Kejserens  Planer  til  Jung-Lo  og  Enkekejserinden)  og  den 
anden  „Gid  Kejseren  maa  leve  i  titusind  Aar!  gid  Deres  Ekscellence 
maa  leve  i  titusind  Aar!"  (en  Hentydning  til  at  Juan  Shih-Kai  selv 
stræbte  efter  Tronen,  da  Ordene  „Wan  Sui  —  titusind  Aar  —  efter 
kinesisk  Skik  aldrig  bruges  paa  anden  Maade  end  som  Betegnelse  af 
Kejserens  Person. 

Fortiden  kastede  sine  Skygger  over  Fodselsdagen,  og  disse  to  Be- 
givenheder genkaldtes  i  mangen  en  Kinesers  Erindring,  da  den  mægtige 
Statsmand  og  forhenværende  Vicekonge  faa  Maaneder  senere  efter 
Enkekejserinde  Tzu-Hsis  Dod  faldt  i  Unaade  og  maatte  forlade  Peking 
i  Huj  og  Hast  for  blot  at  redde  sit  Hoved.  Det  var  ved  samme  Lejlig- 
hed, at  det  blev  bekendt  i  indviede  Kredse  i  Peking,  at  den  ulykkelige 
Kejser  Kuang-Hsu  paa  sin  Dødsseng  egenhændigt  havde  nedskrevet 
og  overgivet  sin  Yndlingshustru  sit  virkelige  politiske  Testamente,  saa- 
lydende: 

„Da  Enkekejserinden  valgte  Os  til  Tronen, var  Vi  PrinsChuns  næst- 
ældste Søn.  Hun  har  altid  hadet  Os,  men  Vor  Elendighed  i  de  sidste  10 
Aar  skyldes  Juan  Shih-Kai.  Jeg  ønsker,  naar  Tidens  Fylde  kommer,  at 
han  skal  blive  halshugget." 

Hvis  dette  Dokument  virkelig  har  eksisteret  andetsteds  end  i  sin 
Forfatters  Indbildning,  beviser  det,  at  Kuang-Hsu  hverken  glemte  eller 
tilgav  Juan  Shih-Kai  den  Rolle,  han  havde  spillet  i  1898,  og  det  er  ret 
forklarligt,  at  hans  Broder  Prins  Chun  og  hans  Enke  ikke  elskede  den 
Mand,  som  i  Virkeligheden  var  Skyld  i  Kuang  Hsiis  faktiske  Detroni- 
sering. 

Rimeligvis  har  Juan  Shih-Kai  ingen  Fidus  havt  til  de  unge  uprøvede 
Fantaster,  paa  hvem  den  uerfarne  og  svage  unge  Kejser  stolede  for 
Gennemførelsen  af  sine  Reformplaner,  der  i  Virkeligheden  tilsigtede 
hele  det  gamle  Kinas  Omdannelse  efter  evropæisk  eller  japansk  Møn- 
ster, og  det  uden  nogensomhelst  Forberedelse  eller  Indledning.  Den 
kloge  og  forudseende  Statsmand  har  rimeligvis  med  rette  anset  hele 
Planen  for  dødfødt  og  været  paa  det  rene  med,  at  Enkekejserinden 
hurtig  vilde  gribe  til  Offensiven,  saasnart  hun  fandt  Maalet  fuldt,  og  at 
hun  gennem  sine  Spioner  i  Peking  vilde  være  underrettet  om  Kejse- 
rens Hensigter  længe  forinden  de  kunde  bringes  til  Udførelse.  Eller 

han  har  maaske  handlet  af  Taknemmelighed  og  Pligtfølelse  mod  hende 
hans  høje  Velynderinde  og  Jung-Lo  hans  „Blodbroder"  og  umiddelbare 
Foresatte  som  Kinas  Generallissimus,  i  Forbindelse  med  Hensynet  til 
egen  Fordel,  som  en  Kineser  sjeldent  glemmer.  Hvorom  alting  er,  saa 
forstod  begge  at  værdsætte  Juans  Tjenester  ved  denne  enestaaende 
Lejlighed,  og  Belønningen  lod  ikke  længe  vente  paa  sig.  Allerede  nogle 
Maaneder  efter  udnævntes  han  til  Guvernør  i  Shantung  Provinsen,  et 


Juan  Shih-Kais  Livgarde. 

af  Kinas  fineste  Embeder,  og  inden  Aarets  Slutning  drog  han  ind  iTsi- 
nan-Fu,  Provinsens  Hovedstad,  i  Spidsen  for  en  Livvagt  af  6000  af  sine 
udmærkede  Soldater,  som  han  snart  fik  god  Brug  for  til  at  genoprette 
og  opretholde  Rolighed  og  Orden  i  sin  rige  og  tæt  befolkede  Provins. 
Det  var  nemlig  i  Shantung,  at  Bokserbevægelsen  allerede  Aaret  efter 
først  udbrød,  tildels  startet  og  fostret  af  Juans  Forgænger  i  Embedet, 
den  saa  berygtede  Ju-Hsien,  der  paa  et  senere  Stadium,  da  han  var 
forflyttet  til  den  tilstødende  Shensi  Provins,  lod  nogle  og  tredive 
evropæiske  og  amerikanske  Missionærer  med  deres  Hustruer  og  Børn 
massakrere  i  sin  Jamen  i  Taiyuen-Fu,  hvorhen  han  havde  lokket  dem 
under  Løfte  om  Beskyttelse  og  frit  Lejde  til  Kysten. 

Fra  Shantung  og  Shensi  spredte  Bokserbevægelsen  sig  ind  i  den 
tilstødende  Chili  Provins,  indtil  den  i  Begyndelsen  af  Maj  1900  naaede 
Peking  og  kulminerede  i  Angrebet  paa  de  fremmede  Legationer  og 
disses  Belejring  af  Horder  af  Soldater  og  Boksere  fra  d.  13de  Juni  til 
d.  5te  Avgust,  da  Undsætningshæren  naaede  Hovedstaden  fraTientsin. 

Under  hele  denne  Begivenhed  holdt  Juan  Shih  Kai  ikke  alene  Bevæ- 
gelsen nede  i  selve  dens  Arnested,  Shantung  Provinsen,  hvor  ikke  en 
eneste  Evropæer  mistede  Livet,  men  han  indgik  samtidig,  sammen  med 
Vice-Kongerne  Chang  Chih-Tung  i  Wuchang  og  Liu  Kun-Ju  i  Nanking 
den  saakaldte  „Jangtze-Overenskomst"  med  de  fremmede  Magters 
Øverstbefalende  i  Kina 
gaaende  ud  paa  Oprethol- 
delse af  Ordenen  i  deres 
respektive  Provinser  og 
Undertrykkelse  af  Boks- 
erbevægelsen, som  saale- 
des  holdtes  indenfor  Shen- 
sis  og  Chilis  Grænser  og 
fik  Lov  at  brænde  ud  dér. 

Paa  en  eller  anden 
uopklaret  Maade  holdt 
Juan  Shih-Kai  under  hele 
Legationsbelejringen  For- 
bindelse vedlige  med  sine 
Venner  og  Tilhængere  i 
Peking,  selv  efter  at  Sta- 
den var  helt  i  Boksernes 
Vold  og  fuldstændig  inde- 
sluttet, og  gennem  dem 
skaffede  han  igen  og  igen 
paalidelige  Efterretninger 
om  og  fra  de  belejrede  Ev- 
ropæere  til  deres  respek- 
tive Regeringer,  hvilket  i 
en  ikke  ringe  Grad  bidrog 

til  at  fremme  Arbejdet  paa  Undsætningen  og  dennes  forholdsvis  hurtige 
og  effektive  Gennemførelse. 

Medens  ikke  alene  alle  de  ledende  og  fremragende  mantsjuriske 
og  kinesiske  Stormænd  paa  enkelte  Undtagelser  nær,  men  ogsaa  selve 
den  kloge  og  forsigtige  Enkekejserinde,  formodentlig  forledt  af  sit  be- 
kendte Hang  til  Overtro,  mer  eller  mindre  aabenlyst  sluttede  sig  til 
Bokserne,  forblev  Juan  Shih-Kai  saa  fri  for  Smitten,  at  han  aabenlyst 
og  i  Gerning  fordømte  og  modsatte  sig  deres  vanvittige  og  farlige  Dok- 
triner. Ved  en  bestemt  Lejlighed,  da  en  Horde  Boksere  indfandt  sig  i 
hans  Jamen  i  Tsinanfu  og  erklærede,  ai  deres  Hensigt  var  at  dræbe  alle 

de  Fremmede,  indlod  han  sig  i  tilsyneladende  venskabelig  Diskussion 
med  de  gale,  vildledte  Mennesker  om  deres  foregivne  overnaturlige 
Egenskaber  og  da  særlig  deres  Usaarlighed,  som  han  opfordrede  dem 
til  at  give  praktisk  Bevis  paa.  Han  inviterede  i  den  Anledning  en  Snes 
af  deres  Ledere  til  et  Gæstebud,  hvor  han  beværtede  dem  med  rigelig 
Mad  og  Drikke,  navnlig  det  sidste.—  Efter  Gæstebudet  lod  han  sine 
pralende  Gæster  stille  op  langs  Havemuren,  hvorefter  en  Afdeling  af 
hans  Livvagt  affyrede  en  Salve  fra  deres  Bagladerifler  paa  nært  Hold 
imod  de  ulykkelige  Fanatikere,  der  selvfølgelig  hver  og  en  blev  paa 
Pletten,  som  uimodsigeligt  Bevis  paa  deres  Teoriers  Daarskab.  Juan 
lod  derefter  deres  Følge  besigtige  Demonstrationens  Resultat,  medens 
han  samtidig  underrettede  dem  om,  at  samme  Skæbne  vilde  ramme 
dem,  forsaavidt  de  ikke  fredelig  begav  sig  hver  til  sit.  Virkningen  var 
øjeblikkelig,  og  Juan  fandt  fra  det  Tidspunkt  ingen  Vanskelighed  ved  at 
holde  Bevægelsen  i  Tømme  i  sin  Provins. 

Ikke  saasnart  var  de  kaotiske  Tilstande  i  Peking  til  Ende  og  Pacifi- 
ceringsarbejdet  i  Shansi  og  Chili  begyndt,  før  Juan  Shih-Kai  anmodede 
Missionærerne  om  at  vende  tilbage  og  genoptage  deres  Virksomhed 
under  hans  Beskyttelse.  Og  ikke  nok  hermed.  Han  oprettede  et  Slags 
Højskole  i  Tsinanfu,  som  han  udrustede  med  de  nødvendige  Penge- 
midler og  satte  under  protestantiske  Missionærers  Ledelse  med  Frihed 
for  dem  til  at  indrette  Undervisningen  i  Vestens  Kultur  og  Videnskaber 
mellem  de  Hundreder  af  kinesiske  Elever  efter  deres  eget  Tykke. 

I  Juni  1902  døde  Juan  Shih-Kais  Moder.  Efter  kinesisk  Skik  burde 
han  straks  være  traadt  af  fra  sit  Embede  og  i  27  Maaneder  —  den  lov- 
befalede Sørgetid  —  have  trukket  sig  tilbage  til  Privatlivet  i  sit  Hjem- 
sted. 

Ved  et  kejserligt  Dekret  forkortedes  Sørgetiden  imidlertid  til  100 
Dage,  som  det  tillodes  Vicekongen  at  tilbringe  i  sin  Jamen  i  Tientsin. 
Det  hedder  i  „Dekretet":  I  Betragtning  af  Vigtigheden  af  hans  Post, 
den  Krise,  hvori  Riget  befinder  sig,  og  den  store  Dygtighed,  han  har  ud- 
vist i  den  vanskelige  og  farlige  Periode,  som  Landet  nylig  har  gennem- 
gaaet. 

Den  Rolle,  som  Juan  Shih-Kai  spillede  før  og  efter  Revolutionens 
Udbrud,  har  givet  Anledning  til  mange  Gisninger,  og  det  mangler  ikke 
paa  Beskyldninger  for  at  han  helt  igennem  har  spillet  dobbelt  Spil  og  i 
første  Række  havt  sine  egne  Interesser  for  Øje  fremfor  Landets,  Tro- 
nens eller  Republikens,  som  han  successive  er  blevet  udvalgt  til  at  va- 
retage. Det  er  vistnok  udenfor  al  Tvivl,  at  de  Revolutionære  havde  ven- 
tet, at  han  straks  skulde  have  sluttet  sig  til  dem,  gjort  deres  Sag  til  sin, 

og  taget  Ledelsen  i  sin  Haand.  Soldaterne,  som  kendte  ham,  og  for  hvem 
hans  Navn  var  et  Trylleord,  ventede  hans  Komme  fra  det  første  Øjeblik, 
og  der  er  al  Rimelighed  for,  at  Lederne  vedligeholdt  denne  Tro  hos 
dem,  hvad  jo  ogsaa  fremgaar  af  Forhandlingerne  og  Korrespondancen 
mellem  ham  og  General  Lijuan-Hung.  Dr.  Sunjat-Sun  derimod  synes 
ikke  at  have  næret  stor  Tillid  til  ham,  ialtfald  ikke  i  Begyndelsen,  og 
det  samme  gælder  Nanking 
Regeringen,  som  forst  forlang- 
te, at  han  skulde  komme  der- 
til for  at  aflægge  Ed  til  Repu- 
blikken, og  kun  indlod  sig  paa 
istedet  at  sende  deres  Dele- 
gerede  til   Peking,  da  Juan 
Shih-Kai  bestemt  nægtede  at 
efterkomme     deres    Opfor- 
dring. Mantsjurerne,  paa  de- 
res Side,  syntes  at  have  havt 
ligesaa  lidt  Tillid  til  hans  Paa- 
lidelighed,   men   bøjede    sig 
ikke   destomindre   for  hans 
Fordring  paa  fuld  Avtoritet, 
forinden  han  gik  ind  paa  at 
stille  sig  til  Raadighed  for  det 
synkende   Dynasti,  der  paa 
dette  Tidspunkt  i  ham  saa  den 
eneste  Redningsplanke  inden- 
for dets  Rækkevidde.  Hans 
Udnævnelse  til  Vicekonge  i 

Hu-Kuang  Provinserne  —  d.  14deOktober  —  umiddelbart  efter  Revolu- 
tionens Udbrud,  skete  uden  hans  Vidende  og  endnu  før  han  havde  stillet 
sine  Betingelser  for  at  træde  til,  og  det  var  først  efter  Raadslagning  med 
Krigsministeren,  General  Jui-Chang,  der  var  paa  Vejen  med  sin  Armé 
til  Wuchang,  og  efter  at  han  havde  forlangt  og  faaet  Fuldmagt  fra  Pe- 
king, at  han  begav  sig  dertil  d.  10de  November,  og  fem  Dage  senere, 
d.  15de,  overtog  Stillingen  nominelt  som  det  mantsjuriske  Dynastis  Pre- 
mierminister, men  i  Virkeligheden  som  Kinas  Diktator.  Fra  det  første 
Øjeblik,  da  han  forlod  sin  tvungne  Uvirksomhed  i  Honan  og  atter 
traadte  frem  paa  Arenaen,  sørgede  han  for  at  holde  sig  i  intim  Forbin- 
delse med  begge  de  stridende  Parter  og  med  alle  de  fremragende  Ak- 
tører i  det  store  østasiatiske  Skuespil,  baade  kejserlige  og  revolutionære. 

Hans  stærke  og  smidige  Haand  holdt  alle  Traadene,  og  han  forstod 
med  mesterlig  Klogskab  og  dyb  Menneskekundskab  at  manipulere  hele 
Spillet,  som  han  vilde  det,  og  som  det  formodentlig  passede  bedst  i  hans 
Planer.  Hvilke  disse  i  Virkeligheden  var  og  er,  har  han  imidlertid  ikke 
betroet  Nogen,  og  Ingen  har  kunnet  udgrunde  dem  eller  se  tilbunds  i 
dem,  men  Alle  er  gaaet  ud  fra,  at  de  altid  har  været  noget  andet  end  han 
i  det  givne  Øjeblik  har  givet  det  Udseende  af.  Medens  han  saaledes  paa 
den  ene  Side  faar  Skyld  for,  at  det  var  ham,  der  holdt  Admiral  Sahs 
Arm  tilbage  i  Slagene  ved  „Ti  Kilometer"  Stationen,  da  Flaadens  effek- 
tive Indskriden  kunde  have  gjort  en  Ende  paa  Revolutionen  med  det 
samme,  var  det  paa  den  anden  Side  ogsaa  ham,  der  beordrede  Bom- 
bardementet og  Ødelæggelsen  af  Hankov,  og  igen  ham,  der  efter  Ind- 
tagelsen af  Hanyang  sørgede  for,  at  Nordarméen  standsede  og  at  Wu- 
chang  skaanedes  for  at  dele  Hankovs  Skæbne,  saa  at  Fredsforhandlin- 
gerne dér  og  i  Shanghai  kunde  komme  istand,  hvorved  han  fik  Tid  til 
at  fuldføre  sit  Værk  i  Peking  og  fremskaffe  det  mantsjuriske  Dynastis 
Abdikation.  Med  andre  Ord:  gøre  rent  Bord  til  begge  Sider  og  berede 
Plads  for  sig  selv,  enten  som  Premierminister  under  en  konstitutio- 
nel Kejser,  hvad  hans  første  Forsøg  gik  ud  paa;  eller  som  Præsident 
i  en  Republik;  muligvis  endogsaa  som  Grunder  af  et  nyt  Dynasti  „Yiian", 
med  sig  selv  paa  Tronen  som  dets  første  Monark.  Og  dette  sidste  en- 
ten omfattende  hele  Kina,  eller,  hvad  der  er  det  rimeligste  at  antage, 
kun  de  nordlige  Provinser,  medens  de  sydlige  sejlede  deres  egen  Sø, 
enten  som  Republik,  Republikker  eller  et  eller  flere  selvstændige  Mo- 
narkier. Kina  er  jo  stort  nok  til  alle  Dele. 

Men  hvorom  nu  alting  er:  Enten,  at  Juan  Shih-Kai  virkelig  har 
handlet  ærlig  imod  det  mantsjuriske  Dynasti  og  selv  troet  paa  Mulig- 
heden af  et  konstitutionelt  Monarki  i  Kina,  men  har  fundet  det  umuligt 
at  gennemføre  dette  og  saa,  som  den  eneste  Udvej,  har  formaaet  Mant- 
sjurerne  til  at  gaa  med  det  gode  og  paa  favorable  Betingelser;  Eller,  at 
han  fra  Begyndelsen  har  været  i  aaben  eller  Underhaands-Forstaaelse 
med  de  Revolutionære  og  arbejdet  hen  imod  Republikken  som  en  per- 
manent Ordning  eller  som  et  Gennemgangsstadium  for  sig  selv  og  sine 
hemmelige  Ærgærrigheds-Aspirationer.  Nok  er  det,  at  hans  store  Per- 
sonlighed, hans  usvigelige  Mod,  hans  militære  og  diplomatiske  Geni 
og  hans  ukuelige  Energi  og  Snarraadighed  udmærker  ham  som  Nuti- 
dens største  Kineser  og  sikkrer  ham  den  Sympati,  ogsaa  fra  Udlandets 
Side,  som  allerede  er  hans  hele  Kina  over,  og  som  han  sikkert  vil  faa 
fuld  Brug  for  til  Udførelsen  af  det  uhyre  Værk,  som  han  har  paataget 

sig  og  som  han  ialtfald  er  den  eneste  „Søn  af  Han",  der  er  istand  til  at 
gennemføre  med  Udsigt  til  Held. 

Med  det  Kendskab,  som  Yderverdenen  har  til  hans  Person,  hans 
Karakter,  hans  Virkemaade  og  hans  Virkemidler,  vil  man  dog  kunne 
slutte,  at  han,  Opportunist  og  Handlingens  Mand  som  han  utvivlsomt 
er,  og  det  i  højere  Grad  end  almindeligt  mellem  Kinesere,  rolig  og 
beregnende  vil  afvente  det  psycologiske  Øjebliks  Komme,  inden  han 
lægger  sine  Kort  aabent  paa  Bordet.  Hans  første  Bestræbelser  maa  nød- 
vendigvis gaa  ud  paa  at  underbygge  sin  Stilling  og  sætte  sig  fast  i  Sadlen, 
forinden  han  skrider  til  afgørende  Handling.  Han  har  imidlertid  i  Repu- 
blikens første  Leveaar  vist,  af  hvilket  Stof  han  er  dannet  og  hvad  man 
kan  vente  sig  af  ham  i  Fremtiden,  paa  en  Maade,  der  samstemmer  med 
den  Opfattelse  som  hans  tidligere  Levnetsløb  har  bibragt  Verden  af 
hans  Karakter,  hvori  Snarraadighed,  Energi  og  Hensynsløshed  synes 
at  danne  Hovedelementerne.  Han  har  forstaaet  at  gøre  den  paatræn- 
gende Nationalforsamling  ked  af  at  blande  sig  i  hans  Regeringssystem 
og  i  hans  Udnævnelse  af  Ministre,  ved  at  lade  Soldaterne  i  det  givne 
Øjeblik  truende  røre  paa  sig  i  Peking,  Tungchow  og  Omegn,  og  han  har 
ikke  betænkt  sig  paa  at  gøre  en  Ende  paa  de  to  Generaler  Changs  og 
Fangs  Oprørstendentser  ved  summarisk  at  lade  dem  skyde  saasnart 
han  ansaa  deres  Agitation  mellem  Republikens  ikke  altfor  disciplinerede 
Soldater  for  ubelejlig  eller  maaske  endogsaa  farlig.  Og  samtidig  har 
han  forstaaet  at  samle  de  forskellige  Ledere  af  Republikens  forskellige 
Fraktioner,  repræsenterede  af  Mænd  som  Sun  Jat-Sun,  Li  Juan-Hung, 
Hwang-Hsing  og  andre,  omkring  sin  imposante  Person.  Hver  og  en  af 
dem  er  efterhaanden  kommen  under  hans  Indflydelse  og  har  offentlig 
anerkendt  hans  Førerskab,  saa  at  han  den  Dag  idag  staar  i  det  kinesi- 
ske Folks  almindelige  Omdømme  og  Bevidsthed  ikke  alene  som  den 
„stærke  Mand",  men  som  den  eneste  stærke  og  som  den,  der  holder 
Kinas  Fremtid  i  sin  Haand,  enten  dette  nu  bliver,  efter  hans  Valg,  som 
Præsident  for  Republiken  eller  som  den  første  Kejser  af  et  nyt  indfødt 
Dynasti.  Hvad  han  har  udrettet  i  disse  faa  Maaneder,  hvori  han,  siden 
Oktober  191 1,  da  den  mantsjuriske  Trone  styrtede  i  Støvet,  har  holdt 
Styret  i  sine  kraftige  Hænder,  er  af  den  Natur  og  den  Udstrækning,  at 
Ingen  dengang  kunde  have  blot  drømt  derom,  i  Betragtning  af  Landets 
uhyre  Størrelse  og  dets  400  Millioner  Befolkning.  Endnu  engang  har 
det  vist  sig,  at  Kina  er  Overraskelsernes  Paradis,  og  at  ingen  Erfaring 
fra  andre  Landes  og  andre  Nationers  Historie  kan  anvendes  her  eller 
nogen  Sammenligning  drages  mellem  Vesten  og  Østen.  Hvis  Kineserne 
faar  Lov  til  at  bestemme  deres  egen  Skæbne  paa  deres  egen  Maade  og 

efter  deres  eget  Valg,  vil  Kina  uden  Tvivl,  længe  forinden  man  skulde 
tro  det  muligt,  rejse  sig  ud  af  alle  de  Vanskeligheder  og  Farer,  som  nu 
synes  at  true  fra  mange  Kanter.  Hvis  dette  sker,  vil  Æren  og  Fortjene- 
sten i  første  Række  skyldes  Juan  Shih-Kai,  den  rette  Mand  paa  den 
rette  Plads  i  det  rette  Øjeblik. 


SUN  JAT-SUN 


Sun  Jat-Sun  er  den  fødte  Idealist,  Patriot,  Konspirator  og  Revolu- 
tionær, alt  i  ét.  Han  er  en  Kineser  af  den  ny  Skole,  Fører  for  det  „unge 
Kina",  ti  Aar  yngre  end  Juan  Shih-Kai,  og  sét  op  til  som  en  Profet  i  sit 
Fædreland,  og  da  særlig  i  sin  Provins,  Kwang-Tung,  hvor  han  er  født 
af  kristne  Forældre  i  en  beskeden  Stilling.  Som  ungt  Menneske  stude- 
rede han  Medicin  i  Hongkong  under  en  engelsk  Læge  og  praktiserede 
derefter  i  nogen  Tid  som  Læge  i  Makao  og  Kanton,  indtil  han  allerede  i 
1895  indlod  sig  i  en  Sammensværgelse  imod  Regeringen.  Den  blev 
opdaget  i  det  sidste  Øjeblik  før  Udbrudet  var  bestemt,  og  han  maatte 
flygte  tilbage  til  Hongkong  over  Hals  og  Hoved  for  at  redde  Livet,  me- 
dens 16  af  hans  Medsammensvorne  var  mindre  heldige.  De  blev  grebet 
af  Avtoriteterne  og,  som  altid  i  lignende  Tilfælde  i  Kina,  halshuggede 
paa  Stedet.  Fra  Hongkong  begav  Sunjat-Sun  sig  til  London,  for  at  gøre 
Propaganda  mellem  sine  derboende  Landsmænd  og  for  at  berede  en 
ny  Sammensværgelse  imod  Mantsjurerne  i  Kina,  der  i  Mellemtiden 
havde  sat  en  betydelig  Pris  paa  hans  Hoved.  I  London  var  han  i  1896 
paa  et  hængende  Haar  nærved  at  blive  grebet  og  sendt  tilbage  til  Kina, 
hvor  hans  Liv  ikke  vilde  have  været  en  sur  Sild  værd.  To  Udsendinge 
fra  den  kinesiske  Legation  fik  ham  underet  eller  andet  Paaskud  lokket 
hen  i  Nærheden  af  Legationen,  hvor  de  pludselig  overfaldt  ham,  greb 
ham,  og  slæbte  ham  ind  med  Magt.  Endelig  dér  var  han  paa  kinesisk 
Grund.  Gesandten  lod  ham  belægge  med  Arrest  og  indespærre  i  et  af 
Legationens  Værelser  i  den  Hensigt  at  smugle  ham  ombord  i  et  eller 
andet  Skib  til  Kina.  Det  lykkedes  Sun  Jat-Sun  at  bestikke  en  af  de  en- 
gelske Tjenere  til  at  bringe  et  Bud  fra  ham  til  en  engelsk  Ven,  Dr.  Can- 
tile,  der  øjeblikkelig  satte  sig  i  Bevægelse  for  at  komme  ham  tilhjælp. 
Den  engelske  Regering  blev  underrettet  om  den  illegale  Arrest,  der  i 
Virkeligheden  var  foregaaet  udenfor  den  kinesiske  Legations  Omraade, 

Detektiver  sattes  til  at  bevogte  denne  Nat  og  Dag  for  at  forhindre  at 
Sun  Jat-Sun  blev  fort  derfra,  og  den  kinesiske  Gesandt  blev  tilsidst  nødt 
til  at  lade  ham  gaa.  Efter  dette  lille  Eventyr  begav  han  sig  til  Japan,  og 
derfra  til  Singapore,  hvorfra  han  igen  forklædt  sneg  sig  ind  i  Kina  og 
startede  en  ny  Revolu- 
tion i  Kwangtung,  der 
atter  slog  fejl  og  kostede 
en  Del  Mennesker  Livet. 
Dr.  Sun  slap  atter  uskadt 
bort,  denne  Gang  over 
den  fransk -kinesiske 
Grænse  ind  i  Tongking, 
hvorfra  han  sogte  til 
Amerika  efter  Kangju- 
Weis  fejlslagne  Reform- 
forsøg i  1898,  som  han 
ogsaa  stod  i  Forbindel- 
se med.  I  en  Aarrække 
prædiker  han  sine  Teo- 
rier for  sine  Lands- 
mænd, navnlig  i  San 
Francisko,  hvor  han  faar 
dannet  et  Korps  Revo- 
lutionære mellem  de 
unge  Kinesere,  der  for- 
pligter sig  til  at  vie 
Mantsjurernes  Fordri- 
velse fra  Kina  deres 
Kræfter  og   yde  deres 


Sun  Jat-Sun. 


Brødre  i  Kina  Hjælp  i  Penge  og  paa  anden  Maade,  naar  den  længe 
forberedte  store  Revolution  tilsidst  bryder  ud.  Fra  Amerika  til  Manila, 
Java,  Filippinerne,  Bagindien,  overalt  hvor  Kineserne  har  slaaet  sig 
ned,  vandrer  i  de  følgende  15  Aar  den  utrættelige  fanatiske  Konspira- 
tor. Allevegne  prædiker  han  Oprør  imod  de  fremmede  Tyranner,  der 
undertrykker  og  mishandler  hans  Landsmænd  i  det  gamle  Fædreland, 
og  allevegne  slutter  Tusinder  og  atter  Tusinder  af  de  „Sorthaarede"  sig 
til  hans  revolutionære  Lære.  Den  kinesiske  Regering,  der  kender  deres 
utrættelige  Fjendes  Tilværelse  og  frygter  hans  Virke,  sætter  efterhaan- 
den  større  og  større  Pris  paa  hans  Hoved,  indtil  det  tilsidst  kommer  til 
at  staa  dem  i  en  halv  Million  Dollars,  om  det  skulde  lykkes  at  faa  det 

skilt  fra  den  lille  overmenneskelig  energiske  Doktors  smalle  Skuldre, 
hvad  det  imidlertid  ikke  gør,  da  han  efterhaanden  bliver  hellig  og  ukræn- 
kelig i  sine  Landsmænds  Øjne,  og  der  næppe  findes  den  Kineser,  som 
ikke  kender  Sun Jat-Suns  Navn  og  ikke  vilde  gaa  i  Ilden  for  ham.  Hvor 
mange  Gange  han  i  dette  Tidsrum  har  besøgt  selve  Kina  og  opholdt  sig 
snart  her  snart  der  i  den  ene  og  anden  Forklædning,  vil  vel  aldrig  blive 
oplyst.  Men  som  det  mantsjuriske  Dynastis  onde  Aand  er  han  paafærde 
allevegne,  danner  den  ene  hemmelige  Oprørskomité  efter  den  anden, 
indsamler  Penge  hos  sine  Trosfæller  og  sætter  sig  i  Forbindelse  med 
de  gamle  hemmelige  Selskaber,  der  fra  Arilds  Tid  eksisterer  over  hele 
Landet  og  tæller  sine  Medlemmer  i  hundredtusindvis.  Alle  har  de  til 
Formaal  at  slutte  sig  sammen  til  Forsvar  mod  den  fælles  Fjende:  Man- 
darinatet,  Embedskoteriet,  som  tyranniserer  og  plyndrer  dem  til  sidste 
Blodsdraabe,  og  alle  er  de  blevet  revolutionære  eller  har  været  det  fra 
deres  Oprindelse  af.  Endel  af  dem,  som  „  Den  store  Knivs  Selskab",  har 
været  kendt  endogsaa  før  Mantsjurernes  Tid,  men  de  allerfleste  er  af 
langt  yngre  Dato.  I  én  Henseende  er  de  alle  hinanden  lig,  de  er  udmær- 
ket organiserede,  strængt  disciplinerede  og  vel  funderede  med  Penge- 
midler. Mandaterne,  som  udgaar  fra  deres  Overhoveder,  hvis  Navne 
de  menige  Medlemmer  ikke  engang  kender,  adlydes  punktlig,  og  deres 
Virksomhed  spores  i  al  sin  Hemmelighedsfuldhed,  som  Øvrigheden 
ikke  har  været  i  Stand  til  at  bryde,  saa  at  sige  overalt.  Deres  Medlem- 
mer findes  mellem  alle  Samfundsklasser,  fra  de  højeste  til  de  laveste,  i 
Vicekongernes  Jamen  og  i  Kuliernes  Thehuse,  i  Hovedstaden  som  i 
Provinserne,  overalt  hvor  Kinesere  lever  og  færdes. 

Enkelte  af  dem,  som  „Tre-Enheds-Selskabet"  og  „Den  hvide  Aa- 
kande"  daterer  vistnok  deres  Oprindelse  tilbage  til  Mantsjurernes  Erob- 
ring af  Kina  og  har  rimeligvis  staaet  bag  alle  de  Forsøg  paa  Oprør  imod 
den  herskende  Race,  som  fra  Tid  til  anden  har  fundet  Sted.  Navnlig  an- 
ses det  for  givet,  at  Taiping  Oprøret,  maaske  det  blodigste  Historien 
kender,  skyldte  det  sidstnævnte  Selskab  sin  Oprindelse,  og  at  det  er 
det  og  dets  ledende  Medlemmer,  som  ogsaa  denne  Gang  har  rejst  Op- 
rørsfanen  imod  Mantsjurerne.  Taiping  Oprøret  begyndte  i  Kwangtung 
Provinsen,  hvor  Fjendskabet  imod  Dynastiet  altid  har  været  størst,  og 
hvis  livlige,  intelligente  og  letpaavirkelige  Befolkning  bestandig  har  væ- 
ret vanskelig  at  regere.  Saavel  Kangju-Wei  som  Sun  Jat-Sun  og  Wu- 
Ting-Fang  er  alle  Kantonesere,  og  det  samme  gælder  om  saa  at  sige 
alle  de  ledende  Revolutionære  med  Undtagelse  af  Juan  Shih-Kai,  som 
vistnok  ogsaa  kun  er  kommen  til  at  spille  sin  fremragende  Rolle  i  Kraft 
af  sin  ubestridelige  overlegne  Dygtighed  baade  som  Militær  og  som 


REVOLUTIONEN 


Statsmand,  og  fordi  de  andre  Ledere  nu  engang  ikke  kunde  komme 
uden  om  ham.  Det  er  ogsaa  fra  Kinas  sydlige  Provinser,  at  den  store 
Udvandring  til  Amerika,  Avstralien,  Java,  Filippinerne,  Malakka  Halv- 
øen og  Indien  har  fundet  Sted,  og  da  saa  at  sige  enhver  af  disse  Ud- 
vandrede, hvoraf  mange  har  erhvervet  sig  meget  store  Formuer,  har 
været  eller  er  Medlemmer  af  „Den  hvide  Aakande",  er  det  ogsaa  fra 
dem,  at  Revolutionen  hovedsagelig  er  bleven  forstrakt  med  Penge.  Hvis 
man  kan  tro  Kinesere,  som  paastaarat  kende  til  „Den  hvide  Aakande"s 
beundringsværdige  Organisation,  saa  er  Selskabets  Formaal  foruden: 
Omstyrtning  af  det  mantsjuriske  Dynasti,  „Frihed,  Lighed  og  Broder- 
skab", og  dets  Virksomhed  saa  spredt  over  hele  Kina  selv,  at  der  næppe 
rindes  en  Familje  i  Landet,  hvoraf  ikke  mindst  én  Person  er  indrulleret 
som  aktivt  eller  ialtfald  passivt  Medlem.  Vedkommende  Kandidat  maa 
ved  Indtrædelsen  i  Selskabet  forpligte  sig  højtideligt  til  at  støtte  det  med 
Penge,  Arbejde  og,  om  fornødent,  med  Livet.  Optagelsesceremonierne 
med  deres  hemmelige  Pasord  og  Tegn  minder  ikke  saa  lidt  om  Frimu- 
reriet, og  det  samme  gælder  om  Organisationen  i  Loger  og  Storloger, 
der  hver  har  sine  af  hinanden  ukendte  Chefer  og  Embedsmænd,  hver 
med  sit  Hverv  i  Selskabets  Tjeneste;  nogle  til  at  udklække  Planerne, 
andre  til  at  indkassere  Bidragene;  andre  igen  til  at  gøre  Propaganda  og 
til  at  holde  Medlemmerne  underrettet  om,  hvad  der  skal  foregaa  og 
hvad  der  forlanges  af  hver  enkelt  i  det  givne  Tilfælde.  Hovedledelsen, 
hvis  Sammensætning  og  Sæde  kun  er  kendt  af  faa  Medlemmer,  har  saa 
sine  Repræsentanter  i  alle  Provinser,  Byer  og  Distrikter  Kina  over,  og 
hele  det  uhyre  sammensatte  Maskineri  siges  at  arbejde  med  en  Præci- 
sion, en  Hemmelighedsfuldhed  og  en  Disciplin,  der  er  ukendt  andre 
Steder  i  Verden.  I  den  sidste  Snes  Aar  er  hver  og  én  af  de  unge  Kine- 
sere, som  i  dette  Tidsrum  har  besøgt  Evropa,  Amerika  og  Japan,  forin- 
den sin  Afrejse  blevet  indrulleret  i  „ Den  hvide  Aakande",  og  det  er  netop 
denne  Afdeling  af  Selskabet,  som  har  spillet  og  endnu  spiller  maaske 
den  største  Rolle  i  Revolutionens  og  Republikens  Udvikling,  og  hvis 
Repræsentanter  strømmede  til  fra  alle  Kanter,  da  Signalet  til  Udbrudet 
blev  givet,  for  at  tage  deres  forud  nøjagtig  bestemte  Plads  i  Rækkerne. 
Det  var  ogsaa  dem,  der  i  Begyndelsen  tog  Bevægelsen  i  Haand,  pro- 
klamerede Republiken  og  dannede  den  første  provisoriske  Regering 
med  General  Li  Juan-Hung  i  Spidsen,  og  det  fremgik  klart  af  den  Hur- 
tighed og  Samtidighed,  hvormed  alle  de  vigtigste  Provinser  fulgte  efter 
og  indordnede  sig  under  den  ny  Styrelse,  at  saadant  ikke  skyldtes  en 
Tilfældighed  eller  en  pludselig  opdukkende  Nationalfølelse  hos  Mas- 
serne, men  en  vidtforgrenet  og  fuldstændig  reguleret  Organisation,  der 

fuldt-færdig  traadte  frem  i  Dagslyset  i  samme  Øjeblik  Ordren  udgik  fra 
Hovedkvarteret  til  at  mobilisere  Kræfterne  hele  Kina  over.  Man  har  da 
ogsaa  Sun  Jat-Suns  egne  Ord  for  at  Forberedelserne  tog  deres  Begyn- 
delse allerede  for  en  15—16  Aar  siden,  og  at  det  underjordiske  Revo- 
lutionsarbejde  har  været  fortsat  Dag  og  Nat  siden,  ikke  alene  i  selve 
Kina,  men  overalt  hvor  Kinesere  levede  og  færdedes.  „For  tre  Aar  si- 
den", siger  den  ihærdige  Konspirator,  „var  vi  klar  til  at  overtage  Wu- 
chang,  Kanton  og  Nanking,  men  vi  ventede  endnu  paa  at  faa  Kontrol 
over  Peking  Soldaterne.  Vi  havde  arbejdet  i  lang  Tid  gennem  Studen- 
terne, og  da  Regeringen  efter  Krigen  med  Japan  begyndte  at  organisere 
deres  ny  Armé  og  at  sende  unge  militære  Studenter  til  Udlandet,  for 
senere  efter  endt  Uddannelse  at  lade  dem  faa  Ansættelse  som  Officerer 
i  Hæren  og  Flaaden,  satte  vi  os  i  Forbindelse  med  dem,  for  at  modar- 
bejde Mantsjurernes  Planer.  Efterhaanden  som  de  unge  Mennesker 
vendte  tilbage  til  Kina  for  at  tage  deres  Plads  som  Officerer,  kom  de 
som  Revolutionære.  Revolutionens  Udbrud  kunde  under  ingen  Om- 
stændigheder have  været  udsat  ud  over  et  Par  Maaneder,  men  det  er 
rigtigt,  at  det  skete  noget  tidligere  end  planlagt.  Efter  Bombeeksplosio- 
nen i  Hankov  var  det  umuligt  at  vente  længer  med  at  skride  til  Hand- 
ling. Regeringen  vilde  nu,  da  den  havde  faaet  Øjnene  op  for  den  over- 
hængende Fare,  have  begyndt  med  at  afvæbne  Soldaterne,  som  sympa- 
tiserede med  os.  I  Kanton  havde  de  allerede  ifjor,  da  Uroligheder 
udbrød  dér  for  tidligt,  spredt  vore  Tilhængere  over  Provinsen,  saa  at 
det  var  vanskeligt  for  os  at  koncentrere  vore  Kræfter.  Dersom  vor  op- 
rindelige Plan  var  blevet  ført  igennem,  vilde  der  have  været  meget  lidt 
Kamp  og  ringe  Tab  af  Menneskeliv.  Kanton,  Nanking  og  Wuchang 
vilde  ganske  stille  være  gaaet  over  til  os,  og  saa  kunde  alle  Tropperne, 
om  nødvendigt,  have  marscheret  imod  Peking,  hvor  allerede  Halvdelen 
af  de  dér  garnisonerede  Soldater  stod  paa  vor  Side." 

At  Sunjat-Sun  havde  Ret  i  hvad  han  her  sagde,  fremgik  noksom 
af  Begivenhederne,  og  ikke  mindst  af  den  Omstændighed,  at  saa  at  sige 
alle  Mandarinerne,  fra  de  højeste  til  de  laveste,  hvor  de  da  ikke  var 
Mantsjurer,  ganske  rolig  forblev  i  deres  Stillinger  og  fortsatte  deres 
forskellige  Embedsforretninger  under  det  ny  Regimente,  som  om  der 
intet  usædvanligt  var  forefaldet.  Det  mærkeligste  ved  hele  denne  mær- 
kelige Revolution  er  vel  næsten  det,  at  ikke  en  eneste  Kineser  af  nogen 
Betydning  eller  Indflydelse  gjorde  blot  det  ringeste  Tegn  til  at  ville 
støtte  den  mantsjuriske  Regering,  som  aabenbart  ikke  ejede  en  eneste 
virkelig  Ven  eller  Tilhænger  mellem  de  Myriader  af  Embedsmænd, 
som,  lige  indtil  Revolutionens  Udbrud,  havde  staaet  i  dens  Tjeneste  og 

været  afhængig  af  dens  Naade.  Et  mere  gennemfort  Bevis  paa  Mant- 
sjurernes  Upopularitet  og  det  almindelige  Had  imod  dem  mellem  alle 
Klasser  af  Kinesere  vilde  vanskelig  kunne  tænkes. 

Dr.  Sun  Jat-Sun  ankommer  til  Shanghai  fra  Singapore  nogle  Dage 
efter  at  „Fredskonferencen"  er  gaaet  fra  hinanden.  Han  modtages  høj- 
tideligt af  de  Revolutionæres  „  Direktør  for  de  udenrigske  Anliggender", 
Kinas  tidligere  Gesandt  i  Washington,  Wu  Ting-Fang  og  andre  Med- 
lemmer af  Nanking  Regeringen,  som  paa  dennes  Vegne  meddeler  ham, 
at  han  enstemmig  er  valgt  til  Præsident  for  den  provisoriske  Regering. 
Han  modtager  Valget  og  begiver  sig  straks  til  Nanking,  hvor  han  for- 
melt overtager  sit  Embede.  Som  sin  første  Regeringshandling  udsteder 
han  et  længere  Manifest  til  „Alle  venskabelige  Nationer",  hvori  han 
opregner  det  mantsjuriske  Regimentes  mange  Forsyndelser  imod  det 
kinesiske  Folk.  Han  lægger  særlig  Vægt  paa  Dynastiets  Afsondretheds- 
Politik,  som  har  stillet  Kineserne  udenfor  andre  Nationers  Række. 
Han  henviser  til  Marco  Polos  Skrifter  og  til  Inskriptionen  paa  den  Ne- 
storianske  Tavle  i  Hsian-fu  som  Beviser  paa  at  frit  Samkvem  med 
Udlandet  fandt  Sted  og  at  Religionsfrihed  eksisterede  i  Kina  før  Mant- 
sjurernes  Komme.  Han  bebrejder  dem,  at  de  har  skammelig  tyranni- 
seret det  kinesiske  Folk,  plyndret  og  mishandlet  det  i  267  lange  Aar, 
skabt  Privilegier  og  Monopoler  for  sig  selv  og  omgivet  sig  med  en  Mur 
af  Fordomme  og  Eksklusivitet  til  Skade  og  Fordærv  for  Kineserne.  De 
har  paalagt  disse  uretfærdige  og  uforsvarlige  Skatter  uden  deres  Sam- 
tykke, indskrænket  Fremmedhandelen  til  Traktathavnene,  belastet  Han- 
delsvarer i  Transit  med  „Likin"-Skatten,  og  lagt  Hindringer  ivejen  for 
den  indenlandske  Handel  og  Landets  Industri  saavel.  „De  har  nægtet 
Folket  et  upartisk  og  retfærdigt  Retssystem;  de  har  indført  Tortur  og 
umenneskelige  Straffemaader  og  straffet  Skyldige  og  Uskyldige  iflæng; 
de  har  lukket  Øjnene  for  Embedsmændenes  Uhæderlighed  og  solgt 
Statens  Embeder  til  den  Højstbydende.  Og  de  har  atter  og  atter  vendt 
det  døve  Øre  til,  naar  det  kinesiske  Folk  forlangte  en  bedre  Regering, 
og  kun  samtykket  i  Reformer  paa  Skrømt,  samt  afgivet  Løfte  efter  Løfte 
uden  nogensinde  at  have  til  Hensigt  at  overholde  dem. 

Manifestet  ender  med  at  erklære: 

„Alle  Traktater,  som  den  mantsjuriske  Regering  har  afsluttet  før 
Revolutionens  Udbrud,  skal  blive  overholdt  til  deres  Udlob;  men  saa- 
danne,  afsluttet  efter  den  Tid,  vil  blive  kaldt  tilbage. 

Alle  fremmede  Laan  eller  Erstatninger,  som  den  mantsjuriske  Re- 
gering har  kontraheret  før  Revolutionen,  vil  blive  respekteret  uden  no- 

gen  Forandring;  men  enhver  Betaling  eller  Laan  til  den  mantsjuriske 
Regering  efter  Revolutionens  Begyndelse  vil  blive  kaldt  tilbage. 

Enhver  Koncession  givet  til  fremmede  Nationer  eller  deres  Under- 
saatter  af  den  mantsjuriske  Regering  før  Revolutionen  vil  blive  respek- 
teret, men  hvis  givet  efter  denne  Dato,  erklæret  for  ugyldig. 

Alle  Personer  og  al  Ejendom  tilhørende  fremmede  Nationer,  som 
befinder  sig  indenfor  Republikens  Jurisdiktion,  vil  blive  respekteret  og 
beskyttet. 

Det  vil  være  vort  bestandige  Maal  og  vor  faste  Opgave  at  rejse  en 
national  Bygning  svarende  til  vort  saa  længe  forsømte  Lands  Krav,  paa 
et  stærkt  og  varigt  Fundament.  Vi  vil  anstrænge  os  for  at  hæve  vort 
Folk,  tilsikkre  dem  Fred  og  lovgive  for  deres  Velfærd." 

Dr.  Sun  Jat-Sun  forbliver  i  Nanking  de  følgende  tre  Maaneder  og 
forhandler  med  Juan  Shih-Kai  i  Peking  pr.  Telegraf  og  pr.  Brev  om 
Ordningen  af  de  hundrede  og  et  Affærer,  der  paatrænger  sig  efter  det 
mantsjuriske  Dynastis  Abdikation  og  Republikens  Indførelse.  Da  dette 
er  sket,  og  Juan  Shih-Kai  vælges  til  Republikens  Præsident,  nedlægger 
han  straks  og  uden  Betænkning  sit  foreløbige  Embede  og  gaar  sin  Vej 
ligesaa  stille  som  han  er  kommen.  Saa  længe  hans  Person  og  hans 
Virke  behøves  i  Revolutionens  Tjeneste,  giver  han  begge  Dele  helt  og 
holdent  og  uden  Bagtanke  af  nogen  Art,  og  saasnart  Republiken  er  opret- 
tet, viger  han  Pladsen  og  afgiver  Æren  og  Magten  til  den,  som  Folkets 
Repræsentanter  udpeger  i  hans  Sted,  om  han  end  muligvis  kunde  have 
ønsket  det  anderledes.  Hans  egen  Interesse  og  hans  egen  Ophøjelse 
spiller  ingen  Rolle  for  denne  moderne  Spartaner,  for  hvem  Sagen  er 
alt,  Personen  intet,  og  som  nu,  da  han  ser  sit  Livs  Værk  Fuldførelsen 
nær,  er  rede  til  at  nedlægge  Kommandoen  og  tage  sin  Plads  i  de  Meni- 
ges Række.  Selv  om  han,  efter  at  de  første  tre  Maaneder  af  Republi- 
kens Liv  er  passeret,  rimeligvis  maa  erkende,  at  der  eksisterer  en  stor 
og  mærkbar  Forskel  mellem  Teori  og  Praksis  i  Kina,  og  at  mange  Des- 
illusioner har  ramt  ham  i  dette  korte  Tidsrum,  samt  at  Dannelsen  af  et 
enigt  Kina  endnu  synes  langt  borte,  længere  end  det  saa  ud  til  ved  Re- 
volutionens Begyndelse,  saa  er  der  dog  ingen  Tvivl  om,  at  han  fremde- 
les, og  indtil  Enden,  vil  vie  sit  Liv  og  sit  Arbejde  til  sit  Fædreland  og 
sit  Folk  ligesaa  uegennyttigt  og  ligesaa  trofast  som  dengang  han  for  saa 
kort  en  Tid  stod  som  Landets  og  Revolutionens  første  Mand.  Han  for- 
lader Scenen  ligesaa  beskeden  og  ligesaa  prunkløs  som  da  han  betraadte 
den  for  første  Gang.  I  Overværelse  af  en  Haandfuld  Evropæere  og  en 
Forsamling  af  unge  Indfødte,  hvorimellem  9  „Fremskridtskvinder",  et 

nyt  kinesisk  Revolutionsprodukt,  nedlægger  han  sin  Post  i  Nankings 
„Forsamlingshus"  d.  1ste  April  med  en  kort  Tale,  hvori  han  siger: 

„  Idet  jeg  byder  Dem  Farvel,  føler  jeg  Trang  til  at  sige  nogle  faa  Ord. 
Republiken  Kinas  Bestræbelser  bor  altid  gaa  ud  paa  at  bevare  Freden, 
for  kun  derved  kan  Menneskenes  Velfærd  fremmes.  Men  først  maa  vi 
lægge  Republikens  Grundvold  fast  og  sikkert.  Dette  er  en  Pligt  for  os 
alle.   Dersom  vi  trofast  holder  ved  denne  Pligt,  naar  vi  Maalet  hurtigt. 


Politisk  Møde. 

Om  end  Størsteparten  af  vort  Folk  befinder  sig  i  Uvidenhed  om  Me- 
ningen af  Ordet  „Republik"  og  om  republikanske  Idéer,  saa  har  det 
dog  nydt  og  elsket  Freden  i  Aarhundreder.  Det  burde  ikke  være  nogen 
vanskelig  Opgave  at  oplære  det  i  Republikens  og  Fredens  Principer. 
Hvis  en  saadan  Opgave  fuldføres  heldigt,  hvilken  Virkning  vil  det  da  ikke 
have  paa  hele  Verden,  naar  400  Millioner  Mennesker,  eller  en  Fjerdedel 
af  hele  Menneskeheden,  træder  i  Skranken,  for  denne  store  Sag?  Dette 
er  vor  Pligt  og  vi  vil  forsøge  paa  at  udføre  den.  Jeg  har  nedlagt  mit 
Embede,  men  dette  betyder  ikke,  at  jeg  er  færdig  med  min  Gerning. 
Langtfra!  Kun  vil  jeg  herefter  gøre  min  Pligt  som  simpel  Borger.  Det 
vil  være  min  Opgave  at  retlede  mine  400  Millioner  Landsmænd  og  at 
virkeliggøre  Republikens  velsignelsesrige  Idé." 

Efter  Fuldførelsen  af  denne  simple  Tale  bukkede  Sun  Jat-Sun  for 
Forsamlingen,  der  ikke  engang  rejste  sig!  og  overrakte  højtideligt  Præ- 
sidenten sit  Embedssegl,  hvorefter  en  af  de  tilstedeværende  Kinesere 

oplæste  en  Takadresse  til  den  afgaaede  Præsident.  Et  Musikkorps 
spillede  til  Slut  —  en  tysk  Marsch,  og  den  fordringsløse  Ceremoni  var 
tilende. 

Sun  Jat-Sun  har  senere  i  Gerningen  vist,  at  han  er  en  ligesaa  usel- 
visk og  loyal  Patriot  som  -han  har  udgivet  sig  for  at  være.  Efter  en  Fore- 
dragsturne gennem  de  sydlige  Provinser,  hvor  han  overalt  blev  mod- 
taget med  Begejstring  af  Befolkningen,  begav  han  sig,  tiltrods  for  mange 
af  sine  trofaste  Tilhængeres  indtrængende  Raad,  til  Peking,  for  i  et  kri- 
tisk Øjeblik  at  støtte  og  ligeoverfor  Nationalforsamlingen  at  gaa  i  Bor- 
gen for  Juan  Shih-Kais  Loyalitet  og  Troskab  imod  Republiken,  hvis 
Ægthed  var  blevet  draget  i  Tvivl  af  hans  politiske  Modstandere  og  true- 
de med  at  føre  til  alvorlige  Forviklinger. 

Gennem  sit  korte  Præsidentskab  førte  Sun  Jat-Sun  sig  med  stor 
personlig  Værdighed  uden  nogensinde  at  jage  efter  Popularitet.  Hans 
Hæderlighed,  Ærlighed  og  Alvor  gjorde  stærkt  Indtryk  paa  enhver,  der 
kom  i  Berøring  med  ham,  Evropæere  som  Kinesere.  Han  havde  ikke 
Lejlighed  til  at  vise  sig  i  Besiddelse  af  fremragende  Statsmandsevner, 
og  hans  Kendskab  til  Regeringssager  var  selvfølgelig  begrænset.  Men 
han  traadte  tilbage  til  Privatlivet  fulgt  af  sine  Landsmænds,  Venners  og 
Fjenders  uskrømtede  Agtelse  som  en  Hædersmand  og  Typen  paa  en 
virkelig  Patriot  —  af  hvem  der  kun  findes  altfor  faa  i  Kina. 


LIJUÅN-HUNG 


Republiken  Kinas  senere  Vicepræsident  var  ved  Revolutionens  Ud- 
brud Næstkommanderende  under  Mantsjur- Generalen  Chang-Piao 
over  den  „moderne  Hupeh  Armé"  med  Hovedkvarter  i  Wuchang.  Han 
er  48  Aar  gammel  og  Søn  af  en  Oberst  i  den  gamle  kinesiske  Hær.  I 
en  Alder  af  18  Aar  traadte  han  ind  i  Peiyang  Søkadetskolen  i  Tientsin 
under  Li  Hung-Chang,  hvorfra  han  efter  6  Aars  Studium  blev  dimitte- 
ret som  Officer.  I  Krigen  med  Japan  i  1894  gjorde  han  Tjeneste  som 
Artilleri-Officer  ombord  i  den  kinesiske  Korvet  „Chenyuan",  der  blev 
erobret  af  Japanerne  ved  Stormen  paa  Weihawei.  Efter  Krigens  Slut- 
ning blev  han  engageret  af  Chang  Chih-Tung,  den  Gang  Vicekonge  i 
Nanking,  ved  hvilken  By  han  anlagde  Fæstningsværker  monteret  med 
moderne  Skyts.   Da  Chang  Chih-Tung  blev  forflyttet  til  Hupeh,  fulgte 

Li  Juan-Hung  med  ham  til  Wuchang,  for  ved  Hjælp  af  tyske  Under- 
officerer at  give  sig  ilag  med  at  uddanne  Provinsens  Landhær  efter  ev- 
ropæiske  Monstre.  Herfra  gik  han  til  Tokio,  for  at  gennemgaa  et  mili- 
tært Kursus,  og  for  at  repræsentere  Kina  ved  Manøvrerne.  Ved  sin  Til- 
bagekomst til  Kina  blev 
den  forhenværende  So- 
officer  udnævnt  til  Rit- 
mestervedet Kavalleri- 
regiment  og  gjorde  der- 
efter nogle  Aar  Tjeneste 
snart  tillands  og  snart 
tilsøs,  indtil  han  i  1910 
overtog  den  Komman- 
do, hvori  Revolutionen 
fandt  ham  d.  10de  Ok- 
tober, Aaret  efter.  Den 
hemmelige  revolutio- 
nære Komité,  der  ved 
den  tilfældige  Bombe- 
Eksplosion  i  Hankov 
saa  sig  tvungen  til  at 
starte  Oprøret  tidligere 
end  paatænkt,  valgte, 
uden  hans  Vidende, 
straks  Li  Juan-Hung, 
der  dog  altsaa  (som  de 
fleste  andre  yngre  Of- 
ficerer) maa  have  til- 
hørt de  Revolutionæres 
Rækker,  til  Øverstbefalende  over  Soldaterne.  Liu-King,  den  unge  Mand, 
som  i  det  afgørende  Øjeblik  befandt  sig  i  Spidsen  for  Udbrudet,  opsøgte 
sammen  med  en  Del  Medsammensvorne  Li  Juan-Hung  i  hans  Kan- 
tonnement samme  Nat  og  meddelte  ham  hans  Udnævnelse,  samt  stil- 
lede ham  paa  Stedet  Valget  mellem  at  modtage  denne  eller  Døden.  Han 
valgte  det  første  Alternativ,  skøndt  først  efter  nogen  Vægring  og  bog- 
stavelig talt  med  Halsen  under  Øksen  eller  Sværdet,  og  der  kan  næppe 
være  nogen  Tvivl  om,  at  han  i  dette  Øjeblik  ikke  nærede  stor  Tro  paa 
det  vovelige  Foretagendes  lykkelige  Udfald.  Imidlertid,  Soldaterne 
havde  Tillid  til  ham,  og  han  selv  viste  sig  hurtig  i  Besiddelse  af  en  Fø- 
rers Egenskaber  i  den  Grad,  at  hans  Navn  var  kendt  over  hele  Kina,  da 

faa  Uger  efter  Revolutionens  heldige  eller  uheldige  Udfald  saa  at  sige 
var  afhængig  af  ham.  Han  var  en  stor  Beundrer  og  en  varm  Tilhænger 
af  Juan  Shih-Kai,  hvem  han  ansaa  som  selvskreven  til  at  stille  sig  i 
Spidsen  for  den  revolutionære  Bevægelse,  dels  fordi  denne  hovedsage- 
lig var  rettet  imod  hans  Dødsfjender,  Mantsjurerne,  og  dels  fordi  han 
utvivlsomt  paa  mange  Maader  havde  lagt  sin  Sympati  for  de  Revolutio- 
næres Program  for  Dagen.  Disse  havde  aabenbart  fra  Begyndelsen  ud- 
set ham  til  Lederen,  og  følte  sig  i  højeste  Grad  skuffet,  da  han,  om  end 
efter  nogen  Vægring,  gik  ind  paa  at  genindtræde  i  Dynastiets  Tjeneste. 
De  led  fra  første  Begyndelse  under  en  stor  Mangel  paa  erfarne  Mænd 
til  at  retlede  deres  Anstrængelser  og  tage  Ledelsen  i  Haand.  Langt  de 
fleste  af  dem  var  unge  Studenter,  nylig  hjemvendt  fra  amerikanske,  en- 
gelske og  japanske  Universiteter  og  Højskoler;  uden  politiske  eller  ad- 
ministrative Egenskaber;  fuldstændig  ukendte  af  deres  Landsmænd  og 
ikke  i  Besiddelse  af  den  fornødne  Avtoritet  eller  Prestige  til  at  træde 
frem  i  de  første  Rækker.  Heldigvis  viste  det  sig,  at  Lykken  havde  væ- 
ret dem  endogsaa  usædvanlig  gunstig,  da  deres  Valg  i  det  afgørende 
Øjeblik  faldt  paa  Li  Juan-Hung,  der  i  Løbet  af  faa  Uger  forstod  at  gøre 
sig  saaledes  gældende  ved  sine  store  personlige  Egenskaber,  sit  ubøje- 
lige Mod,  sin  retlinede,  ærlige  Karakter,  sin  store  Indflydelse  paa  Trop- 
perne og  sin  utrættelige  Arbejdsevne,  at  det  stod  klart  for  Enhver,  at 
Revolutionens  Knald  eller  Fald  afhang  af  ham.  Han  trak  straks  sin 
Politik  op  i  klare,  bestemte  Linjer. 

1)  Mantsju  Dynastiets  Afsættelse  og  det  raadne  mantsjuriske  Regi- 
mentes Ophør. 

2)  Dannelsen  af  en  kinesisk  Republik  helst  efter  amerikansk  Møn- 
ster. 

3)  Religions-,  Forsamlings-  og  Pressefrihed. 

4)  Saavidt  muligt  Opretholdelse  af  det  Bestaaende  paa  alle  andre 
Felter. 

5)  Kinas  fuldstændige  Aabning  for  Fremmedhandelen  og  Udvikling 
af  Landets  naturlige  Hjælpekilder,  om  nødvendigt  ved  Hjælp  af 
udenlandsk  Kapital  og  teknisk  Assistance,  men  under  kinesisk 
Ledelse  efter  Devisen:  „Kina  for  Kineserne". 

Med  Juan  Shih-Kai  træder  han  straks  i  Korrespondance,  og  de  to 
Mænd  mødes  paa  det  fælles  Grundlag:  saa  liden  Blodsudgydelse  og 
saa  hurtigt  som  gørligt  en  endelig  Ordning  saa  at  Handel  og  Vandel 
lider  saa  liden  Afbræk  som  muligt. 

I  Begyndelsen  af  November  skriver  Li  til  Juan  i  Peking: 

„Lige  siden  Mordene  paa  Reformatorerne  (1898)  har  Regeringen 

ustandselig  afgivet  Lofter  om  Indførelsen  af  en  konstitutionel  Forfatning, 
Løfter,  som  den  ikke  har  holdt.  Drabet  af  Erh-Ming  og  Fu-Chi  (Vice- 
kongerne i  Szechuan  og  Kwangtung)  saavelsom  Ødelæggelsen  af  Vice- 
kongens Jamen  i  Kanton  og  Mytteriet  i  Njankin  var  altsammen  Prote- 
ster imod  det  mantsjuriske  Dynastis  Nederdrægtigheder,  men  ingen  af 
dem  har  kunnet  bevæge  Tronen  til  andet  eller  mere  end  Udstedelsen 
af  Edikter  fulde  af  ny  Løfter.  Alt  forblev  som  det  var.  Den  mantsjuri- 
ske Regering  har  forsøgt  forskellige  Kunstgreb  for  at  vinde  Folkets 
Hjerter.  Men  den  har  i  Virkeligheden  ikke  til  Hensigt  at  forandre  Re- 
geringsformen. Betragt  de  Mænd,  der  er  Præsidenter  for  de  forskellige 
Ministerier,  Vicekonger  og  Guvernører  i  Provinserne,  og  Du  vil  se,  at 
alle  de  vigtigste  Poster  er  optaget  af  Mantsjurer.  —  Hvilken  ubetydelig 
Rolle  har  Kineserne  ikke  spillet  i  Politiken.  Nationens  Finantser  og 
den  nationale  Hær,  Rigets  Grundpiller,  er  begge  i  Hænderne  paa  uvi- 
dende barnagtige  Mantsjurer  (Regentens  Brødre).  Visselig,  Du  vil  ikke 
finde  Dig  i  at  se  fire  hundrede  Millioner  Kineseres  Liv  og  Ejendom 
bortkastet  af  en  simpel  Haandfuld  Mantsjurer! 

Er  Du  ikke  den  berømteste  og  den  stærkeste  Mand  mellem  Kine- 
serne? Har  Du  da  glemt,  at  Du  kun  med  Nød  og  Næppe  undgik  at 
blive  kasseret  og  myrdet,  efter  at  Befalingen  over  de  nordlige  Tropper 
var  blevet  frataget  Dig,  og  Din  politiske  Stilling  og  Indflydelse  var  ble- 
vet svækket?  Alt  dette  er  Bevis  paa  Mantsjurernes  Skinsyge  paa  Kine- 
serne. Siden  Hupeh  har  erklæret  sig  uafhængig,  har  mange  andre  Pro- 
vinser sluttet  sig  til  vor  Sag  med  Hjerte  og  Sjæl.  Den  mantsjuriske  Re- 
gering er  falden  i  Besvimelse  og  kan  ikke  længer  staa  paa  egne  Ben. 
Den  forsøger  nu  det  samme  Kneb  som  det,  hvormed  den  knuste  Tai- 
ping  Rebellionen  o:  at  dræbe  Kinesere  med  Kinesere.  Dersom  Du  er 
villig  til  at  blive  genindsat  i  en  saadan  Virksomhed,  maa  Du  i  Sandhed 
være  i  Besiddelse  af  overmenneskelig  Taalmodighed. 

I  Dit  Brev  (som  dette  altsaa  er  Svar  paa)  fastholder  Du,  at  Regerin- 
gen maa  være  konstitutionel.  Som  Svar  ønsker  jeg  at  udpege,  at  enten 
en  Regering  i  vor  Tid  er  monarkisk  eller  republikansk,  maa  den  til 
Slut  baseres  paa  en  Konstitution,  og  der  er  kun  ringe  Forskel  mellem 
en  Republik  og  et  konstitutionelt  Monarki.  Den  ny  Regeringsform  vil 
blive  afgjort  af  Delegerede  fra  de  forskellige  Provinser.  Hvilken  Form 
det  nu  end  bliver,  vil  Konstitutions-Princippet  ikke  blive  krænket.  Det 
er  imidlertid  bestemt  imellem  os,  at  det  ikke  skal  tillades  Mantsjurerne  at 
have  nogen  Stemme  i  denne  Konference.  Dersom  vi  havde  antaget  Dine 
Betingelser  (for  et  konstitutionelt  Monarki),  hvilke  Midler  havde  Du  da 
til  at  tvinge  den  mantsjuriske  Regering  til  at  opfylde  sine  Løfter? 

Det  er  ikke  til  Gavn  for  Kina,  at  Du  lever  tilbagetrukken  for  Din 
egen  Behageligheds  Skyld,  saaledes  som  Du  har  gjort  det.  Det  Held, 
som  har  fulgt  den  nuværende  Bevægelse,  skyldes  ikke  Mænd  men  Gud. 
Hvilken  Mand  kunde  vel  omvende  Szechuen,  Kiangsi,  Anhui,  Kiangsu, 
Kwangtung,  Kwangsi,  Juhnan,  Kweichow,  Shansi  og  Shensi  (de  oprør- 
ske Provinser)  til  Republiken?  Og  nu  har  alle  Kanonbaadene  og  Tor- 
pedoodelæggerne  sluttet  sig  til  os.  Naar  undtages  Din  lille  Armé  har 
Mantsjurerne  ingen  Soldater  til  at  forhindre  os  i  at  marschere  imod  Pe- 
king. Kinas  Genfødelse  og  Bevarelsen  af  Kinas  Uafhængighed  afhæn- 
ger af  Dig.  Dersom  Du  virkelig  nærer  Sympati  med  Kineserne,  saa 
skulde  Du  benytte  Lejligheden  til  med  Dine  Tropper  at  slutte  Dig  til 
Republiken  og  angribe  Peking.  Dersom  Du  tørster  efter  den  mantsju- 
riske  Regerings  Æresbevisninger,  skulde  Du  bede  Guderne  om  at  den 
revolutionære  Armé  maa  fremskynde  sin  Marsch  til  den  gule  Flod.  Thi 
naar  Mantsjurerne  ser,  at  de  ikke  kan  modstaa  de  Revolutionæres  Frem- 
rykning, vil  De  byde  Dig  saa  meget  mere  for  at  formaa  Dig  til  at  kæmpe 
for  dem!  Men  dersom  vi  nu  skulde  give  efter,  saa  er  det  at  frygte,  at 
den  Ære,  som  de  allerede  har  vist  Dig,  vil  fordufte  om  faa  Dage.  Husk 
paa  Ordsproget  „Naar  Kaninerne  er  fanget,  bindes  Hundene!"  Dine 
Fortjenester  vilde  være  saa  store,  at  Du  ikke  kunde  undgaa  Skinsyge, 
og  Din  Magt  vilde  udsætte  Dig  for  bestandig  Mistanke.  Det  vilde  blive 
umuligt  for  Dig  at  vende  tilbage  til  Chang  Te-Fu  (Juans  Hjem).  Jeg 
minder  Dig  om,  at  Enkekejserinden  (Kuang-Hsiis  Enke)  lever  endnu, 
og  hun  vil  aldrig  tilgive  Dig  Reformatorernes  Mord  (i  1898).  Overvej 
om  der  er  nogen  Kærlighed  mellem  Dig  og  Mantsjurerne!  Dersom  vi 
alle  arbejder  sammen,  vil  vi  kunne  fuldstændiggøre  Kinesernes  Eman- 
cipation, og  ingen  af  os  ønsker  at  forblive  under  Mantsjurernes  Regi- 
mente. Hvad  angaar  Dine  Udtalelser  om,  at  de  fremmede  Magter  kunde 
gribe  denne  Lejlighed  til  at  foraarsage  en  Deling  af  Kina,  da  har  vi  læst 
mange  Artikler  i  fremmede  Blade,  og  vi  er  overbeviste  om,  at  ingen  vil 
gøre  os  nogen  Skade  under  vor  Borgerkrig.  Vi  har  hørt  gennem  et 
traadløst  Telegram,  at  Peking  er  i  stor  Forvirring  og  at  den  unge  Kej- 
ser er  flygtet  (et  falsk  Rygte).  Skulde  dette  være  sandt,  saa  har  den  her- 
skende Race  allerede  tabt  sin  Ret  og  har  ikke  længer  i  sin  Magt  at  give 
vort  Land  til  nogen  Fremmed.  Det  hedder  sig  ogsaa,  at  den  mantsjuri- 
ske  Regering  har  kaldt  Dig  tilbage.  Dersom  dette  er  saa,  da  beder  jeg 
Dig  betænke  to  Muligheder:  Enten  tvivler  Regeringen  om  Din  Loyali- 
tet og  har  isinde  at  berøve  Dig  Din  militære  Magt;  i  dette  Tilfælde  kan 
Du  undlade  at  lyde  Kaldelsen  i  Henhold  til  den  militære  Regel,  at  en 
General  ikke  er  pligtig  at  adlyde  det  kejserlige  Bud,  naar  han  staar 

foran  Fjenden  (en  uforstaaelig  Hentydning  til  en  eller  anden  historisk 
kinesisk  Begivenhed).  Eller:  Peking  er  i  en  kritisk  Stilling,  og  jeg  vil  for- 
tælle Dig  en  Historie:  Under  Bokser-Urolighederne,  da  de  internatio- 
nale Magters  Hær  besatte  Peking,  kaldte  de  Li  Hung-Chang  til  sig.  Her 
var  en  Lejlighed  for  Li  til  at  blive  Kejser.  Men  han  vilde  ikke  benytte  sig 
af  den.  Du  kan  lære  af  hans  Eksempel.  Mencius  sagde,  at  en  klog  Mand 
beskytter  Folket.  Jeg  er  kun  Soldat  og  har  ikke  lært  meget.  Men  jeg 
gør  disse  Ord  til  mine.  Din  Erfaring  og  Dine  Evner  staar  langt  over 
mine.  Og  dog  beklager  jeg,  at  Du  behøver  en  saa  lang  Betænkningstid 
forinden  Du  tager  Din  Beslutning.  Man  bør  straks  gøre  det  rette.  Alle 
Brødre  i  Landet  venter  paa  Dit  Komme.  Staa  ikke  længer  overfor  mig 
med  Maske  for  Ansigtet.'4 

Det  bekræftedes  mer  og  mer,  at  de  Revolutionære  havde  truffet  et 
endogsaa  ualmindelig  heldigt  Valg  ved  at  sætte  Lijuan-Hung  i  Spidsen 
for  Wuchang  Rejsningen.  Ikke  alene  at  han  som  den  militære  Leder 
lagde  stort  Mod  og  Koldblodighed  for  Dagen  i  Kampene  rundt  Hankov 
og  Hanyang  med  de  kejserlige  Tropper,  men  han  forstod  at  indgyde 
saavel  sine  Soldater  som  alle  sine  andre  Undergivne  og  Medarbejdere 
en  saa  fuldkommen  Tillid  til  sin  Dygtighed  og  sin  uinteresserede  Pa- 
triotisme, at  de  alle  som  én  straks  lærte  at  se  op  til  ham  som  den  fødte 
Leder  og  som  den  eneste  Mand,  der  i  det  givne  Øjeblik  var  i  Besid- 
delse af  netop  de  Egenskaber,  der  udfordredes  for  at  føre  Revolutio- 
nens Sag  frem  til  Sejr. 

Han  tog  øjeblikkelig  det  fornuftige  Parti  at  give  de  strengeste  Ordrer 
og  træffe  de  omhyggeligste  Forholdsregler  for  alle  de  Fremmedes  Sik- 
kerhed, som  befandt  sig  indenfor  de  oprørske  Provinsers  Grænser,  saa- 
ledes  at  ikke  én  eneste  Evropæer  mistede  Livet  under  Oprøret.  Han 
lod  det  blive  bekendt,  at  det  var  hans  Hensigt  at  føre  sine  Planer  igen- 
nem med  saa  ringe  Blodsudgydelse  som  muligt  og  med  saa  faa  Foran- 
dringer som  gørligt  med  Hensyn  til  Embedsbesættelser  og  Administra- 
tionsforhold.  Hans  Ord  var:  „Vi  ønsker  at  beholde  Enhver,  i  Kina  og  i 
Udlandet,  som  er  villig  til  at  tjene  Republiken  og  vil  arbejde  samvit- 
tighedsfuldt for  Kinas  Velfærd,  saa  at  der  sker  saa  liden  Forstyrrelse 
som  muligt  i  Handel  og  Vandel  eller  i  Kinas  diplomatiske  Forhold  hele 
Verden  over.  I  al  Korthed  er  min  Politik  denne:  1)  Udvisning  af  Mant- 
sjurerne  til  udenfor  Landets  Grænser,  med  Undtagelse  af  saadanne, 
som  slutter  sig  til  det  republikanske  Parti,  og  2)  Dannelsen  af  en  Repu- 
blik efter  nordamerikanske  Linjer  med  Selvstyre  for  de  enkelte  Stater 
og  med  én  lovgivende  Forsamling." 

Han  udtalte  endvidere  som  sin  Overbevisning,  at  den  kommende 

ny  Regering  maatte  sætte  hele  Kinas  Aabning  for  Fremmedhandelen 
paa  sit  Program  sammen  med  Religionsfrihed  og  uhindret  Samkvem 
mellem  Kinesere  og  fremmede  Nationer,  saa  at  Kinas  mange  Rigdoms- 
kilder kunde  aabnes  ved  Hjælp  af  udenlandsk  Kapital,  som  Kina  mang- 
ler, og  kinesisk  Arbejde,  som  ingen  anden  Nation  kan  konkurrere  med. 
Han  indsaa,  at  Kina,  ialtfald  foreløbig,  ikke  kunde  klare  sig  uden  frem- 
med Hjælp,  og  han  lagde  ikke  Skjul  paa,  at  der  vilde  tiltrænges  frem- 


Moderne  kinesisk  Artilleri. 

mede  Raadgivere  paa  mange  Omraader,  hvor  Kineserne  mangler  Erfa- 
ring og  Kundskab. 

Det  skyldes  udelukkende  Li  Juan-Hung,  atden  nuværende  Revolte 
foregik  forholdsvis  saa  hurtig  og  med  saa  lidt  Myrderi,  Plyndring  og 
Vold  som  Tilfældet  var  for  første  Gang  i  Kinas  paa  umenneskelig  Gru- 
somhed saa  rige  Omvæltningsperioder.  Han  forstod  at  holde  en  beun- 
dringsværdig og,  med  Forholdene  taget  i  Betragtning,  enestaaende  Di- 
sciplin mellem  sine  mer  eller  mindre  disciplinerede  Soldater.  Følgende 
Proklamation,  som  han  lod  udstede  en  af  de  første  Dage  efter  Oprørets 
Udbrud,  tilkendegiver  den  Aand,  hvormed  han  besjælede  sine  Officerer 
og  som  han  forlangte  adlydt  uden  Tøven  af  alle  sine  Underordnede: 

„Efter  Hærledelsens  Befaling  lader  jeg  Jer,  mit  Lands  Folk,  vide,  at 
hvorsomhelst  vore  patriotiske  Soldater  kommer  frem,  behøver  I  ikke 
at  nære  den  allermindste  Ængstelse  eller  Frygt.  Jeg  kommer  for  at 
frelse  Jer,  for  at  helbrede  Jer  for  snigende  Sygdomme  uden  nogen 

Bagtanke  og  uden  nogen  Ide  om  personlig  Fordel.  I  er  hidtil  blevet 
skændigt  undertrykt  og  druknet  i  et  Hav  af  Elendighed  under  en  frem- 
med Races  Tyranni.  I  er  blevet  behandlet  ikke  som  Born  men  som 
Bastarder.  I  maa  vide,  at  vore  Dages  Mantsjurer  tilhorer  ikke  Familjen 
Han,  og  at  vi  ikke  vil  spare  dem  for  den  velfortjente  Gengældelse.  I 
Lærde,  Bonder,  Haandværkere  og  Købmænd  forener  Jer  alle  med  os 
med  det  Formaal  at  uddrive  de  mantsjuriske  Barbarer.  Hvorsomhelst 
vor  Hær  kommer,  vil  den  være  under  fuldkommen  Kontrol,  og  saavel 
Soldaterne  som  Befolkningen  vil  blive  ens  behandlet  uden  den  ringeste 
Forskel.  Jeg  besværger  Jer  mine  elskede  Brødre  at  lytte  til  mine  Ord." 
General  Li  Juan-Hung  naaede  i  Løbet  af  de  Par  Maaneder,  hvori 
Kinas  Skæbne  som  Monarki  eller  Republik  hang  i  den  Traad,  som  han 
holdt  i  sin  Haand,  at  erhverve  sig  en  Popularitet  og  en  Berømmelse, 
der  stillede  selve  Juan  Shih-Kais  og  Sun  Jat-Suns  i  Skygge.  Der  er  in- 
gen Tvivl  om,  at  hvis  han  havde  villet  det,  var  han,  og  ikke  Juan,  blevet 
valgt  til  Republiken  Kinas  første  Præsident.  Men  tro  imod  sin  Over- 
bevisning, og  kun  med  Landets  Gavn  for  Øje,  afslog  han  sine  Venners 
og  Tilhængeres  Opfordring  til  at  indtage  Førstestillingen  i  Landet.  Han 
troede  paa  sin  Sags  Retfærdighed,  og  hans  eneste  Maal  som  sand  Patriot 
var  at  befri  Kina  for  det  mantsjuriske  Aag  saa  hurtigt  og  saa  fredeligt 
som  muligt.  Han  vidste,  at  Vejen  udenom  Juan  Shih-Kai  gik  gennem 
„Ild  og  Vand",  som  han  udtrykte  det,  og  han  foretrak  at  vige  Pladsen 
for  „Kinas  stærke  Mand",  fremfor  at  forlænge  Uvishedens  og  Kampens 
Periode,  selv  om  det  skete  paa  Bekostning  af  hans  personlige  Interes- 
ser og  hans  Ambition.  Han  var  selvskreven  til  Vicepræsident-Pladsen, 
og  skulde  et  eller  andet  menneskeligt  hænde  Juan  Shih-Kai  nu  eller 
senere,  vil  det  blive  Li  Juan-Hung,  der  vil  komme  til  at  indtage  hans 
Plads  saafremt  han  lever  og  saafremt  han  selv  vil  det  til  den  Tid. 


WU  TING-FANG 


Engang  i  Begyndelsen  af  Firserne  i  forrige  Aarhundrede  vakte  det 
en  interesseret  Opmærksomhed  mellem  Evropæerne  i  Kina,  at  en  ung 
kinesisk  Advokat,  Ng  Choy  ved  Navn,  opnaaede  jus  practicandi  i  den 
engelske  Koloni  Hongkong  og  lidt  senere  blev  udnævnt  til  Dommer 
ved  Politiretten  samme  Sted.  Mr.  Ng  Choy,  der  var  født  og  opdraget  i 

Hongkong  og  havde  gennemgaaet  den  offentlige  Skole  dér,  havde  efter 
endt  Skolegang  begivet  sig  til  London,  hvor  han  havde  studeret  Lov- 
kyndighed i  „Lincoln-Inn"  efter  det  sædvanlige  engelske  System,  og 
man  havde  nu  det  Særsyn  at  se  den  unge  Kineser,  den  første  af  sin  Art, 
iført  den  traditionelle  Advokat-Paryk  og  Kappe,  foran  Skranken  i  „Su- 

preme-Court"  plæderende 
sine  Klienters  Sag  paa  ulaste- 
ligt Engelsk,  eller  siddende 
paa  Dommersædet  i  den  of- 
fentlige Politiret  og  føre  For- 
handlingerne paa  Kinesisk 
uden  den  sædvanlige  Tolks 
Mellemkomst.  Den  unge  Ad- 
vokat tiltrak  sig  uheldigvis 
nogle  faa  Aar  senere  endnu 
en  Gang  Publikums  Op- 
mærksomhed paa  en  pin- 
ligere Maade  gennem  et  For- 
søg paa  Selvmord  ved  at  tage 
Opium  —  man  mente  paa 
Grund  af  fejlslagne  professio- 
nelle Forhaabninger  og  Pen- 
gevanskeligheder —  hvor- 
efter han  forsvandt  fra  Kolo- 
nien uden  saavidt  vides  at 
have  havt  nogen  kinesisk 
Efterfølger  som  Advokat  og 
Dommer  i  en  evropæisk 
Retssal.  Dette  var  i  den  Li 
Hung-Chang'ske  Periode,  hvor  den  kinesiske  Regering  havde  Brug  for 
Kinesere  med  fremmede  Sprogkundskaber  og  Kendskab  til  udenlandske 
Forhold,  hvorfor  det  igrunden  var  ret  naturligt,  at  Ng  Choy,  der  nu 
kaldte  sig  Wu  Ting-Fang,  formodentlig  Mandens  virkelige  Familjenavn, 
traadte  i  Vicekongens  Tjeneste  som  en  af  dennes  Sekretærer  og  Tolk  i 
det  engelske  Sprog.  Herfra  avancerede  han  til  Gesandt  for  Kina  til  de 
nordamerikanske  Fristater  og  Peru  i  1896,  hvilken  Stilling  han  udfyldte 
med  stor  Dygtighed  i  en  halv  Snes  Aar  og  opnaaede  at  blive  en  ligesaa 
populær  som  anerkendt  Personlighed  mellem  Diplomaterne  i  Washing- 
ton, indtil  han  i  1905  kaldtes  tilbage  til  Kina  og  udnævntes  til  Vice-Præ- 
sident  først  for  det  nydannede  „Weiwupu",  Udenrigsministeriet,  saafor 

Handelsministeriet  og  Straffe-Departementet,  der  omtrent  vilde  svare 
til  et  Slags  Justitsministerium,  hvor  han  gav  sig  ikast  med  en  omfattende 
Revision  af  Kinas  forældede  Straffelov,  der  skrev  sig  fra  1647,  og  ikke 
var  blevet  revideret  siden.  Allerede  i  1907  vendte  han  imidlertid  atter 
tilbage  som  Kinas  Gesandt  til  de  forenede  Stater  og  forblev  endnu  3 
Aar  i  Washington,  da  han  i  191 1  kaldtes  til  Peking,  for  at  overtage  Stil- 
lingen som  Lærer  i  Engelsk  for  Barnekejseren,  en  Stilling,  som  han  dog 
ikke  opnaaede  at  tiltræde  før  Udbrudet  af  Revolutionen.  Han  befandt 
sig  paa  dette  Tidspunkt  i  Kanton  og  sluttede  sig  fra  den  første  Begyn- 
delse til  de  Revolutionære,  som  han  formodentlig  længe  forinden  havde 
staaet  i  hemmelig  Forbindelse  med,  og  overtog  straks  Ledelsen  af  disses 
Forhandlinger  med  Udlændingene  under  Navn  af  Republikens  „Di- 
rektør for  de  udenrigske  Anliggender".  I  denne  Egenskab  henvendte 
han  sig  allerede  en  Maaned  efter  Wuchang-Udbrudet  til  Udlandet  og  de 
fremmede  Magter  gennem  følgende  Adresse,  hvori  han  skitserer  Revo- 
lutionens Historie  og  forsvarer  dens  Komme,  samt,  noget  for  tidligt,  an- 
moder om  Republiken  Kinas  Anerkendelse  af  andre  Regeringer  og 
Lande. 

„Republiken  Kina  gør  Fordring  paa  Anerkendelse. 

Den  kinesiske  Nation,  født  paa  ny  i  Revolutionens  Fødselsveer,  sen- 
der den  øvrige  Verden  venskabelig  Hilsen  og  Lykønskning! 

Som  „Republiken  Kina"  forlanger  den  nu  den  Anerkendelse  af  de 
civiliserede  Magter,  som  vil  sætte  den  istand  til,  ved  deres  venskabe- 
lige Hjælp,  at  opføre  en  fredelig  og  lykkelig  Fremtid  paa  et  Funda- 
ment af  ærlig  Regering  og  venskabeligt  Samkvem  og  Handel  med  alle 
Nationer. 

Det  kinesiske  Folk  mangler  ikke  Erfaring  i  Selvstyre.  Gennem  tal- 
løse Generationer  har  det  regeret  sig  selv;  det  har  udviklet  en  Lovly- 
dighed ukendt  mellem  andre  Racer;  det  har  dyrket  Kunst,  Industri  og 
Agerdyrkning  og  har  kendt  Fred  og  Tilfredshed  i  Overmaal. 

Saa  slog  en  fremmed  og  krigerisk  Races  vilde  Horder  ned  paa  det. 
Det  kinesiske  Folk  blev  overmandet  og  lagt  i  Lænker.  270  Aar  bestod 
dette  Slaveri.  Derpaa  rejste  det  kinesiske  Folk  sig  og  slog  et  Slag  for 
sin  Frihed.  Et  frit  og  oplyst  Folk  stiger  frem  af  en  styrtet  Trones  Kaos 
og  Støv  —  et  stort  naturligt  Demokrati  bestaaende  af  400  Millioner 
menneskelige  Væsner. 

De  har  valgt  at  bygge  en  Republik  op,  og  vi  anser  dette  Valg  for  at 
være  klogt.  Der  findes  intet  Adelskab  mellem  Kineserne,  og  de  har 
ikke  nogen  anerkendt  kongelig  Familje  til  at  sætte  istedetfor  det  mant- 

sjuriske  Dynasti.   Kun  et  stort  Demokrati.   Embedsmændene  kommer 
fra  Folket  og  horer  Folket  til. 

Der  findes  ingen  Prinser,  Hertuger  eller  Adelsmænd  mellem  Kine- 
serne. Naar  Mantsjurernes  Trone  er  fjernet,  eksisterer  der  en  fuldkom- 
men færdiggjort  Republik.  Vi  har  allerede  vore  Provinsraad  og  vor 
Nationalforsamling.  Vi  danner  allerede  en  Republik  med  en  fuld  Be- 
sætning af  kompetente  Embedsmænd. 

Om  faa  Dage  samles  vort  Nationalkonvent.  Arrangements  er  for 
længe  siden  truffet  herfor.  Denne  Forsamling  vil  bestaa  af  fuldt  avtori- 
serede  Delegerede  fra  alle  Kinas  Provinser.  En  Konstitution  dannet 
efter  de  mest  oplyste  Mønstre  vil  blive  vedtaget  og  ny  Embedmænd 
valgt  til  at  styre  Provinserne.  Derefter  vil  følge  de  provinsielle  og  na- 
tionale Valg  under  Konstitutionen. 

Det  er  højst  nødvendigt,  at  vor  Regering  bliver  anerkendt  paa  dette 
Tidspunkt,  saa  at  Forretningerne  ikke  lider  langvarigt  Afbræk.  Alle- 
vegne hersker  Fred  undtagen  ved  Hankov,  men  Forretningerne  kan 
ikke  komme  igang,  før  den  ny  Republik  er  blevet  ønsket  Velkommen 
mellem  Verdens-Nationerne. 

Vi  forlanger  Anerkendelse,  saa  at  vi  kan  træde  ind  i  vort  ny  Liv  og 
i  vort  ny  Forhold  til  de  andre  Magter. 

Vi  forlanger  Anerkendelse,  fordi  Republiken  er  en  Kendsgerning. 

Fjorten  ud  af  de  atten  Provinser  har  erklæret  sig  uafhængige  af  den 
mantsjuriske  Regering  og  sluttet  sig  til  Republiken.  De  manglende 
Provinser  vil  —  det  venter  vi  —  snart  følge  efter. 

Det  mantsjuriske  Dynasti  har  tabt  sin  Magt,  og  dets  Glans  fra  igaar 
er  idag  kun  Dukkeleg.  Før  det  gik  sin  Vej  har  det  afklædt  sig  enhver 
Myndighed  ved  at  samtykke  i  den  foreslaaede  Konstitutions  Bestem- 
melser, som  allerede  er  offentliggjorte. 

Den  mest  glimrende  Side  i  den  kinesiske  Historie  er  skrevet  med 
en  ublodig  Pen! 

Wu  Ting- Fang 

Direktør  for  udenrigske  Anliggender.'' 

Ved  „Fredskonferencens"  Møde  i  Shanghai  d.  18de  December  var 
Wu  Ting-Fang  tilstede  i  Spidsen  for  de  Revolutionæres  fem  Repræ- 
sentanter, der  forhandlede  med  Juan  Shih-Kais  Udsendinge  under  Le- 
delse af  Tang-Shao-Ji.  I  to  Dage  forhandlede  disse  to  —  begge  Kanto- 
nesere  —  sammen  med  deres  Kolleger,  i  Shanghais  Raadhus,  der  var 
stillet  til  deres  Disposition  af  det  evropæiske  Municipalraad,  om  de  Be- 
tingelser, paa  hvilke  der  kunde  sluttes  Fred  mellem  de  Kejserlige  — 

paa  dette  Tidspunkt  repræsenteret  af  Juan  Shih-Kai  i  Peking  —  og  de 
Revolutionære  repræsenteret  af  Li  Juan-Hung  i  Wuchang.  Spørgsmaa- 
let  var  i  Virkeligheden  kun  dette  ene:  Om  den  fremtidige  kinesiske 
Regering  skulde 
bygges  paa  monar- 
kiske eller  repu- 
blikanske Princip- 
per. Tang  Shao-Ji 
holdt  paa  de  første, 
WuTing-Fangpaa 
de  sidste.  Dersom 
det  monarkiske 
Principanerkend- 
tes,  vilde  dette  me- 
ne, at  det  mantsju- 
riske  Dynasti  for- 
blev paa  Tronen, 
om  end  berøvet  al 
virkelig  Magt,  da 
ingen  af  Parterne 
havde  nogen  an- 
den Tronpræten- 
dent at  sætte  iste- 
det.  Dersom  Re- 
publiken  sejrede, 
vilde  den  fremti- 
dige Regering  kun 
i  meget  ringe  Grad 
afvige  fra  et  kon- 
stitutionelt Mo- 
narki paa  anden 
Maade    end    ved 

Benævnelsen.  Diskussionen  drejede  sig  derfor  mere  om  Form  end  om 
Virkelighed.  Kun  vilde  Juan  Shih-Kai  i  første  Fald  faktisk  blive  et  Slags 
Diktator,  ialtfald  saa  længe  Barnekejseren  endnu  ikke  havde  naaet 
Myndighedsalderen,  en  Eventualitet,  som  maaske  begge  Parter  forud- 
saa  og  frygtede,  hver  fra  sit  Standpunkt.  Det  besynderlige  hændte,  at 
Tang  Shao-Ji  erklærede  sig  enig  i  Princippet  med  Wu  Ting-Fang,  og 
at  Konferencen  ikkedestomindre  endte  resultatløst  i  Hovedsagen,  men 
dog  havde  den  Virkning,  at  Fjendtlighederne  blev  indstillet  og  Kampene 

Kina  under  Forvandlingens  Tegn  20 

rundt  Hankov,  Hanyang  og  Wuchang  ophørte,  hvilket  igen  kom  til  at 
danne  Indledningen  til  den  endelige  Afgørelse:  Dynastiets  Fald  og  Re- 
publikens definitive  Sejr. 

Der  er  siden  kun  hørt  lidet  til  Wu  Ting-Fang.  Som  en  principiel 
Modstander  af  Juan  Shih-Kai  er  han  blevet  holdt  udenfor  de  Regerendes 
Kreds,  og  det  er  ikke  rimeligt,  at  han  atter  vil  komme  til  at  spille  nogen 
fremragende  politisk  Rolle,  medmindre  endnu  engang  det  uforudsete 
skulde  hænde  i  Kina,  især  da  han  ogsaa  mellem  sine  Venner  har  Ord 
for  at  være  en  mere  velmenende  og  noget  vaklende  end  egentlig  nogen 
fremragende  og  handlekraftig  Personlighed. 


IV 

Den  15de  Februar  1912  valgte  Nanking  Forsamlingen  enstemmig 
Juan  Shih-Kai  til  Præsident  paa  Betingelse  af,  at  han  straks  skulde  be- 
give sig  til  Nanking,  for  at  aflægge  Ed  paa  den  republikanske  Rege- 
ringsform. Indtil  da  vilde  Sun  Jat-Sun  og  det  midlertidige  Kabinet  for- 
blive i  Embede.  Samme  Dag  begav  Sun  Jat-Sun  sig  i  hojtideligt  Optog 
til  de  nærved  Nanking  beliggende  gamle  Kejsergrave,  hvor  Kejserne  af 
det  tidligere  kinesiske  Ming  Dynasti  ligger  begravet,  for  at  meddele 
disse,  at  „Hans  Sønner"  endelig  havde  fordrevet  de  fremmede  Tyran- 
ner fra  deres  fædrene  Jord.  Den  20de  samme  Maaned  blev  General  Li 
Juan-Hungaf  Wuchang  valgt  til  Vicepræsident  og  General  Huang-Hsing 
fra  Hunan,  som  særlig  havde  gjort  sig  fortjent  af  Revolutionen,  til  Over- 
general over  Syd-Kinas  samlede  Hærvæsen,  to  Udnævnelser,  der  blev 
hilst  med  Tilfredshed  af  saavel  Kinesere  som  Udlændinge  i  Kina.  For- 
handlinger gik  straks  igang  mellem  Nanking  og  Peking  Forsamlingerne 
angaaende  Dannelsen  af  én  Fællesregering  for  hele  Kina  og  Udarbej- 
delsen af  et  endeligt  Forslag  til  en  republikansk  Forfatning.  Under  disse 
Forhandlinger  blev  det,  blandt  andet,  foreslaaet  at  flytte  Regeringens 
Sæde  fra  Peking  („Nordens  Hovedstad")  til  Nanking  („Sydens  Ho- 
vedstad"), hvilken  sidste  By  havde  været  Landets  Hovedstad  under  de 
tidligere  kinesiske  Dynastier;  indtil  den  for  omtrent  500  Aar  siden  blev 
forlagt  til  Peking  af  Mongol  Dynastiet.  Denne  Plan  maatte  dog  hurtig 
opgives,  da  det  viste  sig,  at  saavel  finantsielle  som  politiske  og  strategi- 
ske Grunde  talte  imod  dens  Gennemførelse,  hvilken  Juan  Shih-Kai 
ogsaa  bestemt  modsatte  sig. 

Den  nyvalgte  Præsident  dannede  straks  efter  sin  Udnævnelse  sit 
første  Ministerium  med  en  af  Kinas  højst  ansete  Foregangsmænd,  Kan- 
toneseren  Tang  Shao-Ji,  som  Førsteminister.  Samtidig  blev  der  udstedt 
et  Dekret,  hvorved  der  gaves  alle  Forbrydere  over  hele  Landet,  und- 
tagen Mordere  og  Rovere,  Amnesti,  medens  2  Aars  Skatterestancer  blev 

eftergivet  Befolkningen,  i  Lighed  med  hvad  der  havde  været  Skik  ved 
tidligere  Regeringsskifter  i  Kina. 

Fordringen  om  at  Juan  Shih-Kai  skulde  komme  til  Nanking,  for  at 
aflægge  Ed  til  Republiken,  maatte  imidlertid  opgives,  da  det  hurtig  viste 
sig,  at  hans  Nærværelse  i  Peking  var  absolut  nødvendig,  for  at  holde  de 
urolige  Soldater  i  Tømme.  Det  blotte  Rygte,  at  der  var  Tale  om  at  han 
stod  i  Begreb  med  at  forlade  Hovedstaden,  formodentlig  i  Forbindelse 


Befæstede  Legationer  i  Peking. 

med  at  Soldaterne  i  saa  Tilfælde  frygtede  for  at  blive  snydt  for  deres 
tilgodehavende  Sold,  ledte  til  Udbrudet  af  en  ligesaa  pludselig  som  uven- 
tet Militær-Revolte  Nætterne  mellem  d.  1ste,  2den  og  3die  Marts.  En 
stor  Del  af  Pekings  Garnison,  deriblandt  selve  Juan  Shih-Kais  Livgarde, 
gik  ilag  med  en  systematisk  Plyndring  af  Butiker  og  private  Huse.  Til 
Soldaterne,  der  lededes  af  deres  egne  Officerer,  sluttede  sig  snart  store 
Pøbelhobe.  I  to  Nætter  havde  disse  Horder  frit  Spil,  uden  at  der  blev 
gjort  noget  tilsyneladende  alvorligt  Forsøg  fra  Myndighedernes  Side 
paa  at  standse  Plyndringen,  som  menes  at  have  paaført  Befolkningen 
et  Tab  af  mindst  3  Millioner  Pund  Sterling.  Der  fandt  kun  meget  ringe 
Blodsudgydelse  Sted,  da  Befolkningen  ikke  satte  sig  til  Modværge,  men 
flygtede,  saasnart  de  plyndrende  Bander  nærmede  sig  under  en  livlig 
Affyring  af  deres  Rifler  i  Luften.  Ingen  Evropæere  eller  kristne  Kine- 
sere blev  molesteret,  og  det  hele  foregik  saa  systematisk  og  under  saa 
forholdsvis  fredelige  Former,  at  det  næsten  saa  ud  som  om  Soldaterne, 
tiltrods  for  alt,  holdtes  i  Ave  af  stærke,  usynlige  Hænder,  der  udsendte 

Parolen:  „hertil  og  ikke  længer".  Juan  Shih-Kai  stod  tilsyneladende 
magteslos,  hvad  dog  Ingen  rigtig  troede  paa,  og  indskrænkede  sig  til  at 
forsikkre  de  udenlandske  Gesandter  om,  at  intet  Ondt  vilde  vederfares 
dem  eller  deres  Landsmænd,  samt  til  at  sende  Brandvæsenet  til  de  plyn- 
drede Kvarterer,  for  at  slukke  de  Ildebrande,  der  var  opstaaet  hist  og 
her.  Forst  efter  48  Timers  Forlob,  og  efter  at  de  fleste  af  Roverne  gan- 
ske ugenert  havde  forladt  Peking  med  Jernbanen  i  god  Orden  og  be- 
læsset med  Bytte,  fik  han  tilsyneladende  atter  Hold  paa  Soldaterne  og 


mm. 


Befæstede  Legationer  i  Peking. 

lod  Hovederne  hugge  af  nogle  Snese  indfangede  civile  Marodører  af 
Kuliklassen,  der  blev  grebet  ifærd  med  at  fuldende  Soldaternes  Ger- 
ning, medens  de  af  disse,  som  var  vendt  tilbage  til  deres  Kvarterer  efter 
fuldendt  Hærværk,  saavidt  det  kunde  skønnes,  ikke  fik  anden  Straf  end 
Kasernearrest.  For  en  Sikkerheds  Skyld,  og  muligvis  for  at  hindre  yder- 
ligere Ekscesser  af  Soldaterne,  som  nu  havde  faaet  Blod  paa  Tanden, 
blev  de  Regimenter,  der  havde  deltaget  i  Plyndringen,  og  som  alle  hørte 
til  ny  rekrutterede  Afdelinger,  afløst  af  gamle  mantsjuriske  Tropper. 
Juan  Shih-Kai  lod  Ligene  af  de  halshuggede  Røvere  blive  liggende  ube- 
gravet  i  Gaderne  nogle  Dage  „til  Skræk  og  Advarsel  for  Ligesindede", 
hvorefter  Livet  i  Peking  atter  gik  sin  vante  Gang.  Men  de  Delegerede 
fra  Nanking  Regeringen,  som  netop  var  ankommen  til  Peking  samme 
Aften,  Revolten  brød  løs,  og  som  havde  faaet  al  deres  medbragte  Ejen- 
dom og  Bagage  plyndret  og  ødelagt,  havde  samtidig  faaet  praktisk  Be- 
vis paa,  at  Juan  Shih-Kais  Paastand  om  Nødvendigheden  af  hans  per- 
sonlige Tilstedeværelse  i  Peking  var  i  sin  Rigtighed.  Hvilket  maaske 
netop  var  hvad  der  skulde  bevises.  Efter  at  Ro  atter  var  skaffet  tilveje, 

sendte  Juan  Shih-Kai  en  officiel  Rundskrivelse  til  Gesandterne,  hvori 
han  indstændig  beklagede  det  skete,  som  han  lovede  ikke  skulde  gen- 
tage sig,  medens  han  samtidig  udstedte  en  Proklamation  til  sine  Solda- 
ter, hvori  han  formanede  dem  til  Orden  og  Disciplin,  samt  truede  dem 
med  haard  Medfart  i  Tilfælde  af  Gentagelser. 

Imidlertid  havde  Bander  af  Desertører,  som  havde  deltaget  i  Pe- 
kings Plyndring,  pr.  Bane  begivet  sig  til  de  nærliggende  Byer  Paotingfu 


Oprørske  Soldater  forlader  Peking. 

og  Tientsin,  hvor  de,  formodentlig  for  egen  Regning  og  udenfor  Pro- 
grammet, gik  ilag  med  den  samme  Forlystelse,  som  var  gaaet  saa  glat 
for  dem  i  Hovedstaden.  Juan  Shih-Kai  holdt  imidlertid  Ord  og  lod  Re- 
volten dér  slaa  ned  prompte  og  effektivt,  dog  ikke  før  en  stor  Del  Skade 
var  sket,  navnlig  i  Tientsin,  hvor  blandt  andet  en  enkelt  Evropæer,  Ty- 
skeren Dr.  Schreiner,  blev  dræbt  ved  en  Fejltagelse,  da  han,  midt  under 
Revolten,  havde  begivet  sig  ind  i  den  kinesiske  Bydel  for  at  hjælpe  nogle 
derboende  Landsmænd  og  Bekendte.  Den  kinesiske  Regering  gjorde 
øjeblikkelig  den  tyske  Regering  sin  Undskyldning  for  det  forefaldne, 
og  erklærede  sig  rede  til  at  betale  den  Dræbtes  Paarørende  en  klække- 
lig Erstatning. 

Den  paafølgende  10de  Marts  blev  Juan  Shih-Kai  højtidelig  indsat  i 
sit  Embede  som  „den  store  kinesiske  Republiks"  midlertidige  Præsi- 
dent. Højtideligheden  fandt  Sted  i  Udenrigsministeriets  ny  Palæ  i  Over- 
værelse af  Nanking  Delegationen,  alle  Ministrene,  Vicekongerne  og 
Guvernørerne  fra  de  forskellige  Provinser,  samt  Repræsentanter  for 

Hæren  og  Flaaden.  Præsidenten,  der  var  ifort  evropæisk  Uniform,  og 
havde  ladet  sin  Haarpisk  afklippe,  holdt  ved  denne  Lejlighed  følgende 
korte  Tale: 

..Republiken  er  nu  oprettet,  men  der  staar  endnu  et  stort  Arbejde 
„tilbage.  Jeg  skal  trolig  bestræbe  mig  for  at  udvikle  Landet  og  feje  ud 
„de  gamle  Skader,  der  hængte 
„ved  Absolutismen.  Jeg  lover  at 
„overholde  Konstitutionen  og 
„Lovene,  at  forbedre  Admini- 
strationen, og  at  samle  de  fem 
„Folkeslag  (Kinesere,  Mantsju- 
„rer,  Mongoler,  Tibetanere  og 
„Muhamedanere)  til  én  stærk 
„Nation.  Naar  Parlamentet  i 
„sin  Tid  vælger  en  permanent 
„Præsident,  trækker  jeg  mig 
„tilbage.  Dette  lover  jeg  Repu- 
„bliken." 

Den  ny  Regerings  Centrum 
blev  nu  efterhaanden  forlagt  fra 
Nanking  til  Peking,  og  d.  12te 
Marts  ankom  Tang  Shao-Ji  til 
Nanking  for  at  forelægge  For- 
samlingen en  ny  Ministerliste, 
der    blev    accepteret   af    den, 

hvorefter  Forsamlingen  opløstes  og  Sun  Jat-Sun  formelt  nedlagde  sit 
Embede  som  Republikens  første  midlertidige  Overhoved. 

I  Mellemtiden  var  det  gamle  kinesiske  trekantede  Nationalflag(en  sort 
femkloet  Drage  og  en  rød  Sol  paa  gul  Grund)  blevet  afløst  af  et  nyt  verti- 
kalt femstribet  (rødt,  gult,  blaat,  hvidt  og  sort),  symboliserende  de  fem 
Folk.  Det  bestemtes  senere  ved  en  Beslutning  af  Nationalforsamlingen, 
at  Marinens  Flag  skulde  bestaa  af  en  hvid  Sol  paa  blaa  Grund,  og  Hæ- 
rens af  18  hvide  Stjerner  (de  gamle  Provinsers  Antal)  ogsaa  paa  blaa 
Grund.  Endvidere  blev  det  paa  samme  Maade  bestemt,  at  det  gamle  na- 
tionale kinesiske  Kendemærke,  Haarpisken,  skulde  afskaffes  og  en  ny 
Nationaldragt  efter  evropæisk  Mønster  træde  istedetfor  den  gamle  kine- 
siske Dragt,  foreløbig  for  alle  Embedsmænd,  saavelsom  for  Hærens  og 
Marinens  Vedkommende.  Til  en  Begyndelse  fik  Barbererne  og  Hatte- 
magerne travlt.  Hele  det  „unge  Kina"  lod  sig  klippe  og  anlagde  evro- 
pæisk Hovedbedækning  istedetfor  den  sorte  Silkehue  med  rød  Knap, 


Til  Skræk  og  Advarsel. 

ligefra  „Sixpence'en"  til  den  høje  Silkehat,  medens  den  klædelige  og 
elegante  lange  Silkekaftan  og  de  sorte  Atlaskessko  med  Filtsaaler  maatte 
vige  Pladsen  for  Diplomatfrakken  og  Lakstøvlerne.  En  almindelig  Kru- 
sade  sattes  iværk  imod  Haarpisken  hele  Kina  over,  og  tusinder  og  atter 
tusinder  af  denne  Kineserens  hidtil  uundværlige  Hovedprydelse,  der 
kun  havde  manglet  hos  Tiggere  og  Forbrydere,  blev  med,  og  tidtimod, 

Ejerens  Vilje,  offret  paa  Be- 
gejstringens Alter,som  et  Tegn 
paa  Frigørelsen  fra  det  mant- 
sjuriske  Regimente,  der  i  sin 
Tid  havde  paatvungen  de 
Overvundne  den  som  et  Un- 
derkastelsestegn.  Det  mangle- 
de ikke  paa  andre  endnu  mere 
barokke  Udslag  af  det  unge 
Kinas  Frihedstrang,  saasom 
Stiftelsen  af  et  Utal  af  politiske 
Foreninger  og  frivillige  Milits- 
korps, hvoraf  et  baruet  mær- 
kelige Navn  „Dødsforagter- 
ne", offentlige  Møder  og  de- 
monstrative Processioner. 
Selv  „Stemmeretskvinder" 
skød  op  som  Paddehatte  af 
den  republikanske  Jordbund, 
og  kvindelige  Agitatorer  og  Ta- 
lere, hidtil  ukendte  Fænome- 
ner i  Kina,  hvor  Kvindens  Stilling  indtil  da  havde  været  stærkt  af- 
grænset indenfor  Hjemmets  fire  Mure,  optraadte  offentlig  i  halv  eller 
hel  evropæisk  Klædedragt;  ja  gik  saa  vidt,  at  de,  følgende  deres  engel- 
ske Søstres  Eksempel,  ved  forskellige  Lejligheder  trængte  ind  i  Natio- 
nalforsamlingen og  Provinsforsamlingerne  ved  disses  Møder  og  demon- 
strerede deres  Fordring  paa  Ligestilling  med  Mændene  paa  en  Maade, 
som  under  det  gamle  Samfundssystem,  kun  nogle  Maaneder  iforvejen, 
vilde  have  været  ganske  utænkelig. 

Den  29de  April  aabnede  Juan  Shih-Kai  formelt  den  nationale 
Raadsforsamling  i  Peking,  der  var  bestemt  til  at  styre  Landet  indtil 
det  Parlament,  som  skulde  træde  i  dens  Sted,  var  valgt  og  traadt 
sammen.  Præsidenten  holdt  ved  denne  Lejlighed  en  Tale,  hvori  han 
bebudede   Reformer  paa   Finantsernes,  Skattevæsenets,  Industriens, 

Handelens  og  Agerdyrkningens  Omraader,  samt  gentog  Republikens  tid- 
ligere Lofter  om,  at  den  i  et  og  alt,  saavel  indadtil  som  overfor  Udlandet, 
vilde  overtage  og  være  ansvarlig  for  den  gamle  Regerings  Forpligtelser. 
Særlig  lagde  han  Vægt  paa,  at  Traktaterne  med  andre  Landes  Regeringer 
vilde  blive  strængt  overholdt,  hvorfor  han  til  Gengæld  haabede  paa  en 
snarlig  Anerkendelse  af  Republiken  fra  de  udenlandske  Magters  Side. 
Uheldigvis  viste  der  sig  hurtig  Tegn  paa  Uenighed  indenfor  den  ny 


Stemmeretskvinder. 

Nationalforsamlings  Rammer.  Et  radikalt  Oppositions-Parti,  det  saa- 
kaldte  „Tungmenhui",  dannedes,  særlig  af  Forsamlingens  sydlige  Ele- 
menter. Det  gjorde  sig  til  Opgave  at  lægge  Regeringen  og  Kabinettet 
alle  mulige  Hindringer  ivejen,  og  allerede  3  Maaneder  efter  tvang  det 
Premierministeren  Tang  Shao-Ji  til  at  demissionere  i  Forbindelse  med 
de  da  stedfindende  Laanforhandlinger.  Han  blev  efter  nogen  Kamp  efter- 
fulgt af  Lu  Cheng-Hsiang,  tidligere  kinesisk  Gesandt  til  S.  Petersborg. 
Tungmenhui  Partiet  dominerede  Situationen  i  3  Uger  gennem  en  Ob- 
struktionspolitik  bestaaende  i  at  tvinge  de  af  dets  Medlemmer,  som 
havde  Sæde  i  Kabinettet,  til  at  demissionere  og  samtidig  at  nægte  Ud- 
nævnelse til  de  Ministerkandidater,  som  Præsidenten  foreslog  i  deres 
Sted.  Først  da  Juan  Shih-Kai  d.  20de  Juli  ved  en  Privatavdients  havde 
foreholdt  Obstruktionisterne  det  farlige  i  deres  Fremfærd,  og  især  efter 
at  de  militære  Guvernører  i  Provinserne  havde  telegraferet  direkte  til 
Tungmenhui  og  truet  med  at  bruge  Magt,  om  de  ikke  faldt  tilføje,  op- 

gav  de  deres  Modstand  imod  Regeringen,  efter  dog  først  at  have  forsøgt 
paa  at  anklage  Premierministeren  for  at  have  villet  anvende  militære 
Tvangsmidler  imod  dem.  Deres  Paastand  kom  dog  imidlertid  ikke  til 
Forhandling  i  Nationalforsamlingen,  da  denne  paa  den  fastsatte  Dag,  d. 
29de  Juli,  ikke  var  forhandlingsdygtig. 

I  de  første  Dage  af  Avgust  brød  et  alvorligt  Mytteri  ud  mellem  en 
Del  Tropper  i  Wuchang,  og  det  var  kun  med  store  Anstrængelser  og 
efter  flere  Timers  Gadekampe,  at  det  lykkedes  General  Li  Juan-Hung, 

Vicepræsidenten, 
at  undertrykke 
det.  To  af  Repu- 
blikens mest  be- 
troede yngre  Ge- 
neraler Chang 
Cheng-Wu  og 
Huang-Hui,  beg- 
ge Medlemmer  af 
Tungmenhui,  var 
impliceredeiMyt- 
teriet  eller  ankla- 
gedes ialtfald  der- 
for af  Vicepræsi- 
denten, To  Dage 
efter,  d.  15de  Av- 
gust, lod  Juan  Shih-Kai  dem  arrestere  og  skyde.  Under  det  gamle  Sy- 
stem vilde  en  saadan  arbitrær  Fremgangsmaade  have  været  fuldt  for- 
staaelig.  Men  det  ser  unægtelig  mindre  betryggende  ud,  at  de  finder 
Sted  under  den  republikanske  Regering,  der  saa  højtidelig  samtidig  pro- 
klamerer, at  Ingen  uden  upartisk  Undersøgelse  og  lovlig  Dom  skal  kunne 
ifalde  Straf  —  og  det  den  yderste. 

Nationalforsamlingen,  stimuleret  af  Tungmenhui  Partiet,  forbittredes 
over  Præsidentens  og  Vicepræsidentens  egenmægtige  Fremgangsmaade, 
og  forlangte  en  Forklaring  af  Juan  Shih-Kai.  Da  denne  vægrede  sig 
ved  at  afgive  en  saadan,  truede  Forsamlingen  med  at  anklage  Regerin- 
gen for  Misbrug  af  sin  Myndighed  og  stille  den  for  Husets  Skranke. 
Kun  ved  Juan  Shih-Kais  forblommede  Hentydning  til  et  muligt  Militær- 
Diktatur,  og  gennem  Mægling  af  Sun  Jat-Sun,  som  netop  samtidig  an- 
kom til  Peking,  frafaldt  Nationalforsamlingen  sit  Forlangende,  men  det 
følger  af  Sagens  Natur,  at  det  allerede  spændte  Forhold  mellem  den  og 
Præsidenten  ikke  just  blev  styrket  gennem  denne  Episode. 

Sun  Jat-Sun,  som  havde  fuldendt  en  Turné  gennem  sin  Føde-Pro- 
vins,  Kwangtung,  hvor  han  overalt  var  blevet  modtaget  med  Begejstring 
af  Befolkningen,  begav  sig  fra  Shanghai  til  Peking  over  Tientsin  ombord 
i  en  kinesisk  Damper  eskorteret  af  en  Kanonbaad  d.  22de  Avgust.  Hans 
Venner  og  Tilhængere  fraraadede  ham  forgæves  at  foretage  denne 
Rejse,  hvilken  de  betragtede  som  ensbetydende  med  at  vove  sig  ind  i 
Løvens  Hule.  General  Huang-Hsing,  en  anden  fremragende  Revolu- 


Paa  Vej  til  Eksekution.  Delinkventen. 


tionær,  som  forgæves  havde  protesteret  telegrafisk  imod  de  to  Genera- 
lers Fængsling  og  Eksekution  i  Peking  Ugen  iforvejen,  og  som  skulde 
have  ledsaget  Sun  Jat-Sun,  blev  i  sidste  Øjeblik  med  Magt  forhindret 
deri  af  sine  Venner,  som  frygtede  for,  at  en  lignende  Skæbne  skulde 
ramme  ham.  Sun  Jat-Sun  rejste  derfor  alene  og  ankom  til  Tientsin  om 
Morgenen  d.  24de.  Her  ventede  et  Ekstratog  for  at  føre  ham  til  Peking, 
hvor  han  ankom  samme  Aften.  Han  blev  paa  Banegaarden  modtaget 
af  de  højeste  civile  og  militære  Myndigheder  og  med  militære  Æresbe- 
visninger. Juan  Shih-Kai  havde  truffet  de  strængeste  Forholdsregler  for 
sin  berømte  Gæsts  Sikkerhed.  En  Strækning  af  Banen  paa  10  Kilome- 
ter, fra  Stationen  Fengtai  til  Peking,  var  sat  under  Bevogtning  af  Trop- 
per, der  stod  opstillet  tæt  ved  hinanden  langs  hele  Banelinjen,  hver  an- 
den Mand  med  Ansigtet  vendt  imod  og  hver  anden  fra  Toget,  med  ladte 
Rifler  i  Anslag  parate  til  at  fyre  med  et  Øjebliks  Varsel.  Adgangen  til 
Jernbanestationen  i  Peking  var  tæt  besat  af  Militær  placeret  langs  Per- 
ronerne og  rundt  hele  Bygningen.  Republikens  femstribede  Flag  vajede 

overalt  i  de  Gader,  som  Sun  Jat-Sun  skulde  passere.  Han  kørte  fra 
Stationen  i  en  aaben  Landauer  med  gule  silkebetrukne  Hynder,  sat  paa 
røde  Hjul,  og  forspændt  med  hvide  Heste,  samt  eskorteret  af  en  Ka- 
valleriafdeling.  Ikke  mindre  end  tre  Musikkorps  spillede  den  nylig 
komponerede  kinesiske'Nationalhymne,  da  Republikens  Skaber  forlod 
Stationen  for  at  køre  til  Udenrigsministeriets  Palæ,  der  var  sat  istand 
til  hans  Modtagelse. 

Dr.  Sun  Jat-Sun  blev  under  hele  sit  Ophold  i  Peking  behandlet 
med  den  mest  udsøgte  Opmærksomhed,  ikke  alene  af  Præsidenten  og 
af  Nationalforsamlingen,  men  ogsaa  af  Mantsjurerne,  paa  hvis  Vegne 
Prins  Pu  Lun  gav  en  Banket  til  Ære  for  ham.  Han  blev  endogsaa  ind- 
budt til  en  Avdients  hos  Enkekejserinden  i  „Paladset",  hvilken  dog  af 
en  eller  anden  Grund  ikke  fandt  Sted.  I  de  politiske  Programtaler,  som 
han  ved  forskellige  Lejligheder  holdt  under  sit  Ophold  i  Hovedstaden, 
raadede  han  ikke  alene  til  at  aabne  hele  Kina  for  Udlandet,  paa  Betin- 
gelse af  at  de  Fremmede  stilledes  under  kinesiske  Love,  som  for  deres 
Vedkommende  kunde  administreres  af  særlige  Retstribunaler,  men  han 
urgerede  den  absolute  Nødvendighed  af  at  udnytte  Kinas  naturlige 
Hjælpekilder  ved  Bygning  af  Jernbaner,  Anlæg  af  Fabriker,  Aabning  af 
Miner  og  Etablering  af  kommercielle  og  industrielle  Foretagender,  selv 
om  saadant  skete  ved  Brug  af  fremmed  Kapital  og  fremmed  teknisk 
Hjælp,  som  han  med  rene  Ord,  og  paatværs  af  sine  politiske  Trosfæl- 
lers demonstrative  Protester,  erklærede  for  uundværlig  for  Landets 
Opkomst  og  Nationens  Udvikling.  Han  nøjes  ikke  med  Ord  alene,  men 
han  udkaster  straks  en  Plan  om  Bygningen  af  ikke  mindre  end  200.000 
Li  (henved  100.000  Kilometer)  ny  Jernbaner.  Han  foreslaar  at  dele 
Landet  i  20  Distrikter,  og  i  hvert  af  disse  at  danne  Organisationer  med 
10.000  Arbejdere  under  sin  Kontrol.  Konstruktionsarbejdet  skulde  be- 
gynde samtidig  i  hvert  af  disse  Distrikter  og  Linjerne  staa  færdig  efter 
10  Aars  Forløb.  Der  skulde  være  3  Hovedlinjer,  en  sydlig  fra  Kwang- 
tung  Provinsen  gennem  Kwangsi,  Kueichow,  Junnan  og  Szechuan  til 
Tibet;  en  Midtlinje  fra  Mundingen  af  Jangtzen  gennem  Kiangsu,  Anhui, 
Honan,  Shensi,  Kansu,  Hsinchiang  til  Ili;  og  en  nordlig  Hovedlinje  be- 
gyndende ved  Chinwangtao,  løbende  gennem  Liaotung  Halvøen  og  det 
ydre  Mongoli,  og  endende  ved  Kokonor.  Dr.  Sun  anslaar,  at  et  saadant 
Jernbanesystem,  med  Sidelinjer  til  alle  de  vigtigste  Dele  af  Kina,  vil 
kunne  bygges  for  en  Kapital  af  60  Millioner  Pund  Sterling,  som  han 
ikke  lægger  Skjul  paa  maa  søges  hovedsagelig  hos  udenlandske  Kapi- 
talister. Allerede  d.  Ilte  September  udsteder  Præsidenten  et  Mandat, 
hvori  der  gives  Dr.  Sun  personlig  Koncession  paa  Gennemførelsen  af 

sin  store  Plan,  da,  som  det  hedder  i  Mandatet:  „Vejen  til  Rigdom  og 
Magt  afhænger  af  Jernbaneforbindelser".  „Lad  ham  først  raadfore  sig 
med  andre  Nationers  Kapitalister  om  Maaden,  hvorpaader  kan  skaffes 
Laan  og  gives  Aktier  i  de  Jernbaner,  som  skal  bygges.  De  Overenskom- 
ster, som  sluttes  herom,  maa  dog  være  i  Overensstemmelse  med  de 
Regler,  som  Nationalforsamlingen  vedtager  og  maa  forelægges  Rege- 
ringen for  dennes  Sanktion."  Foreløbig  stilles  der  30,000  Taels  om 
Maaneden  til  Dr.  Suns  Disposition,  for  at  han  dermed  kan  afholde  de 
nødvendige  Udgifter  ved  Undersøgelsen. 

Ikke  det  mindst  besynderlige  ved  denne  gigantiske  Plan  er  vel  den 
Omstændighed,  at  det  er  Dr.  Sun  personlig,  og  ikke  den  kinesiske  Re- 
gering, som  er  betroet  Udførelsen  og  —  Finantsieringen  deraf.  Det  er 
dog  vistnok  mer  end  tvivlsomt,  hvorvidt  fremmede  Finantsmænd  vil 
indlade  sig  paa  at  forsyne  Dr.  Sun  med  saa  uhyre  Kapitaler,  som  her 
er  Tale  om,  eller  med  det  nødvendige  Materiale,  uden  den  kinesiske 
Regerings  Garanti,  især  da  det  fremgaar  af  det  hele  Program,  at  Dokto- 
ren er  fuldkommen  uvidende  om  de  store  tekniske  Vanskeligheder  og 
de  virkelige  Bekostninger  i  Forbindelse  med  Jernbanebygning.  I  Be- 
tragtning af  at  det  har  taget  de  nordamerikanske  Fristater  henved  70 
Aar  at  bygge  omtrent  det  nævnte  Kilometerantal  Jernbane  med  en  Be- 
kostning af  henved  det  seksdobbelte  af,  hvad  der  kalkuleres  i  Kina, 
hvor  de  naturlige  Vanskeligheder,  Mangelen  paa  Landeveje  og  Mæng- 
den af  Floder,  Aaløb  og  Kanaler,  der  skal  krydses  med  Broer,  vil 
gøre  Anlæget  særlig  langsomt  og  kostbart,  saa  er  det  indlysende,  at 
der  snarere  vil  udkræves  600  end  60  Millioner  Pund  Sterlings  Kapital 
til  det  Sun'ske  Systems  Gennemførelse  og  at  10  Aar  langtfra  vil  være 
tilstrækkelig  dertil,  selv  om  det  var  muligt  for  Verdensfabrikerne  i  dette 
Tidsrum  at  levere  det  nødvendige  Materiale  til  et  saa  kæmpemæssigt 
Anlæg,  hvilket  vistnok  vilde  vise  sig  ugørligt.  Man  fristes  næsten  til  at 
tro,  at  Juan  Shih-Kai,  der  dog  umuligt  kan  være  uvidende  om  disse  Mo- 
menter, har  skyndt  sig  med  at  give  Dr.  Sun  den  attraaede  Koncession, 
snarere  for  at  hindre  end  for  at  fremme  Ekspræsidentens  romantiske 
Planer.  Det  har  muligvis  været  ham  om  at  gøre  at  vinde  Suns  Bifald  i 
Princippet,  til  Anlæg  af  fremmed  Kapital  i  Kina,  eventuelt  til  Laan  til 
Regeringen.  Om  da  ikke  Meningen  har  været  at  bevise  Kineserne,  hvil- 
ken upraktisk  Enthusiast  og  Optimist  deres  Nationalhelt  igrunden  er, 
og  derigennem  undergrave  hans  Popularitet  mellem  Befolkningen.  Det 
vil  være  let  at  paavise,  at  hvis  det  lykkes  Kina  at  bygge  blot  Fjerde- 
delen af  det  kalkulerede  Kilometerantal  Bane  aarlig  i  de  første  10  Aar, 
forudsat  at  det  skaffer  de  nødvendige  Pengemidler  tilveje,  vil  der  være 


318  REVOLUTIONEN 


udfort  et  endogsaa  usædvanligt  stort  Arbejde.  Især  naar  det  tages  i  Be- 
tragtning, at  det  tog  mellem  tre  og  fire  Aar  at  bygge  de  første  300  Kilo- 
meter af  Shanghai-Nanking  Banen,  der  løber  parallel  med  Jangtzefloden, 
saa  at  Transport  og  Fordeling  af  Materiellet  kunde  ske  med  uendelig 
større  Lethed,  Billighed  og  Hurtighed  end  Tilfældet  vilde  blive  inde  i 
Landet,  hvor  de  simpleste  Transportmidler  ikke  eksisterer.  Der  vil 
ganske  utvivlsomt  tillige  rejse  sig  Modstand  i  Provinserne  imod  at 
Fremmede  bygger  Jernbaner,  skøndt  Dr.  Sun  har  paataget  sig  at  om- 
vende sine  Landsmænd  til  sin  Mening  paa  dette  Punkt.  Der  vil  sikkert, 
blandt  andet,  blive  argumenteret  imod  Planen  ud  fra  et  inter-provinsielt 
Synspunkt  og  paavist,  hvorledes  man  i  andre  Lande  først  undersøger 
de  eksisterende  Muligheder  for  Opkomst  og  Udvikling,  inden  man 
skrider  til  Bygning  af  Jernbaner,  medens  Dr.  Sun  Jat-Sun  gaar  den 
modsatte  Vej  d:  han  vil  bygge  Jernbaner  for  med  dem  at  skabe  Udvik- 
ling uden  Hensyn  til,  om  der  eksisterer  de  nødvendige  Betingelser  der- 
for eller  ej.  1  et  Land,  der  som  Kina  er  forsynet  med  et  uhyre  Næt  af 
Vandveje,  større  og  almindeligere  end  noget  andet  Sted  i  Verden,  og 
hvor  Arbejdskraften  er  billigere  end  i  noget  andet  Land,  synes  det  mer 
end  tvivlsomt,  om  Jernbaner  idetheletaget  vil  kunne  betale  sig.  Dersom 
den  kinesiske  Regering  raadede  over  ubegrænsede  Pengemidler,  eller 
besad  ubegrænset  Kredit,  vilde  muligvis  en  Plan  som  den  nævnte 
kunne  tænkes  udført,  selv  om  Risikoen  derved  vilde  være  meget  stor. 
Men  hvor  dette  saa  langtfra  er  Tilfældet,  at  Regeringen  tværtimod 
har  de  allerstørste  Vanskeligheder  med  at  klare  sig  fra  Haand  til 
Mund,  og  Uviljen  imod  at  lade  Udlændinge  erhverve  sig  Indflydelse  ved 
Pengeanbringelser  er  saa  stor  som  den  har  vist  sig  at  være,  maa 
det  være  let  for  Sun  Jat-Suns  Fjender  at  bevise,  hvor  umuligt  hans  For- 
slag er,  og  hvor  ringe  Forretningssans  og  Statsmandskløgt  han  besid- 
der; alle  hans  øvrige  store  Egenskaber  ufortalt. 

Derimod  synes  det  baade  klogt  og  gennemførligt,  at  Landet  aabnes 
helt  for  Fremmedhandelen,  samt  at  Udlændinge  faar  fri  Adgang  til,  som 
i  andre  Lande,  at  deltage  i  den  kommercielle  og  industrielle  Udvikling, 
og  at  saa  faa  Vanskeligheder  som  muligt  lægges  dem  i  Vejen  herfor.  Og 
det  baade  med  Ingeniører,  Materiel  og  Kapital.  Kina  vil  endnu  i  en  lang 
Aarrække  trænge  til  alle  tre  Dele,  og  Kineseren  er  i  Virkeligheden  alt- 
for intelligent  en  Købmand  til  at  ville  stænge  Porten  for  de  Faktorer, 
han  har  Brug  for  til  Udnyttelse  af  sine  Muligheder,  selv  om  han  i  denne 
Forbindelse  nødes  til  at  gøre  den  Fremmede  visse  Indrømmelser  og 
give  ham  visse  Fordele  til  Gengæld  for  hvad  han  medbringer  af  teknisk 
Kundskab  og  flydende  Kapital.  Der  maa  uden  stor  Vanskelighed  kunne 

findes  en  modus  operandi,  hvorunder  et  saadant  Samarbejde  kan  komme 
istand  til  begge  Parters  Fordel. 

Særlig  hvad  angaar  Mine-  og  Fabrikdrift  har  Dr.  Sun  Jat-Sun  lagt 
Fingeren  paa  det  rette  Sted.  Her  findes  maaske  de  allerstørste  Mulig- 
heder for  et  heldigt  og  frugtbringende  Samvirke  mellem  Kina  og  Ud- 
landet. Kinas  uudtømmelige  Rigdom  paa  Metaller  og  Mineralier  har  fra 
det  Øjeblik,  da  Evropæerne  først  satte  deres  Fod  i  Landet,  været  anset 
som  en  uomstødelig  Trossætning.  Imidlertid  er  der  til  Dato  kun  udført 
forsvindende  lidt  fra  deres,  og  endnu  mindre  fra  kinesisk  Side,  for  at 
udnytte  disse  Rigdomme.  De  Indfødte  har  udelukkende  indskrænket 
sig  til  Overflademinering,  dels  fordi  de  har  manglet  ethvert  Kendskab 
til  de  geologiske  og  mineralogiske  Videnskaber,  dels  fordi  de  har  været 
uden  de  nødvendige  Redskaber  og  Maskiner,  og  endelig  fordi  deres 
Overtro  har  forbudt  dem  at  forstyrre  Jordbundens  naturlige  Overflade 
og  at  trænge  ind  i  dennes  Indre,  hvorved  de  frygter  for  at  vække  visse 
overnaturlige  Kræfters  Mishag  og  bringe  Ulykker  og  Fordærv  ikke 
alene  over  sig  selv,  men  ogsaa  over  hele  det  omliggende  Land  og  dets 
Befolkning,  der,  med  Magt,  om  nødvendigt,  vilde  modsætte  sig  enhver 
saadan  Helligbrøde.  Regeringen,  paa  sin  Side,  har  ikke  været  sen  til  at 
benytte  sig  af  denne  populære  Uvilje  imod  Minedrift  til  at  lægge  alle 
mulige  Hindringer  ivejen  for  de  udenlandske  Selskaber,  som  har  gjort 
Forsøg  paa  fra  Tid  til  anden  at  indvinde  en  Del  af  Bjergenes  og  Høje- 
nes skjulte  Rigdomme,  ved  at  udstede  saadanne  Minelove  og  Regula- 
tioner,  at  alle  Bestræbelser  i  denne  Retning  hidtil  har  vist  sig  lidet  frugt- 
bringende. Der  findes  imidlertid  Sølv,  Kviksølv,  Petroleum,  Tin,  Jern, 
Kobber  og  Abestos,  foruden  Kul  og  Petroleum,  paa  forskellige  Steder  i 
Landet  i  saadanne  Mængder,  at  det  er  givet,  at  rationel  Minedrift  vilde 
vise  sig  i  høj  Grad  frugtbringende.  Men  indtil  nu  er  detsaa  at  sige  ude- 
lukkende Kul,  som  i  en  nævneværdig  Grad  er  draget  frem  af  Jorden  af 
den  halve  Snes  kinesiske  og  fremmede  Mineselskaber,  som  i  de  sidste 
Decennier  har  erhvervet  sig  begrænsede  Koncessioner  paa  Driften  af 
Kulminer  i  Landet,  særlig  i  Chili,  Honan,  Shantung  og  Junnan  Pro- 
vinserne. 

Kinas  forældede  og  prohibitive  Minelove  har,  hvad  angaar  al  anden 
Minedrift,  gjort  en  saadan  umulig.  I  den  saakaldte  Mackay  Traktat,  af- 
sluttet med  England  i  1901,  lovede  den  kinesiske  Regering  vel  at  revi- 
dere disse  Love,  saaledes  at  fremmede  Kapitalister  sattes  istand  til  uden 
Vanskelighed  at  deltage  i  Minernes  Udvikling.  Denne  Bestemmelse  er 
dog  hidtil  forblevet  et  dødt  Bogstav;  og  alle  mulige  Udflugter  har  været 
anvendt  af  Kineserne,  saavel  Regeringen  som  Private,  for  at  skyde  Sagen 

ud  i  en  uvis  Fremtid,  og  lægge  enhver  mulig  Hindring  ivejen  for  dens 
Fremme.  Det  staar  nu  i  den  ny  Regerings  Magt  at  raade  Bod  herpaa 
ved  loyalt  at  udfore  Traktatens  Bestemmelser,  og  derved  samtidig  skabe 
sig  selv  en  ny  og  rig  Indtægtskilde  og  Landet  en  vigtig  Industri,  hvortil 
der  i  særlig  hoj  Grad  trænges  netop  paa  dette  Tidspunkt,  da  Kinas  Fi- 
nantser  befinder  sig  i  en  alt  andet  end  glimrende  Forfatning. 

Hvor  galt  fat  det  i  Virkeligheden  er  med  Finantserne,  og  i  hvilken 
Pengenod  Regeringen  befinder  sig,  faar  man  maaske  det  bedste  Indblik 
i  gennem  et  Cirkulære-Telegram,  som  Finantsministereni  Begyndelsen 
af  Oktober  1912  udsender  til  samtlige  „Tu-Tuhs"  (Militære  Guvernø- 
rer) i  Provinserne.  Det  hedder  heri,  at  der  i  Lobet  af  det  indeværende 
kinesiske  Aar  (udlober  i  Februar  1913)  vil  udkræves  et  Belob  af  81 
Millioner  Dollars  (Sølv)  til  at  dække  de  nødvendigste  lobende  Udgifter 
—  heri  indbefattet: 

Hærens  og  Flaadens  Budget         20  Millioner 
Bestilte  Krigsskibe  i  Evropa         10       — 
Betaling  af  midlertidige  Laan        10 
Finantsministeriet  5        — 

Den  kejserlige  Familjes  Apanage  3 
„Bokser-Erstatning"  forfalden  33 
medens  der  kun  kan  paaregnes  at  indgaa  i  Statskassen  26  Millioner  — 
altsaa  et  Underskud  af  55  eller  nærmere  60  Millioner,  da  Finantsmini- 
steren  kun  medtager  de  allermest  presserende  Poster,  for  hvilke  der 
absolut  skal  skaffes  Dækning.  I  denne  sin  Forlegenhed  appellerer  Cen- 
tralregeringen til  Provinserne,  som  paa  deres  Side  i  den  senere  Tid  har 
henvendt  sig  til  Peking  om  Pengetilskud,  og  paalægger  dem  at  sørge 
for,  at  deres  Udgifter  ikke  overskrider  deres  Indtægter,  samt  under 
ingen  Omstændigheder  at  optage  Laan,  hvilket  for  forskellige  af  Pro- 
vinsernes Vedkommende  har  været  Tilfældet. 

Som  Heldet  har  villet  det,  har  Aarets  Høst  hele  Kina  over  været 
langt  over  Gennemsnittet,  og  for  enkelte  af  de  store  Produkter,  som 
Ris,  Bomuld  og  Silke,  endogsaa  en  Rekord,  saa  at  Provinserne  nu  burde 
kunne  indkræve  de  forfaldne  Skatter  og  Afgifter  og  remittere  de  ude- 
staaende  Restancer  til  Peking.  Tiltrods  herfor,  hedder  det  i  Finantsmi- 
nisterens  Appel,  har  Provinsernes  periodiske  Remisser  i  Aarets  sidste 
Halvdel  ikke  andraget  en  Tiendedel  af  deres  normale  Beløb!  Og  af 
hvad  der  faktisk  er  indgaaet,  maa  ovenikøbet  en  ikke  ringe  Del  klassi- 
ficeres som  „frivillige  Bidrag".  —  Centralregeringen  paakalder  nu  Pro- 
vinsernes Patriotisme  og  Loyalitet,  og  haaber,  at  de  vil  vende  Bladet 
ved  at  sende  Penge  til  Peking  istedetforat  forlange  Tilskud  derfra,  som 

Kina  under  Forvandlingens  Tegn  21 

under  den  foreliggende  Finantsnød  umulig  kan  ydes  dem.  Regeringen 
soger  i  Mellemtiden  at  hjælpe  sig  over  det  værste  ved  at  forhøje  Salt- 
afgiften, der  er  et  Regeringsmonopol,  og  ved  at  indfore  en  Stempelskat, 
som  allerede  er  vedtaget  af  Nationalforsamlingen.  Det  vil  nu  vise  sig, 
om  Provinsernes  Patriotisme  i  Gerning  svarer  til  deres  Ord,  og  om  de 
er  rede  til  at  komme  Centralregeringen  tilhjælp.  Hvad  de  ny  Skatter 
angaar,  da  er  det  kun  lidt  over  et  Aar  siden,  at  den  mantsjuriske  Rege- 
ring forsøgte  den  samme  Udvej,  menuden  Held.  Der  synes  derfor  kun 
at  være  en  ringe  Rimelighed  for,  at  et  Skridt,  som  for  saa  kort  Tid  siden 
klædte  Befolkningen  i  Harnisk,  allerede  nu  vil  friste  en  bedre  Skæbne. 

Som  det  var  at  vente,  afgiver  Budgettet  for  Republikens  2det  Fi- 
nantsaar  et  endnu  langt  tristere  Billede  end  Tilfældet  var  for  første  Aars 
Vedkommende.  Et  regnskabsmæssigt  Underskud  af  ikke  mindre  end 
300  Millioner  Dollars  forventes  dækket  af  det  ny  store  Laan,  men  da 
dette  kun  bliver  paa  25  Millioner  Pund  Sterling,  ialtfald  foreløbig,  eller 
omtrent  250  Millioner  Dollars,  maa  endel  af  Underskudet  føres  frem 
til  næste  Aar  igen,  især  da  der,  foruden  de  budgetterede  Udgifter,  fore- 
staar  andre  af  betydelig  Størrelse  i  Forbindelse  med  Gennemførelsen 
af  Møntreformen,  Starten  af  en  Regeringsbank  og  andre  nødvendige 
projekterede  Reformer. 

Kinas  udenlandske  Statsgæld  beløb  sig  ved  Udgangen  af  1911  til 
henved  142  Millioner  Pund  Sterling,  til  hvis  aarlige  Forrentning  der 
alene  udkræves  omkring  9  Millioner  Pund.  —  Landets  samlede  nor- 
male Indtægter  beløber  sig  til  henved  40  Millioner  Pund  aarlig,  saa  at 
der  altsaa  bliver  31  Millioner  tilbage  til  at  dække  de  løbende  Statsud- 
gifter, hvilket  langtfra  strækker  til,  naar  der  tages  Hensyn  til  de  talrige 
paabegyndte  Reformer,  der  udkræver  store  og  øjeblikkelige  Udgifter. 
Ganske  vist  udviste  Regeringens  første  Budget,  som  i  1910  blev  ved- 
taget af  Nationalforsamlingen,  en  Indtægt  af  296  Millioner  Taels  (en 
Tael  lig  omtrent  2  Shillings  9  Pence)  imod  en  Udgift  af  261  Millioner, 
eller  et  Overskud  af  36  Millioner.  Men  dette  tilsyneladende  gode  Re- 
sultat naaedes  kun  ved  at  beskære  Finantsministerens  Budget  med  78 
Millioner  bestemt  til  Hæren  og  Undervisningsvæsenet.  Hertil  kommer 
at  hele  Budgettet  er  rent  skønsmæssigt  affattet,  en  sand  Jongleringmed 
Tal,  hvis  Rigtighed  ikke  paa  et  eneste  Punkt  kan  kontrolleres  eller  an- 
gives med  blot  tilnærmelsesvis  Nøjagtighed.  Kun  saa  meget  vides  med 
Sikkerhed,  at  Regeringen  i  de  nærmeste  Aar  vil  behøve  en  Indtægt  af 
henved  400  Millioner  Taels  aarlig,  hvoraf  mindst  60  Millioner,  og  rime- 
ligvis betydelig  mere,  vilgaamed  til  Betaling  af  Renter  og  Amortisation 
af  Gæld.  Ligeoverfor  denne  Vished,  og  de  øjeblikkelige  store  Krav,  staar 

Regeringen  med  tomme  Hænder.  En  almindelig  Utilbøjelighed  hos 
Befolkningen  til  idetheletaget  at  betale  Skatter  er  blevet  en  af  Revolu- 
tionens Følger,  som  det  vil  tage  Aar  at  faa  Bugt  med.  Som  Juan  Shih- 
Kai  siger  i  en  af  sine  Memoranda:  „Befolkningen  betragter  den  repu- 
blikanske Forfatning  som  ensbetydende  med  Frihed  for  Beskatning." 
Regeringens  Hovedindtægter  under  det  gamle  System  kom  fra  Land- 
skatten, Saltafgiften,  Toldindtægterne  og  „Likin"  (Oktroj).  Af  disse 
indbragte  Landskatten  henved  48  Millioner  Taels,  Saltafgiften  47'  i 
Millioner,  Tolden  over  Søgrænsen  35Va  Millioner  og  „Likin"  44  Milli- 
oner. Hertil  kom  Provins-Tributen,  der  ydedes  in  natura  i  Form  af  Ris, 
Silke,  The  og  Porcellæn,  og  som  ansat  i  Penge  blev  anslaaet  til  henved 
25  Millioners  Værdi.  Og  endelig  Domæneindtægterne  46  Millioner  samt 
endelig  en  lang  Række  „uvisse  Indtægter",  der  beløb  sig  til  andre  50 
Millioner.  Altsaa  langtfra  tilstrækkeligt  til  at  dække  de  anslaaede  Udgif- 
ter. Regeringen  vil  derfor  i  første  Række  være  nødt  til  at  optage  et  stort 
udenlandsk  eller  indenrigsk  Statslaan,  for  at  bringe  sine  Finantser  iorden 
og  for  at  kunne  betale  Soldaterne  deres  resterende  Sold,  forinden  der 
kan  skrides  til  deres  Afskedigelse  og  Hjemsendelse.  Dernæst  maa  alle 
de  gamle  Skatter  og  Afgifter,  som  Republiken  i  sin  Tid  suspenderede, 
atter  genindføres,  og  der  maa  nødvendigvis  findes  ny  Skatteobjekterat 
ty  til.  Hvad  særlig  Landskatten  angaar,  da  er  denne  i  Virkeligheden  et 
Slags  Fæsteafgift,  idet  fra  gammel  Tid  alt  opdyrket  Land  i  Kina  teore- 
tisk var  Kejserens  Ejendom.  Skatten  blev  sidst  reguleret  saa  langt  til- 
bage som  i  1713,  da  den  sidste  officielle  Opmaalingog  Skatteansættelse 
fandt  Sted  under  den  store  Kejser  Kang-Hi.  I  de  mellemliggende  Aar- 
hundreder  er  der  indvundet  og  bragt  under  Dyrkning  store  Arealer,  som 
ikke  findes  opførte  i  Regeringens  Jordebøger,  og  som  ingen  Afgift  be- 
taler. Det  samme  gælder  om  mange  store  Godsejere,  der  faktisk  kun 
betaler  saa  lidt  eller  saa  meget,  som  de  kan  komme  overens  om  med 
Skatteopkræverne.  Dernæst  er  det  en  velkendt  Kendsgerning,  at  disse 
aflægger  Regnskab  for  langt  mindre  Beløb  end  de  faktisk  opkræver.  I 
mange  Tilfælde  gaar  over  det  halve  i  deres  egen  Lomme.  Sir  Robert 
Hart  udtalte  for  nogle  Aar  tilbage  den  Mening,  at  Landskatten  burde 
indbringe  Regeringen  mindst  400  Millioner  Taels  aarlig,  om  Landet  blev 
systematisk  opmaalt  og  retfærdig  beskattet.  Selv  om  dette  Overslag  maa- 
ske  er  for  højt,  saa  er  det  dog  utvivlsomt,  at  Skatten  kunde  fordobles 
flere  Gange,  uden  at  Nogen  skete  Uret.  Det  samme  gælder  om  Saltaf- 
giften, hvis  Administration  er  berygtet  for  sin  Uærlighed,  og  for  det 
uhyre  Smugleri,  der  drives  i  Forbindelse  med  Saltproduktionen,  der 
foregaar  ved  Fordampning  af  Saltvand  ved  Kysterne  eller  ved  Udgrav- 

ning  af  Saltlag,  navnlig  i  Szechuan  Provinsen,  og  belober  sig  til  henved 
1 '  2  Million  Tons  aarlig,  for  hvilken  Befolkningen  betaler  henved  80 
Millioner  Taels,  af  hvilke  de  64  falder  paa  Afgiften,  som  deles  mellem 
Centralregeringen  og  Provinserne.  Der  er  Forslag  fremme  fra  kinesisk 
Side  om  at  forhøje  Saltskatten,  og  det  samme  gælder  om  Told  paa  de 
Varer,  som  passere  Søgrænsen  gennem  „The  Imperial  Chinese  Mari- 
time Customs",  imod  Ophævelse  af  „Likin"  (Oktroj)  Afgiften,  der  nu 
hovedsagelig  gaar  i  Forpagternes  og  Provinsernes  Lommer.  Herved 
maatte  kunne  indvindes  en  Snes  Millioner  Taels  om  Aaret  uden  større 
Belastning  af  Handelen.  I  Virkeligheden  blev  der  truffet  Bestemmelse 
derom  mellem  Kina  og  England  i  1902,  ved  en  Udformning  af  Peking 
Traktaten  af  1900.  Bestemmelsen  er  imidlertid  hidtil  forblevet  uigen- 
nemført  paa  Grund  af  de  Vanskeligheder  der  fra  kinesisk  Side  er  lagt 
i  Vejen  derfor. 

Der  er  endelig  ingen  Tvivl  om,  at  mange,  om  ikke  alle,  af  de  rigeste 
Mænd  i  Kina,  hvis  Rigdomme  hovedsagelig  bestaar  i  Jordegods  og 
Pantelaanerforretninger,  saa  at  sige  ingen  Skat  betaler,  og  det  samme 
gælder  om  Handel  og  Industri  (naar  lige  undtages  Tolden).  Det  bliver 
altsaa  Bønderne  og  Forbrugerne,  som  bærer  hele  Skattebyrden.  Det 
vilde  da  kun  være  retfærdigt  om  Regeringen  indførte  et  Slags  Indkomst- 
skat, som  ikke  behøvede  at  være  særlig  trykkende,  for  at  give  Staten  en 
meget  betydelig  forøget  Indtægt.  Naar  samtidig  de  gamle  Skatter  revi- 
deredes og  opkrævedes  paa  en  systematisk  og  ærlig  Maade,  vilde  Ind- 
tægterne uden  Vanskelighed  kunne  mangedobles. 

Blandt  de  Reformer,  som  den  republikanske  Regering  omgaas  med 
Planer  om  at  bringe  til  Udførelse  i  en  nær  Fremtid,  er  den  at  forvandle 
„Himlens  Alter"  og  „Jordens  Tempel",  som  begge  ligger  indenfor  Pe- 
kings ydre  Stadmur  omgivet  af  vidtstrakte  ældgamle  Parker,  til  agrono- 
miske Forsøgsstationer  og  til  Kvægfarms.  Mellem  de  faa  virkelig  antike 
Mindesmærker  i  Kina  af  artistisk  Værdi,  er  der  ingen  som  i  Storhed, 
Skønhed  og  Kunstværd  kan  sammenlignes  med  disse  Templers.  Deres 
Lige  findes  overhovedet  ikke  i  hele  Verden.  Medens  de  tusinder  og 
atter  tusinder  af  buddhaistiske  taoistiske  og  lamaistiske  Tempelbyg- 
ninger intet  byder  paa  af  særlig  Interesse,  hverken  med  Hensyn  til  ud- 
vortes arkitektonisk  Skønhed  eller  deres  indre  smagløse  groteske,  ofte 
modbydelige  Udsmykning  med  Afgudsbilleder  af  malet  Træ  og  tarve- 
lige forgyldte  Stukkaturarbejder,  saa  taler  disse  to  enestaaende  impo- 
nerende Konstruktioner  gennem  deres  harmoniske  Proportioner,  deres 
paa  engang  fine  og  massive  Ydre  og  ikke  mindst  deres  maleriske  og 
romantiske  Omgivelser  paa  engang  til  Beskuerens  Indbildning  og  til 

hans  Skønhedssans,  selv  om  denne  er  nok  saa  kræsen  og  stiller  nok 
saa  store  Fordringer  saavel  til  Enkelthederne  som  til  Helheden  i  Byg- 
ningernes og  Landskabets  symmetriske  og  romantiske  Form  og  Ind- 
hold. Templernes  tredobbelte  hoje  og  buede  Tage  dækkede  med  dyb- 
blaa  guldstænkede  Porcellæns-Tagfliser,  knejser  højtideligt  og  alvors- 
fuldt over  marmorklædte  vidtspredte  Terrasser  omgivet  af  kunstigt  ud- 


nm 


Himfens  Tempel. 

huggede  Balustrader  med  Drager,  Fonikser  og  andre  Eventyrdyr  i  hojt 
Relief  og  lobende  ud  i  brede  imponerende  Marmortrapper,  der  taber 
sig  i  tavse  og  dystre  Pinjelunde  og  i  Grupper  af  hundred  Aar  gamle 
vidtspredende  eviggrønne  Cypresser.  Ikke  engang  den  nationale  Lige- 
gyldighed, hvormed  Kineseren,  her  som  allevegne,  har  tilladt  Græs  og 
Ukrudt  at  skyde  op  mellem  de  mægtige  Marmorfliser,  de  cirkelformede 
mangetrinede  Trapper  og  de  kunstigt  udhuggede  og  udskaarne  Balu- 
strader af  samme  uforgængelige  Materialer,  har  kunnet  berøve  dette 
enestaaende  gigantiske  arkitektoniske  Mesterværk  det  uforgængelige 
Præg  af  Højhed  og  Skønhed,  hvormed  dets  gamle  Bygmestre  og  Kunst- 
nere har  forlenet  den  hellige  Plet,  hvor  „Kejseren"  ved  Foraars-  og 
Efteraars-Jævndøgn  har  bragt  Brænd-  og  Slagt-Offre  til  Himlen,  hans 
Fader,  og  Jorden,  hans  Moder,  Kejser  efter  Kejser,  Slægt  efter  Slægt, 

gennem  Aarhundreder.  Ved  Himlens  Alter  var  det  at  „Dragen"  Her- 
ren over  titusinde  Aar  ved  Nytaarstid  aflagde  Beretning  til  sine  heden- 
gangne Forfædre  om  det  svundne  Aars  vigtigste  Begivenheder  og  ned- 
bad deres  og  Himlens  Velsignelser  over  Land  og  Folk  i  det  kommende 
Aar.  Som  de  havde  været  „Sønner  af  Himlen",  saaledes  var  han  det. 
Som  de  i  deres  Egenskab  af  „Folkets  Fader"  i  deres  Tid  havde  maattet 
staa  til  Regnskab  til  deres  Forgængere  for  deres  Regentskab  her  paa 
Jorden,  saaledes  vilde  han,  naar  hans  Tur  kom  til  at  „bestige  Drage- 
vognen", for  at  begive  sig  til  „de  evige  Kilder"  være  rede  til  at  gøre  det 
samme,  og  til  at  indtage  sin  Plads  i  deres  uendelige  Kæde  af  Himlens 
højt  benaadede  og  udvalgte  Repræsentanter  herpaa  Jorden.  I  „Jordens 
Tempel",  der  særlig  var  helliget  Agerdyrkning  og  Silkeavl,  pløjede  Kej- 
seren personlig  ved  Foraarstid  en  Række  Furer  med  Templets  gyldne 
Plov  og  dets  hellige  sølvskoede  Okser,  medens  Kejserinden  med  egen 
Haand  afviklede  Silkens  fine  Spind  fra  de  modne  Kokoner,  som  Sym- 
boler paa  den  for  Landet  og  Folket  saa  vigtige  Kornavl  og  Silkeindustri. 
Og  her  bragte  begge  til  andre  Tider  af  Aaret  Offre  af  Frugt  og  Blom- 
ster til  Himlens  og  Jordens  Skytsaander,  medens  de  efter  de  ældgamle 
Ritualer,  i  deres  Egenskab  af  Templernes  Ypperstepræst  og  Præstinde, 
opsendte  Bønner  til  Universets  store  Bygmester  om  en  rig  og  velsignet 
Høst  til  Velsignelse  for  det  umaadelige  Land  og  de  hundreder  af  Milli- 
oner Mennesker,  der  var  betroet  i  deres  Varetægt  af  Himlen  selv. 

Det  vilde  være  et  Barbari  uden  Lige,  om  Republiken  indviede  sin 
Æra  ved  at  tilintetgøre  disse  minderige  Storværker,  som  foruden  Pago- 
derne, Stenæresportalerne  og  enkelte  Broer  er  de  eneste,  Kina  ejer,  og 
det  er  at  haabe,  at  det  unge  Kina  vil  lære  at  forstaa  og  paaskønne  den 
uerstattelige  Værdi,  som  rummes  i  Bevarelsen  af  gamle  nationale  Tra- 
ditioner, selv  om  de  ikke  længer  har  en  Kejser  til  at  repræsentere  sig 
som  Nationens  Ypperstepræst  ligeoverfor  Fortiden  og  dens  Minder. 

Juan  Shih-Kai  tog  af  eget  Initiativ  henimod  Slutningen  af  1912  et 
Skridt,  der  vidner  om  hans  Statsmandskløgt  ikke  mindre  end  om  hans 
Uforfærdethed  ligeoverfor,  hvad  man  i  Kina  kunde  kalde  for  den  offent- 
lige Mening.  I  Lighed  med  hvad  der  fandt  Sted  i  Japan  for  et  halvt  Aar- 
hundrede  siden,  indbød  han  udenlandske  Raadgivere  af  forskellige  Na- 
tionaliteter til  at  komme  til  Kina  og  staa  Regeringen  bi  ved  Ordningen 
af  Landets  indre  og  ydre  Forhold  og  til  at  udarbejde  Forslag  om  de 
mange  forskellige  administrative,  politiske,  finantsielle  og  juridiske 
Spørgsmaal,  som  staar  eller  i  en  nær  Fremtid  kunde  ventes  at  komme 
til  at  staa  paa  Dagsordenen.  Den  meget  bekendte  „Times"  Korrespon- 

dent  i  Kina,  Dr.  „Peking-Morrison",  blev  til  en  Begyndelse  og  til  al- 
mindelig Tilfredshed  mellem  sine  Landsmænd  Englænderne  og  alle 
andre  Evropæere  i  Kina,  hvor  hans  eminente  Kendskab  til  kinesiske 
Forhold  var  vel  kendt,  udnævnt  til  Præsidentens  politiske  Raadgiver, 
og  andre  tilsvarende  Stillinger  i  andre  Administrationsgrene  blev  til- 
budt Mænd  af  andre  Nationaliteter,  blandt  Andre  Forfatteren  som  Raad- 
giver i  Telegrafsager  hos  Trafikministeren,  uden  at  dog  noget  definitivt 
foreløbig  blev  afgjort  herom. 

Omendskont  den  raadgivende  Forsamling  i  de  Maaneder,  hvori  den 
har  eksisteret,  har  diskuteret  en  Række  mer  eller  mindre  vigtige  Love, 
som  f.  E.  en  Stempellov,  en  Lov  om  Oprettelse  af  Skattebureauer  i 
Provinserne,  en  Lov  om  Statens  Overtagelse  af  Postbefordringen  og 
Telegrafvæsenet,  og  en  Straffelov,  saa  er  det  dog  ikke  til  at  forundre  sig 
over,  at  Forsamlingens  rent  midlertidige  Karakter  har  sat  sit  hæmmende 
Præg  paa  dens  Arbejde  og  at  der  venter  det  kommende  Parlament 
mange  og  vigtige  Sager  at  tage  fat  paa,  saasnart  det  første  Gang  træder 
sammen,  efter  Bestemmelsen  i  Foraaret  1913,  valgt  efter  den  Valglov, 
som  blev  vedtaget  d.  3die  Juli  1912. 

Efter  denne  Valglov  skal  det  kinesiske  Parlament  bestaa  af  et  Senat 
og  et  Underhus. 

Medlemmerne  af  Senatet  vælges  af  Provinsforsamlingerne,  10  for 
hver  Provins,  foruden  27  fra  Mongoliet,  10  fra  Tibet,  3  fra  Mantsjuriet, 
8  af  det  „centrale  Opdragelsesselskab"  samt  6  af  Kinesere  bosat  i  Ud- 
landet. 

Medlemmerne  af  Underhuset  vælges  ved  almindelig  Folkeafstem- 
ning et  Medlem  for  hver  800.000  Vælgere.  lait  593. 

Stemmeberettiget  er  enhver  mandlig  Kineser  21  Aar  gammel,  som 
enten  betaler  en  aarlig  Skat  af  2  Dollars  eller  derover,  eller  som  ejer 
urorlig  Ejendom  til  Værdi  af  500  Dollars.  Endvidere  enhver,  der  har 
bestaaet  Afskedseksamen  fra  en  Højskole,  eller  som  er  i  Besiddelse  af 
tilsvarende  Kundskaber. 

Valgberettiget  til  Parlamentet  er  enhver  mandlig  Kineser,  som,  for- 
uden at  opfylde  de  nævnte  Betingelser,  er  fyldt  25  Aar. 

Forbrydere,  Fallenter,  Sindssyge,  Opiumsrygere  og  tjenstgørende 
Officerer  og  civile  Embedsmænd  under  Staten,  samt  Munke,  Præster 
og  Prædikanter  kan  hverken  stemme  eller  vælges,  medens  Lærere  i 
Elementarskoler  og  Studenter  ved  Højskoler  og  Universiteter  nok  kan 
stemme  men  ikke  vælges  til  Medlemmer  af  Parlamentet. 

Medlemmer  af  Underhuset  vælges  for  3  Aar  ad  Gangen  og  af  Se- 
natet for  5  Aar. 

Ingen  kan  samtidig  være  Medlem  af  begge  Huse.  Senatets  og  Under- 
husets Sessioner  aabnes  og  sluttes  samtidig.  En  ordinær  Session  varer 
fire  Maaneder,  men  kan  forlænges,  om  nødvendigt. 

Ingen  Lov  kan  introduceres  i  begge  Huse  samtidig.  Enhver  Lov  skal 
passere  Senatet  og  Underhuset,  og  ingen  Lov,  som  er  nedstemt  i  det 
ene  af  disse,  kan  atter  bringes  frem  i  samme  Session. 

I  begge  Huse  udkræves  over  Halvdelen  af  Medlemmernes  Tilstede- 
værelse, for  at  Forsamlingen  kan  være  beslutningsdygtig.  Afstemninger 
afgøres  ved  simpel  Stemmeflerhed.  I  Tilfælde  af  Stemmelighed  gor  For- 
mandens Stemme  Udslaget. 

Republikens  Konstitution  skal  redigeres  af  en  Komité  bestaaende 
af  et  lige  stort  Antal  Medlemmer  fra  begge  Huse,  og  skal  vedtages  i  et 
samlet  Mode  af  Senatet  og  Underhuset.  Ved  dette  Mode  præsiderer 
Senatets  Formand,  og  mindst  -  3  af  begge  Huses  Medlemmer  skal  være 
tilstede.  Majoriteten  ved  denne  Lejlighed  skal  bestaa  af  mindst ;!  1  af  de 
afgivne  Stemmer. 

Efter  de  officielle  Valglister  findes  der  over  hele  Kina  omtrent  40 
Millioner  Vælgere  saavel  til  Underhuset  som  til  Provinsforsamlingerne. 

Valgene  til  Kinas  første  Parlament  i  Januar  1913  foregik  tilsyne- 
ladende uden  nogen  stor  Deltagelse  fra  Vælgernes  Side.  I  det  Valgdi- 
strikt i  Kiangsu  Provinsen,  hvor  Shanghai  er  situeret  og  som  anses  for 
et  af  Kinas  mest  fremskredne  Distrikter,  mødte  kun  1 3.895  af  de  5 1 .042 
valgberettigede  Mænd  ved  Stemmeurnerne.  Der  opstilledes  ingen  Kan- 
didatlister. Enhver  Vælger  afgav  sin  Stemme  for  sin  egen  Kandidat, 
hvoraf  Følgen  blev,  at  Stemmerne  spredtes  i  den  Grad,  at  Valgmæn- 
dene, hvoraf  der  skulde  vælges  2000  i  hele  Provinsen,  som  saa  igen 
skulde  vælge  Kiangsus  40  Deputerede,  gennemsnitlig  valgtes  med  kun 
mellem  3  og  400  Stemmer. 

Den  samme  Ligegyldighed  som  hos  Vælgerne  gør  sig  ligeledes  gæl- 
dende hos  Nationalforsamlingens  Medlemmer,  der  mere  synes  at  op- 
fatte deres  Hverv  som  en  Anledning  til  at  skaffe  sig  personlige  Fordele 
ved  Embedsbesættelser  og  „Ben"-Erhvervelser  end  som  en  Pligt  til  at 
varetage  Befolkningens  Tarv.  Som  Regel  staar  Forsamlingens  Bænke 
tomme  under  Forhandlingerne,  og  det  er  almindeligt,  at  der  ikke  findes 
et  beslutningsdygtigt  Antal  i  Salen,  hvilket  igen  leder  til,  at  Ministrene 
provisorisk  tager  de  til  Regeringens  Førelse  nødvendige  Beslutninger 
paa  eget  Ansvar.  Det  anses  for  givet,  at  Juan  Shih-Kai  vil  blive  valgt  t'l 
permanent  Præsident,  naar  Parlamentet  som  bestemt  træder  sammen  i 
April  Maaned  1913,  og  at  dette  Valg  vil  foregaa  under  den  samme  Man- 
gel paa  Interesse  hos  Befolkningens  store  Lag,  som  allerede  har  gjort 

sig  gældende  ved  Republikens  Indstiftelse  og  Kejserdømmets  Forsvin- 
den. I  Aarhundreder  har  Fatalisme  og  Ligegyldighed  for  Folkets  Vel- 
færd været  Grunden  til  alle  Kinas  Ulykker.  Og  begge  er  gaaeti  Arv  til 
det  unge  Kina,  som  synes  endnu  mindre  at  være  i  Sympati  med  deres 
Landsmænd  end  deres  Forgængere  Mandarinerne  var  det,  skøndt  beg- 
ges Formaal  synes  det  samme,  nemlig  at  skaffe  sig  selv  saa  store  For- 
dele som  gørligt  ud  af  Befolkningen. 

Den  10de  Oktober  1912  fejredes  „den  store  kinesiske  Republiks" 
første  Fødselsdag  hele  Kina  over  med  store  Højtideligheder.  I  Peking 
lod  Juan  Shih-Kai,  hvis  Apanage  af  Nationalforsamlingen  var  fastsat  til 
180.000  Taels  (c.  40.000  Pund  Sterling)  aarlig  afholde  en  Revy  over  de 
i  Hovedstaden  garnisonerede  Tropper,  henved  15.000  Mand.  Hoved- 
styrken bestod,  mærkelig  nok,  af  de  gamle  mantsjuriske  „Bannerkorps" 
under  kinesiske  Officerer,  hvilket  kunde  tyde  paa,  at  Juan  Shih-Kai  ikke 
ret  turde  stole  paa  sine  egne  kinesiske  Tropper,  hvoraf  Størstedelen  er 
fordelte  i  Ekspeditionerne  til  Tibet  og  Mongoliet  og  rundt  i  Provinserne. 
Ved  Revyen  var  en  Del  indbudte  Udlændinge  tilstede,  men  ingen  Re- 
præsentanter for  de  fremmede  Legationer,  som  muligvis  derved  havde 
til  Hensigt  at  pointere,  at  Republiken  endnu  mangler  officiel  Anerken- 
delse. Alle  var  enige  om,  at  det  præsenterede  Soldatermateriale  var 
første  Klasses;  saavel  hvad  Mænd  som  Vaaben,  Udrustning  og  Ekser- 
sits  angik.  Juan  Shih-Kai  var  til  Stede  i  evropæisk  Uniform,  og  gjorde, 
som  sædvanlig,  det  bedste  Indtryk  paa  de  Fremmede  ved  sin  Ligefrem- 
hed og  sin  personlige  Elskværdighed.  I  Dagens  Anledning  havde  han 
ladet  indstifte  en  ny  kinesisk  „Fortjenstorden",  og  den  officielle  Rege- 
rings-Gazette  offentliggjorde  en  lang  Række  Udnævnelser  af  Republi- 
kens ledende  Mænd.  Forrest  mellem  disse  stod  Sun  Jat-Sun  og  Li  Juan- 
Hung,  den  afgaaede  midlertidige  Præsident  og  den  fungerende  Vice- 
præsident, der  udnævntes  til  Medlemmer  af  Ordenens  højeste  Grad. 
Sun  Jat-Sun  viste  dog  den  gode  Smag  at  bede  sig  fritaget  for  den  paa- 
tænkte Ære,  idet  han  erklærede  offentligt,  at  da  han  i  saa  mange  Aar 
havde  virket  for  Ligestilling  for  alle  Landets  Borgere,  kunde  han  ikke 
nu  ønske  at  indtage  nogen  Særstilling  i  Samfundet.  De  andre  Republi- 
kanere, hvorimellem  Tang  Shao-Ji  og  Wu  Ting-Fang,  synes  derimod 
at  have  modtaget  deres  Dekorationer  uden  nogen  saadan  Betænkelig- 
hed. Da  Juan  Shih-Kai  ovenikøbet  benyttede  Lejligheden  til  at  udnævne 
en  Række  mongolske  „Fyrster"  og  til  at  forfremme  andre  Mongoler  i 
adelig  Rang,  kunde  det  ikke  undgaas,  at  en  Række  Angreb  blev  rettet 
paa  ham  i  den  indfødte  Presse,  som  endda  ikke  lod  det  mangle  paa  Ud- 

talelser  om,  at  naar  han  kunde  udnævne  Fyrster  og  Adelsmænd,  kunde 
han  ligesaa  godt  gaa  et  Skridt  videre  og  f.  E.  udnævne  sig  selv  til  Kej- 
ser! Der  klagedes  samtidig  over,  at  Præsidentens  „Mandater"  offent- 
liggøres paa  samme  Maade  og  i  samme  Form  som  de  tidligere  kejser- 
lige „Dekreter",  og  over  at  de  Delegerede  fra  Provinserne  til  National- 
forsamlingen havde  for  Vane  at  gruppere  sig  om  en  eller  anden  indfly- 
delsesrig Personlighed  i  Hovedstaden,  ganske  som  i  de  gamle  Kejser- 
dage, saa  at  Systemforandringen  foreløbig  kun  kan  kendes  paa  Navnet 
alene. 

Den  første,  men  langtfra  den  største,  Del  af  de  Revolutionæres  Pro- 
gram er  nu  ganske  vist  gennemført  uden  forholdsvis  store  Vanskelig- 
heder og  uden  megen  Blodsudgydelse,  i  Modsætning  til  de  Hundreder 
af  andre  tidligere  Revolutioner,  som  har  kostet  Kina  Millioner  af  Men- 
neskeliv i  Forbindelse  med  de  24  Dynastiskifter,  hvorom  der  berettes 
i  Landets  4000  Aar  gamle  historiske  Annaler.  Men  først  nu  vil  i  Virke- 
ligheden det  egentlige  Arbejde  med  Skabelsen  af  det  ny  Kina  i  en  Re- 
publiks Lignelse  kunne  begynde.  Ingen  vil  kunne  forudsige,  hvad  Frem- 
tiden bærer  i  sit  Skød  i  dette  Overraskelsernes  Paradis.  Det  er  ikke 
sikkert,  at  den  stedfundne  Omvæltning  i  nogen  væsentlig  Grad  vil  be- 
røre det  traditionelle  kinesiske  System,  eller  at  den  betyder  en  Tilintet- 
gørelse af  Kinas  ældgamle  Kultur  til  Fordel  for  den  evropæiske  Civili- 
sation. Paa  enkelte  Felter,  navnlig  de  militære,  mekaniske  og  industri- 
elle, vil  Kineseren  rimeligvis  indtil  videre  vedblive  med  at  gaa  i  Skole 
hos  Evropa,  Amerika  og  Japan.  Men  hvad  aandelige  og  etiske  Spørgs- 
maal  og  Værdier  angaar,  vil  hans  egne  Idealer  maaske  forekomme  ham 
nok  saa  høje  og  nok  saa  passende  for  Kina  som  vore.  Han  er  paa  ingen 
Maade  imponeret  af  vor  aandelige  og  moralske  Overlegenhed,  og  den 
Morallære,  som  prækes  af  hans  egne  store  og  gamle  Filosofer,  vil  sik- 
kert vedblive  at  være  den  Maalestok,  som  han  vil  foretrække  at  anvende 
paa  sig  selv.  Hvad  Regeringsformen  angaar,  da  er  foreløbig  det  eneste 
sikre,  at  det  mantsjuriske  Dynasti  er  sat  ud  af  Spillet  rimeligvis  for  be- 
standig, men  det  er  ikke  ligesaa  afgjort,  at  den  endelige  Ordning  vil  fore- 
gaa  efter  republikansk  Mønster.  Et  Oligarki  har,  til  at  begynde  med,  af- 
løst et  Absoluti,  men  det  har  lange  Udsigter  med  at  dette  første  igen  skal 
vige  Pladsen  for  noget  andet  eller  bedre.  Det  er  vistnok  længst  gaaet 
op  for  mange  af  de  bedste  Mænd  i  Kina,  at  Landet  vilde  have  været 
bedst  tjent  med  et  konstitutionelt  Monarki,  som  det  Juan  Shih-Kai  i 
sin  Tid  gjorde  sig  til  Talsmand  for;  med  den  lille  Kejser  som  Topfigur 
uden  nogen  virkelig  Magt  og  berøvet  det  mantsjuriske  Præg  og  Paa- 

hæng.  Han  kunde  saa  i  sin  Tid  være  blevet  gift  med  en  Kineserindeog 
hans  og  hendes  Efterkommere  vilde  i  Et  og  Alt  have  været  indfødte 
Kinesere.  Herved  vilde  Kontinuiteten  være  blevet  bevaret  og  kun  for- 
holdsvis lidt  være  slaaet  istykker.  Juan  Shih-Kai  havde  utvivlsomt  Ret, 
da  han  i  sit  politiske  Program,  før  Republikens  Dannelse,  udtalte  at 
Republikanerne  kun  danner  en  lille  Minoritet  i  Landet.  Han  kunde  have 
tilføjet,  at  som  Helhed  staar  Befolkningen  fuldkommen  ligegyldig  og 
uforstaaende  overfor  Spørgsmaalet  „Kejserdømme"  eller  „Republik". 
Millioner  og  Millioner  aner  i  det  Hele  taget  ikke  Forskellen,  eller  be- 
griber, hvad  Ordene  betyder.  Kineserne  har  gennem  mange  Aarhun- 
dreder  vænnet  sig  til  at  leve  under  et  Slags  faderligt  Tyranni,  groet  op 
af  deres  Familjeinstitutioner  og  bundende  i  deres  særegne  Opfattelse  af 
Forholdet  mellem  Forældre  og  Børn,  Gamle  og  Unge,  Over-  og  Under- 
ordnede. I  Almindelighed  besværedes  Folket  kun  saarelidtaf  Regerin- 
gens Udøvere  eller  af  Øvrighedens  Haandlangere,  der  overlod  til  det 
selv  at  indrette  sig  som  det  lystede,  og  ikke  blandede  sig  i  Klanernes 
eller  Familjernes  indre  Anliggender,  saa  længe  de  faa  og  rimelige  Skat- 
ter blev  betalt,  og  saa  længe  Mandarinerne  ikke  blev  anmodet  om  at 
skride  ind  for  at  haandhæve  de  for  det  meste  uskrevne  Love,  eller  for 
at  afgøre  Stridigheder,  der  da  som  Regel  kom  begge  de  stridende  Par- 
ter dyrt  at  staa,  hvilket  de  vidste,  og  derfor  helst  undgik. 

Med  Slægtens  Ældste  i  Spidsen  regerede  Kineserne  paa  en  Maade 
sig  selv  og  dannede  Lag  og  Rækker  af  smaa  selvstyrende  Samfund  med 
egne  uskrevne  Love,  som  de  haandhævede  indbyrdes  mellem  sig  selv 
uden  Fordring  paa  Medbestemmelsesret  over  andres  Sager  og  uden 
Forstaaelse  af  eller  Interesse  for,  hvad  Evropæerne  kalder  Samfunds- 
spørgsmaal  eller  Fællesinteresser  af  politisk  eller  social  Art.  Over  dem 
alle,  højt  oppe  i  Skyerne  og  udenfor  Mængdens  Iagttagelse,  svævede 
Kejserbegrebet  som  noget  usynligt  og  uvirkeligt,  der  for  den  simple 
Mand  kun  havde  en  rent  symbolsk  eller  semi-religiøs  Betydning.  Men 
om  dette  Begreb  benævnes  „Monarki"  eller  „Republik"  og  om  det  kul- 
minerer i  en  „RuangShang"  (Kejser)  eller  en  „Ta  Tuh"  (Præsident) 
er  Folket  i  allerhøjeste  Grad  ligegyldigt,  saa  længe  de  faar  Lov  til  at 
passe  deres  Gerning  leve  deres  Liv  og  æde  deres  Ris  i  Fred.  Paa  én 
Gang  og  uden  nogen  Overgang  eller  Forberedelse  at  springe  fra  denne 
idylliske  Tilstand  over  i  en  moderne  Republiks  Uro  og  Forstyrrelse 
med  alle  dens  ukendte  og  uforstaaede  Institutioner  og  Indretninger, 
synes  at  være  en  større  Overgang  end  man  kan  forlange  af  en  saa  ultra- 
konservativ og  paa  en  vis  Maade  saa  primitiv  Nation  som  den  kinesi- 
ske. Resultatet  af  dette  første  Aars  Republikanisme  er  da  ogsaa  nærmest 

Kaos.  I  Spidsen  for  den  midlertidige  Regering  staaren  midlertidig  Præ- 
sident, som  har  erklæret  sig  for  at  være  en  afgjort  Tilhænger  af  monar- 
kiske Principper,  assisteret  af  et  stadigt  skiftende  Ministerium  og  en 
Nationalforsamling,  valgt  ikke  af  selve  Folket,  men  af  en  enkelt  lidet 
talrig  Klasse,  af  hvad  man  i  evropæiske  Lande  vilde  kalde  Aristokratiet, 
og  som  saa  ovenikobet  har  delt  sig  i  ligesaa  talrige  indbyrdes  uenige 
Partier,  som  der  er  Provinser  i  Landet.  Hertil  kommeren  pensioneret 
Kejser,  et  ligeledes  pensioneret  Hof  og  en  talrig  Skare  af  mantsjuriske 
Adelsmænd  og  disses  Folgesvende,  der  ganske  naturlig  kan  ventes  at 
ville  gore  det  afgaaede  Dynastis  Krav  gældende,  om  en  gunstig  Lejlig- 
hed skulde  tilbyde  sig.  Endvidere  Horder  af  mer  eller  mindre  udisci- 
plinerede Lejetropper,  misfornøjede  og  demoraliserede,  spredte  over 
Landet,  nogle  af  dem  under  reaktionære  kejserligsindede  Generaler  af 
den  gamle  Skole,  andre  kommanderet  af  unge  Revolutionære,  som  er 
misfornøjede  med  den  Del  af  Byttet,  der  er  faldet  i  deres  Lod,  og  som 
er  parate  til,  ligesom  unge  Heste,  at  tage  Bidslet  mellem  Tænderne  og 
løbe  løbsk  naarsomhelst  med  hele  den  unge  Republik. 

I  de  gamle  kinesiske  Lydlande,  Mantsjuriet,  Mongoliet  og  Tibet  ser 
det  endnu  værre  ud.  I  Tibet  har  Befolkningen  benyttet  Lejligheden  til 
at  gøre  sig  uafhængig  af  Kina.  Den  har  myrdet  eller  fordrevet  den  kine- 
siske Øvrighed,  og  jaget  den  kinesiske  militære  Besætning  i  Llassa  og 
andre  tibetanske  Byer  paa  Porten.  En  kinesisk  Styrke  under  General 
Chu,  som  i  Oktober  1912  forsøgte  paa  at  undsætte  den  kinesiske  „Re- 
sident" i  Llassa,  faldt  i  et  Baghold  og  maatte  trække  sig  ud  af  Landet 
over  den  indiske  Grænse. 

Samtidig  blandede  den  engelske  Regering  sig  i  Spillet  og  notifice- 
rede officielt  Kina  i  Avgust,  at  den  betragtede  Sendelsen  af  kinesiske 
Tropper  ind  i  Tibet  og  Kinas  Fordring  paa  Suverænitet  over  det  gamle 
kinesiske  Lydland  som  en  Krænkelse  af  den  engelsk-kinesiske  Traktat 
af  1906  om  Bevarelsen  af  status  quo  efter  den  Younghusband'ske  Eks- 
pedition til  Llassa  i  1904,  da  Kina  udtrykkelig  havde  fralagt  sig  ethvert 
Ansvar  for  Tibetanernes  Handlinger.  At  Kina  nu,  paa  det  nuværende 
Tidspunkt  søger  at  re-etablere  den  Suverænitet,  som  forlængst  er  op- 
hørt at  eksistere,  og  som  det  forgæves  søgte  at  haandhæve  ii910,  da 
Vicekongen  af  Szechuan  Chao  Erh-Feng  hjemsøgte  Tibet  med  Ild  og 
Sværd  over  Grænsen,  vil  rimeligvis  ikke  forhindre,  at  denne  gamle 
kinesiske  Vasalstat  er  tabt  for  bestandig,  især  da  Tibetanerne  synes 
fuldt  vel  istand  til  at  klare  sig  selv  uden  fremmed  Hjælp  ligeoverfor 
Kina  og  fast  bestemt  paa  at  gøre  det  ved  denne  Lejlighed. 

Ligesaa  galt  er  det  fat  i  Mongoliet.  Allerede  i  Januar  1912  erklærede 

den  nordlige  Del,  det  „ydre  Mongoli",  sig  uafhængigt  af  Kina.  De  der- 
boende Lamasamfund  og  Nomadefyrster,  som  allerede  længe  havde 
været  misfornøjet  med,  at  kinesiske  Kolonister  fortrængte  dem  fra  de- 
res Græsgange  og  spillede  Herrer  i  Landet,  benyttede  Lejligheden  til 
ligeoverfor  den  ny  republikanske  Regering  i  Kina  at  erklære,  at  da  de- 
res hidtidige  Suveræn,  den  mantsjuriske  Kejser,  var  fordrevet  fra  Kinas 
Trone,  var  dermed  deres  Vasalpligt  ophørt.  Kinas  Trudselom  at  sende 


Deltagerne  i  Traktatforhandlingerne. 


Tropper  ind  i  Mongoliet  blev  mødt  af  et  Forbud  herimod  fra  russisk 
Side  som  truende  russiske  Interesser.  I  Juli  Maaned  rygtedes  det,  at 
den  tidligere  russiske  Gesandt  i  Peking,  Mr.  Korostovetz,  havde  be- 
givet sig  til  Urga,  hvor  han  var  blevet  modtaget  med  stor  Begejstring 
som  Mongoliets  Befrier  fra  det  kinesiske  Aag.  Og  endelig,  i  November, 
meddeltes  det  officielt  i  Peking,  at  der  var  blevet  afsluttet  en  formel 
Traktat  i  Urga  mellem  Mr.  Korostovetz  paa  den  ene  og  Mongoliets  la- 
maistiske  Primus,  den  saakaldte  „Koutoukta"  og  en  Række  mongolske 
Fyrster  paa  den  anden  Side.  I  denne  Traktat  anerkendes  Mongoliet 
som  en  uafhængig  fri  Stat.  Rusland  paatager  sig  at  varetage  Landets 
diplomatiske  Affærer  ligeoverfor  Udlandet  og  at  skaffe  det  international 
Anerkendelse.  Endvidere  bliver  der  givet  russiske  Undersaatter  en 
Række  Koncessioner  paa  Jernbaner,  Miner  og  Græsninger  i  Mongoliet 

foruden  vigtige  Handelsprivilegier.  Der  gives  Mongoliet  Ret  til,  dog  kun 
med  Ruslands  Samtykke,  at  afslutte  Handelstraktater  med  andre  Lande, 
og  Rusland  paatager  sig  at  sorge  for,  at  Kina  ikke  blander  sig  i  Landets 
indre  Anliggender  eller  sender  Tropper  over  Grænsen.  Derimod  tilla- 
des det  Kineserne  at  drive  Handel  med  Mongolerne  paa  samme  Vilkaar 
som  Russerne,  medens  der  slaas  en  Streg  over  deres  hidtidige  Handels- 
monopoler. I  den  paafolgende  Januar  Maaned  1913  indfinder  en  mon- 
golsk Ambassade  sig  i  Petersborg  med  Gaver  til  Czaren  og  modtages 
af  denne  med  fuld  Honnor. 

Underlig  nok  har  Mongolerne  og  Tibetanerne  ved  denne  Lejlighed 
fundet  hinanden,  efter  at  de  to  nærbeslægtede  Nabofolk  i  Aarhundre- 
der  ingen  Forbindelse  har  havt  med  hinanden.  I  Januar  er  der  afsluttet 
en  Venskabstraktat,  ogsaa  i  Urga,  mellem  en  Repræsentant  for  Tibets 
Dalaj-Lama  og  Mongoliets  „Koutoukta",  hvorved  disse  to  buddhaisti- 
ske  Ypperstepræster  gensidig  anerkender  hinandens  Uafhængighed  og 
forpligter  sig,  hver  paa  sin  Side,  til  at  bidrage  efter  yderste  Evne  til 
Buddhaismens  Udbredelse  samt  til  at  aabne  deres  Grænser  for  hin- 
andens Undersaatter  under  gensidig  Beskyttelse  og  Ret  til  frit  at  færdes 
og  handle  sig  imellem. 

De  to  Urga  Traktater  vakte  stor  Indignation  og  Harme  i  Kina.  Uden- 
rigsministeren, der  forgæves  havde  protesteret  i  S.  Petersborg,  maatte 
gaa  af,  og  blev  erstattet  med  den  tidligere  Gesandt  til  Rusland.  Det 
„unge  Kina"  og  dets  Presseorganer  truede  endog  med  at  erklære  Rus- 
land Krig.  Det  var  kun  med  stort  Besvær,  at  det  lykkedes  Regeringen 
at  berolige  Gemytterne  under  Foregivende  af,  at  Ruslands  Hensigt  kun 
er  at  oprette  en  Buffer-Stat  mellem  sig  og  Kina,  og  at  Kinas  Suveræni- 
tet over  Mongoliet  i  Virkeligheden  endnu  eksisterer,  en  Paastand  som 
det  er  vanskeligt  at  forstaa. 

Imidlertid  er  der  stor  Fare  for,  at  det  mongolske  Spørgsmaal  kan 
komme  til  i  Fremtiden  at  volde  Republiken  store  Vanskeligheder,  især 
i  Forbindelse  med  Reguleringen  af  Grænsen  mellem  det  uafhængige 
„ydre  Mongoli"  og  det  „indre  Mongoli",  der  endnu  tilsyneladende  er 
forblevet  Kina  tro,  men  som  kan  befrygtes  naarsomhelst  at  folge  Bro- 
derlandets Eksempel. 

I  Mantsjuriet  gor  ligeledes  russisk  og  japansk  Indflydelse  sig  gæl- 
dende paa  en  saadan  Maade,  at  der  ogsaa  her  er  Fare  for,  at  det  gamle 
kinesiske  Herredømme  kan  komme  til  at  gaa  over  paa  andre  Hænder. 
Men  værst  af  alt  er  det  dog  maaske,  at  mange  af  de  samme  vrange  For- 
hold i  selve  Kina,  som  laa  til  Grund  for  Hadet  imod  Mantsjurerne  og 
som  i  første  Række  fremkaldte  Revolutionen,  endnu  for  en  stor  Del 

bestaar  uforandret.  Uærlige  og  bestikkelige  Embedsmænd,  et  uordnet 
og  uretfærdigt  Skatte-  og  Afgiftssystem,  Mangel  paa  ordentlige  Love,  og 
Embedsmændenes  Ligegyldighed  for  Befolkningens  Vel  —  alt  dette  er 
der  endnu  i  kun  ringe  Grad  raadet  Bod  paa.  De  fleste  af  de  gamle  Ska- 
der bestaar  endnu,  og  til  dem  er  kommen  en  Tilsætning  af  skinsyg  Lo- 
kalpatriotisme og  opblæst  Provinsialisme,  samt  en  sejg  og  selvisk  Mod- 
stand imod  den  absolut  nødvendige  Centralisation  af  Magten  i  Peking- 
Regeringens  Hænder,  hvilket  altsammen  selvfølgelig  tjener  til  yderli- 
gere at  splitte  istedetfor  at  samle  de  gode  Elementer  af  Folket. 

Lykkes  det  ikke  at  udfylde  denne  Splittelsens  og  Ufordragelighe- 
dens Kløft,  som  nu  deler  Kineserne  i  to  store  og  mange  mindre  Lejre,  da 
er  der  stor  Sandsynlighed  tilstede  for,  at  Kina  splittes  i  to  eller  flere 
Stater,  Republiker  eller  Monarkier,  og  at  et  Militær-Diktatur  i  de  nord- 
lige Provinser  vil  komme  til  at  danne  Overgangen  til  et  nyt  indfødt  Dy- 
nasti, i  Overensstemmelse  med  Juan  Shih-Kais  udtalte  Overbevisning, 
at  en  monarkisk  Regeringsform  passer  bedre  for  Landetog  Folket  end 
den  hybride  Republik,  som  endnu  langtfra  har  overstaaet  sine  Fød- 
selsveer. 

Det  ny  Kina  adskiller  sig  igrunden  kun  af  Navn  og  delvis  i  Lidvor- 
tes fra  det  gamle.  Den  kinesiske  Races  Karakteristik  er  bestandig  den 
samme  og  vil  efter  alle  Solemærker  at  dømme  vedblive  at  være  det  i 
denne  og  rimeligvis  ogsaa  i  næste  Generation.  Tilintetgørelsen  af  Na- 
tionens to  vigtigste  Bindeled,  de  monarkiske  Principper  og  Konfucia- 
nismen,  som  i  mange  Aarhundreder  har  holdt  de  kun  løselig  forbundne 
Folkeracer  sammen  til  den  udvortes  Helhed,  maa  nødvendigvis  først 
resultere  i  Splittelse  og  Kaos,  som  der  skal  ikke  alene  en  stærk  Haand 
men  ogsaa  Tid  til  at  raade  Bod  paa.  Et  Folkestyre  efter  evropæisk  eller 
amerikansk  Mønster  synes  umuligt,  forinden  Befolkningen  gennem 
mange  Aars  Erfaring  er  opdraget  dertil.  Ordet  „Republik"  er  endnu  kun 
et  nyt  Navn  for  den  gamle  Despotisme  og  „Reform"  tidt  et  Skalkeskjul 
for  egennyttige  og  interesserede  personlige  Formaal.  Herpaa  faar  man 
daglige  Beviser  gennem  hvad  der  hemmeligt  eller  aabenlyst  foregaar 
Landet  over.  Eksekutioner  uden  Lov  og  Dom  hører  til  Dagens  Orden. 
Grusomhed  og  Vilkaarlighed  sidder  bestandig  i  Højsædet,  kun  at  Riflen 
og  Revolveren  har  afløst  Sværdet  og  Buestrængen.  Dødsstraffen  ram- 
mer ikke  alene  Storforbryderen,  men  enhver,  som  sætter  sig  op  imod 
Magthavernes  Paabud.  Saa  sent  som  i  December  1912  lader  Militær- 
guvernøren i  Changsha  en  Kvinde  skyde,  fordi  hun  ikke  retter  sig  efter 
Forbudet  imod  Opiumsrygning,  og  samtidig  meldes  det  fra  Nanning  i 

Kwangsi  Provinsen,  at  Myndighederne  dér  har  ladet  39  Spedalske  drive 
ned  i  en  aaben  Grube  og  nedskyde,  hvorefter  deres  Legemer  blevover- 
hældt  med  Petroleum  og  brændt,  uden  at  de  tilsyneladende  havde  be- 
gaaet  anden  Forbrydelse  end  at  forlade  det  Sted,  hvor  Øvrigheden 
havde  ladet  dem  internere. 

Hvad  der  blandt  andet  har  tjent  til  at  svække  Centralregeringens 
Myndighed  er  den  Omstændighed,  at  Republiken  har  ophævet  den 
kloge  Reservation,  som  regulerede  alle  Embedsbesættelser  under  Mant- 
sjurerne.  Ingen  Kineser  kunde  da  beklæde  Embede  i  sin  Fodeprovins, 
eller  for  et  længere  Tidsrum  end  3  Aar  ad  Gangen.  Herved  hindredes 
han  fra  at  komme  under  den  altomspændende  Klan-  og  Familjeindfly- 
delse  til  Skade  for  hans  Avtoritet  og  Uafhængighed,  og  dernæst  medførte 
denne  Bestemmelse,  at  Mandarinen  ikke  groede  fast  til  et  bestemt 
Sted  og  lod  sig  deraf  forlede  til  at  sætte  specielle  og  lokale  Interesser 
over  de  offentlige  og  almindelige,  som  han  af  Regeringen  var  sat  til  at 
varetage. 

Endnu  har  kun  et  i  Forhold  til  Folkemængden  forsvindende  Antal 
Kinesere  blot  den  ringeste  Forstaaelse  af,  hvad  der  er  gaaet  for  sig  i 
Landet,  og  det  er  givet,  at  en  saadan  Forstaaelse  maa  til  over  det  hele, 
forinden  de  politiske  og  sociale  Organisationer,  som  Kina  allerede  ejer, 
i  første  Række  Klanerne  og  Familjerne,  kan  vindes  for  den  ny  Tinge- 
nes Orden,  der  er  saa  vidt  forskellig  fra,  hvad  de  gennem  Sekler  har 
været  vant  til.  Det  er  maaske  muligt,  at  den  ældre  Generation,  som  det 
særlig  i  Kina  gælder  om  at  gøre  Indvirkning  paa,  til  en  vis  Grad  vil  se 
med  Sympati  paa  en  Bevægelse,  som  ledes  af  deres  egne  Sønner,  hvis 
det  lykkes  disse  at  aabne  deres  Øjne  for,  at  det  igrunden  kun  drejer  sig 
om  en  Fortsættelse  af  det  ortodokse  gensidige  Ansvarlighedssystem, 
som  altid  har  eksisteret  i  de  utallige  smaa  selvstyrende  Samfund,  hvori 
Kina  har  været  inddelt.  Men  disse  samme  Fædre  vil,  paa  den  anden 
Side,  være  de  første  til  at  udtale  Fordømmelse  over  den  ny  Ordning 
og  de  ny  Institutioner,  om  Republikens  Mænd  svigter  de  Løfter,  som 
de  saa  rundhaandet  har  strøet  om  sig  med.  Eller  om  de  rører  ved  de 
fundamentale  Principper,  hvorpaa  det  gamle  kinesiske  Samfund  hviler, 
og  som  bunder  i  hundrede  Generationers  bundfældede  Erfaringsvis- 
dom. Først  og  fremmest  vil  de  blive  kaldet  til  i  Gerning  at  godtgøre,  at 
de  virkelig  formaar  at  sætte  noget  bedre  nyt  i  Stedet  for  det  kasserede 
gamle,  og  at  bringe  Ro  og  Orden  tilveje  i  Landet,  saa  at  Handel  og  Van- 
del atter  flyder  gennem  de  gamle  Kanaler  og  Samkvemmet  mellem  Pro- 
vinserne kommer  i  den  gamle  Gænge.  Hver  Dag  der  gaar,  uden  at 
noget  saadant  Bevis  præsteres,  formerer  Chancerne  foren  Genopvæk- 

kelse  af  den  kun  slumrende  Konservatisme,  som  der  skal  Generationer 
til  for  at  faa  Bugt  med. 

Republikanerne  maa  dernæst  vel  vogte  sig  for,  at  den  Bebrejdelse, 
som  de  selv  rettede  imod  Mantsjurerne  for  at  disse  havde  „solgt  Kina 
til  Barbarerne",  ikke  falder  tilbage  paa  deres  egne  Hoveder.  Hvis  de, 
med  eller  mod  deres  Vilje,  ikke  alene  bliver  nødt  til  at  taale  de  Frem- 
medes Væren  og  Bliven  i  Landet,  hvad  de  selvfølgelig  ikke  med  deres 
bedste  Vilje  paa  nogen  Maade  kan  undgaa,  men  maaske  endogsaa  tvin- 
ges til  at  gøre  dem  endnu 
større  Indrømmelser  end 
før,  vil  Oppositionen  ude 
i  Landet  vokse  sig  stor  og 
berede  Republiken  uover- 
skuelige Vanskeligheder. 
Folkets  store  Majoritet  vil 
da  rejse  sig  imod  den.  Thi 
det  er,  trods  alle  Paastan- 
de om  det  modsatte,  en 
aabenbar  Kendsgerning, 
jt  de  ny  revolutionære 
Idéer  kun  bæres  frem  af 
et  forsvindende  Antal  af 
Det  unge  Kina-  Befolkningens  400   Mil- 

lioner. De  højere  Klasser  er  Anti-Republikanere  alle  tilhobe.  Mellem- 
klasserne, Bønderne,  Købmændene  og  Haandværkerne,  ønsker  først 
og  fremmest  Fred  til  at  passe  deres  Gerning,  og  den  lavere  Befolkning 
er  ligeglad,  enten  en  Kejser  eller  en  Præsident  staar  i  Spidsen  for  en 
Regering,  hvis  blotte  Tilværelse  de  næppe  nok  aner.  Republikens  eneste 
Forkæmpere  er  Officerer  og  Studenter,  som  har  faaet  deres  Uddannelse 
i  Evropa,  Amerika  eller  Japan,  samt  enkelte  Enthusiaster  og  Politikere 
som  har  sluttet  sig  til  den,  de  fleste  af  dem  vel  i  det  Haab  at  gøre  sig 
personlig  gældende  eller  for  at  høste  Fordel  af  Bevægelsen.  En  ganske 
lille  Klike,  Mænd,  som  Sunjat-Sun,  Li  Juan-Hung  og  Wu  Ting- Fang, 
er  Optimister  eller  Fantaster,  uden  Tvivl  rettænkende  og  ærlige  inter- 
esserede Patrioter,  for  hvem  Kinas  Frigørelse  og  Fremgang  ene  er 
Maalet,  men  som  drukner  i  det  Hav  af  Embedsjægere  og  Sycophanter 
der  omsværmer  dem  paa  alle  Sider. 

Den  interprovinsielle  Uro  og  Splid,  som  fra  første  Færd  har  været 
Republikens  Akilleshæl,  har  efterhaanden  antaget  akute  Former.  Sær- 
lig i  Sun  Jat-Suns  Fødeprovins:  Kwangtung  gør  Separatisttilbøjelighe- 

den  sig  gældende  og  det  endogsaa  i  den  Grad,  at  Provinsforsamlingen 
forlanger  Ret  til  at  etablere  sin  egen  uafhængige  Finantsforvaltning  og 
at  udnævne  sine  egne  Embedsmænd  uden  Reference  til  Peking.  Det 
gamle  mantsjuriske  Regimente  havde  flere  og  kraftigere  Midler  i  sin 
Haand  end  Republiken  har  det,  til  at  holde  Provinserne  i  Ave,  og  det 
holdt  særlig  strængt  paa,  at  disse  ikke  blandede  sig  i  Regeringens  Poli- 
tik eller  bragte  Centralregeringen  i  Konflikt  med  de  med  fremmede 
Magter  afsluttede  Traktater.  Ogsaa  dette  finder  Sted  nu.  Ikke  alene 
paahviler  der  de  Delegerede  til  Nationalforsamlingen  en  stor  Del  af 
Ansvaret  for  den  ukloge  Politik,  som  Regeringen  har  fulgt  i  Laansagen, 
men  Chauvinismen  i  Syden  har  samtidig  iværksat  en  farlig  Boycott 
imod  russiske  Varer  i  Anledning  af  Mongoli-Spørgsmaalet,  og  har  end- 
ogsaa slaaet  paa  det  skaarede  kinesiske  Sværd,  baade  dér  og  i  Tibet, 
hvilket  straks  er  blevet  besvaret  af  England  med  Fordring  paa  Kinas 
Overholdelse  af  den  engelsk-kinesiske  Traktat  af  1906,  og  af  Rusland 
med  en  supplementerende  Venskabstraktat  med  Mongoliet,  samt  For- 
dring paa  øjeblikkelig  Betaling  af  de  forfaldne  Afdrag  paa  „Bokser- 
Erstatningen",  hvorefter  de  andre  fremmede  Kreditorer  har  fulgt  Rus- 
lands Eksempel  og  har  beslaglagt  sidste  Aars  kinesiske  Toldindtægter 
til  Betaling  af  Restancerne.  Hertil  kommer,  at  de  sydlige  Provinser  og- 
saa i  et  andet  engelsk-kinesisk  Traktatsporgsmaal  angaaende  Opiums- 
indforselen  fra  Indien,  har  bragt  den  kinesiske  Regering  i  en  uholdbar 
Stilling.  Kina  forpligtede  sig  i  1907,  og  igen  i  191 1,  som  et  Ekvivalent 
for  det  gradvise  Ophør  af  Indførsel  af  præpareret  Opium  fra  britisk  In- 
dien til  paa  sin  Side  at  sørge  for,  at  Dyrkningen  af  Opium  i  selve  Kina 
ligeledes  gradvis  og  indenfor  en  Frist  af  7  Aar  (1918)  helt  skulde 
standses.  Medens  Regeringen  i  de  første  Aar  sørgede  for,  at  denne  For- 
pligtelse overholdtes,  er  den  i  det  sidste  Aarstid  under  Republikens 
Regime  tildels  blevet  ignoreret  i  Provinserne,  for  hvilke  Opiumsdyrk- 
ningen  dannede  en  vigtig  Indtægtskilde.  Det  har  kun  lidet  frugtet,  at 
Centralregeringen  har  gentaget  sine  Ordrer  og  Forbud  derimod  og  sat 
haarde  Straffe,  selv  Døden,  for  Overtrædelse  af  Forbudet.  Dyrkningen 
er  mange  Steder  genoptaget  paa  Trods  af  Traktaternes  Bestemmelser, 
hvilket  har  ledt  til  Friktion  med  Englænderne.  Saa  sent  som  i  Begyn- 
delsen af  1913  udsteder  Juan  Shih-Kai  et  „Mandat",  hvori  han  i  ind- 
trængende Ord  gør  Provinserne  ansvarlige  og  minder  dem  om,  at  Ud- 
landet nægter  at  meddele  Republiken  officiel  Anerkendelse,  forinden 
den  i  Gerning  beviser,  at  den  baade  kan  og  vil  opfylde  den  gamle  Re- 
gerings statsretlige  Forpligtelser,  saaledessom  den  i  Januar  1912-Mani- 
festet  udtrykkelig  erklærede  sig  rede  til,  da  den  i  sin  Tid  overtog  Sty- 
relsen efter  Mantsjurerne.  22* 

En  anden  og  maaske  ikke  den  ringeste  af  de  mange  Vanskeligheder 
og  Farer,  som  truer  det  ny  Styre,  er  det  gamle  Fremmedhad  mellem 
Befolkningen,  som  altid  har  været  latent  tilstede,  men  som  i  Republi- 
kens første  Aar  viser  Tegn  til  at  tiltage  i  en  foruroligende  Grad.  Dette 
skyldes  utvivlsomt  i  første  Række  den  fanatiske  og  ansvarsløse  Presse, 
som  det  „unge  Kina"  har  opfødt  og  fostret,  og  som  nu  er  ifærd  med  at 
rende  helt  løbsk.  Medens  Kina  før  Revolutionen  kun  ejede  enkelte 
Dagblade,  der  hovedsagelig  udkom  i  Traktathavnene  under  fremmed 
Ledelse,  er  der  nu  snart  ikke  en  By  i  hele  Landet,  som  ikke  praler  med 
et  og  i  mange  Tilfælde  med  talrige  daglige  eller  ugentlige  Blade,  hvis 
umodne  og  som  oftest  upaalidelige  og  vildledende  Indhold  sluges  raat 
af  den  meget  læsende  Kineser.  Navnlig  hvad  angaar  Kundskab  og  Un- 
derretning om  udenlandske  Affærer  og  om  fremmede  Nationers  For- 
hold til  Kina,  henter  han  sin  Viden  fra  disse  plumrede  og  tidt  giftige 
Kilder,  hvis  Hovedopgave  det  synes  at  være  at  sætte  ondt  Blod  mel- 
lem ham  og  dem.  I  Peking  alene  udkommer  saaledes  over  70  Blade, 
der  fylder  deres  mange  Tusinder  af  Læsere  med  de  tarveligste  og  mest 
sensationelle  Løgnehistorier,  hovedsagelig  hentet  fra  Redaktørernes 
egen  Indbildning,  uden  det  ringeste  Hensyn  til  den  Skade,  de  foraar- 
sager,  og  de  Vanskeligheder,  de  bereder  Regeringen,  som  paa  sin  Side 
foreløbig  mangler  ethvert  Hold  paa  Pressen.  Dennes  Syn  paa  uden- 
landske Affærer  er  saa  godt  som  helt  igennem  et  fuldstændig  forvræn- 
get Billede  af  de  virkelige  Forhold,  og  kun  beregnet  paa  at  lefle  for 
Folkets  slette  Instinkter  uden  Skygge  af  Ansvarsfølelse  eller  Hensyn 
til  de  eventuelle  Følger  af  den  Ophidselse,  som  de  anonyme  Skriben- 
ter laaner  sig  til.  Medens  saaledes  f.  E.  det  engelske  Folk  og  dets  Insti- 
tutioner hæves  til  Skyerne  i  det  ene  Blads  Spalter,  sættes  det  i  et  andets 
i  Klasse  med  Tyve  og  Røvere,  hvis  Hovedformaal  er  at  berøve  Kina 
dets  Førstefødselsret  og  at  plyndre  og  udmyge  det  kinesiske  Folk  paa 
alle  Maader.  Næsten  alle  er  de  enige  om,  at  England  og  Rusland  har 
sluttet  en  aaben  Alliance  gaaende  ud  paa  at  dele  Tibet  og  Mongoliet 
mellem  sig.  Et  Peking  Blad  fortæller,  at  der  allerede  staar  fire  engelske 
Infanteri-  og  tre  Kavalleri-Regimenter  i  Llassa,  medens  Sandheden  er, 
at  der  ingen  engelske  Soldater  findes  paa  den  tibetanske  Side  af  Indiens 
Grænse ;  et  andet  Blad  fortæller,  at  den  russiske  Regering  har  ført  50000 
russiske  Bønder  ind  i  Mongoliet  og  givet  dem  store  Landstrækninger 
til  Opdyrkning,  samt  at  hele  Mongoliet  er  oversvømmet  af  russiske 
Tropper,  medens  et  tredie  serverer  en  latterlig  Krønike  om,  at  den 
„levende  Buddha"  i  Urga  har  mobiliseret  et  Spionkorps  af  Hekse  til 
Tjeneste  i  selve  Kina!  Dette  og  meget  andet  Galimatias  berettes  i  fuldt 

Alvor  og  tros  af  den  store  Mængde  af  de  utrolig  uvidende  Kinesere,  der 
ikke  har  andre  Kilder  at  hente  sig  deres  Visdom  fra.  Det  er  hartad 
ubegribeligt,  at  det  „unge  Kina"  ikke  har  erhvervet  sig  en  bedre  For- 
staaelse  af  den  politiske  A.  B.  C,  end  at  de  laaner  sig  til  en  saa  uklog 
og  selvmorderisk  Fremgangsmaade  imod  de  samme  fremmede  Lande 
og  Folk,  som  de  dog  ikke  kan  klare  sig  foruden,  og  som  de  samtidig, 
paa  saa  ulogisk  en  Maade,  anmoder  om  det  officielle  Anerkendelses- 
Stempel,  som  Republiken  savner,  for  at  den  kan  komme  til  at  indtage 
den  Plads  i  de  civiliserede  Nationers  Række,  som  de  samme  naive 
Mænd  højrøstet  gør  Fordring  paa. 

Det  er  en  Selvfølge,  at  Hovedmassen  af  den  samme  Presse  gør  sig 
til  Opgave  systematisk  at  kritisere  og  angribe  Regeringen,  og  det  med 
Vaaben  som  selv  den  gule  Presse  i  Amerika  vilde  undslaa  sig  for  at 
anvende.  Regeringen  paa  sin  Side  har  intet  andet  Middel  til  sin  Raadig- 
hed  og  sit  Forsvar  end  at  benytte  den  samme  Fremgangsmaade  og  den 
samme  Art  Journalistik  i  sine  egne  Organer,  samt  nu  og  da  at  slaa  ned 
paa  et  eller  andet  Blad,  der  er  gaaet  for  vidt,  og  arbitrært  beslaglægge 
og  forbyde  det.  Det  er  indlysende,  at  Kinas  Presse  under  disse  Om- 
stændigheder kun  fører  en  lidet  anset  og  usikker  Tilværelse,  og  at  den, 
ialtfald  foreløbig  og  indtil  der  skabes  en  anstændig  Tradition  indenfor 
dens  Omraader,  og  ny  og  mere  respektable  Elementer  kommer  til,  kun 
i  meget  ringe  Grad  vil  kunne  løse  sin  Hovedopgave,  at  vejlede  og  op- 
drage Folket  og  at  indtage  den  Stilling  som  en  politisk  og  social  Faktor, 
der  med  Rette  burde  tilkomme  den  i  et  Land,  hvor  Konfucius'  og  Men- 
cius'  storstilede  Morallære  gennem  mange  Aarhundreder  har  været  de 
ledende  Lys  i  Nationens  Liv. 

Mærkelig  nok  synes  det  som  om  Republikens  Bærere  aldeles  ikke 
regner  med  nogen  Fare  fra  det  detroniserede  Dynastis,  eller  idethele- 
taget  fra  Mantsjurernes  Side.  Og  det  skøndt  saavel  den  afsatte  Barne- 
kejser som  de  talrige  Prinser  af  det  kejserlige  Hus  med  deres  Tusinder 
af  Tilhængere  lever  og  færdes  midt  imellem  dem  i  Hovedstadens  Hjerte, 
ganske  som  før  Omvæltningen  og  kun  med  den  Forskel,  at  de  med  et 
Penselstrøg  er  reduceret  fra  Statens  og  Folkets  Herrer  til  en  Skare  af 
Lediggængere  og  Pensionister  uden  blot  den  allerringeste  Indflydelse 
paa  Regeringens  Gang,  og  uden  nogen  Del  eller  Indsats  i  Nationens 
Fremtid  og  Vel.  Et  heldigt  Træf  er  det  maaske,  at  Enkekejserinde 
Lung-Ju,  Kejser  Kuang-Hsiis  legitime  Enke  og  efter  Tzu  Hsis  Testa- 
mente Barnekejserens  Fader  Prins  Chuns  Medregent,  allerede  i  Marts 
1913  pludselig  dør  i  Paladset  efter  et  apoplektisk  Anfald,  da  hun  rime- 
ligvis i  sin  Person  repræsenterede  den  største  Fare,  der  fra  den  Kant 

kunde  komme  til  at  true  Republiken.  Efter  alt  hvad  der  vides  om 
Lung-Jus  Personlighed,  slægtede  hun  i  mangt  og  meget,  i  Intelligents, 
Herskesyge,  Mandhaftighed,  Mod  og  Hensynsløshed,  sin  berømmelige 
Tante  paa.  Ogsaa  deri,  at  hun  lod  sig  lede  af  sine  Gildinge,  hvis  Øver- 
ste Chang  Juan-Fu,  der  traadte  i  Stedet  for  Li  Lien-Jing  ved  dennes 
Død  i  1911,  endogsaa  havde  gjort  sig  endnu  mere  hadet  og  berygtet 
end  denne,  ved  den  Frækhed  og  Infami,  hvormed  han  i  sin  Hersker- 
indes Navn  aabenlyst  solgte  Embeder  og  Udmærkelser  til  de  Højstby- 
dende, og  bragte  det  mantsjuriske  Regimente  i  endnu  større  Vanry  og 
Foragt  end  nogensinde  tidligere.  Det  var  ogsaa  aabenbart  Lung-Jus  Plan 
i  sin  Tid  at  følge  Tzu-Hsis  Eksempel  og  at  opkaste  sig  til  Enehersker- 
inde under  Barnekejserens  Mindreaarighed.  Hun  fulgte  ialtfald  nøjagtig 
samme  Fremgangsmaade  som  Tzu-Hsi  før  hende,  idet  hun  overlod 
Drengen  til  Gildingenes  Omsorg  og  benyttede  sig  af  Prins  Chuns  Svag- 
hed til  at  fjerne  denne  mer  og  mer  fra  Regeringens  Ledelse,  lige  indtil 
han  maatte  nedlægge  sit  Hverv  som  Regent.  Athendes  Plan  mislykke- 
des, skyldtes  maaske  nærmest  den  Omstændighed,  at  Juan  Shih-Kai  i 
det  givne  Øjeblik  saa  sin  Fordel  ved  at  gaa  over  til  Republiken  fremfor 
at  støtte  Kejserdømmet  og  hende. 

Fra  det  Øjeblik,  da  Kejserinden  udstedte  Abdikationsdekretet  i  sit 
eget  og  Kejserens  Navn,  ophørte  hun  imidlertid  loyalt  at  tage  Del  i  Be- 
givenhedernes Udvikling.  Hun  trak  sig  tilbage  til  Privatlivets  Fred  i 
det  kejserlige  Palads,  som  var  stillet  til  Kejserfamiljens  Disposition  i 
dens  Egenskab  af  Republikens  Pensionister,  og  hun  overholdt  loyalt 
til  sin  Død  den  Overenskomst,  som  hun  havde  sluttet  med  den  ny  Re- 
gering, om  ikke  direkte  eller  indirekte  at  blande  sig  i  Statens  Anlig- 
gender. 

Straks  efter  Lung-Jus  Død  sammenkaldte  Juan  Shih-Kai  et  Stats- 
raad,  hvori  det  blev  besluttet  at  yde  den  Hedengangne  fuld  kejserlig 
Honnør  og  at  drage  al  mulig  Omsorg  for  Barnekejseren.  Paa  sit 
Dødsleje  havde  Kejserinden  udstedt  det  sædvanlige  „Dødsdekret", 
den  Svanesang,  som  enhver  kinesisk  Kejser  eller  Kejserinde  bør  efter- 
lade sig  som  et  Slags  Eftermæle,  og  som  i  al  sin  rørende  Simpelhed 
kun  bestod  af  følgende  faa  Ord:  „Jeg  og  Drengen  (Kejseren)  staar  gan- 
ske ene  i  Verden.  Vi  ejer  knapt  en  eneste  Ven,  og  nu,  da  jeg  maa  for- 
lade ham,  gruer  jeg  ved  Tanken  om,  hvorledes  min  Sjæl  skal  finde  Fred 
i  den  anden  Verden.  Hvorledes  skal  jeg,  den  sidste  Kejserinde  af  et 
faldet  Dynasti,  kunne  træde  vore  Forfædre  i  Ahnetemplet  under 
Øjne?" 

Hun  havde  paa  det  sidste  ved  Tegn  tilkendegivet  den  forhenvæ- 

rende  Storsekretær  Hsi  Hsii,  der  sammen  med  tre  af  Prinserne  af  det 
kejserlige  Hus  var  tilstede  ved  Dødslejet,  at  hun  betroede  Kejseren  til 
hans  Varetægt.  I  Overensstemmelse  med  dette  Ønske  blev  den  unge 
Hsuan  Tung,  som  efter  kinesisk  Skik  ikke  maa  opdrages  af  sine  egne 
Forældre,  overgivet  i  Storsekretærens  og  en  af  den  tidligere  Kejser 
Tung  Chihs  overlevende  Medhustruers  Varetægt,  indtil  de  mantsjuri- 
ske  Prinsers  Familjeraad  kunde  træffe  endelig  Bestemmelse  om  hans 
Opdragelse. 

Det  besluttedes  endvidere  i  Statsraadet  at  lade  den  afdode  Enkekej- 
serinde begrave  paa  Statens  Bekostning  med  alle  de  Æresbevisninger, 
som  efter  de  gamle  Ritualer  tilkom  en  regerende  Kejserinde.  I  hvilket 
Øjemed  der  bevilligedes  300.000  Taels  af  Statskassen,  medens  det  kej- 
serlige Hus  bidrog  andre  500.000.  Samtidig  blev  der  beordret  offentlig 
Landesorg  i  27  Dage.  Lukning  af  alle  Skoler  Landet  over.  Hejsning  paa 
halv  Stang  af  Flagene  paa  offentlige  Bygninger,  og  Anlæggelse  af  Sør- 
geflor for  alle  Statens  civile  og  militære  Embedsmænd.  Det  var  første 
Gang  i  Kinas  Historie,  at  denne  evropæiske  Form  af  Landesorg  blev 
anvendt. 

Bisættelsen  fandt  Sted  3  Uger  efter  Dødsfaldet  i  det  Tempel  mel- 
lem Højene  Vest  for  Peking  (Hsi-Ling)  hvor  Kuang-Hsu  ligger  begra- 
vet og  foregik  under  Udfoldelse  af  al  den  semiborbonske  Pragt  og  alt 
det  minutiøse  og  indviklede  Ceremoniel,  som  er  foreskrevet  i  de  æld- 
gamle kinesiske  Ritualer.  Det  blev  overdraget  4  mantsjuriske  og  2  mon- 
golske Prinser  at  agere  Sørgemarskaller,  medens  4  forhenværende 
Storsekretærer  og  fire  Medlemmer  af  Hanlin  Kollegiet  besørgede  de 
traditionelle  Offringer  til  den  afdødes  Mane.  I  forvejen  varder  udnævnt 
en  Kommission  bestaaende  af  Læger  og  Dommere,  som  havde  det 
Hverv  at  konstatere  Dødsaarsagen,  formodentlig  foratnedslaade  Ryg- 
ter, som  opstod  om,  at  Enkekejserinden  var  blevet  forgivet  eller  havde 
begaaet  Selvmord.  Denne  Kommission  kom  til  det  Resultat,  at  Døden 
skyldtes  en  pludselig  Blindtarmsbetændelse  følgende  efter  en  akut 
Nyrebetændelse. 

Den  kinesiske  Presse  var  enig  i  at  omtale  den  afdøde  Enkekejser- 
inde med  almindelig  Respekt  og  ikke  ringe  Sympati.  Særlig  erklæredes 
hun  for  sit  Vedkommende  at  være  uden  Skyld  i  den  Korruption  og 
den  slette  Styrelse,  som  bragte  det  mantsjuriske  Dynasti  til  Fald  ligesom 
hendes  Loyalitet  imod  Republiken  efter  Abdikationen  pristes  i  høje 
Toner.  „Hendes  Fortjenester  i  Forbindelse  med  den  kinesiske  Repu- 
bliks Stiftelse",  hed  det  i  et  af  Republikens  ledende  Organer,  „vil  aldrig 
glemmes,  og  hendes  Navn  vil  med  Taknemmelighed  blive  erindret  af 

kommende  Slægter.  Saavel  hun  som  Kuang-Hsii  bevarede  deres  Ka- 
rakterer ubesmittet  indtil  Enden.  Den  store  Reformbevægelse  og  Abdi- 
kations-Ediktet vil  komme  til  at  staa  som  uforgængelige  Monumenter 
om  deres  Værk". 

Den  unge  Kejsers  Skæbne  er  vel  endnu  mindre  misundelsesværdig 
efter  Lung-Jus  Død  end  før  denne.  Hans  hele  Eksistents,  Kejser  uden 
Land  og  Barn  uden  Forældre,  synes  en  Anakronisme  saa  længe  Repu- 
bliken  bestaar,  medens  der,  om  det  monarkiske  Princip  atter  skulde 
komme  til  Ære  og  Værdighed  i  Kina,  findes  andre  og  større  Tronpræ- 
tendenter, som  næppe  vilde  betænke  sig  længe  paa  at  fjerne  den  stak- 
kels Dreng  fra  Skuepladsen  ved  Hjælp  af  et  af  de  hurtige  og  drastiske 
Midler,  hvorpaa  det  aldrig  har  manglet  indenfor  „den  forbudne  Stad"s 
malede  Mure. 

Som  Aaret  191 1  altid  vil  blive  erindret  i  Kina  som  Revolutionsaaret 
saaledes  vil  1912  staa  som  Finantsnødens.  Ikke  alene  har  saa  at  sige 
alle  de  planl-agte  Reformer  maattet  udskydes  eller  opgives  af  Mangel 
paa  Midler  til  deres  Gennemførelse,  men  hele  Regeringsmaskineriet 
har  mer  end  én  Gang  truet  med  at  gaa  istaa  af  samme  Aarsag.  Den  tra- 
ditionelle Eftergivelse  af  to  Aars  Skatte-Restancer  ved  Dynastiskiftet,  i 
Forbindelse  med  de  Revolutionæres  ukloge  Ophævelse  af  alle  direkte 
Afgifter  i  Oktober  191 1,  havde  bevirket,  at  Krigskassen  allerede  tidlig 
paa  Aaret  var  skrabet  til  Bunden.  Den  første  provisoriske  Nanking- 
Regering  hjalp  sig  med  mer  eller  mindre  frivillige  Kontributioner  fra 
Rigmænd  og  Korporationer  og  greb  endogsaa  til  et  saa  fortvivlet  Mid- 
del som  at  forsøge  paa  at  tvinge  det  store  „  Kina  Købmands  Dampskibs- 
selskab" til  at  rejse  et  Tvangslaan  paa  ti  Millioner  Dollars  imod  Sik- 
kerhed i  Selskabets  Flaade  til  Regeringens  Brug.  Da  dette  Skridt  imid- 
lertid stødte  paa  saa  stor  Modstand,  at  det  maatte  opgives,  lod  Regeringen 
udstede  „patriotiske  Laan"  paa  100  Millioner,  hvoraf  det  hed  sig  at 
henved  1 4  Millioner  blev  subskriberet,  samtidig  med  at  der  blev  udstedt 
republikanske  Pengesedler  for  andre  3  Millioner.  Senere  hjalp  Rege- 
ringen i  Peking  sig  med  Terminslaan,  snart  hos  et  snart  hos  et  andet 
udenlandsk  Bankier-  eller  Handelshus  imod  høje  Renter,  Sikkerhed  i 
Arsenalerne,  Dokkerne  og  Jernbanerne  og  Løfter  om  fremtidige  kom- 
mercielle Begunstigelser  og  Koncessioner  af  forskellig  Art.  Provinserne 
fulgte  i  Hovedstadens  Spor,  og  en  Række  Smaalaan  blev  kontraheret 
rundt  omkring  af  de  stedlige  Myndigheder  imod  mer  eller  mindre  pro- 
blematisk Sikkerhed.  Blandt  andre  et  japansk  6  pro  Cent  Laan  til  Foo- 
chow  og  et  amerikansk  større  Laan  bestemt  til  Genopføring  af  det  af- 
brændte Hankov.  Men  alle  disse  noget  plumrede  Kilder  løb  hurtig  tørre, 


REVOLUTIONEN  345 


og  det  stod  snart  Regeringen  klart,  at  Nødvendigheden  for  et  virkelig 
stort  Laan  var  blevet  uundgaaelig.  Underhandlinger  herom  blev  tidlig 
paa  Aaret  indledt  med  det  „fire  Magters  Syndikat",  som  havde  arran- 
geret det  store  centrale  Jernbanelaan  i  1909,  og  som  bestod  af  den  en- 
gelske „Hongkong  og  Shanghai  Bank",  den  tyske  „Deutsch  Asiatische 
Bank",  den  franske  „Banque  de  L'  Indo  Chine"  og  den  amerikanske 
„International  Banking  Corporation".  Allerede  d.  29de  Februar  afslut- 
tedes et  Laan  for  2  Millioner  Taels,  og  d.  10de  Marts  et  andet  for  1  Mil- 
lion 100,000  med  Syndikatet.  Paa  dette  Tidspunkt  sluttede  Rusland  og 
Japan  sig  dertil,  og  det  sivede  ud,  at  det  drejede  sig  om  et  kinesisk 
Statslaan  paa  ikke  mindre  end  50  Millioner  Pund  Sterling  ialt,  i  Rater 
paa  10  Millioner  ad  Gangen,  hvorved  Regeringen  vilde  blive  sat  istand 
til  at  skride  til  en  endelig  og  tilfredsstillende  Ordning  af  sine  Finantser. 
Det  lykkedes  Finantsministeren  Hsiung  Hsi-Ling  at  ordne  Præliminæ- 
rerne  midt  i  Maj,  og  det  saa  et  Øjeblik  ud  som  om  Sagen  vilde  gaa 
iorden  uden  større  Vanskeligheder.  Syndikatet  stillede  imidlertid  som 
Betingelse  for  Laanet,  at  Pengene  kun  maatte  anvendes  af  Centralre- 
geringen til  Afvikling  af  Kinas  løbende  Forpligtelser  og  i  produktive 
Øjemed  samt  holdt  paa  Indsættelsen  af  en  Kontrol  til  atpaasee.atdisse 
Betingelser  overholdtes.  En  Tysker,  Hr.  Romp,  Direktør  for  „Deutsch- 
Asiatische  Bank",  blev  nævnet  som  Kontrollør  i  Forbindelse  med  en 
Kineser  Mr.  Chen  Chin-Too  og  Saltskatten  som  Sikkerhedsstillelse  for 
Laanet. 

Saasnart  dette  blev  kendt,  rejste  der  sig  en  stærk  Modstand  i  Raads- 
forsamlingen  og  gennem  denne  i  Provinserne.  Enhver  Kontrol  med  Fi- 
nantsstyrelsen  erklæredes  for  fornærmelig  imod  Kina,  der  derved  vilde 
blive  stillet  paa  lige  Fod  med  Lande  som  Tyrkiet  og  Ægypten  og  ud- 
sættes for  fremmed  Indblanding  i  Rigets  indre  Forhold.  Særlig  de  syd- 
lige Provinser  tog  stærkt  paa  Vej,  maaske  fordi  man  dér  havde  haabet 
paa  at  faa  Fingre  i  en  Del  af  Pengene  til  interprovinsielle  Formaal  og 
nu  saa  dette  Haab  skuffet.  Den  indfødte  Presse  angreb  Regeringen  paa 
det  voldsomste  og  da  særlig  Premierministeren  TangShao-Ji,  derend- 
ogsaa  truedes  med  Døden,  medens  mærkelig  nok  den  almindelige  na- 
tionale Vrede  ikke  ramte  Juan  Shih-Kai,  som  havde  forstaaet  direkte 
at  holde  sig  udenfor  Laanforhandlingerne,  som  han  havde  overladt  til 
sine  Ministre,  efter  at  han  paa  et  tidligere  Tidspunkt  dog  havde  afgivet 
en  skriftlig  Erklæring  til  Repræsentanterne  for  de  „seks  Nationers 
Syndikat"  gaaende  ud  paa,  at  disse  skulde  have  første  Ret  til  at  laane 
Kina  Penge  i  Betragtning  af  de  Forskud,  Syndikatet  allerede  dengang 
havde  ydet  Regeringen.  En  Forpligtelse,  som  Tang  Shao-Ji  paa  ægte 


346  REVOLUTIONEN 


kinesisk  Maner  havde  ladet  uvidende  om,  da  han  allerede  d.  1 4de  Marts 
havde  kontraheret  med  en  engelsk-belgisk  Finantsgruppe  om  et  5% 
Laan  paa  en  Million  Sterling  med  Sikkerhed  i  Peking-Kalgan  Jern- 
banen. 

Tang  Shao-Ji,  der  nu  ogsaa  fra  den  anden  Side  beskyldtes  for  male 
tide,  lod  sig  skræmme  og  demissionerede,  medens  han  samtidig  over 
Hals  og  Hoved  forlod  Peking,  hvorefter  Forhandlingerne  med  Syndi- 
katet gik  istaa,  foreløbig. 

I  Kanton  startedes  en  Bevægelse  henimod  at  skaffe  Penge  i  selve 
Kina  gennem  Dannelsen  af  et  „patriotisk  Landsfond",  hvilke  Bestræ- 
belser dog  løb  ud  i  Sandet.  Regeringen  paa  sin  Side  mente  nu  at  staa 
med  fri  Hænder  og  saa  sig  om  efter  andre  Muligheder  uden  de  ydmy- 
gende Betingelser,  som  stilledes  af  de  „seks  Nationers  Syndikat".  Det 
lykkedes  virkelig  ogsaa  den  kinesiske  Gesandt  i  London  at  ordne  et 
nyt  Laan  i  September  for  ti  Millioner  Pund  Sterling  gennem  et  uaf- 
hængigt engelsk  Bankhus  imod  Sikkerhed  i  Saltskatten,  det  saakaldte 
Crisp  Laan.  Da  den  engelske  Regering,  der  støttede  Syndikatet,  og  var 
gjort  bekendt  med  Kinesernes  mindre  propre  Behandling  af  dette, 
imidlertid  lod  de  engelske  Laangivere  og  det  engelske  Publikum  vide, 
at  den  ikke  i  Tilfælde  af  Vanskeligheder  med  Kineserne,  nu  eller  se- 
nere, vilde  kunne  yde  dem  Støtte,  faldt  ogsaa  dette  Laan  til  Jorden,  efter 
at  3  af  de  10  Millioner  allerede  var  udbetalt  Kina,  der  maatte  arrangere 
sig  med  Laangiverne  om  Kontraktens  Ophævelse. 

Først  d.  5te  November  genoptager  Mr.  Chou  Hsueh-Hsi,  der  i  Mel- 
lemtiden har  afløst  Hsiung  Hsi-Ling  som  Finantsminister,  Forhandlin- 
gerne med  Seksmagtsgruppen,  og  endelig  i  December  kommer  det  til 
en  Forstaaelse,  under  hvilken  Gruppen  yder  Kina  et  Laan  paa  25  Mil- 
lioner Pund  Sterling  til  5Va  pro  Cent  Rente  betalbar  i  Løbet  af  50  Aar 
og  mod  Sikkerhed  i  Saltskatten  eller  rettere  i  den  Del  af  denne,  som 
ikke  allerede  iforvejen  er  pantsat  for  Kinas  andre  Forpligtelser.  Der 
indsættes  en  Kontrol  bestaaende  af  et  blandet  kinesisk-fremmed  Direk- 
torat, i  Spidsen  for  hvilket  staar  tre  Udlændinge  alle  nominelt  ansatte 
i  den  kinesiske  Regerings  Tjeneste,  men  i  Virkeligheden  under  Ansvar 
til  Seksmagtsgruppen.  Hvad  angaar  Opkrævningen  og  Kontrollen  med 
Saltskatten,  der  hidtil  har  været  bortforpagtet  af  Regeringen  og  staaet 
under  en  kinesisk  Generaldirektørs  Styrelse,  da  deles  Landet  for  dens 
Vedkommende  i  10  Distrikter.  En  Udlænding  og  en  Kineser  overtager 
Tilsynet  med  hvert  Distrikt  under  Ansvar  til  et  Generaldirektorat,  der 
etableres  i  Peking,  og  i  Spidsen  for  hvilket  staar  to  „General-Inspek- 
tører", den  ene  en  Kineser  den  anden  en  Udlænding,  som  saa  igen 

sorterer  direkte  under  Finantsministeren.  Generaldirektoratet  kontrolle- 
rer hele  Saltadministrationen  paa  samme  Maade  som  „The  Imperial 
Chinese  Maritime  Customs"  kontrollerer  Sotolden.  Alle  Ind-  og  Ud- 
betalinger gaar  gennem  Direktoratet,  og  alle  ti  Afdelingers  Regnskaber 
passerer  og  revideres  af  det,  ligesom  det  ogsaa  udsteder  de  saakaldte 
„Salt-Licenses",  der  i  Kina  betragtes  som  meget  vigtige  og  værdifulde 
Aktiver. 

Den  kinesiske  Regering  designerer  en  Dansk  Hr.  Ojesen  til  Gene- 
raldirektør, en  Tysker  Hr.  Romp  til  Generalkasserer  og  en  Italiener 
Mr.  Rossi  til  Generalkontrollør,  og  det  bestemmes  i  Laan-Overenskom- 
sten,  at  Laanet  kun  maa  anvendes  til  følgende  Øjemed: 

Betaling  af  alle  Kinas  forfaldne  Laan  og  Afdrag. 

Erstatning  til  Udlændinge  stammende  fra  Revolutionen. 

Betaling  af  Soldaternes  Sold. 

Indløsning  af  republikanske  Pengesedler  og  Laanbeviser. 

Dækning  af  Udgifter  til  Administrationen  og 

Udgifter  til  Saltskattens  Administration  og  Opkrævning. 
I  sidste  Øjeblik,  da  Laan-Overenskomsten  skal  undertegnes,  kommer 
der  imidlertid  atter  en  Kurre  paa  Traaden,  idet  den  franske  Gesandt 
protesterer  imod  Ojesens  Udnævnelse  ikke  paa  Grund  af  dennes  Per- 
son, imod  hvilken  ingen  Indvending  er  mulig,  men  fordi  han  som 
Dansk  ikke  tilhører  nogen  af  de  seks  kontraherende  Nationer,  og  Laan- 
forhandlingerne  gaar  endnu  en  Gang  istaa. 

Et  Lyspunkt  i  det  Mørke,  som  endnu  ruger  over  den  ny  Tingenes 
Tilstand  i  Kina,  er  den  Omstændighed,  at  de  to  mest  fremragende  Per- 
sonligheder i  Landet,  Juan  Shih-Kai  og  Sunjat-Sun,  imod  al  Forvent- 
ning og  paa  Trods  af  alle  Forudsigelser  om  det  modsatte,  synes  at  have 
fundet  hinanden,  og  at  have  stillet  sig  Skulder  til  Skulder,  for  at  over- 
vinde Provinsernes  Modstand  imod  en  Centralisation  af  Regeringen  i 
Peking.  Ikke  alene  har  Sun  Jat-Sun  indstændig  raadet  sine  Landsmænd, 
og  da  særlig  sine  sydlige  Provinsfæller,  til  at  lade  alle  selviske  Hensyn 
til  stedlige  og  personlige  Interesser  fare  og  til  at  slutte  sig  sammen  til 
et  ærligt  og  venskabeligt  Samarbejde  med  deres  nordlige  Brødre  i  fæl- 
les national  Interesse,  og  med  det  fædrelandssindede  Formaal  for  Øje, 
at  skabe  et  enigt  stort  og  mægtigt  Kina,  saavel  indadtil  som  udadtil.  Men 
han  har  ogsaa,  ligeoverfor  Nationalforsamlingen,  taget  Juan  Shih-Kai 
varmt  i  Forsvar  i  Sagen  angaaende  de  to  republikanske  Generalers 
summariske  Eksekution,  som  han  betegnede  som  en  politisk  Nødven- 
dighed. Og  han  er  med  en  beundringsværdig  Loyalitet  gaaet  i  Borgen 

ligeoverfor  hele  Nationen  for  Juans  Troskab  imod  Republiken  og  har 
lagt  hele  sin  store  Popularitet  og  hele  sin  vægtige  Indflydelse  i  Vægt- 
skaalen  for  sin  tidligere  Medbejlers  Kandidatur  til  den  permanente 
Præsidentværdighed,  i  Kraft  af  sin  Overbevisning  om,  at  Juan  Shih-Kai 

er  den  klogeste,  dygtigste 
og  stærkeste  Mand,  som 
Kina  ejer,  og  den  bedste, 
om  ikke  den  eneste  Kan- 
didat, hvorom  der  kan 
være  Tale. 

Sunjat-Sun  begav  sig 
i  Begyndelsen  af  Marts 
Maaned  1913  tiljapan  led- 
saget af  et  Antal  unge  Ki- 
nesere, som  havde  faaet 
deres  Uddannelse  i  Japan 
og  derfor  var  det  japan- 
ske Sprog  mægtige,  hvad 
Sun  ikke  var.  Med  Hen- 
syn til  Maalet  for  og  Hen- 
sigten med  dette  Besøg  fo- 
relaa  intet  officielt,men  der 
kunde  næppe  være  nogen 
Tvivl  om,  at  Sun  var  Bæ- 
rer af  et  eller  flere  vigtige 
og  hemmelige  Budskaber 
frajuan  Shih-Kai  til  de  le- 
dende Politikere  og  Fi- 
nantsmændijapan  gaaen- 
de  ud  paa  en  Tilnærmel- 
se, politiskog  kommercielt 
mellem  de  to  Nabonationer.  I  første  Linje  blev  det  antaget,  at  Sun  vilde 
arbejde  paa  at  interessere  Japanerne  i  sit  store  nationale  Jernbaneforeta- 
gende og  i  Dannelsen  af  en  stor  kinesisk-japansk  Bankinstitution,  hvor- 
igennem Kina  kunde  frigøre  sig  for  de  6  Nationers  Syndikats  ubehagelige 
finantsielle  Pres  og  Formynderskab.  Og  idetheletaget  arbejde  for  en  For- 
bedring af  Forholdet  mellem  de  to  Landes  Regeringer  og  Folk  til  fælles 
Fordel,  og  da  navnlig  til  fælles  Modstand  imod  evropæisk  og  amerikansk 
Indflydelse  i  det  fjerne  Østen.  Dr.  Suns  Rejse  gennem  Japan,  hvor  han 
besøgte  alle  de  største  Byer  og  traadte  i  Forbindelse  med  alle  de  le- 

dende  Institutioner  og  Mænd,  blev  et  sandt  Triumftog.  Japanerne  mod- 
tog med  uhildet  Glæde  Kinas  fremstrakte  Haand  og  hædrede  den  unge 
kinesiske  Republiks  Repræsentant  paa  enhver  Maade.  Ekstratog  stil- 
ledes til  hans  Raadighed.  Han  blev  overalt  modtaget  som  en  Fyrste, 
og  han  deltog  som  en  hædret  Æresgæst  i  talrige  Moder,  Banketter  og 
Selskaber  og  holdt  daglige  Konferencer  med  Kapitalister,  fremragende 
Finantsmænd  og  Købmænd  saavelsom  med  betydende  Statsmænd  og 
Politikere.  I  sine  mange  Taler  ved  disse  Lejligheder  lagde  han  ikke 
Skjul  paa  sine  japanske  Sympatier  og  paa  sine  venskabelige  Hensigter. 
Han  erklærede,  at  han  betragtede  Japan  som  sit  andet  Fædreland  og  Ja- 
panerne som  Kinesernes  Brodre  og  Stammefrænder.  Han  udtalte,  at 
Japan  stod  som  Fredens  Bevogter  i  Østen  og  at  fælles  Interesser  og 
fælles  Sympatier  bandt  det  japanske  og  det  kinesiske  Folk  sammen 
med  uløselige  Baand.  Han  indrømmede,  at  Kinas  ny  Republik  afhang 
mere  af  Japans  Anerkendelse  og  Støtte  end  af  noget  andet  Lands,  hvad 
angik  Republikens  Konsolidering,  Vedligeholdelsen  af  dens  Omraader 
og  Udviklingen  af  dens  Handel  og  Industri. 

Skondt  foreløbig  politiske  Formaal  selvfølgelig  maatte  træde  i  Bag- 
grunden, indtil  Republiken  var  officielt  anerkendt,  opnaaede  Sun  Jat-Sun 
under  sit  maanedlange  Ophold  i  Japan  at  skabe  en  vis  Tilnærmelse 
mellem  de  to  asiatiske  Nationer  og  at  sondere  og  forberede  Terrænet 
for  et  eventuelt  fremtidigt  Samarbejde,  politisk  og  økonomisk.  Japans 
Statsmænd  er  fremsynte  nok  til  at  realisere  Kinas  Venskabs  Betydning 
for  deres  eget  Land,  og  dets  Købmænd  og  Finantsmænd  kloge  nok  som 
Forretningsmænd  til  at  gaa  med  til  Dannelsen  af  et  eller  flere  kine- 
sisk-japanske Syndikater  til  Udnyttelse  af  Kinas  store  kommercielle 
Muligheder.  Saa  alt  i  alt  vil  Dr.  Suns  Besøg  i  Japan  rimeligvis  blive  af 
Betydning  for  Udviklingen  i  de  to  Nabolande. 

Hvis  det  lykkes  Juan  Shih-Kai,  Sun  Jat-Sun,  Lijuan-Hung  og  de 
andre  af  Republikens  bærende  Kræfter,  at  føre  denne  frelst  gennem  de 
mange  Skær,  der  endnu  omgiver  den  paa  alle  Kanter,  og  hvis  de  holder, 
hvad  de  har  lovet:  at  aabne  hele  Kina  for  uhindret  Samfærdsel  og  fri 
Samhandel  med  den  øvrige  Verden  paa  rimelige  og  modtagelige  Vilkaar, 
da  vil  de  kommende  Aar  blive  Vidne  til  et  saa  mægtigt  Opsving  og  en 
saa  uhyre  Vækst  af  Landets  Handel  og  Industri,  at  dets  Lige  aldrig 
har  været  set.  —  Kina  har  jo  i  Aarhundreder  været  omgivet  af  en  saa- 
dan  kinesisk  Mur  af  det  mantsjuriske  Dynastis  Skabelse,  at  ikke  en 
Hundrededel  af  hvad  det  uhyre  Rige  og  dets  400  Millioner  Mennesker 
er  istand  til  at  bidrage  til  Verdensomsætningen,  har  kunnet  slippe  gen- 
nem dens  faa  halvt-aabnede  og  velbevogtede  Porte.  Det  kinesiske  Mar- 

ked  er,  saa  at  sige,  uden  Grænser  og  dets  Udviklingsmuligheder  uover- 
skuelige. Saasnart  Kendskab  til  Vestens  Frembringelser  og  Fabrikata 
siver  igennem  til  Masserne,  vil  disses  Forbrug  deraf  nødvendigvis  stige 
i  en  uanet  Grad.  Ny  Kundskab  vil  skabe  ny  Fornødenheder,  og  da  Ki- 
neserne har  Brug,  eller  vil  faa  Brug,  for  næsten  alt  hvad  Evropas,  Ame- 
rikas og  Japans  Fabriker  producerer,  samt  da  Forbrugernes  Mængde 
er  Legio,  vil  Forbruget  stige  efter  en  kæmpemæssig  Maalestok.  Maski- 
ner, Værktøj,  Stoffer,  Uld  og  Bomuldsvarer,  Kemikalier,  Skibe,  Jern- 
baner, Motorer,  Vaaben,  Luksusartikler  og  de  tusinde  dagligdags  Brugs- 
genstande, alt  hvad  af  Navn  nævnes  kan,  vil  i  Kina  finde  et  Afsætnings- 
marked i  en  mange  Gange  fordoblet  Grad  af  hvad  Tilfældet  har  været 
i  de  60  Aar,  hvori  kun  enkelte  Yderpunkter  paa  de  udstrakte  Kyster 
har  været  i  Berøring  med  Udlandet  og  Fremmedhandelen.  Den  kine- 
siske Handelsomsætning  med  fremmede  Lande  søværts  har  fordoblet 
sig  i  Løbet  af  de  sidste  10  Aar.  I  de  kommende  næste  10  Aar  vil  den 
tifordobles,  om  Regeringens  Program  gennemføres  og  Landet  aabnes 
til  alle  Sider.  Hele  det  Indre  og  det  uhyre  Kontinent,  af  Størrelse  som 
alle  Evropas  Stater  tilsammen,  fra  Mantsjuriets  Grænse  mod  Rusland 
i  Nord  tiljiinnans  mod  Indokinas  i  Syd;  fra  det  gule  Hav  i  Øst,  gen- 
nem den  vidunderlige  Jangtzedal,  Jordens  rigeste  og  tættest  befolkede 
Egne,  til  det  endnu  urørte  fjerne  og  ukendte  Vest,  er  der  vrimlende  fuldt 
af  Millioner  og  atter  Millioner  af  Mennesker,  der  kun  venter  paa  Mulig- 
heden af  at  kunne  træde  i  Handels-  og  Omsætnings-Forbindelse  med 
de  fremmede  Lande  og  Nationer,  der  hidtil  har  været  dem  ligesaa  fjerne 
og  ligesaa  ukendte  som  Beboerne  af  Mars  eller  Venus,  men  som  ved 
Hjælp  af  de  moderne  Samfærdselsmidler:  Telegrafen,  Jernbanen,  Mo- 
toren og  Dampmaskinen,  i  Løbet  af  den  næste  Menneskealder,  og  maa- 
ske  endnu  tidligere,  vil  rykke  dem  saa  nær  paa  Livet,  at  Afstandene  vil 
regnes  i  ligesaa  mange  Timer  og  Dage  som  den  før  var  Uger  og  Maa- 
neder.  I  endnu  en  lang  Aarrække  vil  Kina,  paa  langt  nær,  ikke  kunne 
tilfredsstille  sit  eget  Forbrug  selv  om  Kineserne,  hvad  rimeligter,  tager 
paa  at  gaa  i  Skole  hos  Evropa  og  Amerika  eller  Japan,  ogsaa  hvad  In- 
dustri- og  Fabrikvirksomhed  angaar.  Det  er  højst  rimeligt  at  antage,  at 
Kina  med  Tiden  vil  kunne  naa  ligesaa  vidt  paa  disse  Felter  som  Japan, 
dets  Nabo,  især  da  saa  at  sige  alle  tænkelige  Raamaterialer  findes  inden- 
for Landets  egne  Grænser,  rede  til  at  tages  i  Brug  af  en  flittig,  intelli- 
gent, arbejdsom  og  nøjsom  Millionbefolkning,  og  at  Kineserne  ikke 
alene  vil  være  istand  til  at  forsyne  sig  selv  med  hvad  de  har  Brug  for, 
men  ogsaa  til  at  kunne  konkurrere  med  sine  Læremestre  paa  det  store 

Verdensmarked.  Men  en  saadan  Mulighed  ligger  endnu  for  langt  ude  i 
Fremtiden  til  at  den  nulevende  Generation  behøver  at  frygte  for  „den 
gule  Fare",  som  efter  al  menneskelig  Sandsynlighed  aldrig  vil  kunne 
blive  af  en  militær,  men  kan  blive  af  en  industriel,  kommerciel  og  indi- 
viduel Natur. 

